
STATSKIRKE OG FRIKIRKE. 



Plus j'y pense, plus je me persuade 
que le divorce qui existe entre les in- 
stitutions religieuses et les idées du 
grand noinbre doit tot o\j tard se 
prononcer dans les faits. Il n'est pas 
possible qu'une masse, qui ne croit 
plus, fasse encore bien longtemps sem- 
blant de croire. 



Les grandes questions ont au- 
jourd'hui le sort des preraiers chrétiens : 
on les livre aux bétes. 

Alexander Vinet. 



Forord. 

^pørgsmaalet: Folkekirke eller Frikirke? er i den 
sidste Tid traadt mange iblandt os meget nær ind paa 
Livet. Derfor har jeg tænkt, at en historisk Skildring 
af de Forhold, under hvilke de mærkeligste af de nye- 
ste Frikirker bleve dannede, vilde kunne være nyttig for' 
dem, dér ville lære af Historien. Jeg er i de forskjel- 
lige Afsnit af Fremstillingen gaaet saa langt tilbage i 
Tiden, som det syntes mig nødvendigt for at forstaa 
Nutiden, og paa nogle Steder har jeg fremdraget En- 
keltheder, der kunne have Betydning, hvis vi komme til 
at opleve den store Adskillelse. Men skjønt jeg saale- 
des har taget visse Hensyn til særlige Forhold, har jeg 
ingenlunde gaaet nogen bestemt Opfattelses Ærinde; 
min Opgave har været rent historisk. Jeg er desuden 
overbevist om, at en dansk Frikirke vil komme til at se 
anderledes ud i mange Stykker end de her skildrede. 

Denne Bog har været længere undervejs, end jeg 
fra først af havde tænkt. Dens Udarbejdelse er bleven 
afbrudt af Undersøgelser, der kun have været lidet frugt- 
bare og tiltaleude, men dog maaske ikke helt unyttige. 
Afbrydelsen af Trykningen skete, da det trettende Ark 
var trykt. En Note S. 204 siger, at jeg først har faaet 



Lejlighed til at bruge Buohanans: Ten Years con- 
flict, efter at Manuskriptet var givet i Trykken. Denne 
Note trænger nu til en Berigtigelse. Da der nemlig 
skete en længere Standsning i Trykningen paa Grund 
af mit andet Arbejde, tog jeg mig for helt at omarbejde 
Resten af Manuskriptet om Skotland , navnlig for at 
drage Nytte af Buohanans fortræffelige og udførlige Ar- 
bejde. Udsættelsen kom ogsaa det sidste Afsnit til 
Gode, for saa vidt det ved den blev muligt at af- 
benytte Vinets: Lettres I— II og Astié's Bog om 
Vinet, som begge udkom i Fjor. 

Februar 1883. 

Pr. N. 

aa en smuk Foraarsmorgen i Aaret 1817 ^) gik 
den preussiske Konge, Frederik Wilhelm III, led- 
saget af sin Adjutant von Witzleben og sin Hofpræst 
Eylert, hen over Markerne, der omgav Lystslottet 
Paretz. „I Aar har vi Reformationens Sækularfest", 
sagde Kongen til sine Ledsagere, „og hvorledes skal den 
fejres her i Preussen?" „Har De allerede tænkt over 
dette", føjede han til, idet han henvendte sig særlig til 
Hofpræsten. Eylert svarede: „Efter tidligere Ytringer 
vil Deres Majestæt jo have Reformationens Jubelfest høj- 
tideligholdt derved, at der udtales et Ønske om den 
kirkelige Union". Dermed var den Sag bragt paa 
Bane, som optog Kongens Tanker. Der blev talt frem 
og tilbage om den paatænkte Forening imellem den luth- 
erske og den reformerte Kirke i Preussen og om de 
symbolske Bøger. Frederik Wilhelm III fortalte, at han 
selv havde søgt at sætte sig ind baade i Symbolerne og 
i Reformat6reme8 Skrifter for at faa Klarhed overFor- 
skjelspunkteme i Læren ; men de fine theologiske Distink- 
tioner i Dogmet om Forudbestemmelsan var han ikke 
i Stand til at magte. Med Hensyn til Nadveren kunde 
han nok se, at Luthers Opfattelse var dybere end Kal- 



*) Jvfr. R. F. Eylert: Charakter-Ztige aus deiA Leben des Ko- 
nigs von Preussen Fr. W.IU (Magdeburg 1846) III, 2, S.8flg. 

4 Gammel-Lutheranerne i Preussen. 

vins, „men", sagde han, „den der er i den rette Nad- 
verstemning, tænker næppe paa den Forskjel, som skyldes 
de to Reformatorer og de Herrer Theologer. Den 
der gaar til Alters med Andagt, Anger og from Læng- 
sel efter åt blive et bedre Menneske, har nok at gjøre 
med sig selv". Det var Ord efter Eylerts Hjærte. Han 
var en barnlig from Natur, men uden Dybde og grundig 
kristelig Oplysning, og det attende Hundredaar havde 
ogsaa givet ham Had til „Konfessions -Aanden, der 
hværken er tolerant eller menneskekjærlig". Han forstod 
i høj Grad at gjætte Kongens Tanker om de kirkelige 
Spørgsmaal; derved fik han Indflydelse, og med Indflyd- 
elsen steg hans Selvfølelse ^). Kongen havde været 
smittet af Tidens Bationalisme , men Frihedskrigenes 
Dage bleve ogsaa for ham en Opvækkelsestid. Hans 
Fromhed var præget af Pietismen, og Herrnhut, der for- 
enede Lutheranere, Reformerte og måhriske Brødre som 
tre sideordnede „Troper", stod for ham som en For- 
jættelse om noget større ^). Hine Ord til Eylert vare et 
Vidnesbyrd om den Sans for praktisk Kristendom og om 
det frie Blik, der udmærkede Frederik Wilhelm III, og 
paa dette Punkt fandt Kongen altid en virksom Støtte 
hos sin Hofpræst. Eylert viste tilbage til den oprinde- 
lige Kristendom og til „det vide, glade og frie Stand- 
punkt, fra hvilket Kristus saa' paa sit Værk". Saa faldt 
Talen paa de to Reformatorer, paa Striden mellem de 
to Søsterkirker og Udsigten til Udjævning af den. Sam- 
talen drejede sig om dette Æmne, lige indtil de kom i 
Nærheden af Slottet. Da vendte Kongen sig om og 
sagde til sin Hofpræst : „Vigtige Ting forhandlede ! Hvad 
De har sagt om den kirkelige Union, vil jeg overveje. Griv 



*) Jvfr. Wangemann: Sieben Biicher preussischer Kirchenge- 
schichte (Berlin 1856) I, S. 20. Eylerts Memoirer stadfæste i 
alle Henseender den der fældede Dom* 

*) Stahl: Die lutherische Kirche und die Union. 2te Aufl. 
(Berlin 1860) S. 474. 

mig det skriftligt, for at jeg bedre kan tænke over det. 
Sagen er alvorlig og maa drøftes i alle Retninger". 

Midt i September Maaned 1817 blev Eylert atter 
kaldet til Kongen i Anledning af Unionen. Da havde 
Frederik Wilhelm III ikke blot overvejet, hvad Hofpræst- 
en havde nedskrevet ef^ér hin Samtale paa Paretz; 
men et Udvalg af fremragei*de Theologer fra begge Lejre 
havde ogsaa sendt ham deres Betænkning. „Dette Ar- 
bejde", sagde Kongen til Eylert*), „er lærdt og dogmatisk, 
men der er mere systematisk Theologi end kristelig Re- 
ligion i det. Man maa, som De udviklede i Paretz, til- 
bage til den oprindelige Kristendom og ikke spørge, 
hvad har Luther og Kaivin villet og ment? men: hvad 
har Vorherre Jesus Kristus haft til Hensigt?" Kongen 
sagde endvidere, at det var hans Tanke at henvende sig 
til Folket om denne Sag, og han gav Eylert det Hværv 
at opsætte „et Proklama" til Undersaatterne. Den forsigt- 
ige Frederik Vilhelm III lod sig dog ikke nøje hermed. 
Eylert fik Ordre til at gaa med til et Udvalg, bestaaende 
af Lederne for den reformerte og lutherske Kirkeafdeling 
i Preussen, som i Fællesskab skulde affatte det omtalte 
„Proklama". Kongen vilde, at man skulde holde fast 
paa de symbolske Bøger, men det skulde være tilladt at 
grunde Fastholdelsen paa et: „for saa vidt de stemme 
med den hellige Skrift'*, naar man ikke turde støtte sin 
Vedkjendelse paa det gamle: „fordi de stemme med 
Skriften". Ved denne Underordning af det menneske- 
lige under det guddommelige svandt alle Betænkeligheder 
bort for Udvalget. „Det frie, glade, omfattende, store 
Synspunkt for Verden, som Kristus opstillede", aabnede 
sig for dets Medlemmer; de omfavnede hverandre som 
„unerede Brødre", og den 27de Septbr. udsendte Kong- 
en til alle Konsistorier, Synoder og Superintendenter 
den Erklæring, der var Frugten af Udvalgets Arbejde. 

„Allerede mine i Gud hvilende høje Forfædre'', 



^) Eylert, IH, 2, S. 38 flg. 

hedder det i den kongelige Skrivelse*), „have ladet det 
være sig magtpaaliggende i deres Lande at forene de to 
adskilte protestantiske Kirker til én evangelisk-kristelig". 
Den tidligere „ulykkelige Sekt-Aand" har imidlertid hin- 
dret dette gudvelbehagelige Værk, som Frederik Vilhelm 
rn nu vil tage op i den Overbevisning, at en religiøs 
Forening af de to, kun ved ydre Adskillelse fra hin- 
anden fjæmede protestantiske Kirker, er i Overensstem- 
melse med Kristendommens Maal« Reformatorernes Hen- 
sigter og Protestantismens Aand, saa vist som den vil 
kunne fremme kirkelig Sans, buslig Fromhed og nyttige 
Ændringer i Kirke og Skole. Meningen var ikke, at 
Lutheranerne skulde blive reformerte eller omvendt; men 
begge Partier skulde danne en ny, levende, evangelisk- 
kristehg Kirke i den hellige Stifters Aand. Kongen 
ønsker, at den reformerte og den lutherske Kirke i 
hans Lande føjer sig efter hans Tanker, men han vil 
intet befale; Unionen har kun Betydning, naar den 
hværken stammer fra Overtalelse eller Indifferentisme, 
men er en Enighed i Hjærteme. Kongen kundgjør, at 
han vil højtideligholde den forestaaende Reformationsfest 
ved Foreningen af den reformerte og Ivitherske Hof- og 
Garnisons-Menighed i Potsdam til én, evangelisk-kristelig 
Menighed, og i den og med den vil han nyde Nadveren. 
Han haaber,' at dette Exempel vil virke velgjørende paa 
alle protestantiske Menigheder i Landet og fremkalde 
en almindelig Efterfølgelse i Aand og Sandhed. — In- 
denrigs-Ministeren, der sendte denne kongelige Skrivelse 
rundt, ledsagede den med et Par Ord*), i hvilke han 
udtalte, at Kongens Plan „utvivlsomt vilde finde en lige 
saa god Modtagelse hos alle Landets Præster og Menig- 
heder, som den havde fundet hos den luthersk-reformerte 



*) Jvfr. Nitzsch: Urkundenbucli der evangL Union (Bonn 

1863) S. 126 flg. 
>) MiniBterial-Skrivelsen hos Ey ler t III, 2, S. 47. 

Synode, der — under Schleiermachers Forsæde — nylig 
havde været samlet i Berlin". — 

Frederik Vilhelm HI kunde ved dette Skridt med 
god Grund beraabe sig paa sit Huses Tradition *). Alle- 
rede hin Kurfyrste, Johan Sigismund af Brandenburg, 
der ved Juletid 1613, trods Løftet til sin lutherske Fader, 
nød Nadveren efter reformert Skik i Hofkirken i Berlin, 
udstedte Aaret efter en Lærebekj endelse, der gik i Ret- 
ning af Union. Skjønt kalvinsk i mange Stykker, forkast- 
ede den nemlig den kalvinske Opfattelse af Forudbe- 
stemmelsen og kom i Nadverlæren Luther saa nær som 
muligt. Ved Samtalerne i Leipzig 1631 og i Thorn 1645 
kom de Reformerte ogsaa Lutheranerne meget i Møde, 
mere end de egentlig kunde, og Bestemmelserne ved 
disse Samtaler fik Betydning som Symboler for Bran- 
denburg. Da den store Kurfyrste var med ved Afslut- 
ningen af den westphalske Fred, gjorde han sig Umage 
for, at de Reformerte skulde have Del i Fredens Goder 
som „Slægtninge af den Augsburgske Konfession'^. Hele 
det kurfyrstelige Kirkeprogram kan udtrykkes i følgende 
Sætninger: de to protestantiske Kirkers Ligeberettigelse 
og Landsherrens Overhøjhed over dem begge*). De 
preussiske Konger gik i de brandenburgske Kurfyrsters 
Spor. Gjentagne Forbud mod Kontrovers -Prædikener, 
mod Brugen af Kors, Alterklæder og Oblater skulde 
tjene til at bryde den lutherske Modstand mod den re- 
formerte Opfattelse hos flere af Undersaatterne , og paa 
Kongernes Bud gik de reformerte Theologer saa vidt i 
Indrømmelser til de lutherske, som de vel kunde. Spener, 
Pietismens Fader, blev kaldet til Berlin, fordi man haab- 



^) Jyfr. Kudelbach: Beformatioa, Lutherthum und Union 
(Leipzig 1839) S. 608 flg. Stahl anf: Skr. S. 468 flg. De 
paagjældende Aktstykker ere aftrykte i Nitzsch: Urkunden- 
buch. 

*) W. Maurenbrecher: Die preussische Kirkenpolitik und 
der Kolner Kirchenstreit (Stuttgart 1881) S. 19 flg. 

ede, at hans Betning med dens stærke Betoning af 
Livets Kristendom skulde bane Vej for Unionen, og ved 
Hove var man ivrig for at lægge Vægt paa den kriste- 
lige Kjærlighed, rigtignok ofte paa Sandhedens Bekost- 
ning. Pietismen gjorde imidlertid ikke den Gjeming, 
man havde tiltænkt den. Det var Speners egen Sviger- 
søn, Adam Bechenberg, som engang ved Kong Frederik 
I*s Bord i Leipzig afviste Unionen ved at sige, at man 
let ved at forsøge paa den Slags Mæglinger kunde komme 
til at danne fire Kirker af de to^). Men hvad Pietis- 
men ikke vilde gjøre, gjorde Bationalismen. For den 
svandt det, der skilte de to store Reformatorer ad, ind 
til meget lidt, og det meste hørte ikke til det, der efter 
Bationalistemes Mening var det blivende i Kristendom- 
men. To af de Preusser-Konger, der regerede i „Oplys- 
ningens" Tid, arbejdede ogsaa, hver paa sin Vis, for Unio- 
nen. Frederik Vilhelm I saa' iForskjellen mellem de to 
Kirkeafdelinger kun „Præstekiv". „Naar man undersøger 
Sagen, saa er det den samme Tro i alle Stykker, saa vel 
med Hensyn til Naadevalget som til den hellige Nadver. 
Kun paa Prædikestolene laver de en Sauce, den ene 
surere end den anden". Ud fra denne unionistiske Tanke- 
gang greb han stærkt ind i Kirkens indre Forhold. 
Hans Søn, den store Frederik, var langt ude over Mod- 
sætningen mellem Luther og Kaivin; Unionen som saa- 
dan laa ikke ham paa Hjærte. Naar Staten kun beholdt 
Højhedsretten over de tre Kirker i hans Lande, lod han 
Udviklingen gaa sin. frie Grang i den Erkj endelse, at han 
vel „kunde tvinge Menneskene til at bekjeude den samme 
Formular, men ikke tillige til at tro det samme". De 
trofaste Lutheranere kunde derfor atter indføre flere af 
de lutherske Ceremonier, som den store Frederiks For- 
gængere havde forbudt; men deres Tal var kun lille. Det 
var Bationalismen, som var Surdejgen, der gjennemsyrede 
Protestantismen i Preussen. Frederik Vilhelm II*s For- 



C y pr i an: Abgedrungener Unterricht (1722), Beilagen, S. 444. 



Kongens Kristendoms-Opfattelse. 9 

Søg paa at sætte en Dæmning for den ved de saakaldte 
W5llnerske Love mislykkedes fuldstændig; og det kunde 
ikke lykkes. Kongen var, efter Steins Udtryk, omgiven 
af Folk, „der havde kvalt deres moralske Følelse", og 
saadanne Personer kunde kun udstede Troslove, men 
ikke vække Nidkjærhed for den rette Form for den sunde 
Lære. 

Frederik Vilhelm III var gift med Luise af Mek- 
lenburg, og den reformerte Konge ønskede inderlig at 
nyde Nadveren med sin lutherske Dronning, uden at 
nogen af dem skiftede Konfession. Hans huslige For- 
hold drev ham derfor, lige saa meget aom Slægtens Tra- 
ditioner, til at arbejde paa Unionen. I Preussens For- 
nedrelses-Dage, da Frederik Vilhelm III maatte tage 
Ophold paa sit Higes østlige Grænse, var det, at der 
kom mere Dybde og Inderlighed i hans Gudsforhold. 
Det var især Biskop Borowsky i Kønigsberg, Kants 
Biograf, der fik Indflydelse paa ham. Borowsky var en 
alvorlig troende Mand, der hellere søgte til Biblen end 
til Bekj endelses-Skrifterne, og Kongens Religiøsitet fik 
ved hans Paavirkning et mere bibelsk end konfessionelt 
Præg ^). I disse Ydmygelsens Tider oplod Biskop Bo- 
rowsky den bibelske Profetis Dybder for sin Konge, og 
disse vare for denne en ukj endt Egn, til hvilken hans ra- 
tionalistiske Præster og Lærere aldrig havde ført ham. 
Derved fik Biblen mere og mere Betydning for Frederik 
Vilhelm III, og „den bibelske Kristendoms positive Ind- 
hold" var den Skat, han først og fremmest vilde værge. 
Det var gaa'et Kongen som mange andre levende Kristne 
i de Tider. Mænd og Kvinder af forskjellige Konfes- 
sioner havde rakt hverandre Haand paa den fælles Grund, 
og mange Forskjelligheder i Læren vare blevne glemte 
over Fællesskabet i Troen. Men mange af dem, der til 
gjensidig Trøst havde siddet sammen i den mørke ratio- 
nalistiske Nat, skiltes ad, da Opvækkelsens Dag brød frem. 



») Eylert I, S. 214 flg. 



J^O Gammel-Lutheraneme i Preussen. 

'Tidens kirkelige Ordførere havde aldeles tabt Inter- 
-essen for Forskj ellen i den religiøse Opfattelse mellem 
Lutheranerne og de Reformerte. Rationalisterne iPfalz 
-drømte om, at „Kaivin og Luther skulle omfavne hin- 
anden ved Religionens Alter ,sønderbryde deres Hyrde- 
stave og overlade Sceptret til den protestantiske Sam- 
vittighedsfrihed. Hendø for stedse skulle saa Navnene 
Reformerte, Kalvinister, Lutheranere, og kun Navnet Pro- 
testanter skal blive taget og givet, et Navn, der stedse 
minder os om vor ærværdige Bestemmelse, om vor hel- 
lige Pligt, at modarbejde enhver religiøs Despotisme, at 
hævde Trosfrihed og Lærefrihed over for vore egne For- 
domme, vor egen Træghed og Hovmod og over for 
fremmede Overgreb, og at anerkjende Fornuften og 
Skriften som eneste Dommere i Religionssager" ^). Wiir- 
tembergs og Sachsens Lutheranere vare vel Supranatur- 
Alister, men selv de bedste af dem havde kastet meget 
-af det lutherske over Bord. Der var en underlig Slap- 
hedsaand over Protestanterne, og deres Følelse af Af- 
magt kunde give sig de sælsomste Udtryk. Saaledes 
modtog Frederik Wilhelm III fra Schlesiens Præster i 
Aaret 1809 en Adresse, i hvilken det hed^): „Vi have 
ikke mere. nogen protestantisk Kirke. Hvad vi have, er 
iun en Skygge af det, vi have mistet. Sire, De er den 
første protestantiske Fyrste i Tyskland, i Evropa. De 
maa give os en protestantisk Kirkeforfatning, der passer 
til vor Tidsalder". Flere Theologer i Kongens Nærhed 



*) F. Brandes: Geschichte der kirchl. Politik des Hauses Bran- 
denburg (Gotha 1873) I, 2, S. 201 flg. Sammesteds meddeles 
efter Kiehl følgende Ordsprog fra Pfalz: 

„Die Calvinisten 

Sind auch noch keine Christen; 

Die Katholiken 

Sind voU von B,ånken und Tiicken; 

Aber die grossten Ochsen 

Das sind die lutherischeh Orthodoxen". 
^) Rudelbach S. 618 flg. 



Schleiermacher. H 

havde ligefrem, som Rationalisteme i Pfak, foreslaaet 
en Union. I Aaret 1798 raadede Biskop Sack*) til at 
prøve paa en kirkelig Forening, saaledes at man lod 
liserebekj endelserne staa urørte, men ændrede Grudstj en- 
esten, navnlig for at faa de to Konfessioner til at mød- 
es ved det samme Alter. Schleiermaciier var ogsaa 
helt inde paa denne Tankegang ^). For ham stod Spalt- 
ningen imellem Luthers og Kaivins Disciple den Gang 
kun som Udtryk for Reformatorernes Egensindighed, og 
han fandt det „næsten latterligt" at tale om Forskjellig- 
heder i Henseende til Læren i de to Søsterkirker. Man 
plejede jo at nævne Nadverlæren og Dogmet om For- 
udbestemmelsen som de vigtigste Dele af Mellemværen- 
det, men Schleiermacher advarede imod „at lade, som 
om begge Kirker i alle de andre vigtige Dogmer vare 
blevne tro mod det gamle System". Der burde derfor 
ikke gjøres noget Forsøg paa at naa en dogmatisk Over- 
enskomst. Det eneste, der var at gjøre, var at give 
Tilladelse til fuldstændigt Nadverfællesskab, og at ud- 
nævne Præsterne i de to Samfund uden Hensyn til Kon- 
fessionernes Forskjel. Efter disse Udtalelser, der fandt 
god Modtagelse vedHove ^),blev den reformerte Præst Med- 
lem af det lutherske Fakultet i Halle, og samtidig blev 
en luthersk Theolog ansat i det reformerte Fakultet i 
Frankfurt ved Oder. Siden, da Universitetet i Berlin 
blev grundet, fik Schleiermacher stor Indflydelse paa 
dets Ordning. Han blev den første Mand i det theolo- 
giske Fakultet, og dette var afgjort unionistisk, bestemt 
til at dyrke „evangelisk Videnskab". Schleiermacher 
blev imidlertid ikke blot Professor, men tillige Universi- 
tets-Præst, og som saadan gjorde han allerede i 1811 
Forslag om Nadverfællesskab ved Universitets-Gudstjene- 



^) Wangeraann 1, S. 8 flg. 

') I Skriftet: Zwei unvorgreifliche G-utachten, fra 1804 (S: "W: 

Abth. I, Bd. B). 
^) Au8 Schleiermachers Leben I (2. Aufl. 1860) S. 395. 

sten og om et nyt Ritual, der kunde tilfredsstille begge 
Konfessioner^). Og disse Forslag faldt i god Jord hos 
Frederik Vilhelm III. Da Kronprinsen i 1813 blev 
konfirmeret, sagde Kongen til de reformerte og lutherske 
Præster, der vare samlede ved denne Lejlighed: „Nu 
staar De sammen som Brødre. De forkynder ét Fredens 
Evangelium, og dog skilles De fra hverandre ved Kon- 
fessionen; nogle af dem kalde sig lutherske, andre refor- 
merte. Miserabelt! Skulde være forbundne med hver- 
andre" *). En af de Gejstlige mente , at det ikke vilde 
være saa let at faa Unionen dreven igjennem, fordi 
mange af Theologeme vilde modsætte sig den. En an- 
den, en Feltprovst, mente dog, at man nok fik Bugt 
med dem, naar man, i Steden for at gaa paa Hose- 
sokker, vilde tage store sømbeslagne Soldaterstøvler paa. 
Soldaten i Frederik Vilhelm HI var ikke uvillig til 
at gaa frem paa den Maade; men hans kristelige Sans 
lagde en Dæmper paa hans krigerske Lyster. Med en 
vis Taalmpdighed arbejdede han, ved at fjærne ydre For- 
skjelligheder, paa den indre Enighed. Han sammenlign- 
ede aUe de Billeder af Luther, Melanchton og Kaivin, 
som han kunde overkomme, og derved kom han til det 
Besultat, at disse Mænds Embedsdragt i det væsentlige 
var éns ^) ; saa kom der et Paabud om, at alle de protestant- 
iske Præster i hans Lande skulde have samme Kirke- 
dragt. Talaren blev indført, „fordi den var anstændigere 
og ærværdigere end den moderne Kjole, og fordi den 
passede bedre til den gamle Bibel". Fra Præstekjolerne 
gik Kongen til Alterbøgerne. Rationalisterne i Tyskland 
havde, som deres Meningsfæller andensteds, tiltaget sig 
stor liturgisk Frihed. Derover blev Frederik Vilhelm III 
harmfuld. „Af alt det onde i Verden", sagde han*), „er 
Vilkaarlighed det værste. Saa længe indsigtsfulde Mænd 



») F, Brandes S. 222. ») Eylert HI, 1, S. 300 flg. 

») Eylert IH, 2, S. 3. *) Eylert m, 1, S. 304 flg. 

tiUade sig Ændringer, kan det endda gaa; men naar 
enhver uforstandig Præst bringer sine ferske Indfald til 
Torvs og vil rette paa og ændre, hvad de udødelige Re- 
formatorer have ordnet, hvad skal det saa blive til?" 
Alterbogs-Frihed var han altsaa ingen Ven af; men en 
ny, uneret Alterbog var en Nødvendighed. Han lod 
Eylert kalde og gav ham det Hværv at skrive en ny 
Liturgi og Agende. Hofpræsten fordybede sig i den 
ene Agende efter den anden, men hans kirkelige Smag 
var saa lidet udviklet, at han til sidst valgte Bremens 
reformerte Agende fra 1793 til sit Forbillede; den var, 
saa vidt man kan se af de Prøver, han selv anfører med 
en vis Henrykkelse, affattet i det attende Hundredaars 
Stil, med Eørelse, men uden Kraft og bibelsk Enfold. 
Da Kongen havde læst Eylerts Forslag igjennem, sagde 
han til den studsende Forfatter: „Har gjort Dem Sagen 
vanskeligere, end den er. Lagt ind af Deres eget. Har 
forladt den historiske Grund og Jordbund. Alle de Li- 
turgier og Agender, som ere komne frem i vor Tid, ere 
som skudte ud af en Pistol. Deres har ogsaa den Fejl. 
Formularerne ere et Sammensurium; skal der komme 
noget ud af det, maa vi gaa tilbage til Fader Luther". 
Da Eylerts Forsøg var kasseret, blev der nedsat et Ud- 
valg, i hvilket han dog fik Sæde for at nytte de indvundne 
Erfaringer ^). Men inden dette Udvalg var færdigt med 
sit Arbejde, udkom der pludselig i Aaret 1816 en Li- 
turgi for Hof- og Garnisons-Menigheden i Potsdam 
og for G ar nis o ns- Menigheden i Berlin. „Forfatteren 
kj ender man ikke", siger Eylert *) ; men det var en offent- 
lig Hemmelighed, at den nye Liturgi skyldtes Kongens 



*) Schleiermaclier var ikke med i dette Udvalg, dels fordi han 
vilde gaa videre end Kongen, dels fordi han var mindre vel 
set ved Hove, siden han havde ladet nogle Ord falde om 
Indførelsen af en friere Forfatning. 

•) Eylert III, 1, S. 312 flg. 

egen Haand. Den nye Agende kom stra^ i Brug paa 
de bestemte Steder, men den fik en noget ublid Medfart 
af Kritiken, især af Schleiermacher, der blandt andet 
ikke vilde anerkjende Eetten til at udstede Liturgier for 
en kongelig Højhedsret i Kraft af Tanken om Fyrsten 
som den øverste Biskop. Kongen tog sig Schleierma- 
chers Dadel meget nær, men han gav ikke tabt. Han 
studerede og excerperede de gamle Agender og Eefor- 
matorernes liturgiske og dogjnatiske Skrifter, og i Mod- 
sætning til Forfædrene, der havde fjæmetKors og Alter- 
klæder fra de lutherske 'Kirker, gav han nu den re- 
formerte Hof- og Garnisons-Kirke i Potsdam Malerier, 
Lys og et Krucifix, og Eylert holdt en Prædiken, i 
hvilken han udviklede, at Brugen af sanselige Hjælpe- 
midler ikke strider imod den rette, kristelige Fromhed. 
De reformerte „Inspektører", der havde Tilsyn med 
Præster og Lærere, fik, som de lutherske Mænd i den 
samme Grjeming, Navn af „Superintendenter", og i Som- 
meren 1817 fremkom der et Udkast til en fælles Synodal- 
Ordning for de to evangeliske Konfessioner i den preus- 
siske Stat, som i det væsentlige var en Stadfæstelse af 
et Forslag fra den ovenfor nævnte liturgiske Kommission. 
Synoderne skulde, efter Kongens Plan, være Organer for 
Unionens Gjennemførelse. 

Saa vidt var man naaet, da den tidligere omtalte 
Kabinets-Ordre af 27de Septbr. 1817 udkom. Reforma- 
tions-Festen skulde nu fejres paa en Maade, der stem- 
mede med denne Ordre. Efter Samraad med en af sine 
Ministre og flere Præster^) bestemte Kongen, at der paa 
den første Festdag skulde holdes Altergang for dem, der 
vilde gaa ind paa Unionen, den anden Dag for dem, der 
vilde holde fast paa Konfessions -Forskj ellen. Denne 
retfærdige og billige Ordning fik Eylert Kongen til at 



1) Eylert III, 2, S. 73 flg. Eylert er paa dette Punkt ikke 
ganske nøjagtig i Tidsfølgen. Jvfr. Herzog: Bealencyklo- 
pædie (1. Udg.), XVI, S. 706. Anm. 

ændre. Der skulde kun holdes Altergang paa den første 
Dag, og alene efter den unerede Ritus. De, der ikke 
vilde nøjes med den, kunde slet ikke faa Nadveren paa 
Reformations-Festen; thi den sidste Dag skulde hele 
Landet over fejres som en Børnefest uden Altergang. 

Størst var HøjtideUgheden i Potsdam, hvor man mødte 
i „fuld Uniform". Kongen overværede Gudstjenesten i 
Hof- og Garnisons -Kirken, hvor Menigheden først til 
Pavkers og Trompeters Lyd sang: Vor Gud Han er saa 
fast en Borg. Derpaa holdt hin Eeltprovst, der havde 
givet Raadet om at gaa frem i store Soldaterstøvler, en 
Prædiken om Mangfoldigheden og Enheden i den prote- 
stantiske Kirke ; han viste, at man ærede Reformatorerne 
og takkede Gud hedst, naar man i hele Landet dannede 
én, fast sluttet, evangelisk Kirke. Efter Prædiken hold- 
tes der Altergang. Brødet var ikke Oblater, men brudt 
Brød, og Uddelings-Formlen var den blot fortællende: 
„Kristus, vor Herre, sagde: tager hen og æder osv.". 
Det var Unionens Formel, som siden „har bragt trofaste 
Lutheranere saa bitre Lidelser" *). Med den havde og- 
saa de evangeliske Præster i Berlin under Schleiermachers 
Ledelse Dagen i Forvejen modtaget Nadveren, og paa 
selve Festdagen gik det theologiske Fakultet til Alters 
efter Unionens Ritus. En Mand, som vi siden skulle 
stifte nøjere Kjendskab til som et trofast luthersk Vidne, 
siger med Henblik til. Jubelfesten i 1817: „Unionen var 
tilstrækkelig forberedt i Tysklands Udvikling. Professor- 
erne i Tyskland ere, som fordum Filosofifeme i Græ- 
kenland, Paver. Hvad en lærd Exeget har sagt fra sit 
Katheder eller ladet trykke, er det hellige „åvtbg eiqpa" 
[Mesteren har sagt det] for Disciplene. Man vogter sig 
nok for at lægge Tilhørerne Lukas' Fortælling i Ap. 
Gjern. 17, 11 paa Hjærte. For længe siden havde man 
ophørt at foredrage Luthers Nadverlære. Storr og 



*) Wangemann I, S. 81. 

Eeinhard*) vare de sidste Vidner for den, og selv de 
erklærede den for „at være uden Vigtighed". Og for 
de saakaldte dannede i Menighederne var den lutherske 
Oplysning helt gaaet tabt. Man levede i den Verden, 
om hvilken de store Digtere sang, og man søgte paa 
alle Maader at nyde dens Glæder. Ungdommen sværm- 
ede for Schillers „Røvere" og sang: „Ein freies Leben 
ftihren wir"; men Luthers Nadverlære og de lutherske 
Salmer ble ve regnede for mystisk Fantasteri" ^). — 
Unionens Venner udtalte sig i samme Retning som dens 
Fjender. „Den slappe, ligegyldige Tankegang kommer 
den gode Sag lige saa meget til Gavn som de oplyste 
Kristendoms-Venners Indsigt", siger Biskop S ack selv^). 
Luthers Aand var dog ikke helt veget bort fra hans 
Folk. Paa Nordgrænsen udsendte Præsten Klavs 
Harms i Kiel et flammende Opraab til Kamp for Op- 
lysningen fra Wittenberg. Den 75de af hans „Theses" 
lyder profetisk: „Nu har man Lyst til at gjøre den lu- 
therske Kirke rig ved et Giftermaal som en fattig Pige. 
Fuldbyrder dog ikke denne Handling over Luthers Ben! 
De ville blive levende derved, og saa — ve eder!" De 
Reformerte ere i hans Øjne „frafaldne", som det kun 
vil volde „Forvirring og Ødelæggelse" at komme i For- 
bindelse med. I Sachsen skrev Professor Joh. Av g. 
Tittmann, at den lutherske Kirke kj endte saadanne 
Indbydelser fra tidligere Tid, men den saa' i hver af 
dem en Fristelse til Frafald fra Bekj endelsen. Men disse 
og faa lignende Røster bleve overhørte, og med Undta- 
gelse af enkelte Stater, som Hannover, Meklenburg, 
Sachsen og Wtirtemberg, blev Unionen gjennemført i 
hele Tyskland. Siden Opløsningen af Corpus Evangeli- 



*) Jvfir. Grundtvigs Digt om ham i Kvædlinger (1816) S. 361 
flg. F. Brandes S. 212 flg. 

') J. Gr. Scheibel: Actenmassige Gheschichte der [Jnion (Leip- 
zig 1834) I, S. 122 flg. 

») Anført hos fludelbach S. 619. 

corum var den evangeKske Kirke retløs i Luthers Fædre- 
land og prisgiven til de enkelte Fyrsters Vilkaarlighed. 
Preussens Stjærne var i Opgang, og højtidelige Hof- 
Altergange og Unions-Diners fandt Sted med Reforma- 
tions-Festen 1817 i Potsdam som det store Forbillede ^). 
Hvad man nu end dømmer om dette hele Unions- 
mageri, kan man ikke miskjende, at den „øverste Biskop" 
i Preussen tog Sagen med Alvor. Frederik Vilhelm III 
fordybede sig mere og mere i liturgiske Studier. En ny 
og bedre Agende skulde krone Unionens Værk, og Kongen 
arbejdede tidlig og silde paa den. Naar et Stykke af 
den var færdigt, fik Eylert det til kritisk Gjennemsyn, 
og derefter blev der forhandlet mundtlig om det. Af 
Hofpræstens Memoirer faa vi et ganske godt Indblik i 
disse Forhandlinger, og de vise, at Kongen, skjønt Læg- 
mand, havde flere Forudsætninger til at udarbejde en 
Agende end Eylert selv. De liturgiske Studier havde 
bragt Frederik Vilhelm III til at sætte mere og mere 
Pris paa Luther; naar han havde fundet noget hos Re- 
formatoren, som tiltalte ham, blev han staaende paa det 
trods Hofpræsten. Naar saa denne gjorde gjældende, 
at de levede i andre Tider end Luther og vare komne 
videre, sagde Frederik Vilhelm III: „Gud og Frelseren 
er de samme i det nittende som i det sekstende Hun- 
dredaar. Hj ærtet har samme Trang nu som i gamle 
Dage". „Men Fremstillingsgaven og de Former, denne 
bruger; ændres", indvendte Eylert. „Véd det nok", svar- 
ede-Kongen, „men jeg tvivler om, at den evangeliske 
Kirke har vundet derved. Det gammel-kirkelige er her 
det rigtige og tiltalende. De bevisende og vækkende 
Bibelsprog i Dr. Luthers kraftige Bibeloversættelse ville vi 
ikke bytte mod den nye ; den nye Form forekommer os vandet, 
og vi kjende ikke de gamle Venner i den moderne Habit. 
En Søn beder andægtigere, naar han hører de Bønner, 
som hans Fader har bedet. Man gaar ikke i Kirke for 



1) Scheibel I, S. 124 flg. 

Fr. Nielsen: Statskirke og Frikirke. 2 

at more sig, men for at opbygges; Menigmand siger: 
for at bede. Man skal, naar Talen er om en Agende, 
tænke paa Soldater, Borgere og Bønder, der udgjøre 
Flertallet, og ikke paa de fornemme, som man kalder 
oplyste og dannede, og som desuden næsten slet ikke 
komme i Kirke" ^). Eylert vilde ogsaa helst have de 
tre gammel-kirkelige Bekjendelser udeladte af Alterbogen, 
men Frederik Vilhelm sagde: naar de fattes, ser det saa 
nøgent ud, — og Luther har dem. 

Endelig udkom 1822 „Kirke-Agenden for Hof- 
og Dorakirke-Menigheden i Berlin". Uden at 
spørge Ho^ræsteme blev den indført i Hofkirken, og 
uden at høre Militærpræsternes Mening blev den paa- 
budt for alle militære Menigheder. Hoffet og Soldaterne 
kunde Kongen kommandere over, og de fik Ordre til at 
gaa til Alters paa unert Vis. Næste Aar udsendte Kirke- 
Ministeriet et Reskript til Konsistorierne, der gjennem 
dem skulde gaa videre til Superintendenter og Præster; 
B,eskriptet indeholdt en Opfordring til at ytre sig om, 
hvorvidt de maatte være til Sinds at indføre denne „for- 
nyede Agende" i deres Menigheder. Ministeren erklær- 
ede, at Kongen „med særlig Velvilje vilde paaskjønne" 
Indførelsen af den. De Menigheder, der indførte den, 
fik et smukt indbundet Exemplar, i hvilket Kongen havde 
skrevet ikke blot sit Navn, men Velsignelsen^). Derved 
fik de tvivlende Vished for, at Kongen havde haft mere 
med Agenden at gjøre, end de mente, der kaldte den 
„et Makværk af nogle saakaldte Hoftheologer". 

Denne Agende var dannet efter Common Prayer- 
Book og den svenske Liturgi, men den var paa alle 
Punkter læmpet efter Unionen. To Reskripter fraAaret 
1821 kastede et mærkeligt Lys over den Nidkjærhed, 
med hvilken den kongelige Forfatter omfattede sit Værk. 
Det ene befalede Konsistorierne at undersøge, om de 



1) Eylert III, 1, S.. 341. «) Eylert III, 1, S. 353. 

examinerede Kandidater havde tiltraadt Unionen eller 
var i Stand til at gjøre det uden Betænkelighed. Det 
andet forordnede, at det var Hans Majestæts allerhøjeste 
Vilje, at Ordene „Protestanter" og „protestantisk" for 
JB^remtiden, saa vidt muligt, skulde afløses af „Evangel- 
ske" og „evangelsk"; og Agendens Indførelse blev saa 
Kjendetegn paa det rette „evangelske" Sindelag ^). Med 
dette stod det dog tilsyneladende kun maadelig til. 
Næppe en sekstende Del af Superintendenterne og Præst- 
erne gav det ønskede Svar paa den første kongelige 
Forespørgsel, og fra de forskjelligste Standpunkter blev 
Agenden ubarmhjærtig kritiseret. Eationalisterne vilde 
ikke slippe den selvtagne liturgiske Frihed for at lade 
sig binde til en Agende, der indeholdt saa mange ægte 
kristelige og gammel-kirkelige Dele. Pietisme, Mysticisme, 
Obskurantisme og forældet Orthodoxi! saaledes lød det 
i Kor fra Rationalisterne; de vilde have „Glaubens- 
reinigung". ikke blot „Glaubenseiniguhg". Flere alvor- 
lige Kristne oversaa vel Agendens uneredePræg i Glæde 
over de gode Elementer, som den indeholdt; men de fleste 
troende Lutheranere og Reformerte protesterede dog 
mod dette Forsøg paa at lade det konfessionelle drukne 
i en forskjelsløs Enhed. De æsthetisk anlagte Naturer 
dadlede den nye Liturgis „forældede" Form, og Biblens 
Venner klagede over Savnet af mange kjære Stykker i 
den gamle. Hvad den ene roste, kaldte den anden 
ubrugeligt, og omvendt^). „Hjælp, Himmel, hvilken 
Konvolut, og hvilket Arbejde at læse det altsammen!" 
udbrød Eylert, der havde faaet alle disse Svar tilsendte 
for at indordne dem i visse Grupper. Han giver tillige 
et levende Billede af Kongen, der fortvivlet har lagt alle 



*) Wangemann I, S. 83. Jvfr. S. 167, der viser, at tjenstivrige 
Aander allerede i 1818 og 19 vare paa Færde over for Kan- 
didaternes Lutherdom. 

*) Scheibel har i det anførte Skrift (I, S. 131—72) givet en Ud- 
sigt over den herhen hørende Literatur. 

2* 

de indkomne Aktstykker paa Borde og Stole i sit Ar- 
bejdsværelse og udbryder: „Bleven helt konfus over 
disse Modsigelser; uden Deres rubricerende Beretning 
havde jeg ikke fundet Traaden i denne Labyrinth. Der- 
til er det altsaa kommet! Hver Kirke har sit; intet 
Fællesskab mere, selv i en og samme Menighed! De 
gamle have dog haft en Kirkeordning; de unge have 
ingen. Alt sønderrevet!^ Men midt i sin Konfusion 
udstøder Kongen enTrusel: han vil herefter gjøre Brug 
af sine Forfædres liturgiske Ret og byde i Steden for 
at ønske ^). 

„Ligesom Noah i sit af Bølgerne omgivne Skib glæ- 
dede sig over Duen, der vendte tilbage med Oliegrenen", 
saaledes glædede Frederik Vilhelm III sig, da han, om- 
given af denne Syndflod af Betænkninger og Betænke- 
ligheder, som truede med at tilintetgjøre hans Værk, fik 
Øje paa et anonymt Skrift af en lærd Forfatter, som 
forsvarede den kongelige Agende. Han sagde til Eylert : 
gid Forfatteren var preussisk IJndersaat, saa jeg kunde 
bevidne ham min Tak! Eylert skrev til Forlæggeren, 
denne sendte Hofpræstens Brev med Kongens smigrende 
Udtalelse til Forfatteren, og efter nogen Tids Forløb 
kunde Eylert meddele, at det lille Skrift skyldtes Pro- 
fessor Augusti i Bonn^). Kongen var særlig glad over, 
at det var skrevet af en Mand, der var saa godt hjemme 
1 Liturgiens Historie som den bekj endte Kirkehistoriker, 
og han viste paa mange Maader Forfatteren sin Velvilje. 
„Han begavede ham rigelig med Penge , Ære og Vær- 
digheder", siger Eylert. Den samme Naadessol skinnede 
paa dem, der havde udtalt sig fordelagtig om den konge- 
lige Liturgi; næsten alle de Superintendenter, i hvis- 
Stifter Agenden var indført, bleve dekorerede — wprop- 
ter Agenda, non propter acta", bemærkede Schleierma- 
cher vittig. Det var overraskende at se, i hvilken Grad 

Schleiermacher og Marheineke. ^ 

„den røde Ørns" Vingesus var i Stand til at aabne selv 
kritiske Superintendenters Øjne for den nye Liturgis 
forhen skjulte Fortrin. 

Dog var der nogle, som ikke vilde lade sig vinde. 
Til Kongens Sorg skrev Schleiermacher under et 
paataget Navn en Afhandling om Landsherrens liturgi- 
ske Ret, i hvilken han rev alle Fjerene af „Duen med 
^liegrenen", saa at der kun blev en „næsten falsarisk 
Overfladiskhed" tilbage af den lærde Kollega i Bonn. 
Tillige hævdode han, at nu var Øjeblikket kommet, da 
de evangeliske Fyrster kunde indlægge sig stor Fortjen- 
este ved at nedlægge Summepikopatet og give Lands- 
kirkerne en Forfatning, som indrømmede Menighederne 
de Rettigheder, der tilkom disse i Kraft af det almind- 
elige Præstedømme. Kongen kunde ikke modstaa 
Schleiermachers Dialektik, men han holdt paa, at der 
tvært imod nu ikke var andet for ham at gjøre end at 
bruge den liturgiske Ret, som hans Forfædre havde brugt. 
Schleiermachers Kollega i Berlin, Marheineke, som 
allerede den Grang begyndte at komme ind under den 
hegelske Filosofis Trolddom, traadte op imod sin Em- 
bedsbroder. Han mente, at Schleiermacher vilde bringe 
det demokratiske Princip til Herredømmet. En demo- 
kratisk Forfatning vilde føre til, at Præsterne, skjønt de 
ipare „de vidende", maatte lade sig behandle som uvid- 
ende af Lægmænd. Bispedømmets Overgang til de 
protestantiske Fyrster var i hans Øjne ,,et Mirakel af 
Forsynet") og en Ændring heraf vilde føre til Opløsning 
af alle hellige Forhold i Livet, thi „Statens Kredit er 
afhængig af Kirkens Credo"; derfor maatte Regeringerne 
ikke være ligegyldige i kirkelige Spørgsmaal. I Demagog- 
Forfølgelsernes Dage, da man sporede Revolution og 
Anarki alle Vegne, hvor Livet rørte sig, behøvede man 
blot at gjøre en Fyrste opmærksom paa „demagogiske" 
Farer for at faa ham til at skride ind. Frederik Vil- 
helm ni var i denne Henseende overordentlig skarp- 
synet, og han havde længe set Anarkiets Hydra i det li- 

turgiske Vilderede. Dér var i Virkeligheden lige saa 
mange Forslag til Liturgier, som der var Forfattere, og 
paa den Tilstand maatte der gjøres Ende. „Desuden", 
sagde Kongen, „Modstanderne havde Ret, hvis jeg vilde 
indføre en ny Liturgi og Agende; men jeg vil have den 
gamle, med den gamle Bibel. Den, kristne Kirke har 
haft den fra Arilds Tid; Luther og hans Hjælpere have 
reformeret den. Hvis man heller ikke vil lade hans Av- 
toritet gjælde, saa har jeg ikke nogen at stille op. Nu 
maa jeg gjøre Brug af den liturgiske Ret, som mine 
Forfædre have udøvet" ^). Saa fik Reskripterne en anden 
Lyd. I Maj Maaned 1824 udkom der et Over-Præsidial- 
Reskript, som opfordrede Præsten til „med stille Tak og 
inderlig Rørelse" at anerkjende Kongens Nænsomhed, 
da han havde nøjets med at udtale et Ønske, hvor han 
havde Ret til at befale ^). Og saa fik Kultus-Ministeriet 
travlt. Bylert fortæller, at han „hundrede Gange" har 
hørt Kirke-Ministeren, von Altenstein, sige: „denne Hi- 
storie med Liturgien og 'Agenden giver mig mere at 
bestille med dagligt Skriveri end hele det øvrige Mini- 
sterium" *). Superintendenterne bleve hvert Fjerdingaar 
spurgte om, hvor vidt det var kommet med Indførelsen 
af Agenden i deres Kreds ; og i Henvendelserne til dem 
appellerede man baade til Fædrelands -Kjærligheden og 
den Troskab, der sømmede sig for Undersaatter. I Følg^ 
Eylerts Beretning var der et Sted, paa hvilket Kongen 
forsøgte at bryde Modstanden mod den nye Agende paa 
en snild Maade: han sendte en veltalende Prædikant 
hen for at besejre Uviljen. Forsøget lykkedes, og fra 
den Tid af mente Kongen, at det var Præsternes Skyld, 
naar hans Værk stødte paa Hindringer^). I den Opfat- 
telse blev han ogsaa styrket fra andre Sider. SaaledQS 
spurgte han Præsten Strauss i Berlin, om Modstanden 

mod Liturgien kom fra Præsterne eller fra Folket, og 
han åk til Svar, at den efter Strauss' Mening alene kom 
fra Præsterne ^). Han befalede da alle Præster uden 
Omsvøb, med et klart Ja eller Nej, at svare paa, om 
de vilde indføre Agenden. Af 7782 Sognepræster svarede 
6343 det ønskede Ja, og der var endda flere, som ar- 
bejdede paa at rydde Vanskelighederne for dens Antag- 
else af Vejen. Dem gav Kongen T3dsigt til „nu og 
senere" at høste Anerkjendelse som Mænd, „der rigtig 
forstod, hvad man trængte til i den evangelske Lands- 
kirke" ^). Og den Kabinetsordre, der mældte Agendens 
Sejrsløb, afslørede tillige Hensigten med dens Affattelse: 
„at gjengive den evangelske Kirke i de kongelige Stater 
det oprindelige Lærebegreb". 

]Su skulde Oppositionen opsøges i dens Smuthuller 
og tilintetgjøres. Først blev det befalet, at alle de, der 
ikke vilde antage den nye, unerede Agende, nøje skulde 
følge den gamle. Dette Slag var rettet mod Rationalist- 
erne, der, naar de ikke maatte have fuld liturgisk Fri- 
hed, dog hellere vilde have den nye end den gamle, 
efter deres Mening helt forældede Agende. Det næste 
Stød gjaldt de konfessionelle. Alle Menigheder fik Ordre 
til at indberette, hvilken Liturgi de fulgte, og tillige 
fremvise Landsherrens Tilladelse til at bruge den. Det 
var en vanskelig Fordring at fyldestgjøre , og hvor der 
ikke kunde fremlægges et lovformeligt Dokument for de 
gamle Ordninger af Giidstj enesten, blev den nye indført. 
Rationalisterne vaandede sig meget under disse Reskripter. 
Berlins Gejstlighed mandede sig op og talte om „letsind- 
ige Præster", der havde faaet Løn for deres Tiltræd- 
else, og om de „stakkels Kandidater", der ikke havde det 
Tømmer, hvoraf man laver Martyrer for Samvittigheds- 
fuldhed. De berlinske Præster havde overhovedet den 

Mening, at det ikke var rigtigt „at gjengive det kriste- 
lige i en bestemt Form". Magistraten kom sine Præster 
til Hjælp og udtalte, at den nye Agende „berørte saa 
mange Tros-Gjenstande. som i det mindste ikke vare 
blevne almindelig antagne i den evangelske Kirke". 
„Oplysningen" i Berlin faldt imidlertid snart til Føje, 
skjønt det en Stund havde set truende nok ud. Ratio- 
nalisternes Forhold til det evangelske var nemlig af en 
saa lidet oprigtig Natur, at de ikke turde stille Sagen 
paa Spidsen, men gav efter i Tide og bøjede Nakken 
under den nye Agendes Aag. 

Derimod rejste. Schleiermacher og elleve af hans 
Præste-Venner en haardnakket Modstand, fordi det mere 
og mere blev klart, ^ at Unionen, som Kongen forstod 
den, vilde føre til en Sammensmæltning af de to Kirker 
og krænke de enkelte Præsters og de enkelte Menig- 
heders Frihed. Med stor Sejghed og med virkeligt Mod 
førte Schleiermacher denne Kamp, og han gik saa vidt, 
at han udtalte , at Opløsningen af Unionen var bedre 
end Paatvingelsen af den nye Agende. Kongen traadte 
da selv frem med et anonymt Skrift, „Luther i Forhold 
til Agenden fra 1822", i hvilket han søgte at vise, at 
den' nye Liturgi var „den gamle kristelige og stammede 
fra Luther selv". Denne Paavisning kunde imidlertid 
ikke bringe Schleiermacher til Tavshed. Thi hans Oppo- 
sition gik ikke ud .fra, at Agenden var uluthersk; han 
stred imod den, fordi den var i Modsigelse med den 
videnskabelige Overbevisning, der var raadende i 
hans Kreds. Luther havde efter hans Mening beholdt et 
stort Stykke Katholicisme, og at ville byde det nittende 
Hundredaar dette, var den nye Agendes Fejl. Mod den 
kongelige Forsvarer for Agenden sendte han da et nyt 
Skrift, i hvilken han varslede en sørgelig Fremtid, hvis 
Landsherren vilde blive ved „at styre Kirken fra sin Hof- 
lejr". Schleiermachers Navn var saa stort, at man 
ikke, som flere i Kongens Omgivelser foreslog det, turde 
„statuere etExempel paa denne Fredsforstyrrer". Tvært 

imod, der blev nedsat en ny „liturgisk Kommission" for 
■at samle et Tillæg til Agenden. 

De orthodoxe vilde nemlig heller ikke give tabt. 
De kunde med større Frejdighed beraabe sig paa Luther 
imod Unionen, og deres Modstand blev heller ikke let 
kuet. Der blev da, paa den liturgiske Kommissions 
Forslag, gjort forskjellige Ændringer i det oprindelige 
Udkast til Agenden og føjet nogle Stykker til, som skulde 
forsone provinsielle Ejendommeligheder med Uniformen 
fra Potsdam. Men Modstanden blev ved. En ny Jubel- 
fest rykkede imidlertid nærmere, Trehundredaars-Festen 
for den augsburgske Konfessions Overgivelse, og med 
ufattelig Kortsynethed blev netop den grebet som et 
Middel til at drive Unionens Sag videre. En kongeUg 
Forordning paabød Højtideligholdelsen af den 25de Juni 
som „et Bidrag til at fremme Enighed i Aanden" hos 
alle Kongens „evangelske" Undersaatter, og en minister- 
iel Skrivelse opfordrede Superintendenterne til, snarest 
muligt, at faa Brødets Brydelse i Brug alle Vegne 
„som det symbolske Udtryk for Tiltrædelse af Unionen", 
og Ordene „reformert" og „luthersk" ombyttede med Ynd- 
lingsudtrykket „evangelsk". Kongens Ønske fandt G j en- 
klang i Superintendenternes Hyrdebreve, som for største 
Delen oplyste Menighederne om, hvad den nye Ritus 
skulde betyde. Der var dog nogle Superintendenter, som, 
-af Frygt for Uro i Menighederne, tav stille om Ændring- 
erne, og disse kom derfor flere Steder temmehg ube- 
mærket i Brug. Eylert, der havde forløst Kongens 
bundne Tanker om Unionen, niødte frem med et Fest- 
skrift, der var tjenligt til at vække alle de konfessionelt 
sindede*). Han priste Unionen som „Himmerig paa 
Jorden" og den nye Agende som den, der „paa den 
værdigste Maade ophævede (!) den hidtil værende Kon- 
fessions-Forskjel imellem den lutherske og den reformerte 
Kirke". Alle Grænsebestemmelser imellem dem skulde 

nu „forsvinde" i Foreningen, og baade den lutherske og 
den heidelbergske Katekisme skulde miste deres tidligere 
Avtoritet i Kirken og give Plads for en ny, almindelig 
„Lands-Katekisme". I Sejrsrusen gik Eylert aabenbart 
langt videre, end Kongen fra Begyndelsen af havde til- 
sigtet; men et Brev fra Frederik Vilhelm III^) viser, at 
der var fuld Forstaaelse imellem ham og Eylert i denne 
Henseende. 

Den 25de Juni lærte imidlertid, at det ikke var uden 
Fare at mane lutherske Minder frem som formentUge 
Støtter for Unionen. Luthers Ben begyndte, som Klavs 
Harms havde varslet det, at blive levende. 



n. 

Det var iSchlesien, at det lutherske Parti først 
hævede Hovedet. I Breslau var der den Gang 90,000 
Indbyggere, og omtrent de to Tredjedele af disse vare 
Lutheranere, den ene Tredjedel Katholiker, kun 4000 
Reformerte ^). Mange fromme Lutheranere havde virket 
i Schlesiens Hovedstad, og selv i Rationalismens Tid 
havde den gammeldags Kristendom der haft Vidner. I 
Schleaien var man utilbøjeUg til at overlade fremmede 
reformerte Præster de lutherske Kirkers Prædikestole^ og 
man havde de fleste Steder Betænkeligheder ved at række 
Reformerte Nadveren i de lutherske Kirker. De schlesiske 
Lutheranere havde i mange Aar sukket under det østrig- 
ske Aag; det var jo ikke længe siden, at de bleve ind- 
lemmede i Frederik den stores Rige. I den østrigske 
Tid havde de maattet kæmpe mod Jesuitemes Rænker^ 
og deres Glæde over Foreningen med Preussen udsprang 
navnlig af Haabet om nu uden Hindring og uden Æng- 
stelse at kunne holde deres lutherske Gudstjeneste. 
Trængselstiden havde holdt Minderne om Reformationen 

Og Kjærligheden til dens Efterladenskaber i Live. Der« 
for gik det ikke saa let med Unionens Indførelse i Schles- 
ien som andensteds. 

I Begyndelsen af Novbr. 1817 blev der ifølge denj 
nye Ordning afholdt en Synode i Breslau, til hvilken« 
ikke blot Byens lutherske Præster, men ogsaa dens to- 
reformerte havde faaet Adgang. Først drøftede maft 
temmelig ligegyldige Ting^), men saa kom Unionen paa 
Bane. Alle Præster paa en eneste nær bifaldt den, men 
man var noget ængstelig for, hvad Menighederne, hvis- 
Mening man senere vilde lære at kjende ved udvalgte 
Presbyterier, skulde sige til dette Skridt; thi Præsterne- 
vidste godt, at der hos mange Breslauere var stor Kjær- 
lighed til det lutherske. Den lutherske Præst, der talte imod 
Unionen, Scheibel, har selv fortalt, at en af Synodens- 
Medlemmer sagde til ham: „Hvad skal vi gjøre? Slutter 
vi 08 ikke til Unionen, saa bliver Kongen vred paa os^ 
slutter vi os til den, saa løbe vore Skriftebørn til Dem". 
Paa en af Jubelfestens Dage havde Scheibel holdt ea 
Prædiken over det sjette Hovedstykke i Luthers Kate- 
kisme, i hvilken han udtalte som sin Overbevisning , at en. 
Forening med de Reformerte var en Umulighed; og 
denne Prædiken, der i to Oplag var udbredt i Byen og 
dens Omegn, havde givet mange Blik for Betydningen- 
af det nye, der var i Gjære. 

Johan Gotfred Scheibel spiller en saa betydelig 
Bolle i den gammel-lutherske Bevægelse, at vi et Øje- 
blik maa dvæle ved hans Personlighed og hans Livsfør- 
else. Vi have flere Billeder af ham, men de ere, som 
man kan vide, højst forskjellige, eftersom de skyldes 
Modstanderes eller Venners Pensel. Eylert, der er i 
høj Grrad forarget over det schlesiske „Attentat" paa. 
Unionen, fortæller, at „mange Breslauere" i 1821 havde 
sagt ham, at Scheibel vel udvortes var en ydmyg Mand,, 
men stolt i sit Hjærte, smigret af sine Tilhængere, og 

at han paa Grund af sin Faastaaelighed levede i Strid 
med alle, som ikke var af samme Mening som han. 
Overborgmesteren og Superintendenten i Breslau og 
„Publikum der^ skildrede ham som en listig og snu 
Mand, og man mente, at han vilde blive en Fremmer af 
Unionen, hvis man blot gjorde ham til Greneral-Superin- 
tendent i Schlesien*). Disse og lignende Domme ere 
kun Udslag af Bysladderen i Breslau og et Vidnesbyrd 
om, at Eylert kun havde megen ringe Forstaaelse for 
det, der var den drivende Kraft i Scheibels hele Optræd- 
en. Der foreligger saa utvetydige Vidnesbyrd om, at 
Scheibel var noget langt mere end en forfængelig og 
stridslysten Mand, at vi gjør vel i at vende os fra Eylerts 
Karrikatur til to Udtalelser af Henrik Steffens. Den 
første stammer fra 1823, da Steffens endnu var under 
stærk Paavirkning af sin Kollega og Præst. Den Grang 
skriver han^): „Enhver hellig Handling griber Scheibel 
helt; aldrig har jeg kjendt en saa ægte Skriftefader. 
Han er ikke blot min Ven; han er en Velsignelse for 
min Familie". Senere, da Steffens forlængst stod uden- 
for Bevægelsen 1 Breslau og mere kritisk over for dens 
Ophavsmand, siger han*): „Jeg tilstaar, at jeg aldrig 
har hørt en Prædikant, der, naar han traadte frem paa 
Prædikestolen, i den Grad var helt greben af sin Gjen- 
stand, saa helliget og forklaret, og aldrig én, der syntes 
saa fortrolig med et religiøst bevæget Sinds indre Kampe. 
Naar han fremstillede det indre Liv hos den Kristne i 
dets Betning mod det guddommelige ; naar han talte om 
Troen paa Kjærligheden og om Frelseren, saa var det, 
som om han ikke blot talte om, men fra en anden 
Verden; man kunde overhøre ham, ja i Tankespredthed 
maaske vægre sig ved at give sig hen til ham. Som 

han stod der, havde han intet, der kunde lokke den til, 
som var forvænt af Tidens Aandrigheder; han viste sig 
fordringsløs og ydmyg, som én der var sig sin Skyld be- 
vidst. I Begyndelsen fandt vi, at hans Sprog var noget 
plumpt og fremmed for Nutiden, som om det stammede 
fra en for længe siden forældet, nu forsmaaet og for 
vore Dages Sprogdannelse ingenlunde gunstig Tid. Men 
naar man hørte ham i hans bedste Øjeblikke, da var 
det, som om alt i ham og i os havde forvandlet sig, og 
saa laa der i hans Ord en Magt^ som han ikke selv 
syntes at kjende. Den største Digter, der har henrevet 
mig, var ikke i Stand til saa vældig at aabne Tilværel- 
sens inderste Dybder og dens mest hemmelighedsfulde 
Bevægelser, som denne jævne Præst, der dog, som jeg 
maatte tilstaa, i mere end en Henseende var hildet i en 
haard Ensidighed og fremmed for Tiden. Naar man 
gav sig hen til ham, saa' man ham ikke, man hørte ham 
ikke ; han syntes at leve i os og at tale ud af os selv ; 
hvad han sagde, forvandlede sig til en Enetale af vort 
eget Selv. Menigheden forsvandt, og jég sad, som om 
jeg alene var hensunken i de dybeste, inderligste, tugt- 
ende, men tillige trøstende Overvejelser over mig selv. 
Jeg forstod, hvorledes de, der engang vare vundne af 
ham, for stedse tilhørte ham". Naar en Mand som Hen- 
rik Steffens kunde skrive saaledes om Scheibel, aner 
man, hvilken Magt han, trods sine Underligheder, kunde 
øve paa mange. 

Scheibel ^) var født i Breslau den 16de Septbr. 1783, 
altsaa otte Dage efter Grundtvig. Hans Fader, Rekto- 
ren ved Elisabeth-Gymnasiet, var halvt Mathematiker, 
halvt Theolog af Baumgartens Skole. Da Reimarus an- 
greb Evangeliernes Portælling om Jesu Opstandelse, 
skrev Scheibels Fader et Forsvar for denne; han vilde 
ikke bryde med den gammeldags Tro. I Scheibels Fæ- 
drenehus herskede den fromme Tone, som vi kjende fra 

•de lutherske Præstegaarde og Skolehuse i Orthddoxiens 
Tid. Hver Søndag kom Børnene med i Kirke til de 
lange, tit saa lærde Prædikener, og i Hjemmet blev der 
•daglig holdt Andagt. Stille og rolig gled Livet hen, saa 
-at der var Lejlighed til åandelig Vækst og Tid tSl flit- 
tigt Arbejde. 1801 gik den unge Scheibel til Halle som 
Student, vel forberedt og ufordærvet. Den Grang var 
Pietismens Halle imidlertid allerede for længe siden 
bleven et Arnested for den nye, vantro „Oplysning", og 
med Sædeligheden blandt Studenterne stod det kun 
»maadelig til. Scheibel holdt dog fast ved sin fædrene Tro, 
'Og fulgte sin Faders Formaninger. Biblen studerede 
han i Grundsprogene, og tillige syslede han flittig med 
Historien ; det var hans Ønske engang at blive Professor 
i Historie. Allerede 1804 maatte han imidlertid tilbage 
til Breslau, hvor der den Gang intet Universitet var, og 
1807 begyndte han den præstelige Løbebane som Lektor 
ved en lille Kirke i sin Fødeby. I Aarenes Løb steg 
han til Diakonus ved Elisabet -Kirken, og da Breslau 
i(1811) fik et Universitet, blev han tillige udnævnt til 
overordentlig theologisk Professor. 1818 udgik der til 
ham en Kaldelse til et Professorat i Dorpat, og 1819 
en ny til Stillingen som Overbiskop over de evangelske 
d Busland ; men han vilde ikke følge nogen af dem. „Jeg 
vilde ikke befale Orthodoxi; og jeg vidste, hvor jeg 
skulde virke for den lutherske Kirke", siger han. Efter 
Tilbuddet fra Dorpat blev han endelig ordentlig theolo- 
gisk Professor, men med den dadlende Tilføjelse, at han 
vilde være bleven det før, hvis han havde haft en anden 
theologisk Opfattelse *). 

Han var nemlig allerede tidlig traadt frem paa Are- 
naen som orthodox Lutheraner. Hans Skriftstudium 
havde bragt ham til at se Rationalismens Selvskuffelser. 
„Løsepenge kan aldrig betyde: Død for en Sandhed; 



') Wangemann I, S. 164. 

Tro ikke: Sans for det gode og sande; Guds Søn al- 
drig: et godt Menneske, og Opstandelse fra de døde 
aldrig: Fornyelse til Idealet". I Halle havde han især 
studeret bibelsk Theologi, men da han skulde tage sin 
sidste Examen, maatte han i Lag med den lutherske 
Dogmatik. Siden, da han selv skulde holde dogmatiske 
I'orelæsninger, lagde han i Begyndelsen sin ærede Ven 
Augustis: „Den lutherske Dogmatiks System" til 
Grund; men da dette Arbejde efter Unionens Indførelse 
udkom i en ny Udgave som: Den evangel ske Dog- 
matiks System, var Venskabet ude, og han maatte søge 
sig et andet Grundlag for Forelæsningerne. Han mente 
nu at have opdaget, at ikke blot Zwingli, men ogsaa 
Kaivin, ved Fortolkningen af Skriftstederne om Nadveren 
gaa frem som Rationalister, og at de i dette Stykke op- 
stille almindelige rationalistiske Principer, der faa vidt 
rækkende Betydning for Opfattelsen af Kristi Person. 
Jo mere han syslede med de reformerte Symboler, Smg- 
bøger og Agender, desto mere troede han at opdage 
Rationalisme bag de tilsyneladende saa bibelske Udtryk 
hos de schweizerske Reformatorer. Han blev mere og 
mere fanatisk Lutheraner og derfor tillige mere skarp- 
synet til at opdage Rationalisme hos de Reformerte. 
Den reformerte Kirke kom for ham til at staa som «n 
helt „græciseret" Kristendom, og han var som alle Fan- 
atikere tilbøjelig til at tillægge sine religiøse Modstand- 
ere usædelige Tendenser. Et eget Træk om Munden 
hos Kaivin og Ansigtets Farve hos Spinoza tydede efter 
hans Overbevisning paa grove Synder hos dis^e to. 

Han roste sig altid af at følge en psykologisk-histor- 
isk Methode. Det psykologiske bestod imidlertid ofte 
kun i at drage Slutninger fra Vranglære til usædeligt 
Levned, og det historiske i Paavisningen af flere, mere 
eller mindre, søgte og tildels meningsløse Paralleler. 
Pavlus lærer mig, sagde han saaledes, at Romer-Brevet 
er skrevet til det katholske Evropa, Korinthier- Brevene 

til Schweiz, HoUanid, England osv. *), Galater-Brevet til 
Valdesierne, Filipper-Brevet til Brødre-Menigheden, Efe- 
ser-Brevet til Lutheranerne, Kolosser-Brevet til Jesuiter 
og Filosoffer, Thessaloniker-Brevene til Grrækerkirken. 
Schweiz skal være Parallel til Arkadien, Holland med 
den filologiske Lærddom til Alexandrien, England til 
Korinth ved de to Have. Landene ved Elben og Oder 
med de blandede Folkefærd ere Paralleler til Lilleasiens 
Folkeslag, der jo vare rundne af en blandet Rod: „Og 
som den ioniske Stamme nedlod sig i Efesos ogOmegn^ 
saaledes tog Tysklands mest dannede Stamme, Sachseme, 
Bolig i Schlesien. lonien var Vuggen til den græske 
Poesi, som Schlesien til den nyere tyske. Og som fordum 
Efesos frem for andre Byer villig tog imod Pavlus' Lære, 
saaledes tog Schlesien nu mod Luthers. Ligesom Efesos 
fulgte Schlesien den pavlinske Kirkeforfatning og hans 
Bekjendelse med størst Troskab og adlød altsaa det 
første Timotheus-Brev". Lad der nu end af og til være 
dybe Tanker bag ved disse Paralleler; der er tillige en 
stor Hob Synderligheder, der jned Grund kunde give 
Modstandere det Indtryk , at Scheibel snarere var en 
snurrig og spidsfindig end en lærd og skarpsindig Mand. 
Og hans saakaldte „Real-Polemik'*, der ikke sjælden var 
meget djærv, kunde ofte vække TvivU om der virkelig 
bag de haarde. dømmesyge Ord bankede et kjærligt og 
ydmygt Hjærte. Men alle hans Venner ere enige om at 
tilbagevise en saadan Tvivl som grundløs. 

Scheibel var en alvorlig Bønnens Mand, der ikke 
gjorde noget Skridt uden at tale med Gud om det. Af 
Naturen var han frygtsom. En Hund, der kom ham i 
Møde, kunde bringe ham til at gaa en Omvej ; men naar 
han troede at gjøre Guds Vilje, gik han frem, modig og 
uforsagt. Der var i ham, som i alle ægte Lutheranere, 



*) Den Gnosticisme, som Korinthier-Brevene bekæmpe, skal være 
„det egentlig reformerte Element". Scheibel I, S. 46; 
jvfr. S. 73. 

en mystisk Aare ^) , der hjalp ham til at forstaa meget 
i den lutherske Lærebygning; men Mystiken kunde 
ogsaa føre ham paa Vildspor. Som de ældre lutherske 
Mystikere stod han offce Fare for at tage sine egne reli- 
giøse Fantasier for Aabenbaringer. Saaledes mente han, 
at den Udtydning af de syv Menigheder i Johanned' 
Aabenbaring, som han havde fremført, ikke blot skyldtes 
hans egen mystiske Grublen, men ligefrem guddommelig 
Indskydelse. Det var navnlig ogsaa den formentlige 
Mangel paa mystisk Sans hos de Reformerte, som stødte 
ham bort fra dem. Men mærkeligt er det, at Scheibel, 
der paa Lærens Omraade var de Reformertes bitre Mod- 
stander, ikke var det paa Kirke -Forfatningens. Trods 
sine historiske Studier og trods sin Kjærlighed til Luther 
savnede Scheibel nemlig den sachsiske Reformators Sans 
for den historiske UdvikUng. Det var ham ikke nok, 
som Luther, at prøve alt efter Skriften og at forkaste 
det, der ikke stemmede med den. Som de schweizerske 
Reformatorer vilde han skrue de kirkelige Forhold tilbage 
til den nytestamentlige Tids Vilkaar og forkaste alt det, 
der ikke udtrykkeUg havde Hjemmel i Skriften. Dd fra 
denne Tankegang krævede han Menighedens Ret til Valg 
af Præsterne med Forkastelse af Patronatet, og allerede 
som Yngling i Halle følte han Afsky, da han hørte Pro- 
fessor Knapp skildre Fyrsternes Summepiskopal Præst- 
erne skulde lønnes af frie Gaver, som Menighedens 
Medlemmer skjænkede, men ikke ved fast Løn fra Staten. 
Han var en Fjende af alle Formularer, fordi de for- 
mentlig binde Aanden , og Perikoperne skulde afløses af 
hele Biblen. Til Daaben skulde der ikke være knyttet 
nogen „Formular", Konfirpaationen skulde indskrænkes til 
en offentlig Formaning og et kort Spørgsmaal til Kon- 
firmanderne, om de ville blive hos Jesus. Enhver, der 



*) „Zur physicalischen und philosophischen Forschung for- 
derte 'mich BcHbn mein naturlicher Tiefsinn auf", siger han 
selv. Scheibel I, S. 81. 

Ft. Nielsen: Statskirke og Frikirke. 3 

kj ender den reformerte Kirkes Forfatning og Gudstjen- 
este, vil se, hvorledes Kaivins og Heidelberger Katekis- 
mens ivrige Modstander paa disse Omraader er langt 
mere reformert end luthersk *). Ja, hvis man tør tro 
en Ytring, som skyldes hans Disciple, skal han til hine 
ikke have lagt Dølgsmaal paa, at han i to Punkter afveg 
fra den lutherske Bekjendelse, med Hensyn til Ealias- 
men og — Læren om Kirken^). 

Vi have tidligere omtalt, hvorledes^Scheibel allerede 
ved Jubelfesten i 1817 prædikede mod Unionen og paa 
den første Synode i Breslau udtalte sig imod den. I det 
Spor vedblev han at gaa. I Begyndelsen af Aaret 1821 
holdtes der atter Synode i Breslau^). Paa denne vare 
endtiu alle Præster imod en af Staten paabudt Agende, 
og Scheibel selv sagde: „Vor Konge vil ikke være Pave 
i Kirken og kan derfor ikke have i Sinde at paabyde, 
hvad vi skulle bede. Selv Pavlus har ikke foreskrevet 
sligt i de apostolske Menigheder'^ Det hørte man paa 
med Ro , men derimod opstod der en frygtelig Larm, da 
han forsvarede de gudelige Forsamlinger, i hvilke Præst- 
erne saa' Indgreb i deres Rettigheder. Senere hen paa 
Aaret 1821 holdt han en Prædiken om Nadveren, i 
hvilken han fremstillede den lutherske Opfattelse, men 
tillige bekæmpede den reformerte som en Grjenganger af 
— de gamle Ægypteres Offermaaltider. Denne Prædi- 
ken bragte Scheibel alvorlig Dadel fra Magistraten. 
Breslaus Borgmestre ogRaad udtale, at „de mørke Tider, 
i hvilke Kontrovers-Prædikener vare paa Dagsordenen, 
Gud ske Lov! ere forbi, og vi ville aldrig mere tillade, 
at en af vore Herrer Præster tillader sig igjen at føre 
hine Tider tilbage og ved fornærmelige Foredrag paa 



*) En lignende Forbindelse af stræng luthersk Dogmatik og re- 
formerte Kirke-Idealer vil kunne paavises hos enkelte af Norges 
Lutheranere i nyere Tid. 

«) Wangemann I, S. 162. ») Scheibel I, S. 67 % 

Prædikestolene forstyrrer den gode Porstaaelse, som hid- 
til har hersket imellem den reformerte og den lutherske 
Kirke her" ^)^ En anden Breslauer-Theolog skrev et 
Skrift imod ham, der hærer Titlen: „Dnfug an heiliger 
Ståtte oder Entlarvung Herm J. M. Gottfr. Scheibels" ^). 
Men Scheibel vilde ikke give 'efter, og Åaret 1822 hragte 
ham en ny Irettesættelse, denne Gang i Ministeriets 
Navn. Konsistoriet meddeler ham, at det høje Ministe- 
rium i Berlin har faaet at vide, „at han fører sit Embede 
i en Retning, som stedse bliver mere og mere betænke- 
lig". Det minder om Landrettens strænge Bestemmelser v 
om Misbrug af Prædikestolene og fortæller, at det konge- 
lige højærværdige Konsistorium har faaet det Hværv 
„at føre det omhyggeligste Tilsyn" med hans Embeds- 
førelse og moralske Vandel, og det indskærper ham at 
tale Sandhed i Kjærlighed i Steden for at bringe Ufred 
i Stat og Kirke ved at fordømme den Konfession, som 
ogsaa „vor fromme og i Sandhed kristelige Monark" tilhører. 
Stemningen mod ham var allerede paa Synoden i 1822 
saa bitter, at han kunde skrive: „Med L'øn og Broderkys 
blev denne Synode sluttet; jeg fik intet" ^). For en Del 
skyldtes Embedsbrødrenes Forbitrelse sikkert den store 
Tilslutning, som Scheibel fandt baade i Breslau og udenfor 
Byen. Efter Speners Forbillede holdt han gudelige For- 



») Scheibel 1, S. 121. n, S. 254—55. 

*) Som Exemp'el paa Tonen i dette Skrift anføres følgende Tirade: 
„So schaut denn hin auf diesen Finsterling der Zeit, auf die- 
ses diistere, geistliche Schweifgestirn , welches sich selbst wie 
ein neues Licht der Welt emporzuheben strebt und von einem 
Håufllein frommelnder Schwåchlinge, die am Pips unsererZeit 
krankeln, mystificirter Pråulein und aus einem verstorten, 
angstvollen Leben Errettung suchender Månnlein dafur gehal- 
ten wird -^ das sich an seinem Schweif durch alles Israel 
seiner verkehrten, unsaubern Bahn, apokalyptischer Phanta- 
stereien, unchristlicher Abgeschmacktheiten, in aberglåubischer, 
diinkelhafter Narrheit, die sich fiir Wahrheit ausgiebt, fort- 
ziehen låsst und — schreckt zuriick". 

8) Scheibel I, S. 72. 

samlinger. Ved dem lærte han de trofaste Lutheranere 
at kjende, og gjennem disse Møder virkede han for Ud- 
bredelsen af luthersk Oplysning. Og ved saaledes „at 
styrke Tilhørere og Konfitenter i Fædrenes Tro", efter- 
kom han „Pavlus' saa alvorlige og indtrængende Befal- 
inger til Timotheus". 

Breslau, det moderne Efesos efter Scheibels Tale- 
brug, trængte til Profeter „lige saa vel som Korinth". 
Og Profeter vare Digterne. Hvilken Skare „Profeter" 
havde Tyskland ikke haft i det lutherske Tidsrum i alle 
de kvidrende Sangfugle med Nattergalen fra Wittenberg 
i Spidsen! I en Tid som Scheibels, da „den fordærvede 
Fantasi nærede Vantroen", trængtes der til en Retning, 
som sad inde med mangesidig videnskabelig Dannelse 
og Erfaring, men som „havde erkjendt det sande &eiov 
i den guddommelige Kjærlighed og den store Porskjel 
imellem hellig og profan Fantasi" *). Til den Retning 
hørte Henrik Steffens. Han havde søgt Sandhed 
hos Digterne og Filosofferne, han var hjemme baade i 
Aandens og Naturens Verden, men alt, hvad han havde 
set paa sin Vandring, agtede han for intet mod Kristi 
Kundskabs Ypperlighed, og den var opgaaet for ham i 
sin Herlighed gjennem Scheibels Paavirkning, i Skik- 
kelse af luthersk Kristendoms-Opfattelse*). I sit Skrift 
„Om den falske Theologi og den sande Tro. En Stemme 
fra Menigheden" ^) aflagde han sit Lægmands- Vidnesbyrd 
til Gunst for sin/ Ven og Præst, og siden skildrede han 
i et andet Skrift, hvorledes han blev Lutheraner igjen. 

Efter 1827 fik Menigheden i Breslau ogsaa sin „lov- 



^) Scheibel I, S. 80. 

*) 1 Pastor R. Petersen: Henrik Steffens (Kbhvn. 1881) have vi 

for nylig faaet et med Kjærlighed og Omhu tegnet Billede af 

denne Mand, der jo ogsaa for vort Aandsliv har haft saa stor 

Betydning. Jvfr. hertil navnlig S. 329 flg. 
^) Bogen blev oversat paa Dansk og anmeldt fra fiere Sider her 

hjemme, saaledes af Q-rundtvig i Ny.este Skilderi af 

Kbhvn. 1824, Nr. 33. 

kyndige Zenas" (Tit. 3, 13), da den ni og tyve-aarige 
Prof. jur. Eduard Huschke kom dertil fra Rostock. 
„Hvad han blev og vedblev at være for den betrængte 
lutherske Menighed i Breslau ved sin Indsigt, sin Tro- 
skab, sin alvorlige Samvittighedsfuldhed, det maa Kirke- 
historikeren ikke undlade at fortælle", siger ScheibeP). 
Ogsaa af Huschke har Steffens udkastet en Skitse*). 
„Hans Person er uanselig; man kjender let i ham en Mand, 
der er fordybet i sig selv, og som tænker dybt over alt. 
Han har Formue, men alle sine Indtægter ofrer han til 
den betrængte Menighed . . . hans Forelæsninger blive 
stærkt besøgte og meget skattede ; hans Kundskaber i den 
elegante Jurisprudents vilde uden Tvivl give ha,m Plads 
blandt de første juridiske Forfattere, hvis ikke de An- 
skuelser, som han udtaler hensynsløst, forekom de fleste 
sælsomme; og for at fatte dem maa man rigtignok gjøre 
et dybt Blik i hans ejendommelige Natur . . . Hvad Fæ- 
drelandets Mythologi er. for Grundtvig, hvad Naturen er 
for mig , er Romerretten for Huschke . . . Han behand- 
ler Oorpus juris, Institutionerne og Novellerne, som Na- 
turforskeren behandler Naturen. Staten som guddom- 
melig historisk Udvikling bliver i sin inderste Dybde 
baaren ved Religionen; men da den viser og ytrer sig 
sanselig, ordnet ved Retten, saa bliver denne det højeste 
Trin for den levende, stadig virksomme Naturudvikling, 
og selv denne Udvikling faar ved Retten en højere For- 
klaring . . . Ved en saadan Anskuelse fik det bestemte 
Ord i dets Bestemthed en mere omfattende Værdi, og 
saaledes opstod der en Tilbøjelighed til at forklare hele 
Historiens Løb ud af den hellige Skrifts Bogstav . . . 
Han var tilbøjelig til at behandle Biblen, som en Jurist 
behandler Corpus juris; ogsaa Menighedens Forhold 
bleve strængt juridisk behandlede, og da disse kom for 
de højere Domstole, beredte han ikke sjælden Dommerne 



») Anf. Skr. I, S. 178. ») Was ich erlebte X, S. 198. 

store Vanskeligheder . . . Man kaldte ham stundum en 
Eabuhst. men han var et til Ængstelighed sædelig rent 
Menneske, og naar noget Forhold i Livet berettiger, ja 
forpligter til Brugen af alle ærlige Vaaben, saa maa det 
vel være et JForsvar for en trykket Menigheds Ret". 

Præsten Scheibel, Filosoffen Steflfens og Juristen 
Huschke var det Trekløver, der gik i Spidsen for den 
lutherske Bevægelse i Schlesien. Om man nu end kan 
paavise baade Fejl og Mangler hos dem alle, maa man 
dog indrømme, at det var tre betydelige Mænd, der greb 
Luthers Fane, da man paa saa mange Steder vilde lade 
den falde. — 

Hidtil havde Schlesien haft den sachsiske (witten- 
bergske) Agende. Rationalisterne havde dog der som 
alle Vegne tilladt sig Ændringer i den, som naar Præ- 
sten i Guhrau døbte paa „Selvbevidstheden og den Aand, 
som er i os". IBreslau havde man dog i det hele ikke 
tilladt sig mange Ændringer, og Stemningen var i Be- 
gyndelsen der som andre Steder meget imod en af Kong- 
en paabudt Agende. I Aaret 1822 fik Byen imidlertid 
en ny Superintendent, Tscheggey, og han gjorde, hvad 
han kunde, for at vende Stemningen. Han var en poet- 
isk ^atur, der holdt sine Prædikener i Ifflandsk Stil. 
I Privat-Samtaler var han Rationalist, paa Prædikestolen 
orthodox, men hans Prædikener endte sædvanlig med at 
bane Vej for Unionen ved at anbefale Kjærlighed, „selv 
hvor man har de forskjelligste Overbevisninger" *). Han 
var en Ungdomsven af Eylert, og de to mødtes ofte i 
Aarene 1824-^27, dels i Karlsbad, dels i Berlin. Hvert 
Møde gjorde Tscheggey til en mere begejstret Tilhænger 
af den nye Agende; men baade Konsistoriet og Præst- 
erne i Breslau vare fremdeles imod dens Indførelse. I 
Juli Maaned 1828 bleve to af Agendens ivrigste Mod- 
standere kaldte til Berlin; de vendte hjem til Breslau, 
vundne for dens Indførelse. Det var navnlig den oven- 



1) Scheibel 1, S. 173 

for omtalte Indrømmelse, at tage Hensyn til de provins- 
ielle Ejendommeligheder, men vel ogsaa Hoffets Tryk, 
der havde omstemt dem. To Maaneder senere kom 
Frederik Vilhelm III selv til Breslau, og efter hans 
Bortrejse traadte tolv schlesiske Superintendenter sam- 
men for at raadslaa om Maaden, paa hvilken man bedst 
kunde indføre den nye Agende , helst saaledes at Menig- 
hederne ikke anede det. 

1829 udkom da Agenden for Schlesien. Den ind- 
lededes med et kongeligt „Edikt", der gjorde sig skyld- 
igt i en saadan Overdrivelse som, at der „paa de fleste 
Steder næppe var en traditionel Erindring tilbage om 
de gamle Agender". Der tales, tvært iinod de virkehge 
Forhold^), om „et fra mange Sider udtalt Ønske om 
Agendens Udbredelse" i Schlesien, og der siges, ,^at den 
største Del af Kirkerne i temmelig kort Tid havde er- 
klæret sig for den". Efter Ediktet kom en Fortale, der 
forsikrede, at Agenden var i Overensstemmelse med det 
„evangelske" Lærebegreb, og saa fulgte selve Liturgien. 
I denne var der den refererende UddeUngs-Formel i 
Steden for den gamle lutherske: Dette er Jesu sande 
Legeme. Man var dog gaaet det lutherske saa nær som 
muligt, naar Unionen skulde bestaa. Scheibel var i høj 
Grad misfornøjet med Agenden, der i det væsentlige var 
en Gjengivelse af den berlinske, men han var rigtignok i 
den Grad indtaget af den lutherske OverleveriDg, at han 
miskj endte den kristelige Berettigelse ogsaa til gode Æn- 
dringer; naar der t. E. i Symbolet var sat „en hellig al- 
mindelig kristelig Kirke" i Steden for den lutherske Æn- 
dring „en hellig kristelig Kirke", saa skal denne Æn- 
dring ogsaa være sket „der Unions-Idee zu Gefallen" *). 
Man vil ikke kunne nægte, at Scheibel med god Grund 



^) Scheibel oplyser , at af 720 Præster i Schlesien og preussisk 
JLausitz havde 660 — 60 erklæret sig itood Agenden. Scheibel 
I, S. 203, Anm. 

•) Scheibel I, S. 90 flg. 

kunde protestere mod Liturgien ud fra det lutherske 
Synspunkt , men man vil heller ikke kunne nægte , at 
hans Fanatisme har ledet ham til at spore Unionen 
paa Steder, som en luthersk Præst godt kunde tage i 
sin Mund uden at opgive noget af sin Opfattelse. Der- 
imod havde han vist fuld Ret til at forarges over de 
personlige Indrømmelser, der bleve gjorte for at liste 
den nye Agende ind, som naar man tillod enkelte Præster 
for deres Livstid at vedblive at bruge flere af de gamle 
Formler ^) ; thi den Slags Indrømmelser kunde kun forhale, 
men ikke forhindre Indførelsen af den nye Agende. Og 
Scheibel er heller ikke uden Grund forbitret over de 
jesuitiske Ræsonnementer, ved hvilke man søgte at bort- 
forklare Agendens unionistiske Præg. Spørgsmaalet var, 
som han fremstiller det*), „om der endnu maatte være 
en luthersk Kirke med fri, selvstændig Forfatning 
i den preussiske Stat". Og det var væsentlig forskjel- 
ligt fra de langt underordnede Spørgsmaal, om man 
maatte have Lov til at prædike og undervise Børn 
:paa luthersk Vis, eller om den enkelte, for sin Per- 
son, havde Lov til at bruge luthersk Nadver- Liturgi. 
Kun naar der var en fri luthersk Kirke, vilde den luth- 
erske Nadver og den lutherske Prædiken være sikret og 
faa fuld Betydning. „Thi en Kirke er en Enhed; en 
Blanding af reformert og luthersk Nadver er derfor 
kirkeligt Hykleri, og Tilladelsen til luthetsk og reformert 
Prædiken i den samme Kirke er en Selvmodsigelse og, 
hvad der er endnu værre, en kirkeUg Billigelse af Tros- 
Indifferentisme o: Vantro . . . Hvilken Betydning have 
preussiske Love og preussiske Ideer, naar Østrig og 
Preussen udgjøre én Stat?" Det var med disse Tanker, 
at Scheibel og hans Venner gik i den haarde Strid. 



^) Denne Tilladelse . blev ogsaa givet andre Steder. Saaledes 
faldt Dr. Heubner i Wittenberg til Føje, da man gav ham 
Lov til for sit eget Vedkommende at bruge de lutherske 
Nadver-Bønner. 

•) Scheibel I, S. 21B. 

III. 



Den 31te Maj 1830 udsendte Schlesiens General- 
Superintendent, Bobertag, et Hyrdebrev, i hvilket han an- 
befalede at holde Fest for den Augsburgske Konfessions 
Overgivelse og for Indførelsen af Agenden. I dette Hyrde- 
brev udtales det, at Kongen med Velbehag vil se, at 
Menighederne paa Jubeldagen „indføre Brødbrydelsens 
Bitus som symbolsk Udtryk for Tiltrædelse af Unionen"*).. 
Derfor skulle Præsterne sørge for, at denne Skik „lidt 
efter lidt" kan komme i Brug, og de skulle lære Menig- 
hederne, at den stemmer bedre med Frelserens Indstift- 
else. Endvidere indskærpes det, at det er Kongens Vilje,. 
at alle kongelige Patronats-Kald for Fremtid-en, „saa vidt 
det kan ske uden at vække Menighedernes Utilfredshed", 
skulle besættes med „unerede" Præster uden Hensyn til, 
om Menigheden har været luthersk eller reformert.. 
Kongen kom selv til Breslau i Begyndelsen af Juni Maa- 
ned 1830. Scheibel søgte at faa ham i Tale, men Fore- 
træde blev ham nægtet. Derimod fik han Lov til at 
overgive Kongens General-A djutant et Bønskrift, der 
indeholdt en Begæring om at maatte blive staaende ved 
den gamle wittenbergske Agende og tillige et Haab om, 
at Majestæten vilde tilstede ham en Avdiens*). I Bøn- 
skriftet siges der ligefrem, at „den lutherske Menigheds 
Samvittighed ikke tillader den at bruge noget i Guds- 
tjenesten, der kunde lede ^en til en Union". Scheibel 
havde tidligere kritiseret Kongens Skrift : „Luther i For- 
hold til den preussiske Agende", i den Tro, at det var 
af Eylert, og betegnet Forfatteren som „en formummet 
Reformert, der ved den foreslaaede Union kun tog Hen- 
syn til sin Konfessions Interesse"^). Man kan nok for- 
staa, at Frederik Vilhelm III tog det nye Skridt af en 
saadan Kritiker unaadig op. „Aldrig har jeg set Kongen. 



*) Scheibel I, S. 208. ») Scheibel II, S. 36 flg. 

8) Eylert lU, 2, S. 127. 

mere vredladen, og hans Uvilje over Scheibel gik over 
til Forbitrelse", siger Eylert. „Man skulde", mente 
Kongen, „lade den halsstarrige Nar løbe; han griber 
Ting ud af Luften blot for at blive ved sin Mening. 
Der er ikke et eneste sandt Ord i det, han siger i sin 
Porestilling. Miserable Talemaader! Jeg skal svare 
ham". Og Scheibel fik et skarpt Svar, der blandt andet 
dadlede ham, fordi han „var bleven tilbage for Hundreder 
af sine Embedsbrødre i den stille Udøvelse af Lydig- 
heds-Pligten mod Landsherrens Anordninger". Scheibel 
svarede, at det vigtigste, som den lutherske Reformation 
havde bragt, var udeladt i Agenden, og i Modsætning 
til Paamindelsen til Lydighed mod Øvrigheden mindede 
han om Pligten til at lyde Gud mere end Mennesker 
og til at give Gud, hvad Guds er; og han beraabte sig 
paa den lutherske Kirkes Privilegier i Henhold til Land- 
retten. En Samtale med Schlesiens Overpræsident førte 
heller ikke til noget. Overpræsidenten sluttede med at 
erklære: „De har ikke nødig at antage Agenden, naar 
det strider imod Deres Samvittighed; men Deres Lære- 
embede maa De nedlægge". Scheibel svarede: „Det 
første er sikkert nok; det andet afhænger af Menigheden", 
og dermed skiltes de ad^). 

Scheibel følte sig nu afvist „paa samme Maade, som 
i sin Tid Luther i Augsburg var' bleven afvist af den 
katholske Kardinal Kajetan", og Overpræsidenten havde 
paa sin Side en Pølelse af, at der intet Udkomme var 
med en Mand som Scheibel. Han gav Magistraten et 
Vink om, at man i Nødstilfælde kunde suspendere den 
■opsætsige Præst; men samtidig opfordrede han General- 
Superintendent Bobertag til at prøve paa at stemme ham 
blidere over for Agenden. Dette Forsøg mislykkedes 
naturligvis ogsaa. Scheibel stod ved disse mundtlige 
Forhandlinger fast paa sit gamle Stade, og senere hævd- 
-ede han ogsaa skriftlig, „at den Hellig -Aand uigjen- 



Scheibel 1, S. 216—17. II, S. 45 flg. 

kaldelig havde budet at opretholde den efesinske Menig- 
hed. 2 Tim. 2, 3. 4". 

Imidlertid begyndte, hvad Bcheibel kalder „de luth- 
erske Præsters Frafald fra den lutherske' Kirke". Ons- 
dagen den 16de Juni fremlagde man for ham, da han 
iom ind i Elisabet- Kirkens Sakristi, en Henvendelse fra 
Præsterne til Menighederne „om JPoreningen af den re- 
formerte og lutherske Konfession til én evangelisk Kirke" ^). 
Denne Henvendelse gik ud fra 1 Kor. 1, 10 og forman- 
ede til, med Jubelfesten for Øje, at arbejde for Unionen 
og at fejre Højtiden ved at holde Nadver i Fællesskab 
„efter Brødbrydelsens Ritus". ,.Fra nu af", hedder det, 
„skulle Partinavnene „reformert" og „luthersk" ophøre, og 
begge Kirker skulle betragte hinanden som en forenet, 
•evangelsk Kirke". Dristig nok slutter dette mærkelige 
Aktstykke med at anføre Apostlens Ord: „hvis jeg var 
Menneskene til Behag, saa vilde jeg ikke være Kristi 
Tjener". Scheibel sagde strags, at det stred mod hans 
Samvittighed at underskrive det, og da en Kollega gjorde 
ham Bebrejdelser, føjede han til: „Gud vil dømme om 
^t paa hin, Dag!" Hans Kollegas mørke Mine var det 
eneste Svar, han fik. 

Den næste Lørdag .blev han kaldet til Tscheggey, 
der, efter et nyt mislykket Forsøg paa at gjendrive ham, 
oplæste en Magistrats-Beslutning, i Følge hviiken Schei- 
bel blev suspenderet fra sit Diakonat i fjorten Dage. 
Scheibel protesterede mod det formentlig ulovlige i 
denne Suspension, da han var kaldet til en „luthersk" 
Menighed; og da der ikke var sagt, fra hvilken Dag 
Suspensionen skulde begynde, vedblev han at røgte sin 
Præstegjerning. Da det navnlig gjaldt om at stoppe 
Munden paa ham paa selve Jubeldagen, åk han den 
53de Juni — altsaa to Dage før Festen — en Skrivelse 
fra Tscheggey, efter hvilken han øjeblikkelig havde at 
Afholde sig fra alle præstelige Forretninger med Und- 



^) Scheibel II, S. 77 flg. 

tagelse af Sygekommunion ; man havde allerede sørget 
for en Stedfortræder til Froprædikenen den næste Søn- 
dag. Da Magistraten fik at vide, at han vilde udgive 
to Nadver-Prædikener, som han tidligere havde holdt, og 
forsyne dem med Fortale og Efterskrift, bjev der ned- 
lagt Forbud mod Trykningen af dem, fordi dette Fore- 
tagende aabenbart var udsprunget af en mod Dnionen 
fjendtlig Tænkemaade, og en anden Præst, der vilde 
udgive et lignende Skrift mod Unionen, paabød Magi- 
straten ogsaa Tavshed. Jubeldagen kom, og den blev 
fejret med unionistisk Gudstjeneste i alle Breslaus Kirk- 
er. I Hovedkirken uddelte to lutherske Præster Brødet, 
medens en reformert rakte Nadvergjæsterne Kalken. 
Men i en lille Hospitalskirke, hvor Præsten Thiel præ- 
dikede, samledes de faa Lutheranere, der den Dag havde 
Mod til at tone Flag^). 

Fra den 24de Juni kom disse trofaste sammen i 
Scheibels Hus, og de erklærede, at de vilde blive ved 
med Modstanden imod Unionen. Det var i alt to til tre 
hundrede Familier, der vare med til dette. De fleste 
vare agtværdige Borgere, vante til at føre et stille reli- 
giøst Liv; nogle theologiske Kandidater og et Par yngre 
Præster vare dog ogsaa med. Men de mærkeligste i den 
lille Flok var Steffens, det Aar Universitetets Rektor, og 
Huschke, dét Aar det juridiske Fakultets Dekan. Blandt 
dem, der samledes, udvalgte Scheibel seksten Repræsen- 
tanter for Menigheden, og disse sendte allerede den 
27de Juni et af Steffens forfattet Bønskrift til Kongen. 
De betegnede sig selv som „en Del af den lutherske 
Menighed i Breslau", og de talte som Repræsentanter 
for „et ikke ubetydeligt Antal Beboere af By og Land,, 
som, fordi de have ét Sind, tør kalde sig en Menighed, 
og det en meget bedrøvet og trykket Menighed". Deres- 
Ønske gik ud paa „deres Kirkes vedvarende Selvstænd- 
ighed". De vilde have Lov til, med deres tre Præsten 



1) Steffens: Was ich erlebte X, S. 136. 

Scheibel, Thiel og Mtinster i Spidsen, at danne en sær- 
egen, fra den almindelige evangelske adskilt luthersk 
Kirke, med en egen Forfatning og med den gamle, til 
Dels af Luther selv daimede, Liturgi *). 

Paa dette Bønskrift kom der intet Svar; det var jo 
Juli-Revolutionens Dage, og Sindene vare optagne af 
andet end denne Storm i et Glas Vand. Scheibel bad 
da om at faa sin Suspension hævet, men den Bøn blev 
ikke opfyldt. Og da det rygtedes, * at han vilde samle 
Underskrifter paa et nyt Andragende til Kongen, forbød 
Magistraten ham det; men Scheibel svarede, at det var 
Steffens og Huschke, der havde med den Sag at gjøre. 
Den 26de Juli afgik da det andet, af Huschke forfattede 
Andragende^). Deri klages der over Scheibels ulovlige 
Suspension, over at en stor' Del Menighedsmedlemmer, 
der hværken ville gaa i katholske eller unerede KiAer, 
savne en Sjælesørger, og Kongen anmodes om at lade 
de suspenderede Præster gjøre deres Gjeming, indtil den 
nye Frikirkes Forhold blive ordnede. Andragendet ud- 
vikler endvidere, at Øvrighedens Plan med at trække 
Sagen i Langdrag eller tie den til Døde er uudførlig og 
kun i Stand til at fremkalde de alvorligste Vanskelig- 
heder. Trangen til Gudstjeneste vil blive søgt fyldest- 
gjort gjennem gudelige Forsamlinger, og dem vil saa 
Øvrigheden søge at undertrykke. Underskriverne fralægge 
sig ethvert Ansvar for de Handlinger, til hvilke nogle i 
Troen lidet fæstnede kunne lade sig henrive. To theo- 
logiske Profeséorer i Schlesien havde nylig med Præste- 
skabets Billigelse udtalt, at ved Unionen og Agenden ere 
de to evangelske Kirkers Bekjendelsesskrifter kasserede 
og kun Skriften skal være Kettesnor for Læren; men det 
er jo en bekjendt Sag, at alle Kætterier beraabe sig 
paa den og misbruge den til Eetfærdiggjørelse af de 
mest ukristelige Lærdomme. „Tænk Dem, allernaadigste 
Konge! en Familiefaders Angst, som nu skal forlade 



1) Scheibel n, S. 82 flg. >) Scheibel II, S. 96 flg. 

den gamle Kirke. Han ser tilbage til sine Forfædre : Gud 
var med dem ; Gud oplyste deres Aand og styrkede deres^ 
Tro saaledes, at de med Ordets Sværd kunde overvinde 
en hel Verden og grunde en Kirke, som, værnet ved en 
skarpt bestemt, af den hellige Skrift øst, Trosbekjendelse, 
opretholdt den ægte, lutrede Tro fra Slægt til Slægt 
indtil denne Dag. Og han skal nu forlade denne sikre 
Tilliugt? Han skal være det første Led i en Kjæde af 
Slægter uden at kunne dø med den rolige Bevidsthed^ 
at han efterlader sine Efterkommere det højeste og her- 
ligste Gode uskadt". Andragendet slutter med en Protest 
mod Agenden. Undersaattemes Gods og Blod tilhører 
Kongen, men han vilde dog vist gyse tilbage for den Tanke, 
at man skulde berøve en af hans Dndersaatter den ring- 
este Vraa — end sige da det bedste jordiske Eje. Der 
er nogle, som have den falske Mening, at en Agende 
kun er Ceremonier, som man kan foreskrive som andre 
Formularer; de glemme Bekjendelsesskriftemes Adskil- 
lelse mellem verdsligt og gejstligt Regimente. Der er 
andre, som glemme, at Loven giver Religionsfrihed; og 
dette Samvittighedstryk , som man nu vil øve mod en 
Menighed, er værre end Forfølgelse af en enkelt. De 
forskjellige tidligere kongelige Udtalelser om den nye 
Agendes Indførelse ere saa langt fra at ville fremtvinge 
denne, at de tvært imod (s. S. 6) hævde Friheden til 
det yderste. Hvorledes vover man da at tale om konge- 
lige Befalinger i denne Sammenhæng? 

Dette Indlæg er fra Formens og Indholdets Side et 
lige ypperligt Aktstykke og et Vidnesbyrd om den Kraft, 
som Lutheranerne i Breslau ejede i Huschke. Men paa 
det kom. der lige saa lidt Svar som paa det tidligere. 
En af de Smaafolk, der havde hørt til Scheibels Menig- 
hed, bad Magistraten om Tilladelse til at lade Scheibel 
døbe hans Barn efter den gamle Formular; denne Bøn 
blev afslaaet. Da det rygtedes, at Scheibel trods Magi- 
stratens Forbud havde hjemmedøbt et Barn i et andet 
Sogn, blev han krævet til Regnskab derfor. Han svar- 

ede *), at han havde foretaget den omtalte Daab, for det 
første, fordi ingen kristelig Lærer i Overensstemmelse 
med Ap. Gjern. 4, 19. 20 og den preussiske Landret 
kan opgive sin Bet til at lære og forvalte Sakramenterne, 
for det andet fordi vedkommende Barns Fader var luth- 
ersk og vilde vedblive at være det og hørte til den sær- 
lige Menighed, hvis Sjælesørger han var* Barnet var 
farlig sygt, derfor blev Hjemmedaaben at regne som Nød- 
daab , og denne maatte staa ved Siden af de Syge-Kom- 
munioner, som han havde Bet til at holde. • 

Da der heller ikke kom Svar paa et tredje Åndrag- 
ende, som blandt andet meddelte, at Lutheranernes Tal 
var steget til tusende, rejste Huschke, Scheibel og Thiel 
selv til Berlin. Forskjellige Disputer med Eylert og 
Biskop Neander førte imidlertid ikke til noget, og paa 
et nyt Bønskrift til Kongen kom der heller intet Svar. 
Saa rejste de hjem igjen og sendte fraBreslau nye Hen- 
vendelser til Kongen, i hvilke de forestillede ham, at 
Bevægelsen paa Grund af Avtoriteternes Holdning med 
Magt blev dreven ind paa Separatismens Vej; men Be- 
geringen iagttog den samme haardnakkede Tavshed. 

Imidlertid udviklede Forholdene i Breslau sig saa- 
ledes, at Magistraten blev nødsaget til at skride ind og- 
saa mod Unionens Præster. Scheibel, der ganske vist 
ikke er noget uvildigt Vidne, giver følgende drastiske 
Skildring af Tilstanden: „Hver Søndag vare Præsterne 
ved Højaltret reformerte efter den nye Agende; men 
naar der mældte sig en eUer anden gammeldags troende 
Familie, saa var den samme Præst et Kvarter senere 
luthersk ved Privat-Nadveren i Sakristiet. Magistraten 
havde ydermere givet Privilegium paa, at der ved Høj- 
altret én Gang hver Maaned afvekslende kunde staa en 
kristelig Præst og en ægyptisk Afgudspræst" 2). Syge 
kunde Ugeledes vælge selv, efter hvilken Formular de 
ønskede Nadveren. Saadanne Forhold kunde dog ikke 

:gaa i Længden , og Magistraten paatalte denne „Uorden" 
med Hensyn til Syge-Kommunionen. Samtidig nægtede 
•den Scheibel Eet til at holde private Altergange, og da 
►den senere tilsyneladende fortrød dette Forbud og fore- 
slog Konsistoriet at overlade ham et Kapel i Elisabet- 
Kirken til Afholdelsen af private Altergange, kom der 
•et Nej fra Konsistoriet. Da brast Scheibels Taalmodig- 
hed. I en Skrivelse af 19de Decbr. 1830 *) vendte han 
«ig til Kultusministeren von Altenstein, og Tonen i 
den viser, hvor højt Bølgerne gik. „Fordi den største 
Del af Theologeme ikke har den lutherske Overbevis- 
ning, derfor er denne dog ikke usand", skriver han. 
Han kalder Suspensionen af de lutherske Præster for „en 
Inkvisition og BanbuUe, som kun mørke Hundredaar 
kj ender Mage til", og han finder det uevangelsk at forbyde 
'Trykningep af kristelige Skrifter. Han minder om, at 
der nu var sendt fem Skrivelser til Berlin (fire til Kongen 
•og én til hans General-Adjutant), men ingen af dem var 
der kommet Svar paa, skjønt Forholdene bleve mere og 
mere alvorlige. „Den evangelske Kirkes Forfølgelse af 
vor Kirke styrker Troen fra Dag til Dag, som den har 
•styrket mig selv; og jeg kan sige: jeg alene er Skyld i, 
at det ikke bar ført til Separatisme ; men den truer mere 
•og mere med at bryde frem". 

Paa denne Skrivelse svarede da endelig Ministeren 
gjennem Konsistoriet ^). Først afvises Klagen over Vold 
paa Samvittighederne med den Bemærkning, at det jo 
«tod enhver, der ikke vilde slutte sig til Unionen, frit at 
nyde Nadveren ogsaa uden Brødets Brydelse, saa at det 
er „en tom Opdigtning", at det skulde være nødvendigt 
at danne en saakaldt gammelluthersk Kirke. Dernæst 
hævdes det, at Agenden er indført ad Frivillighedens 
Vej, og at den allerede er „i frugtbar Brug" i 7750 
Sogne, saa at det var grundløst, at tale om Fare for 
Troen ved dens Indførelse. Derfor ser det kongelige 



*) Soheibel U, S. 154 flg. ») Scheibel II, S. 157 flg. 

Ministerium i alle disse Andragender kun Tegn paa et 
separatistisk Uvæsens urolige Bestræbelser, og i denne 
Afsondringslyst kun et betænkeligt Tidens Tegn^), som 
der ikke var den ringeste Grund til at komme i Møde. 
Man vil ikke kunne nægte ^ at der var meget sandt 
i disse ministerielle Indvendinger mod Gammel -Luthe- 
ranernes Klager. Det var ganske vist saaledes, at de 
luthersk sindede Præster endnu stadig havde Tilladelse 
til at prædike i Overensstemmelse med deres Grundan- 
skuelse, og der var ogsaa aabnet deres lutherske Sogne- 
folk Adgang til, i det mindste én Gang hver Maaned, 
at nyde Nadveren uden den for dem saa forargelige 
Brødbrydelse. Man har derfor, selv fra luthersk Side^j, 
dadlet de schlesiske Lutheranere, fordi de ikke taalmodig 
fandt sig i Forholdene og gjorde alt for at styrke det 
lutherske Element i Statskirken i Steden for at slaa ind 
paa separatistiske Veje. En saadan Dadel taber imid- 
lertid ikke lidt i Vægt, naar man samtidig maa ind- 
rømme, at Lutheranerne saa' klart, da de hævdede, at 
Agendens Sejr i Virkeligheden vilde blive Unionens Sejr, 
og at Konsekvensen af denne dog, som Unionens be- 
gejstrede Venner allerede profeterede^), vilde blive en 
successiv Ophævelse af den konfessionelle PorskjeJ. 
Man maa heller ikke glemme, at selv om den dalevende 
Slægt af Lutheranere havde Grund til at mene, at de 
nogenlunde kunde have deres Lutherdom i Fred, var 
der kun ringe Sandsynlighed for, at de kunde sikre Søn- 
neme, hvad de selv havde faaet fra Fædrene. Der er 
mange, som ville dømme en saadan Forsynlighed i aande- 
lige Ting haardt, men saa længe man ikke bryder Staven 
over de Forældre, der gjøre alt for at sikre deres Børn 



*) Denne sidste Hentydning tilJuli-Revolutionen faldt Steffens 
stærkt for Brystet. Jvfr.: Was ich erlebte X, S. 193 flg. 
Scheibel søgte ogsaa senere at rense sig for denne Beskyld- 

en ubeskaaren Nydelse af deres timelige Arv, maa man 
ikke fordømme dem, der gjøre, hvad de kunne, for at 
sikre Børnene Adgang til Del i den aandelige* Og her- 
til kommer andre Overvejelser, der vel kunde bringe al- 
vorlige Venner af den lutherske Oplysning til at længes 
efter Skilsmisse fremfor fortsat Ophold i Statskirken, 
Man kan godt forstaa, at saadanne kun vilde føle sig 
lidet tilfredsstillede ved Præster, der i Dag tjente ved et 
luthersk Nadverbord, i Morgen ved et unionistisk, saa 
vist som en luthersk Prædiken og en unionistisk Agende 
i mange Stykker vilde forstyrre den Enhed, der bør 
være i enhver Gudstjeneste. Og man maa endvidere 
give Steflfens Ret^), naar han gjennem det ministerielle 
Reskript ikke blot sporer Øvrighedens ordnende Magt 
circa sacra, men dens bydende Magt in sacris, saa vist 
som der er Grund til Forargelse over den Maade, paa 
hvilken der pukkes paa de 7,750 Stemmer fra Menig- 
hederne. Historien alene kan sige, hvorvidt man hand- 
lede rigtig i at give efter for disse alvorlige Overvejel- 
sers Vægt i Steden for, som Steffens foreslog^), at 
bøje sig for Agenden, men samtidig hævde de lutherske 
Menigheders Ret, og at bære Summepiskopatets tryk- 
kende Aag med Taalmod i den Forvisning, at det, der 
er opstaaet i Historien, naar det forvilder sig. historisk 
maa føres tilbage til den rette Vej. Men Historiens 
Dom om denne Sag kan næppe siges allered« nu at 
ligge tydelig udtalt for Dagen. 

Scheibel fik et særligt Svar paa sin truende Skriv- 
else, gjennem hvilken Ministeren havde hørt „en utve- 
tydig Forudsigelse af Ulydighed og Opsætsighed" imod 
det Forbud, der hindrede Scheibel i at udføre kirkelige For- 
retninger. Ministeren forudsatte imidlertid, at han havde 
handlet under Indflydelse af en lidenskabelig Sindsbe- 
vægelse, og derfor vilde han for denne Gang nøjes med, 



1) Was ich erlebte X, S. 190. 

under Henvisning til vedkommende Afsnit i Loven, at 
give ham en Advarsel^). Denne skulde tildeles ham af 
Breslaus Magistrat den 5te Jan. 1831. Scheibel gav 
Møde og forlangte ført til Protokols en Bekjendelse, i 
hvilken han blandt andet hævdede, at den lutherske 
Kirke, der havde lovlig Tilværelse i Landet, kalder flere 
af den reformerte Kirkes Anskuelser, navnlig om Daab 
og Nadver, for Vildfarelser. Unionen var saa langt fra 
at være enig med den lutherske Kirke i dette Stykke, 
at den taalte disse Vildfarelser ved sine Altre. Ingen 
uneret Præst kan derfor være Lærer for en luthersk 
Menighed, og hverken en luthersk Præst eller Menighed 
kan ånde sig i en Ordning af Gudstjenesten, der ikke 
tør gjøre Skjel imellem Sandheden og Vildfarelsen. 
Denne Overbevisning vil han kun slippe, naar han kan 
blive grundig gjendreven af den hellige Skrift, og som 
luthersk Præst har han ikke blot Ret til, men ogsaa den 
Pligt at afværge alt, hvad der kunde true den lutherske 
Bekjendelse med Undergang. Magistraten svarede her- 
paa med ogsaa at forbyde ham at holde Hjemmedaab 
og at række syge Nadveren; thi nu skulde det være 
Alvor med den „fuldstændige Suspension". Da Scheibel 
midt i Februar Maaned voveåe at tale ved en Kollegas 
Hustrus Grav, gav denne Optræden derfor Anledning til 
Paatale fra Øvrighedens Side. Scheibel hævdede, at han 
havde talt som Doktor i Theologien og akademisk Lærer, 
ikke som Diakon ved Elisabet-Kirken, og kun fra det 
sidste Embede var han jo suspenderet; men den Opfat- 
telse vilde Konsistoriet ikke gaa ind paa. En ny B/ejse, 
som Scheibel foretog til Berlin, var ogsaa spildt; „oleum 
et operam perdidi^, skriver Eylert, med Hensyn til den 
Samtale, han har haft med Scheibel. Fra Berlin sendte 
Scheibel en Skrivelse til sine Konfirmander, hvis Under- 
visning han maatte afbryde, da han rejste. Han havde 
hørt, at nogle af dem vare „faldne fra" (abgef allen) og 

gaaede til andre Præster; derfor formaner han dem til: 
ikke at gaa i Aag med de vantro. „Er da", skriver han ^), 
„enhver Konfirmationshandling i Overensstemmelse med 
Gruds Ord, lige meget efter hvilken Tro den sker? . . . 
Kunne I ikke vaage en Time med mig; saa vender jeg 
tilbage, og min første Embedshandling vil være: eders 
Konfirmation". 

Og Lutheranerne holdt fast ved deres suspenderede 
Præst. De udgjorde nu i Breslau en Kreds paa omtrent 
2,300 Sjæle, og denne var bestemt paa ikke at modtage 
nogen kirkelig Haandsrækning fra en unionistisk Præst. 
Da Scheibel nu ikke længere kunde døbe Børnene, 
gjorde Fædrene det selv. støttede paa Luthers Udsagn . 
om det aandelige Præstedømme og i den Forvisning, at 
Tidens Nød indeholdt Retfærdiggjørelsen af et saadant 
Skridt. Om Søndagen vandrede de i store Skarer ud 
til Pastor Berger i Hermannsdorf, halvanden Mil fra 
Breslau, for at høre luthersk Prædiken og for at mod- 
tage Nadveren af en luthersk Præsts Haand. De, der 
ikke kunde det, holdt Hus-Gudstjenester, ved hvilke de 
fulgte den gamle Agende og læste en Prædiken højt af 
en af de gamle Postiller, og ofte rakte Husfaderen saa 
sine Husfolk Nadveren^). Lederne af Bevægelsen i 
Breslau, Huschke og Steffens, gjorde Miner til at forlade 
den By, hvor man for saa ilde frem mod deres Trosfæl- 
ler. Huschke erklærede, at han kun blev, fordi det 
endnu var muligt for ham at komme til luthersk Guds- 
tjeneste i Breslaus Nærhed, og Steffens lod Ministeren 
forstaa, at han var rede til at nedlægge sit Professor- 
Embede og drage andensteds hen. Det var meget langt 
fra, at Regeringens Uvilje havde knust Lutheranernes 
Modstand. Selv da Koleraen i Septbr. Maaned afspær- 
rede dem fra Hermannsdorf, gav de ikke tabt; saa hjalp 
de sig helt selv i Kraft af det aandelige Præstedømme. 
Scheibel styrkede dem til denne Selvhjælp ved som 

„Paralleler" at vise tilbage til Gtnds Folks Fangenskab 
i Ægypten og til den første Menigheds Vilkaar i Jeru- 
salem ^). Under Opholdet i Ægypten foretog jo Hus- 
fædrene selv Omskjærelsen , og de slagtede selv Paaske- 
lammet. Da nu, som Pavlus siger, „det, der tilforn 
er skrevet, er skrevet os til Lærdom , hvorfor skulle' saa 
Husfædrene under et nyt ægyptisk Fangenskab ikke 
kuniie døbe og holde Nadver?" Synes det ikke at frem- 
gaa af Fortællingen, at ogsaa Lægfolk paa Pintsedagen 
have været Døbere, naar treTusende paa én Gang bleve 
døbte ? Peger den daglige Nadver hjemme i Husene i 
den første Menighed ikke hen paa, at Husfædrene ofte 
selv have brudt Brødet? Og viser endelig ikke Earke- 
historien, at det skarpe Skjel imellem Præsteskab og 
Lægfolk først skriver sig fra andet Hundredaar? Jo 
mere Scheibel raadspurgte „vor lutherske Lovbog, Guds 
Ord", desto mere følte han sig opfordret til at kopiere 
Aposteltidens Tilstande. Sælsomt nok kom han, Luthers 
formentlig ægte Søn, derved mere og mere bort fra den 
Respekt for den historiske Udvikling, der udmærker den 
sachsiske Reformator i Modsætning til de schweizerske. 
Den Maadé, paa hvilken han kræver en Presbyterial- 
Forfatning „kun efter den hellige Skrifts Kirkeret", mind- 
er langt mere om Kaivin end om Luther, saa vist som 
Scheibels Opfattelse af Skriften som „Lovbog" har langt 
mere hjemme i Geneve end i Wittenberg. 

Den verdslige og gejstlige Øvrighed i Breslau, der 
jo nærede den Tids statskirkelige Anskuelser, vilde ingen- 
lunde finde sig i disse „Uordener". Som andensteds 
forfulgte man de gudelige Forsamlinger; Deltagerne i 
dem bleve idømte Bøder, og naar de ikke kunde betale, 
bleve de udpantede*). Politiet bragte de af Forældrene 

døbte Børn til Kirken, og uden Hensyn til Nøddaaben 
bleve disse ofte omdøbte ^). En slig ukristelig Fremfærd 
kastede Martyriets Glans over Scheibels Menighed, men 
den Glans kan ogsaa blænde Øjet, saa det smaa synes 
stort; og man kan ikke nægte, at Luthers Venner i 
Breslau i mange Stykker teede sig som lutherske Fana- 
tikere. Den fromme Salmedigter Pavlus Gerhardt, der 
hellere gik fra sin Præstegaard, end han underskrev et 
kurfyrsteligt Revers, stod som Forbillede for Scheibel 
selv, og mange i hans Menighed havde Lyst til at være 
Bekjendere; men Nidkjærheden var ikke altid parret 
med Forstand. Lige i Begyndelsen af Aaret 1832 sendte 
Scheibel sit Ultimatum til den preussiske Minister^). 
Han forlanger at faa den uvisse Suspensions-Tilstand af- 
løst af Vished om sin Skæbne. Han vedgaar, at han 
har billiget sin Menigheds Selvhjælp med Hensyn til Daab 
og Nadver, og at hans vedholdende Overvejelser over 
denne Sag har lært ham, „hvorledes, i Overensstemmelse 
med den hellige Skrift, den lutherske Menighed i Schle- 
sien, efter den Hellig- Aands Forfatning, skal være skilt 
fra enhver verdslig Øvrighed." Siden 1817 har han for- 
mentlig ikke foretaget andet end „strængt at rette sig 
efter Pavlus' andet Brev til Timotheus". Han beder om 
Klaring af Forholdet inden tre Uger. Faar han ikke 
den , vil han forsvare sit Forhold for det tyske Publikum 
og saa kræve Afsked med Ære. 

En Maanedstid senere fik han Svar, og samme Dag 
afgik der en ministeriel Skrivelse til Repræsentanterne 
for hans Menighed ^). Begge disse Aktstykker ere Freds- 
forslag. Over for Scheibel afvises hans Tale om de 
lange Forfølgelser og Lidelser ved en Henvisning til den 
Mildhed og Skaansel, der er vist ham. Ministeriet op- 

fordrer ham til endnu engang rolig at overveje den hele 
Sag, og det haaber, at han saa vil komme til at opfylde 
sine Forpligtelser som Præst ved den Kirke, ved hvilken 
han staar, efter de kirkelige Forskrifter, som Menigheden 
i og med Agenden har antaget; Qg at han vil lade sig 
berolige med, at Unionen er ham paatvungen, og at han 
ogsaa nu kan fastholde sin lutherske Trosbekjendelse og 
den tidligere Skik ved Sakramenternes Uddeling. Over 
for Menigheden påaviser det ministerielle Reskript, hvor- 
ledes denne af Omstændighedernes Magt har ladet sig 
drive videre, end den i Begyndelsen vilde gaa. Der siges 
atter, at Tiltrædelse af Unionen ingenlunde skal være 
det samme som Ændring af Tro eller Konfession, men 
kun en faktisk Erklæring om, at man vil holde kirkelig 
Fællesskab med Medlemmer af de andre evangelske Kon- 
fessioner og ikke anse et saadant Fællesskab for noget, 
der strider mod Samvittigheden. Der tilbydes ikke blot 
Tilladelse til, som tidligere, at bruge den gamle Liturgi 
ved Nadveren, men det skal ogsaa være Lutheranerne i 
Breslau tilladt for Fremtiden at døbe efter det gamle 
Daabs-Siitual. Uden at gaa nærmere ind paa disses An- 
dragende om at blive anerkjendt som taalt Kirkesam- 
fund ved Siden af Mennoniter og Israeliter slutter det 
ministerielle Reskript med at erklære, at Scheibel i et- 
hvert Tilfælde aldrig vil kunne bhve anerkjendt som 
Præst for en saadan Frimenighed. 

Det var af disse Skrivelser og af Efterretninger, som 
naaede fra Berlin til Breslau, kjendeligt, at Regeringen 
ønskede at faa en Ende paa Striden, og helst en frede- 
lig. Der var stillet Scheibel i Udsigt, at der skulde ind- 
ledes en disciplinær Undersøgelse imod ham, hvis han 
ikke mden fjorten Dage lovede at ville følge den nye 
Agende. Inden den Tid var forløbet, skrev Scheibel 
imidlertid sin Ansøgning om Afsked^): „Selv om en luth- 
ersk Nadverhandling med lutherske Formularer", hedder 

det, ,,bliver tilladt, saa er dog en saadan Nadver i og 
ved Siden af den reformerte Kirke og dens Nadver al- 
drig en sand luthersk, fordi denne, i Overensstemmelse 
med alle vor Kirkes symbolske Bøger, fuldstændig ude- 
lukker enhver anden Nadver og ethvert som helst Sam- 
fund med den Kirkes, i hvilken der er falsk Nadver". 
En virkelig La&re og Bekjendelses-Frihed er kun tænke- 
lig, naar den lutherske Kirke staar selvstændig, for sig, 
og naar den har sin selvstændige Forfatning. Da der 
ikke er Udsigt til, at et saadant Haab kan opfyldes, 
beder han om den Dom, der vil ramme en Præst, der 
ikke vil følge den nye Agende, og om Afsked fra Pro- 
fessorembedet 5 thi han vil ikke mere kunne uddanne 
Tjenere for en Kirke, der ikke maa existere i de preus- 
siske Stater. Først i Maj fik han Afsked baade som 
Diakon og Professor. Herimod gjorde han Indsigelse, 
da ifan med sine noget skruede Ord kun mente at have 
søgt Afsked fra Professoratet, men ikke fra Diakonatet; 
han ønskede aabenbart at prøve paa, om man efter 
Loven kunde afsætte ham. Dette Ønske blev ikke op- 
fyldt, men Ministeren trøstede ham med, at han sikkert 
vilde vare bleven afsat, hvis Sagen var gaaet til Doms. 
Allerede inden Ministeriets Svar var kommet, havde 
Scheibel forladt Breslau. Fredag før den stille Uge 
havde han nydt Nadveren i Hermannsdorf, og Dagen 
efter samlede han for sidste Gang sin Menighed i sit 
Hus. Palmesøndag drog han ud af den By, hvor han 
havde virket saa længe, og han gjensaa den aldrig. Først 
tog han Bolig i Dresden, men efter en Prædiken ved 
Reformationsfesten forbød det lutherske Over -Konsisto- 
rium i Sachsen ham at bestige Dresdens Prædikestole; 
han havde kaldt Unionen „et Værk af den hemmeligste 
Slangelist'' og Ophavsmændene til den „ægyptiske Trold- 
mænd ^)**. Da Scheibel strags tog skarpt til Orde mod dette 

^) Olshausen: Om de kirkelige Tildragelser i Schlesien 1835, 
oversat i Clausens: Tidsskrift for udenl. theol. Lit., 1835, 
S. 352—53. 

Forbud, blev han vist ud af Byen. Saa fandt den haardt 
prøvede Mand et Fristed hos Hr. von Heinitz i Hermsdorf 
ved Dresden, og her havde han den fornødne Tid og 
Ro til som en Slags Overbiskop at styre Lutheranerne. 
Men han havde ogsaa Tid til at nedskrive den historiske 
Fremstilling af sine Lidelser, som vi i det foregaaende 
have benyttet; og flere andre, end mere polemiske Ar- 
bejder flød fra hans Pen i de Aar^). Disse Skrifter 
vakte ny Uvilje og bragte den gamle til at blusse op 
igjen. Han maatte ogsaa forlade Hermsdorf, og efter 
et tre Aars Ophold i Glauchau, i Rudelbachs Nærhed, 
maatte han vende Sachsen Ryggen og søge Ly i Niirn- 
berg. Han levede længe nok til at se Splid og Tvedragt 
spire op blandt Gammel-Lutheranerne og til at føle sig 
miskjendt og tilsidesat af den Kreds, som han selv havde 
villet frelse fra Ægyptens Aag. „Den lutherske Kirkes 
gamle Herlighed er ikke til Skue i en Tidsalder som 
vor", klager han. „Dens vældigste Fyrster ere for længe 
siden døde; paa Tysklands lutherske Katedre ere ikke 
andre end Erlangens Lutheranere. Hvorledes kan i et 
saadant Hellas, der kun har kristeligt Skin, og hvor 
allerede al Slags ægyptisk har kunnet vove sig frem med 
sine Synders Frugter, Israels levende, hellige Gud og hans 
Aabenbaring faa den rette Ære? ... I tre Aarhundre- 
der er det alexandrinske modnet og fremmet ved Revo- 
lutionerne og Literaturen . . . Alle vi Lutheranere ere 
dog Børn af denne Tidsalder, og vi have alle, hver paa sin 
Vis, Kamp med denne Tidsaands Svagheder, ja Synder" ^). 
De skarpe Vaaben, som han havde lært sine Venner at 
bruge, ble ve vendte mod ham selv. Han blev beskyldt 
for — at have forladt Korikordief ormlens Lære, og i 
1842 maatte han skrive „et nødvendigt Vidnesbyrd om 

min urokkede luthersk-kirkelige Bekjendelse". Forholdet 
imellem ham og hans gamle Kreds var i flere Aar helt brudt, 
uden at vi dog vide noget nærmere om Grunden til Bruddets 
Han klager paa sin Side over Zelotisme i de enkelte 
Menigheder og over, at man udbreder „psevdo - luthersk 
Lære"^). Efter Frederik Vilhelm III's Død, som gik 
ham nær til Hjærte, bleve, som vi siden skulle se, Ud- 
sigterne lysere for Gammel-Lutheraneme i Preussen, og 
det var i et Par Aar Scheibels Yndlingstanke, at han 
kunde komme tilbage til Breélau og igjen bestige Præ- 
dikestolen i Ehsabet-Kirken. flan havde allerede sin 
Tiltrædelses-Prædiken færdig for det Tilfælde; men den 
kom han aldrig til at holde. Den 21de Marts 1843 sov 
han fromt og stille hen, og faa Dage efter fulgte Niim- 
bergs Lutheranere det trofaste Vidne for den lutherske 
Oplysning til Graven, hvor hans Skriftefader holdt Lig- 
talen over det Ord af den afdødes Yndlingsbrev : „Jeg 
har kæmpet den gode Kamp, jeg har fuldendt Løbet og 
bevaret Troen«. (2 Tim. 4, 7—8). 

IV. 

Endnu inden Scheibel forlod Breslau var den aande- 
lige Modsætning imellem ham og de to andre Ledere 
for den gammellutherske Bevægelse traadt saaledes frem, 
at et Brud laa som en truende Mulighed. Trods sin 
Lutherdom var og blev Steffens dog Filosof, og det 
blev ham i Længden noget kvalmt i de gudelige For- 
samlinger. Efter hans Syn paa Sagen skulde den luth- 
erske Kirke ikke være en stivnet Mumie fra det seks- 
tende Hundredaar, men en levende Organisme, der under 
en fortsat Udvikling indenfra kunde bevare sine hellige 
Ejendommehgheder^). Men Scheibel vilde ikke høre 

tale om en Udvikling. Han hildede sig mere og mere i 
Konkordieformlens Bogstav, og det var hans Yndlings- 
tanke at faa en Disput sat i Scene som Samtalerne i 
Reformationstiden , helst i Kongens Nærværelse. Han. 
vilde saa med sin Lærddom og Dialektik forsvare Luther- 
dommen og angribe Unionen, og han tvivlede ikke om, 
at „det talrige Publikum", der skulde overvære Disputen,. 
vilde nødes til at tilkjende ham Palmen; og såa vilde 
den lutherske Opfattelse begynde et nyt Sejrsløb. Stef- 
fens havde levet saa meget i Verden, at han indsaa, at 
disse Drømmerier vare blottede for alle Tilknytnings- 
punkter til de virkelige Forhold, og han formanede 
Scheibel til at hoHe Forsvarsstillingen i Steden for at 
gaa frem til Angreb. „Du skal sørge for", sagde han 
til sin nidkjære Sjælesørger, „at Læren i din Menighed 
er ægte luthersk, saa at du har Loven paa din Side- 
Lad saa Fjenderne prøve paa at overbevise eder om 
sekterisk Lære; den defensive Stilling er i ethvert Til- 
fælde den sande over for Staten". Men et saadantRaad 
blev opfattet som Tegn paa aftagende Kjærlighed til det 
lutherske. Og der var ganske vist en stor Forskjel i 
den Maade, paa hvilken de to Venner betragtede For- 
holdet til Unionen. Steffens var enig med Scheibel i, 
at en Adskillelse fra den unerede Kirke for Øjeblikket 
var nødvendig, men han haabede paa, at Udviklingen* 
vilde føre hen til en bedre, kristeligere og friede Union. 
Det Haab vilde Scheibel ikke dele. 

Steffens fik snart at mærke, at han stod temmelig 
ene med sin Opfattelse, og hans Advarsel til Menigheden 
om ikke at indlade sig i theologiske Undersøgelser fandt, 
kun døve Øren. Man var nok stolt af at have den fejr- 
ede Naturforsker og Filosof med, men det Tungemaal,. 
han talte, blev ikke forstaaet. „Lutheranerne troede at 
kunne bruge mit literære Ry til deres Fordel. Selv de 
frommeste og mest troende forsmaaede ikke at bygge 
deres Forhaabninger paa saadanne ydre Støtter, naar 
det var dem om at gjøre at frelse en truet Existens",. 

skriver han, ikke uden Bitterhed*). Og han følte sig 
mindre og mindre vel blandt de opvakte. Han saa' med 
Smerte, hvorledes den religiøse Overbevisning i Kraft af 
Fanatismens Lov gik over til en sværmersk Fastholden 
ai gamle Formler. „En stivnende Lære" angreb den 
lille Menigheds inderste Væsen og forvandlede dens Tro 
til en ydre Gjerning, og den forrige Ydmyghed slog over 
i bitter Dømmesyge ^). For at klare sin Stilling til Ven- 
ner og Fjender udsendte han da Skriftet: „Hvorledes 
jeg igjen blev Lutheraner"; men det bedrede ikke For- 
holdene. Da det ikke helt passede i Lutheranernes 
Kxam, lode de det ligge uænset; Steffens er krænket 
over, at det end ikke nævnes i deres Forsvarsskrifter^). 
Fjenderne fordømte det som et Udslag af en mørk, 
midalderlig Fanatisme, der kunde føre til Inkvisition og 
Avtodaféer. Men skjønt Steffens var trykket af den 
Kulde, som mange af hans jævnlige lagde for Dagen 
over for ham, og skjønt han vist følte, at han, som 
Mynster siger ^), „var kommen i et Selskab, der aldeles 
ikke passede sig for ham", saa vilde han dog ikke skille 
sig fra den stakkels forfulgte Menighed. Men Livet 
med den kunde ikke tilfredsstille ham helt; han indsaa, 
at det vilde være ødelæggende for ham, „at trække sig 
ud af Historien tilbage til en afsondret Menighed" ^). 
Han var efter sit eget Sigende dukket ned i „et Hav af 
Misforstaaelser" % men han glemmer stundum, at han ikke 
var kastet, men sprunget ud i det. Det er ikke altid 
let for udenfor staaende at udfinde de dybeste Aarsager 
til Adskillelser i Aandens Verden, hvor Møder og Skils- 
misser ogsaa skifte. Maaske havde Steffens' Begejstring 
i Mødets Øjebhk været saa stor, at den lod Sympathien 
med Gammel-Lutheranerne træde frem i forstørret Maale- 

stok; maaske var det den voksende Kjærlighed til For- 
tidens Formler , der skræmmede ham bort fra Smaafolk- 
ene i Breslau. Imellem to Møder ligger der jo altid 
Mulighed til en Udvikling hos begge de mødende Parter; 
derfor kan et Gjensyn saa ofte blive Begyndelsen til en 
Adskillelse. 

Det var imidlertid saare forklarligt, at StefiFens kunde 
længes efter at komme bort fra Breslau, og at han gjorde 
sig Umage for at finde en ny Virksomhed andensteds. 
Netop paa den Tid, da han følte sig mest forladt, kom 
Kronprinsen til Breslau, og han satte sig i Forbindelse 
med Steffens. Kronprinsen misbilligede Ministeriets Frem- 
færd, men billigede Steffens' Stilling, og han lovede Ut 
virke for at faa ham kaldet til et andet preussisk Uni- 
versitet. Det varede imidlertid noget, inden dette Løfte 
kunde indfries; men i April 1832 skete Overflytningen 
til Berlin. Der var ingen Plads ledig ved Universitetet 
der, derfor maatte Steffens' Løn skaffes til Yeje paa en 
usædvanlig Maade : den blev , til Eylerts Ærgrelse *), 
tagen af — Unions-Kassen, og Altenstein gik ind paa 
denne mærkelige Udvej, fordi han mente at komme Luth- 
eranerne i Breslau til Livs ved at berøve dem „denne 
livskraftige og veltalende Mand". Havde han kjendt 
Situationen rigtig, vilde han vist have gjort alt for at 
holde Steffens, Scheibel og Huschke paa samme Plads; 
thi de vilde ikke i Længden have holdt ud sammen. 
Nu kom han, ved at kalde Steffens til Berlin, til at gjøre 
Lutheranerne en væsentlig Tjeneste. Han sprængte 
Triumviratet, inden det var gaaet til Grunde ved indre 
Opløsning, og han satte Steffens paa en Plads, hvor det 
netop skulde blive ham muligt at vise sine lutherske 
Venner de bedste Tjenester., Ogsaa i Berlin vedblev 
Steffens at være ivrig Lutheraner. Saa længe Berlin 
havde en gammel-luthersk Præst ^), søgte han til dennes 



^) Eylert III, 2, S. 139. 

«) Scheibel: Mittheilungen I, 1, S. 273. 

Xirke, og han nød Nadveren hos Scheibel i Dresden. 
Siden fik han, ved det nære Forhold til Kronprinsen^ 
Lejlighed til at tale sine Venners Sag paa de højeste 
Steder, og der kom et Tidspunkt, da Ledelsen af den 
Jiele Bevægelse blev flyttet fra Breslau til Berlin. 

Da Steffens og Scheibel forlod Breslau, blev Juristen 
Hus c hk e Gammel-Lutheranernes Leder, og han havde 
netop de Egenskaber, der trængtes til. Opgaven var 
inu, at skaffe Lutheranerne en fri Stilling over for Staten, 
og en kirkelig sindet Jurist vilde kunne yde væsentlige 
Tjenester ved denne Opgaves Løsning. Hvis den skulde 
lykkes, maatte der appelleres til en større Kreds, og 
dertil var netop Huschke Manden. Han var som For- 
fatter klar, elegant og aandrig, og han havde ingen af 
Scheibels frastødende Ejendommeligheder. Men om end 
Huschke maa siges for sit Vedkommende at have gjort 
Luthers Ord om Juristerne som „bose Christen" til 
Skamme, saa kan det dog ikke nægtes, at det har visse 
Skyggesider, naar en Menigheds Ledelse betros til en 
Jurist. Den juridiske Spidsfindighed kan gjøre lige saa 
store Ulykker som den skolastiske. 

I Berlin vuggede von Altenstein sig i det Haab, at 
Steffens' og Scheibels Bortgang fra Breslau skulde være 
knusende for den urolige Menighed der; men denne lod 
ideUg høre fra sig. Endnu inden Scheibel havde forladt 
Byen, havde hans Menigheds Repræsentanter henvendt 
sig til Regeringen for at bede om Tilladelse til at danne 
^t taalt Kirkesamfund^). Denne Bøn blev afslaaet. For 
at ikke Tavshed skulde blive tagen som Tegn paa Un- 
derkastelse sendte de da i Avgust Maaned 1832 en Skriv- 
else til Kongen, i hvilken de erklærede, at de vilde holde 
fast paa den lutherske Bekj endelse og trofast lide for 
den, saa længe de paa nogen Maade kunde det; blev 
det dem for svart, vilde de hellere udvandre end falde 
til Føje. Ministeren svarede hertil, at de jo ikke led 



1) Scheibel II, S. 247 flg. 

for deres Lutherdom, som de kunde bevare ogsaa under 
Unionen, men kun for deres Stædighed. Da greb 
Huschke til Pennen, og dels i et særligt Skrift, dels i 
flere Artikler i Hengstenbergs „Evangelische Kirchenzeit- 
ung" belyste han Forholdene i Breslau og udviklede 
fiin Opfattelse^). Hans Meninger h^ve haft saa stor Be- 
tydning, at vi et Øjeblik maa dvæle ved dem. 

Han klager over, at Samtiden i saa høj Qrad mang- 
ler kirkelig Sans. Man ser kun paa Eirken som „en 
Anstalt til Tilfredstillelse af religiøse Fornødenheder"; 
den religiøse Vækkelse har kun skabt en huslig, men 
ingen kirkelig Kristendom. Der er herved vist hen til 
•det svage Punkt i den Opvækkelse, der fandt sit Udtryk 
i Forsamlings-Kristendommen; denne manglede i flere 
Henseender Klarhed over Troen. Men i Steden for nu 
at hævde Daabspagten, saaledes som Grundtvig gjorde 
det hos os, hævdede Huschke den augsburgske Konfes- 
sion og dens Konsekvenser i Konkordie-Formlen. Det 
var den Fane, om hvilken han vilde samle de vakte. Han 
paaviste, hvorledes Unionen havde ophævet Bekjendelses- 
fikriftemes gamle Avtoritet. Thi at den enkelte Læg- 
mand fik Lov at tænke luthersk, var kun Samvittigheds- 
frihed, og at den enkelte Præst fik Tilladelse til at lære 
luthersk, var kun Lærefrihed; saa længe man ikke vilde 
hævde Bekj endelsernes forpligtende og bindende Kraft, 
var der ikke Tale om Konfessionernes Avtoritet i den 
gamle Forstand af Ordet. Unionen skildrer han som en 
Pagt, der fører over i en verdslig Kirke, som Kristus, 
vor Kirkes eneste Hoved, ikke kj ender til. En ydre 
Union er Synd og kan ikke bære god Frugt. Den 
£ørste Union var Foreningen imellem Gruds Sønner og 



^) Theologisches Votum eines Juristen in Sachen der Ko- 
nigl. Preussischen Hof- und Dom-Agende. Nurnberg 1832. 
Dette Skrift kj ender jeg desværre kun af Uddragene i Evgl. 
Kz. og hos Wangemann. Jvfr. Evgl. Kz. 1832, Nr. 91—92 
og 1833, Nr. 67 flg. 

Menneskenes Døtre, som omtales i 1 Mos. 8, 1 flg. ; og 
den fandt som bekjendt ikke Naade for G-ud. 2 Mos. 
34, 11 indeholder et Forbud til Israeliteme mod „at 
unere sig" med Kanaaniterne. Bileam, „en Theolog, der 
syntes troende uden at være det", giver KongBalak det 
Raad at ødelægge Israreliteme „ved en Dnion". Ved disse 
og lignende Fortolkninger, der kunne tjene som Exempler 
paa fanatisk Exegese, paaviste Huschke, at Guds Ord 
bød at bryde ethvert Forhold til Unionen. ' Agenden har 
efter hans Mening kun det Maal, ad Gudstjenestens 
Vej at indsmugle (einzuschwårzen) Unionen, da det er 
umuligt at gjøre det ad Dogmets Vej; derfor maa 
man gjøre absolut Indsigelse imod enhver Brug af den 
og imod Fællesskab med dem , der bruge den. Agenden 
forudsætter i Virkeligheden overalt Unionen, fordi den 
overalt kun taler om en Landskirke, en evangelsk 
Kirke, ja den er „den unerede Kirkes Charte". Huschke 
dadler imidlertid ikke blot dens Indhold, men ogsaa den 
Vej, ad hvilken den er kommen frem. Den er med 
luthersÉe Ord et Udtryk for den reformerte Aand, og 
den er ikke udgaaet fra Menighederne, men fra 
Landsherren. I Forordet til den, saa vel som i Or- 
dinations-Eden, bruges Ordet „Undersaatter" paa en 
Maade, der vidner om en aldeles uluthersk Sammen- 
blanding af gejstligt og verdsligt Regimente. „Hvis 
Kirken", skriver Huschke i „Evgl. Kz.", „taaler en 
fremmed jordisk Magt over sig, saa siger den sig løs fra 
Kristus" ; den maa aldrig taale, at et verdsligt Regimente 
vil ordne dens Forhold. Derfor er Agenden forkastelig, 
naar man ser paa dens Oprindelse: men den er ogsaa 
forkastelig, naar man ser paa dens Tendens. Det hed- 
der sig, at man vil gjenoplive den gamle Tro; men hvor- 
for beholdt man saa ikke den gamle Agende fra de tros- 
stærke Tider? hvorfor paabød man ikke Indførelsen af 
„den uforfalskede Wittenberger-Agende" i alle Kirker? 
Det konfessionelle Præg udviskes aldeles, naar man ikke 
forpligter de lutherske paa de lutherske Symboler og de 



Huschkes Yotum. 66 

Reformerte paa den reformerte Kirkes^ men alle paa „den 
evangelske Kirkes" ; et saadant Præsteløfte er i Grunden 
ikke bedre end intet Løfte. 

Der var imidlertid ét Punkt, paa hvilket Huschke 
brød med den gamle lutherske Opfattelse: med Hensyn 
til Kirkeforfatningen. Her er der hos ham. som hos 
Scheibel, en reformert Traad i Udviklingen. Han regner 
ikke blot Bekj en delsen, men ogsaa Eegimentet og Kul- 
tus til de konstitutive Faktorer i Kirken, og Kirke - 
regimentet træder hos ham, Juristen, stærkt i For- 
grunden. Det er ikke luthersk. Men ikke nok dermed. 
Hos ham, ligeéom hos Scheibel, er der en stærk Til- 
bøjelighed til at gribe tilbage til den apostolske Tid 
som Norm ogsaa for Eftertidens Kirkeforfatning. Det 
er lige saa uluthersk, som uhistorisk. Den ægte lutherske 
Opfattelse af den apostolske Kirkeforfatnings Betyd- 
ning miskj ender ikke den historiske Udviklings Eet; 
den prøver alt efter Skriften, men den vil ikke skrue 
alt tilbage til Skriftens Standpunkt. Den ser, at ethvert 
Forsøg paa at gjennemføre den apostolske Tids Forfat- 
ning vil strande paa den Kjendsgjeming, at vi ikke have 
Apostle, saa lidt som vi kjende til de Naadegaver, hvis 
Kilde sprudlede i den apostolske Tid. Det har været 
forbeholdt sværmerske Partier, snart med, snart uden 
falske Apostle, at gjøre Forsøg paa at kopiere den apo- 
stolske Tid. Fra Tendens til Kopiering paa dette Punkt 
vil den reformerte Kirke heller ikke kunne frikj endes; 
i meget af det, som de Reformerte ikke kunne finde i 
Skriften, og som de derfor forkaste, ville Lutheranerne 
derimod kunne erkjende gode Frugter af en hellig Rod, 
modnede under Hellig-Aandens Virkning. Med Forbil- 
ledet for Øje vil den lutherske Kirkeafdeling afskjære de 
vilde Skud, som Udviklingen har afsat, men den glemmer 
ikke den store Forskjel, der maa være paa Senneps- 
komet og det Træ, i hvilket Himlens Fugle bygge Rede. 

Naar der er Tale om Kirkeforfatningen, frembyder 
den lutherske Kirke imidlertid et meget svagt Punkt. Det 

Fr. Nielsen: Statskirke og Frikirke. 5 

var et voveligt Skridt, da Luther lod en Del af den 
Magt, som de katholske Bisper forhen havde haft, gaa 
over til Fyrsterne. Men dette Skridt finder sin Retfær- 
diggjørelse deri, at det i Øjeblikket var nødvendigt, og 
deri, at denne Ordning efter Luthers Tanke kun skulde 
være midlertidig. Naar man vil dømme Luther haardt 
for dette, ganske vist skæbnesvangre, Skridt, maa man 
først paavise en anden Udvej, han kunde have valgt. 
Og naar man fordømmer ham for det, maa man ikke 
glemme, at det var en Nødstand, der drev Luther til 
at handle, som han gjorde, og at han udtrykkelig kalder 
Fyrsterne Nødbisper. Den Ærbødighed, som Huschke 
har for Luther, bringer ham da ogsaa til paa dette Punkt 
at være retfærdig. Han minder om, at Luther kun 
kaldte Fyrsterne Nødbisper paa samme Maade, som en 
skibbrudden vil kunne kalde den frelsende Planke et 
Nødskib. Men han udtaler sig tillige, og formentlig med 
god Grund, skarpt imod den Maade, paa hvilken den 
lutherske Theologi og Kirkeret søgte at gjøre en Dyd 
af Nødvendigheden og at gjøre den midlertidige Ordning 
varig. Man vil ikke uden Grund kunne fremmane Luther 
mod de lutherske Theologer, der „befandt sig rigtig godt 
under Landsherrens Værn, og som ikke praktisk havde 
erfaret Kirkens Væsen", og som derfor søgte viden- 
skabelig at retfærdiggjøre de Forhold, de oplevede, som 
de eneste sande. Huschke bebrejder trods sin Luther- 
dom Mænd som Calov, Johan Gerhard og Quenstådt 
„Halvhed og Inkonsekvens" — en Halvhed, der har sin 
dybeste Grund i Uklarhed over det rette Forhold imel- 
lem den gamle og den nye Pagt, idet hin snart drages 
frem som Begrundelse af deres kirkeretlige Postulater, 
snart fremstilles som afskaffet. 

Gammel-Lutheranerne dreves med en indre Nødven- 
dighed til at vende sig imod Summepiskopatet, fordi det 
var derpaa, Frederik Vilhelm III grundede sin Ret til 
at fjøfre Unionen igjennem. Huschke minder om det 
mislige ved, at den, hvis Gjerning det er at føre Krige, 

ogsaa skal vogte Kristi Hjord med Hyrdestav. Han 
gaar ud fra, at ogsaa den borgerlige Øvrighed er indsat 
af Gud, men han drager skarpt Skjel imellem verdsligt 
og gejstligt Regimente. Baade det verdslige Eige (fra 
den første Adam) og Kristi, den anden Adams, Bige 
ere alt omfattende. Naar et Folk bliver kristeligt, op- 
staar der en lignende Konflikt som ved et Menneskes 
Gjenfødelse. Kristi Kongerige strækker sig vel egentlig 
kun over det indre Menneske; men det indre Menneske 
kan ikke løsrives fra det ydre. Den jordiske Konges 
Eige naar umiddelbart kun over det ydre Menneske, men 
da det ydre Menneske er et Kar for det indre og her 
paa Jorden uopløselig forbundet med det, saa vil det 
middelbart ogsaa udbrede sit Herredømme over dette. 
Her er altsaa en Konflikt, og hvorledes skal denne løses? 
Naar den jordiske Konge er en Hedning, saa vil han 
ikke tage Hensyn til det indre Menneske og ved Magten 
over det ydre Menneske stræbe at udrydde Kirken, for 
saa vidt den træder ham i Vejen, som i Martyrkirkens 
Dage. Naar Fyrsten derimod er Kristen, saa vil han 
anerkjende, at det indre Menneske staar over det ydre, 
og lede Staten helt til Guds Ære og Kirkens Vel, men 
tillige strængt overholde Adskillelsen imellem Stat og 
Kirke og aldrig tillade sig Indgreh i Kirken. Da For- 
bindelsen mellem det ydre og indre Menneske imidlertid 
ikke kan løses her paa Jorden, er der visse Forhold, der 
skulle ordnes af Stat og Kirke i Fællesskab. Ved 
denne Ordning bør man følge den Grundsætning, at 
hvad der umiddelbart fremgaar af det ene Princip, og- 
saa umiddelbart skal ordnes alene af den Øvrighed, der 
repræsenterer dette Princip. „Hvad der af disse Grund- 
sætninger kan udledes med Hensyn til Affattelsen af saa 
rent kirkelige Gjenstande som Liturgier og Agender, 
behøver man ikke at udtale". 

Efter Huschkes Mening skulde derfor hele Kirke- 
magten lægges i Kirkesamfundets Hænder. Nødtilstand- 
en var efter hans Opfattelse til Ende, og derfor skulde 

5* 

Nødbispemes Tid ogsaa være det. „Kun Kristus, Ho- 
vedet, og hans Hellig- Aand sømmer det sig gjennem 
deres Virksomhed i de til en Kirke forenede at øye 
Magten i alle Forhold, som vedrøre Kirken og Guds- 
tjenesten". Hvis man herimod vilde indvende, at Bispe- 
magten, ved saaledes at lægges i Menighedens Hænder, 
ikke undgaar at komme i Menneskers, altsaa i Grrunden 
i uværdiges Hænder, vil Huschke ingenlunde benægte en 
saadan Mulighed. Der kan ogsaa komme en verdslig 
sindet Kirke øvrighed; alle Menighedsmedlemmer ere jo 
Mennesker, og -en Magistrat blandt disse bliver ikke 
altid et Udtryk for den sande Menighed. Hvad er der 
da vundet? Man har undgaaet det verdslige Re- 
gimente. Selvfølgelig bør man ikke adlyde en Kirke- 
øvrighed, naar den byder noget, som strider mod Guds 
Ord. „Men en verdsliggjort (o: af verdslig sindede Per- 
soner dannet) Kirkeøvrighed bør man altid adlyde, hvor 
den lærer eller bestemmer noget i Kirken, som ikke 
strider mod Guds Ord; men Kejseren maa man ikke 
adlyde i samme Tilfælde. Thi Kejseren har i og for sig 
ikke noget at sige i Kirken, fordi hans Eegimente er af 
anden Art, nemlig verdsligt. Den der ved Lydighed 
mod hans Anordninger vilde sætte sig ud over dette, 
vilde med Forkastelsen af Kristi Ord: „Giver Kejseren 
o. s. V." ogsaa tillige forkaste Kristi Kirkeregimente; thi 
ingen kan tjene to Herrer. Det maa derfor staa fast: 
taaler Kirken en fremmed, jordisk Magt over sig, saa 
siger den sig løs fra Kristus". Men idet Huschke kræver, 
at al Kirkemagt skal lægges i Hænderne paa Kirkesam- 
fundets Medlemmer, gjør han tillige opmærksom paa, at 
han i Kirken ingenlunde ser „en indistinkt, uniform 
Masse". Han anerkj ender først de i Biblen „foreskrevne" 
kirkelige Embeder, men med Hensyn til de Egenskaber, 
der skulle aabne Adgang til dem, ser han bort fra „alle 
verdslige Forskjelligheder". I Henhold til 1 Kor. 1, 
26 — 29 og Mark. 10, 23 skulle hværken Rigdom, jordisk 
Storhed, jordisk Videnskab eller Berømthed have noget 

at sige; men derimod skal der tages Hensyn til det, som 
Mennesket har umiddelbart af Guds Haand : Ejøn, Alder 
og naturlige Talenter. Den „gammel-lutherske" Kirke 
skal være en over for Staten fri, indad til efter Skriften 
udviklet Organisme. 

Huschke udtalte i sit Skrift og i sine Bladartikler 
paa en klar Maade, hvad andre havde i dunkle Følel- 
sers Form, og hans Opfattelse blev derfor tilegnet af 
mange. Han knyttede Forbindelser med Præster og 
Lægmænd baade i og udenfor Schlesien — navnlig i 
Posen, Pommern og i Halle^) var der en lignende Be- 
vægelse som i Schlesien — og lidt efter lidt blev han 
Midtpunktet for en stor Virksomhed. Breslauer-Menigheden 
stod fast og enig, og seks Præster med deres Menig- 
heder sluttede sig til Breslauerne. Man havde truet 
disse Præster, som ikke vilde bruge den nye Agende, 
med Disciplinær-Undersøgelser, men de nægtede at lyde; 
og en Stund fandt Regeringen det rettest at nøjes med 
Trusler. Man straffede Lægmænd, der holdt Forsam- 
linger, med Udpantning og Fængsel; de bar Ejendoms- 
tab og Pinsler, men de faldt ikke til Føje*). Allerede 
satte store Skarer sig i Bevægelse til Nord-Amerika, der 
siden Pilgrimfædrenes Dage har staaet som et Fristed 
for alle religiøse Flygtninge. Eylert') har meddelt os 
den Tale, der førtes i de udvandre-lystne Kredse: „Vi 
rejse i Forening med Slægtninge, Naboer, Venner og 
Bekj endte. Alle, som have hinanden kjær, blive sam- 
men, og vi dele alt med hverandre ; vi kommer nok lyk- 



^) I Halle var Prof., Dr. Ghuericke Lederen. Begivenhederne i 
Halle ere lige til Enkelthederne en Miniatur-Udgave af Be- 
givenhederne i Breslau, saa at der ikke vil være G-rund til 
nu at dvæle ved dem. I Lindbergs: Nordisk Kirke-Tidende, 
1836, Nr. 2 og følgende, har Pastor J. F. Pen ger givet en 
udførlig og sympathetisk Skildring af G-uerickes hele- Pærd, 
til hviUren Læsere, der ønske nøjere Kundskab om disse 
Hændelser, henvises. 

') Wangemann II, S. 27 flg. «) Eylert m, 2, S. 193 flg. 



70 Gammel-Lutheranerne i Preussen. 

kelig igjennem, og er vi der først, saa er der ingen 
Amtmand, som lurer paa os, ingen Landraad, der tager 
08 til Protokols, ingen Regering og intet Konsistorium, 
der giver os Tilrettevisninger, ingen Konge, der befaler 
os, ingen Herre, der ængster os; vi kan gjøre og lade, 
som vi vil; saa er vi frie Herrer, og vi kunne tjene Gud, 
vor Skaber, og Kristus, vor Forløser, uden Hindring, 
efter vor Overbevisning, ganske som vi vil det; vi vil 
blive, hvad vi er, lutherske Kristne; bort med det mo- 
derne! vi er Gammel-Lutheranere". Og saa brød de 
op til Skibs, ned ad Floderne. De kom forbi Potsdam 
og lagde til ved den lange Bro; alle Mennesker løb ud 
for at se dem, ogsaa Kongens Hofpræst og Eiskop. 
Han har givet Efterverdenen en Skildring af det, han 
saa' og tænkte, da han stod paa Havel-Broen. „De 
fleste saa' godmodige, uhildede ud, men nogle gik trodsig 
og fanatisk op og ned. De tog Ordet, naar man tiltalte 
dem; men da de svarede kjækt og frækt, havde man(!) 
ikke Lyst til at tale meget med dem. Der blev spist 
og drukket i brogede Grupper. Man samlede milde 
Gaver ind til dem og gav dem nye Bibler. Da de 
skulde rejse; sang de: 

In allen meinen Thaten 

Lass ich den Hochsten rathen! 

Saa tog de bort, ned ad den skjønne Flod, og deres 
Sang gav Gjenlyd, sagtere og sagtere. Jeg blev blød 
om Hj ærtet og vemodig, og jeg sukkede: Fader, forlad 
dem, thi de vide ikke, hvad de gjøre!" Næste Dag kom 
Sagen paa Tale ved Kongens Taffel. Frederik Wilhelm 
III sagde da: „Vil ikke gjæme høre om det! Er mig 
ubehageligt. Uhørt i et Land, hvor Religionsfrihed og 
Samvittighedsfrihed hersker. Men Frihed er ikke Tøjles- 
løshed, som ophæver enhver Orden og nægter al Lydig- 
hed. Den sande Frihed ligger i Loven og dens For- 
skrifter; den, der overholder dem, er en fri Mand, men 
den, der følger sine Fantasier og vilkaarlige Lyster, er, 
uden at vide det, en Slave. Gjør mig ondt, at det er 

kommet dertil; det har jeg ikke villet. Jeg og Øvrig- 
heden have gjort os al Umage for at vinde Fanatikerne; 
men — har ikke villet lade sig vinde. De forblindede 
Mennesker kalde sig Gammel-Lutheranere ! Hvad vilde 
Luther sige dertil, hvis han havde levet? Grjør mig 
ondt! Gid det maa gaa dem godt!" 

Naar kirkelige Frihedsspørgsmaal ere oppe i et Land, 
maa man ønske, at Fyrsten kan faa paahdelige og ikke 
blot ensidige Efterretninger om, hvad der gaar for sig. 
Desto værre for Preussen fik Frederik Vilhelm en Tid- 
lang væsentlig sine Efterretninger fra Schlesien gjennem 
saa plumrede Kilder som Hofbiskop Eylert, der selv 
var Part, i Sagen, eller gjennem en Minister som von 
Altenstein, der, „hvor Ideerne fattedes ham, saa' sig om 
efter grove Voldsmidler" ^). Først efter at Steffens var 
kommen til Berlin, fik Kongen gjennem Kronprinsen et 
og andet Vink om, hvorledes Sagerne i Virkeligheden 
stod. Der var naturligviis ikke Tale om at opgive Uni- 
onen, men man skulde stræbe efter at give Venner og 
Fjender et andet Begreb om den. Kongen var i Tidens 
Løb gaaet over til Eylerts Opfattelse, i Følge hvilken 
Unionen skulde betyde, at Forskjellen mellem Kon- 
fessionerne skulde gaa til Grunde lige til 
Navnet*). Det er denne Opfattelse, der nu bliver for- 
ladt i den mærkelige Kabinetsordre af 28. Febr. 1834, i 
hvilken der er givet en officiel Fortolkning af Unionens 
Betydning^). Kongen udtaler først sin Harme over, at 
man har mistydet Unionens og Agendens Væsen og der- 
ved ledet mange vild, og derpaa angiver han „Hoved- 
grundsætningerne" ved Indførelsen af Agenden og Frem- 
melseh af Unionen. Det hedder da: „Unionen har ikke 
til Formaal og betyder ikke Opgivelsen af den tidligere 



*) Kahnis: Der innere Gang des deutschen Protestantismus. 

(Dritte Ausgabe, 1874). II, S. 197. 
2) Se ovenfor S. 25. 
') Den er aftrykt hos Wangemann II, S* 34 flg. 

Trosbekj endelse , og den Avtoritet, som de to 
eyangelske Konfessioners Bekjendelsesskrift- 
er have haft, bliver ikke ophævet ved den. 
Tiltrædelsen af den er kun Udtryk for den Maadeholds- 
og Mildheds-Aand, der ikke mere lader Forskjelligheden 
i et enkelt af Konfessionens Lærepunkter gjælde som 
Grrund til at afslaa ydre kirkeligt Fællesskab. Tiltræd- 
else af Unionen er Grjenstand for en fri Beslutning, 
og det er derfor en fejlagtig Mening, at Tiltrædelse af 
Unionen nødvendig skal være knyttet til Indførelse 
af den fornyede Agende eller indirekte blive Følgen 
heraf. Indførelsen af Agenden beror paa de af mig ud- 
stedte Anordninger; Tiltrædelsen af Unionen fremgaar, 
i Følge ovenstaaende, af enhvers frie Valg." Endvidere 
siges der, at Agenden ingenlunde er bestemt til at træde 
i Bekjendelsesskriftemes Sted; den skal kun fastslaa en 
Ordning for Gudstjenesten, som er i Bekjendelsesskrift- 
emes Aand. Kabinetsordren slutter med den for Gam- 
mel-Lutheraneme trøstesløse Erklæring: „Ogsaa i ikke- 
unerede Kirker skal Brugen af „Landets Agende" finde 
Sted med de Modifikationer, der ere indrømmede de 
enkelte Provinser^); men allermindst — fordi det 
vilde være mest ukristeligt — kan det tillades, at 
Unionens Fjender i Modsætning til dens Ven- 
ner konstituere sig som et særligt Religions- 
Samfund." 

I Følge denne Kabinetsordre er altsaa Bekjendel- 
semes retslige Bestaaen indenfor Unionen sikret; for saa 
vidt betegner den en Indrømmelse. Men Kahnis*) har 
sikkert Ret, naar han siger: „Fraset den ringe Avtori- 
tet, som Kabinetsordrer kunne have i kirkelige Sager 
for alle dem, der endnu bevare Mindet om den frie 
Kvinde, der er Moder til os alle, navnlig da, naar disse 
Kabinetsordrer gjøre Fordring paa at ville være Tros- 
regler, har Forsikringen om, at to Bekj endelser, som ere 



») Se ovenfor S. 26. «) Der innere Gang II, S. Id8. 

i indbyrdes Modsigelse, paa én Gang skulle have retslig 
Bestaaen, en altfor aabenbar Modsigelse i sig, til at den 
skulde kunne ^erolige dem, der saa' dybere." Den meget 
bestemte Afvisning af Tanken om en luthersk Frikirke 
var et Fingerpeg om, hvad Gammel-Lutheranerne kunde 
vente sig^). Og Kabinetsordren af 28. Febr. 1834 havde 
forskjellige andre Aktstykker i sit Følge. Først to aller- 
højeste Deklarationer af 9de Marts s. A., af hvilke den 
ene satte en Straf af 50 Thaiers Mulkt eller seks Ugers 
Fængsel paa den uordinerede, der tillod sig at udføre 
en Daab, en Vielse eller at holde Nadvere, mens den 
anden indskærpede , at kun Familien og Tyendet maatte 
tage Del i en gudelig Forsamling hjemme i Huset. 
Dagen efter fik saa Hengstenberg en allerhøjeste Befal- 
ing om at afholde sig fra i »Evgl. Kzeit.^ at optage en 
eneste Artikel, der tillod sig at bekæmpe Agenden, 
Unionen eller den bestaaende Kirkeforfatning. Nu havde 
Politiet faaet de fornødne Vaaben, og det eneste Blad 
i Preussen, der stod aabent for Gammel-Lutheranernes 
Klager (skjønt det ikke sympathiserede med deres Op- 
træden), havde faaet Mundkurv paa. Nu kunde „Jagten" 
begynde. 

Lutheranerne anede, hvad der vilde komme, og 
Huschke flokkede sine Venner om sig for i Fællesskab med 
dem at raadslaa om den Maade, paa hvilken man skulde 
møde det truende Uvejr. I Marts Maaned samledes i Bres- 
lau den første gammel-lutherske Synode, paa hvilken tre 
Præster, fire Kandidater og forskjellige Repræsentanter 
for de smaa lutherske Kredse gav Møde, i alt 46*). 
De vedtog en Henvendelse til Kongen om dog at faa 



*) Man vil derfor næppe, hvis man ikke selv er hildet i Unionens 

Gham, kunne være med, naar "Wangemann (anf. Skr. II, S. 

38 flg.) priser Eegeringens Retfærdighed og Visdom i denne 

Anlednihg. 
') Scheibel: Mittheilungen I, 3, S. 47. Jvfr. Wangemanns 

Artikel: Lutheraner separirte, i Herzogs Realencyklopadie. 

Tilladelse til at danne en afsondret Menighed. I denne ^) 
udviklede de Huschkes Theori om, at „der er tre Be- 
standdele, som betinge en Kirkes Tilværelse paa Jorden^ 
nemlig Bekjendelse af en bestemt Tro, en Gudstjeneste 
i Overensstemmelse med denne og en ejendommelig For- 
fatning og Ledelse af de kirkelige Anliggender." Uni- 
onen og Agenden har efter deres Mening bragt dem 
alle tre i Pare, ja tilintetgjort dem. De bede derfor 
om Tilladelse til, hvor der ikke er lutherske Præster^ 
at lade udvalgte Lægfolk, under den nærmeste luther- 
ske Præsts Opsigt, læse en Prædiken og følge Witten- 
berger-Agénden for Søndagstj enesten, indtil de engang faa 
Tilladelse til at danne den Frikirke, som de haabe paa> 
Denne Bøn støtte de paa følgende Udvikling, i hvilken 
man ogsaa gjenkjender Huschkes Pen: „Hvo kan und- 
lade at se, at naar en Menighed ikke har Sammenkomst- 
er, ikke selv har bestemt og selv bevarer Gudstjenestens 
Orden, naar den ikke selv danner sine Tilsynsmænd, 
Lærere og Sjælesørgere, ordinerer, forpligter og ansætter 
paa sine Trosbekjendelser, ikke selv sørger for Undervis- 
ningen af Ungdommen, selv vaager over Medlemmernes 
Lære, Bekjendelse og Vandel, overhovedet ikke selv leder 
sine egne Anliggender, men i disse Henseender er over- 
given til en fremmed Kirke — saa kan der ikke være 
Tale om Menighedens virkelige Frihed". Paa denne 
Synode blev der ogsaa valgt et Udskud, der skulde for- 
handle med Øvrigheden. 

Kabinetsordrens Slutning lod ingen Tvivl tilbage 
om, at en saadan Bøn vilde være uden Virkning, og 
strags, i April 1834, begyndte man da ogsaa at behandle 
Gammel-Lutheranerne som Oprørere. Øvrigheden var 
villig til at tillade de enkelte Brugen af luthersk Liturgi 
ved Sakramenternes Forvaltning, men den fordrede, at 
Præsterne skulde anerkjende den evangelske Landskirkes 
Embedsmænd som deres rette kristelige Øvrighed, hvad 



') Jvfr. Wangemann II, S. 53 flg. 

flere af dem ikke vilde. Slige Nægtelser bleve saa straf- 
fede med Bøder og Fængsel, og der kom en Tid, da 
Gammel-Lutheranerne i Preussen maatte snige sig om i 
Krogene. Da de fleste af de gammel-lutherske Præster 
sad i Fængsel, saa' man en høj Mand med en gulstribet 
Uhlaner-Hue og en Væversæk paa Ryggen vandre om 
fra Bygd til Bygd. Foroven i hans Sæk laa der noget 
Garn, neden under det Bibler, Arndts „sande Kristendom**, 
Werners „Vej til Himlen" og de gammel-lutherske For- 
svarsskrifter, som det kostede 50 Thaiers Mulkt at ud- 
brede. Øvrigheden lod, uden at ane Uraad, den gamle 
Væver, Daniel Tschierley var hans Navn, gaa 
rundt; i en udtjent Landevæmsmands Bagage ventede 
man ikke at finde forbudne Varer ^). Men ad denne 
og lignende Vej spredtes de forbudne Bøger i Folket, 
og mens Præsterne sad i Fængslet, opbyggede Menig- 
hederne sig i Smug ved deres Skrifter. 

Der er ingen af disse Fængslinger, der har vakt 
den Opsigt som Præsten Kellners i Honigern. Naar 
Daniel Tschierley minder om de vandrende valdesiske 
Kolportører i Midalderen, saa minder Fremfærden mod 
Menigheden i HSnigem om Ludvig XIV's Dragonnader*). 
Hvad der skete dér ved Juletid 1834 staar for de gam- 
mel-lutherske som et Sidestykke til — Gethsemane *). 
I Begyndelsen af Septbr. Maaned havde Konsistoriet 
sendt en Kommission til Honigern for at undersøge og 
ordne Forholdene, da Pastor Kellner ikke vilde falde til 
Føje og bruge den nye Agende. Der havde i længere 
Tid i denne Menighed været stort Liv, hyppige og tal- 
rige Altergange og flere mærkelige Opvækkelser. Da 
Kommissionen kom , gav Menigheden aarle Møde ved 



^) Wangemann II, S. 171. £n af de gammel-lutherske Præster 
har skildret Daniel Tschierleys Levnedsløb (Leipzig 1856). 

*) Jvfr. E. Kellners: Gottes Fiihren und Regieren zur Er- 
haltung der luth. Kirche in Preussen. 3te Aufl. (Dresden 1868). 

^) Scheibel: Mittheilungen I, 3, S. 49. 

Earken; omtrent 2000 Menighedsmedlemmer samledes 
under Kirkegaardens Lindetræer. Pastor Kellner kom 
og formanede dem til Eo og Hengivenhed i Gruds Vilje, 
og Forsamlingen svarede ham med at synge : Ach, bleib' 
mit Deiner Gnade! og andre Salmer. Under Sangen 
gik Præsten med nogle Ombud fra Menigheden, som 
han selv havde valgt, tilbage til Præstegaarden og over- 
gav disse Kirkens Segl og Kirkebøssen. Han opfordrede 
Ombuddene til at overveje, hvad de vilde gjøre herved, 
gik saa tilbage til Kirken og sang med Menigheden. Kl. 
10 kom to Gensdarmer, der gik op og ned gjennem den 
syngende Mængde, og siden traadte ogsaa Kommissionen 
ind i Kirken. Landraaden spurgte Kellner, om han ikke 
vilde antage den nye Agende med de tilstaaede Læm- 
pelser. Kellner svarede: „Jo, naar man har gjendrevet 
mine Modgrunde". Landraaden: „Her er ikke Tid til 
at gjendrive Grunde; her skal svares Ja eller Nej". 
Kellner: „Saa svarer jeg Nej!" Derpaa traadte Super- 
intendenten frem og sagde: „Saa erklærer jeg Dem for 
at være suspenderet med det samme". Kellner: „Denne 
Suspension anerkjender jeg ikke ; den kan det unerede 
Konsistorium ikke udtale over mig." Derpaa forlangte 
Landraaden Kirkens Nøgler. Menighedens Ombud sagde, 
at de havde disse, men at de ikke vilde udlevere dem. 
Derpaa vendte Superintendenten sig til Kellner: „Det 
er Frugten af Deres Virksomhed her i otte Aar. De 
skulde skamme Dem!" Kellner: „Det er mig saare lidet 
at dømmes af Dem, Hr. Superintendent, eller af en 
menneskelig Dag. Jesus Kristus skal fælde en retfærdig 
Dom." „Ja", faldt de omstaaende Sognefolk ind, „Han 
skal dømme Dem, Hr. Superintendent!" Saa gik Kom- 
missionen, Præsten og Ombuddene ind i Skolen, og 
Menigheden fulgte med og sang udenfor: „Befal du dine 
Veje!'' Forgæves sendte Landraaden Bud efter Sognets 
fem Smedde for at faa Kirkedørene brudte op ; selv den 
katholske Smed erklærede, at han ikke havde lært sit 
Haandværk for at tage Kirken fra en kristen Menighed. 

Endelig fik man fra et Nabosogn en Smed, og saa skulde 
Dørene brydes op. Men da man vilde til det, havde 
Kvinderne stoppet Nøglehullerne fulde og stillet sig 
foran Kirkens Døre, saa ingen kunde komme til, og der 
stod de og sang, mens Kellner laa hjemme i sit Studere- 
værelse og bad. Efter Bønnen gik han ud paa Kirke- 
gaarden og indskærpede Ombuddene, at fortsat Vægring 
vilde føre til en alvorlig Indkvartering. 38 stemte for 
at blive ved med Vægringen, kun to for at overgive 
Nøglerne. Næste Dag kom Kirkens Patron, Hertugen 
af Wartemberg, dertil og bad dem dog holde inde med 
Modstanden. De erklærede, at de ikke vilde af -med 
den gamle Agende, men forøvrigt havde de ikke i Sinde 
at sætte Magt mod Magt, de vilde kun blive staaende 
for Kirkedøren, synge og lide. Den følgende Dag bragte 
de Kellner Kirkens Nøgler og bad ham prædike for dem 
og række dem Nadveren. Det gjorde han, men derved 
brød han jo Suspensionen. Efter Gudstjenesten lukkede 
Ombuddene atter Kirken og tog Nøglerne i Forvaring. 
Faa Dage efter kom Regeringsraaden i Forening med 
Landraaden og stillede Pastor Kellner Valget imellem 
at anerkjende Suspensionen og skaffe Kirkenøgleme til 
Veje eller at følge med dem som Fange. Kellner valgte 
det sidste, og snart sad han i Politifængslet i Breslau. 
Der blev han strængt bevogtet, og man vilde ikke give 
ham Papir til Breve eller Optegnelser, saa lidt som Blæk. 
Imidlertid havde han et lille Blækhus skjult, om Dagen 
i sit Frakkeærme, om Natten i sin Seng, og da en Ven 
sendte ham Bogatzkys „Skatkiste", i hvilken hver anden 
Side var blank, fik han Papir, saa han kunde skrive Svar 
paa Angreb. Han trøstede sig med, at Apostlen Pavlus 
rimeligvis paa den Maade, mod Øvrighedens Vilje, havde 
skrevet flere af sine Breve i Fængsel. 

Imidlertid blev der gjort forskjellige Forsøg paa ved 
Trusler og Venlighed at bringe den præsteløse Menighed 
i Honigem til Lydighed, men forgæves. Bønderne gik 
med deres Salmebog paa Arbejde for, naar Kommis- 

sionen kom, strags at kunne ile til Kirken. Menigheds- 
sangen skulde atter være Forsvarsvaaben som i Ambro- 
sius' Dage; thi Rygtet om, at Soldater skulde komme til 
Hønigem, dukkede op med fastere og fastere Omrids. Og 
endelig kom de. Dagen før Juleaften 1834 gik Kron- 
prinsen hen til Baron von Kottwitz, Tholucks „Fader 
Abraham", en af Høvdingene for de opvakte i Berlin. 
Han sagde til denne fromme Olding; „Det er en tung 
Dag for mig; nu marschere Soldaterne til Honigern". 
Samme Dag Kl. 12 rykkede 400 Infanterister, 30 Ky- 
rasserer og 60 Husarer ind i Landsbyen^). De blev 
godt modtagne og undrede sig over de stille, gudfrygtige 
Folk; de troede, at det var polske Oprørere, man sendte, 
dem imod. Juleaftens Dag KL 47« om Morgenen rykkede 
Tropperne op mod Kirken, hvor 200 af Menigheden havde 
været samlet hele Natten. Politi-Præsidenten og den 
kommanderende Major formane til Lydighed; de faa til 
Svar: „Det gjælder vor Tro og Kirkens Frihed." — „Vi 
lade eder beholde eders Tro." — „Men ikke uforstyrret, 
fri Bekjendelse af den". Majoren giver fem Minutters 
Betænkningstid, og Menigheden istemmer en Sang. For 
anden Gang opfordrer han til Underkastelse og giver 
atter fem Minutters Betænkningstid. De synge igjen. 
Saa gjentager han Opfordringen og kommanderer: lad! 
Et Gevær gaar af, og Kuglen flyver ind af et Vindue 
og udaf et andet. Saa siaa Soldaterne Dørene ind og 
jage Folkene ud med Kolberne. Kavalleriet forfølger 
de flygtende og slaar dem med de flade Klinger, og 
baade Mænd og Kvinder faar alvorlige Saar. De faa, 
der ikke kunde holde deres Tunge i Tømme, kom i 
Fængsel, og Juledag bleve Soldaterne lagte i Indkvartering ; 
kun de otte Folk i Sognet, der havde erklæret sig villige 
til at ønske den nye Agende, bleve forskaanede for at faa 
Tropper i Kvarter. De ivrigste Lutheranere fik flest. 
Juledag var der en ejendommelig Gudstjeneste i 



O Kellner S. 139 flg. 

Honigem. Soldaterne mødte i Kirken med Salmebøger 
og — skarpe Patroner. Den milde Konsistorialraad 
Avgust Hahn, som syv Aar i Forvejen i Leipzig saa 
kjækt havde brudt en Lanse for den gamle Tro mod 
Nationalismen, var fulgt med Tropperne, „ikke uden 
indre Modstræben" ^) , men i det Haab, at hans Ord 
skulde bringe Honigerns Folk til Lydighed. Det mis- 
lykkedes imidlertid. Han blev Vidne til, at Staten med 
voldsom Haand skred ind imod en Menighed, med 
hvilken han i saa meget var enig. I de følgende Dage 
rejste han da i Forening med Landraaden og Præsi- 
denten rundt fra Landsby til Landsby for at oplyse Be- 
folkningen om, at det var Kongens faste Vilje at indføre 
den nye Agende, men tillige om, at de kunde faa Lov til 
at bruge de gamle Formularer ved Daab og Nadver og 
faa en Præst, der prædikede ud af den lutherske Oplys- 
ning. Lidt efter lidt blev da Roligheden bragt til Veje. 
De fleste faldt til Føje og skrev et angerfuldt Brev til 
Kongen, i hvilket de bad om Tilgivelse. Og deres tros- 
stærke Præst kunde, da han skrev om sine Oplevelser, 
slutte med et Kapitel, der bærer følgende Overskrift: 
„Der Herr regiert durch Kleines. Zwolftens, durch die 
abgewandten Executions- und Processkosten". Selv en 
Mand som Prof. Olshausen fordømte imidlertid i stærke 
Udtryk Menighedens Optræden ^) ; men baade i Schlesien 
og andensteds var der mere Sympathi for HSnigem- 
Folkenes noget selvraadige Fanatisme end for de preus- 
siske Dragonnader. 

Scheibel sørgede dog over „det næsten almindelige, 
meget pludselige Frafald" i Honigem, og det var hans 
flaab, at den Menighed, der — som det hed i hans Par- 
allel-Sprog — først havde aflagt et petrinsk Vidnesbyrd, 
men senere lignet Peder i hans Fornægtelse, ogsaa skulde 
ligne Klippemanden i hans Anger og Troskab^). Dette 

*) Jvfr, Kostlin i Herzogs Realencyklopådie V, S. 543. 
») Jvfr. det S. 56 anførte Skrift. 
») Mittheilungen I, 3, S. 48 flg. 

Haab gik tildels i Opfyldelse. Menigheden forlod effcer- 
haanden den nye Præst's Gudstjenester, og i April 
, Maaned 1835 sendte 72 gammel-lutherske Familier Re- 
geringen Opsigelses-Breve. Et af disse, affattet ved 
Sognets Skolelærer, begyndte saaledes: 

„Kongelige, allernaadigste Regering! 
Vor lutherske Præst er tagen fra os, ligesaa vor 
Kirke og Enebrugen af vor gamle lutherske Agende, de 
to sidste ved Landskirkens Sværd; siden den Tid har vi 
ikke haft Gudstjeneste og Sakramenter efter vort Begreb 
om en luthersk Kirke, og om ogsaa mange af os har 
besøgt den nye Gudstjeneste en eller to Gange, saa 
skete det, for at den høje Kommission, der beredte os- 
hine skrækkelige Juledage med Militæret, ikke akulde 
lade deres Trusler gaa i Ojpfyldelse : ,gaar I ikke i Kirke, 
saa bliver Militæret hos eder, og den, der ikke gaar, faar 
mere Mandskab i Kvarter'. Men vor Samvittighed vil 
aldrig tillade os at anerkjende den nye Barke, der ved 
hine Gjerninger er gjort til en Morderhule, for vor Kirke,, 
saa lidt som vi vil bytte denne Stats-, eller, som Agenden 
selv kalder den, Landskirke med vor evangelsk-lutherske 
Kirke, i hvilken ikke Sværdet, men Guds Ord gjaldt* 
Vi have altsaa ingen lutherske Prs^ster, ingen luthersk 
Kirke med dens Rettigheder; alt det har Landskirkea 
røvet fra os; ja, den er ikke tilfreds dermed; den for- 
byder 08 ogsaa Læsning og Betragtning af Guds Ord i 
vore egne Huse; den ene Nabo maa ikke komme til deu 
anden og lukke en Bog op, uden Gensdarmeme straga 
er der, driver dem fra hinanden og skriver dem i Straffe- 
bogen. O, ulyksalige Tid, i hvilken Jesu Ord lige strags 
bliver forkastet og foragtet! Han siger: ,Hvor to eller 
tre ere samlede i mit Navn, der er jeg midt iblandt 
dem'. Saadanne Forsamlinger byder Jesus, og Han for- 
jætter dem sin Velsignelse; den nye Kirke straffer dem. 
Drik, Spil, Dans, Eder og lignende Synder taaler man, 
men naar et Par Mennesker vil synge eller læse Guds 
Ord, saa blive de straffede". Dette Brev, hvis Indhold 

aldeles minder om de Indlæg, som vi kjende fra Forfølg- 
elsen mod de gudelige Forsamlinger her hjemme, slatter 
med en Erklæring om, at Underskriverne højtidelig 
sige sig løs fra Landskirken, og at de hellere ville miste 
Gods og Liv end være Medlemmer af den. Naar Re- 
geringen derimod vil give dem deres Præst igjen og lade 
ham forkynde Ordet purt og rent, saa ville de velsigne 
den derfor ^). — En saadan Henvendelse var naturligvis 
fuldkommen betydningsløs. Skolelæreren blev „paa 
Grund af Deltagelse i separatistiske Uroligheder" dømt 
til Forflyttelse til et andet Embede, selv om det skulde 
være mindre godt aflagt. Men Regeringsraaden i Breslau 
rejste forgæves rundt for at bringe de separerede til 
Frafald fra Scheibelianismen. Der var ikke noget Ud- 
komme med dem; men der var heller ikke faa Medlem- 
mer af Øvrigheden, der vare aldeles uden Forstaaelse 
for hele Røret i Schlesien, som hin Landraad,> der dad- 
lede Birkedommerne i de separeredes Egne, fordi de 
havde saadant „Svineri" der. — 

Et Fjerdingaar senere, i Avgust 1836, vandrede 
Frederik Vilhelm III en stille Aften paa Paafugle-Øen 
ved Potsdam sammen med Biskop Eylert. Han stand- 
sede ved en Mark, paa hvilken Faar fra forskjellige 
Lande græssede fredelig sammen, mens Hyrden stod 
iblandt dem med sin Stav. „En smuk Union", sagde 
Kongen. Derpaa tav han lidt stille og vedblev saa: „Under 
dette landlige Billede fremstiller Kristus den Forening, 
som Han vilde stifte. Men man hører paa andre Røster. 
Miserabelt, at man glemmer Herren og kalder sig efter 
Tjenerne ! Skal det dog ikke engang blive anderledes i Ver- 
den ? Man har efter mit Ønske gjort en lille Begyndelse 
derpaa i det preussiske. Til reformerte Kirker har jeg 
kaldt lutherske Præster og til lutherske reformerte; har 
fundet Bifald og er lykkedes, kun ikke overalt i Schle- 
sien". Derpaa udviklede han atter sin Theori om Uni- 

onen, og hvad enten det nu er, fordi denne Samtale er 
gaaet gjennem Mediet Eylert, eller fordi Kongen atter 
har skiftet Opfattelse: det er ikke ganske Kabinetsor- 
drens Forklaring af Begrebet Union, der her møder os ^). 
Det er ikke givet den Stat. der nu har Hegemoniet 
i Tyskland, at vise Agtelse for Mangfoldigheden; hele Tysk- 
land har faaet preussisk Uniform paa. Det var ikke givet 
Frederik Vilhelm Ul at nøjes med at se den ene Tro bag 
de forskjellige Konfessioner; de maatte ind i Unions-Uni- 
formen. Og Eylert har næppe helt Uret, naar han i 
Unionen ser et, maaske noget ubevidst, Tilløb til Tysk- 
lands Enhed, et Sidestykke til — Toldforbundet ^). 



V. 

Imedens mange lutherske Smaafolk saaledes led for 
deres Overbevisning, banede Huschke Vej for en Sam- 
menslutning af alle de misfornøjede, og i 1835 aabnedes 
den konstituerende General-Synode i Breslau^). I Pebr. 
Maaned samledes Ombuddene fra Menighederne paa 
højre Side af Oderen; i Marts de fra venstre Side af 
Floden. Man blev enig om at opgive videre Henvendelser 
til Regeringen, fordi de viste sig unyttige, og tillige om 
ikke at gribe til Udvandring. Nu skulde tvært imod Fri- 
kirkens Organisation begynde. 

Hver Menighedskreds skulde holde en egen Kirke- 
bog med Fortegnelse over alle Medlemmer, der ved at 
nyde Nadver eUer paa anden Maade havde sluttet sig 
til Samfundet. Enhver Menighed skulde vælge sig Re- 
præsentanter, men det blev ikke gjort til Pligt for den 
at mælde Øvrigheden, at den havde dannet sig; den 
kunde, om den foretrak det, vokse i Skjul. Ved Gudstjene- 
sten skulde man bruge Wittenberger-Agenden eller en 
anden gammel luthersk Agende. Trods Suspensionen, 



») Eylert HI, 2, S. 206 flg. «) Sstds. S. 226. 

General-Synode og Provins-Synode i Breslau. 83 

som var udtalt over eller truede de fleste gammel-luther- 
ske Præster, blev det vedtaget, at Præsterne i Følge Kjær- 
lighedens Tvang ikke burde kunne undslaa sig for at 
udføre de kirkelige Handlinger, som Menigheden trængte 
til at faa udført. Der blev ogsaa taget Bestemmelser 
med Hensyn til fremtidig Tilvækst af præstelige Kræfter. 
Kandidaterne skulde for Fremtiden bestaa to Prøver, 
inden de bleve ordinerede, og Scheibel og Guericke bleve 
udnævnte til Ordinatorer. Der var ogsaa Tale om at sætte 
ordinerede Ældste ved Siden af Præsterne som deres 
Medhjælpere, og i Nødstilfælde som deres Stedfortræ- 
dere, i det mindste hvad Sakramenternes Forvaltning 
angik; men disse Ældste skulde dog kun læse andres 
Prædikener op, ikke prædike selv, og i det hele afholde 
sig fra offenlig selvstændig Udlæggelse af Skriften. Det 
var, som det hedder i Ordinations-Instruxen ^), kun „Kirk- 
ens yderste Selvopholdelses-Pligt", der kunde retfærdig- 
gjøre et saa overord enligt Skridt, og Wangemann for- 
sikrer, at det aldrig er blevet til Alvor med Ordinationen 
af en Ikke-Theolog. Kirkestyrelsen skulde lægges i 
Hænderne paa et Central- Forretningsudvalg paa fem 
Medlemmer; dog skulde dette Udvalg ikke- kunne befale, 
men kun raade. Det skulde blot være Midtpunkt for 
Søster-Menighederne og staa under Generalforsamlingen, 
EndeUg blev der udtalt Ønske om at træde i nøje For- 
bindelse med Lutheranerne i det øvrige Tyskland, i 
Danmark, Sverig osv. 

I Septbr. Maaned s. A. afholdt Breslaueme en egen 
Provins-Synode, paa hvilken man iblandt andet hævdede, 
at Præsterne ogsaa fremtidig skulde have en lærd theo- 
logisk Uddannelse, og den skulde søges paa de Univer- 
siteter, ved hvilke der var lutherske Professorer; men 
derimod skulde Opholdet hos en Præst træde i Steden 
for Deltagelse i de sædvanlige Præste-Seminarier. Det 
blev overdraget Scheibel at gjennemse Wittenberger- 



^) Aftrykt hos Wangemann II, S. 127 flg. 

Agenden; Privat- Skriftemaalet blev atter optaget som en 
gammel, luthersk Ordning, og Perikope-Tvangen igjen 
indført. „Der viser sig", siger Wangeniann ^), „allerede 
en vis Usikkerhed i Synodens Beslutninger. Man kan mærke 
paa disse, at der i Menighederne voksede en Magt op, 
til hvis Ledelse en selvskabt Myndighed, som General- 
synodens, ikke var tilstrækkelig. Det personlige, bispe- 
lige Element fattedes overalt i de første Indretninger. 
Det havde en Tid været repræsenteret af Scheibel, men 
da Generalsynoden kom i hans Sted, og da han trak 
sig tilbage, da styrede den hele Bevægelse med Nød- 
vendighed henimod en faretruende indre Sønderrevethed". 
Regeringen gjorde imidlertid sit for at holde Gam- 
mel-Lutheraneme sammen ved at kaste Martyriets Glana 
over dem. Lige efter Breslauer-Synodens Slutning be- 
gyndte den almindelige Fængsling af Præsterne, og i 
Begyndelsen af 1836 vare saa godt som alle de lutherske 
Menigheder i Schlesien præsteløse. Katakombe-Tiden havde 
sine Farer, og disse Tider, i hvilke en enkelt Præst 
hist og her sneg sig om i Forklædning for at holde 
Modet oppe hos sine Trosbrødre, vare heller ikke uden Fare. 
Nogle enkelte Lutheranere bleve skræmmede og faldt fra; 
andre bleve drevne til Fanatisme og til en Dømmesyge, 
der gjorde den kristne Kirke til ét med de gammel- 
lutherske Menigheder. Men det er en ikke ringe Eos 
for disse, at alt dog gik saa godt og roligt, som det gjorde; 
og er der Enkeltmænd, der skulle have Æren for 
det, maa det være to Jurister, Huschke og hans Ven 
Barschall. ^Styrelsen" var Huschkes Naadegave, og den 
fik han rig Lejlighed til at bruge under de forvirrede 
Forhold i Schlesien. Han var sindig nok til at afværge 
alt det, der ikke kunde forliges med Loven, men tillige 
saare stædig til at holde paa alt, hvad Loven gav Ret 
til. Hans uafhængige Stilling gav ham Lejlighed til at 
gjøre de betrængte Menigheder alle de Tjenester, som 

») II S. 156. 

en kristelig sindet, lovkyndig Mand kunde vise, og som 
den, der baade havde aandelig Overlegenhed og den 
Fordel „at have været med fra Begyndelsen", kom han 
til at øve stor Indflydelse^). Barschall var paa enMaade 
en Martyr for Gammel-Lutheranismen. Som Avditør i 
Kosel havde han ladet et Barn døbe i en luthersk Me- 
nighed, og strags mistede han sin Stilling*); i Hæren 
kunde og skulde Unionen holdes oppe med største Stræng- 
hed. I sin Nød tyede Barschall til Berlin, og dér kom 
han snart til at spille en BoUe som Gammel-Lutheraner- 
nes Raadgiver og Talsmand. Steflfens roser hans „rast- 
løse Virksomhed", der gjorde ham til en saa væsentlig 
Støtte for de betrængte Menigheder. Steflfens selv var 
ogsaa ivrig i at paavirke Stemningen til Fordel for sine Ven- 
ner. Det var ikke blot høje Embedsmænd, som von Gerlach 
og Goschel, der misbilligede Ministeriets Fremfærd ; det 
samme gjorde Kronprinsen, som vi alt tidligere have om- 
talt. Han fulgte Forholdenes Udvikling med største Inter- 
esse, og han lod ikke sjælden de forfulgte understøtte 
gjennem Steflfens*). 

Imidlertid gjorde Ministeriet mange mærkelige Er- 
faringer. Det var ingenlunde ualmindeligt, at de „se- 
parerede Lutheranere", der førtes for Domstolene, bleve 
frikjendte, fordi Kabinets-Ordren af 28. Febr. 1834 jo 
havde gjort Tiltrædelse af Unionen til en fri Sag. Er 
Tiltrædelsen en fri Sag, kan Løssigelse fra den ogsaa 
være tilladt, mente Huschke. Deraf maa følge, at ikke 
enhver Afsondring fra den unerede Kirke er forbudt, 
men kun Indretningen af særlige Beligionssamfund i 
fjendtlig Modsætning til Unionens Tilhængere. Men et saa- 
dant Samfund vilde de separerede jo ikke danne; de vilde 
kun hævde den gamle lutherske Kirke i dens Integritet. 
Og denne Stræben gav Loven ingen Ret til at straflfe*). 



^) Jvfr. Kellner S. 27. 

Det var ikke blot Jurister som Ton Gerlach og 
Goschel , der gav denne Opfattelse Medhold , men ogsaa 
Justitsministeren von Mtihler. Da Domstolene derfor 
ikke kunde bruges som Vaaben, greb von Altenstein atter 
til Politiet. Gensdarmerne sprængte Gammel-Lutheran- 
emes Møder og private Skoler, og Jordemødrene fik sær- 
ligt Tilhold om at mælde, hver Gang den gammel-lutherske 
Menighed havde faaet en Tilvækst^). Men det blev i 
Længden lidt byrdefuldt; at holde 648 Steder^) paa én 
Gang under. Politiets særlige Opsyn var ingen let Sag. 
I Berlin blev Regerings-Kredsene noget modløse. Man 
nedsatte en ny Kommission med Goschel ^i Spidsen, men 
dens Forslag vilde Ministeriet ikke gaa ind paa. Da 
greb Kronprinsen — det var i Febr. 1839 — ind i 
Sagen med et Brev til Altenstein. Han gjorde i dette 
gjældende, at Politi-Forholdsreglerne vidnede om en Mis- 
kj endelse af Bevægelsens religiøse Betydning, og han 
raadede til at give de separerede en Slags Anerkjendelse, 
saa vilde Vildfarelserne nok tabe sig. Altenstein beredte 
sig til at svare paa denne allerhøjeste Kritik af hans 
Kirkepolitik; dette Svar blev hans sidste større Arbejde. 
Just som Altensteins Stædighed og Kongens usvækkede 
Tillid til sin Fremgangsmaades Rigtighed syntes at varsle 
Gammel-Lutheranerne det værste, kom Hjælpen. I Aaret 
1840 døde baade Kongen og Altenstein, og Kronprinsen 
kunde som Frederik Vilhelm IV indvi en ny kirke- 
politisk Æra baade over for Katholiker og Protestanter. 

Fængslerne bleve aabnede, og den tredje Marts 1841 
kunde den haardt prøvede Kellner atter holde Guds- 
tjeneste med sin Menighed. Mens han var borte, havde 
den samlet sig i Mulm og Mørke for at undgaa Vægter- 
ens og Gensdarmens spejdende Blikke; thi en opdaget 
Gudstjeneste kostede hver Deltager en Thaier og Fore- 

læseren Friheden ^). Nu kunde den samles i en Bonde- 
gaard , hvor en Væg var slaaet ind , saa at der blev 
Plads til en stor Skare af de trofaste, der i saa mange 
Aar havde bedet om og ventet paa denne Dag. Og som 
det gik med Kellners Menighed, gik det andensteds. 1 
1840 var der omtrent ti tusende Gammel-Lutheranere, 
og deres Jubel var stor^ da det atter dagedes for dem. 
Den ene Menighed efter den anden sendte Bønskrifter 
til den nye Konge for at vinde en fri Stilling. De ønsk- 
ede Anerkjendelse som en ikke-uneret evangelsk-luthersk 
Menighed, Tilladelse til at bruge den gamle Witten- 
berger-Agende fra 1569, Præsternes Forpligtelse paa 
den rette uændrede Augsburger-Konfession og Tilladelse 
til at danne et luthersk Konsistorium til Frikirkens 
Ledelse % 

Først efter lange Forhandlinger skulde det endelige 
Maal dog naas. Skjønt Forfølgelsen holdt op, og Præ- 
sterne kom i Virksomhed, var alt ingenlunde godt endnu. 
Det var Kongen om at gjøre, at hindre Dannelsen af en Fri- 
kirke. Han vilde helst holde de . separerede som en 
Trope paa herrnhutisk Vis indenfor Statskirken, og for at 
bringe det dertil var han rede til at gjøre mange Ind- 
rømmelser med Hensyn til Agenden. Men Huschke var 
Sjælen i det gammel-lutherske Udvalg, der skulde for- 
handle med Regeringen, og han vilde ikke slippe Pro- 
testen imod Summepiskopatet og Virkeliggjørelsen af 
den nye Forfatning, han havde udtænkt sig. Kommis- 
sionen udtalte paa en meget fordringsfuld Maade sine 
Krav for Kongen, og en ny Generalsynode, som sam- 
ledes i Breslau i Oktbr. 1841, satte Gammel-Lutheraner- 
nes Fordringer fuldstændig i System. Den udøvende 
Myndighed skulde være hos et Over-Kirkekollegium, be- 
staaende af tre Jurister og fem Præster, som skulde 
regere efter de symbolske Bøger, Konkordief ormlen 
medregnet; den lovgivende Myndighed hos Generalsyno- 

den, der skulde træde sammen hvert fjerde Aar. Den 
skulde bestaa af alle Præsterne, et forholdsvist (1—3) 
Antal Ombud fra de enkelte Menigheder og af Over-Ejrke- 
koUegiets Medlemmer. Synodens Beslutninger skulde 
være bindende for alle Menigheder og ledende for Over- 
Kirkekollegiet i dets Styrelse, men Præsterne skulde have 
den Forret, naar de alle vare enige, at kunne afvise et For- 
slag til Generalsynoden. Paa en senere Generalsynode, 
i 1844, blev der givet Grundtræk til en Forfatning for 
de enkelte Menigheder. Menigheden skal have tre Hoved- 
Organer: 1) Præsten, der lærer og uddeler Sakrament- 
erne; 2) Kirkekollegiet, der styrer Menighedens Anlig- 
gender; og 3) de stemmeberettigede Medlemmers For- 
. samling, der -paa Kirkekollegiets Forslag vælger Embeds- 
mændene og tager Del i Kirketugten. Desuden skal der 
i den enkelte Menighed være „en Forstander", en Læg- 
mand, som i Forening med Præsten skal vaage over 
Lærens Eenhed og Kirketugten (med Menighedens Til- 
slutning), optage de nye Medlemmer, forvalte Formuen 
og i Nødstilfælde repræsentere Præsten. Allerede i 1841 
var dette Embedes Gjerning bleven fastsat. De trange 
Tider havde kaldt det til Live, og den demokratiske 
Strømning indenfor Gammel-Lutheranerne fordrede dets 
Opretholdelse ; men det synes dog de allerfleste Steder slet 
ikke at være kommet til Valg af disse „Forstandere". 

Jo mere man saaledes arbejdede sig ind i kirkelige 
Byggeplaner, desto mindre blev Udsigterne til Udjævning 
af Modsætningen. Huschke har selv sagt, at Regeringen 
gik saa vidt i Indrømmelser, at den lovede at hævde 
den augsburgske Konfession som fælles Symbol for hele 
Landskirken ^) ; men heller ikke det var nok. Gammel- 
Lutheranerne afbrød alle Forhandlinger med Statskirken 
og byggede videre paa Frikirken. Da Kongen saa', at alt 
var frugtesløst, udstedte han endelig General- Koncessionen 

af 23de Juli 1846*), der indrømmede de separerede 
Lutheranere Bet til at danne et Samfund, dog saaledes, 
at hver enkelt Menighed skulde indhente Statens Tilla- 
delse til at slutte sig til Frikirken. Menighederne fik 
Ket til at erhverve Bygninger til Gudstjeneste, til at 
vælge sig Præster, kaldede af deres egen Kirkestyrelse 
og præsteviede af en ordineret Gejstlig. De Daabshand- 
linger, Konfirpiationer, Lysninger og Vielser, som disse 
foretoge, skulde have fuld Gyldighed; men saa maatte 
Præsterne love at føre Kirkebøgerne paa sædvanlig Vis 
og give Stedets Øvrighed Afskrifter af dem. Med Hen- 
syn til Byrder og Afgifter skulde de staa som Bekj end- 
ere af en fremmed Religion, men Tiendepligten skulde 
selvfølgelig staa ved Magt. 

Gammel-Lutheraneme vare ikke helt tilfredse med 
denne Indrømmelse; en General-Koncession var jo ikke 
det samme som deres højtidelige Anerkjendelse som „lu- 
thersk Kirke". I Steden derfor kaldte dette Aktstykke 
dem kun: „de sig fra Landskirken adskilt holdende Lu- 
theranere". De protesterede, men forgæves. Det var 
ogsaa til ingen Nytte, at de i 1848 indgav Andragender 
baade til Regeringen og til National-ForsamUngen , i 
hvilke de forlangte Anerkjendelse som „den evangelsk- 
lutherske Kirke i Preussen" tilligemed forskjellige øko- 
nomiske Fordele, som Tilbagegivelse af Stipendierne til 
den lutherske Kirke, en Del af Kirkegodset og Under- 
støttelse af Staten. 

Medens Revolutionsaaret saaledes ikke bragte Gam- 
mel-Lutheranerne den Stilling over for Staten, som de 
ønskede, skaffede det dem en ikke ringe Tilgang af nye 
Kræfter. Den gjærende Tid fik mange til at søge til- 
bage til de gamle Stier, og Frikirken havde ogsaa her 
en underlig dragende Magt. Den frie, af Staten uaf- 
hængige Stilling var en Tillokkelse for kristelige Friheds- 
mænd, og Menighedernes Tal voksede. I Aaret 1860 

var der over 60 Menigheder med hen ved 60,000 Med- 
lemmer, og betydeligere Præster som Besser, „Bibel- 
timernes" Forfatter, og Diedrich sluttede sig til Fri- 
kirken. Ogsaa udenfor Preussen gik man i Pagt med 
Over-Kirkekollegiet i Breslau; baade i Baden, Nassau, 
Waldeck og Hessen var der lutherske Menigheder, der 
traadte i Forbindelse med de preussiske Lutheranere ^). 
Men Blomstringen var kun af kort Varighed. Flere af 
de bedre nye Elementer følte sig strags frastødte af det 
reformerte Præg, som Forfatningen havde; der kom og- 
saa mange urene Aander ind med blandt de store Flokke, 
og Kjærligheden blev kold i manges Hjærter. Efter- 
haanden som alvorlig kristen Tro og luthersk Oplysning 
vandt Udbredelse ogsaa indenfor Unionen, vakte det 
hos flere af de udtraadte ikke Glæde, men Ængstelse; 
Grunden begyndte ligesom at svinde under deres Fødder. 
Det viste sig her, som alle Vegne, hvorledes det hører 
med til Frikirkens Forbandelser, at drage dybe Kløfter 
baade i Folket og i Vorherres Menighed og at rejse 
Skjel, hvor disse ikke bør findes. Og Vreden mod Stats- 
kirken blev fulgt af Trætte, Tvedragt og Partier blandt 
selve de udtraadte, saa at det Syn, disse frembød, var 
saare sørgeligt. Men inden vi fremstille denne tilsyne- 
ladende Selvopløsning, kræver letfærdigheden og Sand- 
heden først at sige, at der var og er Menigheder, som 
vokse en velsignet og stille Vækst, og der har været og 
er endnu, blandt de udtraadte, Præster, der i alle Hen- 
seender staa som Mønstre paa nidkjære Ordets Tjenere 
i luthersk Stil. Men hos disse er Kjærligheden til den 
lutherske Oplysning, ikke Hadet til Unionen, det over- 
vejende, og de have ikke den Ovsrtro paa Kirkeforfat- 
ningens Betydning, som var den svage Side hos mange 
af Lederne. 



^) K. Lohmann: Die lutberische Separation in Deutschland. 
(Hannover 1878). Wangemann i Herzogs Theol. Real-En- 
cyclop. IX (2den Udg.). 

Der blev strags fra flere Sider gjort Indsigelse imod 
denne Forfatning, som den første Generalsynode vilde 
paatvinge alle; de, der bar disse Indsigelser frem, blev 
imidlertid banlyste som „Rottengeister". Siden rejste 
Præsterne Ehrenstrøm og Kindermann Opposition 
mod Huschke, men da de trak det korteste Straa, van- 
drede de ud til Amerika. Der henfaldt Ehrenstrøm 
. mere og mere til et Sværmeri, der begyndte i Aanden, 
men endte i Kjødet. Da han forgæves havde gjort For- 
søg paa at helbrede en blind ved Bøn, brændte han 
Biblen som „en Løgnebog" og gik til Kalifomien for at 
grave Guld. Der skal han være død i stor Elendighed, 
nogle sige af Sult. Men med denne ene Udskillelse var 
BoKgheden ingenlunde bragt til Veje. Da man ikke 
havde Apostle, og da man havde givet Slip paa det old- 
kirkelige Surrogat for Apostolatet, som Bispedømmet 
var, kom man i høj Grad til at savne en Myndighed, 
der paa én Gang kunde styre og sammenknytte de for- 
skjellige Menigheder; thi dertil var det Over-Kirkekolle- 
gium, som Huschke havde konstrueret, med dets bland- 
ede præstelige og juridiske Bestanddele, kun i ringe 
Grad skikket. Kunstig sammensatte Kommissioner kunne 
kun daarhg træde i Steden for enkelte Personligheder, 
der virke med fuldt Ansvar. Huschke og hans Venner 
vare imidlertid saa indtagne af denne forunderlige Skab- 
ning, at de hævdede dette Kirkeregimente som gud- 
dommelig Indstiftelse. Generalsynoden i 1866 bestemte 
— ikke uden Modsigelse — at der skulde bedes for 
Over-Kirkekollegiet i den sædvanlige Kirkebøn, men det 
var flere af Præsterne for meget. Præsten Diedrich 
i Jabel fandt, at denne moderne, ubibelske Avtoritet tog 
sig altfor sælsom ud i den gamle Kirkebøn, og han tog 
til Orde mod Huschke i et eget Skrift „om Kirkeregi- 
mentets Værd og Væsen'*. „Diedrich", siger Lohmann ^), 
der selv har hørt til Gamm el-Lutheranerne, „er en dyb 



') Anf. Skr. S. 17. 

evangelsk, mystisk anlagt Personlighed; og han har den 
særlige Gave med et ejendommelig skarpt Blik at kunne 
komme paa Spor efter de svageste Ytringer af en falsk 
Aand; men hvad der træder frem for hans indre Øje 
som yderste Konsekvens af denne falske Aand, det stiller 
han op som en allerede til Stede værende Kjendsgjer- 
ning, og det i en Polemik, som savner Klarhed og gaar 
over alle Grænser". Et af Gammel-Lutheranernes Blade, 
„Dorfkirchenzeitung fiir Lutheraner", stillede sig paa 
Diedrichs Side og erklærede, at man ikke skulde være 
saa bange for at se den lille Hytte vakle, i hvilken man 
midlertidig havde søgt Ly under en Plaskregn; man 
havde jo nys set Paladser styrte sammen. Og da Die- 
drich fandt Tilslutning, gik han videre og beskyldte 
Over-Kirkekollegiet for at nære reformerte, ja baptistiske 
Ideer ^). Pør havde man rost Diedrich for hans djærve, 
„lutherske" Sprog; da hans Kølleslag ikke gjaldt Unionen, 
men Over-Kirkekollegiet, savnede man imidlertid baade 
Hensyn og Kristenkj ærlighed i det. Han blev beskyldt for 
„Brud paa Landefreden", og det vakte den største Forarg- 
else, at han med ubarm hjærtig Haand havde revet Sløret 
fra den Uenighed, som før var bleven skjult for den ydre 
Verden. Men det frygteUge var sket. Med Undren saa' 
man da, at denne formentlig ægte Lutherdom i Breslau 
havde en slaaende Lighed med en kiliastisk Pietisme, 
iført kirkeligt Klædebon^). 

Paa Generalsynoden i 1860 mødte Diedrich frem 
for at værge sine Udtalelser om Over-Kirkekollegiet. 
Man plejede at indlede Møderne ved en fælles Alter- 
gang, men den udeblev, fordi man fattedes den fornødne 
Samling af Sindet. Et Forslag om, indtil videre at ude- 
lukke Diedrich, faldt. Han fik Lov til at indtage sin 
Plads og gjorde det, idet han beklagede Formen, som 
hans Angreb havde faaet, men fastholdt Indholdet af 



*) Gelzer: Protest. Monatsblatter 1864, I, S. 359 flg. 
') Saaledes bar Strobel karakteriseret den. 

dem. Han vedblev at dadle den uevangelske, lovmæs- 
sige og reformerte Aand i Syndalbeslutningeme og i hele 
Kirkeforfatningen. Huscbke svarede ^led at betegne sine 
og Forfatningens Modstandere ved et Billede, som alle 
konservative have brugt og ofte misbrugt : Korahs Bande. 
Diedrichs og et Par andre Præsters Porslag om en lige- 
frem Fordømmelse af de tidligere Synodalbeslutninger 
som „uevangelske" blev vist tilbage „mit Entriistung". 
Saa stillede Lohmann og 18 andre Præster et Mæglings- 
forslag, der gik ud paa at underkaste Forfatningen — 
der for en stor Del, som t. E. med Hensyn til .„For- 
standerne"*), kun stod paa Papiret — en gjennemgrib- 
ende Revision; dette Forslag blev afvist. Et nyt For- 
slag fra samme Side, om at forkaste Læren om Kirke- 
regimentets guddommelige Stiftelse, gik det ikke bedre. 
Flertallet var gjennemtrængt af den Overbevisning, at 
den Hytte, man havde bygget, vilde falde sammen, naar 
man ikke værgede Over-Kirkekollegiet til det yderste. 

Den Atmosfære, i hvilken Gammel-Lutheranerne 
færdedes, var gunstig for Udviklingen af en ejendomme- 
lig Type, som Kirkehistorien ogsaa i andre Egne opviser 
Mage til. Vi træffe hos ikke faa en egen Blanding af 
varm kirkelig Interesse og Tilbøjelighed til Prokurator- 
kneb, naar det gjælder om at forsvare en Yndlings-Theori. 
Hvor den Type optræder nogenlunde talrig, er det ude 
med Kirkefreden. Man kan ikke nægte, at enkelte, 
men langt fra alle, Grammel-Lutheranere bare flere af 
denne Types Mærker, og derfor gik SønderspUttelsen 
sin Gang. Det er saare vemodigt at se Kristne, der 
nyUg havde forladt Unionens „Satans-Skole", beskylde 
hinanden for Vranglære i Udtryk, der vare det syttende 
Hundredaar værdige. Først blev der indledet Undersøg" 
else mod Diedrich, som blev beskyldt for Brud paa Lande- 
freden, for Angreb paa Kirkeordningen, for falsk Lære 
og for Ulydighed ; men Menigheden i Jabel gjorde fælles 



*) Se ovenfor S. 88. 

Sag med sin Præst og erklærede, at den havde tabt 
Tilliden til Over -Kirkekollegiet. Der blev da sendt 
Kommissærer til Jabel. og deres Besøg fremkaldte 
Scener, der mindede om Oplevelserne i Honigerni). 
Diedrich holdt i deres Nærværelse, den 3dje Marts 1862, 
en Prædiken om Jesu Magt over Satan, i hvilken han 
utvetydig betegnede Over -Kirkekollegiets Udsendinge 
som „Djævelens Sendebud^^ Glødende af Lidenskab 
traadte han for Altret og uddelte saa Nadveren, til ringe 
Opbyggelse for flere af de tilstedeværende. Men efter 
Gudstjenesten kom et sørgeligt Efterspil. En af Udsend- 
ingene vilde fra Altret tale til Menigheden, men Die- 
trich tog ham i Armen, og et Medlem af Menigheden 
tog hans Kollega, og med stor Tummel bleve de to satte 
ud af Kirken. 

Slige Scener tog i manges Øjne den gamle Fortryl- 
lelse bort fra Frimenighederne, og den forskjellige Be- 
dømmelse af dem blev Aarsag til nye Adskillelser. Me- 
nighederne fulgte i det hele Præsterne; kun i Magde- 
burg spaltede de gammel-lutherske sig i. ét Parti for 
Præsten, ét for Over-Kirkekollegiet. I 1862 var der i 
alt 11 Præster, som med deres Menigheder dannede den 
saakaldte Immanuel-Synode. „Denne tragter ikke 
efter høje Ting og tænker ikke paa nogen storartet 
Kirkebygning; den vil kun være en fri, broderlig For- 
ening af lige sindede til gjensidig Hjælp og arbejde paa 
at naa en stedse fuldkomnere Endrægtighed' i Læren"*). 
Breslaueme bleve rasende over denne nye, ikie ubetydelige, 
Udskillelse, og i 1864 ophævede de Nadver-Fællesskabet 
med Immanuel- Synoden paa Grund af dennes Forkastelse 
af — Over- Kirkekollegiets guddommelige Ret. Nu er 
en Tredjedel af alle de gammel-lutherske Præster i 
Preussen gaaet til Immanuel-Synoden, og de og Bres- 
laueme staa skarpt over for hinanden med Fordring paa 
at være „den lutherske Kirke i Preussen**. Diedrich 



») Se ovenfor S. 79 flg. «) Lohmann S. 19 flg. 



Diedricb og Huscbke. 95 

har ikke sluttet ^sig til denne Synode ; dertil var han for 
meget anlagt til at være Enspænder. Skjønt bosat paa 
Grænsen af Mecklenburg har han ladet sig vælge til 
Præst for nogle faa Strassburgere , der have skilt sig 
fra den, for ganske nylig hjemkaldte, lutherske Præst 
Homing. Diedrichs Ideal er den frie Præst, der fører 
sit Embede i Overensstemmelse med sin Samvittighed 
efter Guds Ord, og som saa samler en i alle Maader 
fri Menighed om sig; han er en Independent paa lu- 
thersk Grund. 

I Steden for at give efter, satte Huschke sig mere 
og mere fast i sin forunderlige Theori. Han har i et 
særligt Skrift udviklet, hvorledes Ordets Embede deler 
sig i Naademiddel-Embedet og Ordnings-Embedet, og 
hvorledes Kirkeordningeme udgjøre en Del af Evange- 
liet. Den hellige almindelige Kirke bliver for hans 
juridisk- tyske Skarpsindighed til „eine anstalt li che 
Kirche" ^). Da han paa Generalsynoden i 1864 , ikke 
uden Vilkaarlighed , vilde drive denne sin Opfattelse 
igjennem over for et meget betydeligt Mindretal, skete der 
et nyt Frafald indenfor Gammel-Lutheranernes Rækker, 
og nu gik Opløsningen hurtig for sig paa mange Steder*). 
Baade i Tyskland og i Amerika staa Lutheranere mod 
Lutheranere, og Forvirringen er uendelig. Smaat bliver 
stort, og stort smaat, og der er blomstret Diminutiver 
af Pavedømmer frem, som volde Kiv og Strid paa alle 
Hold. Der er ganske vist mange „stille i Landet", som 
have søgt og fundet Hvile hos de nidkjære Præster, der 



*) Dette Udtryk „Anstalt" om Kirken er et Yndlings -Udtryk 
hos mange Lutheranere. Saaledes hos Vilmar, der kaldte 
Kirken „eine Anstalt, welche die Gemeinschaft erst zu er- 
zeugen håbe". Jvfr. F. Brandes: Die Verfassung derKirche 
(Elberfeld 1867), I, S. 387. 

') Et saare sørgeligt, men meget oplysende Indblik i Opløsning- 
ens Hemmeligheder giver det lille Skrift: Kirchenregi- 
ment und Kirchenzucht in der hessischen Beni- 
tenz (Kassel 1881). 

ofte under haarde Trjik forkynde Evangeliet i den lu- 
therske Oplysnings Lys; men der er ogsaa urolige flo- 
veder iblandt, som virke mere nedbrydende end op- 
byggende. 

Og medens Gammel-Lutheranerne saaledes splittes 
og søndres, vinder det lutherske Element frem ,til større 
Kraft og Bevidsthed indenfor den unerede Landskirke 
— saa vidt det er muligt. Det kan man se indrømmet 
selv af de reformerte. Derfor klager A. Zahn over 
Nedgangen for den reformerte Kirke i Tyskland^), og 
Tyskeren Ph. Schaff, Professor i Amerika, siger, at 
„det religiøse og kirkelige Liv er svømmet ud af Uni- 
onen over i den lutherske Kirke"*). Prof. So hm kal- 
der ligefrem den preussiske Landskirke „en ved Unionen 
modificeret Lutherdom", og denne Betegnelse møde vi 
oftere hos reformerte Forfattere'). 

Det vil være ørkesløst at fantasere over, hvad Følgen 
vilde være bleven, hvis Gammel-Lutheranerne i 1840 og 
41 havde været villige til Forlig; det, der ikke har skab- 
ende Kraft, har nemlig ikke sjælden betydelige Evner som 
et syrende Element. Men det er let at se, at den For- 
veksling af Tro og Lære, der førte til at sætte det kon- 
fessionelle over det økumeniske, og den sørgelige Over- 
tro paa en Kirkeforfatnings Betydning vare Skader, der 
tidligere eller senere maatte føre til Opløsning. 



^) Dr. A. Zahn: DieUrsachen des Niederganges der reformirteii 
Eirche in Deutschland (Barmen 1881); se saaledes navnlig 
S. 15 flg. 

») Bvang. Zirchenzeit for 1882, Nr. 4. 

") Saaledes regner Mes tral, Præst i Lausanne, i hans: Tableau 
de réglise Chrétienne au dixneuviéme siécle (Lausanne 1870) 
Preussens, Badens, Hessen- Darmstadts og Hessen-Kassds 
unerede Kirker til „églises luthériennes, modifiées par 
rUnion«. 

I. 

V ed en Arm af Maas-Eloden ligger den gamle 
Handelsstad Dordt eller Dordrecht, i hvis store 
Havn de driftige „Pragtmænd paa Havet** lod Skibene 
med de kostbare indiske Ladninger kaste Anker. Der- 
hen stævnede i November Maaned 1618 en Skare re- 
formerte Theologer baade fra Tyskland og Schweiz, fra 
England og Skotland. Generalstateme havde sammen- 
kaldt en National-Synode i den rige Handelsby for at 
gjøre Ende paa den religiøse Strid, der havde gjennem- 
furet Nederlandene, hvor jo ikke blot Luthers og Kaivins 
Disciple, men ogsaa Gjendøberne, havde gjort store Erob- 
ringer. De udenlandske Theologer vare indbudne for at 
gjøre Drøftelsen saa alsidig og Afgjørelsen saa sikker som 
muligt^). Det er meget sandsynligt, at de mest ivrige 
tillige havde et stille Haab om at faa Forsamlingens Be- 
slutninger gjorte til en Troslov, der fik Gyldighed i hele 
den reformerte Kirke, saa at National-Synoden blev en 
General-Synode, og dens Vedtægter et Sidestykke til 
den Konkordieformel, som den lutherske Ofthodoxi havde 
faaet drevet frem til Anerkj endelse i saa mange lutherske 
Egne. 

Det Spørgsmaal, der skulde drøftes, krævede ganske 



*) Jvfr. Indbydelsen til Hesseme i Zeitschrift f. hist. The ol. 
1858, S. 227 flg. 

vist store aandelige Kræfter; det yar et af de lønligste, 
som den menneskelige Tanke kan driste sig til at grunde 
over: Guds Forudbestemmelse og Menneskets Frihed. 
Kaivin havde med ubøjelig Konsekvens og, som han 
mente det, i Overensstemmelse med Apostlen Pavlus, 
hævdet, at Gud fra Evighed af har bestemt Menneskene 
til forskjellige Vilkaar, nogle til Fald, andre til Frelse. 
Hans Tanke havde dog ikke helt kunnet finde Hvile i 
denne Løsning af det store Spørgsmaal*, idet han udtaler 
det skarpe: Mennesket falder efter det guddommelige 
Forsyns Ordning, føjer han til: men det falder ved egen 
Brøde. Den sædelige Bevidsthed krympede sig ved at 
føre Synden tilbage til den hellige Guds frie Viljes- 
beslutning. Menighederne i de reformerte Lande, og da 
ogsaa i Nederlandene, havde med Lidenskab underkastet 
sig dette Dogme i dets strængeste Skikkelse; men rundt 
om i Borgerstanden og "blandt Præsterne spirede en 
Modsigelse, der snart brød frem for Dagens Lys. Saa- 
ledes vovede en Borger i Amsterdam, Volkaerts zoon 
Komhert, at gjøre forskjellige, vel grundede. Indvend- 
inger imod det kalvinske Dogme om „det frygtelige De- 
kret**, og Kirkeraadet i Byen opfordrede da en af Præst- 
erne, Jakob Harmsz, der er bedst kjendt under det 
latiniserede Navn Arminius, til at værge Reforma- 
toren imod den aandfulde og bibelfaste Lægmands An- 
greb. Arminius var lige kommen hjem fra Geneve, hvor 
han havde siddet ved Theodor Bezas Fødder, og der 
gik stort Ry baade af hans Fromhed og hans Lærddom. 
Men hans Anseelse som strængt orthodox Theolog fik 
et Grundskud, da han skulde klare sit Standpunkt over 
for Lægmandens Angreb. Det viste sig, at han selv var 
gaaet paa Akkord med Indvendingerne imod det strænge 
Dogme, saa at han kun turde værge den mildere Opfat- 
telse, der ikke sætter Forudbestemmel^en før, men først 
efter Syndefaldet. Siden^ blev Arminius forflyttet til 
Leiden som Professor, og der kom han til at staa ved 
Siden af en ivrig og heftig orthodox Kalvinist, Professor 

Gromarus. De to Embedsbrødre gav først hina&den 
Finter i Forelæsningerne, men efterhaanden bley l^liden 
alvorligere. For at faa en Ende paa denne Spaltning, 
der satte Lidenskaberne i Bevægelse hos de noget nøgterne, 
men i høj Grad bibelfaste Hollændere, besluttede man at 
stævne de to Theologer til at give Møde for Generalstateme 
i Haag, for at de kunde føre deres Sag i Statsmændenes Nær- 
værelse. De kom først 1608 alene, Aaret efter med Til- 
hængere, men Spliden blev ikke udjævnet, og kort efter 
den sidste Samtale døde Arminius. Han efterlod en lille 
Skare af Tilhængere, der i flere Henseender vare mere 
paavirkede af Zwingli end af Kaivin, og de vilde føre hans 
Sag frem til Sejr. Forrest blandt dem maa vi nævne 
Arminius' gamle Ven, Johan Dytenbogaert, hvis 
Prædikener Prins Maurits en Tidlang gjæme hørte, og 
den unge Simon Bisschop (Episcopius), den Gang 
Præst, siden Gt)marus' Efterfølger paa Lærestolen i 
Leiden. Disse to Mænd overgav i Aaret 1610 i Spid- 
sen for firti andre Præster til Staterne Holland og Vest- 
friesland en saakaldet „remonstrantie", en Fremstil- 
ling af fem Sætninger, som de forkastede, og fem, som 
de vedkj endte sig. Ved denne Erklæring sagde de sig 
ikke blot løs fra Kaivins Lære om Forudbestemmelsen i 
dens skarpeste Form; men de gik meget vidt i Afslag 
paa den reformerte Orthodoxi, og de vilde endogsaa 
have, at baade den nederlandske Bekj endelse og Heidel- 
berger -Katekismen skulde læmpes efter deres Tanke- 
gang. Dette Skridt vakte stor Opsigt. Politikerne blev 
betænkelige, og Kong Jakob af England-Skotland, der 
var et Stykke af en Theolog, truede med at afbryde al 
Forbindelse med Holland, hvis man ikke satte en Dæm- 
ning imod Kætteriet. Til Arminius' Eftermand i Leiden 
havde man udnævnt den skarpsindige, men meget zwing« 
liansk sindede Konrad van Yoorst. Ham kaldte Kong 
Jakob „en Ærkekætter, en Pest og et Uhyre", og Ge- 
neralstateme blev saa bange over den theologiske Fyrstes 

Banlysning, at de forbød van Yoorst at bestige Katedret 
i Leiden. 

Det var ikke blot den udenlandske Politik, der 
blandede sig ind i Striden; den indenlandske blev efter- 
haanden i høj Grad filtret sammen med disse dogmatiske 
og religiøse Stridigheder. De forenede Nederlande skulde 
efter Overenskomsten kun danne et Forbund af Stater, 
der hver for sig havde et stort Maal af Selvstændig- 
hed. Flere af de politiske Ledere, som Skaberen af 
Nederlandenes Frihed, Oldenbarneveld, og den lærde 
Hugo deGroot (Grotius), vilde værge denne Selvstænd- 
ighed til det yderste; men Prins Maurits, som efter sin 
Faders Død var bleven Statholder og General-Kaptejn, 
pønsede paa at forvandle Statsforbundet til én For- 
bundsstat for at faa Statholder-Staven forvandlet til en 
Kongekrone. Han havde kun ringe Forstaaelse for det 
vanskelige Spørgsmaal, der satte de lærde Hoveder i Be- 
vægelse; han vidste ikke, sagde han, „om Forudbestenf- 
melsen var blaa eller graa.'^ Men da han mærkede, at 
Folkets store Mængde holdt fast ved det strænge 
Dogme, mens Modstanderne af hans Enevolds-Lyster, 
som Oldenbarneveld og de Groot, sluttede sig til Ar- 
minianeme, saa blev han meget nidkjær for den evige, 
ubetingede Forudbestemmelse. Han gik aldrig mere i 
Kirke hos Uytenbogaert, men gik stadig til Kloster- 
kirken, hvor en ivrig Kalvinist prædikede. Politiken havde 
knyttet Huset Oraniens Sag til den kalvinske Orthodoxi. 

I Aaret 1614 lykkedes det dog Oldenbarneveld og 
Hugo de Groot at sætte et Edikt igjennem, som bød at 
lade dem i Fred, der erkj endte, at Guds Naade var Be- 
gyndelsen, Midten og Slutningen til Opnaaelse af Sa- 
lighed; derved vare Arminianeme fredlyste, thi det Ud- 
tryk havde de vedkjendt sig i deres „remonstrantie". 
Endvidere fik de Groot i 1616 slaaet fast, at det var 
Øvrighedens Pligt at fremtvinge Fred, da begge Parter 
stod paa samme Trosgrundlag. Han og hans Venner 
vare i det hele ikke saa bange for at lade Staten gribe 



Dordrechter-Synoden. 103 

ind paa Kirkens Omraade; ogsaa paa dette Punkt vare 
de ikke saa ægte Disciple af Kai vin, der jo ikke vilde 
taale den verdslige Magts Indblanding i kirkelige An- 
liggender. Kirkefredens Brud blev naere og mere aaben- 
bart i Nederlandene. De ivrige Kalvinister vilde ikke 
holde Nadver med demonstranterne, og Prædikestolene 
gjenlød af Kætterraab. Da besluttede Maurits at vise 
Folket sin Nidkjærhed for Orthodoxien. Ikke uden Van- 
skelighed fik han Generalstateme til at sammenkalde en 
Synode i Dordrecht for at hævde Orthodoxien, og inden 
den traadte sammen, lod han Oldenbameveld og Hugo 
de Grroot fængsle som Mænd, der vilde forstyrre den 
offentlige Ro og forsøge paa at skille de forenede 
Stater ad. 

Synoden fik til Præsident en ivrig Fjende af Re- 
monstranteme, (^ disse bleve ikke behandlede som jævn- 
byrdige, men som anklagede. Prins Maurits havde for- 
inden rejst fra Stad til Stad i Holland og alle Vegne 
faaet Byraadene rensede for Arminianerne, saa at disses 
Indflydelse var sunket betydelig. I Maj Maaned 1619 
sluttede Synoden, og de hundrede tusende Gylden, som 
den havde kostet, bleve opvejede ved en Fordømmelse af 
Remonstranterne ; men alligevel havde Theologeme i 
Dordrecht ikke Mod til helt at følge Gomarus. I den 
symbolske Erklæring blev den dobbelte Forudbestem- 
melse fremstillet som grundet i Syndefaldet, og derved 
var den kalvinske Opfattelse egentlig prisgivet. Syno- 
dens Beslutninger indeholdt saa til Gjengjæld en om- 
fattende „Forkastelse af de Vildfarelser, ved hvilke de 
nederlandske Menigheder saa længe havde været foruro- 
ligede.'* Fire Dage efter Mødets Slutning blev Olden- 
bameveld ført til Skafottet, fordi han „havde søgt at 
opløse Forbindelsen mellem de enkelte Provinser, og 
fordi han højlig havde bedrøvet Guds Kirke". 
Alle de Præster og Lærere, der ikke vilde bøje sig for 
Dordrechter-Mødets Bestemmelser, bleve jagne i Land- 
flygtighed. Det katholske Spanien ydede nogle et Fri- 

sted i de spanske Nederlande; andre kom til Holsten, 
hvor de byggede en Stad, som de til Ære for deres her- 
tugelige Beskytter kaldte Frederiksstad. 

Ufordrageligheden kunde dog ikke længe trives i 
Nederlandene, og de orthodoxe havde ikke saa stor 
Magt, da deres politiske Støtte, Prins Maurits, var død 
i Aaret 1625. Hans Eftermand, Frederik Henrik, 
kaldte strags demonstranterne tilbage ^ og 1634 grund- 
lagde de en Præsteskole i Amsterdam, der ved sin an- 
den Hundredaarsfest ^) kunde pege paa en lang Bække 
af fremragende Mænd, som med stor Lærddom havde for- 
tolket Skriften og hævdet Trosfrihed; men mange af 
disse havde rigtignok svigtet Kaivins Fane i andre Punkt- 
er end Læren om Forudbestemmelsen. Der laa i Ar- 
minianismen lige fra Begyndelsen af en Tendens til Ra- 
tionalisme, og i Tidens Løb ere mange Arminianere bragte 
til Frafald fra den kristne Tro. ^) Men skjønt Prins Mau- 
rits' Død atter havde aabnet Fædrelandet for Remonstrant- 
eme , kunde de dog ikke opnaa fulde borgerlige Rettig- 
heder. Paa Mødet i s'Gravenhage i Jan. 1661, paa 
hvilket Arvestatholder -Værdigheden efter Vilhelm II's 
Død var bleven afskaffet, blev det slaaet fast, at Stat- 
erne af yderste Evne skulde hævde „den sande, kriste- 
lige, reformerte Religion", saaledes som Dordrechter- 
Mødet havde fremstillet den. Sekterne maatte kun føre 



O Jvfr.Featskriftet iZeitschrift f.lii8t.Theol. 1843, S. 63flg. 

•) „Arminii Principia", skriver Holberg (Bpistleme 111, Bruuns 
Udg. S. 164), „yare ganske raisonable: Hans Skrifter sigtede 
fomemmeligen til en kristelig Tolerance og Medlidenhed med 
vildfarende; og menede han, for at forekomme Religions- 
Tvistigheder, det var bedst at holde sig alene til Skriftens 
Ord, uden videre at kunstle paa Religionen og at forbinde 
sig til visse Kunst -Termini, som udi Biblen ikke findes. 
Men nogle af hans Disciple have drevet denne Lærdom for 
vidt, og derved givet Anledning at beskylde dem for at nærme 
sig til Socinianismum. Det er ogsaa troligt, at virkelige So- 
cinianer have slgulet sig under deres Vinger; og derved er for- 
aarsaget, at Arminianismus er bleven et forhadt Navn**. 

et stille Liv, og de skulde samle, sig i Kirker uden 
Taame og Klokker. 

Saaledes blev dét ved at være lige til 1795, da 
Franskmændene besatte Nederlandene og oprettede den 
bataviske Republik. Denne blev et Anneks til 
den franske Republik, og Kirken i Nederlandene kom 
nogenlunde til at dele Skæbne med Kirken i Frankrig. 
Stat og Kirke bleve 1796 skilte ad, der indførtes fuld- 
stændig Religionsfrihed med lige Adgang for alle til alle 
Embeder, og Kirkens Gods blev inddraget. Efter Be- 
stemmelsen i den nye Konstitution skulde alle Menigheder 
egenlig selv sørge for Gudstjenestens Vedligeholdelse og 
Præsternes Løn, men i tre Aar skulde Statskassen dog, 
som en Slags Overgang, give den tidligere Understøt- 
telse af det inddragne Kirkegods.^) Inden de tre Aar 
vare omme, havde Vinden imidlertid vendt sig i Paris, 
og baade under Direktoriet, under Kong Ludvig af 
Holland, under Kejser Napoleon I og fremdeles blev den 
hollandske Kirke ved at modtage Understøttelse af Stats- 
kassen. Det blivende ved denne Paavirkning af diet re- 
volutionære Frankrig var, at Religionsfrihedens store 
Grundsætning helt var bleven gjennemført i det Land, 
hvis Presse i sin Tid havde udsendt flere af de veltalende 
Forsvar for „Tolerancen", som ikke andensteds kunde 
blive trykte. 

Trods alle de Ændringer, der vare skete med Hen- 
syn til den nederlandske Kirkes ydre Stilling og Forhold, 
var den indre Ordning dog den samme som før. Præst- 
erne maatte stadig vedkjende sig den Opfattelse, at „alle 
Artikler og Lærestykker i den reformerte nederlandske 
Kirkes Bekj endelse og Katekisme, samt den Forklaring 
af nogle Punkter i den nævnte Lære, som givet er 



^) Ikke desto mindre sank Tallet paa de reformerte Menigheder 
ikke lidt, idet flere af disse bleve opløste, fordi de talte saa 
faa Medlemmer. I 1784 vare der 1560 reformerte Præster, i 
1815 kun 1460. Jvfr. GerthvanWijk iHerzog VI, S. 256. 

paa National-Synoden i Dordrecht 1619, i alt stemme med 
Guds Ord," ^) og det saa' ud, som om den dordrechtske 
Orthodoxi var vel forvaret. Men det var ingenlunde Til- 
fældet. Rationalismen havde ogsaa der vundet Indgang, 
og den havde nedbrudt Skillevæggen imellem de ortho- 
doxe og Bemonstranteme. Endnu i 1788 havde en 
sydhollandsk Synode bestemt, at en Præst, før han til- 
traadte sit Embede, skulde billige en gammel Protest 
imod Samarbejde med Remonstranterne, og lige til 1794 
var denne Bestemmelse bleven gjentaget; men i 1796 
blev den ligefrem afskaffet, og Aaret efter kom der et 
meget imødekommende Svar fra Statskirkens Præster 
paa et remonstrantisk Brev til alle Lærere for protest- 
antiske Menigheder, i hvilket der var gjort Forslag til 
Protestanternes Sammenslutning til én Kirke. *) 

Aaret 1796 bragte o^saa Ændring paa et andet 
Punkt. Hidtil havde de nederlandske Reformerte ladet 
sig nøje med at synge en rimet Oversættelse af Davids 
Salmer, nogle andre rimede Stykker af Biblen og nogle 
faa Sange. I det Aar opfordrede Nord-Hollands Synode 
Provins-Synoderne til at vælge Medlemmer af et Udvalg, 
der skulde skaffe en rigtig Salmebog til Veje, og 1805 
udkom denne. Den indledes med en Fortale, i hvilken 
Menighedens Sang kaldes „et af de fortrinligste Stykker 
af den offentlige Gudstjeneste". Den nederlandske Earke 
har derfor, hedder det, med Glæde i omtrent en Men- 
neskealder brugt en poetisk Oversættelse af Davids Sal- 
mer, men det er ikke at undres paa, om den, som alle 
andre protestantiske Kirker, vil have en egen Salmebog. 
Derfor har Udvalget dels samlet ældre Digte, dels selv 



^) Jvfr. fl. de Cock: Hendrik de Oock, eerste afgescheiden pre- 
dikant in Nederland, beschouwd in leven en werkzaamheid. 
(Kampen 1860). I. S. 4. 

*) Die Unruhen in der niederlandisch • reformirten 
Kirche wahrend der Jahre 1833 bis 1839. Von X. fler- 
ansgegeben von Gieseler (Hamburg 1840). S. 5. 

digtet eller oversat nye Salmer, og det udsender nu dette 
Arbejde med Haab om god Modtagelse, fordi det kun 
indeholder Sange, der „stemme overens med den neder- 
landsk-reformerte Kirkes Trosartikler". Men denne gode 
Modtagelse udeblev flere Steder, og navnlig i nogle af 
Frieslands Landsbyer og i Staden Vliessingen blev der 
gjort heftig Modstand. Det var fra et kalvinsk Stand- 
punkt et stort Princip-Spørgsmaal , om Kirkerne skulde 
fyldes med en Sang, der ikke var fuldstændig bibelsk. 
Imidlertid sagtnede Modstanden; men da Prinsen af 
Oranien i 1813 vendte tilbage, ventede mange, at disse 
nye Salmer skulde blive forbudte. Huset Oranien havde 
jo sluttet Pagt med Orthodoxien, og man havde et sik- 
kert Haab om, at disse Sange, der, som stridende mod 
den kalvinske Orthodoxi, ogsaa kunde kaldes „anti-ora- 
niske", strags skulde forsvinde. Dette Haab blev imid- 
lertid skuffet. Aaret efter udstedtes der en Regerings- 
Skrivelse, i hvilken det hed, at Prinsen havde gjort de 
nye Kirkesange, deres* Oprindelse og Formaal til Qjen- 
stand for en Prøvelse, og Resultatet af denne var ble- 
vet, at han havde givet dem sit høje Bifald som meget 
tjenlige til den nederlandske Kirkes Opbyggelse.^) 

Da Prins Vilhelm havde taget Kongenavn, nedsatte 
han en Kommission, der skulde gjøre Udkast til en efter 
Tidsforholdene læmpet Forfatning for Kirken, og dette 
Udkast blev ialt vspsentligt stadfæstet 6. Jan. 1816, efter at 
det var bleven prøvet af tre Medlemmer af Statsraadet. 
Det ligger til Grund for det „almindelige Reglement for 
den reformerte Kirke" fra 1852, som endnu staar ved 
Magt. Det nederste Trin danne Menighederne, som 
hver have et Kirkeraad, der bestaar af Præsten, Diakoner 
og Ældste, saaledes at det læge Element i Reglen er fire 
Gange saa talrigt som det præstelige. Alle myndige 
Medlemmer af Menigheden, som ikke faa Fattig-Under- 
støttelse, vælge først Ombud til et Repræsentant-Kolle- 



*) Die Unruhen osv. S 10 flg. 

gium, og af dette vælges i den nyeste Tid i Reglen 
baade Præster, Ældste og Diakoner; men tidligere havde 
Regeringen Indflydelse paa disse Vafg. Flere Menig- 
heder danne tilsammen „en Ring" eller en mindre 
Kreds; flere „Ri^g®" danne en „Klasse" eller en større 
Kreds. For Tiden er der saaledes 1326 Menigheder 
(med 1581 Præster), der udgjøre 138 Ringe, og disse 
danne atter 44 Klasser. Hver Klasse har sit Midtpunkt, 
hvor de aarlige Møder holdes. Alle Præster ere selv- 
skrevne Deltagere i disse, og ved Siden af dem staa lige 
saa mange Ældste. Flere Klasser danne en Pro- 
vins, hvis Fællesanliggender styres af et Provins-Kirke- 
raad, i hvilket der er dobbelt saa mange Præster 
som Ældste, og endelig danner Synoden, bestaaende 
af 13 Præster og 6 Ældste, Toppen paa den hele For- 
fatnings-Pyramide. ^) Læg-Elementets Indflydelse er alt- 
saa størst i den enkelte Menighed, mindst paa Synoden. 
Den første Synode, der traadte sammen i Juli Maaned 
1816, tog flere vigtige Bestemmelser, navnlig med Hen- 
syn til Prøvelsen af de vordende Præster. Tidligere 
bleve disse prøvede af alle Præster i vedkommende 
KHasse; nu blev det overdraget til den kirkelige Pro- 
vins-Øvrighed at afholde Examen. Tillige blev det be- 
stemt, at samtlige ved Prøven bestaaede Kandidater 
skulde undertegne et Revers, der lyder saaledes: „Vi 
undertegnede, der af Provinskirke-Øvrigheden i — ere 
stedede til offentlig Prædikegjerning i den nederlandsk- 
reformerte Kirke, erklære herved oprigtig, at vi omhyg- 
gelig, baade i Lære og Vandel, ville varetage, saavel 
Kristendommens Interesser i Almindelighed, som den 
nederlandsk-reformerte Kirkes i Særdeleshed; at vi med 
Oprigtighed (ter goeder trouw) antage og hjærtelig tro 
paa den Lære, som i Overensstemmelse med 
Guds hellige Ord, er indeholdt (is vervat) i de 



') Jvfr. Walter: Kirchenrecht (Ilte Udg. Bonn 1854) § 173 og 
Herzog VI, S. 267. 

Enigheds -Formler [o: Symboler], som den nederlandsk- 
reformerte Kirke har antaget; at vi ivrig ville lære og 
udøve disse og med slI Iver lægge Vind paa Udbred- 
elsen af religiøse Kundskaber, kristelige Skikke, Orden og 
Samdrægtighéd; idet vi ved denne vor egenhændige Un- 
derskrift baade forbinde os til forud anførte, og til at 
underkaste os de rette Kirkeforsamlingers Afgjørelser, 
saafremt vi findes at have handlet imod en Del af 
denne Erklæring og dette Løfte." ^) 

Endnu inden den første Synode var traadt sammen, 
kom der en Indsigelse imod hele den nye Forfatning, og 
det fra et Sted, hvis Protest maatte faa en vis Vægt: 
fra den Klasse, hvis Midtpunkt var i Amsterdam. Ind- 
sigelsen gjaldt først den Omstændighed, at Kongen, og 
ikke en Kirkeforsamling, havde paabudt den nye Forfat- 
ning; dernæst den store Indflydelse, som Kirke-Ministe- 
riet vilde faa, og den Magt, der vilde blive overdraget 
til Synoden, skjønt den havde saa faa Medlemmer. Hertil 
svarede Eegeringen, at Forfatningen var udarbejdet af 
Præster, om hvis Retskaffenhed og Duelighed der ikke 
kunde være Tvivl, og at Kongen havde Eet til at stad- 
fæste den, da den jo ikke berørte indre, men kun ydre 
Forhold. Hvis Kongen skulde have valgt den Vej, man 
syntes at foretrække i Amsterdam: at lade Synoder og 
Klasse-Forsamlinger selv vedtage en Forfatning, vilde 
man ikke have vundet noget Besultat, saa vilde alt være 
blevet i „den gamle Uorden". Hertil kom, hedder det, at 
Ændringerne i Virkeligheden ere saare ubetydelige, og at 
„Protestantismens sande Aand ikke forbyder nogen Suveræn 
at foretage saadanne Ændringer, især naar denne Suve- 
ræn lønner Lærerne af Statskassen og i alt viser sig 
som Kirkens Værge." Det var meget vanskeligt at 
imødegaa de to andre Indvendinger mod den nye For- 
fatning, der, naar man stiller sig paa det reformerte 



^) Die Unruhen S. 14. H. de Oock: Hendrik de Gock, 
I, S. 4. 

Standpunkt, ere saare vel grundede; men Afvisningen 
blev støttet ved et Magtsprog. Klassen i Amsterdam 
mindes om, at dens Hverv er til Ende med Marts Maa- 
ned, og at den nye Klasse har at holde sig udelukkende 
til de Arbejder, der vedkomme Klasse-Forsamlingerne, 
og lade være at drive kirkelig Storpolitik. 

Dermed var den Modstand, der tog sit Udgangs- 
punkt i Forfatningen, slaaet ned; men der rejste sig 
snart en anden Indsigelse, der gik ud fra den Erkj end- 
else, at det nye Præsteløfte ikke drog de samme snævre 
Grænser for Lærefriheden som det gamle. Denne Ind- 
sigelse hænger sammen med en religiøs Vækkelse, som 
vi maa betragte nærmere, før vi paavise, hvilke skæbne- 
svangre Følger den fik. 

IL 

Den religiøse Vækkelse i Holland var i sit Udspring 
en Hjemmefødning, men i sin Udvikling modtog den en 
stærk Paavirkning fra Frankrig og Schweiz. Dens egent- 
lige Ophavsmand var Hollands store Digter, Vilhelm 
Bilderdijk, der kunde synge om sig selv, at han var 
„hadet, forfulgt og spottet af Statens og Kirkens Fjend- 
er, men af andre højt ophøjet, ja over Firmamentet." 
Han er stundum bleven stillet sammen med Grundtvig, 
og man vil ikke kunne nægte, at denne Sammenstilling 
har en vis Berettigelse; men Forskjellighedeme ere dog 
nok saa i Øjne faldende som Lighederne. 

Bilderdijk blev født i Amsterdam Natten imellem 
den 7de og 8de September 1756. Hans Fader var en 
dygtig Læge, men tillige en Ven af Huset Oranien, og 
som saadan havde han ikke faa Modstandere. Hans 
politiske Bekj endelse ødelagde til sidst aldeles hans 
Praksis , og han maatte være glad ved som Retrætepost 
at faa et Embede som Skattekontrolør. *) Denne Stil- 



^) J. da Costa: De Mensch en de Dichter William Bilderdijk 
(Haarlem 1859) S. 7. 

Ung gav ham kun ringe Lejlighed til at fortsætte de 
lægevidenskabelige Studier og den digterske Syssel, til 
hvilken han følte sig hendragen, og den voldte ham saa 
mange Kvaler, at han fik et tungsindigt, frastødende 
Ydre. ^) Vilhelm Bilderdijks Moder var en Kvinde, der 
drev den hollandske Sans for Renlighed til den yderste 
Yderlighed („maltantigheid"). Det blev for hende selv 
en Kilde til stadig Ærgrelse, og da hun tillige havde et 
heftigt Sind og var let til Vrede, saa forbitrede hun 
Livet baade for sin Mand og sit Barn. Vilhelm var, efter 
sit eget Sigende, allerede i sin første Barndom „mere 
grublende end oplagt til Leg'', og da en Benskade i 
tolv Aar (fra hans 6te til hans 18de Aar) fængslede 
ham til Sygestuen, groede Bitterhed og Livslede op i 
ham. Han siger selv:*) „Saa langt min Hukommelse 
gaar, har Livet været smertefuldt, byrdefuldt og ensomt for 
mig . . . Jeg har lidt meget legemlig, sædelig og aande- 
lig, og derfra skriver alt sig. Baade mit Hjærte og min 
Forstand ere overbeviste om, at Gud har gjort det saa- 
ledes for mig for at gjøre mig en Velgjeming. Jeg kan 
ikke mindes et eneste Øjebliks Tilfredshed med min egen 
Tilværelse, og jeg tror heller ikke at have haft det. Hvad 
Mennesker kalde Glæde , har jeg ikke kunnet nyde . , . 
Jeg har aldrig følt mig hjemme i denne Verden. Jeg 
længtes efter Sandhed, Betfærd og Sammenslutning af 
Sjæle ; men jeg fandt Løgn, Uret og Selvsyge." 

Da Holland i 1773 fik sin nye og rimede Oversæt- 
telse af Davids Salmer, vaktes Bilderdijks poetiske 
Sans '), og han fik tidlig forskjellige smaa Opmuntringer 
for sine første digterske Forsøg. Efter sin Helbredelse 
kom han paa Faderens Kontor, men han havde Geniets 



*) Jvfr. W. J. A. Jonckbloet: Geschichte der niederl. Lite- 
ratur, bei W. Berg (Leipzig 1872) II, S. 56^ flg. 

') I: Mijne biografie, ten verzocke van een vriend, i: Geschiede- 
nis des Yaderlands, XIII, S. 29. 

8) Da Costa S. 19. 

suveræne Foragt for alt, hvad der kunde kaldes et Em- 
bede, og forlod snart Skattekontoret for at studere Bets- 
videnskab i Leiden. 1782 promoverede han der og gik 
saa til Haag som Advokat. I den Stilling vandt ban 
Anseelse ved at forsvare nogle Personer, der bleve for« 
fulgte som Deltagere i Demonstrationer til Fordel for 
Arvestatholderen i Aarene før 1787, og som ivrig Oran- 
gist hilsede han det Aars Begivenheder med Glæde. 
Det varede jo imidlertid ikke længe, inden Bevolutionen 
jog Statholderen til England, og Bilderdijk fulgte ham 
snart. Da den nye Begjering forlangte, at han skulde 
sværge paa „de umistelige Menneske- og Borger-Bettig- 
heder" og paa Folkets Suverænetet, svarede han i en 
Adresse, at denne Fordring var saa urimelig, at ha^ii 
aldrig vilde fyldestgjøre den. ^) Han fik saa Befaling til 
at forlade Haag inden fire og tyve Timer og Holland 
inden otte Dage. Han gik til England og tog Bolig i 
London. 

Med hans Bortrejse fra Fædrelandet begynder hans 
Livs Boman, der har kastet en mørk Skygge over hans 
Personlighed. I Aaret 1784 havde han giftet sig med 
Bebekka Katarina Woesthoven, men det synes ikke at 
have været et lykkeligt Ægteskab. Da han forlod Hol- 
land, overdrog han en Ven Udgivelsen af et poetisk Over- 
sættelses-Arbejde, og det blev prydet med hans Hustrus 
Billede og følgende Ord af Ovid: Sustinuit coniux exu- 
lis esse viri\ men dette Citat var, som da Costa siger, ^) 
„snarere et meget betegnende Vink «nd en Lovtale." 
Bilderdijks Hustru fulgte ikke sin Mand i Landflygtig- 
heden, og han vidste godt allerede den Gang, at der 
var en Kløft imellem ham og hende, „større og dybere 
end Nordsøens Vande". ^) I London kom den hollandske 



^) Siden misbilligede han selv denne udfordrende Optræden, da 
Costa S. 100 flg. 

«) Anf. Skr. S. 115. ») Anf. Skr, S. 126 flg. 

Digter meget hos Maleren Schweickhardt, og dennes 
yngste, attenaarige Datter, Katarina Vilhelmine, blev 
først hans Discipel, siden Grjenstand for en heftig Liden- 
skab, som hun besvarede ikke mindre varmt. Den 18de 
Maj 1797 blev Katarina Schweickhardt Bilderdijks Hu- 
stru, men først i 1802 blev han skilt fra Bebekka Woest- 
hoven. Man kan klage nok saa meget over den tætte 
Taage, der skjuler dette Skridt; selv de, der ville mene, 
at Nordsøens Vande og de endnu større Kløfter, der 
fikilte de to Ægtefæller ad, kunde retfærdiggjøre en 
Skilsmisse, maa dog til visse fælde en haard Dom 
over den letsindige Digter, der i en Alder af 41 Aar 
indgaar nyt Ægteskab med en ung, attenaarig Pige, in- 
den han har løst det gamle. Og hvad skal man sige, 
naar han to Maaneder senere indbyder sin første Hustru 
og deres fælles Søn til et Besøg og lover at modtage 
dem „med aabent Hjærte og aabne Arme"?^) 

Denne Indbydelse blev sendt fra Braunschweig, hvor 
Bilderdijk tog hen strags efter sit andet Giftermaal. Her- 
tugen dér havde tilstaaet ham en lille Aarpenge, men 
den kunde ikke slaa til, og Bilderdijk, maatte, for at 
leve, undervise dels Tyskere, dels de mange hollandske 
Flygtninge, som opholdt sig i Byen. Han har siden 
skildret, hvorledes han hver Dag maatte give en Mængde 
Timer i alle Fag: „i Rhetorik, Metafysik, ren og an- 
vendt Mathematik, Astronomi og Geografi, Tegning, 
Maling og Bygningskunst, Dioptrik og Anatomi, Na- 
tur-, Stats- og Borgerret, Historie, græske og romerske 
Oldsager og mange gamle og nyere Sprog og Litera- 
turer" — og det for det meste i et fremmed Sprog og uden 
literære Hjælpemidler. Et betydeligt juridisk Værk skriver 



*) Jonckbloet, S. 674. Jvfr. Anm. S. 678, hvori det hedder: 
„Die Ursachen der Trennung zwischen Bilderdijk und seiner 
ersten Frau scheint mehr korperlich als seelischer Art ge- 
wesen zu sein." Bilderd^ks første Hustru giftede sig forøv-t 
rigt ogsaa igjen. 

Fr. Nielsen: Statskirke og Frikirke. 8 

sig ogsaa fra denne Tid. Bilderdijk kunde sætte store 
Kræfter ind paa sit Arbejde, men naar han ikke var i 
Virksomhed, sank han hen i en dyb MelankoK. Saa blev 
Poesien hans eneste Trøst, og den ene Digtsamling ef- 
ter den anden saa' Lyset i hans TJdlændighedsaar. 

Da Hollænderne begyndte at forlade Braunschweig, 
blev det ham vanskeligere at tjene Brødet; han blev 
selv stærkt knuget af Sygdom og maatte begrave flere 
Børn, som tidlig visnede hen i den Luft, der efter hans 
Mening var saa daarlig, at „alt sygnede hen og gik til 
Grunde i endemiske Sygdomme, lige til Markens Kvæg." 
Da vaagnede ogsaa Hjemveen hos ham, og Vennerne i 
Fædrelandet gjorde Forsøg paa at bane Vej for ham 
der. Først tænkte man paa at gjøre ham til juridisk 
Professor i Franeker, saa at give ham en Plads som 
Lektor i nederlandsk Sprog, Veltalenhed og Poesi ved 
det bataviske Selskab for Sprog og Digtekunst; men 
begge Planer strandede. Der blev derimod af Vennerne 
skudt en betydelig Sum Penge sammen, og ved Hjælp af 
den brød Bilderdijk op fra Braunschweig. Han kom hjem 
i et heldigt Øjeblik, netop som Kong Ludvig besteg den 
hollandske Trone, og han blev den nye Konges Lærer i 
Hollandsk. Under Ludvigs Regering blev han over- 
vældet med Velgjerninger, som han ikke altid tog imod paa 
den høfligste Maade, end sige med Taknemlighed. Men 
man holdt den store Digter meget til gode, da der og- 
saa i de Aar udgik en Strøm af Poesi fra hans Harpe, 
ikke blot som før Romancer, men Dramaer og episke 
Digtninger, der gav Stødet til en folkelig Vækkelse i 
Holland. 

Men Kong Ludvigs Regering blev kun af kort Var- 
ighed, og med den vare ogsaa Bilderdijks gode Aar til 
Ende; for anden Gang blev Hollands Ulykke ledsaget 
af. personlig Elendighed for den hollandske Digters Ved- 
kommende. ^) Hans Aarpenge faldt bort, og hans Ven- 



') da Costa S. 232 fig. 

ner led selv store Tab, saa de havde Vanskeligheder 
ved at støtte ham. Med 6000 Gylden havde han haft 
ondt ved at slaa sig igjennem, da han altid havde Lyst 
til at leve som grand seigneur; og, som da Costa siger, 
„mellem Rigdom og Digtekunst har der fra gammel Tid 
af aldrig været nogen nøje Forbindelse." Hans Nød 
blev saa stor, at der blev lagt Beslag paa hans Ejen- 
dele, og hvor vidt det gik, kan man skjønne af et Brev 
til en Ven, i hvilket han skriver, at han ikke har tre 
Styver i Huset eller Udsigt til at faa Penge. „Allerede si- 
den i Mandags har jeg maattet bruge Opium, fordi jeg ikke 
har haft Brød." ^) Da gik der, som han siden siger i 
et Digt, „et skrækkeligt Smil hen over min hule Kind, 
det Smil, i hvilket Selvmordet ruger." Da Venner og 
Slægtninge efter hans Død vare samlede for at ordne 
hans Papirer, fandt man ogsaa en lille Pakke med Paa- 
skriften: at aabne efter min Død. Det var en Klage 
fra 1810, der viser, hvor dybt han vslt kommet i Elen- » 
dighed, men tillige, hvor han søgte Trøst. ^) Han var 
tidlig kommen til Hvile i en bibelsk Kristendoms-Opfat- 
telse med reformert Præg, men Hvilen var ikke vundet 
uden Kamp. „Da jeg var Barn og Yngling," skriver han 
i et Brev til'en Ven, „var Kristendommen stedse problem- 
atisk for mig, 'Og det er hværken gjennem religiøse 
Skrifter eller Samtaler, men alene ved Biblens Hjælp, 
at jeg har lært at takke Gud for at have vundet den 
kristne Tro." I Begyndelsen var hans kristelige Grund- 
anskuelse paavirket af det attende Aarhundrede, men 
han naaede snart frem til en fast Tro paa Evange- 
Uets Kjendsgjerninger og derved til levende Kristen- 
dom. ') Og i hans egen og Fædrelandets Trængselstid 
voksede han i^Troen. I et Brev til hans trofaste Ven 
Tydemann fra 1813 skildrer han, hvad han har vundet 



^) Brevet hos da Costa S. 248 efter hans Brieven II, S 199. 

«) Et Brudstykke hos d a C o s t a S. 251 flg. 

») Jvfr. da C o stås Udvikling S. 131 flg. og S. 369 flg. 

paa sin „tornefulde Livsvej": „Ikke, at jeg nu holder 
mig for bedre, sædelig, hjærtelig, kristelig bedre end tid- 
ligere; men jeg føler bedre end før, at jeg ikke er no- 
get og ikke har noget, som man kan kalde godt; og 
denne Vinding er mig en Skat. Hvad var uden den 
Jesu Død paa Korset og hans Forsoning for mig?"^) 
Der er heller ingen Tvivl om, at hans anden Hustru, der 
var en saare from Kvinde, har været ham en væsentlig 
Støtte ogsaa i denne Henseende. Det Ægteskab, der 
var begyndt paa Trods mod guddommelige og menneske- 
lige Love, blev den rigeste Kilde til Velsignelse for 
begge Ægtefolkene, om de end gjentagne Gange oplev- 
ede Davids og Batsebas Straf. 

Allerede tidhg følte Bilderdijk sig fremmed i den 
nederlandske Kirke, hvor Aationalismen havde saa mange 
Talsmænd. Som Advokat havde han i 1791 gaaet de 
orthodoxe Lutheranere til Haande, da disse skilte sig ud 
fra det af Rationalismen stærkt gjennemsyrede lutherske 
Samfund i Holland, og han synes at have tænkt paa 
selv at følge det Exempel, disse havde givet. Blandt 
hans Papirer fandt man en „Adresse til de sande Re- 
formerte i de hollandske Menigheder", skreven paa 
denne Tid. Deri opmuntrer han alle, sodi selv elske 
den fra Fædrene overleverede Sandhed og ønske at lade 
den gaa i Arv til Børnene, til at forlade en Kirke, der 
ikke længere er en Kirke, „men kun en uordentlig Masse 
af gudsbespottelige Vildfarelser." Han indsaa imidler- 
tid snart, hvilke Vanskeligheder et saadant Skridt kunde 
føre med sig, og skrev tolv Aar senere til en Ven: „Tid- 
ens Tegn minder os om at oppebi Enden paa den nu- 
værende Tingenes Orden uden selvraadig at løbe foran. 
Lad hver enkelt vise sig selv som en Kristen og udtale 
sig med tilbørhg Frimodighed og uden Frygt i den 
Kreds, for hvilken han er kaldet til at virke. Men til 



*) Brevet aftrykt i „Bijdragen tot Bilderdijks Character- Be- 
schrijving^ i G-eschiedenis des Yaderlands, XIII, S. 35. 

at hæve sig i Kirken, til at fremtræde som Kirkens Styrer 
og Hoved, dertil, mener jeg, behøves et særegent Kald." ^) 
Bilderdijk, der havde Valgsproget: Semper idem^ holdt 
fast ved denne Tanke til det sidste, og da Udtrædelsen 
i Holland skete, gjorde hans Skole, trods al Sympathi 
med de udtraadte, ikke fælles Sag med disse. 

I den trykkende Sommer 1813, da Amsterdam var 
bleven et Midtpunkt for det franske Eegimente i Hol- 
land, medens Handelen gik i Staa, og den hollandske 
Ungdom vandrede til Spanien og Rusland for at dø un- 
der den franske Fane, gjorde Bilderdijk Bekjendtskab 
med en ung Israelit, som siden blev hans mest trofaste 
Discipel. Da Religionsfriheden i 1795 havde aabnet nye 
Veje ogsaa for Jøderne, blev der i Amsterdam dannet 
et israelitisk Samfund: Tot Nut en Beschaving, 
hvis Formaal var at fremme Jødernes aandelige og lite- 
rære Uddannelse. Bilderdijk og flere andre fremragende 
Mænd bleve Æresmedlemmer af Selskabet, og Digteren 
tog sig meget ivrig af denne Kreds; han overværede 
Møderne og lærte flere af Medlemmerne nærmere at kjeude. 
Blandt disse Jøder, som traadte i nøjere Forhold til 
Bilderdijk, var ogsaa en Mand, der underviste de unge 
Israeliter i Fædrenes Tungemaal. Denne havde blandt 
sine Elever en femtenaarig Knøs, der tidlig havde be- 
gyndt at skrive latinske Vers, men som nu havde 
skrevet et hollandsk Digt, og det blev vist til Bilderdijk. 
Efter Forevisningen af Digtet fulgte Forestillingen af 
den ungdommelige Digter, hviai Navn var Isaak da 
Costa. 2) Han var født i Amsterdam den 14de Jan. 
1798 af fornemme portugisiske Forældre, der vare deres 
nye Fædreland og dets oraniske Fyrstehus inderlig hen- 
givne. Det højt begavede Barn kom tidlig ind i Tvivl 



*) Jvh-. P. W. Becker i Theol. Tidsskrift lU, 2. S. 60. 

') Jvfr. til det følgende Nippolds Skildring i Ptotest. Mo- 
natsblatter 1861, 8. 250 flg. og van Oosterzees i Allg. 
conservat. Monatssohrift for Oktober 1881. 

Og aandelige Kampe. Snart var han opfyldt af Læng- 
sel efter at tjene Gud, snart af Tvivl, baade om den 
gammel - testamentlige Aabenbaring og den rabbinske 
Overlevering; snart gav han sig med Lidenskab hen 
til alle den jødiske Religions Ceremonier, snart vendte 
han sig fra dem med Væmmelse. Blandt hans Lærere 
ved Amsterdams Athenæum havde især van Lennep 
stor Indflydelse paa ham i religiøs Henseende ; ved ham 
blev han ledet til en fast Tro paa Aabenbaringen i den 
gamle Pagt, saa han kunde synge om „Løven af Juda" 
og glæde sig over alle Israels Profetier; men Deismen 
og Moralismen dæmpede atter for en Stund den religiøse 
Glød i ham. Da han kom til Bilderdijk, havde han 
mange Fordomme mod den aldrende Digter, der var 
bleven saa stærkt medtagen af Kritiken; men de svandt, 
efterhaanden som han lærte ham at kjende. Bilder- 
dijk blev først hans Vejleder i Romerrettens Laby- 
rinther, men fra Pandekteme gik Talen til alle Slags 
Æmner fta Poesiens, Historiens og Filosofiens Verden. 
Samtalerne bleve efterhaanden til „en Kristus-Prædiken" 
om „det lidende Folk og den lidende Frelser". Paa en 
Oktoberdag i 1820 faldt Skjællene fra da Costas Øjne, 
og i 1822 blev han og hans Hustru og hans Ven, Læ- 
gen Abraham Capadose, døbte af Leidener-Præsten 
Egeling, Forkæmperen for Maadeholdssagen i Holland. 
Fra den Dag af var da Costa ikke blot Bilderdijks 
Discipel, men „hans Tilhænger, hans Ledsager, hans 
Medkæmper, hans Herold." ^) 

Efter Ludvigs Tronfrasigelse havde Bilderdijk faaet 
en lille Understøttelse af den nye Regering, men For- 
fatteren af Befrielses- og Oranie-Sangene var ikke Fransk- 
mændenes Yndling. Det Var midt i Napoleonstiden, at 
han fattede Planen til sin Fædrelandshistorie; men 



^) Jvfr. den smukke Skildring i da Costas: William Bilder- 
dijk, 8. 276 flg. ; Afsnittet bærer Overskriften : Weldaden aan 
een zoon nit Israel. 

den franske Censur faldt strags over Subskriptions-Ind- 
bydelsen, og Arbejdet blev opsat til bedre Tider. Efter 
Napoleons Fald kom jo Huset Oranien tilbage, men 
Vilhelm I var ingen varm Ven af Bilderdijk, der havde 
udtalt sig saarende om den nye Fyrstes Moder. Der- 
for fik Digteren ikke den Understøttelse, han havde 
ventet, og hans Haab om at blive Professor i nederlandsk 
Literatur ved Athenæet i Amsterdam glippede, trods 
Kongens Forbøn, da et Par af Lærerne gjorde Ind- 
sigelser mod hans Valg. Dybt krænket forlod Bilder- 
dijk da i Aaret 1817 Amsterdam og tog Bolig i Lei- 
den, fulgt af da Costa, som der vandt først den juridiske 
og siden den filosofiske Doktorgrad. Men før sit Op- 
brud fra Amsterdam havde Digteren fundet LejUghed 
til at sende et kirkeligt Stridsskrift ud i Verden. Den 
tidligere reformerte Præst i Rotterdam, Le Sage ten 
Broek. havde efter sin Overgang til Romerkirken, for 
at vække sine Landsmænd til Efterfølgelse, prist den 
katholske Kirkelæres Fortræffelighed i et Flyveskrift, der 
havde vakt stor Opsigt. I Amsterdam var der en lille 
Kreds af Mænd, som samledes for at drøfte kirkelige 
Spørgsmaal, og blandt dem var Bilderdijk. ten Broeks 
Bog kom ogsaa paa Tale i denne Forsamling, og hvad 
Bilderdijk sagde om den, danner Indholdet af det ano- 
nyme Skrift: En Protestant til sine Medprote- 
stanter (1816). Dette lille Skrift var dog kun Indled- 
ningen til en Polemik, der blev fortsat lige til 1829. 

Bilderdijks Ophold i Leiden varede i ti Aar. I 
dem udsendte han ikke blot nye Digterværker, men 
han gjorde tillige alt for ved Ord og Skrift at fremme 
Udviklingen af fædrelandsk Sind og kristelig Tro. En 
Skare unge Akademikere bad ham holde Foredrag over 
Nederlandenes Historie, Statsret og Oldsager; de vilde 
gjeme høre en „ikke-officiel" Røst om de Ting. Bil- 
derdijk fulgte Opfordringen, og saaledes blev de Fore- 
drag til, som dannede Grundlaget for hans: Geschiede- 
nis des Vaderlands. Disse Forelæsninger minde, 

baade hvad Form og Indhold angaar, om Grundtvigs 
Foredrag paa Borcks Kollegium, og de fik en lignende 
Betydning for Tilhørerne og en lignende Modtagelse 
fra Kritikens Sidq som Grundtvigs ældre Verdenshistor- 
ier.*) Bilderdijks kalvinske Orthodoxi, hans Hengiven- 
hed for Huset Oranien og hans Uvilje mod 1789 bragte 
ham til at se paa Fortiden med andre Øjne end de 
fleste i Samtiden. Han gik frit sine egne Veje, forsvar- 
ede Alba og paaviste Skrøbelighederne hos Mænd som 
Oldenbameveld og Hugo de Groot; og han talte i et 
djærvt Sprog, der ikke sjælden gik under Skjønheds- 
Linjen til stor Forargelse for de pyntelige Hollændere, 
der have en vis Forkjærlighed for det flade. Men der 
var en Ild i hans Ord, og den fængede hos de unge, 
der frit samledes om ham. Kredsen var dog ikke stor, 
og der var mærkelig nok ingen Theologer til Stede; de 
fleste vare Jurister, enkelte Læger, som Abraham Capa- 
dose, der ogsaa paa samme Tid kom Bilderdijk nærmere. 
I 1719 havde* man i Holland fejret Mindet omDord- 
rechter Synoden, men i 1819 var der ingen af de ledende 
Mænd, der tænkte paa Fest af den Grund. Den gængse 
Opfattelse af denne Synode løb ud paa, at den var sam- 
menkaldt mere af Politik end af Længsel efter at naa 
Sandheden; at Forhandlingerne paa den kun var en 
Ordstrid, der ikke rammede Sagens Kjærne; at den 
havde været Tumleplads for Lidenskaber og Partisyge, 
og at dens Frugter vare saare bitre. Derfor vilde det 
ikke være passende i hine Broderkjærlighedens Dage 
at mane de gamle Stridigheder frem og mindes Fædrene 
i Dordrecht med Ros. Denne gængse Opfattelse mødte 
dog ogsaa Modsigelse. Der var i Leiden en Præst, 
Nicolaus Schotsman, der selv stod paa Dordrechter- 
Mødets Grund, og som til dens Minde holdt to Ta- 



^) Man sammenligne Prof. Kinkers Kritik (Die Unruhen 
08V. S. 33 fig. da Costa S. 325 flg,) med H. C. Ørsteds: 
Mod den store Anklager. 

ler, der blev udgivne under Titlen: Æresøjle til 
Minde om National-Synoden i Dordrecht. Disse 
Prædikener vare en i det hele maadeholden Paavisning 
af Synodens Betydning som Værge for den rene Lære, 
men de vakte Rationalisternes Harme. ^) Da „Æresøj- 
len" trods dette oplevede et andet Oplag, stillede Bil- 
derdijk sig ved Schotsmans Side, idet han skrev et For- 
ord til den nye Udgave, og da Schotsman var død, sang 
han et Mindekvad om den tro Tjener. 

Det varede ikke længe, inden Modstanden mod Ra- 
tionalismen og Kampen for den gamle Tro og Lære 
blev mere levende. Det var i Oktober 1822, at da Costa 
og Capadose vare vundne for Kristendommen, og alle- 
rede i Foraaret 1823 traadte den første frem paa Kamp- 
pladsen med sit Skrift: Anklage mod Hundred- 
aarets Aand. Paa nogle og niti Sider faar Forfatte- 
ren Lejlighed til med en Neofyts Iver at lægge sin krist- 
elige Overbevisning for Dagen. Han sang senere om 
sig selv, at han „ikke var Søn af det kølige Vesterland", 
men af „det hede Østerlands Glød", og denne Glød 
mærkes paa hvert Blad af dette mægtige Fej^debrev til 
det nittende Hundredaar, der viser, at Forfatteren 
hører til den Kreds, der kunde og vilde rejse Æresøjler 
for Dordrechter-Mødet. Han klager strags i det første 
Afsnit om Religionen over, at Læren om den absolute 
Forudbestemmelse bliver spottet eller forbigaaet; og det 
samme gjælder om Troen paa Kristi Guddom, Læren om 
Arvesynden og Forsoningen. Schellings og Fichtes filo- 
sofiske Systemer og Kants hovmodige Avtonomi ere 
nok for dette vantro Hundredaar, for hvilke selve Navnet 
Kristendom er forhadt. Det staar hge saa daarlig til 
med Sædeligheden som med ReUgionen. Den franske 
Revolution, der var en nødvendig Følge af den ugude- 
lige Literatur før 1789, og Lafontaines fordærvede Ro- 
maner, den dybt sunkne Byrons Vers og den tyske Ra- 



^) da Costa S. 335. Die Unruhen osv. S. 31 flg. 

tionalisme kunne ikke skabe større Sædelighed. Dyden 
fremmes ikke, og de gamle Tiders Udyder mindskes 
ikke. Man hædrer med Navnet Tolerance en Følelse, 
der har sin Rod i Ligegyldighed, Miskjendelse af Sand- 
heden, Selvsyge og Ugudelighed; og hvor intolerant var 
i Virkeligheden ikke Revolutionen med alle sine Ræd- 
selsscener! Over for Begejstringen for Negrenes Frihed 
udbryder da Costa: „Jeg holder for, at Negerslaveriets Af- 
skaffelse hører med til d e n menneskelige Visdoms Hjæme- 
spind, som vil komme Almagten i Forkjøbet, og som, i 
Steden for godt, vil gjøre uendelig meget ondt." Det 
Befri elsesværk , for hvilket saa mange Kristnes Hj ærter 
bankede varmt, er i hans Øjne kun et Forsøg paa at 
lege Forsyn. Man tænker ikke paa, om nu ogsaa Negrene 
ere modne til Friheden, og om den virkelig er et Gode 
for dem; thi den Forbandelse, Gud har lagt paa Kams 
.Børn, har han mildnet ved at skaffe dem Ro og Sik- 
kerhed under den hvide Races Herredømme. Det ugude- 
lige Hundredaar kan heller ikke fostre den sande Kunst 
og den ægte Videnskab. Med Hensyn til Kunsten staar 
det tilbage for Fortiden; usædelige Balletter og Mode- 
journaler ére det eneste, vi have at prale med. Og Vi- 
denskaben har tabt det sande Maal af Syne, som er at 
løfte Hjærteme til Gud; nu studerer man Geologi for 
at forkaste Fortællingerne om Skabelsen og Syndfloden; 
Astronomi, for at nægte Josvas Under; og Naturviden- 
skab, for at afvise ethvert Forhold til den aandelige 
Verden. Og det, at man bliver „mere dyrisk end Dyr- 
ene", kalder man „Oplysning". 

Dernæst vender da Costa sig imod den moderne 
Konstitutions-Syge. Han er en bitter Modstander af 
Rousseaus Theori om den sociale Kontrakt og om Folk- 
ets Suverænetet. I Følge Guds Ord er Fyrsten Fyrste 
af Guds Naade, og han skylder kun Gud, ikke Menne- 
sker, Regnskab, da Costa nægter ikke, at en Fyrste 
kan miste sin Magt, men det er kun i det Tilfælde, at 
han, som Filip II og Jakob II, sætter sig op imod 

Guds Ord. Tiden er imidlertid fortryllet af Ordet Kon- 
stitution ; man vil alle Vegne efterligne Englands Exem- \ 
pel. Men man glemmer, at Englands Konstitution har 
udviklet sig langsomt, og man overser, at den frie For- 
fatning ogsaa har bragt England mange Ulykker. ,,Den 
Konstitution", siger da Costa endelig, med Blikket rettet 
mod sit Fædreland, „som Kongen har givet os, skylde 
vi vel Lydighed som et fra Suverænen udgaaet Regle- 
ment med Hensyn til Forfatningen; men lad os vogte 
os for at se paa den som en Overenskomst, der binder 
begge Partier og gjør begge Sider ansvarlige. Det vilde 
være en Krigserklæring mod den Gud, fra hvem al Myndig- 
hed stammer. Jeg vil ikke fortie, men holder mig for- 
pligtet til, over alt hvor Lejlighed gives, med Mund og 
Pen at forkynde: Kongen er ikke bunden til den Ed, 
som han har aflagt paa Konstitutionen, saasnart han 
mener, — og med Hensyn hertil staar han kun sin Sam- 
vittighed til Ansvar — at han maa tage den helt eller 
delvis tilbage for at hævde sin Magt som Fader, sin 
Værdighed som Fyrste, sin Pligt som Guds Statholder 
i den verdslige Styrelse af sine Folk og i sit Forhold som 
en kristen Konge, der er kaldet til, som sine Forfædre, 
at holde fast ved og at værne den reformerte Tros 
Bekjendelse.'* En Forfatter, der i saa stærke Udtryk 
gjør Front mod Friheden, vil naturligvis redde mere end 
det absolute Kongedømme af det ved Revolutionen tabte. 
Adelig Byrd har ogsaa i hans Øjne „en vis Ret, en vis 
Pligt og en vis Højhed". Det er meningsløst at skyde 
Fordelen ved ædel Byrd til Side for Anseelse, vunden 
ved et Menneskes Handlinger; thi disse Handlinger ere 
virkede ved Egenskaber, som dog ogsaa tilsidst ere en Gave 
fra Gud. Man kommer videre, naar man i den høje 
Byrd ser en Gave af Forsynet, forbunden baade med 
Rettigheder og Pligter, end naar man, som den franske 
Revolution, erklærer al Adel Krig, og saa ender med en 
Eneherskers Tyranni og Dannelsen af et nyt Adelsskab, 
som de forrige Jakobinere vare meget, ivrige for at op- 

naa. Og over for Samtiden, der tillagde den offentlige 
/Mening saa stor Betydning, viser da Costa, at den alle 
Dage har elsket Uretfærdighed og forfulgt de retfærdige; 
og den trænger altid til at ledes. Det er nu Fyrsternes 
Pligt at hæve sig over de Lykkejægeres Skraal, der ud- 
gjøre den offentlige Mening. Ungdommen maa opdrages 
paa en bedre Maade; man maa opdrage til Gudsfrygt 
og Lydighed i Stedet for, som Pestalozzi og Lancaster, 
at opflamme Æresfølelsen, og man maa høre op med at 
fylde Hukommelsen med den store Kundskabsmasse, der 
kun tjener til at gjøre Børn hovmodige over for For- 
ældrene og til at give alle en Lyst til at komme højere 
op paa Samfunds-Stigen. Code Napoleon, den saa me- 
get roste franske Lovbog, faar det Skudsmaal, at den 
er „et Chyre, der i vore Dage har været et af de kraft- 
igste Redskaber til at udbrede Uretfærdighed, Tyranni 
og Usædelighed" , og selv de mange Velgjørenheds-Sel- 
skaber, hvoraf det attende Hundredaar havde været saa 
stolt, dadles som Forsøg paa at udelukke Guds Forsyn; 
man skulde, i Steden for at prøve paa at skaffe Lin- 
dring, overlade det til Guds Forsyn at skaffe Helbred- 
else for de i den faldne Naturstand nødvendige Smerter. 
Ogsaa den Ære, man viste Jenner og Coster som de 
formentlige Opfindere af Bogtrykkerkunsten, forarger da 
Costa. Man har efter hans Mening i Virkeligheden 
naaet saa saare lidt ved Oplysningen, og dog tillader 
vor Tid sig at spotte de tidligere Tiders Overtro paa onde 
Aander, at haane Dordrechter-Synoden, ja selve Biblen. 
Tiden raver i Mørke, fordi de gamle Principer ere for- 
ladte, og paa de nye kan man intet bygge. Men efter 
Mørket skal der komme Lys, naar hver enkelt kun holder 
fast ved Troen paa Gud og gjør sin Pligt i denne Tro. 

Det her meddelte Uddrag af den lille Bogs Grund- 
tanker ^) vil vise, at den ikke blot var Kirkens Gjenmæle 



^) da G ost as senere Dom om dette Ungdomsarbejde findes i 
hans Skrift om Bilderdijk S. 336 flg. 

mod Vantroen, men fuldt saa meget Fortidens Gjenmæle 
mod Nutiden. Den konservative Paavirkning i det jød- 
iske Hjem og Bilderdijks Had til Revolutionen vare 
umiskj endelige i. den unge Jødekristens glødende Op- 
raab til Hundredaaret, og de er ogsaa kj endelige i et 
Par andre Smaaskrifter, der varierede de samme Tank- 
er. ^) For da Costa fik denne polemiske Optræden be- 
tydelige Følger; alle trak sig tilbage fra ham. Selv 
Mænd som van Lennep, hans Ungdoms Lærer, og Ege- 
ling, hans Præst, vild« ikke have mere med ham at 
gjøre, da han efter deres Mening var bleven en Fana- 
tiker. Før havde han færdedes i Digternes og Viden- 
skabsmændenes Kreds ; nu var den lukket for ham. Kun 
nogle Smaafolk, der delte hans Tro, sluttede sig til ham, 
og for dem begyndte han at holde Bibellæsninger i sit 
Hjem hver Søndag Aften. Efterhaanden bleve disse 
Bibellæsninger religiøse Foredrag, i hvilke da Costa be- 
tragtede Tidens Historie i Profetiernes Lys, og da Tros- 
livet vaagnede, rejste han omkring og samlede i Hol- 
lands større Byer, navnlig i Amsterdam, ikke saa faa 
om sin Talerstol.^) Da Strauss og den nyere negative 
Kritik begyndte at vinde Indgang i Holland, blev da 
Costa Apologet, og baade den radikale Leidener-Skole 
og den mæglende Groninger-Skole fandt i ham en altid 
slagfærdig Modstander. Som Kristen glemte han ikke 
sine Stammefrænder, men Missionen blandt Jøderne 
havde stedse i ham en varm Ven. ^) En Stund troede 
hans Landsmænd, at Digteren var gaaet tabt, da Men- 
nesket blev vundet; men han sagde selv: ,jeg er ikke 



^) Saaledes i hans : Aandeligt Eeltraab i Kirkens Trængs- 
els Dage, oversat af Rudelbach (Kbhvn 1825), der blev 
udgivet som et Sidestykke til Mynsters bekjendte Prædiken 
om den kristelige Visdom. 

') „Han var middelmaadig som prosaisk Forfatter, men uimod- 
staaelig som Taler", siger Eéville i Bevue des deux mon- 
des for 15 Juni 1860, S. 948. 

>) Ealkar: Israel og Kirken (1881) S. 102. 

levende død, men døende vaagnet til Liv".^) Og med 
Aaret 1840 begyndte der et nyt Afsnit af hans Digter- 
virksomhed. Som Digter havde han Bien til Forbillede; 
thi den „bygger ikke Celler for den skjønne regelmæs- 
sige Figurs Skyld, men for at lægge Honning i Cellen." 
Lige til sin Død (1860) var han en djærv Talsmand for 
Kristendommen, saaledes som han havde forstaaet den. 
Han levede og aandede i det profetiske Billedsprog. 
Israels Tilbagevendelse til Kanaan, Varslerne om Anti- 
kristen og Forventningen om Tusendaarsriget vare de tre 
Hovedpunkter, som han idelig kom tilbage til. 

Bilderdijk stillede sig ved da Costas Side i den haarde 
Kamp, der fulgte paa Udgivelsen af „Anklage mod Hun- 
dredaaret" ;^) og han fik sin Del af Uviljen, som dette Skrift 
havde vakt. Han blev af mange skyet næsten som en Paria. 
Engang da han kom ind i Selskabet for Nederlandenes 
Literatur i Leiden, vilde ingen af Medlemmerne tage 
Plads ved hans Side, men de tog Afstand fra ham, som 
i sin Tid Senatorerne i Rom fra Katilina, og hans Fjend- 
er gjorde sig Umage for at faa Kongen til at inddrage 
den Aarpenge, han havde af Staten. *) Det lykkedes 
dog ikke; men alle disse hemmelige og aabenbare For- 
følgelser forbitrede Livet for Digteren. Da hans fromme 
Hustru blev syg, og da han begyndte at føle sine Kræft- 
er svinde for Alderens Tryk, blev han mere og mere 
mørk i Hu. Opholdet i Leiden blev ham utaaleligt, og 
Venner i Belgien vinkede ad ham. Da han blev husvild 
i 1827, besluttede han at flytte til en anden By, men 
foretrak dog Haarlem for Belgien. I Haarlem havde 



*) van Oosterzee i AUg. conserv. Monatsschrift S. 300. 

') Det samme gjorde Oapadose, men rigtignok paa en egen 
Maade. Han skrev forskjellige Skrifter, i hvilke han frem- 
stillede Vaccinationen som stridende mod Biblens Lære, især 
mod Forud bestemmelsen. Om Bilderdijks andre Disciple, se 
Chantepie de la Ssiussaye: La crise religieuse en Hol- 
lande (Leiden 1860) S. 38. 

^) da Costa S. 338. 

han baade Venner og Meningsfæller, blandt andre 
Præsten van der Zandt, en nidkjær Kæmpe for 
Dordrecht og en ivrig Orangist. ^) Her i Haarlem 
mistede han da i 1830 sin Hustru, og fra det Øjeblik 
af var han selv død for Verden. Hans Liv var en Slags 
vaagen Drøm, og hans Tanker drejede sig mest om det 
evige Liv. Som i Ungdomsaarene læste han atter sta- 
dig den fromme Digter og Raadspensionær Jakob Cats 
fra det syttende Hundredaar, hvis Skrifter bleve satte 
meget højt af de stille i Landet. *) Juli-Revolutionen 
og dens Følger kastede nye Skygger paa hans Vej, og 
sidst paa Aaret 1831 sov han endelig stille hen, mæt og 
træt af Livet. Faa Maaneder senere blev Gothe fulgt 
til Jorden under den største Deltagelse fra alle Sider; 
men da Bilderdijk blev baaret til Hvile ved sin Hu- 
strus Side i Haarlems Groote Kerk, glimrede det offi- 
cielle Holland ved sin Fraværelse.^) I 1856 har man 
paa den smukke Plads foran Groote Kerk rejst et Min- 
desmærke for Bogtrykkerkunstens mythiske Opfinder, 
Laurenz Jansson Coster; men den fremmede, der søger 
efter synlige Minder om Hollands store Digter, maa 
nøjes med Ligstenen med de ni forgyldte Bogstaver i 
Groote Kerk, og den skyldes endda en rig Ven, ikke 
Folket. 

HL 

Det er ikke let at afgjøre, hvor meget det vaagnende 
Trosliv i Holland skylder Paavirkningen fra Bilderdijk 
og hans Skole, og hvor meget det skylder Indvirkningen 
udenlands fra; men at den sidste ikke har været ringe, 
er sikkert. Der gik, som vi i et senere Afsnit skulle 



») da Costa 348 flg. 

*) Bilderdijks Haarlemmer-Ven, Jeronimo de Vries, kalder Gats 
„en hellig Skribent", og hans Digte „vigsiede Værker, der 
paa én Gang glæde og opbygge". Jvfr. Jonckbloet II, 
S. 341. 

') da Costa S. 356 drager denne Parallel. 

se, i det andet, tredje og fjerde Tiaar en Strøm af Liv 
gjennem en stor Del af den vesterlandske Kirke; man 
plejer at kalde alle disse Livstegn med et fælles Navn 
„Opvækkelsen" (le réveil). Paa fransk og schweizersk 
Grund arbejdede Englændere og Skotter som Missionær- 
er for levende Kristendom, med stor Nidkjærhed og 
Kjærlighed, men uden tilsvarende Klarhed. En af de 
Hollændere, der staar som Støtter for det konfessionelle 
Parti, Statsmanden og Juristen Groen van Prinste- 
rer, karakteriserer denne Opvækkelse saaledes:^) „Man 
mødtes paa de store bibelske Kjendsgjerningers Grund 
med det endnu meget betydelige Antal af Personer, som 
i den reformerte Kirke med større eller mindre Tro- 
skab og Liv havde bevaret Troens gode Skat; men i 
sig selv var Opvækkelsen hverken kalvinistisk, luthersk 
eller mennonitisk ; den var kristelig. Den fulgte ikke den 
gamle Dordrechter - Orthodoxis Banner, men Reforma- 
tionens Banner, Guds Ord. Og om den end med Glæde 
fandt Læren om Frelsen beundringsværdig udtrykt i vore 
symbolske Bøger; om den end satte megen Pris paa en 
Regel for Læren, der var i saa god Overensstemmelse med 
de hellige Skrifter; om den end opstillede Kirkens Lære 
og dens Tjeneres Pligtopfyldelse over for Rationalismens 
Angreb, saa tænkte den næppe paa med en taabelig og 
barnlig Ængstelse selv at bære eller at paalægge andre 
Formularernes absolute Bogstav- Aag. Følelsen af kriste- 
lig Broderkj ærlighed var stærkere end saadanne Tilbøje- 
ligheder." 

Denne Opvækkelse lod i Holland Mellemstanden 
staa uberørt, medens saare mange af de højere og lav- 
ere Klasser bleve grebne af den. Opbyggelses-Skrift- 
erne fra Schweiz og Frankrig fandt Vej til de for- 
nemme hollandske Familier; men Opvækkelsen fik i disse 
Kredse et eget Præg, betinget af de historiske Forhold. 

*) (iroen van Prinsterer: Le parti anti-révolutionnaire et 
confessionel (Amsterdam 1860) S. 10. Jvfr. hans Udtalelser 
om Dordrechter-Mødet S. 17 flg. 

Medens mange af de opvakte andensteds med megen fie- 
gjærlighed tilegnede sig de store Erobringer, som den 
franske Revolution havde gjort i Retning af Frihed, var 
dette ikke Tilfældet i fiolland. Da Opvækkelsen brød 
frem i den Jordbund, som Bilderdijk og da Costa havde 
gjødet med Had til Revolutionen og dens Principer, fik 
den et bestemt antirevolutionært Præg. Det blev navn- 
lig kj endeligt med Hensyn til Opfattelsen af Forholdet 
imellem Stat og Earke. Medens Opvækkelsen nemlig 
andensteds .med Lidenskab greb Tanken om Adskillelse 
af Stat og KirkQ som en væsentlig Betingelse for det 
kristelige Livs Trivsel, vare de opvakte i fiolland, hvor 
jo Adskillelsen egentlig havde fundet Sted, imod denne 
Tanke. ^) De faa, der traadte ud af det store Samfund 
for at vinde fuld Frihed i et mindre Samfund, gjorde 
det kun nødtvungne, og hværken Groen van Prinsterer 
eller Bilderdijks Skole gik med til Udtrædelsen. Den 
største Del af de opvakte i fiolland tilegnede sig der- 
imod den Opfattelse af den kristelige Stat, som i Tysk- 
land i Julius Stahl havde fundet en saa betydelig For- 
svarer. Og de opvakte Hollændere, der blev i Stats- 
kirken, havde til Førere, ikke Theologer, men Jurister, 
som havde et skarpt Blik for det, der til «idst giver 
Loven Avtoritet, og som i dybeste Forstand bærer Staten. 
Flere af disse Jurister gik imidlertid overordentlig vidt 
i deres religiøse og politiske Konservatisme. Groen van 
Prinsterer kan saaledes mødes med den ultramontane 
Skole i dens absolute Fordømmelse af 1789. Som Bonald 
og de Maistre hævder han Legitimiteten, og ^ed Lamen- 
nais udraaber han: alle sociale Sandheder udspringe 
fra denne første og store Sandhed, at al Myndighed 
kommer fra Gud. *) Alle den nyere Tids Frihedsrørelser 

^) Chantepie de la Saussaye: La crise religieuse en Hol- 
lande S. 45 ilg. 

*) Groen van Prinsterer: Le parti anti-révolutionnaire. S. 41. 
Jvfr, H. Scharling: Den nyere hollandske Theologi (Kbhvn. 
1866) S. 52 flg. 

Fr. Nielsen: Statskirke og Frikirke. 9 

ere i hans Øjne kun en eneste fortsat Revolution, hvis 
Væsen er Oprør imod den guddommelige Lov. Han 
bekæmper Tanken om en atheistisk Stat. En hedensk 
Stat og et kristeligt Folk er en Modsigelse; thi hvis 
Folket er kristeligt, maa Staten ogsaa være kristelig. 
Staten skal jo varetage Folkets Tarv; og naar Folket 
vil have Kristendommen udbredt og kristelig Oplysning 
gjort til Fælleseje, saa vidt muligt, saa maa Staten og- 
saa sørge derfor, og derved bliver den en kristelig 
Stat. ^) Imidlertid kræver Groen van Prinsterer, at Stat- 
en skal vogte sig for Indblanding i Kirkens Anliggen- 
der. „Lad os," siger han, idet han tilegner sig et Ord 
af A. de Gasparin, „staa fast paa Uafhængigheden 
i Steden for at staa fast paa Adskillelsen. Earkens 
Uafhængighed er et Dogme, som er skrevet paa hvert 
Blad i Biblen; men Adskillelsen staar ingensteds skrevet.** *) 
Ogsaa i Landsbyerne sporedes Opvækkelsen, men 
paa Landet var det Præster, ikke Jurister, som gik i 
Spidsen, og derfor fik den et andet Præg dér. Præsten 
Hendrik de Cock, hvem vi siden skulle lære at kjende 
som en af Lederne for de udtraadte, saa* i 1833 med 
Glæde hen. til Besøgélsestiden, der sporedes ikke blot i 
hans Fædreland, men ogsaa i Tyskland og Geneve, „som 
fordum var Moderstaden for Guds Kirke, og som atter 
synes bestemt til at være det samme".*) Den uden- 
landske Opvækkelse fandt, da den kom til Bygderne, 
ikke faa Levninger af den gamle hollandske Pietisme, 
og de sluttede sig med Glæde til det friske Pust fra 
Syd. Flere Steder vare Menighederne stærkt spaltede, 



*) Groen van Prinsterer var en af Hovedmændene ved Dannel- 
sen af „Foreningen for kristelig -national Skoleundervisning'', 
som opretter kristelige Friskoler i Modsætning til de konfes- 
sionsløse Statsskoler, der ere den sidste Konsekvens af Ad- 
skillelsen af Stat og Kirke. 

») Anf. Skr. S. 2. 

») H. de Cock: Hendrik de Cock 1, S. 64. 

Og den livligste Del af dem stillede da, som i de Cocks 
Sogn, det Krav til Præsten, at han „skulde prædike 
strængere, gjøre Menneskene mindre, men Guds Ære 
større." Det var en Fordring, der minder stærkt om 
Lodensteyn og den ældre Pietisme, i) og det er vist i 
det hele rigtigt, naar en nyere Forsker*) betragter Ud- 
trædelsen i Holland snarere som Frugt af Pietismen 
end af Rettroenheden. Naar „Foragt for *Daaben, 
Nægtelse af Samfundets kristelige Karakter og Sammen- 
blanding af den menneskelige og den sataniske Synd" *) 
vare Kj endetegn paa Vækkelsen, saa pege disse Tegn 
ganske vist mere tilbage til den gamle hollandske Pie- 
tisme end til Dordrecht. Men Vækkelsen aabnede de 
troende Præsters og Lægfolks Øjne for den gængse Af- 
vigelse fra Dordrechter-Mødets Bestemmelser, og jo klar- 
ere de saa' denlie Afvigelse, desto fastere klamrede de 
sig til Symbolet. Den Bevægelse, der i sit Udspring 
var pietistisk, blev derfor — hvad der ingenlunde er uden 
Sidestykker i Kirkehistorien — i sit Udløb orthodoxistisk. 
Den hele religiøse Tilstand i Landsby-Menighederne var 
gunstig for en saadan Udvikling. Det var nemlig ikke 
ualmindeligt, at Landsbybørn, der endnu ikke havde lært 
Bibelhistorie, allerede vare indviede i Udvælgelsens og 
den uimodstaaelige Naades Hemmeligheder. Man havde 
banlyst al Katekisme- Undervisning fra Folkeskolen, men 
Følgen heraf var kun, at den blev meddelt med en saa 
meget desto større Fanatisme af de forskjellige Tros- 
samfund. Denne mere dogmatiske end historiske Reli- 
gions-Undervisning var en nødvendig Forudsætning for 
den Nidkjærhed, som siden blev lagt for Dagen, da det 



*) Om Lodensteyn siger de Cock udtrykkelig, at han kj ender 
hans Skrifter, og med ham „wensch ik wel te deelen". Anf. 
Skr. I, S. 194. Om Koelman, Brakel og Appelius, se II, S. 
259 flg. 

«) A. Ritschl: Geschichte des Pietismus I (Bonn 1880) S. 366. 

^ Saaledes Ghantepie de la Saussaye S. 68. 

9* 

gik op for de troende, i hvilken Grad de fleste Præster 
satte sig ud over deres Præsteløfte, Det er Smaafolkene 
paa Landet, som først træde i Skranken for den gamle 
Tro og den gamle Lære, og selv da Byerne kom med, 
blev Forskjellen imellem de to kristelige Hære ved at 
være kj endelig. Juristerne talte om Kirken som en 
Institution, Landsbyfolkene tænkte ved Kirken paa 
Guds Folk, de helliges Samfund, og denne Forskjel 
fik gjennemgribende Betydning senere, da Spørgsmaalet 
om en Udtrædelse blev rejst. 

Det første Forbud paa kommende Kampe var et 
anonymt Skrift af Præsten Dirk Molenaar i Haag: 
Adresse til alle mine reformerte Trosbrødre; det udkom 
i 1827. ^) Deri gjør Forfatteren opmærksom paa den 
betydelige Forandring, der var sket med Præsteløftet i 
1816. ^) Enhver,' der med Opmærksomhed tænker over den 
Erklæring, som Præsterne nu maa underskrive, siger han, 
vil let se, at der ikke staar, at vor Kirkes Symboler ere i 
Overensstemmelse med Guds Ord, men der er gjort det 
Forbehold, at man tror den Lære, der i Overensstem- 
melse med Guds Ord er indeholdt i vor Kirkes Sym- 
boler. Underskriften sker altsaa ikke, fordi man aner- 
kjender, at disse Symboler ere i Overensstemnlelse med 
Guds Ord, men kun for saa vidt de ere i Overensstem- 
melse med Guds Ord. ^) Dirk Molenaar søger nu at 
vise, at denne betydningsfulde Ændring i Virkeligheden 
giver Præsten fuld Frihed til at fjærne sig fra det gamle 
symbolske Grundlag, saa at den reformerte Kirke i Hol- 
land derved har skiftet Karakter. Han nøjes ikke med 
at paavise Skaden, men fremfører ogsåa et Forslag til 
dens Afhjælpning: „Er man af den Mening, at vor 
Kirke, vore Fædre i Dordrecht ere farne vild? Godt! 



*) Jvfr.: Die XJnruhen osv. S. 46 flg. H. de Cock: Hendrik 

de Cock I, S. 5 flg. 
«) Se ovenfor S. 108. 
8) Jvfr. ovenfor S. 108 og S. 5. 

men hvorfor skrider man saa ikke til en almindelig 
Kirkeforsamling, retter en rolig og kristelig Adresse tU 
alle Reformerte med det Forslag, at ændre Læren; ser 
saa, hvem der ikke er tilfreds dermed, og deler endelig 
stilfærdig og med roligt Overlæg Elirker og Gods og frem- 
mer paa denne Maade Freden og Kjærligheden.** Hvis 
det ikke sker, frygter Forfatteren for et Skisma indenfor den 
hollandske Kirke. Denne Adresse blev udbredt i ni Op- 
lag, men nogen videre Betydning fik den ikke. Det nye 
Konkordat med Paven og den religiøse Spænding, der 
gik forud for den belgiske Revolution, lagde større Be- 
slag paa Opmærksomheden, og Dirk Molenaar var ikke 
Mand for at føre Sagen videre. ^) 

Det var ikke i den By, der paa en Gang er en 
Hovedstad og Evropas største Landsby, at selve Kampen 
begyndte; det var fra en lille Landsby i Provinsen 
Groningen, at det Kampraab udgik, som førte til Fri- 
kirkens Dannelse. 

Præsten i Ulrum i Groningen, Hendrik de Cock, 
var født i Aaret 1801.*) fl^ns Fader beklædte efter- 
haands Embederne som Maire, Schout og Borgemester 
i Sognet Wildervank. Han var efter Sønnesønnens Vid- 
nesbyrd en agtværdig, men rationalistisk sindet Mand; 
det var ikke Indtryk fra Hjemmet, der gjorde Hendrik 
de Cock til en Forkæmper for Dordrechter-Orthodoxien. 
De første bestemte kristelige Indtryk modtog han gjen- 
nem den Undervisning, som' han fik af Menighedens 
„Catechiseermester" ; denne havde vel ikke stor Indflyd- 



*) Scholte, en anden af Lederne for de udtraadte, ser netop i 
Dirk Molenaar et Exempel paa, at der standam gaar større 
Ry af de rettroende Præster, end de kan svare til. H. de 
Cock: Hendrik de Cock S. 95, i et Brev til Præsten i ulram. 

') Til det følgende har jeg væsentlig bragt Sønnens ud- 
førlige Levnedstegning, som oftere er anført. Den er me- 
get abe^jælpsom affattet, men værdifald, fordi den inde- 
holder en stor Mængde Breve og Aktstykker. Den synes dog 
ikke at være naaet langt ad over de adtraadtes egen Kreds. 

else paa ham, men dog saa megen, at han ikke helt 
kunde føle sig tilfreds med den Aand, der var raadende 
i Skolen i Wildervank. Da de Cock havde besøgt den i to 
Aar, kom han til Groningen, først til den lærde Skole, 
siden til Akademiet, for at berede sig til den præstelige 
Løbebane. Han mærkede snart, at der var stor Por- 
skjel imeUem den Kristendom, Kateketen i Wildervank 
havde lært ham, og den, der var raadendeved Akademiet 
i Groningen; men hvor Sandheden laa, gik først senere 
op for ham. I 1823 aflagde han Kandidat -Prøven, og 
allerede Aaret efter blev han Præst i Eppenhuizen. Da 
han og hans Familie blev haardt hjemsøgte af Sygdom, 
søgte han i 1827 at blive Præst andensteds, og i Nord- 
laaren fik han en ny Virksomhed. Om hans aandelige 
Standpunkt i de Aar skriver Sønnen: „Den sande For- 
staaelse af Evangeliet var endnu skjult for ham. Vel 
talte han om Tro og Omvendelse, gjorde i sine Prædi- 
kener Skjel imellem omvendte og uomvendte og talte 
om svage og stærke Kristne ; men alligevel var den sande 
Tro, som renser Hjærtet, fremmed for ham." ^) Han gjorde 
en hlle Rejse til Tyskland, og de Breve, han sendte 
hjem, skulle vidne om, at han „havde Gud i Erkjendel-^ 
sen" ; men de fortælle tillige, at han har været i Theatret 
i en Uge, i hvilken han har prædiket om Søndagen, og 
det glemmer Sønnen ikke at drage frem. 

I 1829 blev han kaldet af Menigheden i Ulrum, 
hvis Præst,' Hof stede de Groot, siden bekjendt som 
Stifter af en egen theologisk Skole med et stærkt mæg- 
lende Præg, var bleven udnævnt til Professor ved Akademiet 
i Groningen. I Ulrum fandt de Cock flere alvorlige Kristne, 
der ikke havde været tilfredse med Hofstede de Groots 
Prædikener, og gjennem dem modtog han nye Indtryk 
af en trosstærk, levende Kristendom. Samtidig fik han 



^) En saadan og lignende Ytringer ville stadfæste Ritschls 
ovenfor anførte Bemærkning. 

ved et Tilfælde Kaivins Troslære i Hænde. ^) Han kom 
op at disputere med en anden Præst, og denne sagde: 
lad os spørge Fader Ealvin til Raads ! de Cock laante Bogen 
med hjem, og ved Læsning i den gik det op for ham, 
at Gud har elsket os, før vi kunde elske ham. Efter- 
haanden som han selv voksede i kristelig Tro og Er- 
kj endelse, kom der nyt Indhold i hans Prædikener, og 
Opvækkelsen begyndte. Læsningen af den fromme Ba- 
' ron van Zuijlen van Nijevelts Skrift om den reformerte 
Lære, førte ham mere tilbage til de gamle Stier, og han 
opdagede til sin Forskrækkelse, hvor langt man var kom- 
men bort fra Fædrenes Tro. Den belgiske Revolution 
og Koleraen vakte Alvor hos mange, der før havde taget 
sig Livet let; men disse Oplevelser vare efter van 
Zuijlens Mening kun Veernes Begyndelse. For at virke 
paa videre Kredse skrev de. Cock et lille Skrift: „Alvor- 
lig og hjærtelig Tiltale til mine Landsmænd i disse sor- 
rigfulde og drøvelige Dage, især med Hensyn til deres 
evige Vel.'' Deri klager han over, at Sions Vægtere 
sove, og han taler om Kirkens Adskillelse fra Staten 
som en Følge af det forløbne Hundredaars Vantro. Og 
hvad han udviklede her, bragte han ogsaa paa Prædike- 
stolen, og hans Ord samlede Tilhørere langsvejs fra. 
Prof. Hofstede de Groot kom selv ud til Ulrum for at 
undersøge Sandheden af de Rygter, der gik om hans 
Ungdomsvens Lære, og han prøvede paa at bringe Ven- 
nen bort fra Begejstringen for Fortiden, men forgæves. ^) 
de Cock fik derigjennem kun fuldere Vished om, at de 
lærde paa Akademiet vare vegne lige saa langt bort fra 
Symbolernes Lære som Præsterne. Han bad Hofstede de 
Groot om at tage van Zuijlens Bog hjem til Gjennemlæs- 



*) Sønnen vil ikke ret gaa ind paa, at Faderen har modtaget 
Paavirkning af sin Menighed, men hans Bevis imod dette 
siger ikke meget. Anf. Skr. S. 35 fig. 

>) Hofstede de Groot: Die Gboninger Theologen (G-otha 1863) 
S. 177, jvfr. de Cocks Anmærkning i anf. Skr. 1, S. 36—37. 

ning, da den bedst kunde vise ham, hvorledes Præsten 
i Ulrum saa' paa alt. Professoren skriver efter at have 
læst Bogen: „de'Cock, de Cock! hvor dybt er I dog 
falden, og hvor mørk er Guds Plan for mig, at saadan 
en Lære nu skal forkyndes for den Menighed, der en- 
gang var min." Han fik til Svar: „Med Forfærdelse 
og Undren har jeg læst eder& Brev, de Groot, og med 
Bedrøvelse har jeg set den store Afstand, som er imel- 
lem de nuværende Ledere af Folket og vore Fædre, 
der vovede og ofrede Gods og Liv for denne Tro.** 
Men de Groot kunde i Orthodoxien kun se „en menne- 
skelig Spidsfindighed, der var uendelig langt fra Evange- 
liets Visdom." 

Kort Tid før de Groots Besøg havde en Enke af 
Menigheden bragt de Cock et Exemplar af Lærereglen 
fra Dordrecht; skjønt han havde været Præst i ni Aar, 
havde han aldrig set den før. Han besluttede at lade 
den trykke paa ny, for at flere kunde lære den at kjende 
— og se Afstanden imellem den gamle og den ny Kristen- 
dom. To hollandske Præster, Brouwer og Reddin- 
gius, havde nys udgivet et Par Skrifter, der klart viste 
denne Kløft, og da „Klassen" havde været samlet til 
Aarsmødet, havde alle dens Præster pa£t de Cock nær 
erklæret sig enige med de to Rationalister. Brouwer 
hørte selv med til den Klasse og var til Stede paa 
Mødet, hvorfor de Cock rettede en Anklage imod ham 
for falsk Lære. Brouwer opfordrede ham til at gribe 
Pennen og bevise en saadan Beskyldning, og den Op- 
fordring fulgte han siden. Bationalisteme førte fra de- 
res Side ogsaa Klage mod de Cock. Det hed sig, at 
han havde tjent udensogns Folk med Daab og Nadver; 
men den Beskyldning var noget forhastet. Han lovede 
at give 100 Gylden til vedkommende Sogns Fattigkasse, 
hvis man kunde bevise, at Beskyldningen var sand. 
Nogle Folk, der søgte til Kirke i Ulrum, havde nok 
bedet ham døbe deres Børn, fordi de ikke havde Tillid 
til deres Sognepræster, der vare vantro; men han havde 

hidtil nægtet det. Da han imidlertid senere saa', hvorledes 
dér stundum i samme Familje voksede flere Børn op uden 
Daab, blev han betænkelig, og i sin Nød vendte han 
sig, efter at have drøftet Sagen med Kirkeraadet, til 
den ovenfor nævnte Molenaar, Præst i s'Gravenhage. ^) 
Han spørger ham, om saadanne Forældre skulle for«> 
holde deres Børn „Pagtens Segl", og om de ikke tør 
lade dem faa dette, hvor de kunne lade dem døbe af 
troende Præster? Tør de ikke selv nyde Nadveren i 
en Menighed, hvor de føle sig vel? Er der ingen Mu- 
lighed for at kunne holde Kirketugt i en Menighed? 

Molenaar svarer paa disse Spørgsmaal, men giver 
først en lille Udvikling af sin Opfattelse af Forholdene. 
Han er åabenbart bange for, at de Cock skal tænke paa 
en Udtrædelse. Derfor skriver han: „En Udtrædelse 
er den fordærveligste Ting; vi kunne nu være i Besid- 
delse af Sandheden, men naar vi træde ud, kunne vi 
sætte baade Sandheden og Fastheden til. Luther blev 
sat i Ban, før det kom til en Adskillelse med ham." 
Han har meget imod at lade Børn blive udøbte, „fordi 
det strider mod vor Kirkes Lære." Selv om en Prædikant 
ikke prædiker i den reformerte Kirkes Aand, og selv om 
han oplæser Formularen helt forvansket (geheel verdraaid), 
skal man dog lade sit Barn døbe, for det første, fordi For- 
vanskningen bliver Præstens Sag, for det andet, fordi det 
er den nye Elirkeordnings Skyld, som har givet ubegrænset 
Lærefrihed, og for det tredje, fordi man kan svare paa 
Formularen „i den reformerte Ejrkes Aand" ; men maaske 
bør man udtale sig for Læreren. Han fraraader ind- 
stændig de Cock at døbe udensogns Børn, ikke blot fordi 
det er forbudt — han har endog samme Dag selv døbt et 
Barn fra Nabosognet — men fordi man ikke skal støde 
sine Naboer og Embedsbrødre. Om Kirketugt kan der 
ikke være Tale, „saalænge den kirkelige Disciplin ikke 



*) Brev skiftet mellem de Cock og Molenaar er aftrykt i anf. 
Skr. S. I, 42—53. 

er bragt i Orden''. Der er ikke andet at gjøre end 
at undervise og formane i Kjærlighed og Sagtmodig- 
hed, de Cock kunde dog ikke slaa sig til Ro med, ,,at 
Striden fra de troendes Side altid skulde være negativ" ; 
et saadant Raad kom efter hans Overbevisning mere 
fra KJÉ^det end fra Aanden. ^) Hensynet til Nabopræst- 
erne var i hans Øjne „kjødeUg Forsigtighed"; og kunde 
man følge det, naar det var en Kjendsgjerning, at der i 
Friesland og Drenthe ikke var en eneste troende Præst? 
Den reformerte Kirkes Lære kræver jo dog „en ren Be- 
tjening af Sakramenterne", og det kunde jo ikke nægtes, 
at der i hine onde Dage var mange, der tænkte papistisk 
eUer arminiansk om Sakramenterne. Og hvis Gudsmænd 
som Viklif , Hus og Luther havde villet underkaste sig 
den antikristelige Kirkeordning, saa var det aldrig ble- 
vet til noget med Reformationen. Dermed standsede 
Brevvekslingen mellem Molenaar og de Cock. Præsten 
i s'Gravenhage var ikke Mand for at lede Præsten i 
Ulrum. 

Imidlertid studerede de Oock flittig John Knox' og 
Kalvins Historie. Han havde haft det Haab, at Baron 
van Zuijlen, ^) hvis Skrifter havde haft en saa vækkende 
Indflydelse paa ham selv, skulde være gaaet i Spidsen 
for den Hær, der vilde kæmpe mod Vantroen; men Ba- 
ronen døde netop paa denne Tid. Derved kom de Cock 
selv i første Række. Hver Søndag strømmede store 
Skarer til Ulrum for at høre ham prædike, og Barken 
kunde ikke nær rumme dem alle.« Saa stillede Kirke- 
raadet , et Forslag om at gjøre Kirkebygningen større ; 
men Kirkeværgerne, der vare iQendtlig stemte mod ham 
og hans Forkyndelse, forlangte, at han først skulde for- 
pligte sig til at blive i Ulrum til sin Død. Da han ikke 
kunde og vilde det, forlangte de, at Omkostningerne ved 
Ejrkens Ombygning skulde dækkes ved frivillige Gaver. 



O Jvfr. Anf. Skr. II, S. 92. 
«) Se ovenfor S. 136. 

„Kjærligheden til Sandheden'^ var saa stor, at disse kom 
ind i rigeligt Maal, men da. det kom til Stykket brugte 
Kirkeværgeme dem til nye Bænke osv. , men ikke til 
Nybygning. Da de Cock ikke længere kunde skaflFe Bum 
i sin Kirke til dem, der vilde høre ham, begyndte han 
at rejse rundt og prædike i andre Sogne, stadig under 
stort Tilløb. Læren om Guds frie Valg var idelig Æm- 
net for hans Tale; deri fandt han Trøstens Kilde for 
de troende og den første Grund til Synderes Saliggjørelse. 
Selv hans Søn finder, at han spillede for meget paa den 
Stræng ; ^) men den havde saa længe været urørt. „Man 
kunde i de Egne ikke finde en eneste Lærer, som præ- 
dikede om Guds frie Kjærligheds Valg." 

Det var for at rejse Menigheden til Kamp for denne 
Ædelsten i den kalvinske Lærebygning, at de Cock paa 
ny udgav Læreregelen fra Dordrecht med en Fortale, der 
blandt andet udtalte den Paastand, at „nu var næsten 
hele den reformerte Kirke bleven remonstrantisk". ^) Da 
det var hans Overbevisning, „at Huset Oranien og den re- 
formerte Kirkes Lære vare uadskillelig forbundne", sendte 
han Kongen et Exemplar med et frimodigt Brev, i hvilket 
han udtalte, „at næsten ingen i disse Dage, hværken 
lærde eller ulærde", kjendte til Dordrechter-Mødets Be- 
stemmelser, og dog kunde de være til saare stor Nytte, 
fordi deri „de Løgne (de leugens), som nu til Dags al- 
mindelig udgives for Sandhed, ere gjorte vitterlige som 
Løgne og gjendrevne af Guds Ord ved dette Møde." 
Samtidig, sidst i Septbr. 1833, begyndte han at døbe 
udensogns Forældres Børn. Kirkeraadets Protokol har 
til 4. Oktober den Bemærkning, at det nu er besluttet 
paa Begjæring og Ansøgning at døbe troende Forældres 
Børn „i Haab om større Lys og Kraft i Herren". Til- 
lige hørte han op med at lade de nye Salmer synge i 
Kirken og lod sig nøje med den gamle Pagts Salme- 



») Anf. Skr. I, S. 58. 

«) Aftrykt i anf. Skr. I, S 64 flg. 

bog ; men denne Ændring, der mange andre Steder gav 
Anledning til kirkelig, Undersøgelse mod vedkommende 
Præster, synes ikke at være kommen til Øvrighedens 
Kundskab. ^) Præsten i Ulrum gjorde sig skyldig i an- 
dre og værre Brud paa den kirkelige Orden. 

Strags i Novbr. 1833 begyndte Præsternes Klager 
over hans Indgreb i deres Rettigheder. Der blev ned- 
sat en Kommission for at undersøge Sagen, og den 
gjorde ham opmærksom paa, at det var god kalvinsk 
Kirkelære, at hver Lærer skulde have sin egen Menig- 
hed at passe, skjønt Apostlene havde hele Verden; og 
at Daabens Værd ikke er afhængig af Præstens Beskaf- 
fenhed. Hertil svarede de Cock, at han ogsaa var langt 
fra Donatisme. Han mente ikke, at Daabens Betydning var 
afhængig af Præstens Tro, men at „rettroende Forældre 
ofte ikke kunde faa deres Børn døbte uden Anstød for deres 
Samvittighed og uden Utroskab mod Gud." Imidlertid 
tilraabte hans Fjender, med Hofstede de Groot i Spidsen, 
ham : „Vil I være Menneskers Lærling og prædike Men- 
neske-Paabud, saa byg en kalvinistisk eller dordrechtsk 
Kirke, eller hvad I vil kalde den, men forlad Jesu 
Kristi guddommelige Kirke, som har forbudt eder at 
følge Mennesker, selv om de vare aldrig saa meget lærd- 
ere og frommere end Augustinus og Kaivin !" Derpaa 
tænkte de Cock slet ikke. „Udtrædelse af Kirken var 
i hans Øjne stedse en stor Synd og stridende biaade 
mod den reformerte Kirkes Formularer og Herrens 
Ord." Og paa denne Tid kjendte han endnu saa lidt 
til Statskirkens „Reglementer'^^ at han ikke havde set, 
„at der var vendt op ned paa Grundvolden."*) 

Det er ikke godt at være ene. naar man gaar i 
■ Kamp, og de Cock begyndte at se sig om efter For- 
bundsfæller. I hans nærmeste Nærhed havde Rationalis- 
men Overtaget, men han hørte dog, at der hist og her 
var troende Præster. Til dem sendte han da sine Smaa- 



Anf. Skr. I, S. 71. ») Anf. Skr. I, S. 79. 

skrifter, navnlig Bogen mod Brouwer og Reddingius, 
der især havde vakt Rationalisternes Forargelse; dens 
Titel, „Kristi Faarefold, angreben af to Ulve, og forsvaret 
af H. de Cock'*, var ikke skikket til andet. Venlige 
Breve med Tak for det tilsendte viste ham, at hans 
Færd blev fulgt med Opmærksomhed. Blandt disse 
Breve var der et fra Præsten H. P. Scholte i Doveren 
i det sydvestlige Holland, som siden fik en fremskudt 
Stilling blandt de udtraadte. de Cocks Brev havde været 
„Balsom i hans Saar^. Han havde ogsaa en Tidlang 
afskaffet den nye Salmebog, men han var saa bleven 
tvungen til at bruge den igjen, og han vilde ikke ofre 
sin Gjerning for den Sags Skyld. Denne venlige Til- 
slutning trøstede de Cock meget i de alvorlige Tider, 
som oprandt for ham. I Decbr. Maaned var Klasse- 
Styrelsen færdig med sin Dom. Den lød paa fuld- 
stændig Suspension, uden Lønnens Forlis, fordi han 
havde gjort sig skyldig i strafbare Fornærmelser og kjær- 
lighedsløs Fordømmelse af de to agtværdige Lærere, 
Reddingius og Brouwer ; ^) fordi han havde søgt at om- 
støde den gode Orden i Kirken ved Udbredelsen af et 
saadant Skamskrift, og fordi han havde vakt Forvirring 
ved at meddele Børn fra andre Sogne Daaben og ældre 
privat Undervisning i Børnelærdommen. 

Denne Dom vakte dyb Bedrøvelse og Harme i Me- 
nigheden. Det var lige før Julefesten, man havde givet 
deres Præst Mundkurv paa, og der var ikke sagt et Ord om, 
hvor længe Suspensionen skulde vare. Menigheden sam- 
ledes hos en from Enke, og der var stor Stemning for 
at bringe de Cock paa Prædikestolen med Magt; men i 
rette Tid kom Tørveskjæreren Dijkstra fra Smilde, ^) 



*) Han havde skildret dem som „Ulve, Tyve, Mordere, Fari- 
sæere, Hyklere og Menedere." Dommen findes i anf. Skr. I, 
S. 101— 4. Jvfr. Die Unruhen S. 57 flg. 

') Han blev siden Præst i Frikirken og døde først i 1871. Jvfr. 
Jaarboekje voor de christelijke Gerf. Kerk der 
Nederland voor het jaar 1882, S. 53. 

en sindig og oplyst Mand, til og raadede dem fra at 
bruge Vold — hvad de Cock, der ikke var til Stede ved 
Mødet, fuldstændig billigede. ^) Klasse-Styrelsen havde 
strags sørget for, at en Vikar (consulent) mældte sig til 
Tjeneste i Sognet allerede den nærmeste Søndag, d. 22 
Decbr. Det var en Rationalist, og da de Cock ikke 
ønskede at høre ham tale fra sin Prædikestol, gik han 
til den ovenfor omtalte Enke, og der samledes saa hans 
troende Sognefolk og de mange tilrejsende, der endnu 
ikke havde hørt, at Dommen var fældet, de Cock for- 
talte, at han vilde underkaste sig Suspensionen, og han 
bad Dijkstra, der ogsaa var til Stede, om at tale nogle 
Ord til Opbyggelse. Efter en forgæves Henvendelse til 
Klasse-Styrelsen om at faa Suspensionen, der var dob- 
kelt trykkende paa Festdagene, hævet, sendte Kirke- 
raadet en Klage over dette formentlige Attentat paa Sam- 
vittighedsfriheden og Trykkefriheden til Guvernøren og 
Eaadet for Provinsen Groningen Den 7de Januar 
1834 kom der det Svar, at denne Sag laa udenfor Gu- 
vernørens og Raadets Rækkevidde. I Julen og herefter 
hver Søndag holdt de Cock imidlertid gudelige Forsam- 
linger i Enken Kosters Hus, og mange bleve ved at 
komme til Dlrum for at tage Del i dem. To Gange 
ugentlig holdtes der tillige Bøntimer, men de Cock var 
saa forsigtig at trække sig noget tilbage baade ved Søn- 
dags- og Hverdags-Forsamlingerne. 

Fra forskjellige Egne af Landet kom der Breve med 
inderlig Tilslutning, navnlig ogsaa fra Scholte i Doveren. 
Han havde klart Blik for Stillingens Vanskelighed. Han 
mener, at det nu gj ælder om at parre Slange-Snildhed 
med Due-Enfold. „Hvorledes staar eders Menighed", 
spørger han.*) „Er den rede til med Kirkeraad og 
Kirkeværger at gjøre Indsigelse imod eders Afsættelse 
og at erklære sig uafhængig af den synodale reformerte 
Barke for, som en afsondret Menighed, selv, saa meget 



*) Anf. Skr. I, S. 108. «) Brevet i anf. Skr. I, S. 119 flg. 

som muligt, at lønne sin egen Hyrde og Lærer og saa- 
ledes blive et frit Tilflugtssted for alle trykkede og 
trængte Sions-Bøm i Omegnen? Er det Tilfældet, da 
bliver den nederlandske Kirkes Fremtid lysere for mig, 
og da skulle Fjenderne til sidst beklage sig over deres 
overmodige, æselsagtige Dumhed." Han har ogsaa det 
Haab, at Kongen, som en ægte Oranier, vil have Sym- 
pathi med Dordrechter-Mødets Venner, og lover at skrive 
til de Cock, saasnart han spørger nyt fra Haag. Da 
havde de Cock allerede sendt et andet Brev til Kongen; 
men han fik intet Svar paa det. 

Nu var altsaa Spørgsmaalet om en Udtrædelse rejst, 
men baade de Cock og Kirkeraadet i XJlrum viste Tanken 
herom bort. Man havde vel ogsaa en Følelse af, at der 
fattedes aandelige Kræfter til at gjøre det store Skridt 
den Gang. de Cock havde selv Hænderne fulde af Ar- 
bejde, men da der blev ved at fremkomme baade For- 
svar for Rationalismen og Angreb paa Orthodoxien, saa 
maatte han bede nogle mindre vel oplyste Lægmænd om 
at svare paa disse. De Skrifter, der herved kom frem, 
vakte baade Spot og Harme. Et af disse Smaaskrifter 
bærer Titlen: „De evangelske Sange, prøvede, vejede og 
fundne for lette af Jakob Klok, Farver og Kjøbmand i 
Delfzijl, forsynet med en kort Fortale og udgivet af H. 
de Cock, reformert Lærer i Ulrum." Deri kaldes den 
nye Sangbog en Alkoran, sammenplukket af alt, hvad 
nævnes kan; Sirene-Sange, i hvilke den til Salighed 
nødvendige Sandhed er fortiet enten af Blindhed eller 
Troløshed med det Formaal „at lulle de reformerte bort 
fra den saliggjørende Lære og at indføre en ny Løgne- 
Lære, "i) Siden tog de Cock selv det samme Spørgs- 
maal op, og i 1835 skrev han en Bog, hvis Titel lød 
saaledes: „De saakaldte evangelske Sange, den forførte 
og vildledte Mængdes Øjesten, ja endogsaa nogle Guds- 
. børns Øjesten paa Grund af Blindhed, og fordi de ere 



1) Anf. Skr. I, S. 223. Anført i Synodal-Akteme. 

blevne drukne ved deres Horeriers Vin, prøvede endnu 
nærmere, vejede og fundne altfor lette, ja stridende mod 
alle vore Endrægtigheds-Formler og Guds Ord, af H. 
de Cock, ref. Lærer, under Korset for Jesu Kristi 
Skyld." Og Indholdet af disse Bøger skal svare til 
Titlerne, saa at det ikke er underligt, at endogsaa vel 
sindede Mænd bleve betænkelige over den Literatur, 
som de Cock „patronerede". ^) Men han beraabte sig 
paa Herrens Ord, at det, der er skjult for vise og for- 
standige, er aabenbaret for umyndige. Og derfor lod han 
baade Dijkstra og andre prædike og katekisere ; men saa 
begyndte ogsaa i Holland en Forfølgelse af de gudelige 
Forsamlinger. 

de Cock havde appelleret fra „Klassen" til Pro- 
vinsen Groningens Kirkestyrelse, men denne Appel nyt- 
tede ham intet. Klassens Dom blev stadfæstet, og Suspen- 
sionens Varighed fastsat til to Aar og skærpet, for saa 
vidt som han blev dømt fra sin Løn i den Tid.^) En 
Maanedstid senere blev han dømt til at møde fof Pro- 
vins-Kirkestyrelsen i Anledning af Farverens Pjece om 
de evitngelske Sange. Da Regeringen ikke havde ladet 
høre fra sig, besluttede Kirkeraadet i TJlrum at sende 
de Cock og deres Kateket de Wit til Haag med et 
Bønskrift for at faa Kongen selv i Tale. I et Brev til 
sin Hustru (af 16de Maj 1834) skildrer de Cock Fore- 
trædet hos Kongen saaledes:*) „I Onsdags have vi 
været til Avdiens hos Kongen, og vi har talt nogen Tid 
med ham, først jeg og siden de Wit. Hans Majestæt 
gjorde sig kjendelig Umage for at forvirre os og bringe 
os fra Koncepterne, men Herren gav mig og de Wit 
Frimodighed til at fremstille Sandheden og at holde den 
fast og at gjøre ham det klart, at Sandheden selv var 
Maalet for Forfølgerne." Denne Rejse var mislykket, 
for saa vidt som Folkene i Ulrum ikke fandt den Støtte, 



») Anf. Skr. I, S. 136. «) Anf, Skr. I, 8. 163 flg. 

8) Anf. Skr. I, S. 184. 

som de havde ventet hos Kongen; men den bragte de 
Cock i Forbindelse med flere troende Mænd og Kvind- 
er, saa at han saa', at der endnu vare mange, som ikke 
havde bøjet Knæ for Baal. 

Imidlertid gik Undersøgelsen fra Provins-Kirkestyrels* 
ens Side, i Anledning af Udgivelsen af Farverens Angreb 
paa Salmebogen, sin Gang, og den 29de Maj faldt Dommen. 
I Følge den blev de Cock afsat og dømt til at betale 
Sagens Omkostninger. Men endnu var der én Instans 
tilbage: han kunde appellere til Synoden, og det 
gjorde han. Synoden var noget mildere end Provins- 
Kirkestyrelsen, som efter dens Opfattelse havde handlet 
temmdig overilet. Den gav under 16de Juli 1844 de Cock 
et halvt Aars Betænkningstid, i hvilken Tid han kimde 
bevidne Provins-Kirkestyrelsen sin Anger over den For- 
styrrelse, han havde fremkaldt; men hvis han i dette 
Halvaar ikke holdt sig nøje til alle de kirkelige Regle- 
menter, skulde Provins-Kirkestyrelsen have Ret til at 
afsætte ham i Synodens Navn. ^) Samme Dag blev der 
imidlertid ogsaa udsendt en Tilskrift til „alle Lærere 
og Kirkeraad, samt til alle andre kirkelige Øvrigheder i 
den nederlandske Kirke", i hvilken Synoden „kjærlig op» 
muntrer og broderlig formaner alle Præster, og især de 
yngre, til i deres offentlige og private Undervisning at 
afholde sig fra alt det, som paa en eller anden Maade 
kunde gjøre Renheden i deres Bekjendelse og Forkynd- 
else af Evangeliet mistænkelig".*) Paa Synoden var 
der nemlig ikke faa, der havde følt en vis Ængstelse 
over den Udvikling, som Forholdene havde taget. Prof. 
Hofstede de Groot havde søgt at værge de rationali- 
serende Theologer mod Beskyldningen for Mened og 
Edsbrud, for saa vidt de afveg fra Kirkelæren. Han 
havde i et Flyveskrift hævdet, at enhver Anerkjendelse 
af menneskelig Avtoritet i Trossager er ukristelig, og ud- 



Anf. Skr. S.240 og 243 flg.; ogsaa: Die Unruhen S. 68 flg. 
«) Die Unruhen S. 91. 

Fr. Nielsen: Statskirke og Frikirke. 10 

talt den Paastand: Stridsspørgsmaalet i vore Dage er 
ikke, hvad en Kristen skal tro, men om den ene Kristen 
maa beherske den andens Tro. Og han udtalte sig med 
Styrke imod det orthodoxe Parti, der vilde tvinge alle 
andre til at tro og tænke som det selv. Man burde, 
mente han, ikke længere spørge: ere den reformerte 
Kirkes Lærere i Overensstemmelse med Dordrechter- 
Mødet eller ikke; men: bør de være det? Og derpaa 
svarer han afgjort: Nej, det bør de ikké^ være! Mod 
den dristige Groninger - Professor udsendtes der flere 
Modskrifter, blandt andre af en Advokat af Bilderdijks 
Skole, van der Kemp. Han gjorde gj ældende, at den 
nederlandsk-reformerte Kirke var et menneskeligt Sam- 
fund, der havde Dordrechter-Mødets Kanoner til Grund- 
lag. At fjærne sig fra dette Grundlag var en stor 
Brøde; defved skilte man sig fra den Kirke, der efter 
Dordrechter-Beslutningen er grundet paa denne positive 
Ret. En lignende juridisk Betragtning af Kirken som 
en Retsanstalt kom ogsaa til Orde i det Tidskrift, „Ne- 
derlandske Røster om Religion, Politik, Historie og Li- 
teratur", som siden Foraaret 1834 blev udgivet i Amster- 
dam af da Costa og tre andre Bilderdijkianere. ^) Midt 
imellem denne strængt juridiske, orthodoxe Opfattelse 
og Rationalismen stod Dtrechter-Skolen med Professor 
Heringa i Spidsen, som søgte at mægle; og hvilken 
Magt dette Parti havde paa Synoden, viste den afvent- 
ende Mildhed over for. de Cock og Advarslen til „de 
unge Lærere". Det var dette Parti, som sejrede i 1834, 
og Utrechter-Skolens Sejr viste sig deri, at Synoden ikke 
vovede at komme frem meå en positiv Udtalelse om 
Symbolernes Betydning. Ubegrænset Lærefrihed vilde 
man ikke godkjende, men paa den anden Side heller 
ikke binde Lærerne til Symbolerne. Der kommer imid- 
lertid altid et ØjebUk, i hvilket en saadan Mellemstilling 
maa opgives og vige for Konsekvensens Magt. Da Kirke- 



^) Jvfr. Brudstykkerne i H. de Cock II, S. 80 flg. 

styrelsen ikke havde Mod til at afsætte de Præster, der 
prædikede baade mod den kristelige Lære og den kristne 
Tro , steg disses Dristighed. Og da man senere fra 
Synodens Side viste Sympathi med Vantroen, fik denne 
i Aarenes Løb Hævd i Hollands Kirker; i vore Dage 
forkyndes fra hollandske Prædikestole den mest aaben- 
lyse Fornægtelse som Kristendom. Efter Groninger- 
Skolen er Leidener-Skolen kommet, og med den er Vantro 
og Tvivl ogsaa fredlyst i Kirkerne. „Modsætningen", 
siger Prof. H. Scharling,*) „er større, end den har 
været nogen Sinde forhen, større selv end Modsætningen 
mellem Protestantismen og Romerkirken. Thi her staa 
begge Parter dog endnu paa samme Grundvold, Guds 
Naades Aabenbarelse i Hans enbaarne Søn, Jesus Kristus. 
Men nu for Tiden drejer Striden sig om Retmæssigheden 
af selve denne Grundvold, idet det ene Parti benægter 
Kristendommens Overnaturlighed og derved sætter den 
i Klasse med alle andre Religioner, der have haft deres 
Tid og derpaa givet Plads for nye". Og her, som alle 
Vegne, gjør man den samme Erfaring: „hvor man paa- 
nøder Folket Prædikanter af den moderne Theologis 
iietning, lader det gjærne Kirkerne staa tomme." 



IV. 

Medens Afsættelsen svævede over de Cocks Hoved, 
modtog han Besøg af en ligesindet Embedsbroder , den 
tidligere omtalte Præst Hendrik Peter Scholte fra 
Doveren. ^) Scholte var en Discipel af da Costa, og han 
havde staaet i nøjere Forhold til Bilderdijk. I 1830 
gjorde han som Leidener-Student Hærtoget til Belgien 
med, og efter Krigens Slutning blev han Præst. Hos 
ham gik, som hos Bilderdijk, Kjærligheden til Huset 



*) Den nyere hollandske Theologi 8. 137. 

2) Die Unruhen S. 77. flg. 

Oranien ved Siden af dyb Ærbødighed for den dordrechtske 
Orthodoxi; og som han med Yaaben i Hænde havde værget 
Huset Oraniens Eet, vilde han ogsaa af al Magt værge 
Dordrechter-Mødets. Som Student havde han færdedes 
med et Medlem af Frimenigheden i Geneve, og gjennem 
denne Omgang havde han tidlig faaet Kjendskab til og 
Porkjærlighed for frie Menighedsforhold. ^) I 1833 blev 
han Præst i D overen i Nord-Brabant, og der optraadte 
han strags som en nidkjær Ealvinist og Modstander af 
de evangelske Sange. Vi have ovenfor set, hvorledes 
han skriftlig traadte i Forbindelse med de Cock, ^) og 
det var ganske naturligt, at han ønskede at lære denne 
Medstrider nærmere at kjende og „med egne Øjne og 
Øren se og høre, hvorledes det stod til dér med Kristi 
Kirke." Da en Slægtnings pludselige Sygdom bragte 
ham uventet til Amsterdam, tog han videre og kom i 
Begyndelsen af Oktbr. 1834 til Ulrum. ') Det var paa 
en Torsdag han kom dertil, og han lovede paa Kirke- 
raadets Opfordring at holde Aftengudstjeneste næste 
Dag. Da man ogsaa bad ham prædike den nærmeste 
Søndag, fik han Kirkeraadet til at gaa til Vikaren 
(„Consulenten") for at faa ham til at afstaa denne Tjen- 
este. Consulenten nægtede det, da han sagde, at han 
ikke kj endte Scholte. Fredag Morgen gik saa Præsten 
fra Doveren selv til Consulenten for at tale om Sagen. 
Denne .var meget uvillig og erklærede, at han endogsaa, 
ved Hjælp af den borgerlige Magt, vilde holde Scholte 
fra at prædike Fredag Aften. Scholte svarede hertil, at naar 
Kirkeraadet tilbød ham, som var en rettelig kaldet Præst, 
en Tjeneste paa en Tid, paa hvilken han ikke stod i 
Vejen for nogen anden, saa kunde han ikke afslaa 
dette Tilbud. Derfor prædikede han Fredag Aften over 



») H. de Cock: H. de Cock, 11, S. 46. 
«) Se S. 141. 

^) Hans egen Beretning om dette Besøg findes i anf. Skr. 1, 
S. 284 flg. 

Joh. 8, 11 — 15 og døbte flere Børn af Ulrum Menig- 
hed. 1) 

Gudstjenesten løb stille af uden Uorden, men Lør- 
dag Middag fik Kirkeraadet fra Consulenten tilsendt en 
Afskrift af en Skrivelse fra Provins-Kirkestyrelsen i 
Groningen, der udtalte, at under de Cocks Suspension 
skulde, i Henhold til det kirkelige Reglement, „Ringens" 
Præster holde Vakance-Prædikener efter Tur, og at ing- 
en anden maatte prædike uden Oonsulentens Til- 
ladelse. Søndag Morgen fulgtes de Cock og Scholte 
til Kirke, og da Consulenten traadte ind, bad Scholte 
ham endnu engang om Tilladelse til at prædike i hans 
Sted. Da den Bøn blev afslaaet, tog Scholte Plads paa 
en af Bænkene og hørte med hele Forsamlingen rolig 
paa hans Prædiken.*) Efter Prædikenen blev en af de 
evangelske Sange sunget, og mange af Tilhørerne de- 
monstrerede da ved at sætte Hatten paa under Sangen 
og smile til hverandre.*) Da Consulenten efter Guds- 
tjenestens Slutning gik ned af Prædikestolen, gik Scholte 
hen til ham og bad om Tilladelse til at prædike om 
Eftermiddagen, da den Tjeneste ellers vilde falde bort; 
men Consulenten nægtede ogsaa at give sit Minde her- 
til. Samtidig skal de Cock have erklæret Consulentens 
Prædiken for stridende mod Rettroenheden. Scholte 
fulgte Consulenten ud af Kirken*) og formalede JFolket 
til Ro i det Haab, at han dog til sidst skulde faa Lov 
til at prædike om Eftermiddagen; men Consulenten var 
ubøjelig. Ved Middagstid blev da en Bondevogn kjørt 
ud paa et Vænge, der hørte til Præstegaarden, og fra 
denne Vogn prædikede Scholte for Mængden over Hebr. 



*) „De Børn, der efter Faders Suspension vare forblevne udøbte", 

siger den unge de Cock. 
») Anf. Skr. 11, S. 286. 

®) Die Unruhen, S. 79 efter en paalidelig Efterretning. 
*) Siden blev en Farver beskyldt for „at have trykket Consulenten 

ved Døbefonten". 

10, 19—22, og da han havde talt, sluttede de Cock Mødet 
med at tilføje nogle Ord. Søndag Aften tog Scholte 
til Groningen, og næste Dag fortsatte han Rejsen til sit 

Hjem. 

1 de fire Dage, som Scholte tilbragte i Ulrum, havde 
de to Præster talt meget sammen. Præsten i Doveren 
var vel kjendt med den religiøse Vækkelse i andre 
Lande, og han gjorde de Cock opmærksom paa flere 
Ting, der havde Betydning, hvis det skulde komme til 
en Udtrædelse. En saadan steg mere og mere frem for 
Præsten og Menigheden i Ulrum som en nærliggende 
Mulighed, og Kirkeraadet dér havde allerede i længere 
Tid opfordret til at tage det afgiørende Skridt; men 
baade Scholte og de Cocks Søn forsikre, at der ikke 
blev truffet nogen Aftale i den Retning. Det er imid- 
lertid mærkeligt, at de Cock netop Dagen efter Scholtes 
Afrejse, Mandagen den 13de Oktober, kalder' Kirkeraadet 
sammen og forelægger det et Skilsmissebrev (Acte 
van Afscheiding of wederkeering) til Statskirken. Det 
begynder saaledes : ^) „Vi undertegnede Tilsynsmænd 
(Opzienderen) og Medlemmer af Jesu Kristi reformerte 
Menighed i Ulrum have i rum Tid bemærket Fordærv- 
elsen i den nederlandske reformerte Kirke, saavel i 
Lemlæstelsen og Fornægtelsen af vore Fædres Lære, 
der er grundet paa Guds Ord, som i Udartningen af de 
hellige Sakramenters Uddeling efter Kristi Forordning i 
hans Ord og i den næsten fuldkomne Forsømmelse af den 
kirkelige Tugt" osv. I det følgende udtales der Glæde 
over, at de havde faaet en Lærer, der foredrog Fædre- 
nes rene Lære, men tillige Sorg over, at den Ro og Fred, 
han havde bragt til Veje, var bleven forstyrret ved hans 
„højst ulovlige og ugudelige Suspension". De udtale 
deres Harme over, at man har forbudt Scholte at præ- 
dike for dem og straffet gudelige Forsamlinger med 



») Anf. Skr. I, S. 291. Jvfr. Die Unruhen S. 72 flg. Stilen er 
mindre heldig i dette Aktstykke. 

Bøder. Af alt dette er det blevet dem tydeligt, »at den 
nederlandske reformerte Kirke ikke er den sande, men 
den falske Kirke i Følge Guds Ord og Artikel 29 i 
Konfessionen.'' Derfor skille de underskrevne sig fra 
den, „indtil den vender tilbage til Herrens sande Tjene- 
ste". De erklære tillige, at de ville holde Samfund 
med alle sande reformerte Kristne og ville forene sig 
med enhver paa Guds ufejlbare Ord grundet Menighed 
og selv holde fast ved Trosbekjendelsen, Heidelberger- 
Katekismen og Dordrechter -Mødets Beslutninger, samt 
bruge den gamle Liturgi og indrette en Kirkeforfatning 
i Lighed med den, som Dordrechter-Mødet fastslog. 

Næste Dags Aften blev Menigheden kaldt sammen, 
og det store Flertal af den var enig med Kirkeraadet. 
Efter Mødet . skrev de Cock i Kirkeraadets Protokol: 
„Tirsdag Aften den 14de Oktober have vi, efter i Bøn 
og paa Knæ at have set op til Herren, skilt os fra den 
falske Kirke og ved Herrens Kraft overtaget alle tro- 
endes Embede, hvad Han, Herren, den Almægtige, den 
Ene og Treenige Gud, befæste ! Med Salmesang og Tak- 
sigelse blev Højtiden sluttet." ^) de Oock og hans Ven- 
ner levede i den Tro, at Kirkebygningen i Ulrum til- 
hørte dem og ikke Kirkesamfundet; og de handlede ud 
af denne Opfattelse. Efter at de Cock havde været i 
Forhør i den nærmeste By og betalt en Bøde for de 
Forsamlinger, han havde været med til i Kredsen, gik han 
Søndagen den 19de Oktober, ledsaget af Kirkeraadet, 
ind i Ulrum Kirke.*) Det lykkedes ham at naa hen til 
Prædikestolen, men han kunde ikke komme op paa den, 
da den var besat af nogle PoUti-Emhedsmænd; en af 
disse var Katholik. Den Præst af „Ringen", van der 
Helm, der skulde forrette Tjenesten, kom; men for ham 
gjorde Menigheden ikke Plads, og da han var kommen 
til Kirken, stod de Cock op paa en Bænk og spurgte 
de forsamlede, af hvem Gudstjenesten skulde holdes. 



>) Anf. Skr. I, S. 295. «) Anf. Skr. II, S. 4 flg. 

Hån fik til Svar: „ikke af van der Helm, men af de 
Cock!'' Da van der Helm hørte det, fjæmede han sig. 
de Cock søgte at formaa Politiet til at lade ham komme 
op paa Prædikestolen, men det var forgæves. Da stod 
han op paa en Bænk og prædikede over Es. 2, 8 — 10, 
og derpaa oplæste han Skilsmissebrevet til den officielle 
Kirke. Tillige blev Navnene paa de ikke-udtraadte 
(otte i Tallet) oplæste, og de regnedes for „adgaaede af 
Menigheden'*. 

Det er en Selvfølge, at Eegeringen ikke delte de 
Cocks Opfattelse, at Kirkebygningen i Ulrum tilhørte 
Menighedens Flertal; han blev tværtimod stævnet til 
nærmeste By for at staa til Regnskab for sin Adfiærd, 
og der blev taget alvorlige Forholdsregler mod Gjen- 
tagelsen af Optrinet den 19 de Oktober. Torsdag den 
23de kom en Afdeling Soldater paa 150 Mand til Ol- 
rum, og de blev lagt i Kvarter hos Indbyggerne, de 
Cock fik for sit Vedkommende tolv Mand, og Præste- 
gaarden blev Hovedkvarteret. Der blev udstedt Forbud 
imod, at Ulrumeme talte sammen paa G-aden, og da de 
Cock næste Morgen efter Troppernes Ankomst vilde gaa 
hjemme fra, erklærede Kaptejnen ham i Kongens Navn 
Stue-Arrest og lagde Beslag paa alle hans Papirer og 
Bøger med Undtagelse af hans nye Testament. I det 
Værelse, hvor den suspenderede Præst opholdt sig, blev 
der posteret en Soldat, og en anden fik Plads udenfor 
Døren, en tredje i Haven, de Cock blev behandlet, 
som om han var en farlig Forbryder, der tænkte paa at 
løbe bort fra sin Straf. Ved denne Fremfærd havde 
Kaptejnen imidlertid overskredet Grænsen for sine 
Ordrer. Han havde i Tjenstivrighed strags sendt alle 
de Cocks Papirer til Groningen, men de kom tilbage 
med Bud om, at Hus-Arresten skulde ophæves. Man 
vil godt kunne forstaa, at de Nederlændere, der tænkte 
paa Ddtrædelse, i Regeringens og Kirkestyrelsens Ad- 
færd fandt nye Grunde, der ved Siden af Vantroen paa 

Prædikestolen, støttede deres Tanke om, at Tilstanden 
i den officielle Kirke var uudholdelig. 

Da de Oock havde faseet sin Frihed, rejste han til 
Groningen og klagede til Guvernøren over disse Hænd- 
elser, i hvilke han saa' Forsøg paa at hæmme den Fri- 
hed til Gudstjeneste, som Grundloven hjemlede. ^) Han 
talte med stor Harme om den katholske Gensdarm, 
der, „som en anden Hertug af Alba", med Glæde havde 
deltaget i Forfølgelsen og „tørstede efter de helliges 
Blod."^) Fra Groningen gjorde han en Rejse rundt i 
Egnen for at opmuntre sine Venner, og han blev af 
dem modtaget med stor Glæde. Men Modstanden mod 
ham voksede ogsaa. Da han atter passerede Groningen, 
blev han ikke blot, som før, mødt med Skjældsord af 
Pøbelen paa Gaden, men ogsaa med Stene. Dragon- 
nåden i TJlrum og Stenkastene i Groningen vare natur- 
ligvis virksomme Missionærer for Tanken om en Ud- 
trædelse, og der kom Gjæring mange Steder. I de 
Cocks Fødeby Wildervank begyndte man allerede at 
samle Penge ind for at kunne have noget at s.taa imod 
med i Forfølgelsens Dage, og Udtrædelserne indskrænk- 
ede sig ikke længere til Friesland og Drenthe; i Nord- 
Brabant sendte ogsaa Scholte Regeringen en Opsigelse 
den 1ste Novbr. ^) Da han kom hjem fra Besøget i Ulrum, 
fortalte han i en Prædiken sin Menighed, hvad han havde 
oplevet. Til Straf suspenderede „Klassen" ham. Scholte 
vilde ikke falde til Føje, og faa Dage efter Suspensionen 
udgik der fra ham og hele Menigheden, med Undtagelse 
af seks mandlige og to kvindelige Medlemmer, en Adresse 
til Kongen, der udtaler varm Hengivenhed for denne,*) 

*) Den paaberaabte Paragraf lød saaledes : „Der ydes lige Værn 
til I alle Religionspartier, som bestaa i Kongerigets^ 

«) Anf. Skr. II, S. 27. 

«) Jvfr. Anf. Skr. II, S. 44 flg. Die Unruhen S. 159 flg. 

*) „Kjærligheden til Huset Oranien," hedder det, „er ikke kvalt, 
men snarere oplivet af vor nuværende Hyrde og Lærer, men 
med Kjærlighed til Oranien forbinder sig ogsaa den gamle 
Vedhængen ved vore Fædres Religion." 

men tillige en Tilkjendegivelse af, at man i Udøvelsen 
af Gudstjenesten ikke tør underkaste sig menneskelige 
Forskrifter, der stride imod Guds Ord. Derfor forlanger 
Menigheden i Doveren, Genderen og Gansrooyen Frihed 
til at ordne sin Gudstjeneste uden Regeringens Ind- 
blanding, i Ly af den Religionsfrihed, som Grundloven 
har skjænket. I Slutningen af November Maaned kom 
der imidlertid som Svar en Skrivelse fra Kultus-Minist- 
eren, sorn tilintetgjorde deres Forhaabninger, Der siges 
i den, at Scholte ikke er suspenderet paa Grund af sin 
Prædikemaade eller sine dogmatiske Meninger, men kun 
fordi han har krænket de kirkelige Forordninger og sat 
sig op imod den kirkelige Øvrighed. Det er altsaa slet 
ikke Samvittighedsfriheden, der er Tale om i denne Sag. 
Endvidere udtales deri, at de, der ville udtræde, ikke 
længere ville blive holdte for reformerte, „da der i dette 
Land ikke bliver anerkjendt noget andet reformert Kirke- 
samfund end det, hvis Organisation er reguleret ved de 
af Kongen stadfæstede Reglementer og Forskrifter, og 
som styres efter de i disse indeholdte Forordninger." 
For det Tilfælde, at de skulde dele de Cocks Opfattelse af 
den stedlige Menigheds Ret til Kirkegodset, siges der end^ 
videre, at det tilhører hele det reformerte Kirkesamfund, 
og at enhver, der skiller sig fra dette Samfund, derved fra- 
siger sig ethvert Krav paa Del i Godset. Og hvad Paa- 
beraabelsen af Grundloven angaar, gjør Ministeren op- 
mærksom paa, at den ved denne hjemlede Religions- 
frihed har sin Grænse; den lover nemlig (se ovenfor 
S. 153) kun de bestå aende Konfessioner^ sit Værn* 
Hvis „den Sekt", som de ville danne, ikke blot vil nøjes 
med at sidde stille med sine religiøse Begreber, maa 
den søge Anerkjendelse af Kongen; før denne er givet, 
kan der ikke være Tale om fri Udøvelse af Gudstjenesten. 
Bagved denne Afvisning laa tillige en Anvisning af den 
Vej, de, der vilde udtræde, skulde vælge; men det varede 
noget, inden disse vare villige til at følge Anvisningen. 
Da baade de Cock og Scholte bleve ved at holde 

gudelige Forsamlinger, bleve de satte i Fængsel, men 
Scholte kom snart ud, da der blev stillet Kavtion for 
ham. de Cock havde derimod en længere Fangetid, og 
i den kunde han i Ro overveje, om han kunde for- 
svare et Tilbagetog. Han læste ogsaa i Fængslet John 
Knox's Levned, og derved blev han end mere opmuntret 
„til at stride og lide for Sandheden".*) Fra alle Sider 
modtog han Beviser paa Deltagelse, saa at hans Søn 
mener, at denne Fængselstid hørte til de lykkeligste 
Dage i hans Liv. Medens han var fangen, udløb Fristen, 
som Synoden havde sat for ham, og da han ikke inden 
den fastsatte Tid havde gjort Tilbagekaldelse, modtog 
han den 20de Jan. i Synodens Navn en Meddelelse om, 
at han var afsat. 

Imedens de Cock sad i Fængsel, søgte Menigheden 
i Ulrum ved skriftlig og mundtlig Henvendelse til Kongen 
at faa Tilladelse til fri Gudstjeneste; men forgæves. 
Det skulde blive ved Lovens Bestemmelse oln, at der 
ikke maatte samles mere end tyve Personer til gudehge 
Forsamlinger. Der blev gjort Forsøg paa at skaffe et 
Hus til Veje til de Cocks Hustru, der maatte forlade Præste- 
gaarden i Ulrum, men heller ikke det lykkedes. En Enke 
laante hende foreløbig Hus, men da de Cock kom ud 
af Fængslet, maatte der tænkes paa større Rum. Da 
^Fjendernes List" *) gjorde det umuligt at finde Bolig i 
Ulrum, hvor han tilmed var under en trykkende Opsigt, 
besluttede han at tage til Smilde, hvor han ogsaa havde 
mange Venner. Efter sin. Løsladelse tilbragte han dog 
først en Tid paa Rejser for at styrke Menigheden til at 
holde ud. Fra forskjellige Sider hørte hanRaabet: kom 
over og hjælp os! og han var utrættelig paa Færde. 
For at undgaa Forfølgelse rejste han i Regelen om Afte- 
nen eller Natten og holdt Forsamling lige strags efter 
sin Ankomst, for at Avtoriteteme ikke skulde faa Tid 



1) Anf. Skr. H, S. 52. ^) Anf. Skr. II, S. 99. 

til at hindre dem. „Man lærte," siger hans Søn, ^) „i 
de Dage at forstaa, hvorfor de første Kristne holdt nat- 
lige Sammenkomster i Huler og Spelunker". Hvor de 
Cock ikke kunde komme, holdt andre troende Præster 
eller Lægfolk Møder, og Forfølgelsen udeblev ingensteds. 
Der var næsten ikke en Domstol i Landet, som ikke havde 
paakjendt Sager med Hensyn til gudelige Forsamlinger. *) 
Hvor der før havde været Død, begyndte Livet nu at 
røre sig, men ikke altid i sunde Former; der er Breve 
og Dagbogs-Optegnelser, som vise, at Sværmeriet ogsaa 
kan fæste Bod blandt de nøgterne Hollændere.^) 

At de Cock og, Scholte ingenlunde vare ene om 
deres Klager over, som det hed i deres Sprog, at Baals- 
præster stode paa Sions Prædikestole, kom frem paa 
Synoden i 1836.*) Denne Synode er mærkelig, fordi 
den i Grunden forhandlede det, som vi med et ejendom- 
melig dansk Udtryk ville kalde „Præstefrihed". Synoden i 
1834 var jo, som tidligere fortalt (se S. 146), endt uden 
at afgjøre det Spørgsmaal. flere Lægfolk havde rettet 
til den om Betydningen af det nye Præsteløfte, men 
tillige med en Advarsel til de radikale Præster. Til 
Synoden i 1835 indkom der nye Andragender om For- 
klaring af Præsteløftet, og denne Gang fra Præster, ikke 
fra Lægfolk. Disse Andragender kom fra to Sider. Et 
Andragende var indsendt af nitten Præster i Provinsen 
Groningeii med Engels i Spidsen. Denne Mand var 
udgaaet fra Schleiermachet, men var efterhaanden naaet 
frem til en mere bestemt kirkelig Kristendoms-Opfat- 
telse, og Medunderskriverne af denne Adresse delte vel 
i alt væsentligt hans Standpunkt. Disse Præster gjorde 
opmærksom paa den ovenfor omtalte Tvetydighed i Præste- 
løftet, ^) der egentlig indførte Præstefrihed. Man kunde 



>) Anf. Skr. II, S. 77. ») Anf. Skr. H, S. 138. 

») Jvfr. n, S. 163 flg. 

*) Anf. Skr. II, S. 78 flg. Die Unruhen, S. 106 flg. 
») Se S. 108. 

tage Udtrykket „i Overensstemmelse" i dette Løfte paa 
en Maade, der overlod alt til det individuelle Forgodt^ 
befindende; med en saa vag Bestemmelse kunde en re- 
formert Lærer formentlig ogsaa underskrive den triden- 
tinske Kirkeforsamlings Beslutninger. Engels og hans 
Meningsfæller have med Smerte set, at den forrige Syn- 
ode ikke har givet en Forklaring af dette Løfte ; og han 
mener, at Ordene maa forstaas aaaledes, at den Lære, 
der er indeholdt i Kirkens Symboler, er i Overensstem- 
melse med Guds Ord; men han véd, at der er dém^ 
der fortolke Løftet saaledes, at man ved Underskriften 
kun forpligter sig til at forsvare Kirkens Lære, for saa 
vidt den efter hver enkelts Mening stemmer med 
Guds Ords Lære. Og han er bekymret ved at se^ at 
Rationalisterne i den forrige Synodes Ulyst til at tale 
bestemt have fundet en Godkjendelse af deres Opfat- 
telse af de gamle Symbolers Ugyldighed. Det ligger i 
Tidens Aand, siger Adressen, at den, der rejser sig for 
at værge det gamle og prøvede, bliver fortrængt af dem, 
der hylde Tids-Aanden; men Underskriverne have det 
Haab, at Synoden vil gjøre Ende paa al Tvetydighed 
ved at erklære, at Præsteløftet forpligter Læreren til at 
lære og forsvare „de for den nederlandsk -reformerte 
Kirke karakteristiske Lærestykker, saaledes som de ere 
indeholdte i de almindelig antagne Symboler." 

Ved Siden af dette Andragende laa der nogle Hen- 
vendelser fra Præsterne Brummelkamp, van Bhee, 
Gezelle Meerburg og S. van Velzen, der fremførte 
det samme Ønske, men mere til. Disse fire Præster udtalte 
sig skarpt om de falske Lærere; de ville have de evangelske 
Sange og nogle nye Spørgsmaal før Nydelsen af Her- 
rens Nadver afskaffede og Kirketugten gjennemført. 
Det var Venner af de Cock og Scholte, og i en af 
disse Adresser var der bestemt udtalt Sympathi for disse 
to forfulgte Lærere. 

Som sædvanlig var der nedsat et Udvalg for at 
drøfte de indkomne Andragender, og Professor van 

Oordt fra Groningen gav som Ordfører Beretning om 
det Resultat, til hvilket Udvalget var kommet. Det 
mente, at der ganske vist var Grund til atter at over- 
veje Sagen, da Henvendelserne denne Gang kom fra 
„Lærere i den reformerte Menighed, altsaa fra beret- 
tigede Personer." Der var imidlertid efter dets Opfat- 
telse ingen Grund til at give den ønskede Fortolkning 
af Løftet. Uenigheden i Kirken kom ikke fra Løftets 
Tvetydighed, men fra nogles Misnøje med denne Tve- 
tydighed, og en bestemt Erklæring vilde formentlig snar- 
ere skabe ny Ufred end Fred. Alle Formler kunde, 
ligesom Biblen, udlægges forskjellig. Dernæst gjorde 
Ordføreren i sin Betænkning opmærksom paa, at Under- 
skriverne af de forskjellige Adresser jo ingenlunde vare 
enige. Engels og hans Venner vilde nøjes med, at Læ- 
reren bindes til „de karakteristiske Lærestykker", men de 
andre antyde ikke et saadant Skjel mellem væsentligt og 
uvæsentligt. Og hvem bestemmer, hvad der er det ka- 
rakteristiske? Er det netop ikke herom, der hersker 
Uenighed mellem de orthodoxe og Rationalisterne ? Her- 
til kom, at der ogsaa var indgivet Mod-Adresser, den 
ene undertegnet af mere end 120 Præster, den anden 
af 37, som bad om at lade det blive ved det gamle, 
uden Udtalelse, Deraf fremgik det tydeligt, at der var 
to store Partier i den nederlandske Kirke, og en bestemt 
Udtalelse fra Synodens Side var saa langt fra at ville fremme 
Enighed, at den tvært imod vilde fremkalde Spaltning. 
Derfor raadede Udvalget Synoden til at erklære, at den 
ikke fandt Anledning til at give nærmere Forklaring af 
Præsteløftet. Engels skulde saa have et venligt og høf- 
ligt Svar, men Brummelkamp og de andre en Tilkjende- 
givelse af Misnøje med deres Maade at skrive paa. 

Det er tydeligt nok af den hele Forhandling, at 
man paa begge Sider var gaaet glip af den rette Maale- 
stok for det grundkristelige. De orthodoxe forvekslede 
Tro og Lære og satte Dordrechter-Mødets Bestemmelser 
om de saare dunkle Spørgsmaal paa lige Linje med 

Kristentroens Kjæme, og Rationalisterne havde kastet 
Barnet bort med Badevandet, den kristne Tro med den 
dordrechtske Theologi. Men det kan dog ikke nægtes, 
at Engels og Brummelkamp vare i deres gode Bet, 
baade naar de hævdede deres Hjemstedsret i den neder- 
landsk-reformerte Kirke, og naar de bestred Rationa- 
listernes Borgerret indenfor den. Skjønt Professor 
Heringa fra Utrecht, der havde .haft saa stor Indflyd- 
else paa den forrige Synodes Beslutninger, ogsaa var til 
Stede her og kritiserede Udvalgets Indstilling i et langt 
Foredrag, gik denne dog enstemmig igjennem. ^) Og der- 
med var den videst gaaende Lærefrihed hævdet i den 
nederlandske Kirke. 



V. 

1 Slutningen af Aaret 1835 vare „Menighederne 
under Korset" voksede betydelig, navnlig i Groningen, 
Drenthe og Friesland, og jo mere de tog til, desto 
mere føltes der Trang til Sammenslutning. Man havde 
allefede saa smaat begyndt at gjennemføre Klasse-Ind- 
delingen ogsaa indenfor disse Frimenigheder, og der var 
vaagnet Ønske om en Synode. Denne blev da sam- 
menkaldt til Amsterdam i Dagene imellem den 2den 
og 12te Marts 1836.^) Medlemmerne aflagde først den 
Bekjendelse, at „alle Artiklerne i Trosbekj endelsen, Ka- 
tekismen og Dordrechter-Synodens Læreregler i alt stem- 
me med Guds Ord." Dernæst forhandledes der om 
en Adresse til Kongen, og der blev vedtaget et meget 
vidtløftigt Aktstykke, som blandt andet indeholdt Be- 
viser for, hvor misligt flere Præster stillede sig til 
Dordrechter-Symbolet. Den unge de Cock fortæller, at 



^) Heringa havde som Omhud for det theologiske Fakultet 
kun Sæde, ikke Stemme i Synoden. 

«) H. de Cock II, S. 180 flg. 

der „i det hele" var Enighed paa Synoden, men han 
kan dog ikke nægte, at man allerede paa dette Møde 
mærkede til den Forskjel, som siden forstyrrede Freden i 
Frimenighederne. ^) Disse levede i det Haab, at Kongen 
skulde føje deres Ønske om Anerkjendelse, men et nyt Re- 
skript af 5te Juli, der var Svar paa deres Adresse, maatte 
bringe det Haab til at svinde. Kongen udtaler deri sin 
Harme over, at de ikke blot bleve ved at holde utallige 
religiøse Forsamlinger, at kalde og ordinere Diakoner, 
Ældste og Præster og at udskrive en Bededag, men ogsaa 
at organisere et kirkeligt Samfund med en egen Synode. 
Det er let forklarligt, at han ikke kunde indrømme dem 
Ret til at lade sig kalde „den sande reformerte Kirke", 
og at der overhovedet ikke kunde være Tale om nogen 
som helst officiel Anerkjendelse, førend de havde ind- 
sendt deres Reglementer og Statuter. For at bane Vej 
for en saadan bestemmer Kongen, at de Personer, 
der ville danne en Frimenighed og have Tilladelse til 
fri Religionsøvelse i en særlig Kjrkebygning eller et 
Privathus, skulle vende sig til Regeringen i en, „af hver 
enkelt personlig undertegnet. Adresse, i hvilken de*maa 
erklære, at de ville sørge for deres Gudstjeneste og deres 
fattige og ikke vente Understøttelse af Staten eller gjøre 
Krav paa Kirkegodset." Hvis de imidlertid ville have 
Tilladelse til at holde gudelige Forsamlinger paa mere 
end tyve Personer, maa de for den stedlige Øvrighed 
opgive Deltagernes Navne og Bolig og Tiden for Sam- 
menkomsten. ^) 

Af dette Reskript* lærte nu de Cock, „at en Fyrste 
af Huset Oranien kunde tage Del i Undertrykkelse af 
dem, som ikke havde andet Maal end den fri Forkynd- 
else og Haandhævelse af den reformerte Lære." Og 



1) Anf. Skr. U, S. 211. 

«) Anf. Skr. IL S. 213 flg. Ogsaa i: Die Unruhen S* 165 og i 

Bheinwald: Acta historico-ecclesiastica , Jahrgang 1836, 

S. 563 flg. 

han vilde ikke underkaste sig den kongelige Yilje. Han 
vendte sig paa ny til Kongen og foreslog Sammenkald- 
elsen af en almindelig national Synode, „som i Fædre- 
nes Dage"; saa vilde det nok vise sig, hvem der var 
Bemonstranter nn. Indtil da beder han om den samme 
fri Eeligionsøvelse, som Sekterne • have. Men der var 
Menigheder, der faldt til Føje og vendte sig til Reger- 
ingen med de forlangte Opgivelser, til stor Harme for 
de fanatiske Frihedsmænd, I disses Tidsskrift „De Be- 
formatie" blive disse frafaldne sammenUguede med hine 
fejge Kristne, der i Kejser Decdus' Dage af den hedenske 
Øvrighed ved . Bestikkelser erhvervede sig. Beviser for at 
have ofret. ^) Og flere af disse, i Begyndelsen mere fred- 
sommelige, Menigheder, bleve senere fanatiserede; de 
fandt da Indskrænkningerne i den meddelte Tilladelse til 
Gudstjeneste saa utaalelige, at de, efter at være faldne 
til Føje, gjorde ny Protest. Saaledes gik det i Zwolle. ^) 
Derved blev Øvrigheden hidset til endnu stærkere For- 
følgelse. Det herskende Parti i Kirken, med Donker 
Curtius i Spidsen, saa* kun idel Oprør i denne Fri- 
menighedsbevægelse, og den gamle Bestemmelse i Straffe- 
loven mod Forsamlinger paa over -20 Personer blev gj en- 
nemført med en Haardhed, der var lige saa uklog som 
ukristelig. De refoi*merte Lærere, der bleve plagede 
med de gamle Straffebestemmelser mod gudelige For- 
samlinger, „flygtede, sojn Apostlene, fra en Stad til en 
anden^, og Martyriet gav her som altid Bevægelsen ny 
Fart, men ikke i Betning af aandelig Sundhed. 

Begeringens Fremfærd forekom imidlertid mange 
haard og ubillig, og flere af Bilderdijkianeme, Advokater 
i Amsterdam og s'Gravenhage, rejste sig ligefrem til 



^) H. de Gock, II, S. 225. Amsterdammemes Ans/ztgning findes 
hos Rheinwald S. 567—84. 

>) H. de Go ck II, S. 227. Et Medlem af Menigheden gjorde 
dér forgæves Forsøg paa at tale Flertallet til rette, anf. Skr. 
S. 229—35. 

Fr. Nielsen: Statskirke og Frikirke. 11 

Forsvar for de forfulgte. Den første, der traadte i 
Skranken for dem, var Advokaten van Hall, der selv 
havde sluttet sig til Menighederne under Korset. Han 
søgte, i et Skrift om Friheden til at holde gudelige For- 
samlinger, at bevise, at Separatisteriie ikke dannede 
jiogen Association, og at Grundlovens Tilsagn om For* 
samlingsfrihed tilintetgjorde de gamle Bestemmelser i 
Straffeloven.^) Til det Resultat vare ogsaa flere Dom- 
mere komne. ^) Over-Domstolen i Amsterdam frikjendte 
saaledes Scholte, da han var stævnet paa Grund af 
gudelige Forsamlinger i private Huse. Frifindelses-Dom- 
men var bygget paa, at Grundloven havde tilsikret alle 
Undersaatter fuld Religionsfrihed, naar den offentlige 
Ro og Sikkerhed ikke blev forstyrret; og den anklagede 
Sekt kunde jo ikke ventes at ville fremkalde Forstyr- 
relser, da. Frimenighederne i et og alt vilde holde fast 
paa den refprmerte Kirkes Lærebegreb og overholde 
dens Love. Alle de anklagede vare jo Medlemmer af 
den reformerte Kirke, altsaa af et Samfund, der bestod, 
da Grundloven blev given, og følgelig behøvede de ikke 
Avtorisation. Andre Dommere brugte imidlertid uden 
videre Straffelovens forældede Bestemmelser, og alene i 
Friesland havde man fra Spaltningens Begyndelse indtil 
Febr. 1837 dømt de opvakte til at betale 6860 Gylden 
i Bøder, og da de fleste, som fattige Folk, ikke kunde 
betale med rede Penge, havde man taget deres Ejendele og 
tit, med en raffineret Skadefryd, solgt dem om Søndagen, 
fordi man vidste, at de strænge Kalvinister saa ikke 
selv vilde kjøbe dem igjen. Denne Fremgangsmaade 
vakte stor Harme, og fra de opvaktes Venner i Pays de 
Vaud kom der en Henvendelse til den hollandske Ke- 
gering om dog at agte Religionsfriheden. 

I Aaret .1837 fremtraadte ogsaa Gro en van Prin- 
ster er, den fremragende Statsmand, med et Forsvars- 



») Die Unruhen S.151. 

^) Jvfr. P. W. Becker i Theol. Tidsskrift, III. 2, S. 72 flg. 

skrift for de udtraadte. *) Han dadlede Statens Ind- 
greb i Kirkens Anliggender og navnlig den Fuldmagt, 
.som ' den af saa faa Medlemmer bestaaendé Synode havde 
faaet. Ved den lille Forandring, som Synoden havde 
gjort i Præsteljøfftet, vat alt blevet løst og vaklende. 
Man havde i den første Glæde over Udfrielsen fra det 
franske Aag undladt at gjøre alvorlig Indsigelse imod 
disse nye Ændringer, men. efterhaanden som Troslivet 
varvaagnet, indsaa man, hvad man havde forsømt. Syn- 
oden havde imidlertid ikke taget Hensjrn til saadanne 
Klager, men afvist dem alle med fornem Foragt. Følg- 
en heraf laa nu for Dagen : et Skisma var i Frembrud. 
Groen van Prinsterer billigede ingenlunde Separatister- 
nes Færd, men han sagde, at det saa' ud, som om Kirke- 
styrelsen havde- lagt Snarer for de ivrige Præster og 
glædet sig over deres Fald og forstørret deres Fejltrin. 
Han fandt, at Synodens Nidkjærhed for Indførelsen af 
de nye evangelske Sange var noget paafaldende, naar 
man saa* hen til „dens Ligegyldighed for det langt vig- 
tigere, for de bibelske Sandheder og de kristelige Hoved- 
lærdomme." Først havde man troet at have Ret til 
at drive* Separatisterne ind igjen i det Samfund, som 
de vilde forlade ; men da man saa var bleven nødt til 
at erkjende deres Ret til at træde ud af det gamle 
Samfund, vilde man ikke erkjende deres Ret til at 
danne et nyt. Forfølgelserne ville efter hans Opfat- 
telse aldeles forfejle Maalet. „De ville kun tjene til 
at vække Forbitrelse, ej blot hos Skismatikerne selv, men 
ogsaa hos mange, der ellers ere uvillig stemte mod de 
religiøse Bevægelser. En Uenighed i Samfundet, der 
oprindelig kun har drejet sig om Troens Lærdomme 
og Kirkens Anliggender, vil i Tidens Løb saare let 
kunne antage en politisk Karakter, og Nederlandenes 
nyere Historie har vist, at naar religiøse Stridigheder 
antage en politisk Karakter, gjøré ofte de Partier fælles 



*) P.W. Becker paa anf. Sted S. 79 flg. BL. de Cock, II, S. 291. 

Sag, som i Troens Anliggender ere hinanden fremmede.*' 
Groen van Prinsterer sluttede saa med, som van Hall. at 
paayise, at Øvrighedens Færd var stridende imod Grund- 
loven. 

Dette Skrift vakte stor Opsigt; i Løbet af ganske 
kort Tid udkom det i fire Oplag. Imod det skrev først 
en 'af Hollands mest ansete Jurister, A. W. van Ap- 
peltere og siden Præsten P. Bo el es Modskrifter, der 
dog ikke forbleve uden Svar. Og Drøftelsen af Sepa- 
ratisternes Stilling havde i det mindste det til Følge, at 
flere ret tænkende indsaa*, at Regeringen var kommen 
ind paa en fejl og farlig Vej, der kunde føre til Sam- 
vittighedstvang. Paa den anden Side bidrog den Sym- 
pathi, der fra flere Sider var vist Separatisternes Sag, 
omend ikke deres Lederes Personlighed, til at stemme 
disse mildere. I Decbr. 1838 søgte Scholte Anerkj end- 
else af den „kristelig - fraskilte" Menighed i Utrecht, 
ved hvilken han var Præst, og da denne var meddelt i 
Febr. 1839 uden krænkende Bestemmelser, søgte ogsaa 
de Cock Anerkjendelse for sin Menighed i Gronin ig- 
en.*) Senere, da Vilhelm II havde besteget den hol- 
landske Trone, bestemte et nyt kongeligt Reskript af 
9de Jan. 1841, hvorledes Ordningen af Frimenighederne 
skulde gaa for sig, og efter Februar-Revolutionen have 
tre nye Reskripter (af 9 Jan. 1849, 17 Oktbr. 1852 og 
endelig af 1 Oktbr. 1868) stillet den „kristelig refor- 
merte Kirke" lige med de øvrige Kirkesamfund, men 
uden at yde den Tilskud af Statskassen. 

Men her som andensteds blev Striden udad til af- 
løst af indre Stridigheder. Naar man gjennemlæser den 
Fortegnelse over Frikirkens døde og levende Præster, 
som findes i den Almanak, der hvert Aar udgives i 
Amsterdam, søger man forgæves efter Navnene Scholte 
og van Rhee. Det kom meget tidlig til et Brud imellem 



1) Reglementet for denne er aftrykt i H. de Cock II, S. 300 flg. 

Prikirkens to Hovedledere, de. Cock og Seholte. ^) de 
Cock opfattede Adskillelsen fra den officielle Kirke som 
en . Tilbagevendelse til den reformerte Kirkes Lære, 
Tugt og Gudstjeneste; derfor erkjendte han alle Med- 
lemmer af den reformerte Kirke, der vilde slutte sig til 
barn, som Medlemmer af Frikirken; men han vilde selv- 
følgelig kun stede dem, der selv havde aflagt en Bekjendr 
else, *) til Nadveren. Ud fra denne Opfattelse døbte 
han ogsaa Børn af Forældre, som vel selv vare døbte, 
men som endnu ikke havde aflagt en særlig Trosbekj endelse. 
Scholte vilde derimod kun døbe Børnene, naar enten 
Faderen eller Moderen eller begge Forældrene havde 
aflagt Bekj endelsen, og kun anerkjende dem som Med- 
lemmer af Frimenigheden, der havde gjort det. Denne 
Forskjellighed gav Anledning til mange smaa Sammen- 
stød, og Scholte klagede over, at de Cock kom ind 
paa håns Enemærker. Paa Synoden i Utrecht 1837 kom 
disse Tvistemaal paa Bane, men endnu var Baandet 
mellem de udtraadte dog ikke helt bristet. Bruddet skete 
paa Synoden i Amsterdam 1840.*) K\in Halvdelen 
af Menighederne havde sendt Ombud til Amsterdam, og 
der blev Fællesskabet med Scholte opsagt. Samtidig kom 
der Strid om Ejravene, som skulde stilles til Menighed- 
ens -Lærere. Der var kun ganske enkelte studerede Folk 
indenfor Frimenigheden, og Ordet skulde dog forkyndes ; 
hvorfor saa ikke bruge ustuderede Folk dertil? de Cock 
var uden Betænkelighed . i saa Henseende, men S. van 
Velzen skrev „et Brev fra en Lærer til den kristelige 
reformerte Menighed i Nederlandene", i hvilket han ad- 
varede mod denne Praxis. Da Utrechter - Menigheden 
blev .anerkjendt, lød en af Paragraferne i dens Konsti- 
tution paa, at „Ordets Tjenere ogsaa skulde drage Om« 



^) H. de 06ck n, S. 245 % . 

^) Be konfirmerede — vilde vi sige. 

<) Protest. Monatsblåtter 1864, S. 349 flg. 

sorg for Undervisningen af vordende Tjenere og dertil 
bruge saadanne Menighedsmedlemmers Hjælp, som der- 
til have faaet anerkjendte Gaver og Evner af Herren", 
og en lignende Paragraf findes i Groninger-Menighedens 
Konstitution. Men der var i Frimenigheden ikke mange 
Lærere, der havde Gaver og Tid til at tage sig af de 
vordende Præster, og de alvorligere Medlemmer af Me- 
nighederne under Korset saa' nok, hvilke Farer en løs 
og overfladisk Uddannelse kunde føre med sig. Derfor 
blev dér arbejdet paa at faa oprettet en egen Præste- 
skole for Frikirken, men. først i 1854 blev denne aabnet 
i Byen Kampen. Ved den virker for Øjeblikket seks 
Præstélærere : S. van Velzen, der som en konsekvent 
Dordrechter giver Skolen sit Præg;; Brummelkamp, 
H. de Oock, en Søn af Frimenighedens første Leder, 
bekjendt som Forfatter til den Skildring, vi have benyt- 
tet til denne Fremstilling; Steketee og M.Nobrdtzij^ 
Efter Almanakken for 1882 er der for Tiden 31 theo- 
logiske Studenter ved denne Præsteskole og 43 „lite- 
rariske". ^) Den. „literariske" Forberedelse kan tage et 
Par Aar; selve det theologiske Studium strækker sig 
over tre Aar, og de sidste Aars Studenter sendes i Fe- 
rierne ud til Landsbypræster for at gaa dem tilHaande 
og af dem praktisk at indføres- i deres fremtidige Gjer- 
ning. 

Den 14de November 1842 døde Hendrik de Cock* 
men hans Død havde ingen betydelige Følger for Frimenig- 
heden. Dens indre Sammenhold havde ikke været dens 
stærke Side. Fra de fraskilte Menigheder skilte der sig 
jævnlig mindre Kredse , som førte . en aldeles indepen- 
dentisk Tilværelse. Der var saaledes i 1864 ikke mindre 
end tre Menigheder i Amsterdam alene, der hver for 
sig vare aldeles uafhængige, og uden Forbindelse med 



^) Ved Sammenligning af „Jaarbockje" for 1881 og 82 viser det 
sig, at af de 57 „literariske" Studenter for 1881 havde kun. 
16 bestemt sig for Uddannelsen til Præstegjeming. 

Primenighedeji der. Paa Synoden i Middelburg 1869 
blev der foretaget en Sammensmæltning af de egent- 
lige Frimenigheder og fjorten* indepéndentiske „Menig- 
heder under Korset", og ved den Lejlighed ombyttedes 
Navnet „kristelig-fraskilt Kirke" med „kristelig-ref ormert 
Kirke", . og i Aaret 1870 fik Samfundet Korporations- 
Rettigheder ved et kongeligt Reskript. I Aaret 1860 
vat der 226 Menigheder, i 1877 362, og i dette Øjeblik 
er der 372, som betjenes af 298 Præster. Disse Menig- 
heders Størrelse er saare forskjellig; der er enkelte paa 
en Snes Medlemmer, flere paa nogle Tusende (Groningen 
1200, Ulrum 625, Hoogeveen i Drenthe 2300, Zwolle 
1200, Utrecht 417, Amsterdam 4500, Leiden 1900, Rot- 
terdam 4212). Fordelt efter Provinser tage Tallene sig 
saaledes ud: . 

Groningen 28656 

Priesland 21609 

Drenthe . 11969 

Overijssel 12662 . 

Gelderland 6024 

Utrecht 3675 

Nord-Holland 14065 

Syd-Holland 28385 

Zeeland 10465 

Nord-Brabant 6002 



lait: 142492.1) 

Naar man ser paa disse Tal, vil det skjønnes, at 
Primenigheden navnlig har vundet LFdbredelse i de tre 
Provinser, fra hvilke * Bevægelsen udgik: Groningen, 
Priesland og Drenthe, og dernæst paa de Steder, hvor 
Vantroen har erobret de fleste af den officielle Kirkes 

« 

Prædikestole. Elterhaanden som det positive, konfes- 
sionelle Element er kommen til Kræfter, er Frikirkens 
Udbredelse dog ikke standset; men nu søger den, siger 



^) I 1877 var der: 133155. 

en uvildig Hjemnielsmanfl, *) „navnlig at drage de troende 
til sig ved sin fri, ikke af Staten understøttede Stilling, 
og man kan ikke nægte, at der af dens kraftige Udfold- 
else ogsaa paa dette Punkt er tilfaldet de andre Kirker 
en rig Velsignelse." „Med Glséde", siger ogsaa en Ven 
af den hollandske Liberalisme,^) „kan man omtale disse 
Frimenigheders kristelige Alvor, deres store Bibelkund- 
skab, deres Iver for den kristelige Sandhed'*. Men me- 
get trangsynet er Blikket hos mange, som naar man fiere 
Steder kun vil læse de gamle Andagtsbøger af Loden- 
steyn og de to BrakePer i Udgaver, trykte med gotiske 
Typer,*), eller naar alle Børnene i en Skole gaa kop- 
arrede om, fordi man ikke har villet lade dem vaccinere 
af Hensyn til Dogmet om Forudbestemmelsen. 

Man vil kunne paavise mange Skrøbeligheder, som 
klæbe ved disse „Menigheder under Korset**, men man 
vil ikke kunne nægte, at de have haft og endnu have 
en Mission iblandt det Folk, hvis officielle Kirke og 
hele sociale Udvikling mere og mere gaar bort fra den 
positive Kristendom. Om dét end, som Tyskerne sige, 
staar smaat til med Videnskaben i disse Frimenigheder, 
viser Livet, at der her findes en Tro, der er virksom i 
Kjærhghed. 



*) Gerth van Wijk i Herzog VI, S. 259. 

>) Nippold i Protest. Monatsblåtter 1864, S. 351. 

*) Ritschl: G-escbichte des Pietismus I. S. 362. 

(n skotsk Protestant har i et afgjørende Øjeblik sagt, 
at Skotlands nyere Kirkehistorie har været „en Historie 
om Angreb fra Staténs Side og om Lidelse og Modstand 
paa Kirkens". ^) Disse. Ord vare mere end en rhetorisk 
Overdrivelse. Der er i Virkeligheden faa Folkekirker, 
hvis Medlemmer have været saa nidkjære paa deres Fri- 
hed som den skotske, men ogsaa faa Stater, der saa 
ofte have krænket de kirkelige Grundlove som den skot- 
ske Stat. Reformationens Indførelse krævede Blod, og 
den efterfølgende Tid var saare stormfuld. Da Stuart- 
eme havde forenet det biskoppelige Englands Krone 
med Skotlands, bleve de styrkede i deres Yndlings- 
Theori om Forbindelsen imellem Kongedømmet og Bispe- 
dømmet, og saa oprandt der tunge Tider for de skotske 
Presbyterianere. Imidlertid overlevede Presbyterianis- 
men baade Jakob Ts og Karl I's Undertrykkelser, og 
netop i Karl I's sidste Dage viste den sin Magt; thi 
Presbyterianerne spillede en Hovedrolle paa det navn- 
kundige Møde i Westminster, hvis Læreregel til en Tid 
vår Symbol i England, som den har været det i Skotland 
indtil denne Dag. I det Aar, da Karl I besteg Skafottet, 
udstedte det skotske Parlament en Akt, der skulde sikre 



*) Autobiography of Thomas Guthrie and Meraoir (Edinburgh 
1877) S. 392. 

Menighederne en efter presbyteriansk Tankegang saare 
væsentlig Ret: Præstevalget. Det var netop i Aaret 
1649, at Skotlands Parlament erklærede, at „Patronat- 
et og Præsentationen til Præsteembeder er et Onde og 
en Trældom, under hvilken Herrens Folk og dette Lands 
Præster længe have sukket ; at det savner Grund i Guds 
Ord og kun er støttet paa den kanoniske Ret; at det 
er en papistisk Skik, bragt ind i Kirken i Uvidenhedens 
og Overtroens Dage; at det strider imod Forfatningen 
og General-Synodens Bestemmelser og er lige skadeligt 
baade for Folkets Frihed og Præsternes Stilling" ; og 
derfor forbød og tilintetgjorde Parlamentet „alle Former 
af Patronat og Præsentation til Præsteembeder, hvad 
enteil de tilhøre Kongen, Patroner, Presbyterier el- 
ler andre i dette Kongerige." Den næste General- 
Forsamling i) gav saa Regler for Præsternes Ansættelse 
og bestemte, at Présbyterierne for Fremtiden skulde be- 
sætte Præsteembederne efter Menighedernes Kaldelse 
eller med deres Samtykke; men ingen skulde have Ret 
til at paatvinge nogen Menighed en Præst imod dens 
Vilje (principle of non intrusion^). 

Restavrationen havde imidlertid næppe bragt Stuart- 
eme til Magten, førend det, som Skotterne havde vundet 
ved „den anden Reformation" i 1649, atter gik tabt. 



*) Den skotske Kirkeforfatning har følgende Trin: Hver Menig- 
hed har en Kirk -Ses s ion, der bestaar af Præsten som 
„Moderator" og Lægældste, som vælges af Nadvergjæsterne. 
Pres byteriet dannes af alle Præsterne og læge Ombud for 
hver Kirk - Session indenfor vedkommende Kreds. Synoden 
er en Samling af visse Presbyterier, der grænse op til hver- 
andre. General-Assembly endelig er Kirkens Højesteret, 
Kilden til den kirkelige Lovgivning og Indehaveren af den 
højeste udøvende Myndighed. Den bestaar af Præster og 
læge Ombud fra alle Kirkens Presbyterier. Jvfr. som Paral- 
lel den hollandske Kirkeforfatning, S. 107. 

') A. Sydow: Die schottische Kirchenfrage mit den darauf 
bézuglichen Dpkumenten (Potsdam 1845) 3. 108 flg. 

Nye Trængsler brød ind over Presbyterianerne , indtil 
Revolutionen i 1688 for stedse gjorde Ende paa Epi- 
skopalismens og Kronens Højhedskrav over for den 
skotske Kirke. En Parlamentsakt af 7de Juni 1690 
bragte atter Presbyterianismen paa Fode , og en anden 
af 19de Juli s. A. gav Bestemmelser for Præstevalgét. 
Patronatet skulde være ophævet, men Patronerne fik en 
Godtgjørelse, . fordi de havde mistet denne Herlighed. 
For Fremtiden skulde de Ældste og Grundejerne i Sog- 
net nok „foreslaa" (propose) Menigheden den nye Præst, 
men man undgit omhyggelig at bruge Ordet „forestille" 
(present), for at ikke Menigheden skulde føle sig lige saa 
trykket af de Ældste og Grundejerne, som før af Pa- 
tronerne. Da Skotland i 1707 gik ind paa Unionen med 
England, var det en udtrykkelig Forudsætning, at den 
skotske Statskirkes presbyterianske Karakter i ét og 
alt forblev ukrænket, og at følgelig det forhadte Patronat 
aldrig blev gjenindført. En særlig Parlamentsakt om 
„Sikring af den protestantiske Religion og det presby-. 
terianske Kirkeregimente" modtog endog højtidelig Stad- 
fæstelse af Dronning Anna, førend den endelige Af- 
stemning om Unions-Traktaten fandt Sted. ^) Det varisde 
dog ikke længe, før den engelske Regering pønsede paa 
at bryde Tro og Lov.e. Da dét Whig-Ministerium, der 
havde sat Unionen imellem England og Skotland igj en- 
nem, var bleven afløst af et Tory-Ministerium, blev de 
skotske Menigheders Frihed atter truet. ^) Der skulde 
banes Vej til Tronfølgen for Jakob Stuart, og navnlig 
skulde Skotterne vindes for denne Prætendent. De 
engelske Ministre mente, at det bedst kunde «ke, naar 
man kunde faa „jakobitiske" Præster; men det var ikke 



*) P. Schiern; Kongeriget Skotlands endelige Forening med 
Kongeriget England (Kbhvn. 1867) S. 128. Sydow S. 256 flg. 

•) At der i selve Unionens Øjeblik var enkelte Englændere, der 
haabede paa Indførelse af den biskoppelige Forfatning i Skot- 
land, viste Biskoppen af Oxford i en Tale. Schiern S. 192. 

muligt, saalænge Præstevalget laa i Menighedens Haand. 
Naar derimod de .for største Delen jakobitisk sindede 
Patroner atter fik Lov til „at præsentere" Menighederne 
Præsterne, vilde dette Maal formentlig kunne naas. Pa- 
tronatets Gjenindførelse blev derfor en væsentlig Beting- 
else for Grjennemførelsen af Jakob Stuarts Tronfølge. 
Prætendentens Venner havde saa tillige det Haab, at 
en Krænkelse af Skotlands Kirkeforfatning vilde væjdce 
saa stor Uvilje imod England, at Unionen blev 
truet; og i saa Tilfælde var der Mulighed for at skaiBfe 
Jakob Stuart i det mindste Skotlands Krone. ^) Det 
var saadanné storpolitiske Rænker, der gav Anled- 
ning til Arbejdet paa Patronatets Gjenindførelse. Den 
snu Lockhart af Cårnwath, Jakobiternes Fører, gjør sig 
i sine efterladte Papirer lige frem til af at have. arbejdet 
for Patronatets Gjenindførelse for at vise de presbyteri- 
anske Skotter, at deres kirkelige Ordning ikke stod saa 
fast, som de troede.^) 

De engelske Rænker lykkedes kun altfor vel. Den 
13de Marts 1712 indbragte Skotten Murray i det engelsk- 
skotske Underhus et Porslag om at gjenindføre Patro- 
natet i Skotland. Allerede den 7de April var Forslaget 
vedtaget af Underhuset med 173 Stemmer mod 76, og 
Billen var bragt for Overhuset, førend Skotterne kunde 
gjøre Modforestillinger imod denne Krænkelse af Unionen. 
Overhuset var saa naadigt at høre paa Udsendingene fra 
den skotske General- Assemblj s staaende Udvalg, men 
samme Dag foretog det høje Hus anden og tredje Be- 
handling af det troløse Forslag, og den 22de April var 
Billen Lov. Med en næsten exempelløs Hurtighed var 
denne vigtige Sag ført til Ende i noget over en Maaned. 
Den skotske General-Assembly fik knap Tid til at gjøre 
Indsigelse mod dette Brud paa Tro og Love, før der 



*) Jvfri James Begg s Skildring, oversat hos Sydow S. 274flg. 
*) Lockhart: Papers I, 8.417 — 18, anført af Begg hos Sy- 
dow S. 299v 

trak nye Uvejr op. Det jakobitiske Parti forberedte 
Forslag, der vare endnu farligere for Presbyterianismen 
i Skotland; men lykkeligvis døde Dronning Anna, inden 
disse Planer kom til tJdførelse, og den protestantiske 
Georg I vilde ikke gaa Jakobiternes Ærinde. General- 
Assembly mødte strags for den nye Konge med en Pro- 
test mod Patronats-Loven, og i Aaret 1717 skikkede 
Skotterne en Sendefærd til Parlamentet for at bede om 
Ophævelse af Dronning Annas Akt; men begge disse 
Skridt blevé uden Pølger. 

Efter den Energi, som Skotterne tidligere havde vist, 
naar det gjaldt om at værge deres kirkelige Frihed, 
skulde man have ventet, at Englands Overgreb havde 
vakt en voldsom Storm over hele Landet; men saaledes 
gik det ikke. John Knox's Landsmænd havde ved 
Overgangen til det attende Hundredaar, som saa mange 
af Evropas Folk, sat en Del af den gamle religiøse 
Nidkjærhed til. Det var allerede et mindre godt Tegn,, 
at Hensynet til Handel og Skibsfart spillede en nok saa 
stor RoUe i Dnions-Forhandlingerne imellem England 
og Skotland som Hensynet til „Kristi - Kongedømme". 
Skotterne havde set, at de religiøse Kampe havde taget 
saa meget paa deres Kraft, at de vare sejlede bagud af 
Englænderne i alt, hvad der angik Handel og Haand- 
værk, ja, i Grunden i hele det offentUge Liv, og „Covenant" 
traadte for Fremtiden i Skygge. for Handelss.elskaberne. 
De skotske Præster gjorde Studierejser til Nederlandene, 
og de kom hjem som hele eller halve Arminianere. ^) 
De prædikede mindre om Retfærdiggjørelse og Forso- 
ning, den stærke Fremhævelse af Arvesynden forstum- 
mede, og Evangeliet blev forkyndt som en ny Lov, dog 
ikke under Torden og Lyn som i Knox's Dage, men stilfær- 
digt og næsten sløvt. Livet fik et mere verdsligt Præg, 
og mange saa' med Ligegyldighed paa det, som de 
gamle Covenanter havde kæmpet for. Den nye^ hersk- 



^) Se ovenfor S. 100. 

ende Retning, dér var latidudinarisk, næsten rational- 
istisk i Læren og erastiansk i Kirkepolitiken, plejer man 
at kalde „Moderatismen." ^) 

Men selv i Moderatismens Dage havde Skot- 
terne ondt ved at glemme det frie Præstevalg. Aar 
efter Aar fik General- Assemblys sfaaende Udvalg det 
Hværv at virke for Tilbagekaldelsen af Patronat-Loven, 
og Paitroneme fandt det i Begyndelsen rettest at tage 
Hensyn til Menighedernes Valg. De lod som oftest de 
Ældste og Grundejerne afgive deres Stemme, ligesom i 
gamle Dage, og Familiefædrene kom ofte alle med, saa 
at hele Sognet egentlig blev hørt. Patronen plejede „at 
præsentere" sin Kandidat for vedkommende Pfesbyte- 
rium, og naar den præsenteredes Prædiken havde tiltalt 
Menigheden, fik han et Kaldsbrev (call), der sædvanlig 
var affattet som en Henvendelse fra de Ældste og Grund- 
ejerne i Sognet til Kandidaten, og det gik ud paa en 
Opfordring til at overtage det ledige Præsteembede. 
General-Assembly afgav endog i den første Snes Aar 
efter Patronatets Gjenoplivelse flere Kjendelser, der hvil- 
ede paa den Forudsætning, at Patronens Præsentation 
ikke havde Gyldighed, medmindre Menigheden ved sin 
Kaldelse stadfæstede Valget. Ligegyldighed eller Efter- 
givenhed paa begge Sider bidrog saa i mange Aar til, at 
man ikke følte det haarde i Dronning -Annas Akt, og 
man glemte- efterhaanden , at Patronens Præsentation 
havde lovlig Hjemmel, medens Menighedens Kaldelse 
kun var hjemlet ved Patronens Velvilje. Den herskende 
Moderatisme havde ikke noget imod den Lov, der havde 
lagt Præstevalget i Patronernes- Haand; thi med mo- 
derate Anskuelser var det i Regelen lettere at faa Præ- 
sentation fra en' Patron end Kaldelse fra en Menighed. 
I 1732 havde Moderatismen vundet Sejr i den Grad, 



*) Jvfr. Artiklen: Moderates i J. H. Blunt: Dictionary ofSects, 
Heresies etc. (London 1874) og J. Kø sti in: Die schottische 
Kirche (Hamburg 1862) S. 274 flg. 

at General- Assembly vedtog en Akt, der i de Tilfælde, 
i hvilke. Patronen ikke brugte sin Præsentationsret, over- 
lod Valget til Sognets Grundejere og Ældste, men nægt- 
ede den øvrige Menighed Eet til Indsigelse imod 
vedkommende Præst. Denne Krænkelse af FHndple oj 
non intrusion udæskede Skotternes Frihedskjærlighed. 

Ebenezer Erskine,^) Præst i Stirling, skulde, da 
Synoden for Perth traadte sammen i Oktbr. 1732, holde 
Synode-Prædikenen. Han udtalte sig skarpt imod Tidens 
Skrøbeligheder, og -da navnlig ogsaa mod General-As- 
semblys sidste Akt og dens Følger. Perth -Synoden 
straffede ham ved at sætte ham under Censur, men han 
appellerede til næste General- Asseinbly , støttet af tolv 
anidre Præster, som hørte til samme Kreds. General- 
Assembly i 1733 gav Perth - Synoden Ket over for 
Erskine; den dadlede de Udtryk, han havde brugt, som 
fornærmelige og tilkjendte ham en Advarsel. Erskine 
erklærede imidlertid, at han trods Advarslen vedblivende 
maatte tale om Sagen som før, og i Forening med tre andre 
Præster protesterede han mod General-Assemblys Dom. 
Forsamlingen svarede med Suspension, og da de fire Præster 
sagde, at de ikke vilde underkaste sig denne, bleve de 
afsatte, og deres Embeder regnede for ledige. De af- 
satte Præster erklærede derpaa, at de „af mange og 
vægtige Grunde" vare nødte til at træde ud af den pres- 
byterianske Statskirke, og de organiserede en lille Fri- 
kirke, samtidig med at de udsendte „et Vidnesbyrd", 
der skulde forklare den Stilling, de havde indtaget. Da 
G eneral- Assembly mærkede, at det var Alvor med Ud- 
trædelsen, fremkom der et stærkt Ønske om Forlig med 
disse „Seceders". Den Akt, der havde forarget Er- 
skine, blev tagen tilbage. Synoden i Perth fik Tilladelse 
til at gjenindsætte de afsatte Præster, og Erskine blev 



*) Jvfr. Blunts: Dictionary, Artiklen: Secession Kirk, og Ste- 
phen: Hist. of the Ghurch of Scotland (London 1846) IV, 
S. 265 flg. 

Fr. Nielsen: Statskirke og Frikirke. 12 

endog valgt til Moderater (Ordstyrer) for Synoden i 
Perth. Dette var dog ikke de udtraadte nok; de kræv- 
ede, at General-Assembly skulde krybe til Korset og 
fordømme sin tidligere Handlemaade, og da denne For- 
dring ikke blev opfyldt, strandede Forliget. Flere og 
flere Menighedsmedlemmer sluttede sig imidlertid til de 
udtraadte, og ogsaa Præster gjorde fælles Sag med dem* 
I Begyndelsen havde Seceders ikke været Modstandere 
af selve Statskirkerne, men blot Enthusiaster- for det 
frie PmsteValg; efterhånden bleve-de dog mindre ven- 
lig stemte overfor Statskirken. De -beskyldte den for at 
krænke de sande presbyterianske Principer, og det baade 
i store og saa i smaa Ting, som at man havde udbredt 
Gjengivelser af det saakaldte Abgars-Billede af Frelser- 
en. Og i Tidens Løb blev venligt eller fjendtligt For- 
hold til Statskirken et Kj endetegn paa falsk eller sand 
Kristendom. Da George Whitefield i 1741 besøgte 
Skotland, blev han først særdeles godt modtagen af 
de udtraadte; men da han ogsaa besteg Statskirkens 
Prædikestole, var Venskabet ude. Da Rygtet om det 
kristelige Liv, som Whitefield havde vakt, kom Seceders 
for Øren, anordnede de en Fastedag „paa Grund af det 
skrækkelige Tegn paa den guddommelige Vrede, at Gud 
havde givet Kirken og Landet til Pris for en stor Skuf- 
felse og ladet dem tro en Løgn". Det var derfor ikke 
underligt, at Whitefield paa sin Side fandt, at Seceders 
vare „i Færd med at bygge et nyt Babelstaam". Den 
anden Ulykke for Frikirkerne: Opløsning indadtil, ude- 
blev heUer ikke længe her! I 1747 havde Seceders 32 
Menigheder, men i det Aar kom det til en stor Spaltning. 
Flere skotske Stæder krævede en Borgeréd, der blandt 
andet indeholdt den Sætning: „Jeg bekjenderden sande 
Religion, der nu bekj endes i dette Rige, og som er avtorise- 
ret ved Loven". Nogle af Seceders, „Burgh ers^',^) aflagde 



*) Thomas Garlyles Forældre hørte begge til en Burghers- 
Menighed. 

uden Betænkelighed denne Ed, men andre, ,,Antiburgh- 
ers" fandt, at der i den laa en syndig Anerkjendelse 
af Statskirken i dens fordærvede Skikkelse; og disse to 
Opfattelser kunde ikke rummes indenfor den samme 
Frikirke. Antiburghers exkommunicerede Burghers, og 
disse beskyldte hine for „excentrisk Strænghed". Paa den 
franske Revolutions Tid (1799) kom en ny Spaltning frem. 
Der var paa begge Sider nogle Talsmænd for Individualis- 
men og Tolerancen i Revolutionens Forstand, som fandt, at 
man bestemt burde fordømme Tanken omen Statskirke 
og udtale sig imod det Sted i Westminster-Bekjendelsen, 
der forudsatte en saadan. De Seceders, der vare imod Stats- 
kirkernes Tilladelighed, kaldtes „theNew-Light" i 
Modsætning til den gamle Opfattelse, der kaldtes „the Old- 
L i gh t". ^) Spaltningen kom frem baade indenfor Burghers 
og Antiburghers, saa at man fik baade New-Light- 
Burghers og New-Light- Antiburghers. *) I 1820 
lykkedes det dog at forene di s s e to Partier af de udtraadte, 
og 262 Menigheder af det „nye Lys" dannede da et 
Samfund, der, rigtignok ikke uden Overgreb, kaldte sig 
„the united Secession"-, Medlemmerne af dette 
Samfund ere fjendtlig sindede imod alle Statskirker, og 
for saa vidt afvige de fra Erskines og Seceders' oprinde- 
lige Standpunkt. Men de har heller ikke kunnet holde 
Spaltningen ude. En Strid om Kristi Forløsningsværks 
Udstrækning har bragt en ny Kløft til Veje mellem 
Morisonianerné, der fulgte Robert og James Mori- 
son, og Anti-Morisonianerne. 

Der gik ikke mange Aar efter Erskines Secession, 
før Skotland blev Vidne til en ny Udtrædelse.^) Den 



*) Til Old-Light-Antiburghers hørte den skotske Kirke- 
Iiistoriker Thomas McCrie, Knox's og Melvilles Biograf. 

■) Gemberg: Die schottische Nationalkirche (Hamburg 1828) S. 

251 flg. 
•) Blunt: Dictibnary, Artiklen: Relief Synod, og Køstlin S. 

800 flg. efter Struthers; Hist. of Relief Church (1839). 

herskende Moderatisme tillod sig mere og mere at krænke 
Menighedernes Ønsker med Hensyn til Besættelsen af 
Præstekaldene, og der var mange af de ledende Mænd, 
der mente, at man nden lidere skulde tvinge de ofle saa 
gjenstrige Preshyterier til at paanøde Menighederne 
Præster imod deres Vilje. I Aaret 1752 vilde saaledes 
General-Assemhly be&le Presbyteriet i Dnnfermline at 
paatvinge Menigheden i Inverkeithing en Præst mod 
dens Vilje. Et af Presbyteriets Medlemmer, Thomas 
Gillespie, Præst i Camock, tog varmt til Orde for at 
forsvare Presbyteriets Vægring; til Straf blev han afisat. 
Da han kom hjem til sin Præstegaard, mødte han sin 
Hustru i Døren og sagde til hende: „Jeg er ikke læn- 
gere Præst i Camock!^ Han fik til Svar: „Dersom vi 
skal tigge, vil jeg bære Madposen!" Saa vidt kom det 
dog ikke, da Menigheden i Camock ikke vilde give Slip 
paa sin Præst, men hellere træde ud af S^tskirken 
med ham. 

Skjønt det altsaa ogsaa var Fatronatet, der drev 
Thomas Gillespie ud af Statskirken, var han dog ikke 
villig til at slutCe sig til de tidligere udtraadte. Han 
var især .bleven paavirket af Præsten Boston den ældre 
i Ettrick, en troende Mand, der med stor Styrke havde 
hævdet, at Menigheden havde guddommelig Bet til selv 
at vælge sin Præst, og tillige, at det ikke vilde blive 
godt for Gudsfolket, forend Kirken blev mere skilt fra 
Verden. Da Gillespies Moder i sin Enkestand havde slut- 
tet sig til den tidligere Udtrædelse, var han først bleven 
sendt til Seceders' Præsteskole; men Lærerne dér vare 
ham for ia-angsynede. Saa tog han til det Dissenters- 
Akademi i -Northampton, som blev ledet af den belgendte 
Philip Doddridge. Dér mødtes Presbyterianere og In- 
dependenter, og dér modtog GiUespie en bestemt inde- 
pendentisk Paavirkning. Efter sin Hjemkomst blev han 
Præst i Camock, og den Enstemmighed, med hvilken 
Menigheden slog Kreds om den afsatte Præst, viste, 
hvor yndet han var; den nye Præst i Camock fik kun fire 

Medlemmer af Menigheden at være noget for. ^) Det var 
navnlig de Minder, som Gillespie havde fra sit Ophold ved 
Seceders' Præsteskole, der hindrede ham i at slutte sig til 
den tidligere Udtrædelse, og i et Far Aar stod han og hans 
Menighed ganske ene. Independentismen havde faaet 
større og større Magt over ham, og han kom til at forkaste 
Patronatet som ukristeligt og til at afvise enhver lad- 
blanding af det borgerlige i det kirkelige; ja, Statskirken 
stod for ham personlig som en helt fordærvet Indretning. 
Paa disse Punkter gik han altsaa videre . end Seceders den 
Gang. Disse vare paa deres Side i høj Grad forargede over 
Gillespies store Tolerance. Da han nemlig første Gang 
skulde holde Nadver, erklærede han udtrykkelig: „Jeg hol- 
der Fællesskab med alle, der kjendelig holde sig tilHovedet, 
og kun med dem.". Derfor stedede hanbaadelndependen- 
ter, Seceders og Medlemmer af Statskirken til Nadver- 
bordet i Camock; men det var et Skridt, som Seceders 
og Statskirkens Presbyterianere af begge Afskygninger i 
lige Grad fandt betænkeligt. 

Da Gillespie havde staaet nogle Aar i denne enlige 
Stilling, fik han først én, siden en anden Medstrider. Me- 
nigheden i Jedburgh ønskede en Søn af den tidligere 
nævnte Boston til deres Præst, men Kronen, der havde 
Patronatsret til det Sogn, præsenterede uden Hensyn 
hertil en anden. Da henvendte de Ældste i Jedburgh 
sig til den unge Thomas Boston og bad ham være 
deres Fripræst. Menigheden byggede en Kirke og sik- 
rede Boston en vis aarlig Indtægt, og saa kom han til 
Jedburgh. Aaret efter sluttede han sig til Gillespie. I 
1760 blev ogsaa Menigheden i Colingsburgh misfor- 
nøjet med en paatvungen Præst, og strags byggede den 
sig en ny Kirke, i hvilken Gillespie nu og da prædikede, 
indtil man fik indkaldt en skotsk Præst ved Navn Co- 
lier, der havde virket i Westmoreland. Gillespie, Boston 



*) Th. Guthrie: Memoir, S. 286. 

Og Colier dannede da „et Presbyterium til Hjælp for 
Kristne, der lide Undertrykkelse i deres kristelige Ret- 
tigheder (for the relief of Christians oppr^ssed in their 
Christian privilegies)." Efterhaanden sluttede flere nydan- 
nede Frimenigheder sig til denne „Relief-Synode", og i 
1772 hævdede den Nadverfællesskab baade med de Episko- 
pale og Independenterne som sin kirkelige Grundsætning. 
Det var dog to af Præsterne et altfor „monstrøst" Brud 
med de presbyterianske Principer, og de skilte sig der- 
for fra Synoden; men denne gik trods dette videre ad 
den indslaaede, fredelige Vej. I 1773 erklærede deuj at det 
stemte godt med Guds Ord at holde Nadver sammen baade 
med Episkopale og Independenter, naar disse „kjende- 
lig" hørte til de hellige (vare „visible saints"). I 1794 
indførte den én Salmebog ved Siden af den skotske 
Oversættelse af Davids Salmer, som i tidligere Tid havde 
været i Brug; men Orgler vilde Relief-Synoden ikke 
tillade, hvorfor i 1829 en Præst ved et Relief-Kapel i 
Edinburgh skilte sig fra den. 

Relief-Mændenes Kreds voksede i Begjmdelsen kun 
langsomt; de havde ikke Lyst til at gjøre Propaganda. 
I 1807 var der dog seksti Menigheder med omtrent 
36,000 Medlemmer, som havde sluttet sig til denne^ 
Synode, og firti Aar senere var der omtrent dobbelt saa 
mange Menigheder med 46,000 Medlemmer. I Aarenes 
Løb traadte Uviljen mod Statskirken ogsaa stærkere frem 
blandt disse udtraadte, og Relief-Synodens Medlemmer 
vare virksomme i den saakaldte „Voluntary Church As- 
sociation", der dannedes i Edinburgh 1833 for at om- 
styrte alle Statskirker som stridende imod Religionens 
; Natur, Evangehets Aand, Kristi Bestemmelser og Menne- 
skets Rettigheder. *) Da Seceders af „det nye Lys" paa den 
anden Side i Aarenes Løb opgav noget af deres Uvilje 
imod det udstrakte Nadverfællesskab, som Relief-Mændene 



^) Hanna: Memoirs of the life and writings of Thomas Ghal- 
mers (London 1851) in, S. 349 flg. 

tillod; yaagnede Tanken om en Sammenslutning af de to 
JSredse. I 1834 fremkom det første Forslag til en saa- 
dan, men først den 13de ;Maj 1847 blev Sagen ordnet. 
Den fælles Forkastelse af Statskirkevæsnet og Hævdelse 
Af Frikirken (Voluntarism) blev Baandet imellem Erski- 
nes og Gillespies Efterfølgere, medens Udstrækningen af 
^adverfællesskabet blev holdt som et aabent Spørgsmaal, 
hvis Afgjørelse var forbeholdt den enkelte Præst og Menig- 
hed. Kun to af Relief -Præsterne nægtede at gaa 
med' til Sammenslutningen, men de Kredse , som holdt 
sig til dem, syntes allerede i 1851 at være forsvundne. 
De øvrige dannede et nyt Samfund, desaakaldte „United 
Presbyterians", der i 1870 alene i Skotland havde 502 
Menigheder med 161,791 Medlemmer. ^) . Dette Samfund 
raader aarlig over mere end fem Millioner Kroner, og 
det driver Mission i Spanien, blandt Jøderne, i Øst- 
Indien, Kina, Afrika og Vest-Indien. 



II. 

Efterhaanden som de levende Kristne gik ud af 
Statskirken, blev denne mere og mere given til Pris for 
Moderatismen. Lederen for de moderate var den skot- 
ske Historieskriver William Robertson,*) der i sin 
lidlige Ungdom havde øvet sin Pen paa en Oversættelse 
af den romerske Kejser Marcus Avrelius* stoiske Be- 
tragtninger, som den Gang kom til Ære og Værdighed 
blandt alle Landes Rationalister.') Som ganske ung 



^) Desuden 89 Menigheder med 15,614 Medlemmer i Nord-Eng- 
land, 16 Menigheder med 2,247 i London og 10 Menigheder 
paa Irland. Jvfr. Blunt: Dictionary, Artiklen: United Pres- 
byterians. 

') Forfatter til „History of Scotland" (1759), „Hist. of Charles 
V" (1769) og „Hist. of America« (1777). 

') Hos os oversatte Ghr. Bastholm i 1805 Kejser Marcus Av- 
relius' „Leveregler". 

Landsbypræst havde Robertson udtalt sig skarpt imod de 
Menigheder, der ikke vilde lade sig Præster paanøde af 
Patronerne, og han fik ikke mere Sympathi for den re- 
ligiøse Vækkelse ude paa Landet, da han ved sin For- 
flyttelse til Edinburgh kom ind i en Kreds, der omslut-^ 
tede mange Stormænd i Tankens Verden, men kun faa. 
troende. Han blev først Medlem af, siden Præsident 
for, det saakaldte „Select Society", der talte Moralfilo-^ 
soffen Ferguson, Filosoffen og Historikeren David Hume 
og Statsøkonomen Adam Smith blandt sine Medlemmer;, 
og Mænd som Horace Walpole, Gibbon, Baron Holbach 
og Voltake kappedes om at hylde Robertsons Talent. 
Fremmede Akademier sendte ham Æresdiplomer , og 
fremmede Fyrster gav ham Gulddaaser; men det var 
Historikeren og Moralisten, ikke Præsten, man hyldede. 
Som Prædikant var Robertson tør og kold. Han havde 
en skotsk Moralists Agtelse for Kristendommens fornuft- 
ige og ophøjede Lærdomme, men ikke Troens Liden- 
skab for Evangeliets guddommelige Daarskab. Ved Sid- 
en af ham stod et andet stort Præste-Lys, den navn- 
kundige Prædikant Hugh Blair, der. gjorde alt „for at 
overtale Menneskene til at blive gode;" men hans Vel- 
talenhed havde ogsaa snarere sit Udspring fra den skot- 
ske Filosofis Højder end fra Galilæas Bjærge. 

Det „evangelske" Parti var dog ikke helt uden Vid- 
nesbyrd i Hovedstaden; de to Retninger mødtes endog 
ofte ved samme Kirke. Ved Siden af Robertson ved den 
gamle Graabrødre-Kirke i Edinburgh stod saaledes enNavne 
af den tidligere omtalte Seceder, Dr. John Ers.kine. 
Hver af disse to Præster, havde sin bestemte Kreds* 
Skotterne gik altid to Gange i Kirke hver Søndag, men 
der var, som Thomas Guthries Moder har fortalt sin 
Søn, ^) ingen, der hørte baade Robertson og Erskine. 
De, der havde hørt Erskine om Formiddagen, gik om 
Aftenen til en anden „evangelsk" Præst, Dr. W.alker 



>) Th. Guthrie: Memoir S. 162. 

ved St. Giles, og de, der kom til Robertson om Aften- 
en, havde om Morgenen hørt Hugh Blair, der ogsaa 
var Præst ved St. Griles. Erskine og Walker vare brave 
og fromme Msend, men de havde ikke Bobertsons og 
Hugh Blairs Ævner, og de traadte ikke frem paa en 
Baggrund af evropæisk Berømmelse. Der var ogsaa 
stor Porskjel mellem de to Tilhører-Kredse. Robertson 
samlede om sig alle Tankens Heroer og Stormændene i 
Byen, men Erskine banede sig Vej til sin Prædikestol 
gjennem en Skare af Smaafolk. Trappen op til den var 
fyldt med gamle Koner, hvis Gudsfrygt maa have været 
af noget tvivlsom Natur; de stjal nemlig regelmæssig hans 
Lommetørklæde, indtil hans Hustru fandt paa at By detfast 
til hans Lomme. Den første Gang, dette var gjort, mærk- 
ede den brave Præst et- Ryk , hvorpaa han vendte sig 
om og sagde med den ham ejendommelige Mildhed: 
,^Ikke i Dag, min gode Kone, ikke i Dag! Mrs. Erskine 
har syet det fast.'* De moderate smilede ad Erskines 
storstilede Enfoldighed, men hans Forkyndelse var en 
Magt i Byen, og der var Trang til et saadant Vidnes- 
byrd. Disse „wild men", som de moderate kaldte de 
evangelske, havde den hellige Nidkjærhed, der opsøger de 
faldne, og for gode Hyrder var der meget at gjøre. Trods 
alle de moralske Prædikener stod det nemlig kun daarligt 
til. Hus- Andagten gik af Brug,.Brænderiejeme8 aarlige 
Indtægter steg betydelig, og John Knox's Landsmænd saa* 
til deres store Forargelse endog Præster i Theatrene. 
Før fulgtes Herskab og Tyende ad til Kirke, men det 
var ikke mere Tilfældet. Herskabet kastede Vrag paa de 
evangelske Præster, der talte, saa de smaa kundje for- 
staa det og føle sig opbyggede; og Tjenestefolkene kunde 
ikke følge de moderates høje Prædikener. 

Selv i Moderatismens bedste Dage overholdt man dog 
endnu den gamle Form, der krævede en Kaldelse fra 
Menigheden og. gav denne Ret til Indsigelse; men denne 
Form havde intet Indhold længere. Der kom aldrig 
Indsigelser fra de mere eller mindre i aandelig Søvn 

inddyssede Menigheder. Da< Robertson havde trukket 
sig tilbage fra Præstegjemingen for alene at leve for sine 
lærde Studier, var Dr. Hill de moderates Leder, og han 
foreslog helt at tilintetgjøre den gamle Skik med Menig- 
hedens „call" og at overlade alt til Patronen. * Dette Por- 
slag gik dog heldigvis ikke igjennem. Et Par Aar senere, 
1784, gjorde han et Forslag i lignende Retning. Lige 
siden 1712 havde den skotske Greneral -Assembly hvert 
Aar i en Henvendelse til Kronen og Parlamentet bedet 
om Ophævelse af Patronatet. Dr. Hill mente, at det 
var bedst for Fremtiden at udelade denne Passus i Hen- 
vendelsen og at slaa sig til Ro med Forholdene; men 
heller ikke det gik igjennem. Da var det „evangelske" 
Parti nemlig allerede ved at vinde Kræfter, og en Menne- 
skealder senere dannede Skotterne et Anti-Patronat- 
S elsk ab, der begyndte sin Virksomhed med, hvor 
det lod sig gjøre, at kjøbe Præsentationsretten , for at 
bruge denne paa en saadan Maade, at Ulæmpeme ved 
Patronatet kunde blive fjærnede. Men da Reform-Billen 
var gaaet igjennem (1832), skiftede dette Selskab Karak- 
ter og krævede ligefrem Patronatsrettens Ophævelse. ^) 

Den franske Revolutions Dønninger sporedes ogsaa 
hinsides Kanalen, og de bibelfaste Skotter saa' de mæg- 
tige Verdensbegivenheder i et profetisk og apokalyptisk 
Lys. I sin Tid var Vantroen og Ligegyldigheden gaaet 
fra England til Skotland; nu kom der syd fra et frisk 
Pust, der blæste meget af Moderatismen bort og bragte 
mere Liv i den ulmende evangelske Glød. Den livlige 
Interesse, som de engelske Dissenters viste for indre og 
ydre Mission, forplantede sig til Skotland, dog ikke uden 
Modstand fra de moderate. I 1796 dannedes i Edin- 
burgh det første skotske Selskab for ydre Mission, men 
Flertallet paa Greneral-Assembly udtalte sig imod Del- 
tagelse i den Grjerning. De moderate priste „de udan- 
nede Indianeres jævne Dyder", og de ytrede deres 

Ængstelse for de slemme Følger, det kunde have for 
den indianske Dyd, naar Retfærdiggjørelsen af Troen 
blev forkyndt. Skulde Indianerne endelig have Kristendom, 
burde de dog i det mindste først være Gjenstand for 
en Forberedelse ved Videnskab og Filosofi; den alminde- 
lige Missionspraxis var efter de moderates Mening lige 
saa bagvendt, som om man vilde føre et Barn ind i 
Newtons System, før det havde lært ABC. ^) Aaret ef- 
ter at Selskabet for den ydre Mission var dannet, rejste 
to unge Lægmænd, James Haldane og John Aik- 
man, gjennem Nord - Skotland op til Ørkn-Øerne for 
at prædike den korsfæstede, og da deres Rejse var til 
Ende, fortalte de om de sørgelige Erfaringer, som de havde 
gjort. De havde været i Egne, i hvilke man ikke i flere 
Aar havde holdt Nadver, og i andre, hvor Nadver-Dagene 
vare blevne til et Marked. Deres Fortællinger gjorde 
et stærkt Indtryk paa den kristelig sindede Del af Folk- 
et, og der dannedes et Selskab for indre Mission (So- 
ciety for propagating the Gospel at home). Men Mis- 
sionsselskaberne havde i Skotland mange Hindringer at 
kæmpe imod. Presbyterianeme saa^ som saadanne skjævt 
til Lægmændene^ der optraadte som Kateketer og Præ- 
dikanter.- Statskirke-Mændene fandt det under deres 
statskirkelige Værdighed at træde ind i Foreninger sam- 
men med Dissenters, og de skotske Seceders vare bange 
for at sætte deres formentlige „Renhed" til ved Fælles- 
skab med alle Slags Folk. Antiburghers gik saa vidt, 
at de forbød Medlemmerne af deres Samfund at høre 
Lægmænd prædike, „da Lægmands - Prædiken savnede 
Grund i Guds Ord". Relief-Synoden vedtog, at kun den, 
der ved Studier paa skotske Universiteter havde er- 
hvervet sig fornøden Uddannelse, maatte bestige dens 
Prædikestole — en Beslutning, der udelukkede de i 
England uddannede Missions - Prædikanter. I Aaret 

1811 gik Belief-Mændene dog i sig selv og hævede For- 
buddene mod Lægmands- Virksomheden. 

Interessen for Missionen fremkaldte flere Steder paa 
Landet større religiøst Liv, og samtidig fik det evangelske 
Parti Overtaget i Edinburgh. Efter Erskines Død le- 
dede hans Ven, Henry Moncrieff, de evangelske, og 
hans Skiarpsindighed og Viljesstyrke var dem til stor 
Nytte , paa samme Tid som den Anseelse , han nød hos 
alle, kom hele hans Betning til gode. Den Prædikant, 
der i Hovedstaden naaede videst, var Dr. Andrew 
Thomson. Som Præst ved St. George havde han den 
betydeligste Prædikestol i hele Byen, og hans mandige og 
kraftige Forkyndelse bragte Klagerne over de evangel- 
skes Svaghed og Enfoldighed til at forstumme. Foruden 
hans ægte kristelige Vidnesbyrd var det hans udstrakte 
Deltagelse i Selskabslivet, som skaffede ham saa stor 
Indflydelse. Hans mangesidige Kundskaber, hans slag- 
færdige Vittighed, hans Bigdom paa Anekdoter, hans 
klare Forstand, hans Øre og Talent for Musik og hans 
medfødte humane Sans fjorde ham til en betydelig 
Mand, hvor han kom, og hans Optræden udenfor Kirk- 
en gav hans Søndags - Taler større Vægt. Det var 
navnlig hans. ihærdige Arbejde det skyldtes, at den evan- 
gelske Betning fik Venner i Edinburghs mest indflydelses- 
rige Kredse. ^) Alle hans gode Egenskaber kom dog 
især til deres Bet, naar han mødte i General -As- 
sembly. Da fik de moderate at føle, hvilken frygtelig 
Modstander de havde faaet i denne Mand, hos hvem 
aandelig Kraft var parret med Smidighed. Naar Thom- 
son, efter at hans Venner havde fremført de omhyggelig 
studerede Talers tunge Skyts, aabnede en let Ild imod 
Moderatismen^ var Virkningen stor; det var, som om 
Knox's, Melvilles og Hendersons Aand blussede op i 



») flanna III/S. 71. 



Thomson og Ghalmers. 189 

ham. ^) Hans stærke Kjærlighed til Friheden, hans 
uslukkelige Had. til Tyranniet og hans urokkelige Fast- 
hed i Hævdelsen af Kirkens aandelige Uafhængighed og 
det kristne Folks Rettigheder retfærdiggjorde denne 
Sammenligning. En saadan Mand var vel skikket til at 
vække Begejstring i den yngre Slægt/ og mange vord- 
ende Præster fik ved ham en sund og mandig Væk- 
kelse. Og gjennem sit Blad, „The Christian Instruc- 
tor**, virkede Thomson paa hele det skotske Folk. Ved 
Siden af ham stod flere evangelsk sindede Præster, der, 
paa forskjellig. Maade virkede for Folkets aandelige og 
timelige Vel, blandt andre Henry Duncan, der stift- 
ede den første skotske Sparekasse. 

Mere Betydning end alle de nævnte Mænd fik dog 
Thomas Chalmers. 

Chalmers blev født den 17de Marts 1780 i Anstru- 
ther, hvor hans Fader var Skibsreder og Kjøbmand. 
Saasnart han kunde læse — det lærte han senere end 
sædvanlig — , fik han fat paa Bunyans Pilgrims Pro- 
gress, og den gjorde et stærkt Indtryk paa ham. Naar 
man spurgte ham, hvad han vilde være, svarede han: 
Præst! og derfor blev han i en Alder af elleve Aar 
sendt til St. Andrews. I Skolen • røbede han dog især 
Interesse og Anlæg for Mathematik, og da han som 
Student i 1795 gav sig til at studere Theologi, var 
Lysten til at blive Præst næsten helt svunden bort; Mo- 
deratismen havde ogsaa øvet sin Magt over ham. . Han 
har senere, i et Brev til sin Hustru, fortalt, hvorledes 
ban den Gang havde det i aandelig Henseende. „Mens 
jeg var theologisk Student, længe .før jeg havde lært at 
finde Smag i den evangelske Grundanskuelse, tilbragte 
jeg omtrent tolv. Maaneder i en Slags mentalt Elysium, 



^) Det er Chalmers, der karakteriserer ham sqm det lette 
Skyts, „which are used in the skirmishings of extempera- 
neous warfare'*. Sammenligningen med Knox osv. skriver 
sig fra Buchanan, anført hos Eøstlin S. 337. 

Og den eneste Tanke, der kunde tage min Sjæl med sig, 
var Tanken om Guddommens Herlighed. Jeg vilde gjærne 
endnu en Gang blive lige saa begejstret, men med en Er- 
kjendelse af Gud, der kunde smælte sammen med og 
være i Harmoni med det nye Testamentes Lære." ^) 
Ved Foraarstid 1798 tog Chalmers imod en Plads som Hus- 
lærer for ikke at falde sin Fader til Byrde og „for der- 
ved maaske at aabne sig en af de Kanaler, gjennem 
hvilke man den Gang temmelig almindelig opnaaede 
gejstlig Ansættelse" ; men han kunde ikke finde sig i 
den kolde Foragt, med hvilken Herskabet behandlede 
ham. Derfor vendte han næste Aar tilbage til St. An- 
drews og underkastede sig den theologiske Embedsprø\re 
for Presbyteriet dér, uden dog at have synderlig Drift 
til præstelig Virksomhed. Sin første Prædiken holdt 
han paa en Rejse i England, baade i Wigan ved Liver- 
pool og Søndagen efter i selve Liverpool. Hans ældre 
Broder, James, hørte ham begge Gange og skriver hjem 
til Faderen: „Thomas har en udtryksfuld Maade at 
prædike paa; hans Sprog er smukt og hans Bevisførelse 
tvingende og skarp. Hans Tale indeholdt en passende 
Blanding af Religionens praktiske og doktrinære Dele, 
mest af de sidste. Folk, der holde sig for Dommere, 
mene, at han vil blive et Lys paa Prædikestolen, men 
han er endnn noget forlegen i sin Fremtræden." 2) 

I det samme Brev fortæller James Chalmers sin 
Fader, at Broderen endnu stadig synes mere optaget af 
mathematiske end af religiøse Studier, og deime Ytring blev 
stadfæstet, da Thomas Chalmers kom hjem til Skotland; 
thi da kastede han sig over Mathematik og Moralfilosofi. 
Efter en kort Virksomhed som Hjælpepræst i Cavers 
blev han Lærer i Mathematik i St. Andrews og sam- 
tidig kaldet til Præst for det ni (engelske) Mile derfra 
liggende K i Ima ny. Han tænkte paa at forene Lærergjer- 
ningen i St. Andrews med Præstegjerningen, saaledes at 



1) Hanna I, S. 17. . «) Anf. Skr. I, S. 38. 

han fra Lørdag til Mandag opholdt sig i Kilmany, men 
Resten af Ugen i St. Andrews. Moderatismen, som 
Chalmers den Grång tilhørte, lagde ingen Vægt paa 
Præsternes saakaldte „Residens - Pligt". Presbyteriet 
modsatte sig imidlertid en saadan Ordning, der vilde 
gjøre Sognet præsteløst den største Del af Ugen. Saa 
trak Chalmers sig tilbage til Kilmany og besluttede 
at tage to eller tre Gange hver Uge til St. Andrews 
for at gjentage en Række kemiske Poredrag, der var 
bleven hørt med megen Paaskjønnelse ; ogsaa det vilde 
Presbyteriet hindre. Chalmers hævdede imidlertid, at 
Tiden var hans egen, naar han havde opfyldt sin Pligt, og 
ingen enkelt Mand, saa lidt som et Kollegium, havde 
Ret til at føre Kontrol med, hvorledes han brugte den. 
Hvis man kunde vise ham, at hans Forgængere havde 
været mere nidkjære i Embedet, eller hvis man kunde 
overbevise ham om i sin Opførsel at lægge Foragt for 
Religionen eller Ligegyldighed for dens hellige Interes- 
ser for Dagen, saa vilde han bøje sig, men ellers ikke. 
Han sluttede sin Tale for Presbyteriet med at sige: „Til 
mit sidste Hj ærtesuk vil jeg kæmpe for min Uafhængig- 
hed og se med stolt Foragt paa den Mand, der vil vove 
at krænke den." ^) Derfor optog han sine kemiske Fore- 
læsninger i St. Andrews og gjentog dem siden i en anden 
Skikkelse for sine Sognefolk i Kilmany. Det var i de 
Dage, da man i England var bange for en Landgang af 
Napoleon, og Frygten herfor forplantede sig ogsaa til 
Chalmers' Bygd. Regeringen havde paakaldt Præsternes 
Hjælp til at rejse Folket mod den truende Fare, og 
Chalmers holdt sig ikke tilbage. Han sluttede en Præ- 
diken med følgende Ord: „6id den Dag, paa hvilken 
Bonaparte stiger op paa Britanniens Trone, maa blive 
min sidste Dag! Gid jeg maa blive den første, der be- 
stiger det Skaflfot, som han oprejser for at udrydde alt 
det, der har Værd i dette Land! Gid mit Blod maa 



>) Anf. Skr. I, S. 87 flg. 

blive blandet med Patrioternes! Og gid jeg maa dø ved 
Foden af det Alter, paa hvilket. Britanniens Uafhængig- 
hed skal ofres!" ^) 

Om hans aandelige Liv erfare vi ikke meget i denne 
Tid. Dr. Duflf havde hørt ham prædike i 1802 og 
skriver om ham i sin Dagbog: ,,Jeg gik ud for at høre 
Mr. Thomas Chalmers. Haii talte med en Strøm af 
glødende Veltalenhed, men han -var altfor voldsom i sine 
Fagter og savnede Ynden ved et godt Foredrag. Vi 
spiste sammen i Præstegaarden; han talte om de Van- 
skeligheder, som studerende møde^ naar de søge efter 
den guddommelige Sandhed; han betragtede de histori- 
ske Beviser for Kristendommens Sandhed som mest til- 
fredsstillende og mente, at det indre Bevis -kun har ringe 
Værd, naar det sondres fra det ydre." Paa dette Tids- 
punkt sagde Chalmers selv: „Jeg har Ærefrygt for 
Kristendommen, ikke fordi den er mine Fædres fieli- 
gion; ikke fordi den er StatsreUgionen i mit Fødeland; 
ikke fordi den giver mig Livets Ophold; men jeg har 
Ærefrygt for den, fordi den er bygget paa et urokkeligt 
Bevises faste Grundvold; fordi den har forbedret Verden 
ved at lære denne én forædlende Moralitet, og fordi den 
ved de oplivende Fremtidsbilleder, som den kalder frem, 
letter Sorgerne ved vor Bortgang herfra og giver Mod 
over for Gravens mørke Trængsel."^) Det er Modera- 
tismens Sprog, der her klinger os i Møde; og videre 
var Chalmers ikke kommen i sine første Præsteaar. 
Biskop Butlers berømte Modskrift mod Deismen havde 
hjulpet ham frem til Sejr over hans Ungdoms Skepticisme. 
Men hvad man nu end i det enkelte vil mene om den 
apologetiske Værdi af dette navnkundige Værk, saa kan 
det dog ikke nægtes, at Beskaffenheden af Fjendens 
Angreb havde bragt den lærde Biskop til at vælge en 
egen Slags Vaaben og til at lade det bedste af dem 
alle blive hjemme. Endnu anbefalede Chalmers sine 



>) Anf. Skr. I, S. 9j6. ■«) Anf. Skr. 1, S. 145. 

Tilhørere i Kilmany „at vandre paa Fornuftens og Biblens 
Vej"; endnu klagede han over at se Kristendommens 
lysende Sancjheder skjulte af Mystikens Slør. Der kom 
imidlertid snart tunge Oplevelser, som førte ham selv ud 
paa Mystikens Dyb, og de lærte ham, at Moderatismen 
dog ikke helt havde grebet det, der kunde jage Gravens 
mørke Trængsel bort. 

I Aaret 1809 gjorde Døden en stor Høst i hans 
nærmeste Kreds, og han blev selv kastet paa et haardt 
og langvarigt Sygeleje, under hvilket han følte sig i 
Dødens Porte. „Min Sygdom'*, skrev han til en Ven, i) 
„har givet mit Hjærte et stærkt Indtryk af Tidens 
Ubetydelighed — et Indtryk, som jeg sikkert venter 
ikke skal forlade mig, selv om jeg atter oplever glade 
Dage med Sundhed og Kraft. Det var det første 
Skridt til et andet, endnu mere heldbringende. Indtryk 
— af Evighedens Storhed. Jeg har læst Pascals 
Tanker om Religionen. Du kjender hans Historie. Han 
var en rigt begavet Mand, hvis Ungdom var udmærket 
ved dybe og originale Granskninger i den mathematiske 
Videnskab; men han standsede pludselig paa sin glim- 
rende Løbebane som Opfinder. Han gav Afkald paa 
Glandsen ved et stort literært Navn, han forsagede uden 
Suk alle de Lavrbær, Geniet kan vinde, og besluttede 
at hellige hele sit Talent, hver Time, til at forsvare og 
forklare Evangeliet. Det er en Berømmelse, der er 
større end alle Grækeres og Romeres." Mathem atikeren 
i Port-Royal blev det store Forbillede for Mathematikeren 
i Kilmany. I lange Nætter og Dage blev Chalmers' Øje 
aabnet for Syndens Dybder, og han lærte at se Betyd- 
ningen af Kristi Død for os under et andet Synspunkt 
end Biskop Butlers. Hans Breve fra den Tid kaste ri- 
geligt Lys baade over hans Kamp og hans Sejr. 

Det første Kjendetegn paa Chalmers' Vækkelse var 
hans ivrige Studium af den hellige Skrift. I hans Na- 



') Anf. Skr. I, S. 152. Brevet er fra 19de Febr. 1809. 

bolag boede en from gammel Mand ved Navn John 
Bonthron, som ofte besøgte ham. En Dag, kort før 
Chalmers' Sygdom, sagde John til sin Præst: „De er 
altid sysselsat, Hr. Chalmers! enten med det ene eller 
det andet, men, til hvilken Tid jeg end kommer, finder 
jeg Dem aldrig i Færd med Studier til Sabbaten." 
„Aa," svarede Chalmers, „en Time eller to Lørdag Aften 
er rigelig nok til det." Men efter Sygdommen fandt 
gamle John ham ofte læsende i Skriften. „Jeg kom- 
mer nu aldrig ind, uden at jeg finder Dem ved Deres 
Bibel", sagde han. „Alt for lidt, John, alt for lidt," 
var Chalmers' Svar den Gang. ^) Hans Prædikener 
bleve ogsaa længere og mere omhyggelig udarbejdede, 
og hans Husbésøg hyppigere og ikke saa flygtige som 
tidligere. *) Før prædikede han i Reglen uden at bruge 
Papir, ofte uden at have skrevet sin Prædiken; men nu 
læste han den op. „Dersom Chalmers blot," sukkede en 
af hans Venner, „vilde lade være med at tage Papiret 
op med paa Prædikestolen, saa kunde han blive Konge 
i Skotland." ^) Chalmers gjorde et Forsøg paa at følge 
Vennernes Raad, men det mislykkedes, og derfor blev 
han til sin Dødsdag ved at læse sin Prædiken op. Til- 
hørerne bleve vel revne med, men de kunde dog aldrig 
undertrykke Ønsket om at høre ham tale frit. De, som 
læste hans Prædikener, der nu gik vide om Lande som 
i sin Tid Hugh Blairs, fremhævede en anden Mangel hos 
ham: hans Brug af sjældne, tildels nye Ord. Guthrie 
fortæller, at han havde laant en kristelig vakt Lægmand 
et Bind af Chalmers' Prædikener, men at han fik dem 
tilbage med de Ord: „Jeg har ikke Tid til ham." 
„Tid! hvad mener De?" spurgte Guthrie forundret. 
„Det gaar for langsomt. Jeg har maattet sidde med 
Bogen i den ene Haand og Lexikonnet i den anden, og 
det værste var, at jeg ikke kunde finde hans „langnæb- 



>) Anf. Skr. I, S. 262. ") Laf. Skr. I, S. 405. 

bede" Ord i Lexikonnet". ^) Men trods Oplæsningen og 
trods de fremmede Ord, virkede Ghalmers' Prædikener 
mægtig. Gladstone regner Cfaalmers (Sheil og New- 
man) til de Talere, der have frembragt store Virkninger 
til Trods for store Mangler i Henseende til Stemme og 
Foredrag. *) 

Netop i den Tid, da Ghalmers selv ved sin Livs- 
førelse lærte at sætte mere Pris paa den hellige Skrift, var 
Begejstringen for det faa Aar i Forvejen dannede britiske 
Bibelselskab paa sit højeste, og Ghalmers virkede for 
det i sin Kreds. Den første Prædiken af ham, som 
vakte Opsigt udenfor hans nærmeste Omgivelser, var en 
Missions-Prædiken, som han holdt i Dundee i 1812.^) 
Han havde allerede tidligere sendt smaa Bidrag til 
Andrew Thomsons „Ghristian Instructor", men først i 
1813 gjorde han et Skridt paa Banen som Apologet ved 
at udarbejde Artiklen „Ghristianity" for Edinburgher- 
Encyklopædien.^) Samtidig var han kommen ind paa 
national-økonomiske og sociale Studier, og det blev mere 
og mere tydeligt, at Præsten i Kilmany havde Gaver, 
som passede til en Virkekreds i en stor By. I 1814 
kom der saa fra Glasgow en Kaldelse, som han mod- 
tog efter nogen Tøven. 

Han havde ofte udtalt^ at det var hans faste Be- 
slutning at leve ugift, men efter at han i Kilmanys Nær- 
hed havde lært Miss Grace Pratt, Kaptejn Pratts 
næstældste Datter, at kjende, ændrede han sin Beslut- 
ning, og i Aaret 1812 indgik han et Ægteskab, der i 
35 Aar gjorde hans Hus til det lykkeligste Hjem. Da 



O Guthrie: Memoir S. 112—13. 

*) Mc. Oarthy: A history of our own time (Leipzig 1870) 
I, S. 40. 

») Hanna 1, S. 263, 816. 

*') Den udkom ogsaa som Særtryk og danner Grundstammen i 
The evidence and authority of the Christian Beve-« 
lation. Femte Udgave 1817. 

han tog fra Kilmany til Glasgow, fik dette Hjem andre 
Omgivelser, men dets Præg af Fred og Hygge var det 
samme; og det skyldtes navnlig Mrs. Chalmers, som med 
aldrig svigtende Omhu sørgede for at gjøre det til et 
roligt Værksted og Hvilested for hendes stærkt optagne 
Mand. I sin Tiltrædelses-Prædiken i Glasgow gav Chalmers 
sit Program med Hensyn til det sociale Spørgsmaal; og 
hans Erfaringer i den store By tjente kun til at fæstne de 
Synspunkter, han havde vundet, medens han var i Kil- 
many.^) Det var Skik, at otte af Glasgows Præster 
skiftevis om Torsdagen holdt en Ugedags- Gudstjeneste i 
Tron-Kirken. Da Turen første Gang kom til Chalmers, 
holdt han en Tale, der dannede Indledning til en Række 
Foredrag over Forholdet mellem de nyere naturviden- 
skabelige Opdagelser og Aabenbaringen. Disse bleve 
siden udgivne og vandt en stor Udbredelse. Canning 
blev, som Sir James Mackintosh fortæller, ved Læs- 
ningen af dem „forvandlet til en Beundrer af Chal- 
mers. " ^) 

Overvejelserne over Samfundsforholdene og den apo- 
logetiske Virksomhed vare for Chalmers kun Midler til 
det store Maal : at faa Bugt med Ukirkeligheden i Glas- 
gow. Men for Arbejdet til det Maal var der mange 
Hindringer. Chalmers var en Ven af Søndags-Skolerne 

— Sabbats-Skoler, som man kalder dem i Skotland, i 
god Overensstemmelse med den skotske Søndags Præg 

— men baade de strænge og de moderate Presbyterianere 
havde meget imod dem. Hine mente, at de greb ind i 
Hjemmets Rettigheder og bragte Lægmænd til at give 
sig af med det, der burde være forbeholdt Præsterne; 
og disse vare bange for, at der fra Søndags-Skolerne 
skulde udgaa „et Pust af fanatisk Fromhed" over hele 



») Hanna II, S. 6. 

2) Anf. Skr. II, S. 90. Bogen er udførlig anmældt af Tholuok 
i hans: Verraisclite Schriften (Hamburg 1839) I, S. 200 flg. 

Landet. *) Bølgerne gik stundum højt imod Chalmers, 
men han stod fast og overvandt Modstanden. Han ar- 
bejdede ogsaa med Held paa at faa de store Sogne 
delte og nye Kirker byggede. Da den første af disse 
var rejst, og da Glasgows Indbyggere i Glæden over 
den vare ved at lægge sig til Hvile paa deres Lavrbær, 
udtalte Chalmers, at der endnu skulde bygges tyve 
Kirker og ansættes tyve Præster til; og han gjorde, hvad 
han kunde, for at holde Interessen vaagen paa dette 
Punkt. Chalmers lagde stor Vægt paa Sogneinddelingen, 
der gav den enkelte Præst et bestemt Virksomheds- 
Omraade. Hans Svigersøn siger i den Anledning:^) 
„Dr. Chalmers medbragte fra Kilmany og vedkjendte sig 
under hele sin Livsgjerning den Tanke, at alle de med 
Sogneinddelingen forbundne særlige Virkemidler og Paa- 
virkninger, som blandt Skotlands Bønder havde bidraget 
til at skaffe Ungdommen en saa omfattende Oplysning og 
til at løfte hele Samfundet baade i intellektuel og mo- 
ralsk Henseende, kunde bruges med de samme gode 
Resultater blandt den tætteste Bybefolkning. Da han 
kom til Glasgow, kundgjorde han for alle, at han be- 
tragtede sig som Præst ikke for dem, der kom og hørte 
ham i Kirken, men for dem, der boede i hans Sogn. 
Gjennem hele hans Præsteliv var hans Omsorg næsten 
udelukkende rettet paa hans Sognefolk, ikke paa hans 
Tilhørere". En saadan Opfattelse kan naturligvis stil- 
les paa Spidsen, men det var maaske ikke af Vejen, om 
en og anden lærte noget af den praktiske Chalmers i 
denne Henseende. For nogenlunde at kunne magte sin 
Del af Arbejdet i Sognet maatte Chalmers have en Med- 
hjælper, og han fandt en saadan i en Person, der siden 
vandt en egen kirkehistorisk Navnkundighed som Sekt- 
stifter. I Aarene 1820 — 22 var Edward Irving hans 
Hjælpepræst, og til Trods for Modsætningerne imellem 
dem blev Forholdet dog ved at være godt, saa at Ir- 

ving indbød Chalmers til at prædike, da han i 1827 
aabnede sit Kapel i London.^) 

I Aaret 1823 blev Chalmers kaldet til Professor i 
Moralfilosofi i S t. Andrews, og efter nogen Betænk- 
ning fulgte han Kaldelsen. Foruden Moralfilosofi fore- 
drog han ogsaa National-Økonomi. Hans berømte Lands- 
mands, Adam Smiths, „Wealth of Nations" blev lagt til 
Grund for en Række Samtaler, ved hvilke Chalmers fik 
Lejlighed til at udvikle sin Grundanskuelse, der ingen- 
lunde altid faldt sammen med Adam Smiths. ^) Alle- 
rede medens Chalmers var i Glasgow, havde han i 
„Edinburgh Review" udviklet sin Opfattelse af et meget 
væsentligt Spørgsmaal, som netop da krævede Løsning: 
Fattig-Lovgivningen. Den systematiske Ordning med 
Fattigskat og Arbejdshuse, som da. blev gjennemført i 
England og var ved at bane sig Vej til Skotland, fandt i 
ham en bestemt Modstander.^) Ved at sammenligne to 
Sogne under lige Forhold og med samme Hjælpekilder, 
et engelsk Sogn med fast ordnet Fattigvæsen og et lige saa 
stort skotsk med frivillig Fattigpleje, fandt han ud, at der 
i England krævedes en Fattigskat af indtil 1500 L. St. for 
hvert Tusende Mennesker, medens man i Skotland kunde 
nøjes med indtil 50 L. St. til det samme Tal. Dette For- 
hold forklarede han af den demoraliserende Indflydelse^ 
som det tvungne Fattigvæsen øver. Han viste, hvorledea 
det opdrager den fattige i den Tro, at han har Ret til 
at kræve Hjælp, hvad Grunden til hans Nød saa end 
har været; hvorledes det styrker ham i den Tro, at han 
har Ret til at stifte Familie, før han kan ernære denne; 



1) Anf. Skr. II, S. 283 flg. III, S. 157 flg. 234. 
«) Anf. Skr. III, S. 64. 

^) Sin Kritik af det tvungne Fattigvæsen har Chalmers givet 
flere Steder, se saaledes navnlig: On political Economy 
in connexion with the moral state and moral prospects of 
society (Glasgow 1832) S. 398 flg., hvor der er Henvisning til 
flere andre Udtalelser om samme Æmne. 

hvorledes det løsner Familiebaandene. idet Familien ikke 
længere sørger for de gamle i Slægten, men henviser dem 
til det offentlige; hvorledes det kvæler Lysten til at øve 
frivillig Kjærlighed hos de rige, som give mindre af fri 
Drift, jo mere de skulle give paa Kommando. Det var 
disse og lignende Tanker, der vare spirede frem hos 
ham i Kilmany og nærede ved Erfaringerne i Glasgow. 
Man mærkede Professoren i Moralfilosofi bag ved hele 
hans Behandling af Nationaløkonomien. Moralisten og 
Statsøkonomen vare dog ikke, som hos Adam Smith, to 
Personer; men som Statsøkonom tabte Chalmers aldrig 
Moralen af Syne. Det ligger udenfor min Eækkeævne og 
udenfor denne Sammenhæng at give en Bedømmelse af 
Chalmers som Statsøkonom. Her skal kun mindes om, 
at Eoscher kalder ham „for største Delen en Over- 
driver af Malthus" ^) og bedømmer ham som saadan i 
Systemet;^) men at J. St. Mill regner ham — ved Si- 
den af Malthus og Sismondi — blandt „Forfattere med 
de bedste Navne og med store Fortjenester." ') 

Efter fire Aars Virksomhed i St. Andrews blev 
Chalmers kaldet som theologisk Professor til Edin- 
burgh. Da han kom dertil, var den offentlige Mening 
i stærk Bevægelse i Anledning af Billen om Katholiker- 
nes Emancipation, og han stillede sig strags paa Eman- 
cipationens Side. Da Test- og Korporations-Akterne en- 
delig vare blevne ophævede i 1828, foreslog Chalmers som 
Medlem af General- Assembly den skotske Kirkes øverste 
Myndighed at takke Kongen for dette Skridt; men kun 
76 (mod 123) stemte med ham.*) Aaret efter blev der 



') Roscher: Geschichte der Nationalokonomik (Miinchen 1874) 
S. 844. 

') Roscher: Grundlagen der Nationaløkonomie, 9te Aufl., 
(Stuttgart 1871) S. 472, 475, 633 flg. 

") Mill: Principles of political Bconomy (Peoples ed, London 
1875) S. 42. 

*) Hanna III, S. 216, 220.| 

holdt et stort Møde i Edinburgh, paa hvilket der blev 
vedtaget en Petition til Gunst for Billen om Emancipa- 
tionen, og der talte blandt andre Chalmers, som gjorde 
gjældende, at man havde „alt at haabe, intet at frygte 
af den foreslaaede Emancipation". Hans Tale frembragte 
stor Virkning; Skotlands største Kritiker, F. Jeffrey, 
der var til Stede ved det Møde, sammenlignede ham 
med Demosthenes, Cicero, Burke og' Sheridan. ^) 

Men skjønt Chalmers var en afgjort Tilhænger af 
Katholikernes borgerlige Lighed, vilde han dog ikke 
gaa med til at give dem Statsunderstøttelse. ^) Den 
Mand, der siden ved Forholdenes Magt blev Frihedens 
Fører, var nemlig en Statskirkemand af det reneste 
Yand. Han fik meget tidlig Lejlighed til at udtale sig 
bestemt om det store Spørgsmaal, der siden Gillespies 
Tid havde sat saa mange Skotter i Bevægelse. Da han 
opfordrede Statskirken og Glasgows Indbyggere til at rejse 
flere Kirker, mærkede han, hvorledes man ogsaa paa 
dette Punkt havde lært af Adam Smith. Den store Na- 
tionaløkonom var nemlig Modstander af Statskirkerne; ef- 
ter hans Mening skulde Religionen som en anden Handels- 
vare overlades til de almindelige Love for Tilbud og Efter- 
spørgsel. ') Dr. Chalmers svarede hertil, at det var al- 
deles uberettiget at overføre en Lov, der kunde have 
Gyldighed i Handelens Verden, paa Eeligionen. Hvor 
Savnet af en Ting skærpede Appetiten i Steden for at 
svække den, kunde det være rigtigt at overlade alt til 
Naturens egen Ordning, men ingenlunde hvor den na- 
turlige Begjæring stod i Misforhold til den virkelige 



*) Anf. Skr. III, S. 240. En Tale for Presbyteriet om samme 
Æmne findes samme Steds S. 512 flg. 

*) Jvfr. Brevvekslingen med Sir J. Mackintosh, Hanna III, 
S. 231 flg. 

») A. Smith: Wealth of Nations (London 1847) S. 330 flg. 
Chalmers: On the ase and abuse of literary and ecclesia- 
stical endowments. (Glasgow 1827). 

Trang, og allermindst hvor Begjæringen tog af, efter- 
haanden som Trangen voksede, indtil endelig, hvor Man- 
gelen er paa det højeste, Længselen næsten er borte. ^) 
Derfor var Chalmers Sjælen i den Bestræbelse for 
„Church Extension", der sidst i Tyverne og i Begyndel- 
sen af Trediverne satte saa mange Kræfter i Arbejde. 
Efter Reformationen var Skotlands Folketal mere end 
fordoblet, men der var ikke synderlig flere Kirker og 
Sogne. Vel havde Dissenters taget en Del af det Ar- 
bejde op, som Statskirken burde have gjort, men det 
kunde alligevel ikke forslaa. I Fabrik-Distrikter og i de 
store Byer sank større og større Masser af Folket hen 
i aabenbart Hedenskab, og Chalmers saa' i Glasgow, hvor 
stor Faren var.*) Men det var ikke let at faa Kirken 
sat i Gang til Virksomhed paa dette Punkt. Det var 
egentlig først i 1834, at General- Assembly for Alvor tog 
fat paa Sagen. Chalmers holdt ved den Lejlighed en 
Tale, i hvilken han viste, hvad man vilde naa ved 
„Church-Extension". ^J^g haaber," sagde han, „at man 
ikke vil standse, førend der er blevet saa mange Kirker 
i Skotland, og førend Sognene ere blevne i den Grad 
delte, at der ikke findes en eneste fattig Familie, uden at 
den, hvis den vil, baade kan have Adgang til og Hygge paa 
et Sted, der er viet til Gudsdyrkelse og religiøs Oplys- 
ning, og stille saadanne Krav til Præstens Opmærksom- 
hed, at han kan blive dens gode Bekjendt og Ven." 
Dette Program vakte den stærkeste Modlitand baade 
hos Dissenters og Seceders. Hvis man havde fulgt Dr. 
Guthries Baad, ') ogsaa fra Statens Side at anerkjende 
Dissenters' gode Tjenester ved at give dem og Seceders 
Hjælp, havde man brudt Braadden af Modstanden fra 
deres Side; men nu rejste man dem lil en Fortvivlel- 
sens Kamp for deres Tilværelse, der jo for en ikke ringe 
Del skyldtes den Omstændighed, at der var kirkeløse og 



') Hanna H, S. 142. «) Hanna IH, S. 449 flg. 

•) Guthrie: Memoir S. 133. 

præsteløse Egne. Voluntarismen begyndte derfor en 
voldsom Kamp imod „Church Extension". Der blev 
sammenkaldt utallige Møder, holdt Prædikener og om- 
delt Flyveskrifter imod Statskirken, og Parlamentet blev 
bestormet med Anmodninger om, dog endelig ikke at 
fremme „Church Extension".^) Under disse stormfulde 
Forhold stod Dr. Chalmers baade som Religionsfrihed- 
ens og Statskirkens Talsmand. 

Da han i Aaret 1828 tog Ordet for en Takadresse 
til Kongen i Anledning af Testaktens Ophævelse, afviste 
han den Tanke, at fuld Religionsfrihed for Dissenters 
skulde gjøre en Statskirke overflødig. „Da vi tro, at 
Dissenters* hele Iver, Anstrængelse og Virksomhed er 
ude af Stand til at fri vort Land fra at falde i et tifold 
større Hedenskab, naar der ingen Statskirke er, end 
naar der er én; og da vi tillige frygte for, at nogle 
kunne betragte den liberale Retnings sidste store Sejr 
som et Skridt henimod Omstyrtelseu af Statskirkerne, 
ere vi alle saa meget mere alvorlig opfordrede til at 
gjøre Skjel imellem de Ting, som ere forskjeUige. Og 
idet vi glæde os over den store Dør, der nu er aabnet 
paa videre Gab for Sekterne, saa de kunne faa fulde 
Borgerrettigheder, maa vi paa samme Tid udtale os til 
Bedste for den Kirke, til hvilken jeg tror at Skotland 
staar i stor Gjæld, baade. naar man ser hen til Religionen 
og til det Standpunkt, som Folket har naaet." 1 1830 stod 
Chalmers paa Tinden af Londons St. Pauls' Kirke, og 
dér saa' han, hvad han kalder „et malende Bevis til 
Gunst for Statskirkerne." „Da jeg saa' mod Øst, ud 
over Londons City, saa' jeg Spir ved Spir; City er nem- 
lig bygget i den Tid, da Kirken kunde imødekomme 
Beboernes Ønsker. Men mod Vest gaar Øjet ud over 
en forholdsvis ny By og en ny Befolkning, og der sér 
man knap ét Spir. Deraf slutter jeg, at det er forgæves 



O Anf. Skr. III, S. 463 flg. Dr. Guthrie har givet en Skildring 
af et saadant Møde i sin Mern o ir S. 134 flg. 

at vente, at Folket vil sørge for sig selv, førend Landets 
Lov sørger for Kirker og en tilsvarende Betjening af 
Evangeliet." ^) I det samme Aar talte han ved Indviel- 
sen af et Independenter-Kapel i Bristol, og for at hans 
Optræden ved denne Lejlighed ikke skulde blive mis- 
tydet, sluttede han sin Tale med en varm Apologi for 
Statskirken: „Jeg tror, at det nok skal vise sig, at til- 
fældige private Bestræbelser, hvor ivrige, energiske og 
talentfulde de saa end ere, ville være ude af Stand til 
at erstatte den engelske Statskirkes Tjeneste. I Steden 
for de mange Landsbykirker, det smukkeste Syn for et 
Kristenhjærte, med Taarnene tittende frem af Træernes 
Løv, vil den rejsende, hvis Statskirken ophæves, kun hist 
og her, med store Mellemrum, faa nogle Forsamlings- 
huse at se. Byerne ville maaske ogsaa for Fremtiden 
kunne til Veje bringe regelmæssige Prædikener, men 
mange Landsbyer og Flækker ville snart blive reducerede 
til en Slags moralsk Ørk. Vore Bønder ville igjen blive 
Hedninger eller under Navn af Kristne synke ned til 
hedensk Blindhed, Raahed og sørgelig Fordærvelse."^) 
Det var paa denne Tid, at Bredkirkemændenes Fører, 
Dr. Arnold, sagde: „Som Statskirken (i England) nu 
staar. kan ingen menneskelig Magt frelse den."*) Kort 
efter, at Arnolds mærkelige Flyveskrift havde sat mange 
Englændere i Skræk og Forbavselse, kom Ohalmers til 
London. Man bad ham holde en Prædiken, og han talte 
dk vannt til Forsvar for Statskirken.*) 

Da Reform-Billen var gaaet igjennem, var der nem- 
lig kommet ny Fart i Friheds - Ønskerne. Dissenters 
havde ved den nye Valglov faaet forøget Magt, og det 
var tydeligt, at de vilde bruge denne til en Storm paa 



*) Hanna III, S. 269. 

«) Anf. Skr. III, S. 267. Jvfr.: On Endpwments S. 112 flg. 

«) A. P. Stanley: Life of Thomas Arnold (London 1862) 
S. 261 flg. 

*) Hanna HI. S. 393. * 

Statskirken. Ministeriet Melbourne var ikke skikket til 
at være Kirkeværge i saadanne Tider. „Viscount Mel- 
boume'S siger en samtidig, ^erklærede sig ret tilfreds 
med Kirken, som den var, men hvis Publikum havde 
Lyst til at ændre den, saa kunde de gjøre, som de lyst- 
ede" — en ret træffende Betegnelse af Ministeriets vak- 
lende Holdning. 

III. 

Man plejer at kalde de Sammenstød mellem Stat 
og Kirke, der førte til den skotske Frikirkes Dannelse 
i 1843, „Tiaars-Krigen"!), og dette Navn har sin 
Berettigelse, naar man blot tillige mindes, at Kampen 
har en hundredaarig Forhistorie. Det egentlige Strids- 
æmne i Tiaars-Krigen var nemlig Patronatet, og om det 
var der jo kæmpet siden Erskines Secession i 1733. Men 
under Kampen skifter, som allerede tidligere berjøirt, det 
Lys, i hvilket man saa' Stridens Gjenstand. Man be- 
gyndte med at hævde Folkets, Menighedens, Ret, men 
man endte med at kæmpe for Kristi Eet. 

De skotske Præster fik en omfattende Uddannelse. 
Efter Skoletiden ofredes fire Aar paa Studiet af Litera- 
turen og Filosofien, og atter fire paa det theologiske 
Studium. Naar de otte Aar vare omme, prøvede Pres- 
byteriet vedkommende i Latin, Græsk, Mathematik, 
Logik, Moral, Naturfilosofi, Kirkehistorie, Hebraisk, Exe- 
gese og dogmatisk Theologi, og den vordende Præst 
holdt, foruden et Par Taler for Presbyteriet, en Slags 



^) Saaledes Buchanan i „Ten Years conflict^ (Glasgow 1849) 
I-U, som jeg først har haft Adgang til, efter at dette Afsnit 
tildels var givet i Trykken. Af disse Forhold foreligger der 
allerede tidligere paa Dansk to Fremstillinger, en Oversæt- 
telse af Merle d'Aubigné^s: To Konger og to Kongeriger 
(Bergen 1873) og J. Nørregaard: Kristi Ære og Menig- 
hedens Tarv (Kbhvn. 1877). 

Dimisprædiken (Popular Discourse). ^) For at komme i 
Embede maatte Kandidaterne vinde en Patrons Yndest, 
og den slagne Vej hertil var en Huslærerplads i et for- 
nemt Hus, hvor Husherren enten selv var Patron eller 
havde Patroner til Omgangsvenner.' Ved dette System 
blev, som Guthrie siger, *) „bondske Bjørneunger slikkede 
til, saa de fik Skikkelse, og plumpe Knøse fra Landet 
fik Gentlemen-Lader," saa at en fin og dannet Frem- 
træden var et ubedrageligt Kjendingstegn for en skotsk 
Præst. Men disse Gentlemen med de otte Aars Studier 
bag sig vare naturligvis ikke alle i lige Grad skikkede 
til at være Ordets Tjenere, og Menighederne havde ofte 
skjellig Grund til at være misfornøjede med Patroner- 
nes Valg. Den Vækkelse, som Andrew Thomson og 
Chalmers havde fremkaldt, vakte Menighedernes Læng- 
sel efter „evangelske" Præster, og Parlaments-Reformen 
styrkede Frihedsfølelsen. Derfor kom der efter 1832 
mere Liv i Anti-Patronats-Selskabet. *) Adresser imod 
Patronatet bleve hyppig indsendte til Parlamentet, og til 
sidst nedsatte dette et Udvalg for at undersøge Sagen. 

I April Maaned 1833 finde vi ogsaa Dr. Chalmers 
sysselsat med at gjennemgaa alt, hvad der stod i For- 
bindelse med dette Spørgsmaal, for at han kunde være 
godt rustet til den forestaaende General- Assembly. Han 
skriver paa denne Tid til en formaaende Statsmand:*) 
„Hvorledes Patronatet end skal blive modificeret, er der 
ét Princip, som Kirken maa staa fast paa, og det er, at 
den til sidst har Magt til at afgjøre (ogsaa efter at Præ- 
sentationen er sket), om det, naar man tager alle For- 
hold i Betragtning, er til Gavn for vedkommende Sogn 
i kristelig Hensende, at Præsentationen opretholdes.** 
I et privat Møde, som gik forud for General-Assembly, 
fremkom Dr. Chalmers med et Forslag, der skulde bøde 



*) Guthrie: Memoir S. 57. «) Anf. Skr. S. 45. 

») Se S. 186, *) Hanna m, S. 350—51. 

paa den uheldige Udvikling, Bom Forholdene havde taget. 
Da Menighedens Eet var sat til Side ved en Række 
individuelle Afgjørelser, foreslog han at bringe Patron- 
erne til Bevidsthed om denne Ret ved stadig, hvor det var 
fornødent, at hævde non intrusion. ^) Sagen vilde nemlig 
da i hvert enkelt Tilfælde blive henvist til vedkommende 
Presbyterium, og maaske derfra gaa til højere Instanser, 
saa at der ad den Vej efterhaanden kunde skabes en ny 
Fremgangsmaade. Denne Vej fandt imidlertid flere 
baade for langsom og for usikker; der kunde gaa lang 
Tid hen, inden der blev naaet noget herved, og det var 
ingenlunde givet, at alle Presbyterier vilde mødes i ens- 
artet Afgjørelse. Man foretrak derfor at fremlægge et 
nyt Lovforslag for General-Assembly. Dr. Chalmers 
gjorde imidlertid gjældende, at man endelig maatte se til at 
faa den Lovbestemmelse, som General-Assembly vedtog, 
stadfæstet af Regeringen , for Sikkerheds Skyld, og fordi 
der var flere, som opkastede Tvivl om General- Assem- 
blys Ret til at give en saadan Lov. Det var navnlig 
den lærde Seceder, Dr. Mc Crie, der ud fra sit store 
Kjendskab til Statskirkens Retsforhold havde paavist, at 
Kirken næppe uden Statens Samtykke kunde give en 
saadan Lov. Men da Jurister som Lord Jefifrey og 
Lord Moncrieff bestemt hævdede Kirkens Ret hertil og 
fraraadede at overgive en saa afgjort skotsk Sag i eng- 
elske Lovgiveres Hænder, overvandt man Chalmers' Be- 
tænkeligheder. ^) Men hvorledes skulde man forme den 
nye Lov? Skulde man kræve Sognets Tilslutning ly- 
delig udtalt eller nøjes med at give Sognebeboeme Ret 



^) £n skarp Kritik af dette Princip findes i Wil son: An exa- 
mination of the claimes of the free church (Edinburgh 1850) 
S. 12 flg., 57 flg. Efter Forf s Mening ligger der i Hævdelsen 
af dette Princip en farlig Opgivelse af den Protest mod Pa- 
tronatet, som Skotlands Kirke havde vedkjendt sig lige til 
1784. Se S. 220 flg. 

«) Guthrie S. 181. 

til at gjøre Indsigelse? Man valgte den sidste Vej: 
naar Sognets Flertal, med eller uden Angivelse af 
Grunde, udtalte sig imod Patronens Valg, skulde dette 
være ugyldigt. Det var Chalmers, der i en længere 
Tale ^) forsvarede dette Forslag mod de ængstelige, som 
fandt, at det gik for vidt, og mod Anti-Patronats-Mænd- 
ene, der, som Guthrie, ikke vare helt tilfredse med 
denne Mellemvej. ^) Forslaget faldt imidlertid i General- 
Assembly for 1833 mod et Overtal paa tolv Stemmer, 
men Aaret efter kom det frem igjen. Da Chalmers ikke 
var i General-Assembly det Aar, førte Lord Moncrieff 
Sagen frem, og denne Gang lykkedes det. Den 31te 
Maj 1834 vedtog General-Assembly den saakaldte Veto- 
Lov,*) der hævder som kirkelig Grundlov, „at ingen 
Præst maa paatvinges nogen Menighed mod dens Vil- 
je," og giver „Flertallet af Familiefædrene, som ere 
Medlemmer af Menigheden og i fuld Forbindelse med 
den". Ret til at gjøre Indsigelse mod den Præst, Patro- 
nen foreslaar. I Kraft af en saadan Indsigelse kunde saa 
Presbyteriet forkaste Patronens Valg. 

Skotterne haabede, at Veto-Loven skulde træde i 
Kraft i al Stilhed; og de havde Grund til detHaab. Faa 
Maaneder efter Lovens Vedtagelse udtalte Lord Broug- 
ham, den Gang Englands Lordkansler, i Overhuset, at 
han havde modtaget et stort Antal Petitioner imod Pa- 
tronatet, men han antog, „at de sidste Hændelser i Ge- 



1) Hanna lU, S. 354 flg. 

^) Guthrie S. 141. Era anden Side har man ikke uden Grund 
gjort følgende Indvending mod Veto-Loven: „In passing the 
veto aet, the Ohurch has made a provision, as I have said, 
for the continuance of patronage. This is beyond denial. In 
making this provision for its continuance, she has stam- 
ped her approbation on the exercise of patronage 
as the law of the Ohurch. It were absurd, and worse 
than absurd, in any man to express a doubt on this point." 
Wilson anf. Skr. S. 04 fl. 

») Hanna ni, S. 360 flg. 

neral-Assembly (Veto-Lovene Vedtagelse) vilde bidrage 
meget til at bane Vej for Forholdsregler, der kunde 
bringe dette vigtige Spørgsmaal til Hvile." Og han 
roste Greneral-Assemblys Visdom, der havde ført til saa 
vigtige Beslutninger. *) Men det varede ikke længe , in- 
den man fik at mærke, at Dr. Mc Crie^ havde dannet 
sig en rigtigere Forestilling om de kirkepolitiske For- 
hold end de ædle Lorder Jefifrey og Moncriefif. 

Omtrent samtidig med, at Lord Brougham i det engel- 
ske Parlament udtalte sin Anerkjendelse af General-As- 
semblys Arbejde, præsenterede nemlig Jarlen af Kinnoul 
Mr. Young som Præst for Menigheden i Auchterar- 
der i Perthshire. *) Da Young to Søndage i Træk havde 
prædiket for Auchterardeme, blev der aftalt en Dag, 
paa hvilken der skulde opsættes „en Kaldelse** til Mr. 
Young ; men af Sognets tre tusende Beboere mødte kun 
to for at underskrive Kaldsbrevet. Da man saa, i Hen- 
hold til den nys vedtagne Veto-Lov, opfordrede Familie- 
fædrene til at gjøre Lidsigelse, frabad 287 (af 300) der- 
til berettigede sig Mr. Young, idet de tillige erklærede, 
at de ikke handlede af Partiskhed eller Ondskab, men 
alene af Hensyn til Menighedens Tarv. Da Auchterar- 
deme efter en Nats Betænkningstid fastholdt deres Ind; 
sigelse, gik Sagen fra Presbyteriet, der havde nogle Be- 
tænkeligheder, til Synoden for Perth og derfra til Ge- 
neral- Assembly for 1836, og denne bestemte, at man i 
dette Tilfælde skulde anvende Veto-Loven. Derfor vragede 
Presbyteriet under 7de Juli 1836 Mr. Young; men han 
og Jarlen af Kinnoul appellerede til Court af Session, 



O Hanna III, S. 362. 

') McGrie var forøvrigt en Modstander af Veto -Loven som 
en halv Forholdsregel, der ikke vilde tilfredsstille nogen i 
Længden. Buchanan I, S. 283 flg. 

^) Udførlig Fremstilling af dette Sammenstød findes hos Bucha- 
nan 1, S. 398 flg. 

den civile Højesteret.^) Oprindelig ønskede man kun at 
vide, om ikke den af Patronen præsenterede, men af 
Menighedens Flertal vragede, Præst alligevel havde Ret 
til Embedets Lønning, men efter et Par Ugers Forløb 
fik Sagen en anden Gænge. Nu vilde Patronen have 
den høje Ret til at erklære, at Forkastelsen af Mr. 
Young paa Grund af Sognefolkenes Veto var ulovlig, og at 
Presbyteriet i Følge den kirkelige Grundlov var forpligtet 
til at prøve Mr. Young og saa uden videre ordinere ham. 
Den 8de Marts 1838 faldt Dommen. Den lød paa, at 
Presbyteriet havde handlet imod Loven og krænket sin 
Pligt ved at vrage Mr. Young, blot fordi et Flertal af 
Nadvergjæsterne i Sognet havde gjort Indsigelse imod 
ham. Guthrie ^) har skildret den Opsigt, som hele denne 
Proces vakte i Edinburgh. Alle tretten Dommere afgav 
deres Kjendelse, otte for Mr. Young, fem for Kirken. 
Man var navnUg spændt paa, hvorledes den gamle Lord 
Glenlee, der sjælden gav Møde i Retten, vilde votere. 
Da han kom vaklende ind i den lange Dommerdragt, 
rejste alle de andre Dommere sig op og hilste paa ham 
med Varme. De. der havde voteret for Mr. Young, 
vare visse paa, at den gamle Lord, der læste mere i 
Gibbon og Hume end i Biblen, vilde være enig med 
dem. Men hvor stor var ikke deres Forbavselse, da han 
brugte den kirkehistoriske Kundskab, som han vel navnlig 
havde øst af Gibbon, til at hævde Menighedens Valgret. 
De ædle Lorder, der havde taget imod ham med saa 
me^en Varme, lode ham rave ud alene, da han havde 
voteret imod dem; men trods hans Indlæg faldt Dommen 
ud til Fordel for Mr. Young. 

Det var jo tydeligt nok, at denne Kjendelse var 



*) Parlamentet har i Skotland oprettet tre verdslige Retter, der 
hver for sig ere Højesteretter indenfor en bestemt Sfære: 
Oourt of Session i alle civile, Court of Justiciary i 
alle kriminelle og Court ofExchequer i alle fiskale Sager. 

•) Memoir S. 349 flg. 

Fr. Nielsen: Statskirke og Frikirke. 14 

til Gunst for Patronen; men det fremgik ikke tilstræk- 
kelig klart af selve Processen, hvorvidt den høje Eet 
fandt selve Veto -Loven stridende imod Rigets Love. 
Det syntes unægtelig saa; og det vakte Uro paa Kirk- 
ens Side. Men hvorledes kunde man bringe Court of Ses- 
sions Dom til Udførelse? Kunde den verdslige Eet virkelig 
tvinge et Presbyterium til at være ulydigt mod General- 
Assembly? Da denne Forsamling holdt sit Aarsmøde i 
1838, kom Sagen atter for, og med 183 Stemmer mod 
142 blev det besluttet, ikke at finde sig i den civile 
Domstols Indgreb i Kirkens Anliggender, men at fast- 
holde Trosbekj endelsens Hævdelse af Kristus som Kirk- 
ens Konge og Hoved og dens Adskillelse imellem den 
borgerlige og den aandelige Magt. Tillige blev Sagen 
indskudt under Overhuset. ^) 

Omtrent et Aar gik hen, før Auchterardemes Sag 
kom til Behandling dér, og dens Modtagelse var ikke 
gunstig for Skotterne. Lord firougham var nu ander- 
ledes sindet end før; han og Lord Cottenham gjorde 
gjældende at Dronning Annas Akt ^) atter gav Loven af 
1592 Lovskraft, og i Følge denne skulde Presbyteriet 
kun se til, at den foreslaaede Præst var „qualified". 
De ædle Lorder fandt i dette Udtryk kun en Betegnelse 
for vedkommendes personlige Kvalifikationer (Kund- 
skaber, Liv og Sæder), og andet havde Presbyteriet efter 
deres Mening ikke at se hen til. Enhver Hævdelse af 
„non intrusion" var i deres Øjne en „vild" Tanke, skjønt 
den skotske Kirke jo til alle Tider havde hævdet dette 
Princip til det yderste. Imedens Skotterne før havde 
levet i den Tro, at deres kirkelige Frihed kun vår be- 
grænset, hvor Loven udtrykkelig' drog Grænsen, hævdede 
Overhusets Talere nu, at den skotske Kirke ikke havde 
anden Frihed end den, som Loven udtrykkelig indrøm- 
mede. Hvis det Synspunkt blev gjennemført, vilde, som 



») Hanna IV, S. 91 flg. «) Se S. 173 flg. 

Kirkens Talsmænd sagde, mere end Halvdelen af Kirk- 
ens Privilegier være tilintetgjorte, og den vilde komme 
til at staa tilbage for andre Korporationer i Eiget. 
Hele den Frihed, som var lovet Skotterne i de kirkelige 
Grundlove, vilde derved blive aldeles betydningsløs. ^) 
Lord Brougham, der i sin Tid havde hilset Veto-Loven 
med Tilfredshed, betragtede det nu ligefrem som Brud 
paa Landsloven, hvis Presbyteriet ikke vilde indsætte 
Mr. Young, og Ean erklærede, at i saa Tilfælde vilde Pa- 
tronen have fuld Ret til at tilbageholde Embedslønningen. 
Under det friske Ladtryk af Lord firoughams og 
Lord Cottenhams Taler kom General-Assembly sammen 
i Maj 1839. Dr. Chalmers havde ikke været Medlem 
af denne Forsamling siden 1833, men nu kom han atter 
frem i første Eække. Egentlig havde det været hans Tanke 
at foreslaa Tilbagetagelsen af Veto-Loven, men saa tillige 
at overlade Presbyterierne at hævde Principet: non 
intrusion. De to Lorders Taler havde imidlertid lært 
ham, at man lige saa lidt vilde anerkjende Presbyteriets, 
som Menighedens Veto. Fredsommelig, som han var, 
grublede han da over en ny Udvej, der kunde hindre 
Sammenstødet mellem Stat og Kirke. Han hørte ikke 
til dem, der mente, at Præstevalget var en guddomme- 
lig Gave til Menigheden, og han kunde ikke lide, at 
man fremstillede den begyndte Kamp som „en Kamp for 
Gudsfolkets Rettigheder", lige saa lidt som han kunde 
finde sig i den Talemaade, at Præstevalget var en Del 
af den Frihed, med hvilken Kristus havde gjort sit Folk 
frit. ^) Men paa den anden Side vilde han hævde Menig- 
hedens Ret til at værge sig imod en paatvungen Præst. 
Han foreslog derfor General-Assembly 1) at erkjende og 
at slaa sig til Ro med Tabet af Lønningen til Embedet i 
Auchterarder ; 2) ikke at opgive Hævdelsen af non-intru- 
sion; 3) at nedsætte et Udvalg, der skulde forhandle 
med Regeringen om Forebyggelsen af fremtidige Sam- 



1) Hanna IV, S. 101. «) Hanna IV, S. 105. 

menstød mellem de borgerlige og de kirkelige Myndig- 
heder. I en Tale paa tre Timer forsvarede Dr. Chal- 
mers sit Forslag, og efter en Diskussion paa fjorten 
Timer blev det vedtaget med 49 Stemmers Overvægt. 
Dr. Chalmers skal sjælden have talt mere glimrende, og 
hans Ord gjorde stærkt Indtryk ikke blot paa Medlem- 
merne af General-Assembly men ogsaa paa de talrige Til- 
hørere, der helt fyldte Huset. Selv blev han saa be- 
tagen af sin Tale, at han strags maatte føres hjem, og 
han kom sig end ikke i Løbet af Dagen, sak at det var 
ham umuligt at komme igjen og stemme. Da „Non- 
intrusions-Komiteen" kort efter blev udvalgt, fik Dr. 
Chalmers Sæde i den, og han var dens Leder paa en 
Rejse til London for at vinde de fremragende Politikere. 
Efter at være kommen tilbage til Edinburgh, kunde Dr. 
Chalmers meddele, at Komiteen havde det bedste Haab 
om en god og snarlig Ende paa Konflikten. Regeringen 
havde fuld Bevidsthed om Spørgsmaalets Alvor, og den 
havde givet det Tilsagn, at de Kald, til hvilke Kronen 
havde Patronatsret (omtrent en Tredjedel af det hele 
Tal), kun skulde blive besatte i Henhold til Veto-Loven; 
og der var Haab om, at det store Flertal af Patronerne 
ikke vilde staa tilbage for Kronen. ^) 

Hvilke Vanskeligheder, der imidlertid kunde være, 
selv ved Kronens Kald, viste et andet Sammenstød. I 
1836 havde Kronen foreslaaet Mr. Clark som Hjælpe- 
præst og Efterfølger for den gamle Sognepræst i det 
kongelige Kald Lethendy. Sognefolkene gjorde i 
Følge Veto-Loven Indsigelse imod Valget, som det synes 
ikke uden Grund, da Mr. Clark flere Aar efter blev 



») Hanna IV, S. 122 flg. Siden blev der gjort Dr. Chalmers 
den Bebrejdelse, at han havde set alt i et for gunstigst Lys, 
anf. Skr. S. 138 og Buchanan II, S. 73. J. Hope, Dean 
of Faculty, nægtede ligefrem i et Stridsskrift, at Lord Mel- 
bourne havde givet Lov til at gjøre en saadan offentlig Med- 
delelse om hvad Regeringen vilde gjøre ved de kongelige 
Kald. 

dømt uværdig til Præstegjerningen paa Grund af Druk- 
kenskab. Presbyteriet gav Menigheden Medhold, og da 
Mr. Clark appellerede til General- Assembly , fik han 
ingen Hjælp. Mr. Clark holdt sig rolig i et Par Aar, 
indtil Court of Sessions Stilling til Auchterarder-Sagen 
gav ham nyt Haab, og i 1839 anlagde ogsaa han Sag 
imod Presbyteriet i Lethendy. Da den gamle Præst 
dér døde, foreslog Kronen en ny Mand, og denne, Mr. 
Kessen, skulde lige ordineres, da der pludselig fra Court 
• of Session kom Forbud mod hans Ordination. Pres- 
byteriet i Lethendy opsatte Ordinationen og spurgte 
General-Assemblys Udvalg til Baads. Udvalget mente, 
at Indførelsen af en Præst var en rent kirkelig Sag og 
paalagde Presbyteriet i Lethendy uden Tøven at indføre 
Mr. Kessen. Da det rygtedes, kom der et nyt Forbud 
fra Court of Session, hvorfor Presbyteriet paany hen- 
vendte sig til General-Assemblys Udvalg. General-As- 
sembly holdt fast ved, at Staten her overskred sin Magt 
og krænkede Kirkelovene, og trods en skriftlig Protest 
fra John Hope, Dean of Faculty, ^) blev Mr. Kessen 
ordineret. Følgen af dette Skridt blev, at Presbyteriet 
i Lethendy blev stævnet for Court of Session. De jævne 
Landsbypræster mødte under storSympathi fra den kir- 
kelig sindede Del af Edinburghs Befolkning. De slap 
vel for det Fængsel, med hvilket de vare truede, men 
Lord-Præsidenten for Retten lod dem vide, at hvis de 
eller noget andet Presbyterium nogen Sinde gjorde sig 
skyldig i noget lignende, saa vilde vedkommende blive 
fængslede som ulydige. 

Man maa finde det underligt, at den høje Civilret 
ikke tog Skridtet helt ud og erklærede Ordinationen for 
ugyldig; men dertil var man endnu ikke forberedt. Al- 
ting bar dog kjendelig nok mod et alvorligt Sammenstød. 
Thi Court of Session holdt fast paa Retten til at gribe 
ind i Kirkens Anliggender som i Lethendy-Sagen , men 



*) Se Anmærkningen paa forrige Side. 

Kirken mente, at den var Court of Session lige saa 
sideordnet paa sit bestemte Omraade, som de to andre 
skotske Højesteretter var det paa deres. Det vilde Ju- 
risterne ikke indrømme, og en af Skotlands højeste ju- 
ridiske Embedsmænd talte allerede om Earkens Oprør 
mod Loven og hidsede Englænderne op til Had ved at 
anføre flere skotske Presbyterianeres Udtalelser imod det 
engelske Episkopat og ved at vise, hvilke Pølger Veto- 
Loven kunde faa, naar den engang fik et Sidestykke inden- 
for den engelske Statskirke. Da den Højesteret, for hvilken 
Mellemværendet mellem Court of Session og den skot- 
ske Kirke skulde bringes, var det engelske Parlament, 
var Sagen yderst betænkelig, og værre blev det, da der 
rejste sig en Ejende i den skotske Kirkes egen Lejr. 
De moderate med Dr. Cook i Spidsen paastod, at Court 
of Sessions Dom havde udstrøget Veto-Loven af den 
skotske Kirkes Lovbog. De havde lige saa liden Sans 
for „Kristi Kongedømme" i Knox's Porstand som for 
Menighedens Ret; men de evangelske følte, at Kampen 
nu gjaldt Kristi Ære lige saa meget som Menighedens 
Tarv. *) Det var ikke heldigt, at Sagen var falden i 
Juristernes Hænder; thi dels havde disse i Reglen ikke 
megen Sans for Kirkens Prihed, *) dels vare flere af Med- 
lemmerne af Court of Session Modstandere af det evan- 
gelske Parti, og enkelte af dem havde som Kirke-Ældste 
i Porvejen taget bestemt Position i denne Henseende. 

Medens disse Sammenstød og et lignende, hvorom vi 
siden skulde høre, satte Sindene i Bevægelse, blev der 
baade i Skrift og Tale kæmpet for Kirkens Uafhængig- 
hed; og derved bleve, som Disraeli sagde, Skotterne 



») Hanna IV, S. 126 flg. 

») „Lawyers", siger G uthrie (Memoir S. 182), „— with the 
exception of the town-clerk of Ephesus — have always shown 
a strong bias to curtail the liberties of the Ghurch of Ghrist, 
and, with legal bonds, to bind her neck and.heel to the 
State.« 

„opdragne" til Udtrædelsen. Guthrie*) dadler Bucha- 
nan, fordi han ikke tilstrækkelig har fremhævet Betyd- 
ningen af Agitationen og Pressen. „Det maa man beklage/ 
siger han, „fordi andre Kirker, naar de tage vor Historie 
til Rettesnor, i deres Kamp for Friheden, kunde for- 
sømme at sikre sig den mest indflydelsesrige af alle Positio- 
ner: gjennem Pressen og offentlige Møder at vinde 
Massens Hoveder og Hjærter for sig." Mænd^ der 
kunde gjøre Indtryk paa Folket ved deres Veltalenhed og 
Personlif^hed, rejste Landet rundt og holdt Møder, og i 
Bladet „The Witness" var Udgiveren, Hugh Miller, 
en utrættelig Forkæmper for Kirkens Sag. Han var en 
lige saa vel oplyst, som ivrig Kæmpe, der aldrig satte 
hele Kraften ind paa det første Angreb, men som sta- 
dig havde nok i Reserven, saa at han i hvert nyt Num- 
mer havde friske Argumenter at møde med. Hans Magt 
laa for en stor Del i den Omstændighed, at han helt 
levede i det, for hvilket han kæmpede. Naar hans Ven- 
ner besøgte ham, kunde de af Samtalen med ham gjætte, 
hvad der skulde staa i det næste Nummer af „The Wit- 
ness" ; thi Æmnet for hans næste Artikel var det Punkt, om 
hvilket hele Samtalen kredsede. Til stor Sorg for hans 
Venner gjorde han siden ved et Pistolskud Ende paa 
sit Liv; men Lægernes Undersøgelser godtgjorde, at den 
fortvivlede Gjeming var sket som Følge af en Sinds- 
sygdom, han i længere Tid havde baaret paa. ^) 

Ved Siden af Udgiveren af „The Witness" maa vi 
dvæle ved hans Sognepræst Thomas Guthrie, hvis Me- 
moirer vi allerede ofte have brugt som Kilde. Han hørte 
til en Slægt, der tidlig havde kæmpet baade for religiøs 
og borgerlig Frihed. Hans Stamfader James Guthry 
var en af Martyrerne for „Covenant" i 1661,^) og den 



O Memoir S. 344. 

*) authrie: Memoir S. 587 flg. 

') G-utbrie: Memoir S. 6. Han omtales ogsaa i Carlyle: O. 
Gromwells Letters and Speeches (Peoples ed) III, S. 130. 

gamle Kjærlighed til Friheden var gaaet i Arv i Slægten. 
Hans Fader hørte til den presbyterianske Statskirke, men 
hans Moder, hans ældste Broder og hans Søster vare 
Seceders. Selv kom han i Skole i en frikirkelig Anti- 
Burgher-Skole, hvor Kirkehistorikeren Mc Crie som ung 
Student havde været Lærer. Læsning, Skrivning og Reg- 
ning var det væsentligste af, hvad man lærte, og fra 
ABC'en gik han lige over til Ordsprogene i det gamle 
Testament; det var især for at kunne læse Biblen, man 
havde lært ham at læse. Skjønt Undervisningen i de skotske 
Almueskoler var i saa høj Grad elementær, vare Lærerne 
ofte meget lærde; mange fattige studerende, der havde 
vundet Magistergraden ved de skotske Universiteter, tog 
imod Embedet som Almueskolelærer paa Landet. Om 
Sommeren, i Universitets-Ferien, besørgede de selv Em- 
bedet, og derved tjente de da saa meget, at de kunde 
studere videre i Universitets-Byen om Vinteren og holde 
en Stedfortræder paa Landet. Det var meget alminde- 
ligt, at disse studerte Lærere læste Latin, Græsk og 
Mathematik med de fremmeligere Bønderdrenge. „Der- 
ved var, som man har sagt, en liberal Opdragelse bragt 
til den fattigste Hyttes Dør, og dersom en barbenet 
Knøs havde Talent og Ærekjærhed, fandt han her en 
Stige, ad hvilken han kunde klatre op til Stillinger i 
Samfundet, der laa langt over det, han var født til; og 
det gjorde mange." ^) 

Thomas Guthrie kom 1815 i en Alder af tolv Aar 
til Universitetet i Edinburgh, og efter otte Aars Studium 
var han egentlig færdig til at underkaste sig Prøven, der 
aabnede Adgang til Præsteembedet, men endnu for ung til 
at være Præst. Han tilbragte da to Aar med Studiet af 
Kemi, Anatomi og Naturhistorie, og først i 1825 åk han 



») Guthrie S. 84. I hvilken særlig Grad det skotske Folk har 
faaet Del i højere Dannelse, kan ses deraf, at for en halv Snes 
Aar siden havde i Skotland 1 af 5000, i England I af 16000, 
og i Irland 1 af 22000 gjort Studier ved Universiteterne. 

ved Examen for Presbyteriet i sin Fødeby Brechin 
Bet til at lade sig ordinere ; men der gik flere Aar hen, 
før han brugte denne Ret. Først rejste han til Sorbon- 
nen i Paris og fortsatte der især de anatomiske Stu- 
dier; saa lagde han Vejen hjem over Valpladsen ved 
Waterloo, men ikke for at overtage et Præsteembede. 
Hans ældste Broder, Indehaver af Bankflrmaet David 
Guthrie and Sons, der i seksti Aar havde drevet For- 
retninger i Brechin, var pludselig død og havde efter- 
ladt en mindreaarig Søn. For at holde Firmaet i Grang, 
indtil Brodersønnen kunde overtage det, gik Thomas 
Guthrie da ind i Forretningen, og først i 1830 lod han 
sig ordinere til Præst i Ar b i ri o t. Han havde vel i 
Livets Skole vundet Modenhed, men i Prædikegjerningen 
havde han kun ringe Øvelse. For at uddanne sig til 
den granskede han Profeterne og Herrens Taler, og han 
udfandt da, at en kristelig Prædikant, der vilde tage Herren 
og Profeterne til Forbillede, burde „undgaa tørre Udvik- 
linger og bruge malende Skildringer og talende Billeder". 
Han erfarede tillige, at Smaafolk holde mest af Lignelserne 
i Evangelierne, og at, naar han kom med en Historie, saa 
stak, som Luther allerede havde sagt, Folk Hovedet 
frem for at lytte. Den skotske Kirke har haft faa Præ- 
dikanter, der kunne sættes ved Siden af Guthrie. Hans 
Menneskekundskab og hans Naturkundskab, hans ædle 
Fremtræden og hans henrivende Veltalenhed satte ham 
i Stand til at frembringe stor Virkning, naar han af- 
lagde Vidnesbyrd om den stærke Tro og den glødende 
Kjærlighed, der besjælede ham. *) Efter syv Aars Virksom- 
hed paa Landet blev han 1837 kaldet til Graabrødr e-Kirk en 
i Edinburgh, og han kom altsaa netop til Hovedstaden 
paa den Tid, da Tiaars-Krigen var i fuld Gang. Hvad 
han virkede dér, har Chalmers i Korthed udtrykt ved 



'] Paa Dansk findes oversat: Hovedstaden, dens Synder og 
Sorger. Fire Taler oversatte af R. Volf. ('Kbhvn. 1862) 
og The Guardian for 9 Avgust 1882. 

et Møde, paa hvilket han tog Ordet efter Guthrie. ^ Jeg 
véd," sagde Dr. Chalmers, „at min Ven Gruthrie er en 
Præst, der gaar rundt i Husene, og jeg véd ogsaa, at 
det er den lige Vej til at faa en Menighed, der gaar i 
Kirke."*) Og samtidig med, at Guthrie saaledes virk- 
ede som Hyrde og Prædikant, arbejdede han ved Op- 
rettelsen af „Pjalteskoler" (ragged schools) paa at gjøre 
Bameaarene lysere og lykkeligere og mere frugtbringende 
for de smaa, som havde fattige og daarlige Hjem. ^ 
Derimod tog Guthrie kun ringe Del i de kirkelige For- 
handlinger paa Synoderne. Der var „tre mægtige", de 
tre store C'er (Chalmers, Ounningham og Oandlish), som 
efter Guthries Mening altid sagde det, der skulde siges, 
saa at han kunde holde sig i Ro; men disse „mægtige" 
paaskjønnede i høj Grad Guthrie. Vi have nys omtalt 
en Ytring af Chalmers og skulle hertil føje nogle Ord 
af den Tale, som Dr. Oandlish holdt efter Guthries 
Død: „Guthri« var en Magt, enestaaende i sig selv og 
i sin Ejendommelighed ragende op over andre Magter. 
Han vovede sig ikke meget ind paa den kirkelige Pole- 
miks eller den kirkelige Administrations Omraader; det 
overlod han til andre, hvis Overlegenhed paa de Om- 
raader han altid var den første til at erkjende. Men i 
sin egen Sfære og paa sin egen Vej var han baade 
for os og for de Prindper, vi kæmpede for, et stærkt 
Taam. Hans Veltalenhed alene gjorde ham til en 
uvurderlig Gave for vor Kirke baade i Tiaars-Krigen og 
senere." •) Vi ville i det følgende faa Lejlighed til at 
se, hvorledes Guthrie lagde sin Veltalenheds Lod i Vægt- 
skaalen ved de Sammenkomster, der fulgte efter Auch- 
terarder- og Lethendy- Valgene. 



*) Guthrie: Memoir S. 318. 

*) Jvfr. J. Paulli: Th. Guthrie og Pjalteskoleme iKristelig 
Kalender for 1876, S. 92 flg., og Saint-Hilaires Skitse, 
oversat i Tidsskrift f. udenl. theol. Lit. 1874. 

8) Guthrie S. 362. 

I Sognet Marnoch, som laa under Presbyteriet i 
Strathbogie, havde den gamle Sognepræst i flereAar 
haft en Medhjælper, Mr. Edwards, der var meget 
uheldig. Menigheden bad om at maatte være fri for at 
have med ham at gjøre, og Sognepræsten gav ham Af- 
sked. Efter den gamles Død i 1837 præsenterede Pa- 
tronen, Lord Fife, ikke desto mindre Mr. Edwards som 
Efterfølger ; men af dette Sogn paa omtrent 3000 Sjæle 
var der kun en eneste. Værten i Byens Kro, som gav 
Mr. Edwards sin Stemme, medens af de 300 Familiefædre, 
der stode paa Listen over Nadvergjæsterne, 281 nedlagde 
højtidelig Indsigelse imod den af Patronen præsenterede 
Præst. Lord Fife besluttede da at give efter og fremstille 
en anden ; men Mr. Edwards vilde ikke give tabt. Han 
henvendte sig til Court of Session og fik af denn« Dom- 
stol udvirket et Forbud imod at indsætte nogen anden 
som Præst. Presbyteriet i Strathbogie var for største 
Delen moderat, og det besluttede at anerkjende Court 
of Sessions Afgjørelse og følge den. Men Sagen kom i 
1839 for Greneral- Assembly, og denne bestemte, at alt 
skulde hvile til næste Aar. Mr. Edwards vilde imidler- 
tid ikke slaa sig til Ro, og han fik af Court of Session en 
Kj endelse, i Følge hvilken Presbyteriet trods Menighedens 
Veto skulde gjøre de foreløbige Skridt til hans Ordina- 
tion. Da Mr. Edwards kom med denne Beslutning, 
skyndte Presbyteriet sig, i Trods mod General- Assembly, 
med at erklære, at det havde i Sinde at indsætte Mr. 
Edwards. Det var nu ligefrem Oprør mod den kirkelige 
Øvrighed, og Dr. Candlish foreslog General- Assemblys 
Udvalg som Straf at suspendere de syv oprørske Med- 
lemmer af Presbyteriet i Strathbogie. *) Chalmers støt- 
tede dette Forslag i en Tale, i hvilken han fremhævede, 
at det, om hvilket Veto-Loven drejede sig, var Smaating 
ved Siden af en saa grov Krænkelse af Kristi Konge- 
dømme som Court of Sessions Færd i denne Sag, og 



O Buchanan U, S. 108 flg. 

med 121 Stemmer imod 14 gik Dr. Candlish' Forslag 
igjennem i Decbr. 1839. *) Samtidig blev det saa over- 
draget nogle af Kirkens mest fremragende Præster, 
blandt andre Thomas Guthrie, at gaa til Strathbogie- 
Egnen og prædike. De syv suspenderede Præster slog 
sig imidlertid ikke til Ro ved Suspensionen; de gik at- 
ter til Court of Session og fik udvirket et Interdikt, der 
forbød de af den skotske Kirkes øverste Myndighed ud- 
sendte Præster at prædike i Kirkerne og Skolerne. Der- 
ved standsede de imidlertid ikke Ordets frie Løb. Trods 
Vinterkulden prædikede hine paa Torve og Marker, i Slud 
og Sne, og det med stor Tilslutning. „Jeg savner Ord," 
skriver en af disse Præster, *) „til at beskrive Scenerne 
i Marnoch i Gaar. Det har aldrig i mit Liv været mig 
forundt at være Vidne til en saadan Inderlighed i Fø- 
lelsen som i denne Menighed. Mænd og Kvinder vare 
badede i Taarer." 

De syv gjenstridige Præster vare ikke tilfredse med 
at staa i de tomme Kirker, medens Folket flokkedes 
om andre Præster, der hværken havde Prædikestole, 
Stolestader eller Tag over Hovedet. De gik saa atter til 
den villige Domstol, og Court of Session forbød ligefrem 
ved et „udvidet Interdikt" de af General-Assembly ud- 
sendte Præster at prædike og at uddele Sakramenterne. 
Forgæves advarede Lord Cockburn imo.d dette Skridt, 
der jo suspenderede General- Assemblys saa godt som 
enstemmige Beslutning og i Grunden aldeles tilintet- 
gjorde Kirkens Magt. Court of Session vilde stille Sagen 
paa Spidsen; men Præsterne vilde heller ikke bøje sig 
for Statens Overgreb. Da Guthrie paa en Søndag i 
Februar Maaned 1840 skulde prædike et Sted i Strath- 
bogie-Egnen, kom en Retsbetjent hen til ham og overrakte 
ham Interdiktet. Han erkjendte, at Betjenten havde 
gjort sin Pligt; han vilde nu ogsaa selv gjøre sin. For 



1) Buchanan II, S. 99 flg. Hanna IV, S. 140 flg. 
•) Hanna IV, S. 145. 

saa vidt Interdiktet gjaldt Forbud imod Prædikener i 
Kirker og Skoler og paa Kirkegaarde, vilde han adlyde ; 
men, sagde han, „naar Court of Session overhovedet 
forbyder mig at prædike min Herres velsignede Evange- 
lium og at tilbyde Syndere Frelse under den blaa Him- 
mel, saa træder jeg Interdiktet under Fod og prædiker 
Evangeliet." ^) Han skrev hjem til sin Hustru: „Jeg 
er ikke begjærlig efter at komme i Fængsel; men ingen 
kan sige, hvor meget godt en saadan Voldsomhed paa 
Modstandernes Side vil gjøre vor Sag. Det eneste, jeg 
er bange for, er et voldsomt Udbrud af den offentlige 
Mening." Og der syntes virkelig at være Grund til at 
nære Ængstelser i den Retning. 

Der gik en Følelse af Harme gjennem hele Landet, 
og Chalmers gav denne Følelse Udtryk i en Tale, som 
han den 24de Februar 1840 holdt paa et offentligt Møde 
i Edinburgh. „Hvilken Dadel man end kan rette mod 
vore Principer," sagde han,*) „Tvetydighed maa der ikke 
hvile over vor Opførsel. Dersom Kirken befaler, og 
Court of Session giver Kontraordre, saa er det Pligt for 
alle Præster og alle Medlemmer af Skotlands Kirke at 
handle, ganske som de vilde have handlet, hvis der ikke 
var kommet noget Forbud paa deres Vej." En Uge 
senere udtalte General-Assemblys Udvalg sig lige saa 
bestemt, idet det vedtog Dr. Candlish' Forslag om at 
udtale, at Court of Sessions Interdikt stred imod Kirk- 
ens Friheder, saaledes som Landets Forfatning havde 
anerkjendt dem, og saaledes som den øverste Stats- 
magt i højtidelige Dokumenter havde stadfæstet dem. ^) 
For at bringe de syv oprørske Præster til Besindelse 
havde General -Assembly endvidere udsendt tre fred- 
sommelige Præster, der skulde forhandle med disse i 
Aberdeen. Men de syv kom ikke; de sendte kun en 
Advokat, der overrakte Fredsmæglerne et Dokument, i 

hvilket de nægtede at komme til det foreslaaede Møde. 
Der var altsaa Strid paa alle Hold. Da Thomas Gru- 
thrie kom hjem til Edinburgh, udtalte han i et Fore- 
drag, som han siden lod trykke som Flyyeskrift : „Kirken 
kan ikke blive staaende hvor den staar. Domstolene 
have erklæret Veto-Loven for at være ulovlig. Vi mene, 
at de have Uret, at de have overskredet deres Myn- 
dighed, at de have forladt deres eget Omraade og have 
gjort Indgreb paa vort, og at vi have Ret til at sige til 
disse Dommere som Præsterne til £ong Usia: Gaar ud 
af Templet! men det er tydeligt nok, at hværken Stats- 
kirken eller nogen anden Kirke kan blive ved at ligge i 
stadig Strid med Landets borgerlige Domstole. Til 
sidst vil Kampen, hvis den fortsættes, blive til Ødelæg- 
gelse, ikke blot for den ene Part, men for begge." *) 
Foreløbig svækkede det Domstolenes Anseelse, at Bet- 
ten ikke havde Mod til at fængsle de Præster, der trods 
Interdiktet prædikede i Strathbogie- Egnen. Dr. Chal- 
mers, Dr. Gordon og andre af Kirkens bedste Mænd 
holdt, i Reglen med et til hver enkelt rettet personligt 
Forbud i Lommen, Prædikener under aaben Himmel ; 
men den verdslige Øvrighed havde ikke Mod til at 
skride ind. 

Fra Juristernes Hænder gik den skotske Kirkes 
Sag over til Politikerne, og det var tillige en Overgang 
fra skotsk Grund paa engelsk. I 1840 indkom der til 
Parlamentet Petitioner, undertegnet af 180,000 Skotter, 
som ønskede en Løsning af Patronats-Sagen i Overens- 
stemmelse med General-Assemblys Afgjørelse; paa Mod- 
Andragenderne fandtes der kun 1200 Underskrifter.^ 
General-Assemblys staaende Udvalg sendte i Begyndelsen 
af Februar Maaned nogle Udsendinge til Lord Mel- 
bourne for at paavirke ham og de engelske Politikere i 
det hele. Den ædle Lord bemærkede til disse Afsend- 
inge, at det var en meget vanskelig Sag; at Skotterne 

havde Loven imod sig, og at alle religiøse Samfund i 
Hds. Majestæts Riger paa den Tid havde Lyst til at 
sætte sig ud over Loven — nogle Bemærkninger, der i 
og for sig ikke vare nye, og som ved at gjentages af 
Ministeren ikke drev Skotternes Haab om hans Sympathi 
op til noget Højdepunkt. Lord John Russell var ven- 
ligere. Han indrømmede, at Lovgivningens Mellemkomst 
var aldeles nødvendig, og tilsagde Deputationen, at den 
skulde faa Svar midt i Marts Maaned. I denne Ventetid 
forefaldt der et politisk Valg i Perthshire. Det kan tjene 
til et Bevis paa Skotternes Deltagelse for dette Spørgs- 
maal, at begge Fartiers Kandidater maatte erklære sig 
for non intrusion. Toryen gik ind paa Dr. Chalmers' 
Tanke om Presbyteriets Veto, ^) Whiggen lovede der- 
imod at arbejde for Godkjendelsen af Menighedens Veto. 
Toryen blev valgt, mest fordi man havde mere Fidus 
til, at han vilde gjennemføre det mindre, han lovede. 
Men de skotske PoUtikeres varme Interesse for non in- 
trtision fordampede mærkværdig pludselig, da Valget i 
Perthshire var afgjort. 

Midten* af Marts kom, men de skotske Udsend- 
inge fik endnu intet Svar. Først den 26de Marts fik de 
Foretræde hos John Russell, men kun for at faa at 
vide, at der intet var at gjøre fra Ministeriets Side paa 
Grund af den store Forskjel i Medlemmernes Opfat- 
telse. Et Ministerium, der kun havde knebent Flertal i 
Underhuset og en stærk Opposition i Overhuset, følte 
sig ikke fristet til at gaa paa politiske Eventyr. Efter 
at den skotske Deputation havde forladt Ministeren, kom 
imidlertid Kammer- Advokaten og fremlagde for denne en 
Bill, der kunde synes at have nogen Udsigt til at gaa 
igjennem. Et nyt Møde blev aftalt mellem Ministeriet og 
Skotterne, men Udfaldet var det samme: Ministrene 
kunde og vilde ikke have med Sagen at gjøre.^) Skot- 
terne havde hjemme fra faaet den Instrux, at forhandle 
med begge Partier, for derved at antyde, at den skotske 

1) Se Side 211. «) Buchanan II, S. 163. 

Kirkesag ikke var en politisk Sag. Da Whiggerne nu 
havde vist, at de ikke vilde have med den at gjøre, 
sluttede Skotterne sig mere til Torierne. Flere af disses 
Førere, som Lord Aberdeen og Sir George Clerk havde 
allerede i Januar Maaned haft Sammenkomster med 
Non-Instrusionisterne i Edinburgh, og Lord Aberdeen 
var traadt i Brevskifte med Chalmers. Disse Breve 
vise, at Lorden, skjønt han selv var Skotte og Presby- 
terianer, dog ikke rigtig havde forstaaet, hvad der for 
den skotske Bevidsthed var Hovedsagen. Uden at give 
efter for Chalmers Modgrunde, eller vel egentlig uden 
at have forstaaet dem, fremlagde Lorden den 5te Maj 
i Overhuset en Bill, der vel tillod Sognefolkene at gjøre 
Indsigelse mod den af Patronen præsenterede Præst, 
men som saa tillige forlangte, at de skulde støtte denne 
Indsigelse ved Beviser. Presbyteriet kunde have Ret 
til at overse Menighedens Klager, og det maatte ikke 
tillægge dem nogen Betydning, naar de ikke vare fuld- 
stændig beviste. Det var Non-Intrusionisterne om at 
gjøre, ogsaa at skaffe Ret til lovlig Indsigelse i de Til- 
fælde, i hvilke det var Menighedens umiddelbare Pølelse, 
at Præsten ikke kunde være noget for den. I saadanne 
Tilfælde .vilde Sagen tit dreje sig om noget uudsigeligt 
og som oftest juridisk ubevisligt, og Lord Aberdeens 
Bill var dem derfor aldeles ikke tilfredsstillende. Det 
faldt Chalmers svært at udtale dette, men han gjorde det, 
først i et privat Brev, siden i en beundringsværdig Tale, 
da Billen blev drøftet i General-Assembly for 1840.^) Chal- 
mers stræbte navnlig efter at faa Kirkens „aandelige Uaf- 
hængighed" og Non-Intrusion holdt ude fra hinanden. Om 
Aet sidste Spørgsmaal kunde der være forskjellige Me- 
ninger, og det var af mere lokal Interesse; men det 
første var efter Chalmers' Opfattelse et Grundprincip i 
Kristendommen. Da Kirken blev Statskirke, fik den, 

^) Brevene hos Hanna IV, S. 152 flg. Lord Aberdeen fortrød 
senere sin Stilling til den skotske Kirkesag og bekj endte det 
aabent i Parlamentet. Guthrie: Memoir S. 398. 

sagde han, Understøttelse af Staten og gav til Gjengjæld 
Løfte om at opdrage og oplyse Folket; „vi lovede Staten 
vor Tjeneste, men ikke vor Frihed". Naar Staten nu ikke 
var tilfreds med Byttet, kunde den sige Kirken op, men den 
havde efter Chalmers' Mening ingen Ret til at krænke Kirk- 
ens aandelige Uafhængighed; det havde jo altid været den 
skotske Kirkes Livsopgave at hævde sin Frihed. Chalmers 
sluttede sin Tale med en Forsikring om, at han paa dette 
Punkt havde hele den troende Menighed paa sin Side : „Vi 
kunne skilles ad i tusende Ting med Hensyn til Veto-Loven; 
med Hensyn til Kirkens hellige Frihed vil ingen give tabt."i) 
Moderatismen bragte forskjellige Talere til at forsvare 
Lord Aberdeens Bill, men baade Varmen og Klarheden 
var paa den anden Side, og efter en lang Forhandling 
erklærede 221 af General - Assemblys Medlemmer sig 
imod Billen, kun 134 for den. Det var en tydelig Tilkjende- 
givelse af, at General- Assembly ikke vilde føle sig tilfreds 
med Lord Aberdeens Fredsforslag, der efter Forsamlingens 
Mening var „uforeneligt med Kirkens Grundanskuelse", 
saa vist som dets Gjennemførelse truede med at frem- 
kalde Virkninger, „der kun vilde være til Skade for 
Kirken som national Ordning." ^) 

Lord Aberdeen vilde imidlertid ikke lade sin Bill falde. 
Den 16de Juni kom han frem med Forslag oni anden 
Læsning af den, og han udtalte sig ved den Lejlighed 
paa en saadan Maade om Forhandlingerne med Non- 
Intrusionisterne i Edinburgh, at Chalmers fandt sig for- 
anlediget til at offentliggjøre de Breve, der vare vekslede 
mellem ham og Lorden. Skotterne nøjedes dog ikke 
hermed; de sendte tillige en Petition ind, i hvilken de 
bad om Tilbagetagelsen af Lord Aberdeens Bill. Denne 
Petition blev indbragt af Skotten Markien af Brea- 
d al bane, der var en varm Ven af Kirkens Frihed. 



») Buchanan II, S. 191 flg. Hanna IV, S. 184 flg. 
*) Jvfr. ogsaa Sydow S. 388, der er i fuld Porstaaelse med 
General-Assemblys Standpunkt. 

Han dristede sig til i Overhuset, der jo blandt andre 
talte alle Englands Bisper i sin Midte, at udtale, at 
hans Kirke ikke, som Englands, anerkj endte Kronen 
som sit Hoved, men kun Kristus. Hans Optræden gjorde 
et saadant Indtryk, at Lord Aberdeen endelig kom til 
den Slutning, at det ikke vilde være tjenligt at lade Bil- 
len gaa til tredje Læsning ; og saa tog han den tilbage. ^) 
Maaske har Lord Aberdeen ogsaa ladet sig noget paa- 
virke af den Opfattelse, der begyndte at bane sig Vej 
blandt hans Venner og politiske Fæller. Han havde saa- 
ledes sendt Hertugen af Wellington et af de skot- 
ske Flyveskrifter ^) fra den Tid, for at sprede nogle af 
dennes Fordomme. Efter at haye læst det skrev Sejr- 
herren fra Waterloo et mærkelig klarsynet Brev. ^) Han 
fremhæver først, hvilken Betydning Forbindelsen med 
Staten har for Kirken, og skriver saa: ;,Det er meget 
ønskeligt og ikke uforeneligt med tidligere Praxis, at 
Kirken klart fremsætter den Regel, som den vil følge; 
denne B,egel kan saa gjøres til Gjenstand for en Parla- 
ments-Akt og bliver da Rettesnor for alle saadanne Tilfælde 
i Fremtiden. Jeg er ikke blind for, at det ikke vil 
være let at danne en Regel, der kan bruges i alle Tilfælde. 
Men selv om det er vanskeUgt, vilde det ikke være umu- 
ligt i bedre Tider end disse, naar gode Mænd med gode 
Hensigter kunne faa nogen Betydning og Indflydelse." 
Man maa ikke, som Merle d'Aubigné, springe denne 
sidste Passus over; Hertugen af Wellingtons „kloge 
Raad" var vist ikke helt frit for Forbindelse med en falden 
Politikers Misnøje med de sejrrige Modstanderes Frem- 



Buchanan II, S. 219. 

') „et Smædeskrift" kaldes i den norske Oversættelse af Merle 
d'Aubigné (S. 271) Hamiltons udmærkede: The present 
position of the Ghurch of Scotland explained and vindicated 
— om ved en Fejltagelse af Forfatteren eller Oversætteren, 
kan jeg ikke sige. 

^) Buchanan II, S. 223 flg. 

gangsmaade. Politiken blandede sig i det hele mere og 
mere ind i denne Sag. Over tre Fjerdedele af de skotske 
evangelske Præster vare den Gang konservative, fordi 
de mente, at Whiggerne, som Modstandere af Statskirkerne 
ogsaa vare imod Ønskerne om Frihed indenfor Skotlands 
Statskirke. Men Forbindelsen mellem de konservative Po- 
litikere og de evangelske Præstér brast aldeles, da Lord 
Aberdeen tog sin Bill tilbage. Ved den Lejlighed 
udtalte nemlig Lorden sin Sympathi med de syv suspen- 
derede Præster i Strathbogie, og han sagde rent ud, at 
han uden Indvendinger vilde se flere af de Præster, der 
(som Guthrie) havde overtraadt Forbudet imod at prædike, 
i Fængsel. 1) Ogsaa paa dette Punkt var der et svælgende 
Dyb imellem Lord Aberdeens og Dr. Chalmers' Opfattelse. 
General-Assembly i 1840 behandlede foruden Lord 
Aberdeens Bill tillige de syv Strathbogie-Præsters Su- 
spension. De moderate Medlemmer af Forsamlingen 
forsvarede naturligvis det gjenstridige Presbyterium, idet 
de hævdede Domstolenes Ret til at fortolke de uklare 
Retsbestemmelser ogsaa i rent kirkelige Sager, og de 
paastod, at General-Assembly havde overskredet Græns- 
erne for sin Magt; men 227 (imod 143) Medlemmer 
udtalte, at de syv Præster vare blevne suspenderede med 
Grund, og at Udvalget ikke havde gjort sig skyldigt i 
Overgreb. Med Hensyn til Fremtiden foreslog Dr. 
Mac Farian fra Greenock at holde den Stilling, man 
nu havde indtaget. Hvis de syv Præster ikke vilde bøje 
sig, skulde de i Avgust Maaned stævnes for General- 
Assemblys Udvalg, og hvis de heller ikke til den Tid 
vilde falde til Føje, skulde der rejses Klage imod 
dem paa den næste General-Assembly. Mac Farians 
Forslag blev vedtaget med 166 Stemmer mod 102 
efter en meget heftig Debat, under hvilken de moderate 
dristede sig til at sammenligne Dr. Chalmers og hans 
Venner med „Reformationstidens Anabaptister og det 

») Hanna IV, S. 191 flg. 

*) Saaledes Dr. Go ok, se fiuchanan II, S. 255. 

femte Monarkis Mænd i Cromwells Dage." Denne 
Sammenligning gav Gjenlyd i det engelske Parlament 
Da der sidst i Juli blev forhandlet om en Bevilling til 
en ny Bygning for den skotske General-Å ssembly, tog 
Sir Robert Peel Ordet. J) Han beklagede, at Skot- 
lands Kirke havde stillet sig i Opposition til Staten i 
Steden for at gaa i Spidsen med et godt Exempel paa 
Lydighed mod Loven. Han beklagede endvidere, at 
Lord Aberdeen havde taget sin Bill tilbage; thi den 
indeholdt efter hans Mening den yderste .Indrømmelse, 
der kunde gjøres Skotterne. Peel fandt nemlig, at den 
aandelige Myndighed, som den skotske Kirke nu gjorde 
Krav paa, var baade uretfærdig og ulovlig, og han vilde 
ikke for Freds Skyld støtte et saadant Krav. Han gav 
Skotterne det Raad: at opgive deres personlige Følelser 
og at vise stræng Lydighed imod Loven. Der blev rig- 
tignok strags taget til Gjenmæle imod Sir Robert Peel, 
blandt andre af den skotske Kammer- Advokat, Mr. Ru- 
therford. der gjorde opmærksom paa en væsentlig 
Forskjel imellem Forholdene i Skotland og i England. 
I Skotland falder nemlig Ordination og Præsentation (Ind- 
sættelse) sammen, medens i England Ordinationen er en 
Betingelse for Præsentationen. Disse Ord vare spildte paa 
det engelske Parlament. Robert Peel var i det Øjeblik 
en opgaaende Sol, for hvis Mening alle Partifællerne 
bøjede sig, og han havde nu uden Tvetydighed stillet 
sig paa de moderates Side imod de evangelske. 

Moderatismen levede op ved Medbøren fra Lon- 
don. Under Dr. C o oks Ledelse blev der dannet en 
hemmelig moderat Liga, der skulde samle alle misfor- 
nøjede til Kamp imod de evangelskes Fordring paa kirk- 
elig Frihed. Hemmeligheden blev imidlertid røbet, og 
saa besluttede de evangelske ogsaa at organisere sig. 
Den Ilte Avgust holdtes der et Møde i St. Cudberth, 
Edinburghs størsfe Kirke, hvor de evangelske sluttede sig 
sammen til Hævdelsen af Kristi Kongedømme og til 

1) Buchanan n, S. 262 flg. Hanna IV, S. 192 % 

Kamp for non intrusion. Næste Dag traadte General- 
Assemblys Udvalg sammen i Tron -Kirken for blandt 
andet at afgjøre Strathbogie-Sagen, og ved den Lejlighed 
tørnede Partierne atter sammen. Dr. Cook og hans Ven- 
ner fremstillede de syv Præster som „lydige mod Loven" ; 
de evangelske kaldte derimod disse syv ulydige imod Kristi 
Lov, som her skulde lydes fremfor Statens. Dr. Chalmers 
holdt en Tale, i hvilken han afviste Sir Robert Peels 
Paastand ved at sige: „Kirkens frie Jurisdiktion i aande- 
lige Ting; Kristus som Kirkens Hoved; hans Bibels 
Myndighed som den store Statutbog, der ikke maa blive 
mestret af nogen Magt paa Jorden; Agtelse for vore 
egne Regler i alt det kirkelige, men fuldstændig Under- 
kastelse under den borgerlige Lov i alt det borgerlige 
— det er vore Principer. Det er disse Principer, og 
ikke „personlige Følelser", man vil have os til at opgive 
. . . Den Tid er nær, da vor politiske Forfatning vil blive 
i høj Grad ændret i folkelig Retning; en af Grundene 
til, at jeg nu saa bestemt tager til Orde for Kirkens 
Frihed, er, at hvis vi nu give Kirken til Pris for Pa- 
tronerne, ville vi siden komme til at give den til Pris 
for Mængden." Dr. Chalmers sluttede med at fore- 
slaa de syv Præster satte under Tiltale, og dette For- 
slag gik igjennem med 180 Stemmer imod 66.^) 

Men Strathbogie-Presbyteriet gav ikke tabt. Den 21de 
Januar 1841 mødte de i Marnoch for at indsætte Mr. 
Edwards, og saa kom det til en Skandale i Kirken. En 
af de ældste i Marnoch oplæste en Protest mod den 
nye Præst og lovede at bevise sin Ret til at protestere, 
og derpaa tog hver af Marnocherne sin Kirkebibel og 
gik ud af Kirken med den. Deres Pladser bleve strags 
optagne af fremmede, og de intrusionistiske Præster fik 
Snebolde i Hovedet. Den Præst, der vilde begynde 
Gudstjenesten, kunde ikke komme op paa Prædikestolen, 
og det hele syntes at skulle ende i Forvirring. Saa kom 

imidlertid Stedets verdslige Øvrighed, og han skaffede 
Ro, efter at han havde gjort opmærksom paa, at ikke 
en eneste Marnocher havde deltaget i Ustyret. Ordina- 
tionen begyndte da, men tQ liden Opbyggelse for de 
troende Kristne. De af General- Assembly suspenderede 
og tiltalte Præster modtog Mr. Edwards' Ja paa Præste- 
løftets enkelte Artikler, der klang som en Ironi overfor 
denne Person. Den gamle skotske Skik, at den nye 
Præst efter Ordinationen (og Indsættelsen) stiller sig i 
Kirkedøren og rækker hver enkelt i Menigheden Haand- 
en, blev udeladt her. Der var ikke noget Forhold 
imellem den paatvungne Præst og Menigheden i Mar- 
noch, og det blev heller aldrig bragt til Veje. Medens 
Rygtet om „the Marnoch intrusion" gik som en Løbeild 
over Skotland, byggede de kristne Folk i Sognet en ny 
Kirke og en Præstegaard for en troende Præst, og denne 
Kirke samler endnu stadig Menigheden; men Sognekirken 
har staaet tom siden hin Januar-Dag i 1841. ^) 

Knuden blev mere og mere strammet, og der var 
kun /aa, som tænkte paa at løse den; blandt disse faa 
var Hertugen af Argyll. Han fremlagde den 6te 
Maj 1841 i Overhuset en Bill , der gik ud paa at god- 
kjende Veto-Loven, men med den Ændring, at alle 
mandlige Nadvergjæster, ikke blot alle Familie- 
fædre, skulde have Ret til Indsigelse, og saaledes at 
særlige Forholdsregler skulde hindre en Brug af Veto'et, 
som var grundløs eller skyldtes Partisyge. ^) Lord Aber- 
deen traadte strags i Skranken mod denne Bill, men en 
mere indgaaende Drøftelse af den blev opsat, indtil den 
havde været behandlet paa General- Assemblys Aars- 
møde. Det saa' paa dette Møde et Øjeblik ud til, at 
de moderate ogsaa vilde slutte sig til Hertugen af Ar- 
gylls Bill, men det var kun et skuffende Syn ; dog stemte 



*) Anf. Skr. II, S. 322. 

') Denne Bill tilfredsstillede ikke ganske alle de evangelske, se 
Guthrie: Memoir S. 369 flg. 

de to Tredjedele af hele Forsamlingen for Billen. Umid- 
delbart efter denne Afstemning gik General- Assembly 
over til at paakjende Strathbogie-Præstemes Sag. Dr. 
Chalmers foreslog ligefrem deres Afsættelse. 
„Sagen imellem Kirken ogStrathbogie-Præsterne," sagde 
han, „drejer sig ikke om, hvor vidt Veto-Loven 
er god eller slet, men Spørgsmaalet er, om Ulydighed 
imod den kirkelige Øvrighed er en god eller en slet 
Handling."^) Dr. C o ok foreslog derimod de syv Præst- 
ers Frikjendelse, fordi de havde adlydt den borger- 
lige Øvrighed. Dr. Cunningham støttede Chalmers' 
Forslag, og det fik 222 Stemmer, medens Dr. Cooks kun 
fik 125.^) De moderate fremkom imidlertid øjeblikkelig 
med en Protest mod Afsættelses-Dommen, og de syv 
Præsters Advokat lagde paa Husets Bord et Forbud fra 
Court of Session imod Udførelsen af Afsættelses-Beslut- 
ningen. Forsamlingen vedtog dog, ikke at tage Hensyn 
hertil, og Aktstykket fra Court of Session blev end ikke 
læst. Paa et nyt Møde nogle Dage senere blev der end- 
videre nedlagt bestemt Indsigelse imod dette Overgreb 
af den verdslige Magt, der formentlig kun havde haft 
et enkelt Sidestykke i den tidligere Historie. 

Disse Optrin i General - Assembly varslede ikke 
godt med Hensyn til den Skæbne, der kunde vente 
Hertugen af Argylls Bill i det engelske Parlament. Da 
den atter kom paa Tale, gav Lord Aberdeen sin 
Harme imod den skotske Kirke Luft, og han parallel- 
iserede den skotske Kirkes Fordringer med Pave- 
dømmets Krav paa Overhøjhed over Staten. Der faldt 
Ytringer af andre Talere, som viste, at flere Medlemmer 
af det høje Hus ligefrem vilde have Kirken betragtet som 
Statens Trælkvinde, og Hertugen af Argylls Veltalenhed 
og Varme for Sagen kunde ikke faa de vrede Bølger til 
at lægge sig. En ny Henvendelse til Robert Peel viste, 

1) Anf. Skr. II, S. 368 %. 

^) Mr. Edwards (se S. 229) blev ogsaa afsat paa det samme 
Møde. 

at denne store Statsmand endnu var lige utilbøjelig til at gaa 
ind paa Opfyldelsen af Skotternes Ønsker, og inden Bil- 
len kom til anden Læsning, var Parlamentet blevet op- 
løst. Det nye Parlament styrtede Ministeriet, og Robert 
Peel blev Situationens Mand. I det nye Kabinet, som 
han dannede, fik Lord Aberdeen Sæde, og de evangel- 
ske Skotter vidste nu, hvad de kunde vente sig. Mini- 
sterskiftet satte derimod nyt Mod i de moderate. De holdt 
Nadver sammen med de afsatte Præster i Strathbogie. og 
de søgte endog i al Hemmelighed at ophidse Regeringen 
i London til Forfølgelse af deres kirkelige Modstandere. 
Det var umuligt for General-Assembly at lukke Øjnene 
for den Mangel paa Agtelse for Kirkens Kjendelser, 
der bragte de moderate til paa Trods at slutte sig nøje 
til de afsatte Præster, og da General- Assemblys Udvalg 
i 1841 traadte sammen, foreslog Dr. Candlish at drage 
de moderate Præster til Ansvar, „som havde foretruk- 
ket Nadver med afsatte Præster for Nadver med Kirk- 
en", og at advare andre imod at gaa i det Spor. Dr. 
Candlish' Forslag gik igjennem; men Dr. Cook fremkom 
paa Moderatismens Vegne med den Erklæring, at han 
og hans Meningsfæller vilde gjøre Skridt for at faa „en 
kompetent Avtoritet" til at afgjøre, hvilket af de to 
Partier der havde Ret til at regne sig for at være 
Statskirken. ^) 

Det brændende Spørgsmaal kom atter for i et nyt 
Udvalgsmøde i samme Maaned, og Forhandlingen viste, 
at man paa begge Sider havde en Følelse af, at det 
led mod en alvorlig Afgj øreise. Dr. Chalmers talte om, 
at Kristi Kirke var mere end Statskirken, og paa 
et stort ojffentligt Møde i Edinburgh sagde Dr. Gordon, 
at Kampen nu drejede sig om Kristi Kongedømme, 
som alle skotske Præster ved deres Embedsed vare pligt- 
ige til at værge. ^) Rundt om i Skotlands store Stæder 
blev der holdt lignende Møder, og Sympathien for de 



») Buchanan U, S. 433. «) Anf. Skr. S. 444 flg. 

evangelske var alle Vegne saa stor, at de moderate op- 
gav den paatænkte Appel til „den kompetente Avtori- 
tet." Men det evangelske Parti kunde ikke haabe noget af 
den nye Regering. Da Ministeriet var dannet, havde 
Udsendinge fra den skotske Kirke atter Foretræde hos 
Robert Peel for at tale den kirkelige Friheds Sag. De 
gik bort med den Forvisning, at han aldrig vilde stad- 
fæste Kirkens Uafhængighed.^) 

Længslen efter denne blev imidlertid stærkere og 
stærkere. Presbyteriet i Strathbogie havde smittet et 
Nabo-Presbyterium. De moderate Medlemmer af Pres- 
byteriet i Garioch^) vilde paatvinge Sognet Culsal- 
mond en ny Præst, som Beboerne frabad sig efter at 
have lært ham at kjende paa nært Hold. Presbyteriet 
skulde nu egentlig efter de sidste Bestemmelser have 
henskudt Sagen til næste Greneral- Assembly ; men det 
besluttede paa Trods at ordinere Præsten, skjønt Me- 
nigheden fastholdt sin Indsigelse, og skjønt baade den 
og et Mindretal i Presbyteriet appellerede til Synoden. 
En Snevejrsdag i November Maaned mødte da Presbyte- 
riet i Culsalmond for at skride til den nye Præsts Or- 
dination. Saasnart Kirkens Døre vare aabnede, strøm- 
mede en Del af Sognets Folk og mange urolige Hove- 
der fra Nabolaget ind i Gudshuset og fyldte det, saa at 
Presbyteriet kun med Nød og næppe kunde bane sig Vej 
ind i Kirken. Da de vilde til at begynde den hellige 
Handling, blev der én saadan Spektakel, at det var 
umuligt for dem at udføre deres Forehavende. De vent- 
ede en Timestid og gjorde af og til Forsøg paa at be- 
gynde Ordinationen; men Skrig og Trampen overdøvede 
dem aldeles. Saa gik de op i Præstegaarden og fuld- 
byrdede Ordinationen for lukkede Døre. Menigheden 
protesterede imod denne ulovlige Ordinationshandling. 



*) Saaledes Dr. Gordon, der var Ordfører for Sendefærden. 

Anf. Skr. S. 462. 
«) Anf. Skr. S. 447 flg. Hanna IV, S. 275 flg. 

General-Assemblys staaende Udvalg henskød Sagen til 
næste General-Assemblys Paakjendelse og forbød tillige 
den ordinerede Præst indtil videre at udføre kirkelige 
Forretninger. Saa klagede imidlertid Præsten og Pres- 
byteriets Flertal til Court of Session, og dér fik de Med- 
hold. Der blev af denne Domstol udtalt en skarp Dadel 
over, at Menigheden havde „brændemærket Præstens 
hellige Præg som Evangeliets Tjener" og „krænket Pres- 
byteriet" ved at protestere. Ved denne Optræden tiltog 
den verdslige Domstol sig ligefrem Myndighed som kir- 
kelig Højesteret, og den tilintetgjorde derved enhver 
Form af kirkelig Disciplin. 

Denne Historie i Culsalmond blev et skæbnesvangert 
Exempel. Nu begyndte ogsaa enkelte Præster at ty til 
Court of Session for at faa Medhold og Støtte, naar 
Presbyterieme dadlede deres Færd, og den Tugt, der 
efter den reformerte Opfattelse er et af Kjendetegnene 
paa den sande Kirke, blev mere og mere umuliggjort. 
Skotterne fik en Følelse af, at den frie skotske Kirke 
var paa Veje til at blive en Slavinde, og der var ikke 
mindste Udsigt til, at Regeringen i London vilde arbejde 
for Gjennemførelsen af en ny Lov. Forgæves søgte 
Parlamentsmedlemmet Sir George Sinclair, der havde 
Venner i alle politiske Grupper, at bringe det kirkelige 
Spørgsmaal til en Afslutning; Tiden til fredelig Over- 
enskomst var forbi, og de mæglende Naturers Rolle var 
udspillet. Da der i Underhuset blev klaget over, at Re- 
geringen havde paatvunget et skotsk Sogn en Præst imod 
Sognebeboernes Vilje, erklærede en af Ministrene, at 
Regeringen, omend med Beklagelse, var kommen til det 
Resultat, at man burde blive staaende ved de 
allerede givneLove og gjennemføre dem. Disse 
Ord kaldte en af R. Peels egne Venner frem til Protest. 
Den ædle Mr. Campbell af Monzie rejste sig og lod 
Ministeren høre, at det ikke vilde være muligt at gjen- 
nemføre disse gamle Love. Han stillede tillige det Forslag, 
at nedsætte en Komité for at undersøge Aarsageme til 

Sammenstødet imellem den kirkelige og den verdslige 
Myndighed i Skotland; men det Forslag fik kun faa 
Stemmer for sig. Det Forsøg, som Campbell dernæst 
gjorde paa i Underhuset at gjennemføre Hertugen af 
Argylls Bill, der var falden i Overhuset, mislykkedes og- 
saa aldeles^). 

Med saadanne kun lidet trøstelige Udsigter aabnedes 
General-Assembly i 1842. Til kongelig Kommissær ved 
denne havde Regeringen udvalgt en for Skotterne sym- 
pathetisk Personlighed, Markien afBute^). Denne rige 
Adelsmand gav først en glimrende Fest i Tronsalen i 
Holyrood Palace; men Skotterne lod sig ikke blænde af 
den Venlighed, som blev vist dem. Der gik nemlig mærk- 
elige Rygter om, hvad der forestod. Da General-Assembly 
efter en Prædiken af Dr. Gordon begyndte sine Møder, 
fik man at se, at det gjenstridige Presbyterium i Strath- 
bogie havde været dristigt nok til at sende Ombud til 
Edinburgh, som om intet var i Vejen med det. Dr. 
Cook og de moderate vilde give disse Ombud Plads i 
Forsamlingen, men Chalmers advarede imod at gjøre 
det, da man jo derved slog Streg over den forrige 
General- Assemblys Beslutninger. Dr. Cooks Forslag faldt 
igjennem, men dermed var Sagen ikke til Ende. Da For- 
handlingerne skulde begynde, meddelte de tre Ombud, 
der vare valgte af Strathbogie-Presbyteriets Mindretal, 
som jo ikke var afsat af den kirkelige Øvrighed , at 
Court of Session havde forbudt dem at tage Sæde i 
Forsamlingen. Denne nye Indblanding af den verdslige 
Magt blev mødt med Protest fra General- Assemblys Side, 
og det blev strags vedtaget at opfordre disse lovlig valgte 
Ombud til at indtage deres Pladser trods Court of Ses- 
sions Forbud. Under det friske Indtryk af dette nye 
Overgreb fra den verdslige Magts Side blev der gjort 



1) Buchanan IL 8. 627 flg. Hanna IV, S. 302. 

2) Buchanan II, S. 485 flg. Hanna IV, S. 291. Guthrie 
S. 371 flg. 

et sidste Skridt hen imod et Brud. Dr. Cunningham 
stillede nemlig det Forslag, at Huset skulde „beslutte og 
erklære, at Patronatet var Hovedgrunden til de Van- 
skeligheder, i hvilke Kirken var indviklet, og at det 
burde ophæves"^). Der var enkelte af Non-Intrusion- 
isterne, som fandt, at denne Erklæring var vel vovelig ; 
men den. blev dog vedtaget, og dermed begyndte, hvad 
Cunningham kaldte „en ny Æra i Skotlands Kirke- 
historie". Erklæringen blev nemlig efterfulgt af en ud- 
førlig Henvendelse til den lovgivende Magt med Klage 
over den verdshge Domstols mange Overgreb, den saa- 
kaldte „Claim of Rights"^). Denne er en klar Frem- 
stilling og en omhyggelig Begrundelse af Kirkens Prin- 
ciper og *en Paavisning af, hvorledes disse vare blevne 
krænkede af den verdslige Magt. Kirken vil, hedder 
det, være villig til at erkjende den verdslige Myndigheds 
absolute Ret med Hensyn til alt, hvad der vedrører det 
borgerlige og den Side af Kirken, der vender imod det 
borgerlige Samfund; men den vil ikke taale noget Ind- 
greb paa sine Enemærker. Den vil ikke være med til at 
paatvinge en Menighed en Præst mod dens Vilje, selv 
om den derved skal gaa glip af Statens Understøttelse og 
Fordelene ved en Statskirke. Der protesteres imod en- 
hver Krænkelse af den skotske Kirkes Friheder og Ret- 
tigheder fra det engelske Parlaments Side som et Brud 
paa Aftalerne ved Unionen i 1707. Henvendelsen slut- 
ter med en Appel til Skotternes Trosfæller og til den 
skotske Kirkes Tjenere samt med en Bøn til Gud om, 
at Han, hvis Hans Sag fordrer det, vil styrke den skotske 
Kirke til at bære de personlige Ofre, som Fremtiden 
kan kræve. 

Denne Gang var det atter Chalmers, der gik i 

*) Buchanan II, S. 497 flg. 

') Aftrykt fuldstændig hos Hanna IV, S. 528 flg., ogsaa i: The 
subordinate standarts and other authoritative do- 
cuments of the free church o f Sco ti and (London 1860.) 

Spidsen. Han foreslog i en mesterlig Tale^) at vedtage 
„the Claim of Rights", og med 241 imod 110 Stemmer 
gik den« skotske General -Assembly ind paa dette af- 
gjørende Skridt. Det blev bestemt, at der skulde over- 
rækkes Dronningen en Afskrift af Protesten imod Pa- 
tronatet og af the Claim of Rights; og det skete. Men 
først tog Markien af Bute og den Minister, der fore- 
lagde Dronningen disse Aktstykker, hver for sig, det For- 
behold, at de ikke billigede dem — hvilket i Grunden 
var overflødigt, da deres Stilling til den skotske Kirkes 
Sag var vel kjendt. 

Paa dette kritiske Tidspunkt levede Auchterarder- 
Historien^) atter op igjen. Lord Kinnoul og Præsten 
Young gjorde sig Umage for at faa udvirket et Dekret, 
der kunde tvinge Presbyteriet i Auchterarder til at tage 
imod den Præst, det havde vraget, og til at betale ham en 
Skadeserstatning for udstaaet Tort. Den 9de Avgust 1842 
erklærede Overhuset, til hvilket Sagen var appelleret, sig til 
Gunst for Mr. Young, og det paa en saadan Maade, at 
det nu kunde siges at være. slaaet fast, at den verdslige 
Magt havde Ret til at tvinge Kirkens Myndigheder til 
at udføre den borgerlige Domstols Afgjørelser af kirke- 
lige Sager. En Ugestid efter at Overhusets Dom var 
falden, holdt Presbyteriet i Edinburgh Møde, og Dr. 
Candlish kaldte' strags sine Venner til Vaaben. Disse 
vare imidlertid ikke ganske paa det rene med, hvad der 
skulde gjøres ^). De fleste vare enige om, at Forbindelsen 
mellem Kirke og Stat ikke skulde løses „rashly". Nogle, 
som Chalmers og Guthrie, mente, at man skulde hen- 
vende sig til Staten og gjøre den opmærksom paa, at de 
Aftaler, paa hvilke Forbindelsen mellem Stat og Kirke 



*) Buchanan II, S. 507. *) Se S. 208 flg. 

^) Jvfr. Guthries Udtalelser i et Brev til hans Eftermand i 
Brechin under selve Presbyteriets Forhandlinger, Guthrie 
S. 375 flg. Chalmers^ Opfattelse fremgaar af et Brev til 
Mr. Mackenzie, aftrykt i Hanna IV, S. 305 flg. 

hvilede, vare blevne krænkede; hvis saa Lovgivnings- 
magten ikke inden en vis Tidsfrist gjorde Skaden god 
igjen, skulde man ryste det erastianske Støv af sig og 
løsne Baandet. Andre mere ængstelige, som Brown og 
Begg, afviste derimod Tanken om en Udtrædelse; de 
vilde helst blive, indtil de bleve udjagne. 

De mere klartsynede, som Chalmers, saa' nu aldeles 
tydelig, at alt bar mod et Brud. De vare kun bange 
for, at Udtrædelsen skulde ske stykkevis, og at man ikke 
skulde følges ud af Statskirken som en tætsluttet Flok. 
Da fremkom Dr. Hanna, Chalmers' Svigersøn og Biograf, 
med det Forslag, at alle de Præster, der i Hovedsagen 
vare enige, skulde møde til en fri Forsamling i Edin- 
burgh. ^) Forslaget blev hilset med Glæde, men tillige med 
en vis Ængstelse. Hvis Indbydelsen ikke mødte tilstræk- 
kelig Tilslutning, vilde Modstanderne nemlig triumfere. Og 
turde man virkelig vente, at omtrent to hundrede Præster 
— og saa mange maatte der mindst til — vilde gaa med 
til den indvarslede Forsamling og udføre dens Beslutninger? 
Det er jo en Kjendsgjerning, at Modet ikke vokser, men 
tvært imod aftager hos saare mange Mennesker, efter- 
haanden som det afgjørende Øjeblik rykker nærmere; 
Synspunkter, som man før ikke har tillagt videre Betyd- 
ning, kunne da temmelig brat blive Hovedsynspunkter. 
Et Brev fra Guthrie giver os et Indblik i nogle af de 
Betænkeligheder, der kunde holde de svage borte fra 
det afgjørende Skridt. „Nogle af vore Brødre paa Land- 
et," skriver Guthrie, ^) „sige , at de ikke have Ret til 
at opgive deres Indtægter, som af vore fromme Fædre 
vare bestemte til at værne om Sandheden. Det er det 
rene Nonsens. De vare skjænkede af vore forblindede 
Fædre for at understøtte Vildfarelse, for at bede deres 
Sjæle ud af Skærsilden. De sige endvidere: vi kunne 



*) Hanna IV, S. 307, hvor Chalmers^ private Skrivelse til de 

mest indflydelsesrige af de evangelske Præster er gjengivet. 
•) Memolr S. 378. 

ikke forsvare at forlade vore Menigheder. De fleste af 
dem have imidlertid ingen Vanskeligheder i den Ret- 
ning, naar det gjælder om at faa et bedre Embede eller, 
som det sædvanlig kaldes, en større Sfære at virke . 
Forøvrigt skulle de jo ikke forlade deres Menigheder, 
men blot opgive deres Løn. De kunne have en Hytte 
for tre Pund om Aaret, og hvis der ikke er anden Ud- 
vej, kunne de slaa sig paa Teltmageriet, og saa kunne 
de blive hos deres Menigheder til deres Dødsdag; og 
skulde de blive forfulgte i en Stad, saa har Kristus jo 
givet dem Ret til at fly til en anden. Jeg kan godt 
forstaa, at Fristelserne ere store for saadanne Menne- 
sker. Det er en alvorlig og smertelig, ja meget alvorlig 
og smertelig, Udsigt for en Mand med Kone og Børn 
at forlade det sikre Udkomme og et hyggeligt Hjem for 
at gaa ud paa det uvisse. Men Mennesker kunne let 
under saadanne Forhold komme til at skufle og bedrage 
sig selv; og det er jeg bange for, at de ere ved at 
gjøre." Guthrie selv var rede til at gaa, og det var 
Chalmers, Gordon, Bruce, Candlish, Brown, Buchanan 
og Cunningham — alle i Edinburgh — ogsaa. Men Guthrie 
kan ikke lade være med* at tænke paa, hvad der vil 
times dem, som ikke gaa med. „Hvad der bedrøver og 
ængster mig er Tanken om de ugudeliges Triumf; hvor- 
ledes de ville fortælle det i Gath, hvis mange blive tilbage, 
efterat en god Slump, og det ikke af de ringeste Mænd i 
Kirken, er gaaet ud. Ingen Tunge kan udsige, hvilken 
Skade det vil gjøre Religionens Sag. Og man maa høj- 
lig beklage de Mænd, som blive tilbage af virkelig rene 
Bevæggrunde, og som ikke kunne se, at de kunne gaa ud 
med frelst Samvittighed. Verden vil ikke tro paa deres 
Samvittighed i denne Sag. De ville komme til at leve 
i en indsnævret Virkekreds, og de ville gaa i Graven 
som plettede eller i det mindste mistænkte Karakterer." 
Den Ængstelse for utilstrækkelig Tilslutning, som 
en og anden af de frikirkelig sindede havde følt, blev af- 
løst af en glædelig Vished om Vennekredsens Størrelse, 

da det frie Møde traadte sammen i Novbr. 1842. Mød- 
et blev aabnet med en Gudstjeneste i St. Georgs Kir- 
ken, ved hvilken Chalmers holdt en Prædiken over 
Salme 112, 4: „Der er opgaaet et Lys i Mørket for de 
oprigtige." I den talte han især om det Mørke, der 
falder over en Sag, naar Menneskets Øje blindes af hans 
egne Ønskers Sofisteri.^) Ved denne Gudstjeneste fun- 
gerede ogsaa en anden af Frikirketankens Venner, 
Præsten Mc Donald fra Perrintosch, en vældig Præ- 
dikant fra de .skotske Højlande, som altid dér og paa 
Øerne samlede store Skarer om sig. Forsamlingens 
Møder bleve holdte i det lille Roxburgh Kapel i en af- 
sides Del af det gamle Edinburgh. Man valgte dette 
lille Rum, fjærnt fra den alfare Vej, fordi man vilde have 
Ro til at raadslaa i Stilhed. Ved den første Sammen- 
komst talte man allerede 465 Præster fra alle Skotlands 
Egne, et Tal, der langt overgik de dristigstes Forvent- 
ninger. Dr. Chalmers blev valgt til Ordstyrer, og han 
gav ogsaa de betydeligste Bidrag til Forhandlingerne, 
fra hvilke alle andre end Præster vare udelukkede. Et 
egentligt Referat af de paa Mødet holdte Taler findes 
der ikke, men gjennem Chalmers' og Guthries Memoi- 
rer^) ere vi blevne nogenlunde satte i Stand til at følge 
Gangen i Forhandlingerne. Chalmers fik slaaet fast, at 
de Skridt, man vilde gjøre, burde være af den Natur, at 
man havde Ret til at sige til Regeringen: „Statskirken 
er ikke bleven sprængt, fordi vi vilde have noget, som 
vi ikke allerede have haft med rette, men fordi I nægte 
os at beholde noget, som vi havde med rette." Denne 
retmæssige Ejendom, som den skotske Kirke havde haft, 
og som de sidste Begivenheder vare i Færd med at be- 
røve den, var efter denne Kredses Mening: Uafhængig- 
heden, Frihed for den verdslige Magts Indgriben paa 
det rent kirkelige Omraade. Hvis man ikke kunde faa 



1) Buchanan II, S. 538 flg. 

«) Hanna IV, S. 311 flg. Guthrie S. 380 flg. 

Tilsagn om uhindret Nydelse af denne gamle Uafhæn- 
gighed for Fremtiden, blev en Udtrædelse den eneste 
Mulighed. Guthrie paaviste, at en hæderhg Mand ikke 
kunde tage imod Statens Penge uden at opfylde dens 
Befalinger; og naar Staten, efter at have betænkt sig, 
ikke vilde give Kirken Oprejsning, maatte han og hans 
Venner bryde Forbindelsen med den. „Det har," 
sagde han, „været min Drøm om Natten og min stadige 
Tanke om Dagen, at mine ærværdige Fædre og Brødre 
ikke vilde tage Hensyn til deres Pligt mod Statskirken, 
men til deres Pligt imod Kristi Kirke. Lad os ikke 
tænke paa det timelige! Over for det er jeg rolig, og 
jeg bryder mig ikke det ringeste om en [advarende] Tale 
som den, der blev holdt i Gaar Aftes. Jeg har hørt en 
bedre Tale af den Herre, jeg tjener. Han har sagt: „Hver 
den, der har forladt Hus eUer Brødre eller Søstre eller 
Fader eller Moder eller Hustru eller Børn eller Agre 
for mit Navns Skyld, skal faa hundrede Fold igjen og 
arve det evige Liv." 

Chalmers havde jo ogsaa i Aar og Dag gjort sig fortrohg 
med Tanken om en Udtrædelse, og ved et af disse Mø- 
der fik han Lejlighed til at udvikle, hvorledes han tænkte 
sig Forholdene ordnede, hvis det virkelig kom til et 
Brud. ^) Man har al Grund til at beundre det klare 
Blik, han lagde for Dagen ved det Billede af den nye 
Frikirkes Ordning, som han udkastede; han havde ikke 
for intet studeret Nationaløkonomi og Mathematik. Han 
gjorde ikke Regning paa store Summer, men ventede sig 
alt af en Ophobning af smaa Bidrag. Den Sum, han ventede 
at kunne samle, var 100,000 Pund St. om Aaret. Hvorledes 
skulde den bringes til Veje? For atnaadet Maal maatte hver 
Familie i Skotland give en Penny (omtrent 8 Øre) hver 
Uge, og i hvert Sogn eller i hver mindre Kreds skulde en 
Agent være rede til om Mandagen at ofre en halv Times 



*) Hans Tale er for første Gang trykt i et Tillæg til Hanna 
IV, S. 657—64. 

Fr. Nielsen: Statskirke og Frikirke. 16 

Tid paa Opkrævningen af disse Bidrag. Chalmers gik ud 
fra, at der var mange Familier, der ikke blot selv vilde 
nægte at udrede denne Penny om Ugen, men ogsaa 
søge at faa andre fra at give den. Men det Tab, der 
vilde flyde heraf, vilde blive opvejet af de Tusender af 
Familier, der vilde give det dobbelte, eller hvis enkelte 
Medlemmer hver vilde give en Penny om Ugen. Des- 
uden var der Tusender, der vilde give en halv Shilling 
(omtrent 47 Ør^) om Ugen, Hundreder der vilde give 
deres hele eller halve Guinea (omtrent 18 Kr.) hvert 
Fjerdingaar; ti, ja femti, der vilde give mellem fem og 
tyve Pund om Aaret. Han fortalte, at der var en Fa- 
brikant, som vilde give 150 Pund om Aaret, og en Enke, 
der havde lovet strags at udbetale 200 Pund osv. Han 
havde derfor ingen Tvivl om, at Skotterne virkelig 
kunde afse den Sum, han havde gjort Regning paa, naar 
man blot vilde gaa saaledes frem, at man tog den ind- 
i meget smaa Summer. Derimod var han noget ængste- 
lig med Hensyn til selve Indsamlingen, dog ikke for at 
der skulde være Vanskeligheder i det første Øjeblik, 
medens Hjærterne vare varme; men for de senere Tider, 
naar den første Kjærligheds Glød var slukt. Imidlertid 
mente han, at Diakoniens Historie i Skotland gav de 
bedste Varsler i denne Retning. Det var Begejstring, 
der i John Knox's Dage havde lokket en Skare Diako- 
ner frem; men selv efter at Reformationens Tid var 
forbi, vedblev Diakonerne at arbejde, og Flertallet af 
Folket vedblev at give dem sine Gaver. Saaledes vilde 
det formentlig ogsaa gaa med Frikirkens Indsamlinger, 
ogsaa naar den første Tid var omme, især hvis man, 
som i den gamle Kirke, vilde tage Kvinder med til at 
samle ind. Man burde dog ikke slaa sin Lid til de store 
Summer, der kunde komme ind i det første Øjeblik, men 
til de smaa, som vilde blive ved at strømme ind og stadig 
fylde Kassen. Naar Menighederne blot saa' Præsterne 
villige til at ofre, vilde de selv føle den stærkeste Op- 
fordring til at være med ved Ofringen. 

Men hvorledes skulde nu de indkomne Summer for- 
deles? Ogsaa i denne Henseende havde Chalmers Pro- 
grammet færdigt, og ogsaa i denne Retning har man 
Grund til at beundre hans Visdom. Først opstillede 
han den Regel, at den enkelte Menighed ikke skulde 
lønne den enkelte Præst; men alle Indtægter skulde gaa 
til en stor Fælleskasse. „Der er mange og uvurderlige 
Fordele ved en saadan Ordning. Det er langt mere de- 
likat og hensynsfuldt, naar de Offergaver, som man kræver 
paa de enkelte Steder, ikke ere bestemte til direkte og 
personlig Gavn for vedkommende Præst. I dette Tilfælde 
vilde Præsten ikke kunne gjøre noget for at udvide eller 
pirre ved Indsamlingen ; men baade han og hans Diakoner 
kunne udfolde al deres Kraft, naar det gj ælder om at 
underholde Evangeliets Forkyndere i hele Skotland." 
For det andet mente Chalmers, at alle Præster maatte 
stille sig lige. Paa et Møde i Edinburgh Aaret i For- 
vejen havde allerede nogle af Landets bedst aflagte 
Præster besluttet, hvis det kom til Brud, at ville dele 
lige Kaar med de fattigste Landsbypræster. Hvis 
nu 500 Præster gik sammen ud af Statskirken, vilde 
der, naar de 100,000 Pund kom ind, blive 200 Pund 
(3600 Kroner) aarlig til hver enkelt. Det vilde være 
mere, end flere daarlig stillede Præster havde, men 
langt mindre end de bedre og bedst stillede havde; og 
Livet var jo desuden ikke lige dyrt alle Steder. Hvorledes 
skulde man da finde en Ordning, der var retfærdig for 
de Præster, som levede paa dyre Steder og under For- 
hold, der stillede større Krav til Præsten? Herpaa gik 
Chalmers' tredje Forslag ud. Naar man havde samlet 
ind til Fælleskassen, kunde der ske regelmæssig Indsamling 
til Stedets Præst, eller man kunde stille en Bøsse ved 
Kirkens Døre. Dette frivillige Offer til Stedets Præst 
vilde formentlig blive størst, hvor der var mest Trang 
til det, og i det hele staa i Forhold til Stillingens Krav ; 
under smaa Forhold, hvor de 200 Pund om Aaret kunde 

slaa godt til, kunde det maaske helt undværes. Ende- 

16* 

lig, for det fjerde, hævdede Chalmers, at hvis der 
kom meget mere end 100,000 Pund ind om Aaret, skulde 
dette Overskud ikke bruges til at forøge Præsternes faste 
Løn, men til at øge Tallet paa dem. Sogneinddelingen 
skulde nemlig ogsaa blive ved at bestaa i Frikirken, og 
Chalmers lagde, som vi have set, den største Vægt paa, 
at hver Præst fik en lille, overkommelig Virkekreds. 

Dr. Chalmers' Biograf yder med rette sin Helts 
„praktiske Kløgt ^ den varmeste Ros, hvor han omtaler disse 
Forslag; de ere i det hele blevne fulgte af Frikirken, 
og det til stor Velsignelse. Men han dølger paa den anden 
Side ikke, at Forsamhngen i Roxburgh - Kapellet hørte 
paa Chalmers' Tale med megen Vantro; man betragtede 
denne „as the visionary antecipations of a too sanguine 
imagination", ^) og gik videre i Forhandlingen uden at 
tillægge dette Fremtidsbillede nogen synderlig Betydning. 
Først vedtog man en Række Beslutninger, der vare et Ud- 
tryk for Kirkens forskjellige Besværinger, dernæst nogle, 
der skulde antyde den Vej, man vilde gaa. Efter en læng- 
ere Drøftelse, der til sine Tider havde været mere end 
Uvlig, men som stadig var bleven ledsaget af mange 
Bønner, gik alle Beslutningerne igjennem. De forsam- 
lede Præater hævdede Kirkens Uafhængighed og udtalte 
deres Hensigt, at bryde med Staten, hvis man fra Re- 
geringens Side ikke gav efter. Man vedtog, at det var 
en Pligt for Kirkens troende Præster, hværken at beholde 
deres Løn af Staten eller at forlænge den nuværende 
Konflikt med den borgerlige Myndighed, dersom Staten 
nægtede at afhjælpe BLirkens Klager og faktisk, som Be- 
tingelse for Nydelse af Statskirkens Goder, hævdede, at 
Staten havde Ret til at øve Kontrol i aandelige Ting 
og til at tvinge Presbyterierne til at paanøde Menig- 
hederne Præster imod eres Vilje. Det var den Pligt at 
gjøre Hendes Majestæts Regering og begge Parlament- 

») Hanna IV, S. 316. Buchanan 11, S. 584: „He was then 
listened to, as he afterwards complained, with an incredu- 
lous ear." 

ets Huse Forestillinger i saa Henseende, for at det 
kunde være klart, hvilken Fare man udsatte Statskirken 
for, naar man blev ved i det Spor, man var slaaet ind 
paa i den sidste Tid. Der var adskillige, som havde 
Betænkeligheder ved at gaa med til disse Skridt. Nogle 
bleve af Forretninger kaldte hjem, andre vilde i Ro 
overveje Sagen, saa at Tallet paa dem, der gik med, i Be- 
gyndelsen var forholdsvis ringe. Den Aften, da der blev 
stemt over de vigtigste Beslutninger, var der kun 270 
Stemmer for dem, men allerede næste Dag var der over 
300. Det gav Chalmers godt Haab. „Nu ere vi talrigere 
end Gideons Hær," sagde han, „det er et lykkeligt Var- 
sel!" Og saa holdt han en af disse Taler, der aldrig 
undlod at gjøre stor Virkning. „Folk," sagde han, „ville 
kalde os Enthusiaster, naar vi opgive vore Levebrød og 
kaste os ind i en stor Kamp mod en saadan Overmagt; 
men Enthusiasme er en ædel Dyd, der er sjælden i ro- 
lige og lykkelige Tider. Den blomstrer i Modgang, den 
bryder frem paa Farens Dag; Forfølgelse kan kun tjene 
til at bringe den til at udfolde sin hele Energi." 

Da Mødet var sluttet, begyndte Agitationen. Endnu 
inden Deltagerne skiltes, blev der holdt en Forsamling 
i en af Edinburghs store Kirker, hvor tre Præster af- 
lagde Beretning om det, man havde vedtaget ved Sam- 
menkomsterne i Roxburgh-Kapellet; ^) Menigheden maatte 
have klar Besked om, hvad Præsterne vilde. Til Trods 
for Vinterkulden blev det besluttet at sende nogle af 
de Præster, som Folket helst hørte, ud som Rejsepræster 
for at vække Menighedens Interesse for Sagen, og i 
Løbet af et Par Uger blev der over hele Skotland holdt 



^) Dette havde meget at sige. „Our English readers," siger 
Guthrie, „would be astonished did they know how keenly 
interested these people have always been in ecclesiastical 
questions, how much they think and speak about them. The 
common people understood the principles at stake in the con- 
flict that terminated in 1843." Memoir S. 271. 

kirkelige Møder, paa hvilke der blev aflagt Regnskab 
for Mødet i Edinburgh og for de frikirkelig sindedes 
Maal og Midler. Guthrie maatte ogsaa rive sig løs et 
Par Dage, og hvor han kom, gjorde han glædelige Er- 
faringer om Folkets Offervillighed. ^) Han følte sine 
aandelige Kræfter vokse under denne Gjerning som Rejse- 
præst og udtaler et Haab om at kunne blive „et Stykke 
Whitefield.« ^) 

Paa den sidste Dag i Aaret 1842^) skrev Dr. Chal- 
mers til en Ven i New-York : „Dersom Parlamentet ikke 
giver os Oprejsning, tvivler jeg ikke om, at vort Novem- 
bermødes Beslutninger ville blive vedtagne paa General- 
Assembly i Maj. Det beror derfor paa vore Statsmænd, 
om der i Løbet af faa Maaneder skal blive et Brud i 
vor Kirke. Landets Øjne ere henvendte herpaa som 
paa noget, der sikkert vil komme, og jeg har det Haab, 
at vi med Guds Naade ville blive i Stand til at danne en 
stor Indre-Mission og tage Landet i Besiddelse. Jeg 
haaber, at herefter vore Venner, de gamle Frikirkemænd, 
ville faa bedre Tanker om os. Vi afsværge dog ikke Stats- 
kirkevæsnet i Kristenheden; vi tro, at det godt kan for- 
liges med Principet om aandelig Uafhængighed. Det er 
Regeringens Fejl, dersom de to Ting ikke kunne for- 
liges. Og jeg haaber, at vi ville stige i vore Modstande- 
res Øjne, naar de se os forlade de faste Embeder i 
Statskirken, saa snart det er afgjort, at vi kun ville kunne 
beholde dem paa vore kristelige Friheders Bekostning. 
Skulde det ske, vil det blive af største Vigtighed, at vi, 
de udjagne Præster, og hine evangelske Dissenters kunne 
komme til at optræde i fælles og hjærtelig Forstaaelse; 
thi nu er der en frygtelig Fjende, som Dag for Dag 
bliver stærkere, nemlig Puseyismen i England, og den 



1) Guthrie S. 387. Jvfr. S. 189 flg. 

*) „Hemmeligheden", siger han, „ligger i disse tre Ting: spis 

godt! sov otte, ni Timer og drik meget koldt Vand!" 
») Hanna IV, S. 319 flg. 

truer med at føre Roms hele Ufordragelighed og Over- 
tro tilbage til vor skjønne 0." 

Denne Nytaarsbetragtning viser os, med hvilke Tank- 
er Ohalmers gik ind i det skæbnesvangre Aar 1843. 

IV. 

Paa et Møde i 1842 sagde Guthrie^): „Folk siger, 
at der ikke er Fare paa Færde , at -det hele blot er en 
Indbildning. Og hvorfor ikke? Forleden sagde Hr. N. N. 
til en af mine Bekjendte: der er nok fem, seks Brande 
fiom Candlish, Cunningham, Brown og Guthrie ; men naar 
vi har slukket dem, er alting i Ro. Jeg mener, at hvis 
Kronens Ministre tro det, saa staa de paa Randen af 
Landets Ødelæggelse, og hvis jeg havde en Stemme, 
der kunde høres til London, vilde jeg fortælle dem om 
deres sørgelige Fejltagelse. Jeg vilde fortælle dem, at 
det ikke er nok at kaste fem, seks af os ud, og jeg vilde 
hjærtelig ønske, at de fik at vide, at der maa kastes en 
fem, seks hundrede ud, hvis der overhovedet skal være 
Tale om Udkastning." 

Desværre naaede Guthries Røst ikke til London. 
De engelske Ministre levede virkelig i den sørgelige Vild- 
farelse, ^) at den hele frikirkelige Bevægelse i Skotland 
kun skyldtes nogle faa Urostiftere, og at en kraftig Op- 
træden vilde knuse al Modstand. Om det var den pu- 
seyitiske Bevægelse, der havde skærpet deres Syn for 
hierarkiske Overgreb, eller det var den almindelige Til- 
bøjelighed til at mærke Katholicismen bag enhver nok 
saa spagfærdig Hævdelse af Kirkens Ret paa dens egne 
Enemærker — nok er det, at et Brev fra James Gra- 
ham, der indløb paa en af de første Dage i 1843, viste, 



1) Mern o ir S. 389. 

^) „Die Staatsmånner, iibel unterrichtet von den Moderates, ver- 
kannten voUstandig die wahre Lage der Dinge,^ siger ogsaa 
Sydow, anf. Skr. S. 242. 

at Hendes Majestæts Ministre ikke havde megen Sans 
for en retfærdig Afgjørelse af kirkelige Spørgsmaal. 
Fordringen om Patronatets Afskaffelse blev sat paa lige 
Pod med Kravet om Uafhængighed i aandelige Spørgs- 
maal, og om det brugte Sir James Graham Udtryk, der 
viste, at han ikke kunde gjøre Skjel imellem Kalvinisme 
og Papisme. Resultatet af Ministeriets Overvejelser var, 
at det ikke kunde raade Hendes Majestæt til at gaa ind 
paa Skotternes Krav. 

Nu var der altsaa kun én Vej aaben : at lade Parlamentet 
fælde Dom imellem den verdslige og den kirkelige Dom- 
?itol i Skotland. Den 7de Marts bragte Mr. Fox 
Maul e Sagen frem i det engelske Underhus; men dér var 
der saa liden Interesse for den, at kun Halvdelen af 
Medlemmerne gav Møde. „En Jæmvejs-Bill", siger en 
samtidig, ^) „har ofte bedre været i Stand til at drage 
Medlemmerne fra Klubber og Middagsselskaber end 
denne Sag, der drejede sig om en stor religiøs og na- 
tional Institutions Frihed og Fasthed og om hundrede 
kristne Præsters timelige Lykke." Anderledes var For- 
holdet i Skotland. Skotterne fandt, at „nu stod Kong 
Jesus atter for en verdslig Domstol, der ikke kjendte 
Ham," *) og Guthrie udtalte paa et Møde i Glasgow 
samme Aften, at „nu ringede Ligklokkerne over Skot- 
lands Kirke." Han kjendte kun tre Mænd af de fire hun- 
drede Medlemmer i Underhuset, som vilde tage Ordet for 
den skotske Kirke; derfor havde han intet Haab. Ku 
var det sidste Skridt gjort, men det var i hans Øjne 
haabløst. „Vi ville lade dem beholde deres Lønninger, 
deres Præstegaarde, deres Jorder og deres Kirker. De 
ere deres, og de kunne gjøre Møl] er eller Kirker af dem, som 
de vil. Men vi kunne ikke skjænke dem Kristi konge- 
lige Rettigheder og vore Menigheders Privilegier . . . 
Hvis Parlamentet i Aften vægrer sig ved at høre vore 
Klager og vender det døve Øre til vore Forestillinger; 



*) Buchanan II, S. 572. ^) Guthrie: Memoir S. 371 flg. 

hlvis man i Aften i Parlamentet vil have os til at sælge 
vor Førstefødselsret for en Ret Lindser, saa er jeg for 
min Levetid færdig med Statskirken." 

Parlamentet vendte virkelig det døve Øre til de 
skotske Kristnes Klager.^) Mr. Maule fremsatte i et 
udførligt Foredrag paa en behersket Maade de Syns- 
punkter, der vare almindelige blandt de evangelske i 
Skotland. Han endte med at foreslaa, at Parlamentet 
skulde undersøge Mellemværendet imellem de to Dom- 
stole, der formentlig efter Loven vare lige stillede og 
efter Forfatningen uafhængige af hinanden. Hvis man 
ikke ad denne Vej kunde komme til et Resultat, fore- 
slog han en Henvendelse til Kronen for fra den at faa 
en deklaratorisk Akt, der gav Kirken Jurisdiktion paa 
dens eget Omraade. Sir James Graham, der tog 
Ordet efter Maule, anerkjendte den rolige Maade, paa 
hvilken „dette vanskelige Spørgsmaal" var bleven bragt 
ind i Underhuset, men forøvrigt gjentog han de Udtryk, 
han havde brugt i det ovenfor omtalte Brev. Han slut- 
tede med at sige, at det var bedst, at man snarest mu- 
ligt tilintetgjorde Skotternes Forventninger, „fordi han 
var overbevist om, at de aldrig kunde blive opfyldte i 
et Land, hvor der herskede Lov og Billighed, Orden og 
sund Fornuft." ^) Sir Robert Peel') talte i den samme 
Toneart: „En Frikirke kan træffe Afgjørelse om sine 
egne Sager; men naar en Kirke vælger at faa Del i de 
Goder, der følge med en statskirkelig Ordning, saa maa 
den rette sig efter Loven." Den store Statsmand og de 
andre Talere fra samme Side glemte imidlertid aldeles. 



1) Buchanan II, S. 674 flg. 

^) James (rraham fortrød ligeledes senere sin Stilling til denne 
Sag. To Aar før sin Død sagde han til en af sine Venner: 
„I have never ceased to deplore the part I took in your 
Scotch Church affairs." Anført efter Mc Cullagh Torrens: 
Life of Sir J. Graham II, S. 232, hos G uthrie S. 399. 

3) Hanna IV, S. 326. 

at den Uafhængighed, som Skotterne gjorde Fordring 
paa, var anerkjendt lige fra Parlaments- Akten af 1567 ^), 
og at den var garanteret, da det skotske Parlament blev 
forenet med det engelske. Politikerne havde overset alt 
dette, og de betragtede Sagen fra et ensidig engelsk Syps- 
punkt, uden Forstaaelse for den Opfattelse af Forholdet 
mellem Stat og Kirke, der lige siden Knox's Dage havde 
været raadende i Skotland. Efter to Afteners Forhand- 
ling kom Sagen til Afstemning. Mr. Maules Forslag 
faldt for en knusende Modstand, 211 Stemmer mod 76; 
men blandt disse 76 var rigtignok 25 af de 37 skotske 
Medlemmer, der deltog i Stemmegivningen. ^) 

Da Budskabet om Parlamentets Afstemning kom til 
Skotland, var der allerede gjort flere forberedende Skridt 
til Dannelsen af den nye Frikirke. Seks Maaneder før 
Frikirken blev en Virkelighed, var der Indsamlinger i Gang 
til Opbyggelsen af Kirker til og Lønningen af Præsterne. 
Dr. Chalmers vilde ikke vente, indtil han kunde faa alle 
sine Venner med, men han begyndte strags paa egen 
Haand i sin nærmeste Kreds. Den anden Februar blev 
der i Edinburgh nedsat tre Udvalg, der skulde gjøre alt 
rede til at gaa Adskillelsen i Møde. Det ene af disse 
Udvalg, Finans-Komiteen , blev ledet af Chalmers med 
den største Forudseenhed. Det skal siges til de skotske 
Præsters Ære, at de fleste af dem kun tænkte paa Menighed- 
ens Tarv ved det forestaaende Brud, og ikke paa deres egen 
Stilling i Fremtiden; men Chalmers saa', at det ikke blot 
gjaldt om at berede de kjække Præster nogenlunde blide 
Kaar,menogsaa om at kunne skaffe Evangeliet kraftige Vid- 
ner i hele Skotland, baade i Bygderne og i Byerne, og der- 
for tænkte han alvorlig paa at tilvejebringe faste Lønninger 
til Præsterne. Han holdt allerede den 16de Februar et 
Møde i Edinburgh, og paa det kunde han fortælle om 
forskjellige store Gaver, der alt da vare indkomne. Det 
var dog, som sagt, ikke paa de store Bidrag, men paa de 



») Aftrykt hos Sydow S. 179. V Buchanan U, S. 582. 

smaa, han grundede Haabet om Frikirkens Trivsel. „Orga- 
nisation, Organisation, Organisation!" det var det Løsen, 
han gav sine Venner som et Sidestykke til O'Oonnells tre 
Gange gjentagne : „Agitation!" Det er mærkeligt , at Rege- 
ringen blev ved at bevare den gamle Sorgløshed; men 
den havde ingen Anelse om, hvor dybt den frikirke- 
lige Bevægelse var gaaet. De moderate Præster for- 
sikrede, at hundrede Præsters Udtrædelse vilde være det 
højeste Tal, man kunde tænke sig; og i de aristokratiske 
Klubber væddede Adelsmændene om, at kun Halvdelen 
af dem, der havde været med paa Mødet i Roxburgh- 
Kapellet, vilde holde deres Ord. Moderatismen lagde sine 
Miner rundt i flere Presbyterier, og den havde den Til- 
fredsstillelse, at der blev mældt saa én, saa en anden 
Non-Intrusionists Frafald, men dog ikke saa mange, at 
der var nogen skjellig Grund til at daare sig med det 
falske Haab, at det hele kun vilde blive et Sidestykke 
til de ældre, smaa Udtrædelser. 

Efterhaanden som den 18de Maj, Dagen for Gene- 
ral-Assemblys Aabning, kom nærmere, blev Spændingen 
stærkere. ^) Den 15de Maj vedtog Dr. Chalmers og 
hans Venner en højtidelig Protest, som efterhaanden 
vandt Tilslutning fra 400 Præsters Side, og den 16de og 
17de Maj holdtes der Møder, i hvilke de, der vilde ud- 
træde, styrkede hverandre ved Bøn og Formaning. Al- 
lerede imellem Kl. 4 og 5 om Morgenen den 18de Maj 
lukkede man St. Andreas-Kirkens Døre op for de Skar- 
er, der vare rede til at vente ni, ti Timer for at kunne være 
Vidner til Dagens store Begivenhed. Edinburghs Gader 
vare fulde af fremmede; Forretningerne hvilede, og de Grup- 
per, man mødte, talte alle om det forestaaede Brud. Ved 
Middagstid blev Tronsalen i Holyrood Castle, hvor Hendes 
Majestæts Kommissarius, denne Gang atter Marki en af 
Bu te, modtog Kur, fyldt af Mennesker. De evangelske 
gav Møde i stort Tal for at vise, at Brud med Statskirken 



O Jvfr. Hanna IV, S. 335. Buchanan II, S. 588. 

ikke var det samme som Oprør imod Statens Overhoved ; 
men de fleste gik derhen med tungt Hjærte i Bevidst- 
hed om Øjeblikkets Alvor. Da Guthrie forlod sin Bo- 
lig i Lauriston Lane, vendte han sig om og sagde til 
sin Hustru: „Nu er det sidste Gang, Anna, at jeg gaar 
ud af min Dør som Præst i en Statskirke" ^). Ved Kur- 
en i Holyrood Castle skete der et lille Uheld, som 
vakte en vis Bevægelse. Lige over for det Sted, hvor 
Lord Bute havde taget Plads, var der ophængt et Ma- 
leri af William III, under hvis Regering Skotlands kirke- 
lige Frihed jo var bleven sikret. Pludselig faldt dette Bil- 
lede ned, og en Stemme raabte: „Dér brast Revolution- 
ens Ordning!" Da Frokosten paa Slottet var til Ende, 
gik Deltagerne over til St. Giles - Kirken , hvor Dr. 
Welsh, der havde været Moderator i den forrige Gene- 
ral- Assembly, prædikede over Rom 14, 5: „Hver have 
fuld Vished i sit eget Sind!" Hans Prædiken var en 
Retfærdiggjørelse af det forestaaende Brud. 

Skarerne i St. Andreas-Kirken vare imidlertid blevne 
noget trætte af den lange Ventetid; men saasnart nogle 
Præster tog Plads paa det for Præsteskabet bestemte Sted, 
vare de alle et Øje og et Øre. Faa Minutter efter, at Dr. 
Welsh havde taget Plads paa Moderator-Stolen, kom 
Dronningens Kommissær med et stort Følge, og alle 
rejste sig i Ærbødighed for Kronens Repræsentant. Dr. 
Welsh aabnede Forsamlingen med en Bøn, og derefter 
sagde han: „Fædre og Brødre! efter den sædvanlige 
Forretningsorden var det nu Tiden til at undersøge Valg- 
brevene. Men paa Grund af visse Handlinger, der ved- 
røre vore Rettigheder og Privilegier — hvilke Handling- 
er ere blevne godkj endte af Hendes Majestæts Regering 
og den lovgivende Magt i Landet — og navnlig fordi 
der er sket en Krænkelse af de Friheder, vor Kirke- 
forfatning hjemler, saa vi nu ikke kunne aabne denne 
Forsamlings Arbejde uden at krænke Bestemmelserne i 



») Guthrie S. 393. 

Unionen mellem Kirke og Stat, maa jeg protestere imod, 
at vi gaa videre. Præmisserne til denne Slutning ere 
fuldstændig udredede i det Dokument, som jeg holder i 
min Haand, og som jeg nu skal oplæse." Denne Pro- 
test^), der var undertegnet af 203 Medlemmer^), inde- 
holdt hele Statens Synderegister og sluttede med følg- 
ende Ord: „Vi erklære, at det under disse Forhold er 
og vil være forsvarligt for os og vore Venner at trække 
os tilhage til et særligt Mødested for at tage Bestem- 
melse i Fællesskab med vore Meningsfæller og for, med 
Fastholdelse af den skotske Kirkes Trosbekj endelse og 
kirkelige Ordning, paa lovlig Maade at skille os fra 
Statskirken ... Vi ere fuldeUg forvissede om, at vi ere 
uden Ansvar med Hensyn til de Følger, som kunne op- 
staa af vor fremtvungne Udtrædelse af Statskirken, som 
vi elskede og agtede; dette Skridt skyldes vor Samvit- 
tigheds Bydende, den Krænkelse, der er tilføjet Kristi 
Krone, og Forkastelsen af hans højeste Enevoldsmagt 
som Kirkens Herre og Konge." 

DaDr. Welsh havde fuldendt Oplæsningen af Pro- 
testen og lagt den paa Bordet, bukkede han for Kron- 
ens Repræsentant, tog sin Hat og gik. Dr. Ohalmers, 
der havde staaet hensunket i Tanker under Oplæsningen, 
vaagnede op af sine Drømmerier ved Welsh's Bevægelser 
og fulgte ham. Saa kom Campbell af Monzi, Dr. Gor- 
don, Dr. Macdonald, Dr. Mac Farian og næsten alle 
de Mænd, hvis Navne havde god Klang i den skotske 
Menighed; der var over 400 Præster (Medlemmer og 
Ikke-Medlemmer af General- Assembly) og et langt større 
Tal af Ældste. Da Udvandringen begyndte, lød der en 
Bifaldsmumlen fra Gallerierne, men den forstummede 
strags, da man følte, at det ikke var paa rette Sted at 
give sit Bifald lydelig til kjende. Udenfor Kirken stod 



^) Aftrykt i Merle d'Aubigné S. 314 flg. 
^) Kun saa mange af de 400, der, som ovenfor omtalt, havde 
Sæde i General-Assembly. 

Folket i Skarer paa begge Sider af Gaderne, og da Dr. 
Welsh og Dr. Chalmers viste sig i Spidsen for det lange 
Tog, lød der et højt og ustandseligt Bifaldsraab. „De 
komme! de komme! Gud være takket, at de kom!'' Tre 
og tre vandrede Præsterne og de Ældste hen til den 
Sal, der var gjort rede til at modtage dem. „Nogle," 
siger et Øjenvidne^), „stirrede paa dem i stor Forbavs- 
else ; Flertallet stod i tavs Beundring, kun enkelte saa' paa 
dem med et ironisk Smil . . . Der var Dommere fra Court 
of Session, som havde taget Plads saaledes, at de kunde 
være usete Tilskuere ved det, der skete.". Lord Jeffrey 
sad rolig hjemme i sin Stue og læste, da én styrtede ind 
til ham og sagde: „hvad mener De? mere end fire hun- 
drede af dem er allerede ude!" Lord Jeffrey kastede Bog- 
en til Side, sprang op og sagde: „jeg er stolt af mit 
Fædreland ! det er det eneste Land paa Jorden, hvor sligt 
kunde ske!" Og de udtraadte Præster havde en god 
Samvittigheds Fred og Glæde. , „Du vilde have følt dig 
slaaet," skrev Chalmers til sin Søster^), „ved at se Mod- 
sætningen imellem det ængstelige og sorgfulde Udtryk hos 
de udtraadte Præster, før de havde taget den afgjørende 
Beslutning, og deres fuldkomne Fred og Tilfredshed ef- 
ter det." 

Det Lokale, der var gjort i Stand til Frikirkens Møde, 
havde ogsaa fra den tidlige Morgen været fyldt af Folk, 
der hellere vilde overvære den frie Kirkes Dannelse end 
Bruddet med Statskirken. Ogsaa dér havde Længslen og 
Spændingen imidlertid været stor, og dér var Glæden ikke 
mindre, da de udtraadte Præster og Ældste tog Plads i 
den Del af Salen, der var forbeholdt dem. Dr. Welsh 
holdt en Indvielsesbøn, der var saa varm og inderlig, at 
de til Stede værende „følte sig hensatte til Herrens Kjøds 
Dage". Derpaa foreslog han under Forsamlingens Tilslut- 



1) Hanna IV, S. 339. Jvfr. Guthrie S. 393 og S. 40. 

2) Hanna IV, S. 347. 

ning Dr. Chalmers til Moderater. Denne modtog det 
tilbudte Hverv, og man begyndte med at synge den 43de 
Salme : 

O, send thy light forth and thy truth! 

Da denne Strofe var sunget, brød netop en Lysstraale gj en- 
nem paa den forhen overtrukne Himmel, og der var adskil- 
lige, som kom til at tænke paa Dr. Chalmers' Tekst til Præ- 
dikenen for et halvt A ar siden. ^) Derefter begyndte For- 
handlingerne; og en af de følgende Dage blev der udfær- 
diget en „Aet of Separation and Deed of Demission" 2), 
ved hvilken de 470 Præster ^) gav Afkald paa deres Ind- 
tægter. — 

Efter at Frikirkemændene havde forladt St. Andreas- 
Kirken, opstod der en kort, men pinlig Tavshed blandt de 
tilbageblevne. Saa blev der valgt en ny Moderator, og For- 
handlingerne begyndte. Veto-Loven blev tilbagekaldt, de 
suspenderede Præster i Strathbogie blev gjenindsatte; lige- 
saa Mr. Clark, Mr. Edwards og Mr. Middleton. Forsam- 
lingen erklærede, at Underskriverne af Protesten „ved de- 
res egen Beslutning havde ophørt at være Præster i den 
skotske Kirke ; at deres Kirker vare præsteløse ; og at 
de selv havde mistet Retten til at blive præsenterede el- 
ler beskikkede til noget Sognekald eller andet gejstligt 
Embede i Statskirken, indtil de blev gjenindsatte ved de 
kirkelige Domstole; og at de Ældste, der havde under- 
skrevet, ikke længere vare Ældste i noget af de Sogne 
eller kirkelige Forsamlinger, der vare i Forbindelse med 
Statskirken." Nu havde Moderatismen frie Hænder,! og 
den brugte Friheden til at afskaffe alle de Bestemmel- 
ser, der skyldtes det evangelske Parti. Bruddet var en 



^) Se ovenfor S. 240. 

*) Dette Aktstykke findes ogsaa i The Standarts ofthe free 
Church, Tillægget S. 23 flg. 

*) „But the quality of the men was even more noteworthy than 
their number," kunde G uthrie sige, anf. Skr. S. 394. 

Kjendsgjerning; men de tilbageblevne forstod kun daar- 
lig de Bevæggrunde, der havde fremkaldt det.^) Der- 
imod havde Arbejderne ude paa Missionsmarken fuld For- 
staaelse for Udtrædelsen. Med Dr. D u f f i Spidsen udtalte 
næsten alle Missionærerne deres Tilslutning til Frikirken.*) 
Ogsaa blandt Dissenters fandt Udtrædelsen Sympathi, 
skjønt den egentlig ikke var Vand paa deres Mølle; 
„thi," siger Gr uthrie, „hvis vi vare blevne inde i Stats- 
kirken, vilde mange af vore Menigheder være gaaede ud. 
Hvis vi havde givet tabt i Edinburgh, vilde der ikke 
have været en tom Plads i et eneste af Dissenters For- 
samlingshuse ; de vilde alle have været fyldte til Døren." 
Men de engelske Independenter, Wesleyanerne og Baptist- 
erne, Wales' kalvinistiske Methodister og de irske Pres- 
byterianere viste ikke desto mindre i Ord og Gjerning 
deres Deltagelse. 

Nu var der Brug for Dr. Chalmers* store Gaver til 
at ordne. Allerede før den 18de Maj var der dannet 
687 Kredse, som havde indsamlet Penge, og Ohalmers 
kunde begynde med at sige, at to Maaneders Indsamling 
havde gjort det sandsynligt, at det første Aars Indtægter 
vilde blive omtrent 230,000 Pund; der kom i Virkelig- 
heden 366,719 Pund ind.*) Foruden dette Fond blev 
der dannet et andet til Opbyggelsen af Kirker, og det 
kappedes Lægfolk om at give store Bidrag til; 2000 
Pund var et af de første Bidrag fra en enkelt Rigmand. 
Men Pengene kunde ikke klare alt. Der var store Land- 
ejendomsbesiddere, som ikke vilde afstaa en Kvadrat- 
alen til en Frikirke eller tillade nogen af dem , der vare i 
Afhængighed af dem, at gjøre det; de haabede, at den 



») Stephen: Hist. of the Church of Scotland IV. S. 613 flg. 

2) Guthrie S. 395. 

3) I Tiden 1843—48 havde Frikirken i alt samlet omtrent 1,590,000 
Pund, altsaa over 300,000 Pund aarlig; fra 1843—69 var der 
indkommet 8,487,774 Pund (Jvfr. Blunt Dictionary, Artiklen: 
Free Kirk of Scotland), og i 1873 indkom der 511,000 Pund. 
Guthrie S. 400. 

hele Frikirkebevægelse skulde lægge sig i Løbet af et 
Par Aar. Mange Steder var et Telt det højeste, man 
kunde naa, og flere Steder maatte Gudstjenesten holdes 
under aaben Himmel baade i Regn og Sne. Man maatte 
da i Parlamentet indbringe en egen Bill for at tvinge Grund- 
ejerne til at overlade kristelige Denominationer Pladser 
til Gudshuse. De adelige Ejendomsbesiddere lærte imidler- 
tid af Begivenhedernes Gang, at Frikirken havde mere 
Livskraft, end de havde ment, og paa et Par Undtagelser 
nær, gav de saa efter. Skotterne bleve da enige om at lade 
den nye Bill falde, skjønt den i Aarenes Løb havde vundet 
mere og mere Sympathi i Parlamentet. Efter Kirken 
kom Raden til Skolerne, og saa endelig til Præstegaard- 
ene ; men dem var det lige saa vanskeligt at skaffe Plads 
til, som til Kirkerne. Og Præstegaardene skulde netop 
være et Tegn paa, at Frikirken vilde blive staaende. 
„Ved at bygge Præstegaarde," sagde Guthrie^) til Fri- 
kirkens Medlemmer, „ville I gjøre vort kirkelige Maski- 
neri færdigt og give Frikirken en Fasthed her i Landet, 
som den ellers ikke vil faa. En Mand, der er vor Mod- 
stander, sagde til en af mine Venner: Vi havde det 
Haab, at I skulde gaa i Stykker og blive drevne ud paa 
Havet efter Bruddet. Da vi saa' eder bygge Kirker, 
blev vort Haab mindre; da vi saa' eder bygge Skoler 
endnu mindre; men naar I har bygget Præstegaarde, 
har I kastet Anker, og saa kan ingen drive eder ud." 
Det var smukt at se, hvorledes Præsterne i Byerne vare 
enige om at erkjende, at Landsbypræsterne kom til at bære 
den tungeste Del af Adskillelsens Byrde. „Vi herinde staa 
sammen," sagde Ohalmers^), „og kunne være glade ved 
hinanden; men nu skulle Landsbypræsterne gaa fra Ste- 
der, hvor de havde kjære og hyggelige Hjem, og hvad 
er det, som venter paa dem?" „Jeg har selv," sagde 
Guthrie^), „været Landsbypræst, og jeg véd godt, hvad 



1) Memoir S. 416. «) Hanna IV, S. 355. 

») Memoir S. 414. 

Landsbypræsterne skulle gaa igjennem. De have Fami- 
lier, som det kunde være vanskeligt nok at sørge for 
før; men nu er det ti Gange vanskeligere. De maa for- 
lade Bekvemmeligheder, som de længe have levet sig ind 
i; Hjem, der ere dem dyrebare paa Grund af Naturens 
Skjønheder, — thi der er virkelig mange smukke Præste- 
gaarde i Skotland — men dog langt dyrebarere paa 
Grund af ømme Minder." 

Det blev besluttet, at Guthrie skulde drage igjennem 
hele Skotland og samle Penge ind til „the manse fund" ; 
og man kunde vanskelig have faaet en bedre Mand til 
det Hverv. Han begyndte sin Rejse den 9de Juli 1845 
i Glasgow. „Jeg mener," sagde han, „at jeg har røbet 
ikke saa lidt sund Menneskefornuft ved først at tage til 
Glasgow. Jeg har ikke megen Forstand paa Musik, 
men jeg véd dog saa meget, at naar man begynder i en 
lav Toneart, er det ikke let at komme højere op. Og det 
er med Penge som med Musiken ; naar man begynder lavt 
nede, er det meget vanskeligt at komme højt op." Han 
tog ikke fejl; i Glasgow kom der store Bidrag ind, og 
andensteds vilde man ikke staa tilbage for Glasgow. 
1 Tiden mellem Juli 1845 og Juni 1846 havde Guthrie 
rejst mange tusende Mile, og alle Vegne havde hans 
varme Ord fundet et godt Sted. 116,370 Pund var det 
pekuniære Udbytte af Rejsen. Bidragene havde vekslet 
mellem 5 og 5000 Pund. Han vidste godt, at det vilde 
hjælpe, naar Bidragene kunde udredes i et længere Tids- 
rum, og derfor blev den Sum, man tegnede sig for, for- 
delt paa fem Aar. „Det er ingen Hemmelighed," sagde 
Guthrie i Glasgow, „at jeg ikke er rig paa andet end 
Børn; og naar én havde sagt til mig: Hr. Guthrie! vil 
De give 100 Pund, som De skal betale i Aften? — saa 
kunde han lige saa godt have sagt: Hr. Guthrie! vil De 
flyve? Men det er en ganske anden Sag, naar én kom- 
mer og siger: Hr. Guthrie! vil De tegne Dem for 100 
Pund, som De kan afbetale i fem Aar? Saa tegner jeg 
mig for 100 Pund og gaar hjem og taler med min Kone 

om, hvorledes Pengene kunne blive betalte, hvad vi kunne 
slaa af paa vor Luxus. Jeg vil raade alle til at gjøre det 
samme." Jo mere han kom omkring i Skotland, desto 
klarere blev det ham, hvad Landsbypræsterne havde lidt 
ved Udtrædelsen. „Jeg gik," fortæller han ^), „en Maane- 
skinsaften forbi en Præstegaard med den Fripræst, som 
før havde boet der. Jeg pegede paa Præstegaarden og 
sagde: det var en ædel Gjeming, min Ven, at forlade 
den! Aa, ja! svarede han; men fremfor alt var det en 
bitter Sag. Saa længe jeg lever, glemmer jeg aldrig den 
I^SLg, jeg forlod den. Da saa' jeg min Kone og mine 
Børn gaa ud i Mørket; da saa' jeg dem for sidste GFang 
forlade vor egen Dør, og jeg blev ladt ene tilbage med 
min Gud; da maatte jeg tage Vand og slukke Ilden paa 
min egen Arne, slukke Lyset i mit eget Hus og stænge 
Døren for mig selv, min Kone og mine Børn. Jeg tak- 
ker Gud for den Naade, der er vist mig, men jeg beder 
ham om at fri mig for en saadan Aften til."^) Et an- 
det Sted traf han en fem og syvtiaarig Præst, der boede 
med sin Søn, som var hans Medhjælper, i et lille Sove- 
værelse i Stedets Skolebygning, blottet for alt, hvad der 
kunde gjøre Livet hyggeligt; og han havde før boet i en 
af de smukkeste Præstegaarde i hele Skotland. Nu 
maatte han færdes i en eneste, lav og snæver. Stue, me- 
dens hans Familie havde fundet Ly mange Mile borte fra 
det Sted, hvor Familiefaderen boede. ^) 

Det var ingenlunde let at ordne Spørgsmaalet om 
Fripræsternes Løn. Den Tanke, Chalmers havde frem- 
sat,*) blev strags adopteret, og hans Svigersøn har vist 
Ret, naar han kalder denne Side af Ordningen „det bed- 
ste Mindesmærke omDr. Chalmers' økonomiske Begavelse." 



1) Memoir S. 415. 

*) G-eorge Harvey har paa et berømt Billede i National-Gal- 
leriet i Edinburgh fremstillet en saadan „Quitting the Manse." 
3) Guthrie: Memoir S. 420. *) Se ovenfor S. 241 flg. 

6) Hanna IV, S. 367. 

Dette System har unægtelig store Fordele i Sammenlig- 
ning med det andet, der lader den enkelte Menighed 
underholde den enkelte Præst. ^ Ved af de rige Menigheders 
Overflødighed at tage et fast Tilskud til Hjælp for de fat- 
tige, opretholdt det præstelig Betjening i mange Egne, 
hvor denne ellers vilde have manglet. Ved at knytte de 
stærke og de svage sammen skabte det en ny Slags En- 
hed i Kirken og udgød i den en frisk og sund Følelse 
af Broderskab. Ved at bygge Kanaler, gjennem hvilke 
de rigere Menigheders overflødige Gaver i lige Grad 
kunde komme hele Frikirkens Kreds til gode, dannede 
det et Værn imod den individuelle Godgjørenheds lune- 
fulde og egensindige Uddelinger. Ved at indbyde hvert 
Medlem af Samfundet til at være med til, ikke blot at 
lønne den Præst, hvis Tjeneste han personlig nød godt 
af, men ogsaa til at underholde og at udbrede evan- 
gelisk Prædiken over hele Landet, hvor man ønskede 
den, gav dette System et nyt, maaske endog renere Mo- 
tiv til Godgjørenhed, for saa vidt det gav denne en videre 
Synskreds og en ædlere Skueplads." Men Systemet tillader 
forskjellige Ordninger i det enkelte. Det viste sig snart, 
at der var Menigheder, som næsten intet gav til Fælles- 
kassen, men som dog kunde give meget til deres egen 
Præst. Det oprørte Chalmers at se denne Bygdé-Kirke- 
lighed, og han stillede paa Frikirkens Aarsmøde i 1844 
et Forslag, der skulde raade Bod paa denne Mislighed. 
Forslaget gik ud paa, at den Menighed, der ikke hvert 
Aar indsendte mindst 50 Pund til Fælleskassen, skulde gaa 
glip af Understøttelse til Lønning af sin Præst; og i Stedet 
for at give det samme Tilskud til alle Menigheder, skulde 
Fælleskassen give den enkelte Menighed en halv Gang 
saa meget til, som den aarlig indsendte, indtil Tilskuddet 
fra Fælleskassen naaede 150 Pund. Dette Forslag mødte 
Modstand fra alle Sider; man fandt, at Dr. Chalmers 
saa' for mørkt paa Forholdene. Det eneste, man vedtog, 
var, at følge Dr. Chalmers over for de nye Menigheder, 
der sluttede sig til Frikirken; et særligt Udvalg fik des- 

uden den Opgave at opildne disse nye Menigheder til 
større Offervillighed. Denne delvise Imødekommen kunde 
imidlertid ikke stille Dr. Chalmers tilfreds. Han mente, 
at man, ved at fortsætte det ligelige Tilskud til alle 
Menigheder, vilde indskrænke det, som han i Haabet havde 
set vokse op til en stor folkelig Institution, til kun at blive en 
begrænset kirkelig Korporation.^) Og denne Modstand mod 
hans Forslag gik ham saa nær til Hjærte, at han trak sig 
tilbage fra Ledelsen af denne Gren af Frikirkens An- 
liggender, et Skridt, der forøvrigt ogsaa kunde forklares 
ved hans vaklende Helbred. Inden han trak sig tilbage, 
udsendte han en „Earnest Appeal to the Free Ohurch 
on the subject of its Economies," *) hvori han blandt an- 
det sagde: „Det er tydeligt, at dersom vi give hver ny 
Præst den samme aarlige Løn, hvor lidet vi saa end 
modtage fra Menigheden, kan vi ikke. længe følge det Sy- 
stem, uden at hele Frikirken lidt efter lidt gaar sin Under- 
gang i Møde. Det er dog ikke mit Argument imod denne 
Fremgangsmaade, om det end er et godt Argument. Jeg 
er imod den, fordi den gjør en Ende paa Udvidelsen af 
Kirkens Gjeming. Da Præstens Gjerning er langt vig- 
tigere end Præstens Løn, har jeg altid holdt for, at en 
Øgelse af Tallet paa vore nidkjære og flittige Præster 
var langt mere værd end et Tillæg til deres Løn."*) 

Jeg har ikke tilstrækkeligt statistisk Materiale ved 
Haanden til at afgjøre, hvor vidt Chalmers helt er bleven 
gjendreven af den senere Udvikling eller ikke; der skal 
vel ogsaa længere Tid til, før saadanne Principer kunne 
siges at være tilstrækkelig piøvede i 'Livets Ildprøve. 
Penge fattedes imidlertid ikke, og de fattes heller ikke den 
Dag i Dag i Skotland. Man aabnede strags en Præste- 



1) Brevet til Mr. Tweedie, Hanna IV, S. 372-73. 

«) Jvfr. Hanna IV, S. 373 flg. og S. 565 flg. 

^) Til hver Præstegaard havde Fælleskassen givet 200 Pund; 

Hesten maatte den stedlige Menighed skaffe til Veje. Gu- 

thrie: Memoir S. 422. 

skole med fire Lærere; siden er Tallet paa dem vokset. 
Hver af dem fik 3^-400 Pund i aarlig Løn, og for Stu- 
denterne blev der sørget ved et aarligt Tilskud af 700 
Pundi) Et eget Tidsskrift, „North British Eeview", 
skulde være et frikirkeligt Sidestykke til de andre en- 
gelske og skotske Reviews, og mange Traktater af mere 
eller mindre solidt Indhold fandt en stor Udbredelse. 
Selv lærde Værker om Skotlands Reformation fandt en 
betydelig Læsekreds indenfor Frikirken. Der blev dannet 
et Udvalg for kristelig Oplysning, og i Løbet af et Aar 
var Subskribenternes Tal paa de af dette udgivne Skrifter 
vokset til 47,000. ^) 

Men ogsaafor Folkeskolen maatte der sørges. Fra 
Reformationens Tid havde Skotland haft et vel indrettet 
Skolevæsen, der var stillet under Kirkens Tilsyn*, men i 
Tidens Løb vare Sogneskolerne blevne utilstrækkelige. 
Da Frikirken blev dannet, bleve de Skolelærere, som gik 
med til Bruddet, afsatte. Frikirken havde en naturlig For- 
pligtelse til at sørge for dem, og mange af de udtraadte 
ønskede ogsaa at faa Friskoler, som de havde Frikirker, 
Paa dette Punkt vare Frikirkemændene dog ikke enige. 
Nogle, som Dr. Candlish, mente, at Oprettelsen af Fri- 
skoler var et af Frikirkens allervigtigste Foretagender; 
andre, som Dr. Guthrie, kunde ikke gaa ind paa denne 
Betragtning.^) For det første fandt han, at Opdragelse 
var en Statssag, ingen Kirkesag; dernæst var han bange 
for, at forsk] ellige Slags Skoler skulde fremkalde Spalt- 
ninger i Folket. Han mente, at det vilde være heldigst, 
om Kirken holdt sig paa sit bestemte Omraade, for med 
hele sin Kraft at virke paa det; og han troede, at det 
var godt for Børn at blive opdragne sammen med jævn- 
aldrende fra andre Denominationer, der dog i alt væsent- 



Hanna IV, S. 487. 426. 

2) Køstlin S. 394. Jvfr. Tillægget til Mc Orie: Scetches of 
Scottish Church History (Udgaven af 1846). 

3) Guthrie: Memoir S. 591 flg. 



Skole-Spørgsmaalet. 263 

ligt vare enige. Han kunde forstaa, at to Slags Skoler 
kunde være nødvendige i Irland, hvor Folket har to 
Bibler, og til Nød i England, hvor de største Kirke- 
afdelinger (Statskirken, Methodismen og Independentis- 
men) vel have én Bibel, men tre forskjellige Katekismer. 
Derimod fandt han en saadan Adskillelse unødvendig i 
Skotland, hvor man ikke blot havde fælles Bibel, men 
ogsaa fælles Katekisme. Derfor ønskede han, at Ad- 
gang til Lærergjerningen i Skolerne skulde staa aaben 
for alle tre Denominationer, og at alle e vangelske Sekter 
skulde sende deres Børn i den samme Skole. »Jeg 
véd", sagde han, „af egen Erfaring, at det er godt for 
Mænd at blive bragt i Berøring med Mænd af andre 
Denominationer." Skjønt Guthrie havde mange læge 
Medlemmer af Frikirken paa sin Side, trængte han dog 
ikke igjennem med sin Mening. Frikirkerne bleve snart 
efterfulgte af Friskoler, og inden kort Tid modtog 65,000 
skotske Børn Undervisning i disse. Kirkefondet støttede 
ogsaa Skolerne og sørgede for at oprette to Seminarier 
for Lærerne, i Glasgow og Edinburgh. Der var endog- 
saa enkelte Frikirkemænd, der vare saa ivrige for Fri- 
skolerne, at de mente, Skotland helt kunde undvære 
Statsskolerne; men de fandt ikke Medhold, hværken hos 
Chalmers ^) eller andre af de ledende Mænd. 

Den nye Frikirke nøjedes dog ikke med at tage 
Skolesagen i sin Haand; den var ikke mindre nidkjær 
for indre og ydre Mission. Det var i 1841, at She- 
riffen Watson i Aberdeen aabnede sin første „Pjalte- 



») Hanna IV, S. 491 flg. I Guthries: Memoir S. 596 flj?. fin- 
des flere mærkelige Udsagn til Gunst for Skoletvang og en 
kort fælles Katekisme for alle evangelske Kristne. „Hvis man 
havde lukket den afdøde Biskop af Kanterbury, [Metho disten] 
Dr. Bunting og den afdøde [Independent] John Angel James 
inde i en Skole og sagt dem, at de ikke maatte komme ud, før 
de havde lavet en Katekisme til Skolebrug, saa vilde de have 
gjort den færdig i fem Timer." Anf. Skr. S. 608. 

skole" ^) (ragged school), men Dr. Guthrie blev „Pjalte- 
skolernes Apostel" baade i Skotland og England. Der var 
dem, der troede, at det hele var „a Free Church job" *), 
men man saa' snart, at det ikke var Tilfældet; og det 
varede ikke længe, inden hver større By i Skotland fik 
en eller flere „ragged schools" , hvor Gadebørnene fik 
Føde, Klæder, Undervisning, Sysselsættelse og god Om- 
gang. 1 1845, da Dr. Chalmers trak sig tilbage fra Ledelsen 
af Frikirkens Finanser , begyndte ban paa en anden Gjer- 
ning, der skulde synes at være for vanskelig for en Mand 
med svigtende Kræfter. En kongelig Kommission havde 
nylig godtgjort, at en Tredjedel af Edinburghs Befolk- 
ning levede uden Forbindelse med Kirken. Der var 
navnlig et Distrikt, West Port, der havde faaet et sørgeligt 
Ry paa Grund af Befolkningens Slethed. Det var Tyveri 
og Prostitution, der skaffede en Del af West Ports Befolk- 
ning Lejlighed til at tilfredsstille deres Tilbøjelighed til 
stærke Drikke, og nogle hemmelige Mord havde bragt 
denne Bydel paa alles Læber. Her var en Opgave for 
Chalmers' Tro og KjærKghed.^) Han delte West Port 
i tyve Distrikter, hvert paa tyve Familier. Tyve Under- 
søgere stode-ved hans Side, som lovede en Gang hver 
Uge at besøge de tyve Familier, der særlig vare anbe- 
falede dem. Ved det første Besøg efterlod de en trykt 



^) Om dem se Henvisningen S. 218 Anm 2. 

«) Guthrie: Memoir S. 445. Sammesteds (S. 444) findes et Brev 
fra den berømte Kritiker F. J effrey, i hvilket denne skriver 
til Guthrie: „i have long considered you and Dr. Chalmers 
as the two great benefactors of your age and country, and 
admired and envied you beyond all your contemporaries, though 
far less for your extraordinary genius and eloquence, than 
for the noble uses which you have devoted these gifts, and 
the good you have done by this use of them." Det var ikke 
uden Betydning for den unge Frikirke, at denne i sin Midte 
talte saa mange Mænd, der fik det bedste Lov af dem, „der 
vare udenfor". 

») Hanna IV, S. 391 flg. 

Seddel, der indeholdt Beretning om Formaalet for deres 
Besøg. ^) De vilde først se at faa Indflydelse paa Børnene 
ved at drage dem til en Skole, som de oprettede. Men 
paa Chalmers' Baad blev der ikke Tale om nogen Under- 
støttelse af nogen som helst Slags; der skulde endog be- 
tales Skolepenge for Børnene. Den 6te Npvbr. 1845 
holdt han et Møde med Forældrene og sagde dem da, 
at hans Venner havde aabnet en Skole, hvor en af de 
bedste Lærere for to Pence om Ugen vilde give deres 
Børn en Undervisning, der var adskillig mere værd. 
Planen lykkedes særdeles godt. Skolen blev aabnet med 
64 Elever om Formiddagen og 57 om Aftenen; men 
inden Aaret var omme, havde den 250. Da Skolen var 
kommen i Gang, begyndte gudelige Forsamlinger paa et 
Garverloft. Tre Gange hver Søndag blev der holdt Guds- 
tjeneste, og i Ugens Løb gik „Medhjælperne** rundt blandt 
de dem tildelte Familier. Da Børnene havde overgivet 
sig, begyndte Belejringen af Forældrene. Snart blev der 
Tale om, at West Port burde have en Kirke. Mange 
af de fattige Beboere gav deres Smaaskillinger — de 
blev i alt til 100 Pund — , og rige Venner gav Resten, 
saa at der den 19de Februar 1847 kunde indvies en egen 
Kirke for West Port. Siden rejste der sig et smukt 
Skolehus og andre nyttige Bygninger i Kirkens Nærhed, 
og allerede i 1852 havde den fattige Menighed i West Port 
aarlig omtrent 400 Pund tilovers til Guds Riges Fremme. 
Og over den indre Mission glemte Frikirken ikke den 
ydre. Vi have allerede hørt, at de fleste skotske Mis- 
sionærer sluttede sig til den fra første Færd af, og Guds 
Riges Udbredelse laa Frikirkemændene alvorlig paa Sinde. 
I Pesth, Jassij, Berlin og Konstantinopel har den skot- 
ske Frikirke Afsendinge, der arbejde paa Jødernes Om- 
vendelse. I Kalkutta, Madras, Bombay og paa mange 
andre Steder har den Hedninge-Missionærer ude ; og alle- 
rede i 1847 gav Frikirken tre Gange saa meget til Un- 



') Aftrykt sammesteds S. 571 flg. 

dervisning og Mission, som hele den skotske Kirke havde 
givet før 1843. ^) 

Saalængé Chalmers levede, var han Frikirkens Sjæl; 
men den 31te Maj 1847 fandt man ham om Morgenen 
død i Sengen. „I de sidste treAar," skrev Guthrie ved 
hans Død *), „har Chalmers ikke været den drivende Kraft; 
men han har været et stort Bedskab til at holde Ligevægt. 
Hans Nærværelse iblandt os har altid haft en lykkelig 
Indvirkning i Betning af Enighed og Harmoni." 

Lige til det sidste vedblev Chalmers at være Stats- 
kirkemand af Princip. „Jeg kan kun sige,** ytrede han 
i 1847, *) „at mine Eorhaabninger om Kristendommens 
Udvidelse ved frikirkelige Bestræbelser alene ikke ere 
bleven lysere ved min Erfaring efter Bruddet . . . Det er 
en svær Ulykke, det er Tegn paa en stor moralsk Ulykke, 
naar en Begering kommer til at svigte en stor og vig- 
tig Pligt. Og førend jeg kan blive overbevist om, at 
Frikirken kan raade Bod paa alt, maa jeg se afgjorte 
Beviser paa dens Held til at gjøre Modstand mod det 
Hedenskab, der har faaet og endnu faar en forfærdelig 
Vækst. Vi gjøre bedst i ikke at tale i for høje Toner 
om Frikirkernes Magt, før end vi have faaet nogenlunde 
Lykke til at forbedre de Ørkener af Uvidenhed, Irreligiø- 
sitet og Byggesløshed , som ere spredte over hele Lan- 
det; før end vi kunne faa Bugt med den Menigheds- 
Egoisme, der træder saa stærkt frem alle Vegne, eller før 
der bliver bragt større Ofre for hele Folkets kristelige 
Velfærd.'* Der var vist mange Frikirkemænd, som delte 
denne Opfattelse af Statskirkerne, der drog et dybt Skjel 
imellem Frikirken og de ældre Udtrædelser; men dog kunde 
de sidst udtraadte ikke lukke Øjet for den Kjendsgjerning, 
at hele den kirkelige Udvikling gaar i Betning af Fri- 
kirker. „Det er med Statskirkerne som med Muham- 



*) Hanna IV, S. 488. Jvfr.Dr. Kaikar: Den kristelige Mission 

I, S. 29 flg. 
«) Memoir S. 458. «) Hanna IV, S. 488 flg. 

medanernes Magt i Tyrkiet," sagde Guthrie^); „den va- 
rer kun til en Tid. Statskirkernes Grundlag smelter bort 
Aar for Aar som et Tsbjærg, der er svømmet ned i et 
sydligt, varmt Hav. Disse Isbjærge fra de kolde Egne 
pleje at blive tunge i Toppen, Tyngdepunktet flyttes, og 
saa vælte de. Hvilket Røre vil der saa ikke blive!" I 
Tidens Løb er Frikirken i Skotland mere og mere kom- 
men bort fra principiel Anerkj endelse af Statskirkevæse- 
net. Derved er Kløften bleven større mellem den skot- 
ske Sta,tskirke og den skotske Frikirke, men denne sidste 
har nærmet sig til de forenede Presbyterianere og Vo- 
luntarieme i dét hele. ^) 

Dette er navnlig traadt tydelig frem i de sidste Aar. 
I 1874 indbragte Hertugen af Richmond i Overhuset en 
Bill, der gik ud paa at tilintetgjøre Patronatet i Skot- 
land for derved at fjæme den egentlige Grund til den sidste 
store Udtrædelse. Forslaget fandt Understøttelse ikke 
blot hos Statsmænd, men ogsaa hos Præster og selv hos Pa- 
tronerne. Men man kunde dog snart skjønne, at denne Bill, 
der lagde Præstevalget i alle mandlige Kommunikanters 
Hænder, havde adskillige Skjær at klare endnu, før den 
vilde blive Lov. ^) Navnlig rejste de ældre Udtrædere, 
der af Princip vare Frikirkemænd, en heftig Opposi- 
tion mod denne Bill, som kunde blive farlig for alle Se- 
ceders, og som jo tilsyneladende skulde tjene til at styrke 
Statskirken. Frikirkens Mænd modsatte sig den ogsaa, 
og Kampen blev haard. Politisk set var denne Bill, 
som Mr. Clayden sagde, „en liberal Forholdsregel, der 
var bleven reaktionær ved at komme frem en Menneske- 
alder for silde." Dens Fremkomst kaldte atter Gladstone 
ind paa Parlamentets Kampplads; han havde holdt sig 



O Mern o ir S. 730. •«) Se ovenfor S. 177 flg. 

^) Jvfr. Evangelical Christendom for Juni og Juli 1874. 

Om Betingelserne, navnlig Godtgjørelsen til Patronerne, se 

dette Tidskrift for Juli 1875. 

hjemme siden sit Ministeriums Eald. ^) Nu tog han 
Ordet for, at Kabinettet enten burde gaa videre og gjøre 
alt for Rekonstruktionen af den skotske Kirke, eller gaa 
til den anden Side og ophæve den skotske Statskirke; og 
han lagde ikke Dølgsmaal paa, at han sympathiserede 
mest med den sidste Vej. Trods hans Modstand gik 
Billen imidlertid igjennem, og selv mange af de liberale 
stemte for den. Endnu inden den var vedtagen, blev 
denne Bill drøftet paa de kirkelige Aarsmøder i Skot- 
land. Statskirkens General- Assembly udtalte Tilfredshed 
ined Billen, men ønskede blot, at Præstevalget skulde 
lægges i alle Kommunikanters, ikke blot i de mand- 
liges Hænder. Frikirken, der holdt Aarsmøde paa 
samme Tid, vedtog en Udtalelse om : at den nye Bill viste, 
at man nu anerkj endte, der havde været god Grund til 
Udtrædelsen; at ingen Lov om Patronatets Ophævelse 
var i Stand til at fjærne Grundene til Bruddet i 1843; 
og at en saadan Bill tvært imod opfordrede Frikirken 
til en lydelig Vedkjendelse af sine Principer. Ja, med 
295 mod 98 Stemmer gik man saa vidt, at man erklær- 
ede, at „en retfærdig Ophævelse af Statskirkerne vilde 
være gavnlig med Hensyn til de skotske Kirkesamfunds 
Virksomhed og til Nytte for hele Samfundet." ^) Aaret 
efter, da Billen var bleven til Lov, vedtog Frikirken paa 
sit Møde, at den vigtigste Anledning til Frikirkens Adskil- 
lelse fra Statskirken ikke var bleven fjæmet ved den nye 
Lov, og at den bestaaende Forbindelse mellem Stat og Kirke, 
der stred mod Skriften, burde opgives. Den forsigtige Dr. 
Begg stillede som Modvægt et Forslag om at udtale, at Op- 
hævelsen af Patronatet aabnede Udsigt til Ophævelsen af 
alle Differenser med Statskirken. Han fik kun 84 Stemmer 
for dette Forslag, medens det andet, der var stillet af 
Sir Henry MoncriefiF, blev vedtaget med 397.?) Siden 



1) Mc Oarthy V, S. 136 flg. 

«) Evangelical Ohristendom 1874 S. 212. 

») Evangelical Ohristendom 1875, S. 211. 

den Tid er ØDsket om „Disestablisbment" ikke blevet 
mindre varmt i Skotland. . Efter at Erikirkemændene 
mere og mere ere komne til at kræve dette, synes Stats- 
kirkens Dage i Skotland at være talte. Der lyder vel 
stadig Røster fra Frikirken, som hævde den gamle prin- 
cipielle Anerkjendelse af Statskirkens Berettigelse;^) men 
det langt overvejende Flertal synes ikke at dele denne Op- 
fattelse. Det er kun faa, der ville tilbage til Statskirken; 
den lille Voluntarie-Surdejg har gjennemsyret hele det 
skotske Folk. Guthrie har for en Snes Aar siden som Mo- 
derator ved Frikirkens Aarsmøde ^) udtalt den Opfattelse 
af Forholdet mellem Statskirke og Frikirke, der nu synes 
at være den herskende indenfor den frie skotske Kirke, 
da han sagde: „Hvis man spurgte mig, om jeg vilde 
tage imod statskirkelige Vilkaar, dersom Regeringen gav 
mig alt, hvad jeg ønskede: aandelig Uafhængighed og 
frit Præstevalg, saa vilde jeg paa mine egne Vegne 
svare: Jeg er ikke principielt, men af praktiske Hensyn en 
Modstander af denne Tanke. Jeg var for nogen Tid siden 
bleven lam og derfor nødt til at bruge Krykker; maaske 
tør jeg oplyse Forholdene ved at laane et Billede fra 
denne Tilstand. Nu er jeg ikke til Sinds til at opgive 
at gaa paa mine egne Ben og tage til Krykkerne igjen. 
Jeg vil ikke gjøre det, fordi det kunde være, at Staten, 
naar jeg havde mistet Evnen til at gaa og var bleven 
afhængig af Krykkerne, kunde gjøre, hvad dén havde 
gjort før: slaa dem fra mig og lade mig ligge som en 
hjælpeløs Slave ved sin Fod." 

Der hviler et eget Præg af storslaaet Simpelhed 
over den skotske Frikirkes Dannelse. Det var ikke en 
Flok trangsynede Fanatikere, der vilde leve paa enkelte 
Yndlingstanker og.virkeliggjøre nogle Flyvegriller, som 



^) Saaledes for et halvt Aar siden: J. Kennedy: The disesta- 
blishment of the free Church (Edinburgh 1882) , navnlig den 
klare Udvikling i Kapitlet: What disestablishment involves. 

*) Guthrie: Memoir S. 729. 

her traadte ud. Den irske Homeruler faar Ret, naar 
han siger: ^) „Skotlands Historie er rig paa mange store 
nationale Bedrifter; ^ men ingen Daad, om hvilken den 
mælder, overgaar denne Udtrædelse i Værdighed og mo- 
ralsk Storhed." Og Kampen om Statskirke eller Fri- 
kirke i Skotland har almenkirkelig Betydning. Det var 
ingen ringere Mand end Hertugen af Wellington, der i 
Tiaars-Krigens Begyndelse sagde: „Nu kæmpes der om 
Statskirkernes Bestaaen, og Skotland er Kamppladsen." Da 
Frikirken var dannet, modtog Robert Peel et Brev fra 
en af sine gode Venner, Dr. Cooke i Belfast, hvori denne 
skrev: „At Nedbrydelsen af den skotske Kirke vil blive 
efterfulgt af vore andre Statkirkers Sammenstyrtning, er 
jeg lige saa sikker paa, som at jeg selv er til. Skaden 
vil begynde i Irland, og det har kun lidet at sige, hvor 
den ender."*) Dr. Cookes Spaadom er jo allerede tildels 
gaaet i Opfyldelse. 



1) Mc Carthy I, S. 170. 
«) Guthrie: Memoir S. 397. 

idnu inden den skotske Frikirke var dannet, var 
Spørgsmaalet om Kirkens Adskillelse fra Staten allerede 
rejst flere Steder paa Fastlandet. I Aaret 1831 havde 
Lamennais og hans Skole i Bladet „L'Avenir'' fore- 
slaaet Ophævelsen af Frankrigs Konkordat med Rom. 
Kirken vilde, efter Lamennais' Mening, først da kunne 
gjenvinde sin tabte Indflydelse, naar den gav Afkald paa 
Statens Understøttelse og paa alle de Rettigheder og 
Herligheder, som fulgte med den. Men der var kun 
faa KathoKker, der vilde følge Forfatterne i „L'Avenir" 
paa deres dristige Flugt, og Pavens Fordømmelse af 
Bladets Grundsætninger skilte paa én Gang Lamen- 
nais af baade med Læsere og Medarbejdere. I den ka- 
tholske Kirke var der ingen Jordbund for Frikirke- 
Tanker, og en Menneskealder senere lyste Pavedømmet 
højtidelig Anathema over dem, der vilde driste sig til 
at hævde Kirkens Adskillelse fra Staten. I sin Syllabus af 
1864 har Pius IX blandt andre fordømmelige Vildfarelser 
ogsaa optegnet den Mening, at Kirken bør skilles fra Sta- 
ten, og Staten fra Kirken. Men netop paa samme Tid, 
som Frikirke-Tanken led fuldstændigt Skibbrud i det 
katholske Frankrig, banede den sig Vej i det protestan- 
tiske Schweiz, og Sejrsløbet dér blev betydningsfuldt 
ogsaa for det protestantiske Frankrig. I Schweizeren 

Fr. Nielsen: Statskirke og Frikirke. IB 

Vi net har Frikirken haft en Talsmand, hvis Indflydelse 
har strakt sig langt ud over Schweizes Grænser. Han 
har yæret Individualismens Talsmand som ingen anden 
i den nyeste Kirkehistorie. 

Alexander Undolf Vinet blev født i Ouchy, 
Lausannes Havnestad ved Geneve-Søen, den 17de Juni 
1797. Hans Fader var en underordnet Embedsmand, 
som baade af Princip og af Økonomi gav sit Hus Præg 
af Tarvelighed og hugenottisk Jævnhed. De seks Dage 
om Ugen blev der arbejdet flittig, saa længe det var 
Dag; men om Aftenen samlede Vinets Fader Hustru 
og Børn om sig og læste en eller anden nys ' udkom- 
men Bog for dem. Søndagen derimod var helt yiet til 
Hvile. Kirkegangen om Formiddagen og en Spadseretur 
om Eftermiddagen yar Familien Vinets staaende Søn- 
dagsglæder. *) 

Alexander Vinet var en noget sky Dreng, som hans 
Fader ikke ventede sig meget af, skjønt det gik godt i 
Skolen. Det var først, da den gamle Vinet opdagede 
Sønnens Evne til at skrive Vers, at han begyndte at 
nære større Haab til hans Fremtid. Men disse Vers 
bragte den unge Digter til at støde sammen med Øv- 
righeden. Da Napoleonstiden var ved at udrinde, vaagn- 
ede Frihedslængselen hos mange af de Folk, hvis Skæbne 
havde været knyttet til det store Kejserrige, og den unge 
Vinet gav denne Længsel Udtryk i en Hymne, le Ré- 
veil des Vaudois, der begynder saaledes: 

„Liberté, liberté chérie. 
Soutien^ nos coeurs, guide nos pas! 
Oui, c'est pour toi, pour la patrie 
Que nous yolerons aux combats!" 

Begeringen i Bern klagede til Regeringen i Pays de 
Vaud over disse Strofer, der fandt Gjenlyd i en stor 
Del af Schweiz, og Vinet modtog da, i 1813, sin første 



^) Kambert: Alexandre Vinet (2 ed., Lausanne 1876) S. 12. 

offentlige Irettesættelse. Den anden fik han et Par Aar 
senere, fordi han mod Skik [og Brug i Lausanne, havde 
tilladt sig at holde en Tale i det Øjeblik, da en elsket 
Lærers Kiste blev sænket i Graven. 

Det var hans Faders Ønske, at han skulde uddanne 
sig til Præstegjemingen; men dertil følte han selv in- 
tet egentligt Kald. I en Alder af 23 Aar skrev han til 
en Ven, der var Præst: „Hele mit Hjerte rejser sig ved 
Tanken om at blive behersket, især af en kirkelig Av- 
toritet, der alle Vegne, ogsaa hos os, har noget exklu- 
sivt og intolerant ved sig." ^) Nogle Aar senere skrev 
han til den samme Ven: „Jeg bliver mere og mere 
overbevist om, at det, som Gud frem for alt ønsker, er 
Oprigtighed. Dette bringer mig til at være taalmodig 
med Hensyn til nogle mørke Punkter, som det er Hans 
Sag at klare, og som maaske ikke i den Grad, som mkn 
sædvanlig tænker, ere et Onde." ^) En anden af hans 
Venner har fortalt hans Biograf, hvor tidlig en stærkt 
udpræget Kjærlighed til fuld personlig Sandhed var ud- 
viklet hos ham. Han tog i en meget ung Alder For- 
argelse af, at man afkrævede vitterlig vantro Medlem- 
mer af det store flaad en Ed, og af, at man lod Kateku- 
menerne (Konfirmanderne) aflægge et Løfte, før de bleve 
stedede til Nadveren. Han var meget tidlig bange for, 
at Ordet skulde gaa videre end Tanken.^) Den stærke 
Uvilje over for enhver Form af præstelig Myndighed og 
denne Ængstelse for at komme ind i noget, der kunde 
ligne personlig Usandhed, vedblev til det sidste at være be- 
tegnende Træk hos Vinet. „La sincérité" var hans inderste 
Drivkraft, og denne Oprigtighed var forenet med en dyb 
Ydmyghed og en stor Kjærlighed til Ensomhed. „Gamle 
Venskaber og Ensomhed," siger han i et Brev, ^) „ere 
de to Elementer, i hvilke jeg lever." Af den store Ver- 



*) Lettres d'Alexandre Vinet (Lausanne 1882) I, S. 17. 

*) Lettres I, S. B2. ») Rambert S. 20. 

*) Lettres II, S. 17. 

den ønskede og ventede han sig intet. „Kjærlighed til 
Ære", skrev han i sin Dagbog,- „er en farlig Nabo til 
den sande Kjærlighed; hin sætter alt det over Styr, som 
denne har vundet." 

En Yngling med denne Ængstelse for, at Ordet 
skulde vinde Forspring for Tanken, og med en saa ud- 
præget Kjærlighed til at være ene, vil have mange Be- 
tænkeligheder at overvinde, før han overtager en Præste- 
gjerning. For Vinet vare Betænkelighederne ved en 
saadan Fremtidsmulighed saa store, at han slet ikke 
kunde faa Bugt med dem, og derfor fulgte han en Kald- 
else til at være Lærer i fransk Sprog og Literatur ved 
Basels Gymnasium. Derved fik han en uafhængig, om- 
end saare beskeden, Stilling, og som Lærer kunde han 
fuldføre sine theologiske Embedsstudier. Basel gav ham 
Ensomhed i rigt Maal, men ikke „gamle Venskaber", og 
kun hvor begge hans Ønsker vare opfyldte, kunde han 
føle sig vel. Derfor længtes han hjem til Lausanne, 
hvor man fandt „levende Mennesker og ikke blot Huse" ; 
thi i Basel saa' han kun „Huse, i hvilke Herrerne efter 
Sigende arbejde, og Damerne smægte".^) 

I den venlige By ved Rhinens Knæ var der den 
Gang et stærkt religiøst Liv i pietistiske Former, som 
Vinet ikke følte sig tiltalt af. Da de opvakte i Geneve 
siden sendte Prædikanter til Brødrene i Basel, hørte 
han dem, men skrev saa til sin Fader: „hver sin Smag!" 
Faderen var noget bekymret over Sønnens skarpe Domme 
og navnlig over hans Forbindelser med „unge Tyskere" 
I Kraft af sin faderlige Myndighed skrev han da til sin 
Søn : „Du, der er Kandidat til det hellige Præsteembede 
i Kanton Vaud, bør ikke sætte dine egne Meninger i. 
Steden for den Lærdom, der føres i vor Kantons Kirke. 
Husk altid paa, at det er denne Tro og denne Lære, 
som du vil blive kaldet til at prædike, og ikke din indi- 
viduelle Synsmaade . . . Tag dig i Agt, min kjære Ven, 



1) Rambert S. 35 flg. 

for at komme med nye Lærdomme eller for at ville 
have din individuelle Mening frem." ^) Disse Breve, der 
bleve vekslede mellem Alexander Vinet og hans Fader, 
ere Sidestykker til dem, der gik imellem Friedrich 
Schleiermacher og hans Fader, da den unge Schleier- 
macher i Barby kom ind i den stærke Gjæring. Det 
var her, som der, to Tider, der stødte sammen, og den 
nye Tid havde i begge Tilfælde samme Ejendommelighed: 
den stærke Fremhævelse af Individualitetens Ket overfor 
det overleverede. 

Ensomheden i Basel blev efterhaanden uudholdelig 
for Vinet; han kunde slet ikke trives blandt disse „For- 
retningsmænd". Han var forlovet med en Frk. de Rottaz, 
og til hende skrev han : ^) „Jeg er ikke født til at leve 
ene^ og mit Hjærte visner i Ensomhed." I 1819 rejste 
han til Lausanne for at underkaste sig den theologiske 
Prøve, og da den var overstaaet, blev han efter Landets 
Skik ordineret, skjønt han jo ikke havde i Sinde, i det mind- 
ste ikke for det første, at træde i præstelig Virksomhed. 
Endnu i 1829 skrev han: „Efter, som saa mange andre, 
noget letsindig at have ladet mig ordinere, vil jeg ikke, 
som visse andre, letsindig paatage mig Omsorgen for en 
Menighed." ^) Efter Prøven og Ordinationen rejste han 
tilbage til Basel, til Ensomheden, som imidlertid snart 
blev afløst af et lykkeligt Ægteskabs Samliv, og gjen- 
nem Sorgerne og Glæderne i dette modnedes han i al 
Stilhed. 

Han vedblev i flere Aar at staa usympathetisk over 
for Pietismen i Basel, og navnlig over for Missions- 
anstalten er han meget skeptisk. Han finder Maalet, 
Kristendommens Udbredelse i Hedningelandene, meget 
smukt, men han dadler den Fanatisme og Ufordragelig- 



1) Brevet hos Kambert S. 43 flg. 
' «) Rambert S. 47. 

) Astié: Le Vinet de la legende et celui de l'histoire (Paris 
1882) S. 10. 

hed, som kom frem i den Kreds, der bar Missionen 
frem, og den Maade, paa hvilken man gjorde Dommen 
over et Menneskes Kristelighed afhængig af vedkommen- 
des Forhold til Missionsanstalten i Basel. Han fandt, 
at det egentlig ikke vilde være ilde, om man kristnede 
det gamle Evropa, før man bragte Evangeliet til Ota- 
hiti. ^) Vinets Begejstring for Literatur og Kunst og 
hans Glæde over Naturens Skjønhed holdt ham borte 
fra Pietismens Sky for Adiafora, og hans Individualitet 
vægrede sig bestemt ved at synge med i det Kor, der 
sang de sædvanlige Klagesange over Menneskehedens 
Daarlighed. Men han var i dyb Forstaaelse med det 
Suk, der gaar gjennem Naturen og Menneskehjærtet, 
indtil det har vundet den fulde Fred. „Sørgmodig- 
heden", siger en Discipel, som kjendte ham nøje, „var 
en fremherskende Stemning hos ham."^) Og man vil 
vist ikke beskylde den for at tage Livet let, som selv 
siger: „Kjærlighed og Smerte ere de to Vilkaar for et 
inderligt Liv." Eller: „Vilde hele vor Naturs Værdighed 
aabenbare sig uden Smerte? Glæden selv er kun et 
overfladisk Liv, i det mindste naar den ikke har haft 
en hellig Smerte til Forgænger." ®) Men selv naar Vi- 
net gav disse og lignende vemodige Tanker frit Løb, 
blev der dog et Svælg imellem ham og Basels Pietister. 
Det var det samme Dyb, der skilte Melankolien i Pas- 
cals „Tanker" fra Klagen i Speners Pia desideria. 

Opvækkelsen i Basel fik imidlertid snart sit Side- 
stykke i Lausanne, og derved rykkede den ham mere 
ind paa Livet; thi han elskede sin Hjembygd overordent- 
lig højt og tog levende Del i alt, hvad der rørte sig i 
den. Den Form, i hvilken Opvækkelsen traadte frem i 
Lausanne, tiltalte ham vel ikke mere end Basels Pietisme ; 



') Rambert S. 68. 

^) E. de Pressensé: Etudes contemporaines (Paris 1880) S. 371. 

«) As tié: Esprit d' Alexandre Vinet (Lausanne 1861) I, S. 229. 

men hans Frihedsfølelse og Sandhedskjærlighed tog For- 
argelse af den Maade, paa hvilken man i Pays de Vaud 
gik frem mod de opvakte. Han har engang sagt: „Naar en 
religiøs Opvækkelse er alvorlig, naar den udbreder sig og 
varer, saa irriterer den mere eller mindre alle dem, som den 
ikke har naaet." *) Tildragelserne i Basel og Lausanne 
stadfæstede denne Erfaring, og Vinet var i Begyndelsen 
selv blandt de „irriterede". Men inden vi skildre hans 
Stilling over for de opvakte, maa vi først nærmere om- 
tale den Opvækkelse, der fra Geneve havde banet sig 
Vej til Kanton Pays de Vaud. 



II. 

Kanton Pays de Vaud har siden Reformationens 
Dage levet i en vis aandelig Afhængighed. I selve Re- 
formationstiden var det Grene ve, der havde stor Indflyd- 
else paa den religiøse Udvikling i Nabo-Kantonen; denne 
Indflydelse tabte sig dog hurtig, da Geneves Kalvinisme 
gav Plads for den „undselige Socinianisme", der efter 
Voltaires og Rousseaus Mening var den rette Betegnelse 
for denne Bys kirkelige Standpunkt i den sidste Halv- 
del af det attende Aarhundrede. Men efter at have 
vandret i det romanske Geneves Ledebaand kom Pays 
de Vaud i Afhængighed af det germanske Bern, hvor 
den kalvinske Orthodoxi havde Magten endnu et godt 
Stykke ind i dette Hundredaar, kun lidt mildnet af en 
pietistisk Strømning. Det var ikke blot Sympathien for 
den orthodoxe Kalvinisme og Præsteskabets Uvilje mod 
„Genévianismen", men lige saa meget de politiske For- 
hold, der nærmede Pays de Vaud til det mere orthodoxe 
Bern. Geneves Præster tabte imidlertid ikke deres Em- 
bedsbrødre i Pays de Vaud af Syne. Den ejendomme- 
lige Stilling, som Geneve allerede den Gang indtog i 



») Astié: Esprit de Vinet I, S. 381. 

politisk Henseende, gav de Præster, der vare uddannede 
dér, en vis aandelig Overlegenhed paa flere Omraader, 
naar de mødtes med dem, som havde faaet deres Ud- 
dannelse i Lausanne, hvor Synskredsen var mere be- 
grænset. Dels for at gjøre Kanton Pays de Vaud del- 
agtig i deres formentlig mere fremskredne religiøse Ud- 
vikling, dels for at fremme Sammenholdet imellem Kan- 
tonerne, begyndte Geneves Præsteskab da at indlede en 
ny Forbindelse med Kirkens Tjenere i Kanton Pays de 
Vaud. Allerede i 1810 blev der holdt et Præstemøde i 
Rolle, hvor Præster fra Geneve, Neuchatel og Pays de 
Vaud vare til Stede, og navnlig i de nærmeste Aar ef- 
ter Napoleons Eald blev Forbindelsen mere livlig. ^) Men 
Samlivet aabenbarede den gamle Kløft i de religiøse 
Anskuelser, og det fik kun kort Varighed. Da en af de 
theologiske Professorer ved Akademiet i Geneve, den 
unge J. J. Oheneviére, paa en lidet alvorlig Maade 
havde udtalt sin Fornægtelse af Kristi Guddom,^) holdt 
Lausannes Præsteskab sig for Fremtiden helt borte fra 
Præste-Møderne i Rolle. 

I Geneve var der ingen symbolske Dæmninger for 
den religiøse Radikalisme. I Aaret 1725 havde man 
opgivet den gamle Forpligtelse paa Bekjendelsesskrift- 
erne og affattet Præsteløftet saaledes, at det kun gik 
ud paa „at overholde de hellige Profeters og Apostles 
Lære, som, denne er indeholdt i det gamle og det ny Te- 



*) C art: Hist. du mouvement religieux et ecclesiastique dans le 
canton de Vaud (Lausanne 1870) I, S. 134. 

^) Geschichte der sogenannten Momiers (Basel 1825) I. 
S, 165 flg. Hr. Oheneviére udstedte ogsaa følgende højst 
moderne Afsættelses dekret af Theologien: „Theologien er af- 
sat fra Tronen. Midt iblandt Aarhundredets Lys hæver hun 
sit Hoved, der er berøvet Diademet . . . Hun er uden Hæder 
vist tilbage til de bageste Rækker som hine Monarker, der, 
efter længe at have kunnet glæde sig ved deres Folks Hyl- 
dest og Ærefrygt, som overvundne maa gaa i tunge Lænker 
for at tjene til Prydelse ved Sejrherrens Triumf." Anf. Skr. 
S. 175. 

stamentes Bøger, af hyilke vi have et kort Uddrag (som- 
maire) i vor Katekisme." Efter dette Løfte havde 
Genfer-Katekismen af 1545 dog endnu en Slags sym- 
bolsk Betydning, men den forsvandt, da hin Katekisme 
uden videre blev afløst af andre, som dels vare prægede 
af Zwinglianisme, dels af Rationalisme. ^) De Kristne 
i Kantonen vare ingenlunde tilfredse med den Forkynd- 
else, der da lød fra Prædikestolene, og de begyndte som 
andensteds i denne rationalistiske Tid, at holde gudelige 
Forsamlinger. Zinzendorf havde i sin Tid selv været i 
Geneve,^) og ved sin Bortgang havde han givet de op- 
vakte i Byen gode B,aad med Hensyn til fremtidig Op- 
byggelse i Forsamlinger. Lige siden dette Besøg i 1741 
havde der været en lille Kreds, der holdt Møder til fæl- 
les Opbyggelse, og i 1810 havde der, ved Siden af den 
mere bestemt herrnhutiske Kreds, dannet sig et andet 
Samfund, som gav sig selv Navnet „Vennerne". En ivrig 
Deltager i dette Samfund« Sammenkomster var Kantoren 
ved Magdalene-Kirken, den ældre Bo st, og ved Siden af 
ham stod nogle unge theologiske Studenter, navnlig 
Henrik Empaytaz. Denne unge Mand var bleven 
stærkt kristelig vakt i Aaret 1804, men det varede længe, 
inden han kom til Ro. Først søgte han gjennem Faste 
og Selvpinsler at vinde frem til Fred; men Freden fandt 
han først, da han i 1810 traf sammen med en herrnhutisk 
Missionsagent, som viste ham hen til Lammets Blod. 
Byens Præster optraadte skarpt imod de gudelige For- 
samlinger, i hvilke der blev talt om Arvesynden, Kristi 
Guddom og Retfærdiggj øreisen af Troen, og en af de 
unge Studenters Fædre fik en officiel Tilkjendegivelse 
af, at hans Søn ikke kunde blive Præst i Geneve, hvis 
han ikke holdt sig tilbage fra Forsamlingerne. I 1813 



1) H. v. der aoltz: Die ref. Kirche Genfs (Basel 1862) S. 49 
flg. og firunnemann: Ugeblad for den danske Folkekirke 
1866 II, S. 60. 

*) Spangenberg: Leben des Grafen von Zinzendorf (1773) IV, 
S. 1326. V, S. 2122. 

kom den bekjendte Fru von Krudener til Geneve. 
Hun holdt sit Indtog i Rousseaus By med den Forvis- 
ning, at hun nu skulde udføre den store Gjerning dér^ 
som en anden Kvinde, Fru Guyon, et Hundredaar tid- 
ligere ikke havde mægtet at udføre.*) Hun satte sig 
strags i Forbindelse med de opvakte i Geneve og holdt 
Forsamlinger med dem. Hver Dag modtog hun desuden 
Besøg af høje og lave, til hvilke hun talte om Kirker- 
nes forestaaende Forening, og som hun trøstede med 
sværmeriske Udbrud af den mystiske Kjærlighed, der 
den Gang var ét saa væsentligt Træk i hendes Reli- 
gion.^) Men efter to Maaneders Ophold i Geneve for- 
lod hun Byen med Bevidstheden om at have udrettet 
meget. Empaytaz blev derimod tilbage for at fortsætte 
de gudelige Møder, til hvilke Fru von Krudener fra Ud- 
landet sendte sine Trøstebreve. ^) 

Der trak imidlertid snart et Uvejr 6p over Empay- 
taz's Hoved. Den 2den Novbr. 1813 blev han stævnet til 
Geneves Præsteskab for at gjøre Regnskab med Hensyn 
til sin Lære og for at værge sigjimod Beskyldningen om at 
læse „mystiske Skrifter". Han forsvarede sig med Paa- 
beraabelsen af Pavlus's Ord om at prøve alt og beholde 
det gode, og han blev til sidst sendt hjem med fjorten 
Dages Betænkningstid. Naar de vare omme, skulde 
han enten love at opgive Forsamlingerne eller ogsaa 
miste alle Udsigter til Præstegjerning i Geneve. Efter 
Forhøret vendte han sig til Fru von Krudener og bad 
om Raad. Han fik en profetisk Skrivelse, der opfor- 
drede ham til at holde Stand under alle Angreb paa de 



*) Eynard: Vie de Madame de Krudener (Paris 1849) I, S. 
248 flg. H. v. der Goltz S. 96 flg. 

*) P. L. Jacob: Madame de Kriidener (Paris 1880) indeholder 
mange vigtige Bidrag til Belysning af den ejendommelige 
Form af Keligiøsitet, som den sværmerske Kvinde den Gang 
var Tolk for. 

») Et saadant Brev hos Eynard I, S. 261 flg. 

gudelige PorsamliDger. „Den Evige kalder Dem", skrev 
Profetinden ^) ; „Han har kaldet Dem, unge Levit! De 
er af præstelig Slægt. Kristus har skrevet Deres Navn 
i sin højre Haand; Han vil dække over Dem med sine 
Vinger! . . . Kirken vil komme! Den Eviges Eolk skal 
blive samlet, og deres Oplysning, som ikke kjende Kri- 
stus, vil blive opslugt tillige med de vise, som dømme 
dem . . . Uvejret nærmer sig; Skolerne skulle lukkes. 
Der skal ikke mere være Præster efter Menneskers Vis. 
Det Præsteskab, der er velbehageligt for Herren, skal 
blive gjenoprettet; den rene Kjærligheds Kultus skal 
træde frem!" Det synes, som om Empaytaz ikke var ble- 
ven helt beroliget ved dette Brev, i hvilket den moderne 
Pythia til sidst varslede store Ting i Aaret 1816. Han 
gik op til en af Prof essorerne ved Akademiet for at faa lidt 
Vejledning med Hensyn til det Skridt, han skulde fore- 
tage; men denne Samtale viste ham kun, hvor forskjellig 
hans Standpunkt var fra ^^Genfevianernes". Kunde han 
da opgive Forsamlingerne? Var det ikke Utroskab ? Han 
erklærede efter nogen Vaklen, at han vilde vedblive med 
Forsamlingerne, og derefter blev det ham saa meddelt, at 
han ikke kunde gjøre sig Haab om nogen Sinde at blive 
Præst i Geneve; han maatte end ikke mere prædike i 
Byens Kirker, skjønt han var 'theologisk Student. 

Da Fru von Kriidener fik det at vide, skrev hun et 
nyt Trøstebrev: „De kan ønske Dem til Lykke med at 
være vraget af Akademiet i Geneve. Hvilket aabenlyst 
Tegn paa Guds, vor Frelsers Kjærlighed; han har paa 
en øjensynlig Maade forberedt Dem til at være sin 
Discipel. Nu skal det blive som i Apostlenes Dage; det 
er ikke dem, der ere* uddannede i Menneskers Skole, 
som ville blive kaldede til at prædike Evangeliet. Gud 
være lovet, fordi De er bleven forkastet af Verdens og 
Jordens Vismænd ! De er bleven adopteret af den Evige, 
og De véd ikke, hvor stor Deres Lykke er. Hvis De 



») Eynard I, S. 259 flg. 

vidste alt, hvad der venter Dem, vilde De juble !"^) 
Længere henne i Brevet spørger hun: „Sig mig, om De 
hyppig bruger den hellige Nadver, Livets Brød?" og 
der forekommer en Ytring, som viser, at Empaytaz — 
der Jo ogsaa havde grebet til Faste og Spægelser, da 
det gjaldt at vinde Freden — havde de samme „Frist- 
elser fra Romerkirken", som mange andre troende Pro- 
testanter i de Tider ^). Skjønt Forholdene i Geneve 
vare meget vanskelige for Empaytaz, holdt han dog ud, 
saa længe det paa nogen Maade var ham muligt. Da 
han ikke længere kunde bjærge sig, rejste han til Fru 
von Kriidener for at være en Slags Huspræst i hendes 
Følge. ^) Han delte trolig i fire Aar alle de Forfølgelser, 
for hvilke den ekstatiske'^Kvinde idelig udsatte sig og 
sine Omgivelser. Først i 1818, da Storhertugen af Baden 
havde besluttet at skille Fru von Kriidener fra hendes 
Følge og at sende Profetinden til Rusland, gav Empay- 
taz efter for Vennernes Opfordringer og vendte tilbage 
til Geneve.^) Fra Landflygtigheden havde han imidlertid 
sendt et Skrift om Kristi Guddom til Geneve, og det havde 
vakt stort Røre. Det var nærmest rettet til „de Herrer 
theologiske Studenter i Geneve", men det blev læst langt 
uden for Studenternes Kreds. Han havde undersøgt 
197 Prædikener af Geneve-Præster fra det sidste halve 
Hundredaar uden i en eneste af dem at finde en Be- 
kjendelse af Kristi Guddom, skjønt flere af dem handlede 
om Kristus. Denne Undersøgelse aabnede hans Øje for 
den Fare, at „de Brødre, der have bevaret den gamle Tro 
og den gamle Fromhed, ville blive udsatte for Fristelser 



^) Eynard I, S. 265og Geschichte der Momiers I,S.43flg. 

2) Eynard I, S. 271 flg. 

^) „L'apotre bien-aimé du nouvel Evangile, que Mme de Kriidener 

croyait avoir apporté au monde comme un complément néees- 

saire de l'Évangile de Jésus-Christ", kalder Jacob ham, anf. 

Skr. S. 179. Han var bleven ordineret i Frankfurt, se C art 

I, S. 138. 
*) Eynard II, S. 290. 

til atter at forene sig med en Kirke, i hvis Skjød de 
ville finde alt, hvad vi berøve dem" — eller med andre 
Ord: han var bange for, at Romerkirken skulde gjøre 
Propaganda i Kaivins By. Under saadanne Forhold 
kunde han kun øjne Frelse ved en Fordybelse i Kristen- 
dommens Væsen, selv om han derved fik Ord for at 
være Fanatiker og Sværmer; og det var en saadan For- 
dybelse i Troen paa Kristi Guddom, han anbefalede de 
theologiske Studenter i Geneve. Disse følte sig personlig 
krænkede ved dette Flyveskrift, og 36 Studenter med 
Merle d'Aubigné i Spidsen gik op til det ærværdige 
Præsteskab i Geneve og udtalte deres Bedrøvelse og 
Harme over Empaytaz's „upassende Angreb". Det var- 
ede imidlertid ikke længe, inden Studenternes Talsmand 
ved denne Lejlighed og mange af hans Venner kom paa 
helt andre Tanker^). 

Det lille Skrift blev strags oversat paa Engelsk og 
Hollandsk og eftertrykt i Paris. Der var nemlig den 
Gang en livlig Forbindelse imellem de opvakte Pro- 
testanter i England, Holland og Frankrig, og ethvert 
Udtryk for levende Kristentro banede sig hurtig Vej 
over Kanalen. Napoleons Fastlandsspærring havde en 
Tidlang lukket Havnene for engelske Skibe, og samtidig 
hermed, ja egentlig lige fra den franske B,evolutions 
Dage, var der gaaet en aandelig Fastlandsspærring, der 
havde holdt den religiøse Paavirkning fra England ude. 
Efter Napoleons Fald blev det anderledes. iNu kom der 
en Indvandring af Englændere og Skotter, der, som 
Kolumban fra Bangor i Midalderens Begyndelse, vilde 
bringe Fastlandets Kristenhed „den rene apostolske Tro" 
og vække den op af Søvne. Midalderens Krønikeskrivere 
talte om en „Oversvømmelse" (inundatio), da de saa' de 
skotske Munke alle Vegne strejfe om som Missionærer; 



*) Herzog: Theol. Realencyklopædie IX, Artiklen Merle 
d'Aubigné. 

*) Jvfr. ovenfor S. 128. 

Nutidens Memoireskrivere bruge lignende Udtryk, naar 
Talen kommer paa de mange Englændere og Skotter, 
der i Restavrationstiden drog til Fastlandet som Tals- 
mænd for den brittiske Vækkelse. De fleste af dem 
vare mere eller mindre udprægede Methodister, men de 
havde indtaget en anden Stilling til Statskirken end 
Wesley selv. Da vi her afhandle Statskirke og Frikirke, 
og da disse Methodister have afgivet et betydeligt Mo- 
ment til Fastlandets „Opvækkelse", vil det maaske ikke 
være ubetimeligt at standse et Øjeblik ved Methodister- 
nes Forhold til Statskirken. Paa dette Punkt er der 
nemlig adskillige falske Forestillinger at rette. 

Man maa saaledes ikke glemme, at John Wesley 
var og blev Statskirkemand til det sidste. I Aaret 1787, 
altsaa kun fire Aar før sin Død, sagde han: „Dersom 
Methodisterne forlade Englands Kirke, vil Gud forlade 
dem". Aaret efter udtalte han; det er Methodisternes 
„Hæder" ikke at være et separatistisk Samfund, og han 
føjede til, at, jo mere han tænkte over Sagen, desto 
mere blev han overbevist om, at „Methodisterne ikke 
burde forlade Kirken". I 1789 sagde han, at „ingen, 
der vilde agte paa hans Dom eller Raad, vilde skille 
sig fra Englands Kirke". Han saa' klart Faren ved en 
Udtrædelse og hævdede til det sidste, at Methodisterne 
aldrig burde søge Adskillelse, men kun lade sig tvinge 
ud. Han vidste godt, at han havde bragt mange Ting frem, 
som kunde føre til en Skilsmisse, hvis Statskirken ikke 
gik ind paa Reformernes Vej ; men det haabede han 
paa til det sidste. Inden han døde, havde Methodismen 
sine Frikirker og Friprædikanter over hele England ; men 
skjønt Statskirkens Præster mange Steder vægrede sig 
ved at række Methodister Nadveren, holdt man dog strængt 
over aldrig at holde Nadver i de methodistiske Kapeller. 
Den første methodistiske Konferens efter Wesleys Død ud- 
talte højtidelig, at man trods alt ikke vilde skille sig fra 
Statskirken. Bruddet kom heller ikke pludselig. Paa hver 
Konferens kom Spørgsmaalet frem; hvert Aar kunde man 

nemlig nævne nye Exempler paa de statskirkelige Præsters 
ukristelige Hensynsløshed og Ufordragelighed; men man 
var vedblivende saare betænkelig ved en Udtrædelse. Paa 
Konferensen i 1795 forelaa der saadanne Nødstande, at 
der maatte gjøres noget; men selv da gik man læmpelig 
frem. Konferensen gav Tilladelse til at holde Nadver- 
i Kapellerne, naar Flertallet af Kirkeværgerne og Klasse- 
Lederne ønskede det; men det blev udtrykkelig frem- 
hævet, at denne Tilladelse kun blev givet med Nødstande 
for Øje, og at man ikke ventede den brugt overalt. De 
separatistiske Momenter i Methodisraen og Præsteskabets 
Opførsel bragte imidlertid lidt efter lidt saa godt som alle 
de methodistiske Kredse til at følge den Tilladelse, som 
Konferensen havde givet i 1795, og da Methodisterne 
efter Pastlandsspærringen begyndte deres Mission paa 
den anden Side Kanalen, mødte de som Dissenters ^). 
De havde hværken synderlig Agtelse for Folkekirkerne 
eller for de folkelige Ejendommeligheder. De enkelte, der 
bleve vakte, kom under en vis „bibelsk Tugt", og om de gu- 
delige Kredse end ikke bleve ligefrem indordnede i det 
store methodistiske Samfund, der snart fik Aflæggere i 
alle Verdensdele, saa modtog de dog et vist methodistisk 
Præg og en stor Ligegyldighed for Statskirkerne. Selv 
de Englændere og Skotter, der ikke stod i direkte For- 
bindelse med Methodismen, havde modtaget en ikke ringe 
Paavirkning fra den Side, saa at de for Fastlandets 
Beboere alle stod som „Methodister". 

Disse brittiske Evangelister vare ogsaa komne til Ge- 
neve, og de havde bragt nyt Tønder til Forsamlingslivet. 
Medens Statskirkens Præster prædikede om „den kristelige 
Elskværdighed" (amabilité) og om „den Kunst at betragte 
alt fra en god Side" ^), talte de med den engelske Vækkelses 
Alvor og Ensidighed om evig Fortabelse og Frelse. De 



*) Jvfr. om dette Punkt J. H. Kig g: The Churchmanship 
of John Wesley (London 1878) og den Diskussion, som 
knyttede sig til dette Skrift. 

*) Geschichte der Momiers L, S- 109. 

slog sig især ned i de Byer, hvor der var Universiteter, for at 
f aa Indflydelse paa de vordende Præster. Henrik Drum- 
mond, Rikard Wilcox og de to Brødre, Robert og 
Jakob Haldane kom til Geneve for at forjage Vol- 
taires og Rousseaus Skygger, og de vendte sig som sæd- 
vanlig først til de theologiske Studenter. Robert Haldane 
indlod sig først med én Student (Joh. 1, 44 flg.), og denne 
bragte saa en Kammerat med til de bibelske Samtaler, som 
Skotten havde sin Styrke i. Robert Haldane var selv vokset 
op med den hellige Skrift, og han fandt til sin Forfærdelse, 
at disse vordende Præster i den Grad havde lagt Biblen 
paa Hylden, at de næsten helt vare ukj endte med den. 
Han begyndte da at gjennemgaa Romerbrevet med nogle 
af Studenterne og nogle unge Præster, og derved blev 
der givet „Vækkelsen" i Geneve ny Næring og forøget 
Kraft. Hvorledes Haldane gik frem i disse Møder med 
de unge, kan man se af det Exempel, som Merle d'Au- 
bigné, den schweizerske Kirkehistoriker, har opbevaret. 
En Aften var helliget til Drøftelsen af Biblens Lære 
om Arvesynden. Da Robert Haldane var færdig med 
sin Udvikling af den, udbrød Merle d'Aubigné: „Ja, 
nu erkjender jeg Arvesynden i Skriften!" Da lagde 
Haldane sin Finger paa Ynglingens Bryst og sagde : 
„Her maa vi erkjende den!" ^) Blandt Geneves Præster 
var der nu enkelte, som begyndte at prædike Evangeliet 
om Kristus, blandt andre den unge Cæsar Maia n. I sin 
allerførste Præstetid havde han ikke troet paa Kristi Gudr 
dom; det gjorde jo næsten ingen af Geneves Præster den 
Gang. Men da han en Dag havde prædiket for en Landsby- 
præst i Kanton Pays de Vaud, sagde denne til ham: 
„De synes ikke at vide, at man selv maa være omvendt 
for at kunne omvende andre. Deres Prædiken var ikke 
kristelig, men jeg haaber, at mine Sognefolk ikke har 
forstaaet den". Disse Ord faldt ved Malan og gav ham 
meget at tænke paa; ved dem fik han Stødet til en 



1) Herzog IX., S. 603. 

kristelig Bevægelse, og han blev „Opvækkelsens Cæ- 
sar" 1). 

I Begyndelsen af 1817 holdt han en Prædiken om 
Frelsen ved Troen paa Jesus Kristus. Robert Haldane 
var selv til Stede i Kirken, og han har fortalt om den 
„Overraskelse, Smerte, Forbitrelse og Harme", der lejr- 
ede sig paa Tilhørernes Ansigter, da de hørte dette 
evangelske Vidnesbyrd. Prædikenen vakte en saadan 
Sensation, at Præsteskabet i Geneve i Maj 1817 be- 
falede alle unge Præster at aflægge følgende Løfte: „Vi 
love, saa længe vi opholde os i Kanton Geneve og præ- 
dike i dens Kirker, hværken i en hel Prædiken eller i 
en Del af en saadan at fremsætte vor Mening: 1) om 
den Maade, paa hvilken den guddommelige Natur er 
forenet med Jesu Kristi Person; 2) om Arvesynden; 
3) om den Maade, paa hvilken Naaden virker, 4) eller om 
Forudbestemmelsen. Ligeledes love vi i vore offentlige 
Taler aldrig at bekæmpe en anden Præsts Mening ,om 
disse Ting. Endelig forpligte vi os til, naar vi føle os 
foranledigede til at udtale vore Tanker om et af disse 
Æ arner, at undgaa Udtryk, der ere fremmede for de 
hellige Skrifter, og, saa meget som muligt, bruge Skriftens 
egne Ord" ^). Omtrent alle Geneves Præster og theologiske 
Studenter underskrev dette Løfte, men nogle enkelte gjorde 
dog Modstand. Blandt disse var Malan og en ung 
Theolog, Giers- ^). Malan modtog til Straf et Paabud 
om, ikke oftere at bestige Geneves Prædikestole; Giers' 
Navn blev strøget af Kandidatlisten. For Malans Ved- 
kommende kom det dog snart til Underhandlinger, der 
endte med, at Forbudet blev hævet. Men nye Prædi- 
kener bragte nye Sammenstød, og saa kom der atter et 

*) Oart I., S. 142 flg. Herzog: Theol. Rsalencyclopædie 
IX., Artiklen Malan. 

') Geschichte der Momiers L, S. 187. Underhaanden gav 
Præsteskabet dog en Fortolkning af denne forunderlige Bestem- 
melse, der satte den i et mildere Lys. Herzog IV., S. 604. 

») Han er først død den 27. Oktbr. f. A. 

Forbud mod Malans Prædike-Virksomhed. Selv Stil- 
lingen som Lærer ved Geneves lærde Skole maatte han 
til sidst opgive. 

Denne Fremfærd fra Præsteskabets Side tjente kun 
til at øge den religiøse Spænding, der allerede i For- 
vejen var temmelig stærk. Da Prædikestolene bleve luk- 
kede for Malan, begyndte han at holde regelmæssige 
Forsamlinger i sit Hjem. Disse blev saa talrig besøgte, 
at man tænkte paa at bygge en Kirke, og da rige Ven- 
ner, især Englændere, hjalp til, fik Malan rejst et lille 
Kapel i sin Have. . Det fik Navnet „Vidnesbyrdets 
Kirke". ^) Der prædikede han hver Søndag uden at 
have løsnet Forbindelsen med Statskirken, men da Stats- 
raadet i 1823 ogsaa vilde forbyde ham det, traadte han 
endelig ud af denne. Fra den Tid og lige til sin Død (i 
1864) stod Malan som Fripræst ved Vidnesbyrdets Kirke. 
Det var en ensom Stilling, der til sine Tider tyngede 
haardt nok paa ham, og han gjorde flere Forsøg paa at 
faa den ændret. Strags da han var udtraadt, bad han 
om Optagelse i den skotske Kirke; men denne Bøn 
blev afslaaet af formelle Grunde, og først da Frikirken 
i Skotland var dannet, blev han anerkjendt som Med- 
lem af denne. Da Geneve i 1849 fik sin egen Frikirke, 
ventede man, at Præsten ved Vidnesbyrdets Kirke vilde 
slutte sig til den; men dertil var Malan for meget an- 
lagt som Enspænder, og han var i Bunden Statskirke- 
mand. Endnu to Aar før sin Død gjorde han et for- 
gæves Forsøg paa at blive gjenoptaget i Statskirkens 
Præsteskab. Han var jo kun gaaet ud, fordi man hin- 
drede Evangeliets frie Løb i Statskirken; naar det blev 
sikret, var han rede til at gaa ind 1 den igjen. Hans 
Kreds tyndedes stærkt i AarenesLøft Allerede i 1830 
begyndte den at smælte ind, og til sidst var der kun 

30 — 40 Medlemmer tilbage. ^) Malans Gjerning fandt ingen 
Fortsættelse efter 1864. Paa hans udtrykkelige Befaling 
blev Vidnesbyrdets Kirke jævnet med Jorden efter hans 
Død; ban vilde ikke have anden Lære end sin egen 
prædiket dér. Ogsaa udenfor hans lille Menighed var der 
imidlertidmange, somstodi Taknemmelighedsgjæld til ham. 
Han havde rejst en Del, navnlig i England og Skotland, og 
alle Vegne havde han aflagt Vidnesbyrd om sin Herre 
og Frelser. Og som Salmedigter indtager han en høj 
Plads indenfor den reformerte Kirke. Han har, som 
Vinet sagde, „gjengivet de fransk-talende Menigheder 
Salmen", og hans Sions-Sange have ogsaa vundet Ind- 
gang i andre reformerte Kirker, f. Ex. i Holland. 

Endnu inden Malan traadte ud af Statskirken, havde 
Empaytaz gjort dette Skridt. Den rige skotske Ban- 
kier, Henrik Drummond, raadede stærkt til Dannelsen 
af et frit, selvstændigt Samfund, og han havde selv banet 
Vej for et saadant ved at lade David Martins franske 
Bibeloversættelse fra 1696 og 1707 optrykke, for at de 
opvakte i Geneve kunde undgaa at bruge den nye „ari- 
anske" Oversættelse, som Byens Præster havde gjort 
færdig 1805. Derved fik Forsamlingsfolkene deres egen 
Bibel, og i Efteraaret 1817 skete saa Bruddet. Først 
samledes man i et Værtshus, siden fik de udtraadte 
deres egen Forsamlingssal i Kvarteret Bourg de Four, 
og dér blev der ikke blot prædiket, men ogsaa uddelt 
Nadver. Empaytaz fik efter sin Hjemkomst en betydelig 
Indflydelse paa Kredsen, men den engelsk-skotske Paavirk- 
ning blev ogsaa kjendelig. Man hævdede en stræng Kirke- 
tugt, som blev udøvet af hele Menigheden, og de udtraadtes 
Liv havde et puritansk-methodistiskPræg. Præsterne bleve 
valgte af Menigheden, og i Begyndelsen brød man sig 
ikke om deres Ordination; den lærte man dog senere 
at skjønne mere paa. Gudstjenesten blev helt „fri", uden 



*) Brunnemann i Ugeblad for den danske Folkekirke 1866, 
S. 121. 

faste liturgiske Formularer, men man indførte Salmer af 
Malan og Bost i Steden for Davids Salmer. Hver Søn- 
dag nød man Nadveren, men om Daaben og dens Be- 
tydning kunde man ikke blive enig. Adskillige af de 
opvakte vare hele eller halve Baptister, andre vare ikke saa 
lidt paavirkede af Zwingli og delte hans Syn paa Daaben. 
Fra Frimenigheden udgik et eget Blad, „Det evangelske 
Magasin", der bidrog meget til at vække og nære Sansen 
for Missionsselskabernes og Bibelselskabernes Virksom- 
hed, og de Møder, som bleve holdte for Missionens 
Fremme og Biblens Udbredelse, vare her, som i Skot- 
land og andensteds. Samlingssteder for de opvakte. Der 
var noget ungdomsfriskt over denne Frikirke, i hvilken den' 
kalvinske Orthodoxi var gaaet i Pagt med Herrnhutisme 
og Metbodisme^ og hvor man talte lige saa meget til 
Følelsen som til Viljen. Men der var en betænkelig 
Sræben efter at fremtrylle Apostelkirkens Tilstande, og 
farlige Drømmerier om det rene Nadverbord. 

Den unge Frimenighed var Gjenstand formegen Haan 
fra Pøblens Side, men Øvrigheden holdt dog i Religions- 
frihedens Interesse sin Haand over den og lod den gro 
i Stilhed. Fra den udgik saa Opvækkelsens „tre store 
Evangelister": Felix Neff, Henrik Pyt og Ami Bost. 
Felix Neff havde tjent i Artilleriet, og som Artillerist 
var han engang bleven udsendt til Værn for Frimenig- 
heden, der blev truet af Geneves Pøbel. Den Gang var 
han saa Udt med i Opvækkelsen, at han misbilligede 
den hele Expedition, af hvilken han var Deltager. Siden 
blev han imidlertid greben af Kristendommen, og endnu 
medens han var i Uniformen, drev han indre Mission. 
Efter at have opgivet Krigstjenesten vandrede han rundt 
i Pays de Vaud og Neuchatel som Lægprædikant,^ og 
den forhenværende Underofficer virkede meget baade 
paa Lægfolk og Præster. Den anden Evangelist, Hen- 
rik Pyt, havde oprindelig studeret Theologi i Geneve, 
men da han var bleven vakt og var kommen ind i 
„Vennernes" Selskab, holdt han op med at høre the- 

ologiske Forelæsninger ved Akademiet. Han rejste til 
Frankrig for at fortsætte Studierne dér. men kom snart til- 
bage til Schweiz og virkede for Opvækkelsen, især i Pays 
de Vaud. Han havde en ejendommelig Tilbøjelighed til at 
falde med Døren ind i Huset, som ikke sjælden vakte For- 
argelse, men som paa den anden Side ofte gav Stødet til 
„den evige Bevægelse". Han drog ikke faa af Præsterne ind 
i Opvækkelsen, og hvor han traf opvakte Præster, søgte han 
at bortjage den Ængstelse, som de fleste havde for en Ud- 
trædelse; thi for ham stod det fast, at levende Kristendom 
kun kunde trives i Frikirker. Ami Bost, hvis Fader 
havde været en af Stifterne af „Vennernes" Selskab, var 
ogsaa paa Færde alle Vegne som en betydelig Opvækkelses- 
Prædikant. Allerede i Aaret 1819 havde han udgivet et 
lille Flyveskrift, der havde vakt Opmærksomhed, og da han 
i 1825 — samtidig med „Kirkens Gjenmæle" her hjemme — 
fikrev sit „Défense des fidéles de Geneve", rejste der sig en 
sand Storm imod ham. Hans Optræden gav Anledning til 
en Injurieproces, men den skaffede hans lille Skrift mange 
Læsere ogsaa udenfor Kanton (jrenéve, navnlig i Pays 
de Vaud ^). Det var især paa denne sidste Provins^ at 
Opvækkelsen fik Indflydelse, og det var denne Omstænd- 
ighed, der kaldte Vinet frem paa Kamppladsen. 



in. 

Omend Rationalismen og Vantroen ikke havde vundet 
saa stort Raaderum i Pays de Vaud som i Nabo-Kantonen, 
var der dog baade megen Ligegyldighed og aandelig Død 
i Viuets Fødeegn. I Aaret 1821 dannedes der imidlertid et 
Missions- Selskab i Yverdon, og det var Signalet til en 
betydeligere Opvækkelse. Felix JSTeff og andre af de op- 
vakte i Geneve kom til Lausanne og dens Omegn og 
holdt gudelige Forsamlinger; men dér ventede dem be- 
tydelig Modstand. Øvrigheden i Pays de Vaud fandt, 

at Præsterne i Yverdon gav sig af med „uvedkommende 
Ting", naar de samlede Penge ind til og vakte Interesse 
for Missionen. Lausannes store Kirkelys, Ourtat, saa' i 
Missions-Selskabets Dannelse kun et Middel til Ind- 
førelsen af Konventikler, ' og han talte om de opvaktes 
Hykleri og Mfethodisme ^). I et skarpt lille Flyveskrift om 
gudelige Forsamlinger udtalte han alle sine Betænkelig- 
heder med Hensyn til disse; og han endte med at sige, 
at den hele Opvækkelse løb ud til et Forsøg paa at 
gjøre Kirken i Pays de Vaud til et Annex af den en- 
gelske Methodisme. 

Curtat fik skarpe Svar fra flere af de opvakte Præst- 
er, og snart kom „Opvækkelsens Cæsar" selv i Strid 
med ham. I 1821 holdt nemlig Malan et to Dages 
Møde i Rolle, og hvad der gik for sig, blev siden med- 
delt Læseverdenen i udførlig Beskrivelse ^). Af denne 
fremgik det, at de opvakte blandt andet havde bedet 
Gud om at lære Curtat Kjærlighed , og at der i det 
hele taget havde været adskillige Udæskelser over for 
Lausannes første Præst. Denne Beretning, der var skre- 
vet ide opvaktes „Kanaans-Sprog", vakte ogsaa Vinets 
Uvilje, og den blev Anledningen til hans første Skridt 
paa Forfatter-Banen. I et, lille Flyveskrift paa fire Sider 
tog han Ordet til Forsvar for sin Lærer Curtat og kaldte 
tillige Opvækkelsens nye Lærdomme „en sælsom Bland- 
ing af Ydmyghed og Hovmod". Denne strænge Dom 
vakte Anstød hos mange af Vinets Venner i Lausanne^ 
og det varede ikke længe, inden han selv fandt den for 
haard. Hans Faders Død, Paavirkning af Prof. de 
Wette, der netop da var kaldet til Basel, og en lon- 
gere Tids Sygelighed og Sygdom i Forbindelse med de 
kirkelige Stridigheder frembragte en stærk Gjæring i 
ham. Denne Gjæring giver sig Udtryk i én Klage til 
en af hans Venner: „Min Sjæl, der fra Barndommen 

af har været gjennemtrængt af en mild og kjærlig Re- 
ligion, har i de Diskussioner, ved hvilke jeg har været 
et altfor lidet roligt Vidne, mistet en Del af den Følelse, 
som gjorde mig saa lykkelig; min Aand har faaet smerte- 
lige Slag ved disse Stridigheder. Før dannede jeg af 
de religiøse Ideer et roligt Paradis, til hvilket jeg gjsérne 
trak mig. tilbage; nu sér jeg i dem en Valplads, hvor 
man vil fradisputere mig mine Følelser, give Regler for 
min Fromhed og bydende foreskrive mig Sindsbevægelser, 
som mit Hjærte før gjennemgik uden Anstrængelse. Tid- 
ligere syntes jeg, at Gud var hos mig; jeg saa' i ham 
en fuldtro, inderlig Ven; nu kommer hele den polemiske 
Theologi og stiller sig mellem ham og mig". 

Da Sundheden var vendt tilbage, og da Gjæringen 
til Dels var forbi, var Vinet bleven en anden. 1 et 
Brev af 19. Decbr. 1823 ^) til hans gode Ven, Louis 
Leresche, sporer man Forandringen. Han længes efter 
at tale med denne Ven for at kunne sige ham nogle 
„Tanker fra Baghovedet", som han ikke vil frem med 
til alle og enhver. „Efter min Sygdom", skriver han, 
„er jeg bleven mere alvorlig, hvad jeg betragter som et 
stort Gode. Men naar jeg søger efter den Sandhed, 
som stemmer med Fromheden, saa ledes jeg naturlig til at 
undersøge denne Sandhed ved Betragtning af dem, der ere 
gjennemtrængte af Iver for den ; og saa finder jeg mig snart 
i en temmelig pinlig Sjælstilstand. Jeg sér en Iver, en 
Medlidenhed, som henrykker mig, en virksom Religiøsitet, 
der indtager mig; men naar mit Blik gaar længere frem, 
saa opdager jeg sælsomme Skufi'elser, en systematisk og 
exklusiv Tendens og ofte meget store logiske Mangler". 
Skjønt han ikke længere ser paa Opvækkelsen som en 
„sælsom Blanding af Ydmyghed og Hovmod", er han dog 
ikke helt vundet for den, og det blev han egentlig aldrig. 
Men hvor stor Forandring, der var indtraadt i hans 
Opfattelse, ses bedst ved at anføre den Dom, han nu 

fælder over Missionsanstalten i Basel. „Det Forbud, 
som man i Pays de Vaud har rettet mod Dannelsen af 
et Missionsselskab, er meget illiberalt. Hvilken Lære 
vedkjender man sig i Missionsskolen ? En evangelisk 
Lære. Lad der end komme lidt Overdrivelse ind i 
Principerne, nogen Exaltation i Ideerne; det maa man 
ikke blive bange for eller lade sig forurolige af." Der- 
paa følger et Forsvar for disse Overdrivelser, der jo let 
kunne komme frem, naar man bereder sig til en Gjerning, 
saa fuld af Savn og Forsagelse som Missionærens, og en 
sympathetisk Skildring af Andagterne i Missionsskolen. 
Hele det lange Brev vidner om et Arbejde henimod en 
mere bevidst og levende Tilegnelse af Kristendommen, 
og om at Vinet i Virkeligheden var kommen med i Op- 
vækkelsen, men at han derfor var vedbleven at være 
sig selv. Hans udprægede Individualisme hindrede ham 
i at lade sig omstøbe i Opvækkelsens Knappeform. 

Men jævnsides med en mere bevidst Tilegnelse af le- 
vende Kristendom gaar en Udfoldelse af Vinets ejendomme- 
lige Tanker om Forholdet imellem Stat og Kirke. Endnu 
før det sidst meddelte Brev ^) til Leresche havde Vinet 
til den samme Ven skrevet følgende Ord: „Hvis du 
havde Tid dertil, saa vilde jeg opfordre dig til at over- 
veje og samle Materialierne til Oplysning af et meget 
vigtigt Æmne, der helt forsømmes i Schweiz, hvad der 
giver Anledning til idelige Konflikter: det gjensidige 
Forhold imellem den borgerlige og den kirkelige Myn- 
dighed i den protestantiske Kirke og især i vor Kanton". 
Hans Livs store Problem var allerede den Gang kommet 
indenfor hans Synskreds, og Forholdene bragte det læn- 
gere og længere op. Efterhaanden som Opvækkelsen 
bredte sig blandt de unge Præster i Pays de Vaud, 
voksede ogsaa „Irritationen" over -for den. De gudelige 
Forsamlinger bleve sprængte, og flere af de Præster, der 
havde støttet sig til Opvækkelsen, bleve afsatte. De 

Vinets Udvikling. 297 

bad saa om den samme Tolerance, som man viste Ka- 
tholiker, Anglikanere og Jøder; men foreløbig bad de 
forgæves. Den 15de Januar 1824 udstedte Regeringen 
i Pays de Vaud en Ordre, der forbød de gudelige For- 
samlinger som „skadelige for den offentlige Orden og 
den religiøse Fred" ; og Pøblen hilsede med raa Glæde 
dette Medhold fra Regjeringens Side ^). Men flere al- 
vorlige Præster, som Avgust Rochat, fandt sig derved 
foranledigede til at nedlægge deres Embeder i Stats- 
kirken ^). 

Vinet fulgte med stor Interesse denne Bevægelse i 
Pays de Vaud, og den 8de Februar 1824 skrev han til 
Leresche i Anledning af Øvrighedens Optræden:^) „Hvad 
Resolutionen som Helhed angaar, .synes den mig ret- 
færdiggjort ved Loven og Systemet med -en Statskirke. 
Den Regering, der gjør sig til Vogter for National- 
Kirken, og som lønner Præsterne, er uden Tvivl i sin 
gode Ret, naar den forbyder alt det, som ligefrem er et 
Attentat paa denne Kirkes Rettigheder, set som social 
Indretning. Konventikler til samme Tid som den offent- 
lige Gudstjeneste ere, sete fra Lovens Synspunkt, en Brøde, 
fra Moralens og Religionens en Fejl." Men deraf drag- 
er han den Konsekvens, at Tanken om en Statsreligion 
er „falsk". Han beder om Tilgivelse for det stærke 
Udtryk, der ikke udelukker Tvivl og Forbehold, og 
som kun er brugt for Kortheds og Tydeligheds Skyld, og 
derpaa fortsætter han : „Det Forhold, som man har bragt 
til Veje imellem Staten og Religionen, imellem det po- 
litiske Samfund og Himmeriges Rige, synes mig, det til- 
staar jeg, falskt og skadeligt. Hvorledes kan man hævde 
det ud af Evangeliet? Hvorledes kan man begrunde det 
i Tingenes Natur? Hvori ligger dets Nytte for Kirken? 
Jeg sér kun daarlige Følger af det for denne. Reger- 



») Cart L, S. 325 flg. 

*) Hans Opsigelsesbrev til Statskirken findes hos Cart I., S. 336 fl 

ingen, siger man, værner — men dens Værn er et Aag, 
og det lader sig snart mærke; Staten gjør Samvittig- 
heden lige saa megen Skade, naar den værner, som naar 
den undertrykker. Hvilken Fordel har Samfundet deraf? 
Hvor én Religion er anerkjendt, er der Sekter; dér hvor 
Staten ikke tilkjender nogen Religion Herredømmet, er 
der .kun Meninger og ingen Søndersplittelser. Hvor 
bliver den lykkelige Indflydelse paa den religiøse Aand 
da af? Friheden er paa én Gang Sjælen i al rehgiøs 
Varme og Pantet paa Tolerance. I en Stat, hvor Re- 
geringen ikke tilkjender nogen Religion Herredømmet, 
ikke værner om en enkelt, men taaler alle, kan der uden 
Tvivl findes irreligiøse Mennesker og Fritænkere, og de 
bruge ikke Forklædninger; men der er faa Hyklere og 
ligegyldige." Han viser hen til Amerika som Tros- 
frihedens forjættede Land; men det er dog ingenlunde 
fra Amerika, at disse Betragtninger ere komne til ham. 
„Disse Tanker have ikke tidligere fremstillet sig for mig. 
Jeg havde aldrig tænkt mig, at en Kristen skulde kunne give 
et negativt Svar paa Spørgsmaalet om en Statsreligion, der 
har været saa meget under Debat i Frankrig. Det er 
Begivenhederne i vort eget Land, som have ledet mig 
til disse Betragtninger, der have slaaet mig pludselig 
som et Lyn." Og han var meget optaget af denne Sag. 
„Aldrig har noget Æmne grebet mig saa stærkt," siger 
han til sin Ven. 

I et Brev, der er skrevet nogle Dage senere, tager 
han atter Sagen op til Drøftelse. ^) Han fastholder over 
for Leresche, at Regeringen i Pays de Vaud har for- 
mel Ret til at handle, som den handlede, og derpaa ud- 
vikler han nærmere sin Opfattelse af de foreliggende 
Forhold. „Jeg mener ikke, at et Land, der er blevet 
gammelt under en Statsreligion, med ét Slag kan og bør 
stille sig paa samme Maade, som de forenede Stater 

viselig have stillet sig fra første Færd af. Men jeg mener, at 
en absolut Tolerance bør indtræde, hvor Regeringen er 
vis, og Præsteskabet oplyst og virkelig nidkjært . . . Jeg 
mener, at den protestantiske Kirke ikke har afrystet 
Pavens' Aag for at modtage en verdslig Avtortet i aande- 
lige Sager. Jeg mener ogsaa, at en Regering, der med 
voldsom Haand vilde standse Meningers Løb, ligner en 
Mand, der med sin Haand vilde standse et Møllehjul; 
han vil utvivlsomt blive tagen med og knust." Men 
hvad skal da Staten gjøre i det gamle Evropa? „Man 
skal værne Statskirken som i England, give Meningerne 
frit Løb og lade Sekterne indrette sig frit. Det, som 
er af Løgnen, vil falde sammen; det, som er af Sand- 
heden, vil leve." — I disse to Breve have vi Vinets 
Udgangspunkt; vi skulle se, hvorledes han i Tidens Løb 
blev ført ud over „Englands Forhold". 

Regeringen i Pays de Vaud vilde imidlertid slet 
ikke slaa ind paa Religionsfrihedens Vej. Da Ord- 
ren af 15de Januar ikke viste sig tilstrækkelig, greb 
man til nye, haardere Forholdsregler. Lausannes Avis 
bragte ganske tørt en Majdag i 1824 følgende betyd- 
ningsfulde Meddelelse: „Det store Raad har i Mødet 
Torsdagen den 20de Maj efter en meget interessant 
Drøftelse paa fire Timer vedtaget Loven imod den nye 
religiøse Sekt, paa hvilken Forbudet af 15de Jan. var 
møntet." ^) Denne strænge Majlov mod de „exalterede" 
Personer, „der søge at indføre og at udbrede en ny, re- 
ligiøs Sekt^', gav Øvrigheden Midler til at forfølge de 
gudelige Forsamlinger paa en meget virksom Maade. 
Den var, efter hvad Cart oplyser, et Udslag af det Kri- 
stushad, der opfyldte flere af Storraadets voltairianske 
Medlemmer, og den vakte baade Forbavselse og For- 
bitrelse hos kirkelig sindede Folk i hele Evropa. Da 

Vinet hørte om den nye Lov, skrev han til Leresche : ^) 
„Jeg ræddes ved Tanken om, at denne Lov kun kan 
udføres ved Inkvisition, og at Beviser for Brøde i mange 
Tilfælde kun kunne skaffes til Veje ved Angiveri. Jeg 
ræddes endnu mere, naar jeg tænker paa det ubestemte 
i Ordene „Proselytisme" og „Forlokkelse"." ^j Otte Dage 
senere skrev han til en ældre Ven: „Jeg trøster mig 
. med Drømme. Og véd De, hvad jeg i den sidste Tid 
drømmer om? Samvittighedsfrihed. Jeg har kun 
tænkt lidt paa den, førend der indtraadte visse Begiven- 
heder, som synes mig at krænke den en Smule. I denne 
Tid er den min kjære, stadige Tanke." ^) Og netop som 
de historiske Forhold gav Vinet Lejlighed til at grunde 
over Religionsfrihedens Problem, fik han en stærk Op- 
fordring til at fremlægge sine Overvejelser i denne Ret- 
ning for Læseveidenen. En fransk Justitsminister, Grev 
Lambrechts, havde testamenteret 2000 Francs til Udsæt- 
telsen af en Pris for den Forfatter, som i Løbet af to 
Aar skrev den bedste Afhandling om Kultusfrihed, og 
det franske Société de la morale chrétienne var indsat 
til Dommer. Vinet følte Efterretningen herom som „et 
Kald" ^) og gav sig trods Sygdom og utilstrækkelige 
Hjælpemidler i Færd med Opgaven. Sidst paa Aaret 
1825 var han færdig med sin „Mémoire en faveur 
de la liberté des cultes". 



^) Lettres I, S. 61 flg. Han havde, lige før Majloven udkom, 
udgivet et Flyveskrift: Du respect des opinions, i hvilket 
han tog til Orde for de udtraadte Præsters „sincérité". O art 
1, S. 402. 

*) 1 Loven af 20de Maj, Artikel 3, stod der: „Enhver Handling 
af Proselytisme eller Forlokkelse, som har til Formaal at 
vinde Medlemmer for denne Sekt, er forbudt, og den eller 
de, som gjøre sig skyldige heri, skulle straffes paa nedenfor 
angivne Maade." 

') Rambert S. 105. Her, som oftere, har man Grund til at be- 
klage Udeladelsen al visse Breve af Brevsamlingen. 

*) La liberté des cultes (Paris 1852) S. 31. 

Denne Afhandling, der er skrevet under Frygt og 
Bøeven^), har til Motto Pavlus' Ord: Hvor Herrens Aand 
er, der er Frihed; og den indledes med en Definition af 
Ordet Samvittighedsfrihed. Denne bestemmes som Ret- 
ten til at vælge imellem at tro og ikke at tro, imellem at 
tilbede og ikke at tilbede. Vinet hævder, at Samvittig- 
hedsfriheden med Nødvendighed kræver, at et Menneske 
har Ket til at staa fremmed over for alle de Former og 
Indretninger, som den religiøse Følelse har kunnet skabe 
i Samfundet. Friheden (la liberté) er Retten til at veje 
(librare) og vælge, men denne Ret er ikke ubeskaaret, 
hvor man skal vælge et af flere Systemer; selv 
om der var tusende Systemer, maa man have Ret 
til intet af dem at vælge. Man skal ikke være tvungen 
til at tage Nr. 1000, naar man har forkastet de 
999. Den kirkelige Frihe'd kræver med Nødvendighed 
Respekt for Samvittighedsfriheden, ikke blot hos Kristne, 
men ogsaa hos dem, der endnu ikke ere komne saa vidt. 
Af Samvittighedsfriheden følger Kultusfriheden. Som 
Individet maa kræve fidd Samvittighedsfrihed, maa et 
religiøst Samfund kræve Ret til under Offentlighedens 
Garanti og under Lovens Værn frit at samle sig til 
Gudsdyrkelse. Disse Krav begrundes nu udførlig fra 
forskjellige Sider: ud af Troens og Religionens Væsen, 
af Statens Opgave, af Frihedens Natur, af Biblen og 
Historien. 

Vinet er altsaa Talsmand for den ubegrænsede Tros- 
frihed; men det gaar ham, som det gik de fleste af Tole- 
rancens Forkæmpere i det attende Hundredaar: han mener 
at maatte hævde visse sociale Dogmer, der danne den nød- 
vendige Basis for Samfundslivet overhovedet. Hvor han ud- 
taler sig imod enhver Form af Statsreligion, tager han Ordet 
for en social Moral. Hansiger t. E.: „Indtil man paa 
Kongernes Hoveder viser os den Ildtunge, der tindrede 
paa Apostlenes, og indtil en Regering faar Magten til 

at gjøre Mirakler, ville vi, med al skyldig Agtelse og 
Tillid, indskrænke den til at være Vogter for den sociale 
Moral". ^) Denne sociale Moral eller „offentlige For- 
nuft", som han ogsaa kalder den, løber ud paa Hævd- 
elsen af Retssikkerheden, Ejendommen og Blu- 
færdigheden^). Vi skulle ikke her fordybe os i en 
Undersøgelse af Almengyldigheden af dette social-mo- 
ralske Postulat, men kun bemærke, at Vinet, ligesom 
Rousseau og hans Forgængere, anser Troen paa en Gud 
som en nødvendig social Fordring. Han skriver^): 
„Nogle Forfatninger kræve af Embedsmændene en Er- 
klæring om Tro paa Gud. Det er en Tro, som man 
bør forudsætte hos alle Mennesker, fordi det er en Ejen- 
dommelighed ved den menneskelige Natur, at indrømme 
Tilværelsen af en Skaber. Ep saadan Forholdsregel ser 
ud som en Slags Fornærmelse imod den Sandhed, som 
man vil hylde. Det vilde være meget fornuftigere at 
bestemme, at den, der har krænket denne Tro, er udue- 
lig til Udførelsen af en Gjerning, til hvilken man absolut 
maa være i Besiddelse af den offentlige Tillid; og denne 
Tillid kan ikke tilkomme den, der bekjender sig til 
Atheisme." Men trods dette religiøs-moralske Grundlag for 
det borgerlige Samfund er der dog en stor Forskjel paa 
dette og Kirken. Efter Vinets Udvikling er Staten Nød-' 
vendighedens Rige, og enhver, der gjør sig skyldig i 



*) La Liberté des cultes S. 77. 

*) Under Diskussionen om Prisskriftet kom Vinet til nærmere 
at udvikle, hvad han forstod ved disse tre Elementer af den 
sociale Moral. Sikkerheden er „la conservation de la 
vie, le respect des droits du sang, l'inviolabilité du domicile, 
le maintien de la bonne reputation; Ejendommen „tout ce 
que Tb omme peut posseder hors de lui en choses; soit qu'il 
les ait héritées, soit qu*il les ait aequises par son industrie; 
Blufærdigheden „le respect du noeud conjugal et géné- 
ralement le respect des moeurs, attendu que leur mépris 
ouvert et public conduit å Pinfraction des lois conjugales 
conservatrices de la société et de la civilisation"« 

8) Anf. Skr. S. 308. 

Krænkelse af den sociale Moral, er skyldig i Brud paa 
Samfundet. Kirkener derimod et Friheden s Rige, der 
er grundlagt paa Troen, sojn i Følge sit Væsen er fri- 
villig og aldrig lader sig paabyde. Heraf følger, at alle 
Borgere, uden Hensyn til deres religiøse Bekjendelse 
eller Mangel paa religiøs Bekjendelse, bør have lige 
borgerlige og politiske Rettigheder; at de religiøse Sam- 
fund maa have fuld Frihed og Selvstyre ; at man maa 
gjøre Skjel imellem den borgerlige og den religiøse Be- 
tydning af ^isse Handlinger, der have Betydning baade 
for Stat og Kirke; at Regeringen maa opgive Omsorgen 
for Præsternes Undervisning, deres Lønning og Tilsynet 
med deres Embedsførelse, og at Gudstjenesten altid bør 
være offentlig, for at man kan være sikker paa, at der 
ikke sker noget, som er farligt for Staten eller for den 
sociale Moral. 

Vi skulle til Belysning af Vinets Tankegang med- 
dele hans Opfattelse af et Par sociale Spørgsmaal, der 
for Øjeblikket staa paa Dagsordenen i mange Lande. 
Vinet maa naturligvis fra sit Udgangspunkt komme til 
det borgerlige Ægteskab. „Dette borgerlige Ægte- 
skab", siger han^), „maa, naar det er sluttet i de For- 
mer, som Loven har bestemt, være gyldigt i Øvrighedens 
Øjne, selv om det ikke har været ledsaget af den reli- 
giøse Velsignelse. Hvor stødende denne Paastand end 
kan synes mange at være, er den ikke desto mindre 
sand. For Øvrigheden, som varetager det borgerlige 
Samfunds Interesser, er Ægteskabet en meget vigtig 
Kontrakt, som Loven bør give saa mange Garantier som 
muligt; ethvert Medlem af Samfundet skal være nødt 
til at slutte det i Lovens Nærværelse og under dens 
Auspicier. For det religiøse Samfund er Ægteskabet en 
religiøs og mysteriøs Forening, som Gud selv har ind- 
stiftet, og over hvilken Han vaager; derfor vil ethvert 
Medlem af det religiøse Samfund tro sig nødt til at 

slutte det i Guds Nærværelse og under den hellige Lovs 
Auspicier . . . Hvorfor skal Borgeren være tvungen til 
at give sit Ægteskab religiøs Sanktion, naar ingen bor- 
gerlig Lov kan tvinge ham til at bekjende sig til en 
Religion? Og efter hvilket Princip skal den troende 
kunne fritages for at slutte denne Forening i Oyerens- 
stemmelse med den borgerlige Lovs Former, da han som 
alle andre er undergiven denne Lov? Ikke enhver Bor- 
ger er troende, men enhver troende er Borger. De 
religiøse Love have kun bindende Kraft for den, der 
tror paa dem; men de borgerlige Love have bindende 
Kraft for ethvert Menneske, som lever mellem Men- 
nesker. Det borgerlige Ægteskab er derfor en borger- 
lig og absolut Fordring; men det religiøse Ægteskab er 
kun en moralsk og relativ Fordring." 

Vore Dages brændende Spørgsmaal om Eden kom- 
mer Vinet ogsaa ind paa^). Han vil ingenlunde for- 
kaste Eden, men han anbefaler Indskrænkning i Brugen 
af den og stiller Øvrigheden i et i høj Grad udvortes 
Forhold til den. Vidne-Eden bør efter hans Mening 
kun aflægges i de Tilfælde, i hvilke en Borgers Liv^ 
Ære eller hele Velfærd staar paa Spil, eller hvor Sam- 
fundets Sikkerhed ligefrem er truet; Løfte-Ed bør helst 
indskrænkes til negative Løfter. Efter Vinets Opfattelse 
er Eden nærmest et Vidnesbyrd om, at Øvrigheden har 
faaet Øje for den Kjendsgjerning, at Paakaldelsen af 
Guds Navn har Betydning for mange Mennesker med 
Hensyn til deres Sandfærdighed. Da Staten ikke har 
nogen Religion, kan der ikke fra dens Side i Brugen af 
Eden ligge nogen som helst Trosbekjendelse. Og Staten 
kan kun modtage, men ikke kræve Ed; thi Eden er en 
religiøs Handling og hører som saadaa hjemme paa Sam- 
vittighedens, altsaa ikke paa Statens Omraade. Der gives 
jo endog religiøse Sekter, der forbyde deres Medlemmer 

« 

Edsaflæggelse. Staten bør derfor ikke tvinge nogen 
til at aflægge Ed, men tillade dem, der kunne og ville 
sværge, i visse Tilfælde at gjøre Brug af Eden. Vinet 
gjør imidlertid tillige opmærksom paa, at man ofte 
har overdrevet Edens Betydning, Usandsynligheden 
af falske Eder har man fremhævet saa stærkt, at man 
egentlig paastod Umuligheden af dem ; man har glemt, 
at Løgn allerede er en Begyndelse til Mened, „en be- 
gyndende Trods mod den allesteds nærværende Gud." 
Imod dem, der ville mene, at Eden er overflødig, naar man 
har med hæderlige Folk at gjøre, unyttig, naar man staar 
over for Slyngler, gjør Vinet paa deri anden Side gjældende, 
at Øvrigheden hværken har Bet eller Magt til at dele Men- 
neskene i disse to Klasser. Derimod har den den Pligt, at 
skaffe Samfundet de bedst mulige Garantier i alle Betninger. 
Derfor har den Bet til i afgjørende Øjeblikke at ind- 
skærpe et Menneske, der skal aflægge et Vidnesbyrd, at 
Gud hører ham og vil straffe ham, hvis han lyver. „Enhver 
Bekræftelse er egentlig en tavs Paakaldelse af Gud som 
Vidne; Eden er en udtrykkelig Paakaldelse." Denne 
Forskjel (imellem den tavse og lydelige Paakaldelse) „har 
vel ikke stor Betydning for mig, men derimod meget stor 
Betydning for Samfundet, som ved min Ed faar Bevis 
for, at jeg vitterlig har talt i Guds Navn og under Ind- 
flydelse af denne store Tanke". Skjønt Øvrigheden alt- 
saa ikke har nogen Trosbekj endelse, er Guds Tilværelss 
dog den store, stiltiende Forudsætning for dens hele 
Virksomhed. — 

Den 28de Marts 1826 kom Bedømmelses- Udvalget 
sammen i Paris for at veje de indsendte Prisskrifter. 
Blandt Dommerne sad Mænd som Guizot^), Barante, 
Hertugen af Brog)ie, Rémusat og Stapfer, og de vare strags 
enige ornat tilkj ende Vinet Prisen, men tillige om at raade 
ham til at afstumpe nogle Spidser mod Katholikeme. 



') Jfr. Guizot: Meditations. Deuxiéme serie. (Paris 1866). S. 
154 flg. og Rambert S. 118 flg. 

Det var den protestantiske Præst S tap fer, der fik det 
Hterv at meddele Vinet Udfaldet af Prisæskningen, og 
han greb tillige Lejligheden til at udtale sin Glæde over 
den Maade, paa hvilken den kristne Tro og Friheden vare 
gaaede i Pagt i Vinets Afhandling.^) Efter hans Me* 
ning vilde dette Skrift komme i et heldigt Øjeblik og 
„samle alle gode-Aander om den religiøse Friheds hellige 
Fane".*) Sidst paa Aaret 1826 udkom da Vinets Bog. 
Den blev hilset med Glæde af „en udvalgt Kreds af Pro- 
testanter og liberale katholske Aristokrater" i Paris, og i 
Vinets Fødeegn faldt den i god Jordbund.^) Majloven 
af 1824 havde samlet de forfulgte opvakte og de ret- 
færdige og frisindede blandt Opvækkelsens Modstandere 
til et fælles Krav om religiøs Frihed, derfor var der 
netop i Pays de Vaud Forstaaelse for Vinets Memoire. 
Og Vinet fik paa sin Side mere Forstaaelse for og Sym- 
pathi med Opvækkelsen, der jo baade i sit Udgangspunkt 
og i sin Vækst var individualistisk.^) Den 19de Marts 
1828 havde Lausannes Avis indeholdt en Artikel af 
Landamman Muret, der gik ud paa at fordre, at 
„Samfundet skulde vaage over Gudsdyrkelsens Enhed." ^) 
Da Vinet havde læst denne Artikel, greb han til Pennen 
og udsendte et lille anonymt Fly veskrift^), i hvilket 
han søgte at vise Urimeligheden ved den Opgave, som 
Muret Lavde stillet Samfundet. Hvis dette virkelig skulde 
vaage over Religionens Enhed, skulde det ogsaa sørge 
for, at Borgerne fik samme Mening om alle andre Spørgs- 
maal. Man kunde, efter Vinets Opfattelse, lige saa godt 
paalægge Samfundet at sørge for Enhed i Politik som i 
Gudsdyrkelse. Han kalder Enhed i Kultus ^en ugudelig 



1) Lettres I, S. 90. 99.. 

2) Lettres 1, S. 122. Jvfr. S. 101. ») Cart K, S. 160 flg. 

*) Jvfr. Artiklen Individualisme i Lichtenbergers Ency- 
klopædi VI, S. 674. 
^) Cart II, S. 245 flg. 
«) Aftrykt i La Liberté des cultes S. 359 flg. 

Enhed", fordi den vilde forudsætte Undertrykkelse af 
Samvittigheden, Gruds Røst i Sjælen. Naar Muret med 
Afsky havde vist hen til Uenighederne i Familierne og 
mellem Vennerne og til Spaltninger iJFolket som Følger af 
den religiøse Frihed, saa gjorde Vinet i Modsætning dertil 
opmærksom paa, at „Sommerens frugtbare Regn altid 
kommer paa Stormens Vinger". Ethvert Skridt, som 
Samfundet gjør frem imod Fuldkommenhed, er ledsaget 
af forbigaaende Kriser; men uden disse Kriser vilde et 
civiliseret Folk synke ned paa et dyrisk Standpunkt. En 
frisindet Styrelse maa sørge for, at Retten aldrig krænk- 
es; men den kan ikke holde Ideer ude. At ville hindre 
en Tanke fra at komme til et Folk, er lige saa taabeligt, 
som at ville paalægge Himlens Fugle Bompenge eller 
Told. Muret havde sluttet med, lidt foragtelig, at vise 
hen til de afsatte Præster som ,^fire eller fem Individer, 
der uden lovlig Adkomst og Kald havde gjort sig selv 
til en kirkelig Myndighed i Kantonen." Vinet svarer 
hertil: „Husk paa de tolv syndige Mennesker, som uden 
(menneskeligt) Kald, uden (i Menneskers Øjne) lovlig Adr 
komst gjorde sig til en kirkelig Myndighed . . . disse 
tolv syndige Mennesker vare Apostlene. Husk paa de 
faa Mennesker, som i det sekstende Hundredaar uden 
Kald og uden Adkomst gjorde sig til kirkelig Myndighed 
. . . jeg mener vore ærværdige Reformatorer." 

Man maa dog ikke af disse og lignende Ytringer 
slutte, at Vinet nu var enig med de opvakte. Han havde 
ganske vist faaet noget mere Sympathi for Opvækkelsen, 
fordi den »havde mistet noget af det snævre og exklu- 
sive" ^), men han forholdt sig dog stadig afværgende over 
for dens Karakterraærker. I April Maaned 1829 følte 
han sig atter opfordret til at værge den religiøse Frihed, 
men han erklærede da aabenlyst, at det kun var Se- 
paratisternes trykkede Stilling og deres Principer, han 
vilde værge, ikke Separatismens Væsen. Dette nye Flyve- 

») Lettres I, S. 172. 

skrift er en Apologi for enkelte dristige Udtalelser i det 
forrige, som havde vakt stor Harme. Naar Vinet saaledes 
havde gjort gjældende, at der kunde komme Tilfælde, i 
hvilke man burde adlyde Gud mere end Mennesker, var 
det nok til at fremstille ham som en revolutionær. 
Samtidig med Vinets Plyveskrifter udgav Cæsar Malan 
et lille Skrift „Krig mod Gud", som særlig var møntet 
paa Kanton Pays de Vauds ledende Mænd.*) Deri 
anbefalede han ethvert Raad at overveje følgende tre 
Ting: vide vi, hvem det er, vi forfølge? kunne vi for- 
svare den Fremgangsmaade, vi følge over for de for- 
fulgte, i Henhold til Folkeretten? ere vi sikre paa, at 
vi ikke føre Krig mod Gud, idet vi undertrykke disse 
Borgere? Og det lille Skrift ender saa med at foreslaa 
Raadet at følge Gamaliels Anvisning (Ap. Gjern. 5,34 flg.). 
Nu troede Regeringen i Pays de Vaud Øjeblikket 
kommet til at skride ind imod Vinet, for i ham at 
ramme detf ubelejlige Tale om Kultusfrihed. Der laa 
politiske Forandringer i Luften; derfor ønskede man 
ikke Frihedsspørgsmaal drøftede. Man fandt, at Vinets 
første Flyveskrift vidnede om Oprørsaand, Partisyge og 
Lyst til Rebellion, og der blev anlagt Sag imod ham og 
en af hans Venner, Professor Monnard i Lausanne; 
de blev anklagede som skyldige i den Brøde at hejse Sam- 
vittighedsfrihedens Fane paa en ubelejlig Tid. Vinet tog, 
som rimeligt var, hele Skylden paa sig, og derfor ramte 
Dommen ham alene. Man fandt, at det anonyme Flyve- 
skrift, som han vedgik at være Forfatter til, indeholdt 
„en ubetænksom Udtalelse af en farlig Theori om Men- 
neskets Ret til at modsætte sig Loven, naar hans Sam- 
vittighed bød ham det", og da der tillige ved Udgivelsen 
af Flyveskriftet var begaaet en Formfejl over for Presse- 
loven, blev Vinet idømt en Bøde paa 80 Francs. ^). Da 



O C art II, S. 275 flg. 

2) La liberté des cultes S. 389 flg. Rambert S. 153 flg. 
Lettres I, S. 188. 198. 

Dommen var falden, udgav Vinet en Afhandling om „Sam- 
vittigheden og den religiøse Frihed". Deri ud- 
vikler han „den indre Nødvendighed af at sætte vore Hand- 
linger i Forbindelse med vor Overbevisning"; han viser, 
hvorledes denne Nødvendighed ikke bør vanskeliggjøres, 
og fører saa et glimrende Forsvar for Opvækkelsens Ret 
til at virke frit i Samfundet. Han blotter det ugrundede 
i de Motiver, paa hvilke man vilde støtte Retten til at for- 
følge de opvakte, og slutter derpaa ^): „Skjønt Modstander 
af Separatismen, træder jeg i Skranken for de under- 
trykte Separatister. Jeg vilde ligeledes træde i Skranken 
for Socinianere og Unitariere, dersom deres Lærdomme, 
hvad Gud forbyde! skulde finde Indgang i vort Land. 
Jeg træder i Skranken af Overbevisning; uden den 
knytter man sig ikke til en upopulær Sag. Men jeg 
træder i Skranken med Tro; thi jeg véd, at denne Sag 
nærmer sig sin Sejrsdag. Denne Anelse læser jeg i deres 
Hjærter, som bekæmpe den; de have ikke Tro til deres 
egen Gjerning, fordi de føle, at Gud ikke vedkj ender 
sig dem; de værge sig med Forsagthed imod denne 
Sandhedens Kraft, der ikke vilde have triumferet tusende 
Gange over langt mægtigere Fjender, for i det nittende Hun- 
dredaar at udaande for disse Fjenders Fødder. De forudse, 
uden at ville tilstaa det for sig selv, at det Undertrykkelses- 
system, der er foragtet i alle civiliserede Lande, skal falde. 
Om faa Aar ville vi have lovvæmet Kultusfrihed i vor 
Kanton-; tusende Hjærter ville med mig bæve af Glæde 
ved denne søde Tanke; Bønnen har bedet om denne 
Sejr. Ja, alle Vegne i den kristehge Verden har man 
bedet om, at denne lille Krog af Verden maatte faa 
Samvittighedsfrihed. En salig Ven, som vi have set paa 
Jorden, og som vor Tro ser i Himlen, har bedet sin 
Fader om at skjænke os denne Sejr. Vi ville faa den; 
hans Kors er almægtigt: Hoc signo vinces!" 

Processer vise sig aldrig virksomme til at fremkalde 
Afslutninger paa Kampe i Aandens Verden, men de 
kunne ofte være meget virksomme til at fremkalde Drøft- 
elser i de videste Kredse. Det blev ogsaa Tilfældet 
med Processen i Pays de Vaud. „Man talte den Gang 
160,000 Theologer i Kanton Vaud**, siger denne Tids 
Historieskriver.^) Samvittighedsfriheden vandt flere og 
flere Tilhængere, og der var Tale om at virke mere for den 
i Pressen og om at stifte en „Forening for Samvittig- 
hedsfrihedens Venner**; men det blev dog ikke til noget 
før senere. Separatisterne selv vare rolige og stilfærdige^ 
men de blev mere og mere utilbøjelige til „at blive i Ba- 
bylon". Nogle Steder vilde de end ikke tage Del i Mis- 
sionsmøderne, andre Steder holdt de større gudelige 
Forsamlinger for sig selv den første Mandag i hver 
Maaned. Bundt omkring i Kantonen var der dannet 
smaa separatistiske Samfund, og man regnede, at alle- 
rede 3—400 den Gang holdt sig tilbage fra Forbindelsen 
med Statskirken. Ved Siden af den religiøse Gjæring 
gik en politisk. I Aaret 1803 havde Pays de Vaud 
faaet en demokratisk Grundlov, men den var i Reak- 
tionens Dage bleven afløst af en ny (fra 1815), der var 
alt andet end frisindet. Der var derfor i Pays de Vaud et 
stadig voksende Parti, som ønskede Tilstanden fra 180S 
gjenoprettet ; men Statsraadet modsatte sig længe enhver 
Plan til Gjenindførelsen af den ældre Forfatning. Ende- 
lig i Maj Maaned 1830 var Raadet blevet tilbøjeligt til at 
gaa ind paa en meget langsom Omdannelse af de poli- 
tiske Forhold; men da var det for silde. Juli-Revolu- 
tionens Dønninger sporedes snart ved Genéve-Søen, og 
Lausanne fik sin ublodige Duodez- Udgave af Begiven- 
hederne i Frankrigs Hovedstad. 

Samvittighedsfrihedens Talsmand var ogsaa begejst- 
ret for borgerlig Frihed, men han fik tidlig Øjet op for 
Forskjellen paa sand Frihed og Tøjlesløshed. Gud har 

gjort i'riheden til en Naturlov, siger han, ^) og som Kri- 
sten har han ikke Ængstelighed for at give sig af med 
politiske Spørgsmaal. I 1829 udtaler han : „Hvor mange 
Gange har jeg dog ikke i denne Tid, naar jeg læste 
Blade og Bøger, beklaget, at Politikerne ere saa lidet 
kristelige, og at saa faa Kristne give sig af med Poli- 
tik." Han véd godt, at Friheden ikke skjænker alle God- 
er; men han mener, at med Friheden faar man tusende 
Onder færre. Juli-Revolutionen blev af Vinet liilset med 
XJdraabet: „Det er ikke blot Kuldkastelsen af et Dynasti; 
det er A åbningen af en ny Æra." ^) Han er kun util- 
freds med Artikel 7 i Juli-Forfatningen, der udtalte, at 
„Flertallet af Franskmændene" bekjendte sig til Katho- 
licismen; man havde nemlig ikke havt Mod til uden 
saadan Igjæld at stryge Artikel 6 i Chartet af 1814, 
der erkjendte Katholicismen som Statsreligion. Selv da 
de politiske Bølger gik højt, blev Vinet ikke bange; 
han vidste jo, at Sommerens frugtbare Begn kommer 
paa Stormens Vinger. Han siger: „om endog- alle Far- 
erne var paa Frihedens SideJ, og hele Trygheden i 
Trældommen, saa vilde jeg alligevel foretrække' Friheden; 
thi Friheden er Livet, men Trældommen er Døden." 
Men ikke desto mindre følte han sig snart skuffet ved 
den Udvikling, som Forholdene i Frankrig havde taget. 
„Jeg kan ikke nægte", skriver han allerede den 4de 
Decbr. 1830,^) „at Tiden, og maaske ikke Tiden alene, 
har kølnet mig lidt, og'dersom visse Ting blive ved, vil 
jeg ende med kun at beundre Forsynet, hvad der ogsaa 
er det sikreste ... Er De ikke slaaet ved at se Religionens 
Afsættelse midt iblandt saa mange andre Afsættelser? 
I den største Begivenhed, som Mennesker kunne udføre, 
har man end ikke fundet Plads til Religionens Navn. 
Den bliver holdt helt borte fra de offentlige Sager og fra 
de store timelige Interesser. Tanken om Religionen er 

død iblandt Samfundets Ledere; thi dersom nogen Sinde 
en Tanke burde rettes mod den store Styrer af alle 
Ting, burde det vel være nu. Man maa vente. Saa 
længe Friheden savnes, ønskes, attraas, har den et vist 
idealt og uendeligt Præg, som gjør den skikket til at 
være Gjenstand for en Dyrkelse. Naar man er i rolig 
og sikker Besiddelse af den, er det ikke' mere Tilfældet; 
saa kan den Trang til det uendelige, som er i Menne- 
sket, gaa i den sande Eetning," Han føjer til: „I det 
hele bør Kristendommens Tilstand være Gjenstand 'for 
en alvorlig, men vemodig Opmærksomhed. I en Tid 
som denne holder jeg af at læse Profeterne." 

Den Revolution, der kom til Udbrud i Pays de 
Vaud midt i Decbr. 1830, havde ikke meget mere med 
Religionen at gjøre end Juli-Revolutionen ; men af Hen- 
syn til de lokale Forhold blev Fordring paa Kultusfri- 
hed stillet op ved Siden af de andre Frihedskrav. Pays 
de Vaud fik sin konstituerende Forsamling en miniature, 
for at den skulde udarbejde en ny Forfatning, og Publi- 
kum fik gjennem Pressens Meddelelser Lejlighed til at 
følge med Forfatnings -Udvalgets Forhandlinger. De 
Udtalelser, der fra Vinets Side komme frem i fortrolige 
Breve, vise, hvorledes han, trods sin Kjærlighed til Fri- 
heden, ikke desto mindre havde sine store Betænkelig- 
heder ved meget af det. der var sprunget ud under 
Paavirkning af Juli-Solens Straaler. Saaledes skriver 
han om det nye Forfatnings-Udkast:^) „Det er ex smukt 
Arbejde; men jeg kan ikke andet end tro, at det paa 
vigtige Punkter gjør Dagens Tanker alt for mange Ind- 
rømmelser. Valgbarheds- Alderen, Mangelen paa alle 
Hensyn til Ejendom, Statsraadets Reduktion til en raad- 
givende Stemme, mange vise Forsigtighedsregler over 
for Magten, faa over for Friheden, alt dette, det 
tilstaar jeg, foruroliger mig noget. De nærværende For- 
hold have tvunget Folkene til at glemme, at Magten 

ogsaa er et af Elementerne i Samfundsordenen; og der 
er én Ting, som de i lang Tid have glemt: Menneske- 
hjærtets naturlige Fordærvelse. Vore Konstitution- 
er uddele politiske Rettigheder med stor Rundh€iandethed, 
som det var til Engle; og, sært at sige, jo redeligere, 
ædlere og mere uinteresserede Affatterne af Konstitu- 
tionerne ere, desto mere uundgaaelig er denne Fejl; 
disse brave Folk pleje hos andre at forudsætte den Ret- 
sindighed og Samvittighedsfuldhed, som de selv ere i Be- 
siddelse af. Jeg tror, at de, der forstaa sig paa Ting- 
ene, let ville kunne bevise, at den politiske Ordning ikke 
saa meget er Maal som Middel, Middel, mener jeg, til 
virksomt at bevare Retten for alle og til at fremskynde 
Menneskeslægtens Fuldkommengjørelse. Efter dette Prin- 
cip gjælder det nu om at betro de politiske Rettigheder, 
og først da Valgretten, til de værdigste, de dueligste og til 
dem, der bedst kunne bruge dem. Derved opstaa de 
Indskrænkninger i Valgretten, som findes selv i de me- 
get frisindede Forfatninger, der ere i høj Grad gunstige 
for Civilisationen." Disse og lignende Ytringer vise, 
hvor klar Vinet var over den svage Side ved mange "af 
hin Tids politiske Frihedsbestræbelser. Dermed stem- 
mer det ogsaa, naar man hos ham kan støde paa en 
Ytring som denne: „Folkets Suverænetet: den virkelig- 
gjøres aldrig; det er kun en Floskel." i) Og naar man 
læser videre i det ovenfor omtalte Brev, støder man paa 
en anden og dybere Grund til Vinets Misnøje med de 
moderne Frihedsbevægelser: „Hvad der for Resten læg- 
ger en Tøjle paa mine Forhaabningér og en Dæmper 
paa min Sympsithi for Arbejdet paa Folkenes Befrielse, 
er den næsten fuldstændige Forbigaaelse af det religiøse 
Element. Jeg er bange for, at Folkene, saa længe det 
fattes, kun forgæves ville plage sig og haabe." ^) Det 
er Ord, som ikke maa overses, naar man vil have Klar- 

hed over, hvilken Betydning for Samfundet Vinet til- 
lagde Beligionen. 

Nu mente Vennerne af Samvittighedsfriheden, at 
Tiden var kommet til at grundlægge et eget Blad 
til Forsvar for deres store Sag. Louis Burnier 
blev Udgiver, og Bladet fik Navnet: Discussion 
publique sur la liberté religieuse et sur le 
gouvernement de l'église^). Burnier og hans Me- 
ningsfæller vare Modstandere af enhver Statsreligion, og 
de vilde enten have alle Konfessioners Præster eller 
slet ingen lønnede af Staten. Der skulde være fuld- 
stændig Lighed mellem de forskjellige Kulter, og der 
skulde drages en dyb Demarkationslinje imellem det 
borgerlige og det kirkelige. Imod dette Program stift- 
edes der et andet Blad, Ami de Téglise nationale 
dans le canton de Vaud, udgivet af Paul Bur- 
nier, og de to Aviser drøftede, hver fra sit Synspunkt, 
Statskirkens JFortriB og Mangler. Der indløb talrige 
Henvendelser til den konstituerende Forsamling, snart 
mod, snart for Kultusfriheden, og i disse sidste var der 
flere Nuancer. 

Det var ganske naturligt, at baade Venner og Mod- 
standere ventede paa et Ord fra Vinet, og han lod og- 
saa høre fra sig. I Febr. 1831 udgav han et Flyveskrift, 
„Nogle Tanker om den religiøse Frihed" ^). 
For at stille det i det rette Lys skulle vi først anføre 
nogle Ord af et Brev til en Ven et Par Maaneder se- 
nere: „å propos om Kristendommen; vi have her Folk, 
som forstaa at bringe den i Vanry. Det er en Gren af 
Træet Malan, podet som en Snylteplante paa vor ba- 
selske Kirkes Træ af en Discipel fra Pré-beni (Malans 



*) C art IIL, S. 13 flg. Vinets Dom om de to Blade i Lettres 

Bolig). . . Disse Folk med deres smaa Syner og deres store 
Ord, med tordnende Anathemaer og plat Fremgangsmaadé, 
se mig ud som Børn, der give sig i Lag med Religionen. 
Vare de endda blot latterlige! Ak! hvis Forfølgelsen 
ikke endnu var saa nær, saa let at opflamme, saa 
kunde der behøves en Provincial ^) imod disse kolde 
Fanatikere. De forbavses maaske over, at jeg, deres 
Forsvarer, taler om dem, som jeg gjør det. Jeg skal 
fremdeles forsvare dem; men det, som jeg i den sidste 
Tid har set, bringer hele den moralske Følelse, som jeg 
har tilbage, til at rejse sig. For Resten ere de ikke alle saa- 
ledes ; jeg har andensteds truffet meget respektable Folk 
af den Slags" ^). Det er altsaa fremdeles ikke Enighed med 
Separatisterne, men kun Kjærlighed til Friheden, der 
gjør Vinet til deres Advokat. Det har man stadig Grund 
til at fremhæve, fordi det er bleven overset, ikke blot i 
nyere Tid, men ogsaa af Samtiden. 

I sit nye Flyveskrift ^) fremstiller Vinet det som Sam- 
fundets Maal at sikre Individernes Rettigheder eller den fri 
Udvikling af den enkeltes Evner til det Punkt, hvor andres 
Frihed drager en nødvendig Grænse for denne Udvikling. 
Enhver Konstitution, som sikrer dette, er god ; enhver, der 
krænker Individet, er slet. Vinet har faaet en Tvivl 
om Evropas Modenhed til de frisindede Reformer, der 
med saa stor Hastighed indføres, fordi han har set saa 
mange nye Forfatninger gaa tyst hen over den vigtigste 
af alle Reformerne : Indførelsen af Religionsfrihed. Og 
dog er Religionsfriheden ikke blot en Ret, men en bydende 
Nødvendighed for Menneskenaturen. Ingen Magt kan i 
Længden faa Bugt med Kravet paa denne Nødvendighed. 
„Det har Opvækkelsens Historie atter klart vist; thi den 
Lov, man har givet imod denne, har været saa langt fra at 
knuse Separatismen, at den tvært imod har bidraget meget 
til dens Vækst. Naar vi indtræde i Samfund, maa vi 
være villige til at gjøre Ofre; saadanne maa et Samfund 

*) Hentydning til Pascals berømte Værk mod Jesuiterne. 
«) Rambert S. 193 flg. ») Liberté religieuse S. 1— 3r. 

med Nødvendighed kræve af alle sine Medlemmer. Men 
ét Offer kan Samfundet aldrig kræve af os, fordi det ikke 
staar i vor Magt at bringe det: Samvittigheden maa 
aldrig blive et Offer til Samfundet; thi den er Lovenes 
Lov. At udlevere Samvittigheden vilde være at udlevere 
Gud. Der er ganske vist Handlinger, som Samfundet 
kan forbyde, men aldrig de Handlinger, der ere lige- 
fremme Udtryk for Samvittigheden. Gudsdyrkelse, Kirke- 
skikke og Prædiken ere lige saa nødvendige for den re- 
ligiøse Overbevisning, som Ordet for Tanken, Aande- 
drættet for Lungernes Virksomhed og Pulsslaget for 
Blodet. Derfor er Tro og ethvert Udtryk for vor Tro, 
Ikke-Tro og Tilkjendegivelse af vor Vantro, en Ret, som 
Samfundet aldrig kan fratage os. Det er en Ret, som 
de enkelte have, og det er en Ret, som de Samfund, 
disse enkelte danne, ogsaa maa have. Naar denne Ret 
krænkes, hvad er saa. helligt? Hvo vil agte mit Hus, 
naar han har krænket min Sjæls Helligdom? Hvo 
vil holde sig borte fra mit Gods, naar han har lagt 
Haand paa mit dyreste Eje? Hvo vil lade mig være 
Herre over mine Meninger, naar han ikke har villet lade 
mig lyde min Samvittighed? Denne Frihed er Seglet 
og Tegnet paa den sande Liberalisme". 

Over for dem, der ikke vilde give fuld Religions- 
frihed af Hensyn til Statskirken og dens Fordel, gjør 
Vinet opmærksom paa, at det var bedre at give Stats- 
kirken Frihed og Liv end at gjøre Vold mod Sekterne. 
„I ville værne Statskirken, fordi den synes eder svag; 
men den er ikke svag; den er kun bunden. Løs blot 
dens Fødder og Hænder, saa skulle I se, hvad den kan 
gjøre. I ville forsvare den; lad den hellere forsvare sig 
selv! Lad den faa hele Ansvaret, alle Farerne, hele 
Æren ved Kampen; saa skulle I snart se, at den kan blive 
i Stand til at fritage eder for eders ængstelige Omsorg." 
Statskirken trænger til Kampe; den trænger til Farer. 
Derfor blive de Kristne sendte ud i Verden. Statskirkens 
Præster maatte være Engle, hvis de ikke tog Skade af 

den Beskyttelse, de faa. Og selv om man vil opretholde 
en Statskirke, er der visse Krav, som aldrig bør kunne 
stilles til nogen Borger fra Statens Side. Man maa al- 
drig kunne tvinge mig til at overvære Statskirkens Guds- 
tjeneste; aldrig til ved nogen som helst Handling, selv 
indirekte, at erkjende Statskirkens Myndighed; aldrig til 
at lade mit Ægteskab velsigne eller mine Børn døbe; 
og aldrig gjøre mine borgerlige og politiske Rettigheder af- 
hængige af Tilslutning til Statskirkens Dogmer eller Guds- 
tjeneste. — Dette var efter Vinets Opfattelse Indholdet 
af Eeligionsfriheden, og det var i den Retning, han øn- 
skede bestemte Udtalelser i det nye Charte, som man 
var i Færd med at give hans Kanton. 

Man havde foreslaaet at formulere Religionsfriheden 
saaledes, at den blev indrømmet alle de Kulter, „der 
ikke stred imod den offentlige Orden og Samfundsmoralen". 
Vinet indrømmer, at man derved har draget de rette 
Grænser for den religiøse JFrihed og for enhver Frihed i 
Almindelighed. Men han vil have, at denne Grænse enten 
skal antydes ved alle de Artikler, der sikre en Fri- 
hed, eller udelades ved dem alle. Hvis man føjede denne 
Begrænsning alene til Paragrafen om Religionsfrihed, 
vilde man deraf kunne drage den Slutning, at denne Fri- 
hed var farligere end andre, og at den lettere kunde blive 
Gjenstand for Misbrug; derved gav man Publikum en 
vis uudslettelig Fordom imod Kultusfriheden. Paa den 
anden Side kunde en Paragraf, affattet saaledes, give 
Regeringen Ret til at hindre Indførelsen af en Kultus, 
fordi den paa Forhaand mente, at den kunde stride imod 
den offentlige Orden og Samfundets Moral. 

Vinet gaar hele Tiden ud fra, at Statskirken indtil 
videre vil bUve opretholdt. Selv om den konstituerende 
Forsamling skulde falde paa andet, vilde den dog allige- 
vel bestaa, fordi Vanen, Agtelsen for Forfædrene, Over- 
leveringens Magt, Taknemmelighed for Tjenester i 
lange Tider — tusende Aarsager i Forening med den 
religiøse Trang vilde yde den et virksomt Værn. Jo 

større Frihed Borgerne havde til at skille sig fra denne 
Kirke, desto større Ære vilde de sætte i at tilhøre den. 
Selv om Forholdet imellem Stat og Kirke blev ændret, 
vilde Kirken dog kunde bestaa som Folkekirke; thi en Re- 
ligion kan være Folkereligion aden at være Statsreligion. 
Yinet er altsaa langt fra at fordre Statskirkens pludselige 
Ophævelse. Han mener kun, at Statskirkens Venner 
vilde faa en fastere Grund, hvis de, i Steden for prin- 
cipielt at hævde Statskirken, kun vilde forsvare den af 
Hensyn til de historiske Forhold. „Hvor retfærdig og 
fornuftig Adskillelsen af Stat og Kirke end kan være", 
siger han, „foreslaar jeg den ikke. Jeg hører til dem, 
der have ladet sig overtale til at tro, at Afskaffelsen af 
Slaveriet i Kolonierne, baade i Menneskehedens og i 
Slavernes egen Interesse, kræver en Udsættelse af om- 
trent seksti Aar. Hvorfor skulde jeg saa ikke gaa ind 
paa en virksom og ubegrænset Opretholdelse af en In- 
stitution, som aldrig, uden skrigende Uretfærdighed vil 
kunne sammenlignes med den, jeg nys nævnede; af en 
Institution, som, selv om den krænker Lighedens Prin- 
cip, ikke med Nødvendighed strider imod Frihedens 
Princip? Jeg kan derfor godt gaa ind paa, at Stats- 
kirken, fordi den er en almennyttig Institution, frem- 
deles faar en særlig Understøttelse af Staten. Men hvor 
skal Staten finde denne Folkekirke? Paa hvilke Tegn 
skal den kjende den? Ikke paa en vis Trosbekjendelse, 
som denne Kirkes Præster vedkjende sig og forkynde; 
thi den samme Bekjendelse kunde være Fane for af^ 
vigende Trossamfund. Dette Tegn er i ethvert Tilfælde 
utilstrækkeligt. Det sande Kjendemærke er dette: at 
Statskirkens Præster ere avtoriserede af et af Staten selv 
avtoriseret Samfund. Tiden vil føre til Oprettelsen af 
Frikirker; men indtil videre have Statskirkerne deres 
Mission, og de ville kunne udføre den, naar de faa Fri- 
hed til at røre sig." Vinet finder, at dét er rimehgt, at 
en Stat lønner Statskirkens Præster, som den selv har 
udvalgt blandt Mænd, der have opfyldt visse Fordringer; 

ved at lønne dem er den jo egentlig kun Fordeler af 
de Summer, som Folkets Fromhed skjænker til gudelige 
Formaals Fremme. I en Statskirke vil det efter hans 
Mening være umuligt at lade Præsterne vælge af Folket. 
Alle Kantonens Borgere ville nemlig være fødte Med- 
• lemmer af Kirken, da Kommune og Sogn falder sam- 
men. Følgelig burde dén kirkelige Valgret gives til alle 
de Individer, troende og ikke-troende, som bo indenfor 
et vist Omraade; men et Præstev&lg paa de Vilkaar vil 
kunne blive meget farligt. Man maa ikke herimod ind- 
vende, at jo alle Individer, baade troende og ikke-tro- 
ende, bidrage til Opretholdelsen af en bestemt Kultus; 
thi én Misbrug giver ikke Ret til en ny Misbrug, og 
hvem ser ikke, at den sidste er langt værre end den 
første? „Det er ikke nogen stor Dlykke, at jeg giver 
Penge ud til Fornødenheder, som jeg ikke har, eller til 
en Institution, som er mig ligegyldig; men at jeg tager 
Del i Valget af en Præst uden selv at høre med til 
Kirken, uden at den har Interesse for mig, eller naar 
den endog er Gjenstand for Modbydelighed hos mig, det 
krænker anderledes alvorlig den naturlige Billighed og 
har ganske anderledes alvorlige Følger. En Frikirke vil 
ganske vist heller ikke altid træffe gode Valg; men den 
er nu engang den bedste Dommer over sin egen Tarv 
og sine egne Fornødenheder. En Forsamling af troende 
Mennesker kan godt vælge en Præst; en Forsamling af 
Borgere kan godt vælge et politisk Ombud; men en til- 
fældig Samling Individer med forskjellig Tro er ikke i 
Stand til at vælge en Præst." Altsaa — saaledes frem- 
sætter Vinet til Slutningen i en Hovedsum sin Tanke 
— er Religionsfrihed nødvendig, for at Statskirken kan 
trives; og Statskirken maa selv være fri for at kunne 
staa sig i Konkurrencen. — 

Vi have betragtet dette lille Skrift saa nøje, baade 
fordi det betegner et_ Stadium i Vinets Udvikling, og 
fordi disse Tanker i og for sig ere værd at overveje. 
Dette Flyveskrift blev efterfulgt af forskjellige Bladartik- 

ler, der belyste Sagen nøjere, og under denne Belysning 
kom Vinet til at udtale profetiske Fremblik. Han siger 
saaledes:^) „Den nuværende Separatisme betyder endnu 
ingen Ting; men dersom Kirkens gamle Trældom varer 
ved, vil der blive banet Vej for en anden Spaltning, for 
en stor liberal, helt igjennem evangelsk, maaske endog 
national Spaltning. Det er nødvendigt, at Kirken er 
fri, og den vil blive det. Det er nødvendigt, at det n^jk- 
tende Hundredaar holder sine Løfter, og det vil holde 
dem. Gid Præsteskabet vilde se, at Stadfæstelsen af 
den gamle Ordning vilde være et frygteligt, maaske et 
dødbringende Slag for Kirken og det selv!" En anden 
af disse Artikler slutter han saaledes:^) „Vi maa gaa 
fremad. Mere end til Folkekirker trænge vi til en 
Folkereligion, en religiøs Folkefølelse, en inderlig Over- 
ensstemmelse imellem det borgerlige og det kristelige 
Liv, en hjærtelig Forening af Borgerne i Gud, deres 
Frelser; vi trænge til en Strøm af Tro, der kan udbrede sig 
i Samfundslegemet, til denne Enhed, som det er saa na- 
turligt at længes efter, men saa unyttigt at efterstræbe 
ved ydre Midler. Gjennem Frihed til Enhed! det 
er Kristendommens Devise. Denne Tanke rummer en 
hel Verden i sig." 

Den konstituerende Forsamling i Pays de Vaud 
havde imidlertid ikke Blik for denne Tankes Bigdom. 
Den forkastede Forslaget om Kultusfrihed, og Vinets 
og hans Venners Arbejde syntes spildt. 

IV. 

Den Virksomhed, som Vinet havde udfoldet i Lite- 
raturen, havde imidlertid henledet baade Udlandets og 
Indlandets Opmærksomhed paa ham. Fra Montauban 
kom der Tilbud om et Professorat i Moral og Veltalen- 
hed; fra Paris et Kald til Deltagelse i det protestantiske 

Evangelisationsværk i denne By. I Basel, hvor mange 
af de opvakte gjærne hørte ham prædike, tilbød man 
ham et Embede som fransk Tredjepræst, og endelig kom 
der fra Geneve en Kaldelse, der fortjener en nøjere Be- 
tragtning og Forklaring. 

I Geneve havde de kirkelige Forhold nemlig taget 
en mærkelig Vending i Løbet af kort Tid^). Den første 
Opvækkelse havde ikke blot affødt to Frimenigheder, den i 
Bourg de Four og Malans Kreds; men den havde ogsaa sat 
dybe Mærker indenfor selve Statskirken. Der var en- 
kelte Præster, som Gaussen^), Pra^sten i Satigny, der 
følte sig trosenige med de opvakte i Frimenighederne, 
og de vedligeholdt trods Bagtalelse og Mistillid Forbind- 
elsen med dem; men derimod fjærnede de sig mere og 
mere fra de rationalistiske og ligegyldige Præster inden- 
for Statskirken. Som disse Præster kom efterhaanden 
ogsaa flere Lægfolk til at staa. Opvækkelsen greb mange 
Steder forstyrrende ind i Familielivet og bragte Adskil- 
lelser imellem Mand og Hustru, Forældre og Børn. Der- 
for angreb man de opvakte som Fredsforstyrrere, og da 
Ami Bost tog til Gjenmæle imod disse Beskyldninger, 
blev der anlagt Proces imod ham. Hans Modstandere 
vilde have hans stærke Ord i Forsvarsskriftet for Op- 
vækkelsen dømte som Bagvaskelser, men det lykkedes 
ikke. Han blev nok dømt for „fornærmelige Udtryk mod 
et officielt Samfund" (o: Præsteskabet i Geneve), men 
det fremgik tydelig af Processen og Dommen, at disse 
fornærmelige Udtryk i Virkeligheden vare Sandheder. 
Derfor blev Processen et Nederlag for Opvækkelsens 
Modstandere, og Tallet voksede paa dem, som, uden at 
ville gjøre fælles Sag med de udtraadte, dog vilde holde 
fast paa den positive Kristendom. Disse Præster og 
Lægfolk betragtede Statskirken som en guddommelig Op- 



H. von der Goltz, S. 287 flg. 

2) Ved Siden af Gaussen stod ogsaa Præsten Coulin, der en 
Tidlang havde været reformert Præst i Frederits. 

dragelses-Anstalt, gjeimem hvilken Evangeliet blev bragt 
nær til alle. De saa' godt Statskirkernes Mangler, men 
disse vare for dem ingen Grund til Udtrædelse ; en saa- 
dan kunde først blive berettiget, naar Evangeliet ikke 
havde frit Løb i en Statskirke. Den Tid var dem imid- 
lertid nærmere, end de fleste tænkte. ^ 

Allerede i 1821 havde Gaussen dannet et Missions- 
selskab i Geneve, og det var Rationalisterne en Torn i 
Øjet. Han havde ogsaa vakt Rationalisternes Harme 
ved at udgive den helvetiske Bekjendelse, Schv^eizes 
gamle Symbol i); derved, at den kom i alles Hænder, 
saa' mange klart Forskjellen imellem den schweizerske 
Kalvinisme i det sekstende og i det nittende Hundredaar. 
For ^ at hævne sig nægtede man Missionsselskabet Til- 
ladelse til at laane Byens Kirker til Møderne, medmindre 
Rationalisterne ogsaa fik deres Repræsentanter i Be- 
styrelsen, og paa den Maade trængte man Gaussen og 
hans V^enner ud. Dermed slap Præsten i Satigny dog 
ikke. Han plejede ved sin Konfirmand-Undervisning at 
bruge Biblen i Steden for de gængse, lidet barnlige og 
meget rationalistiske. Katekismer. Det gav Anledning 
til Kirkestyrelsens Indblanding, og der udbrød en heftig 
Strid om den Sag, som til sidst bragte Præsteskabet i 
Geneve til at foreslaa Gaussens Afsættelse. Den kunde 
Rationalisterne dog ikke sætte igjennem; derimod flk 
de ham suspenderet paa et Aar. 

Denne Fremfærd fra Præsteskabets Side gav Gaussen 
og hans Venner Stødet til et nyt Skridt. Den 24de 
Jan. 1831 fremtraadte en Komité, dannet af Præsterne 
Gaussen og Galland og flere af de bedste Mænd i Ge- 
neve,, med Opfordring til at danne et evangelisk Sel- 
skab, der skulde \ære et Midtpunkt for Missionsvirk- 
somheden, for Biblens Udbredelse og i det hele for Op- 
lysningsarbejdet i kristelig Aand. Man antydede ogsaa 
saa smaat i Opfordringen, at man tænkte paa at aabne 



*) Jvfr. Parallelen i Holland, ovenfor S. 136. 

et Lokale til Ordets Forkyndelse i Geneve; og som en 
Indledning hertil begyndte Gaussen at holde gudeKge For- 
samlinger i sit Hjem hver Søndag Mten. Senere lejede 
hans Venner et rummeligt Lokale i Rue des Chanoines, 
hvor der ogsaa blev holdt en Ugedagstj eneste, og da dette 
snart blev for lille, tænkte man paa at bygge et Kapel. 
I denne store Virksomhed, som det evangeliske Selskab 
udfoldede, fandt Statskirkens Præster direkte Angreb paa 
sig og den statskirkelige Ordning, og Forbitrelsen voksede. 
Højdepunktet var naaet, da det rygtedes, at det evangeliske 
Selskab tænkte paa at danne en Præsteskole, „fordi 
de unge Mennesker, der tog til Akademierne i Geneve 
og i Frankrig for at berede sig til at blive Ordets Tjenere, 
dér bleve underviste i unitariske Lærdomme". Den 
nærmeste Anledning til dette nye Skridt var Udgivelsen 
af Prof. Cheneviéres dogmatiske Forelæsninger ^). Da 
de udkom, saa' man nemlig, at denne, Studenternes 
Lærer i Dogmatik, ligefrem bekæmpede Treenighedslæren 
og Arvesynden. Denne Opdagelse bragte et af det evan- 
gelske Selskabs Medlemmer til at skjænke 10,000 Francs 
til Oprettelsen af en Præsteskole, og med denne Sum 
som Grundfond besluttede Selskabet at føre Planen ud 
i Virkeligheden. Først hjemkaldte man Merle d'Au- 
bigné, der indtil Revolutionen i 1830 havde været Hof- 
præst i Bruxelles, og i ham fik den unge Præsteskole 
en Kirkehistoriker, der besad Lærdom, glimrende Frem- 
stillingsgave og en rig Fantasi. Derpaa henvendte man 
sig til Adolf Mono d, som vi siden skulle lære nærmere 
at kjende, og da han ikke kunde modtage Kaldelsen, 
indbød man Vi net. 

Han havde med stor Deltagelse fulgt Begivenhederne 
i Geneve, og han var bleven inddragen i Kampen i denne 
Kanton. En Beretning om Forholdene, som han havde 
indrykket i „Revue chrétienne" ^), var bleven kritiseret i 
Rationalisternes Organ, „le Protestant de Geneve", og 

^) Jvfr. ovenfor S. 280. 

2) Aftrykt i Liberté religieuse S; 93-119. 

det bragte Vinet til at skrive et Par Breve til Udgiveren* 
Det sidste af disse er mærkeligt, fordi det viser os, 
hvorledes Vinet dømte om „Præstefriheden", der i Ra- 
tionalisterne havde begejstrede Talsmænd. „De siger", 
svarer Vinet Geneves Rationalister^), „at de ville vandre 
under Biblens Fane. Biblen, mine Herrer, er hver 
troende Sjæls Symbol, Kilden til Helliggjørelse, den 
eneste Grundvold for den levende Kirkebygning. Men 
efter at denne guddommelige Bog er bleven mishandlet 
paa saa mange Maader, efter at man af den har ud- 
draget de mest modsatte Lærdomme, lige fra den yder- 
ligste Mysticisme til den fadeste Deisme ; efter at Biblen, 
hvor sært det lyder, er bleven et fælles Udgangspunkt 
baade for verdslige og troende, hvad betyder det saa, 
naar man siger: vor Læreregel som kirkeligt Samfund 
er Biblen? 1 Sandhed, det betyder intet! Det har in- 
gen bedre følt, end De selv, mine Herrer. Thi lige efter 
at have valgt Biblen til Vejleder søger De en Vejleder 
for Biblen. De maa have en Voldgiftsmand mellem Dem 
selv og Biblen, eller med andre Ord et Symbol; og dette 
Symbol er den offentlige Mening . . . Men den offentlige 
Mening kan en Dag blive træt af at dele med Biblen; 
ked af at skulle træffe Afgjørelser mellem de forskjellige 
Fortolkninger af den hellige Bog kunde den afvise dem 
alle og sige Biblen Farvel. Tro paa Biblen som en 
guddommelig Bog vil kun findes hos Mindretallet i 
Hjorden. Hvad ville I saa gjøre? Ville I følge -den 
offentlige Mening? Saa maa I sige Biblen Farvel. El- 
ler ville I beholde Biblen? Det tænker jeg; men saa 
maa I skille eder fra den offentlige Mening, miste denne 
Vejleder og udslette dette bevægelige Symbol". Han ud- 
vikler dernæst, hvorledes et kirkeligt Samfund uden Sym- 
bol er uden Exempel i Kirkens Historie og hgefrem en 
Utænkelighed. „Over alt, hvor Kirken har Liv og Virk- 

Ytringer om denne Sag, 

elighed, vil der opstaa et Symbol i den . . . Naar en 
Kirke opgiver sine Symboler, er det i Almindelighed, 
fordi den har forladt sin Tro, og det er, fordi Livet har 
trukket sig tilbage fra den; af denne Opløsning fremgaar 
imidlertid Livet paa ny; og de Medlemmer, som have 
bevaret eller gjenvundet Livet, samle sig omkring det 
gamle Symbol eller om et nyt Symbol, men altid om et 
Symbol; og det, som, med Navn af Kirke, vilde bestaa 
uden Symbol, dør". 

Det var ikke underligt, at det evangelske Selskab 
tænkte paa en Mand som Yinet, da det skulde danne 
sin Præsteskole. Derved kunde det blandt andet vise, 
at det ikke vilde gjøre fælles Sag med Separatismen: 
thi Vinet var jo Modstander af den separatistiske Aands- 
retning. Men Vinet var heller ikke til Sinds til at følge 
denne Kaldelse. „De trænger i den Kamp, som 
forestaar, til stærke Mænd, til vel forberedte Mænd, til 
Mænd, 'som forene Videnskaben med Dyden. De træng- 
er til Theologer, til Lærde, som ere udrustede med 
^alle Vaaben; som kunne gjøre Fyldest, ikke blot i en 
enkelt, anvist Kreds, men i en Mængde paatrængende 
Tilfælde og Omstændigheder, som man ikke kan forudse. 
En saadan Mand er jeg ikke. Mine Aandsævner og le- 
gemlige Kræfter ere for smaa til denne Opgave. Men De 
trænger frem for alt til troende Mænd, fuldkomne Kristne, 
prøvede Tjenere. Søg dem andensteds, mine Herrer! 
De véd ikke, at den, som De vil kalde til deres hellige 
Krig, er en Kristen, der endnu næppe er ved Begynd- 
elsen; at der er store Huller i hans Tro, og især i hans 
Liv; at han ikke gaar^ men at han vakler; at han ikke 
taler, men kun stammer; at han ikke har Vilje, men kun 
Lyst til at ville" ^). Et Afslag i saadanne Udtryk gjorde 
kun det evangelske Selskab end mere begjærlig efter at 
faa Vinet som Medarbejder ved sin Præsteskole; men 
en ny Henvendelse var ogsaa forgæves. Saa maatte man 

gaa til Tyskland. Tholuck og Hengstenberg anbefalede 
Steiger for det ny Testament. Håvernick for det 
gamle Testament. Merle d'Aubigné overtog Kirke- 
historien, Galland den praktiske Theologi, og Gaussen 
lovede senere at overtage Dogmatiken. 

Saa snart Præsteskolen var dannet, skred Genéves^ 
Præsteskab ind imod de Deltagere i Foretagendet, som 
vare indenfor dets Rækkevidde, Oprettelsen af Præste- 
skolen blev nemlig set som et ligefremt Angreb paa det 
bestaaende Kirkeregimente, og derfor foreslog man at af- 
sætte Gaussen som Præst i Satigny og at forbyde ham^ 
Merle d'Aubigné og Galland at udføre præstelige For- 
retninger. Forslaget gik igjennem, og Rationalisternes^ 
Glæde var stor. Vinet har imidlertid i den ovenfor om- 
talte Fremstilling af disse Begivenheder ^) skrevet følgende 
Bemærkning, med hvilken det vist havde sin fulde Rigtig- 
hed: „Den Glæde, som Gaussens Modstandere føle, er me- 
lankolsk ; hans Venners Sørgmodighed straaler derimod af 
Haab. Alle ere enige om, at Afsættelsen af en saadan 
Mand og Forbudet mod de to udmærkede Mænd, der 
ere ramte tillige med ham, kun er en simpel Forflyttelse ; 
denne Fremfærd vil kun aabne et andet Virksomheds- 
omraade for dem. De nationale Institutioner trænge 
mere til dem, end de trænge til hine ; deres individuelle 
Magt er en Arne, hvis Tiltrækning kun vil vokse ved 
den isolerede og uafhængige Stilling, som man nu har 
anvist dem". Den nærmeste Tid viste, at Vinet havde 
set fuldkommen rigtig. Med Dannelsen af Præsteskolen og^ 
Gaussens Afsættelse vare Tærningerne kastede, og den 
frikirkehg sindede Kreds i Geneve holdt sig rede til 
Overgangen over den Rubicon, der skiller Statskirken fra. 
Frikirken. Men det varede en Stund endnu, inden en 
egentlig Frikirke blev dannet. Foreløbig virkede det 
evangelske Selskab og dets Venner so!n en stor Forening 
for indre Mission i Geneve ; men Blikket var tillige rettet 

paa Frankrig. Det evangelske Selskab sendte ikke faa 
Kolportører og Evangelister ind over den franske Grænse, 
og de mældte hjem baade om Trængsler og om Erob- 
ringer fra Romerkirken. — 

Vinet blev altsaa i sin beskedne Stilling^ i Basel. 
Han prædikede oftere og udgav ogsaa et Bind Prædikener, 
der blev læst med Glæde af kristelig sindede Kredse, om- 
end ikke just af de saakaldte opvakte. 1 1829 havde Malan 
under Paavirkning af Opvækkelsens Dømmesyge skrevet 
til Vinet: „De viser, at Sandheden i Jesus Kristus kun 
er Dem ufuldkommen bekjendt, og at den sønlige Ud- 
kaarelses Aand endnu er Dem fremmed".*) I sit Afslag 
til Merle d'Aubigné mindede Vinet om denne strænge 
Dom, som han for øvrigt i sin Beskedenhed ikke vilde 
und^rkjende ; han var tvært imod noget pint af at have gjort 
Opvækkelsen Uret i sine tidligere Aar. Da der derfor 
ved Gurtats Død kom en Lejlighed til at gjøre en B;e- 
traktation, benyttede Vinet den. Han lod i Marts 1832 
i et af Lausannes Blade indrykke følgende Erklæring *) : 
1) „Da jeg fremstillede Konventet i B;olle som noget nyt og 
som en sælsom Blanding af Ydmyghed og Hovmod^), dømte 
jeg uden at kj ende Opvækkelsen, og jeg fældede endaarlig 
Dom. 2) Da jeg tillagde visse Personer den Plan at danne 
en Sekt og at grunde Konventikler, fældede jeg en 
dumdristig Dom. 3) Da jeg forsvarede Curtat imod et 
Angreb, der syntes at tvivle om hans kristelige Karakter, 
tænkte jeg ingenlunde paa at føre Forsvar for noget af 
det, han havde skrevet". Denne Erklæring var en Til- 
fredsstillelse for Vinets Retfærdighedsfølelse og Sand- 
hedskjærlighed; men der var naturligvis mange, som 



') Rambert S. 228. En opvakt af en anden Art, Darby, 

fandt den i høj Grad overflødig. For ham selv var den 
en Nødvendighed. Hans Dagbog viser, hvor nøje han 
tog det med alt, hvilke Skrupler han kunde gjøre sig, og 
hvilke Anfægtelser han maatte gjennemgaa« Netop i 
hin Tid, da hans Navn blev nævnet med Ærbødighed 
og Hæder saa mange Steder, og da der kom den ene 
Kaldelse efter den anden, skrev han i sin Dagbog: 
„Naar man er lykkelig, rost, baaret oppe' ved den offen- 
lige Yndest, bør man stadig bede: „Herre! giv mig en 
Torn af din Tornekrone!"^) 

, Hvis Vinet, som vi ikke kan tvivle om, i de Aar 
oftere har bedet denne Bøn, saa er han bleven bønhørt. 
De politiske Forhold i Schweiz, hans trælsomme Skole- 
liv, hans vaklende Helbred og økonomiske Trængsler 
kastede store Skygger over hans Liv. Det hjalp kun lidt, 
at man i 1836 ^orde ham til Professor i fransk Literatur 
ved Baseler-Universitetet, da han ikke samtidig blev fri 
for de sløvende Skoletimer, for den daglige Vandring 
„fra Substantiv til Participium og fra Participium til 
Substantiv". Derfor slog han endelig til, da der i 1837 
kom en Kaldelse til Professoratet i praktisk Theologi ved 
Akademiet i Lausanne. Han har selv gjort rede for, af hvil- 
ken Grund han denne Gang gav efter ^): „Mit Liv fordærves 
og udslukkes ved mine daglige Forretninger og ved min 
afsondrede Stilling. En Del af mit Væsen sløves og 
slappes. Den Ensomhed og den Uafhængighed, i hvilken 
•jeg har levet, have været til Nytte for mig, og dette Liv 
er mig endnu meget behageligt og bliver det mere; men 
det er netop det, som ængster mig. Hvis det ikke nu 
er for silde, trænger jeg til en Tid med en stærkere 
Følelse af et Ansvar, med en hyppigere og mere æggende 
Berøring med Ting og Personer, med en hel Menneske- 
tilværelse, med flere intellektuelle og moralske Farer, 
med Omstændigheder, som sætte mig i Bevægelse og vække 

mig. Alt dette støder mit naturlige Menneske bort fra 
Lausanne, men drager mit bedre Jeg derhen." 

Den 1ste Novbr. 1837 var en festlig Dag for det 
lille Lausanne; da kunde dets Akademi byde to betyde- 
lige Mænd velkommen. Den ene var Vinet, der nu 
vilde opslaa sin Bolig der; den anden var en fremmed, 
som kun for et Aar ombyttede Genfersøens Stilhed med 
Parises Travlhed for at faa Ro til at lægge Haand paa 
et stort Arbejde. Samine Dag som Vinet blev indsat, 
blev ogsaa Sainte Beuve hilset som Gjæsteven af den 
lærde Republik i Lausanne, i hvis Midte han vilde ar- 
bejde paa sin Skildring af Port Royal. Vinets Tiltrædel- 
sesforelæsning^) var baade et Program og en Bekj end- 
else, og navnlig hørte man med Opmærksomhed følg- 
ende Udtalelser om Opvækkelsen: „Det er umuligt at 
miskjende, at denne har fremdraget, vel ikke af Graven, 
men af Mørket, nogle Stykker, der vare gaaede af Brug 
i det e vangelske System . . . den har gjenopfrisket Lær- 
dommen om den Hellig- Aand, og derved har den igjen 
givet Indhold i Ord som „Gjenfødelse" og „Omvendelse", 
der saa længe har været tomme og døde". Han ud- 
viklede dernæst Fortrinene og Manglerne ved „Opvækkel- 
setis" Prædikener og fremstillede Kristi Prædiken som 
det store Forbillede, fordi den paa én Gang var jævn og 
dyb, dogmatisk og ethisk, og fordi Han stod i det rette 
Forhold til sit Land og sin Tid. Med dette Program 
overtog Vinet en vigtig Plads i sit Fædrelands Kirke, 
og navnlig blev hans Forhold til „Opvækkelsen-* af Be- 
tydning baade for ham og den. Den strænge Majlov 
af 1824, der havde overlevet Revolutionen i 1830, var 
endelig bleven ophævet, men der var religiøs Spænding 
nok i Kanton Pays de Vaud. „Medens en talrig Skare," 
siger Rambert ^), „var samlet om Vinet i den akade- 
miske Festsal, kunde man paa Gaderne og Kaffehusene 
høre mindre smigrende Udtalelser; man mærkede, at 

>* 



4er var to Folk i dette ene". Vinet havde ogsaa 
selv en Følelse af, at hans Gjerning i Lausanne kunde 
blive stormfuld, og der var mere end én af hans Tilhørere, 
som gik hjem den Dag -med det Indtryk, at Vinet vilde 
blive „Chefen for Momierne".^) 

Den nye Forfatning af 1831 havde bestemt, at alle 
de gamle Love og Ordninger, som skrev sig fra den 
Tid, da Bern paavirkede Kantonen saa meget, skulde 
gjennemses i Løbet af ti Aar. I Kraft af denne Be- 
stemmelse blev saaledes Akademiet i Lausanne omordnet 
i 1838, og samtidig begyndte man at tænke paa Stats- 
kirkens Omdannelse. For at bane Vej for en saadan 
blev Spørgsmaalet først henstillet til Præsternes Over- 
vejelse, og Vinet blev valgt til Medlem af det Udvalg, 
som skulde drøfte denne Sag. Ikke uden Ængstelse 
tog han Del i disse Forhandlinger, og hans Dagbog 
bærer Spor af de indre Kampe, som disse Drøftelser 
voldte ham. Saaledes staar der én Dag: „Diskussion 
om Foreningen af Stat og Kirke. Jeg har taget Ordet 
og talt daarlig. Jeg frygter for — : i det mindste til- 
syneladende — at have været utro imod mine Principer 
med Hensyn til det religiøse Samfunds Uafhængighed". 
Da vi have hans Tale for os^), kunne vi forstaa hans 
Skrupler. Han afviste en abstrakt Undersøgelse om 
Kirkens Forhold til Staten og tog sit Udgangspunkt i 
de foreliggende Forhold, flan krævede, at Kirken skulde 
føre sit eget Liv og have sin egen Styrelse. I en Tale 
et Par Dage senere®) gjorde han et Forslag, der kunde 
forhale Adskillelsen af Stat og Kirke, og han sagde 
ligefrem, da der var foreslaaet at give Lægmænd større 
Indflydelse paa de kirkelige Anliggender: „Netop fordi 
jeg har andre Synspunkter og andre Ønsker end Adskillel- 
sen af Stat og Kirke, stemmer jeg for, at Kirken skal være 

fri ; jeg stemmer for, at den skal styre sig selv ; jeg stemmer 
for, at Hjorden skal tages med paa Raad". Og han, 
Individualismens Talsmand, taler Samfundets Sag, naar 
han siger: „Kunne vi ikke gjøre den individuelle For- 
kyndelse mere virksom ved, hvad man kunde kalde, en 
kollektiv Forkyndelse? Præsten prædiker; skal hele Kirken 
ikke prædike ? Kan der ikke midt i denne Individualisme, 
som spreder Samfundets Kræfter, med Guds gode Vilje 
være Udsigt til, ' at en Slags Forening, ikke af Interesser, 
men af Samvittigheder, kan lykkes og sejre? Have vi 
netop ikke en Tid, i hvilken det religiøse Liv bør ud- 
folde sig og, uden at miste sit væsentlige Præg, blive et 
kirkeligt Liv?"^) Med disse og lignende Udtalelser 
for Øje forstaar man Skrupien i Dagbogen. Men man 
bør vistnok ikke se disse Ytringer som et Vidnesbyrd 
om, at Vinet har svigtet sin Fane, men kun om, at han 
ikke var kommen til et afgjørende Resultat i denne 
Henseende. ^) 

Det lykkedes ikke Vinet at vinde Flertallet i Ud- 
valget for sin Tanke om Lægmænds Tilkaldelse til Kirke- 
styrelsen, men Statsraadet forelagde ikke desto mindre 
i Januar 1839 det store Raad et kirkeligt Lovforslag, 
der væsentlig gik i samme Retning som Vinets Ønsker. 
Det mødte imidlertid Modstand baade hos Præster og Læg- 
folk, og navnlig fra disses Side blev der stillet det Forlang- 
ende, at man skulde afskaffe den gamle helvetiske Be- 
kjendelse, som Pays de Vauds Præster endnu stadig 
lovede at følge som Læreregel. Man fandt, at Stats- 
kirken ogsaa burde være et (aandeligt) Demokrati og som 
saadant, ligesom alle andre Demokratier, være undergiven 
Flertallets Vilje. Denne Betragtning kaldte paany Vinet 
frem til Bekæmpelse af „Præstefriheden^^ Til dem, der 
alene ville have Biblen som Symbol, siger han*): „Guds 
Ord kan uden Tvivl i sig selv kun forstaas paa én 

Maade; men Mennesker have lusende Forstaaelser af det. 
Det er dog kun vor, ikke Biblens Skam*^ Han udvikler, 
hvorledes enhver i Biblen kun finder det, han vil finde; 
hvorledes enhver i Grunden bar sin egen Bibel. Med 
Symbolet gaar det derimod ikke saa let. Det kan være 
mere eller mindre fuldkomment; men det taler i det 
mindste tydeligt. Baade Samfundet, som kræver Løftet, 
og Præsten, som aflægger det. véd, hvad det gjælder, 
naar Præsteløftet aflægges. „Bekj endelserne, der ere 
Udtryk for eller Frembringelser af et Liv, ere ganske 
vist ikke Livet og« give heller ikke Livet. De kunne 
ikke hindre Lærdommen og Sæderne i at forfalde. Man 
har set Præster, ja hele Præsteskaber, som stod under 
et meget evangelsk Symbols Regimente, reducere deres 
Dogmatik til Guds Tilværelse og Sjælens Udødelighed. 
Men Sammenstødet med disse samme Bekjendelser 
retter ved givne Lejligheder en levende Appel til Sam- 
vittighederne. Deres fastsatte Gyldighed, deres Fast- 
holdelse kan vel til en vis Tid maaske kun fremkalde faa 
kj endelige Virkninger. Men Opretholdelsen og Opgivelsen 
af dem ere altid to alvorlige Begivenheder, eller for at sige 
det rent ud: to Revolutioner. Symbolet er det mest av- 
tentiske og lovlige Baand imellem Kirken og Regeringen. 
Man taler om en Statskirke, men hvem har set den? 
Hvad er det, som viser, at den er til? Vore Templer? 
Vore Templer, som staa aabne for alle og enhver, som 
fyldes og tømmes i Forhold til den, der indtager Taler- 
stolen; som aldrig besøges af en stor Del af de Personer, 
der regnes for at høre med til Statskirken! Præsteskabet? 
Disse Personer kunne helt og pludselig skifte uden at 
tage Kirken med sig; ellers maatte man jo indrømme, 
at Præsteskabet er selve Kirken. Den Løn, som Staten 
tilsikrer Kirkens Tjenere? Men hvomaar er det blevet 
saa, at Penge, og Penge alene, danne en Kirke? Disse 
Præster faa ikke Betaling for intet, eller for en Gjerning, 
der hværken har Grænser eller Navn; de ere ikke valgte 
uden Vilkaar; der er en Kontrakt imellem dem og 

Staten. Og hvilken Kontrakt ? Staten betaler, og Præsten 
prædiker; men hvad prædiker han? Evangeliet? Ka- 
tholikerne paastaa ogsaa, at de prædike det, og de høre 
dog ikke med til Statskirken; Sekterne paastaa det og- 
saa, og de høre heller ikke med. Det er, fordi disse 
og hine mene at prædike det i en anden Betydning, 
end vi gjøre det. Det er denne Betydning, som skiller 
os. Men den har vel faaet et eller andet Udtryk, og 
det Dokument, i hvilket det er sket, vil være Stats- 
kirkens Særpræg, dens Navn. Dette Dokument findes; 
det er for os den helvetiske Bekj endelse." Dernæst viser 
Vinet, hvorledes dfenne Statskirkens Opretholdelse er garan- 
teret ved den ny Forfatning, og det udtrykkelig „som den 
evangelisk-reformerte Statskirke" ; men man kunde, siger 
han ironisk, maaske ændre denne Paragraf i Grundloven og 
i Steden for vedtage én, der lød saaledes : „Loven ordner 
Forholdet imellem en eller anden Kirke og en eller anden 
Stat." Men hvis man saa .forlangte, at Folket skulde gaa 
ind paa en saadan Ændring, vilde det i Virkeligheden 
være et Forlangende om Brud med den evangelisk- 
reformerte Kirke, og der burde da ikke i Grundloven 
staa noget om en Statskirke, men blot: „Kanton Pays 
de Vauds Deling i 160 Sogne opretholdes, og hvert af 
disse Sogne har B;et til en Præst, som underholdes af 
Staten." 

Trods Vmets Kritik vedtog det store Raad alligevel 
det forelagte Udkast, der afskaffede Forpligtelsen paa den 
helvetiske Bekjendelse. Ved Loven af 14de Decbr. 1839 
fik Præsteløftet den Form, at Kandidaten aflagde Ed 
paa „at prædike Guds Ord purt og rent, saaledes som 
det er indeholdt i den hellige Skrift" ^). Der blev til- 
lige indført -en Slags Examens-Kommission , som hvert 
Aar skulde prøve Kandidaterne til Præsteembedet og 
afgjøre Spørgsmaalet om deres Modenhed. Da denne Lov 
var vedtagen, skrev Vinet, under Overskriften „en kirkelig 

Revolution", en Bladartikel ^), i hvilken han udviklede, 
at det nu var slaaet fast, . at Pays de Vaud havde to 
Kirker, hver med sit Symbol; og han saa' i denne kirkelige 
Revolution en rehgiøs Krise, der ikke, som mange troede, 
var en Slutning , men kun , en Begyndelse ^). I Breve 
bruger han endnu stærkere Udtryk, og i dem udtaler 
ha*Q bange Anelser om en politisk Revolution^). I den 
Tid, der gik hen, inden den nye December-Lov den 
1ste Januar 1841 traadte i Kraft, blev Vinet ikke 
mildere stemt over for den. Denne Mellemtid bragte ham 
tvært imod til end mere at indse det fordærvelige i den 
nye Ordning. December-Loven havde saaledes bestemt, 
at der skulde være en Slags Jury, som skulde afgjøre, 
hvorvidt en af Kirkens Lærere overskred Præstefrihedens 
Grænser, Denne „jury de doctrine" skulde dannes 
af Præster og have Ret til at fælde Dom i de enkelte 
Tilfælde; men den skulde ikke have Ret til at rejse 
Anklage; det kunde kun den borgerlige Magt gjøre. 
Mod denne Bestemmelse i Loven retter Vinet en ny og 
skarp Dadel*). „Jeg ser,^* siger han, „i Juryen Vilkaar- 
ligheden, brugt som Lægemiddel mod Anarkiet, og det 
er Præsterne, som man vil sætte til at anvende dette 
Lægemiddel ! Den Mission, som Loven giver dem, er at 
dømme uden Lov ; og at dømme uden Lov er det samme 
som at forfølge." Han vidste, at „aandelig Despotisme" 
altid vilde være en Fristelse for Præsteskabet, og at i 
kirkelige Hænder Magt og Forfølgelse kunne ligge meget 
nær ved hinanden. Der var imidlertid nogle, som mente, 
at denne Jury aldrig vilde faa noget at gjøre; men det 
kunde ikke forsone Vinet med den. Her gjaldt det for 
ham om at staa imod Begyndelserne. 

I den Tid, da det store Raad var sysselsat med de 
forberedende Skridt til December-Loven af 1839, var 

Vinet selv i Færd med et betydningsfuldt liters^rt Arbejde, 
der viser, hvorledes han under disse trykkende kirke- 
politiske Forhandlinger var ført mere og mere bort fra 
Forstaaelse med Statskirken. I 1833 havde Hr. de la 
Rochefoucauld udsat en Præmie af 500 Frcs. for den 
bedste Besvarelse af det Spørgsmaal: „Er det en Pligt ^ 
for ethvert Menneske at søge at danne sig en Over- 
bevisning i religiøse Sager og altid at rette sine Ord og 
Handlinger efter denne?" Vinet følte strags Lyst til at 
give sig i Lag med denne Opgave, men Sygdom og 
Forretninger hindrede ham længe deri. Først i Marts 
1839, lige i det Øjeblik, da Dommerne i Paris tænkte 
paa at erklære Fristen for udløbet, fordi der ingen havde 
mældt sig, sendte Vinet dem sit store: „Essai sur 
la manifestation des convictions religieuses, 
et sur la separation de Téglise et de Tétat, envisagée 
comme conséquence nécessaire et comme garantie du 
principe" ^). I Mødet den 21de April kronede Selskabet 
for den kristelige Moral dette Skrift, men der gik tre 
Aar hen, inden det kom til at foreligge helt trykt. 
Enkelte Brudstykker saa' dog Lyset i et Par Tids- 
skrifter, og med deres Fremkomst begyndte allerede 
Drøftelsen af dette betydningsfulde Arbejdes Indhold. 

Det falder i to Hoveddele, der kun staa i en noget 
løs Forbindelse med hinanden: Om Pligten til at be- 
kjende sin religiøse Overbevisning, og: Om Institutionerne 
i deres Forhold til Vedkj endelsen af de religiøse Over- 
bevisninger. Vinet viser først, at det er en absolut 
(moralsk) Pligt at bekjende sin religiøse Overbevisning. 
Menneskeheden maa hævde, at den enkelte har den Pligt 
altid at være sand, i Handling, i Tale, i Tavshed og 
Ord, positivt og negativt. Solon kaldte den en daarlig 
Borger, som ikke vilde tage Parti i urolige Tider; 
Samfundet vil kalde den en daarlig Borger i Aandens 
Republik, som tier stille om de Spørgsmaal, der ere 

oppe i Tiden. Bekjendelsen er en Pligt baade imod 
Samfundet, Næsten, Gud og vor egen Overbevisning. 
„At vide, hvad vi tro, er at kjende, hvad Vi ere"^); 
derfor er Bekjendelsen en Pligt imod Samfundet. Kjærlig- 
heden gjør den til en Pligt mod Næsten, Taknemmelig- 
heden for den religiøse Overbevisnings Gave gjør den 
til en Pligt imod Gud. Og endelig er Bekjendelsen en 
Pligt imod os selv; ingen har rigtig en Overbevisning, 
før han har vedkjendt sig den; som Mangel paa Luft 
kvæler Flammen, dræber Undladelse af Bekjendelsen 
Sandheden. Den religiøse Overbevisning er den Talent, 
der ikke maa nedgraves i Jorden. Man vilde imidlertid 
gjøre Vinet Uret, hvis man mente, det var hans Tanke, 
at ethvert Menneske skulde „bære Hjærtet frem paa en Præ- 
senterbakke". Sandheden er, siger han, en Perle, der ikke 
skal nedtrædes af profane Fødder; det kan stundum være 
nødvendigt at vise sin Agtelse for den og at skaflfe den 
andres Agtelse ved at omgive den med en betydnings- 
fuld Tavshed. En dyb og alvorlig Tro lærer baade den 
rette Frimodighed og den rette Tilbageholdenhed; den 
lærer os at give Sandheden Æren og ikke at kaste vore 
indre Oplevelser i Grams til en nysgjerrig Omverden. 
Sjælen har, ligesom Legemet, sin Blufærdighed, og en 
levende Tro gjør denne Blufærdighed mere fin og frygt- 
som. Enhver Kristen er et Tempel for den Hellig- Aand, 
men hvert af disse Templer har sin Forgaard og sit 
Allerhelligste. Men med dette Forbehold, der jo egentlig 
kun gaar ud paa at kræve den rette Takt i Bekjendelsen, 
stiller Vinet denne op som en Fordring til alle. Han 
siger ^: „Jeg bar ikke udtalt, at jeg blot vilde drive 
de kristelige Overbevisninger, den orthodoxe Tro, til 
frejdig Bekjéndelse; mine Ord gjælde alle Overbevis- 
ninger. Jeg er Repræsentant for alle eller for ingen. Jeg 
er kommen for at aabne eller lukke Munden paa alle. 

Hvis jeg vilkaarlig vilde stille mig paa det orthodoxe 
Standpunkt og paalægge den absolute Vantro Tavshed, 
saa vilde jeg, under Paaskud af at tale Bekjendelsens 
Sag i Almindelighed, kun have talt for min egen Frihed 
med Udelukkelsen af alle andres". „Det, ikke at tro, 
hvad I tror, er det efter eders Mening det samme som ingen 
Tro at have? Jeg véd meget godt, at der kun er én Tro, 
som frelser; men her afhandle vi en anden Sag. At 
sige , at Troens Gjenstand hværken er stærk eller bære- 
kraftig, det er ikke det samme som at sige, at Troen 
ingen Gjenstand har." Vinet er ikke bange for disse 
Aabenbarelser af Hjærtets skjulte Tanker, fordi han har 
en stærk Tro paa Sandhedens Sejr; og til dem, der 
ville sige, at Bekj endelsen fremkalder Strid og Uro, 
svarer han^): „Mennesket er skabt saaledes, at han tror, 
alt er værst, hvor der er mest Larm; og naar han ikke 
hører Larm, er han rolig. Derfor maa man altid ønske, 
at der er nogen Larm i Guds Kige. Hvad mig angaar, 
kj ender jeg ikke noget værre og mere afskrækkende, end 
naar enhver Larm er borte. Det er sandt, at Fri- 
modigheden fremkalder Larm, og det gjør Fordølgelsen 
ikke. Ja vel! men Frimodigheden er dog Frimodighed, 
og Fordølgelsen er Fordølgelse ; i disse faa Ord har jeg 
sagt alt." 

Religionen er, udvikler Vinet videre^). Livet i vort 
Liv. En Kjristen bekj ender sin Tro, hver Gang han 
beviser noget eller stemmer i afgjort kristelig Aand. 
Hele hans politiske Optræden er saaledes et Symbol, ved 
hvilket, hvad enten de hellige Navne nævnes eller ikke, den 
Kristne bekj ender eller fornægter. Vinet nævner Wilber- 
force som et Exempel paa en Politiker, der intet har 
tabt, men tvært imod vundet ved altid at bekjende Prin- 
cipet for sine Handlinger. Det samme var ogsaa Tilfældet 
med den unge Staél. I et Menneskes Religion er der, 
hedder det, to Elementer: Tro og Kultus. Troen er indi- 

viduel, Kultus er det ikke udelukkende. Man danner ikke 
Samfund for at tro, men man danner Samfund for at 
tilbede. Tilbedelsen har vel sit Midtpunkt i Individet, 
men den Følelse, af hvilken Tilbedelsen fremgaar, peger 
ud efter. Den søger Sympathi Hver Religion har Spiren 
til et Samfund i sig, og jo mere aandig Religionens 
Princip er, desto inderligere er det Samfund, den vil 
fremkalde. Det er en væsentlig Fornødenhed for alle 
Religioner, at danrfé et religiøst Samfund. Den sande 
Religion er ikke en individuel Sandhed, men en men- 
neskelig Sandhed, en Sandhed for alle Mennesker. Sam- 
fundet kræver en Overensstemmelse i Grundvolden, men 
det kan taale Afvigelser paa mindre væsentlige Punkter, 
og det kræver hverken Fordølgelse eller Tavshed med 
Hensyn til disse. Det kræver netop Frimodighed med 
Hensyn til dem; thi en fuldkommen og gjennemført 
Overensstemmelse er kunstig og usand. Derfor kan den 
enkelte trøstig tilfredsstille sin Trang til Samfund. Men 
vé det Samfund, der vilde foretrække død Ensformighed 
for levende Enhed! Men vé ogsaa det Menneske, der 
vilde danne sig selv en Kirke, eller som vilde kræve, at 
den Kirke, der kunde regne ham med til sine Med- 
lemmer, skulde være ganske, som han selv er! „Det kunde 
koste, det tilstaar jeg, en stræng og fin Aand meget at 
skulle give sit Samtykke til Regler og Skikke, som ikke 
ere efter hans eget Hoved, at læmpe sig efter altfor vage 
eller altfor udprægede Former og at føje sig efter det 
vilkaarlige og det konventionelle — og en saadan Nød- 
vendighed foreligger utvivlsomt i ethvert Samfund; thi 
ethvert regelmæssigt Samfunds Væsen kræver Former, 
som Tiden gjør mere og mere ubøjelige, og hvis Betyd- 
ning ændres eller gaar i Glemmebogen ; Tanken bliver 
Ord, Aanden et plumpt Bogstav, Skikken Lov, Tiden 
Myndighed, Overbevisningen Fordom, Mennesket et In- 
strument — det véd alle Mennesker. Men ikke desto 
mindre er baade Nødvendigheden og Fordelene ved 
Samfundet indlysende. I Institutionens Skjød ligger der 

skjult en Kraft, som ved lykkelige Kriser bøder paa og 
fornyer Livet, Bevægelsen og Friheden. Det ligger altid 
i de levende Overbevisningers Magt at hindre saadanne 
Forsteninger, ved det meget simple Middel, at holde sig 
frie og at udtale sig med Frimodighed. Dersom enhver 
lyttede til og agtede sin egen Samvittighed, saa vilde en In- 
stitution aldrig opsluge Individualiteterne, og saa vilde 
den aldrig komme til at staa som et Mindesmærke om 
Fordom og Meningstyranni. 

Det andet Afsnit af Vinets Essai indledes med en 
Undersøgelse om Forfølgelse og Beskyttelse. Det er en 
Selvfølge, at Vinet fordømmer enhver Slags Forfølgelse. 
Naar Samfundet med sin Myndighed har forsøgt at 
tvinge Overbevisninger til Tavshed, har den kun naaet 
at kvæle de svage Samvittigheder og at ægge de stærke 
til større Modstand. Men Samfundet skal heller ikke be- 
skytte *). Naar Staten antager én Religion, støder den i^ke 
blot andre til Side og forfølger dem, i det mindste ne- 
gativt; men den vil ogsaa forfølge i selve den begunsti- 
gede Religions Skjød en eller anden Nuance i Lærdom- 
men, hvis Skadelighed den kun kj ender fra Flertallets 
Oplysninger . . . Staten kan ikke frit, paa en abstrakt og 
summarisk Maade, antage den Religion; til hvilken den 
knytter sig; den antager den med alle dens Artikler, 
Dele og Underafdehnger. Beskyttelse og Forfølgelse ere 
kun Former for den samme Idé og Følger af det samme 
Princip, det Princip, som sætter den religiøse Overbevis- 
ning i et eller andet Fqrhold til det borgerlige Sam- 
fund. Dersom dette Princip ikke havde været slaaet 
fast, vilde man aldrig være faldet paa, hværken at be- 
skytte eller at forfølge for Troens Skyld. Men ved at 
tage Del i de religiøse Spørgsmaal handler og lader 
Staten, som om den l^avde Religion. At det kun er et 
Skin, staar aldeles fast for Vinet. „Hvis Staten har en 
Religion, har den ogsaa en Samvittighed; hvis den har 

en Samvittighed, hvorledes vilde saa Individets Samvit- 
tighed kunne faa Ret mod Samfundets? Samvittigheden 
er en Suveræn i Mennesket, hvorfor skulde den ikke 
ogsaa være det i Samfundet? Ene med sin Samvittighed 
byder Mennesket Samfundet Spidsen; men hvorledes skulde 
Mennesket opføre sig over for Samfundet, hvis dette, som 
Samfund, havde en Samvittighed? Det er umuligt at 
sætte Suverænetet mod Suveræn etet, Almagt mod Almagt; 
det er umuligt at antage, at der ud af alle de individuelle 
og forskjellige Samvittigheder skulde komme en Samfunds- 
Samvittighed. Nej ! hvis Samfundet har en Samvittighed, 
har Individet ingen; og da Samvittigheden er Religi- 
onens Sæde, kan man sige, at Individet ikke er religiøst, 
hvis Samfundet er det" ^). 

I det følgende undersøger Vinet saa det Spørgs- 
maal, om Samfundet er et Væsen eller blot en Personi- 
fikation. Han siger: ^Samfundet er ikke et Væsen. Et 
billedligt Udtryk skifter ikke Natur og bliver ikke en 
Person, fordi det personificeres i Samtalen." Derfor er 
det i Grunden urigtigt, naar man tillægger Samfundet, hvad 
der kun tilkommer Individet. „Naar man taler om oflfent- 
lige Stemninger, naar man paakalder den offentlige Sam- 
vittighed, menes der enten alles eller et stort Flertals 
Stemninger og Samvittighed, og naar Samfundet synes 
at give disse Stemninger et Udtryk ved Love, har det 
for sit eget Vedkommende hværken Følelse eller Vilje; 
det er kun den Sfære, i hvilken disse Stemninger fremkalde 
Handlinger, Midlet, ved hvilket de vinde Udbredelse; 
Maalet, men ikke Udgangspunktet; Objektet, men ikke 
Subjektet i dette Følelses- og Viljes-Liv. Det har intet 
af det, der danner Personligheden i et Væsen; x intet af 
det, der sætter i Stand til at sige: jeg; det har ingen 
Religion. Dersom denne foregivne Person giver sig af 
med Religion, vil det være som Middel, ikke som Maal. 
Individet alene kj ender Religionen som Maal. At kjende 

Eeligionen som Maal, er det samme som ikke at 
kjende den som Religion; det fører nødvendigvis til en 
Mishandling af den. Altsaa vil det Samfund, der blander 
sig i Religionen, mishandle den, hvad enten det beskytter 
eller forfølger" ^). Derfor bør Religionen blive ved at være 
individuel ; men den kræver paa den anden Side et socialt 
Element: Religipnen skal blive Kirke. Men Kirken 
hviler paa Individualiteten, paa Frivilligheden, paa Mulig- 
heden af, at Individet i ethvert givet Øjeblik kan trække 
sig tilbage. Idet Vinet nu saa stærkt hævder Individu- 
aliteten og dens Betydning, gjør han imidlertid tillige 
opmærksom paa, at Individet ikke med Nødvendighed er 
exklusivt; thi i saa Tilfælde vilde der ganske vist ikke 
blive dannet noget Samfund. Individualitet udelukker 
ikke Sympathi, og det er denne, som skaber Samfund. 
Uden Individualitet findes der ingen sand Sympathi, og 
paa den anden Side aabenbarer Individualiteten sig netop 
gjennem Sympathien. Alle Vegne, hvor Religionen er 
gaaet i Pagt med den borgerlige Magt, har den udleveret 
sit aandelige Sværd til Staten. Tanken om en fælles eller 
territorial Religion er ensbetydende med Opgivelsen af 
Samvittighedens Suverænetet ^). 

Efter Samfundets Begreb undersøger Vinet Statens'). 
„Staten, siger man til os, er Mennesket, hele Mennesket. 
Man mener dermed, at alle de Elementer, af hvilke 
Mennesket er sammensat, maa gjenfindes i Staten; at 
den Udvikling, som disse modtage i Mennesket, bør 
modtages i Staten og ved Staten; Men dersom der i 
Mennesket, som Individ, er et umisteligt og ukrænkeligt 
Element, som ikke kan blive delagtigt i noget Samfund, 
saa er det klart, at dette Element ikke under nogen 
som helst Form kan blive repræsenteret i Staten.** Man 
kan derfor paa en vis Maade sige, at Staten er Men- 
nesket, Samvittigheden fraregnet. Men er Staten da 
kun et Selskab til gjensidig Assurance eller et Aktie- 

selskab? Saa vidt vil Vinet ikke gaa. „Mennesket kan 
godt, uden at give Slip paa sin indre Friheds hellige 
Skat, dele sit Liv med Staten; — og paa den anden 
Side vil han ikke undlade at gjøre det; man har i det 
mindste ikke hidtil set en eneste Stat, som kun har 
været et blot og bart Interessentselskab." Folkenes 
Love indskrænke sig ikke til at give Regler for Fællernes 
og Fællesskabets gjensidige Interesser; de komme uvil- 
kaarlig til at udtrykke almindelige Følelser, som ere 
uinteresserede, men som det dog ikke desto mindre er i 
Samfundets Interesse at kræve Agtelse for og Haand- 
hævelse af, enten fordi de i og for sig ere gode, eller 
blot fordi de ere til. De ville med en vis Nødvendighed 
komme til at gjøre det, fordi disse Følelser, i den 
Henseende meget forskjellige fra de religiøse Overbevis- 
ninger, paa en Maade ere saa indlysende for alle, at 
man kan bevise deres Almengyldighed. Mellem den 
religiøse Samvittighed og Retten ligger der en Mellem- 
sfære, som tilhører den naturlige og den sociale Moral. 
Selv i denne Mellemsfæré vil den nyere Tid indskrænke 
Statens Magt. Man vil skaffe Plads for den menneske- 
lige Naturs Frihed; man vil have Samfundet til at ud- 
vikle sig frit. Styrelsen skal ikke være saa svag som 
muligt, men saa tilbageholdende som muligt. Men hvorledes 
vil man da, i saadanne Tider, kunne falde paa at gjøre 
Staten .til Værge for det dybeste og frieste i Mennesket, 
for det, der, baade efter sit Princip og sin Udvikling, er 
fuldkommen fremmed for denne Verden? Hvis der er 
Mening i dette Værgemaal, hvorfor undertrykker man 
saa ikke alt det, som i Skrift, Tale eller i Liv gaar ud 
paa at ødelægge Religionen i Aanderne? Hvis I elske 
Religionen, saa bevis det bedre! Ellers vil man sige, at 
I blot frygte den, og eders Beskyttelse tage sig ud som 
en snild og sikker Forfølgelse. 

Vinet ^ er overb&vist om, at det sociale Vejr, der 
ogsaa „blæser, hvorhen det vil," ikke gaar i Retning af 
Forening, men i Retning af Adskillelse af Stat og Kirke ; 

Og denne Adskillelse kræver ogsaa Kristendommen. Fra 
dens Synspunkt er Alliancen mellem Stat og Kirke 
et Kætteri^). Kristus har helliget den religiøse 
Individualitets Princip, et Princip, jder hører med til 
Religionens Begreb. En Religion, der ikke er per- 
sonlig, er nemlig slet ikke en Religion. Religionen er 
et Valg, som Sjælen altid paa ny gjør mellem Verden og 
Gud, mellem det synlige og det usynlige; man maa 
kunne gjøre Valg, men hvor det usynlige var synligt, 
vilde der slet intet Valg være. Kun hvor der er Tvivl, 
kan der være Religion. Frihed er en nødvendig Be- 
tingelse for Religionen, og Frihed og Individualitet ere 
synonyme. Hvor Individualiteten begynder, begynder ogsaa 
Friheden. Det er en unægtelig Sandhed, men denne 
Sandhed er først traadt frem efterhaanden, gjennem en 
Menneskeslægtens Opdrageise. Grud har aldrig behandlet 
Mennesket som en Slave, men derimod som en umyndig; 
det var Tilfældet i den gamle Pagts Dage. Da dannede 
Han sig et Folk, opdraget ved Mirakler ; men da Jesus 
Kristus kom, var Theokratiets Tid omme. Dets sidste 
Grians var Herrens og Apostlenes Mirakler; men Miraklet 
blev lidt efter lidt ofret i Individualitetens og Frihedens 
Interesse. Kristendommen er Individualitetens Religion, 
den eneste ægte Religion. Men hvor kunde Evangeliet da 
nogen Sinde blive Statsreligion! „Naar jeg er svag, saa 
er jeg stærk," sagde Pavlus; det gjælder ogsaa om 
Kristendommen*). Usikkerheden er dens Styrke; hvad 
Mennesker kalde Uklogskab, er ofte dens Klogskab. „Den 
rører kun Jorden med sin Fod for at stige højere op. 
Prøv paa at faa den til at slaa Rod i Jorden; gjør den 
ved Hjælp af !5æder til en Slave af Jordbunden, lad 
den betale eders Hyldest med sin Frihed! I kunne der- 
ved faa den religiøse Følelse til at antage den Mellem- 
temperatur, der ene baader Statens Sundhed, og som 
Folkenes Religion aldrig vil overstige." Man vil herimod 

ikke kunne indvende, at Foreningen af Stat og Kirke er 
gammel og almindelig; thi Ælde og Almindelighed kunne 
aldrig være Kjendetegn paa Sandheden ^). Enhver Drøm 
om, at Kirken skal gaa op i Staten, eller Staten i Kirken, 
er en Tilbagevenden til Hedenskabet eller Jødedommen. 
De gaa saa lidt op i hinanden, at Staten og Religionen 
hver have sin egen Moral. Statens Moral vil altid kun 
gaa paa Handlinger^ aldrig paa Tanker, og der er 
endda ydre Handlinger, som den ikke vil have^ med 
at gjøre. Den vil aldrig befale Billighed, Ydmyghed 
eller Godgjørenhed, og den vil først angribe Synden i 
det ØjebUk, da denne bliver Forbrydelse. Dér vil den 
mødes med Religionen, men før dette Møde har baade 
Religionen og Staten gaaet lange Veje uden at se hin- 
anden. 

Efter at have imødegaaet, hvad Vinet kalder „the- 
oretiske Indvendinger", gaar han over til de praktiske. 
Trænger Kirken ikke til Staten? Vinet svarer her 
med et andet Spørgsmaal: vil Staten kunne gjøre Reli- 
gionen mere religiøs? Vil Staten kunne sikre det usyn- 
liges Triumf over det synlige, hvilke jo udgjør Religionens 
Væsen? Han afviser enhver Tanke om en saadan Trang 
for Religionens Vedkommende som en Fornægtelse af 
Religionens Natur og af Sandheden i vor Tro *). Vel har 
Religionen Fornødenheder, endog materielle Fornøden- 
heder; men den vil ikke have dem fyldestgjort af enhver 
sam helst Haand. Den vil kun hjælpes ved Troen. Hvis 
Staten, ligesom et Individ, kunde tro, elske og tilbede ; hvis 
Staten var Aand, hvis den, for at sige det i Korthed, ikke 
var Stat, saa vilde intet hindre Religionen i at modtage, 
ja at paakalde dens Hjælp. Men Staten tror ikke, den 
elsker ikke, den tilbeder ikke. Den Religion, der tror 
paa sig selv, maa have til Motto: alt for Aanden, og 
alt V e d Aanden. At være religiøs er nemlig det samme 
som at tro paa Aanden. Enhver Religion, der bærer sit 



^) Anf. Skr. S. 311. «) Ani Skr. S. 331 flg. 



Trænger Kirken til Staten? - 346 

Navn med rette, maa sige: mit Rige er ikke af denne 
Verden. For at Religionen kan blive Guds Gjerning, 
maa den ikke være vor. Meningen heraf er ikke, at vi 
ikke baade kunne og skulle bruge alle vore Kræfter til 
at udbrede den og dens Glans; men Aanden maa ar- 
bejde med Aanden, Guds Tanke maa blive Menneskets 
Tanke. Sandheden maa gaa igjennem vor Samvittighed 
som en Lysstraale ; vi ere nemlig kun gjennemsigtige, men 
ikke selvlysende: Gud alene er Lyset. Men at tilbyde 
Religionen Hjælp, som Jordens Magter gjøre det, det 
er det samme som at forraade den. Og hvis man saa 
vilde spørge, hvad Religionen kunde blive til uden Statens 
Støtte, saa svarer Vinet : den bliver til det, den skal og 
kan. Den er kommen til Verden for at bevise, at Aanden 
er stærkere end Materien, at denne har Kraft uden, ja 
trods, Materien. „I tale om Frafald, Afsværgelser, øde 
Templer, tøjlesløse Liv og et Folk uden Gud. Det er 
forunderligt at tale saaledes, naar man tror at have 
Guds Religion! Hvor er eders Tro henne? Man viser 
ogsaa hen til den store Masse skrøbelige og ligegyldige 
i Statskirkerne, og saa siger man: se hvad Kirken er, 
til Trods for den Indretning, som knytter den til 
Staten! Hvorfor siger I ikke snarere: se hvad Kirken 
er, paa Grund af den Indretning, som knytter den til 
Staten?** Man siger endvidere, at den religiøse Iver ikke er 
almindelig, at „Efterspørgslen" sjælden overstiger „Til- 
budet". Men mange af de formentlige ligegyldige, som 
knap kunne tilbyde, end sige yde, ere lullede i Søvn af 
Systemet, og de sætte sig ikke i Bevægelse for at til- 
fredsstille en Sult, som de ikke føle. Overalt derimod, 
hvor Mennesket selv skal sørge for sin Religion, vil han 
have én. Denne Fornødenhed er almindelig, dyb, uud- 
slukkelig; og det, som skjuler den for eder, det er selve 
denne Institution, som ikke blot ikke giver Samvittig- 
heden Tid til at tale og Tid til at føle, men som lader 
Religion og Kultus komme fra Staten, hvilket lærer os 

at sætte Religion og Kultus paa lige Trin med verdslige 
Ting og de almindeligste sociale Fornødenheder. 

Forudsætningen for Vinet er alle Vegne, at et Men- 
neske uden Religion er et rodløst Træ. „Mennesket vil 
være religiøst, hvis man tillader ham at være det, omend 
maaske paa en elementær Maade. I det mindste er det 
sikkert, at hvis Religionen viser sig for ham ganske alene, 
har den Udsigt til at blive modtagen; men denne Udsigt 
mister den, naar den viser sig for ham i daarligt Sel- 
skab"^). Allerfordærveligst er imidlertid Politikens Sel- 
skab ; for at hilse Religionen paa rette Maade maa man 
møde den i Ensomhed, i Nød, i Uafhængighedens Maje- 
stæt. Derimod: „det, som næsten overalt har dødet den 
religiøse Trang, svækket den religiøse Følelse og vakt 
Lede for enhver Slags Kultus, det er Statsreligionernes 
kvælende og usunde Luft, de politiske Samfunds Til- 
ranelse af religiøse Rettigheder, denne lange Profanation, 
som hele Verden mere eller mindre har haft Følelsen 
af; den Tanke, den har givet Raaderum, er: at hele 
denne religiøse Ordning kun skulde være et Redskab for 
Politiken. Og denne Mefiing, der er bleven udbredt ved 
enkelte udmærkede Aander, har bragt Tanken om Reli- 
gionen og alt, hvad der knytter sig til den, til at visne 
i alle Hjærter". Derfor maa et religiøst Menneske 
bestemt benægte, at Religionen skulde trænge til 
Staten. 

Modsiger ikke ogsaa Historien Tilstedeværelsen af 
en saadan Trang? ^) Kristendommen kom frem uden 
menneskelig Hjælp og uden anden Støtte end den men- 
neskelige Samvittighed; den havde erobret Staten, før 
den blev forenet med den. Denne Gjerning i det mindste 
har den fuldbragt uden Staten. Og var ikke Apostlenes 
og Fædrenes Dage, Frikirketiden, Kirkens Guldalder? 
Naar man hertil vilde svare, at denne' Guldalder alle- 
rede var afløst af en Sølvalder, da Kirken traadte i 

Forbindelse med Staten, siger Vinet: kunde denne For- 
ening da virkelig læge Skaden, eller maa den ikke snarere 
siges at have gjort ondt værre? Kirkens Skade var dens 
Trodsen paa ydre Kraft, den Omstændighed, at Troen 
paa det synlige havde faaet Magt over Troen paa det 
usynlige. Blev det bedre hermed i Statskirken? Har 
Statskirken gjennemgaaet nogen betydningsfuld Bevægelse, 
uden at der bar været gjort Forsøg paa at gjenfrem- 
stille den første Tids Træk? Begyndte man ikke netop 
da at søge ud i Ørken, og vedblev man ikke med at 
søge Ensomheden ogsaa i de Aar, da Kirken herskede 
over Staten? Er det Staten, som har gjort de store 
Gjerninger udad til? Hvor mange store Ting er der sket 
i Statskirken ved Hjælp af denne? har den tvært imod 
ikke ofte hindret disse store Ting? Er det den borger- 
lige Styrelse, der har sendt Missionærer til Kina, Japan 
og Paraguay? Dersom man ser hen til Kirkens Subsi- 
stentsmidler, vil man ogsaa se, at den kun staar i ringe 
Gjæld til Staten i denne Henseende. I de fleste Lande 
er den bleven underholdt af sine egne Midler, og det 
er maaske en stor Uretfærdighed, men næppe en stor 
Ulykke, naar Staten har inddraget disse Midler. „Den van* 
drer i Tro, ikke i Beskuelse, og Skuet af en sikret Kapital 
er maaske ikke tjenlig til at holde den i den ydmyge og 
afhængige Stilling over for sin Herre, som ene sømmer 
sig for den". Den trænger heller ikjce i materiel Hen- 
seende til Staten. Man vil give det samme som før, 
men under Frikirke-Forhold vil man vide, til hvem og for 
hvad man skjænker sine Gaver. I denne Sammenhæng 
viser Vinet hen til Amerikas Exempel, hvor de religiøse 
Forhold efter hans Mening ere langt bedre og sundere 
end i Evropa. Og naar man i Modsætning hertil taler 
om Statskirkernes store Tjenester, er Vinet saa skeptisk, 
at han spørger: have Statskirkerne egentlig gjort noget 
godt, som Frikirkerne ikke ogsaa kunde have gjort? 
Naar man fremhæver, at i Statskirken kan Præsten strags 
finde en Hjord, og Hjorden har en Præst, før den beder 

om det, saa svarer Vinet med at sige, at deri -ligger 
netop Ulykken. Statskirken er egentlig en Opfindelse 
af Reformationen, da denne, „af Frygt for sit Princip, 
nægtede det i Gjerning, efter at have proklameret det i 
Ord" ^). Da Reformationen skilte sig fra Romerkirken,^ 
trængte den til et Hoved. Dens Princip burde have 
henvist den til Folket, men det turde den ikke. Saa 
gik den til den borgerlige Myndighed og gjorde den til 
Biskop. Thi Reformationens Statskirker kunne i Kort- 
hed betegnes som „den borgerlige Regerings Episkopat". 
Statskirkerne maa derfor betragtes som „Protestantismens 
Abort", „som en ulykkelig Inkonsekvens hos de store 
Mænd i det sekstende Hundredaar". Modsigelsen i Sy- 
stemet kunde længe holdes skjult, fordi fælles Interesse 
hos Fyrster og Folk kastede Slør over Principet. Men 
der maatte komme en Dag, paa hvilken Sløret droges til 
Side. „Et Princip kan lide længe ustraffet, hvis det lider i 
Tavshed ; og vi mærke først, hvilken Skade der er tilføjet 
det, naar denne Skade bliver vor, naar Principet er blevet 
Kjød af vort Kjød; thi saa er det ikke blot Principet, 
som lider; vi lide selv med. Men dette Øjeblik kom- 
mer for enhver Sandhed. En Dag bliver den Del af et 
følende og levende Væsen; en Dag bliver den en per- 
sonlig Ret, en personlig Ejendom; og denne nye Tilstand 
iklæder den en Klarhed og Nødvendighed, som den 
vanskelig kunde faa, da den var en blot og bar Idé". 
Samtidig med at Sandheden har taget Skikkelse og faaet 
Liv i levende Væsner, har det sekstende Hundredaars 
„plumpe Kjendsgjerning" udviklet sig til et System og 
en Theori. Mange af de Grunde, med hvilke man har 
forsvaret denne Theori, ere dog i Tidens Løb faldne 
hen; visse Argumenter ere blevne umulige. „I Almin- 
delighed forsvarer den sig mindre, end den angriber; 
den indskrænker sig som oftest til at bekæmpe Tjenlig- 
heden, og tit ogsaa Muligheden, af de Systemer, som man 

stiller op imod den, og søger saaledes, ved at udelukke 
andre Systemer, at hævde sig den Ket, man nægter den." 
I det følgende gaar Vinet ind paa de ulykkelige 
Følger, som det formentlig vilde have, hvis Kirken blev 
overladt til sig selv. „Det er underligt", siger han^), 
„at den samme Tro, der bringer os til at mene, at Kristen- 
dommens Bestaaen er uafhængig af dens jordiske Vil- 
kaar, ikke ogsaa bringer os til at gjøre Regning paa 
Hellig-Aandens Hjælp og Virksomhed i Kirken". Er 
det ikke lige saa underligt, at man kun finder et Middel 
imod disse Uordener ved at ty til en ydre, materiel 
Magt, der kun kan hindre Livets Udvækster ved at kue 
selve Livet? „Man kan spørge: hvor er, og hvori be- 
staar Ordenen? I Ensformigheden? Hvem siger det, 
og hvem kan bevise det? Dér, hvor Forskjelligheden 
hører med til Tingenes Natur, dér er det Forskjelligheden, 
som er Orden, og Ensformigheden som er Uorden. 
Ensformigheden smigrer Blikket; den tilfredstiller vor 
Magelighed og Trang til Hvile ; men er den derfor Sand- 
hedens Segl?" Vinet svarer naturligvis Nej paa dette 
sidste Spørgsniaal, og ovftr for den Indvending, at Fri- 
heden kunde føre til, at hver fik sin egen Kirke, saa at 
der i Grunden ingen Kirke blev, er han heller ikke uden 
Svar: „Ak! gid denne Frygt var bedre grundet! Man 
udtaler sig imod Individualiteten til G unst for Samfundet, 
uden at se, at Samfundet netop er saa svagt, fordi Individu- 
aliteten er det, uden at se, at Individuahtens Tab bidrage 
til at gjøre Samfundet fattigt. Hvem siger, at Individuali- 
teten kun er dannet af det, som skiller og afsondrer, 
og ikke af det, som sammenknytter og forener? Hvor- 
naar vil man dog holde op med at sammenblande In- 
dividualitet med Individualisme?"^) Mennesket vil føle. 



») Anf.: Skr. S. 369 

*) „L'individualité", siger Vinet i Philosophie Morale (Paris 
1837) S. 143, „n'est pas l'individualisme. Celui ci rapport tout 
å soi, ne voit en toutes choses que soi ; l'individualité consiste 
seulement å vouloir étre soi pour étre queique chose." 

at det ikke er godt for ham at være ene; naar hans 
Egenkjærlighed vil friste ham til Afsondring, vil et andet 
Instinkt bringe ham til gjennem alle Forskjelligheder at 
finde det fælles Punkt, ved hvilket han kan forene sig med 
Ligemænd. Man bør blot have Tillid til dette Enheds- 
Princip, der virker skjult, men mægtigt. I uafhængige Sam- 
fund vil Religionen fremvise lignende Former af religiøs 
Trældom som dem, man har villet undgaa. De fleste ville 
gjøre en Pave eller en Mester ud af en Mand med et mægtigt 
Ord eller en smitsom Begejstring. Men saa ere vi jo 
lige vidt? Nej, svarer Vinet, Friheden er dog at fore- 
trække. „Naar et Individ har haft frit Valg, men brugt 
det til at vælge, ikke at være sig selv, saa er det Indi- 
videts egen Fejl, og ingen Institution er skyldig i Valget". 
Han slutter derfor: „Liv og Forskjellighed svare til 
hinanden. Hvor der ingen Sekter er, dér er der heller 
intet Liv. Ensformighed er Tegn paa Død". 

Efter at have vist, at Kirken ikke trænger til Staten, 
gaar Vinet ind paa et andet Spørgsmaal: trænger da 
ikke Staten til Kirken?^) Han undersøger først, 
hvilke Tjenester denne kan ^de hin. Kirkens Institu- 
tioner kunne være en Slags Politi for Staten, og Kirkens 
Mænd kunne danne en Slags Prætorianer-Garde for Magt- 
en. Men hvem vil ønske Kirken at komme til at spille den 
Rolle ? Forbindelsen mellem Stat og Kirke kan ogsaa være 
ønskelig for Staten, fordi den giver Staten Lejlighed til 
at vaage over, beherske og nevtralisere Kirken. Men 
bagved en saadan Paastand ligger den Betragtning, at- 
Kirken kun er et nødvendigt Onde, hvad jo i det mindste 
ingen Kristen kan gaa ind paa. Vi maa derfor tage 
Sagen dybere og spørge: kan Staten undvære Kirken, 
naar den vil naa sit sidste Maal, som er Medlemmernes 
Fuldkommenhed og Lykke? Derpaa svarer Vinet rundt 
ud: Nej! thi Kirken er jo den nødvendige Form for Reli- 
gionen. Men af denne Benægtelse følger ikke, at en Stats- 

kirke er til Statens sande Gavn. Hvis Vinet har Ret 
i den foregaaende Udvikling, er det statskirkelige System 
jo til Kirkens Skade, og i saa Tilfælde vil det gaa med 
Forbindelsen mellem Stat og Kirke som med et Ægte- 
skab: naar den ene Ægtefælle er ulykkelig, bliver den 
anden det ogsaa med Nødvendighed. Det er i Sam- 
fundets Interesse at have religiøse Borgere; men Reli- 
gionen trives jo kun i Frihed. For at bringe Religion 
ud i Folket, maa Religionen ud af Staten. Selv om 
Friheden vilde bringe enkelte Borgere til at lad« Reli- 
gionen fare, vifde dette Tab dog rigelig opvejes ved den 
sandere og mere levende Religiøsitet hos dem, der frit 
havde valgt Religionen. En kristelig Statsmand vil se, 
at Religionen forener sig bedre med Folket og Landet, 
naar den skiller sig fra Staten. Det er i vore Dage i 
Virkeligheden som oftest Ligegyldigheden, der holder 
paa Foreningen, og Fromheden, der vil have Adskillelsen 
n^llem Stat og Kirke. 

Men vil den religiøse Søndersplittelse ikke medføre 
Fare for den politiske og folkelige Enhed ? Vinet svarer 
atter med et andet Spørgsmaal: har den religiøse Enhed 
nogen Sinde været til? Har netop ikke Forfølgelsen 
skabt end flere og mere nidkjære Sekter? En virkelig 
religiøs Enhed er og har altid været en Umulighed. 
Desuden, alle de nationale og politiske Spørgsmaal ved- 
røre kun Menneskelivets Periferi, men Samvittigheden 
og Troen er det centrale i Livet. Mennesket bærer ikke 
det dybeste i sit Væsen med til Politikens Egne; det 
bedste gjemmer han for nogle Maal, ved Siden af hvilke 
Staten kun er et Middel. Hvad han medbringer af sit 
moralske Liv er tilstrækkeligt til at fyldestgjøre Sam- 
fundets og Politikens Krav, og den nationale Enhed be- 
høver ikke at skyde sine Rødder i en dybere Jordbund. 
Derfor kunde et Samfund ved Siden af Kristne godt 
taale Muhammedanere, naar disse vilde nøjes med at bygge 
Moskeer og ikke holde Haremmer. Men vilde ikke den 
hele moralske Velsignelse, som Kristendommen har bragt 

over Samfundet, gaa tabt, hvis der kom en saadan Fri- 
hed? Jo, hvis Religionen forsvandt, saa Masserne bleve 
mindre kristelige. Men det er jo Vinets stadige Forud- 
sætning, at .Religionen netop vil blomstre op i Ly af 
Friheden. Det eneste virkelige Argument for Statskirken 
er da, siger Vinet, det, som en Kristen aldrig kan bruge; 
at Frikirken har større Kraft. 

I denne Forbindelse kommer Vinet ogsaa ind paa 
Skolesagen. Han mener, at Folkeskolen altid vil blive 
ved at staa i Forhold til Religionen, men Religionens 
Stilling til Skolen maa blive en anden. Skolen hviler 
nu ikke længere blot paa Støtter fra Kirken; Folke- 
skolen kan være tryg for Fremtiden, ogsaa uden Kirkens 
Hjælp. Og skulde der komme en social Syndflod, som øde- 
lagde den nuværende Folkeskole, saa vilde Kirken, som 
overlevede Vandfloden, nok begynde sin Skolegjerning 
forfra. Skolen trænger til et Pust fra Kirken, men det 
er ikke nødvendigt, at Kirken tager Skolen til Arv og 
Eje. Hvis det gjøres fornødent, vil nok hver Kirke faa 
sin Skole, og Kirken vil være fuldt saa interesseret i, at 
dens Medlemmer kunne læse. som Staten er det. Selv 
i Lande, hvor man har en Statskirke, har man begyndt 
paa -at emancipere Skolen fra Kirken — et* af de mange 
Vidnesbyrd om, at Strømmen gaar i Retning af Fri- 
kirken ^). 

Denne Overgang fra Statskirke til Frikirke vil vist- 
nok gaa voldsomt og pludselig lor sig. Menneske- 
slægtens Vej er som en stor Kæmpetrappe, hvis enkelte 
Trin ere saa store, at de burde være delte; deres Stør- 
relse gjør, at Menneskeheden snart taber Vejret, snart 
falder og forslaar sig. Menneskeslægtens Rejse er en 
Afveksling af lange Hviletider og smertelige og for- 
tvivlede Spring. Dens Præg er paa én Gang højtideligt 
og tragisk. Det eneste, vi kunne gjøre, er at forsøge 
paa at mildne Faldet, og det kan kun ske paa én 

JVlaade, ved at forberede Aanderne paa det. Vi maa 
bruge alle Fornuftgrunde, alle Hjstoriens Erindringer, 
alle Samvittighedens Sandheder og alle Religionens Mo- 
tiver for at hævde den Sandhed, vi have søgt at bevise. 
Alle Overgangs-Stadierne ville nok i Længden vise sig 
utilstrækkelige, som det gængse Konkordat, der gaar 
nd paa, at Staten erklærer sig inkompetent, hvad Lær- 
dommen angaar, medens Kirken opgiver at styre sig 
selv og sit kirkelige Liv, saa at Præsternes Løn egentlig 
bliver det eneste Baand imellem Stat og Kirke. Men 
den, der befaler, er Herre ; den, der modtager Betaling, 
er i Trældom^). De, der se saaledes paa Sagen, have 
kun én Pligt: „man maa vække den offentlige Samvittig- 
hed, man maa paakalde Samfundets højeste Interesser. 
Man maa besværge det at fjærne Løgnen. Man maa 
protestere imod en Institution, som helliger Løgnen". — 
Det har haft sin Vanskelighed at samle Hovedind- 
holdet af dette store og betydningsfulde Arbejde paa 
nogle faa Blade; men en kort Gjengivelse af Tanke- 
gangen i dette Skrift, som paa én Gang er Vinets Ho- 
vedværk og Individualismens standard work, burde ikke 
savnes i en historisk Fremstilling som denne. At der 
i Vinets Udvikling ligger store Sandheder, vil vist enhver 
kristen Læser indrømme, og den første Gang man 
læser dette Værk — især naar det sker i Ungdomstiden 
med dens lyse Tro paa Idealernes Virkeliggjørelse i 
denne syndige Verden — kan man ikke undgaa at blive 
mægtig betagen baade af den skjønne og klare Form 
og af det vægtige, gribende Indhold. Men jo oftere man 
vender tilbage til det, desto klarere springe Sofismerne 
og Ensidighederne i Øjnene. Derfor er det vist gaaet 
mange som Heinrich Thiersch. Han var i sin Ungdom 
begejstret for Kirkens Adskillelse fra Staten, væsentlig 
tinder Paavirkning af Vinets Theori; men for nogle Aar 
siden skrev han, Irvingianeren , et Forsvar for Stats- 

kirkernes Betydning, med den Bekjendelse: „min Livs- 
førelse, fortsat Forskning og den modnere Alder have 
bragt mig til en mere besindig Opfattelse" ^). Guds 
Menighed begyndte som Frikirke, og den vil sikkert 
ogsaa ende som saadan. Men lige saa vist som en hi- 
storisk Forsknipg vil lede til en mindre ensidig Opfat- 
telse, baade af Oldtidens Cæsareopapi, Midalderens Kirke- 
stat og Reformationens Statskirke, end den, Vinet ved- 
kjendte sig, lige saa vist vil der kunne paavises Mangler 
baade i hans Opfattelse af Staten og af Kirken, ja, i hans 
hele kristelige Grundbetragtning. Denne Kritik af Vi- 
nets Opfattelse kom strags frem i Modskrifter og be- 
tingede Tilslutninger, men den er i den seneste Tid^ 
hvad der er mere betydningsfuldt, kommen frem fra 
Mænd, der i mange Aar have arbejdet ud fra Vinets 
Grundtanker, og som netop under dette Arbejde ere 
komne til Selvbesindelse og Selvkritik. 

Vi skulle ikke her give en udførlig Fremstilhng af 
den literære Kamp 2), som knyttede sig, først til de enk- 
elte Dele af Vinets Skrift, da dette kom frem i Brud- 
stykker i Tidsskrifter, ^og siden til det fuldstændige Værk, 
da det forelaa trykt som Bog ; kun ved en enkelt af disse 
Modstandere skulle vi dvæle, fordi hans Arbejde vist 
maa siges at overgaa de andres i Betydning, og fordi 
det i sin Tid er draget ind med i vore kirkelige For- 
fatnings-Kampe ^) : den unge Statsraad Fr. de Kou ge- 
ment s Forsvar for Statskirkerne*). Eougemont retter 
sit Angreb paa „Dogmet om Kirkens absolute Adskil- 
lelse fra Staten", som Vinet jo har udviklet i sit Essai, 



'*) H. W. J. Thiersch: Ueber den christlichen Staat (Basel 

1875) S. 235. 
*) En saadan Fremstilling findes hos C art V., S. 100 flg. 
3) Eiudelbach: Den evangeliske Kirkeforfatning (Kbhvn. 1849), 

S. 338 flg. Martensen: Den danske Folkekirkes Forfat- 

ningsspørgsmaal (Kbhvn. 1851) S. 42 flg. 
*) Les individualistes et l'Essai de Mr. le professeur 

Vinet (Neuchatel 1844). 

Og han ser i denne Bog „mindre en enkelt Mands Værk end 
en Trosbekj endelse fra et stort Antal af vore Brødre, 
som, uden at vide det, fjærne sig fra Sandhedens snævre 
Sti", et Udtryk for en Ensidighed ved den religiøse Opvæk- 
kelse ^). Han dadler først Vinets stærke Ord om Reforma- 
tionens Statskirker og viser, hvorledes Forfatteren af Essai 
paa dette Punkt egentlig komm«r til at give B;eformations- 
tidens Gjendøbere Ret ; derfor vil det sidste Resultat af In- 
dividualisternes Doktriner være en Fornægtelse af Re- 
formationen, en kirkelig Revolution. Han giver et Sted 
følgende Genealogi for den moderne Individualisme ; det er 
„den kristeligeindividualisme, gjenindsat i sine Rettigheder 
ved Reformationen, sat i Fart ved Kalvinismen og over- 
drevet af Spener og Nutidens Opvækkelse, og sat paa 
Spidsen af kalvinistiske Kristne i den sidste Tid" ^). Hans 
Bog gaar nu ud paa at vise, hvorledes denne Individualisme 
paa den ene Side er uforenelig med Reformationens 
Grundtanker, paa den anden i høj Grad paavirket af 
Tidens falske Friheds- og Lighedsstræben. 

Rougemont gjør med rette Indsigelse imod en formel 
Ejendommelighed ved Vinets Essai, imod den Maade, 
paa hvilken han bruger, eller rettere misbruger, Dilem- 
maet; thi naar man ikke lader sig blænde, men prøver, 
vil man snart opdage Sofismerne bag de fleste af disse 
saakaldte Dilemmaer. Han har vist heller ikke Uret, 
naar han i Vinets Ræsonnement finder Spor af Rationalisme 
og Zwinglianisme ^). Den Maade, paa hvilken Vinet op- 
fatter Protestantismens Væsen som den frie Undersøgelse ; 
d^n Maade, paa hvilken han hævder Individets Frihed 
uden tillige at betone dets Syndighed, ja selv den stærke 
Fremhævelse af det almindelige Præstedømme lige til 
Miskjendelse af det særlige — det er altsammen noget, der 



») Hougemont S. XXVI. og S. 3. «) Rougemont S. 70 flg. 

*) Hvor meget denne Sigtelse i Virkeligheden har paa sig, vil 
fremgaa af As ties: Le Vinet de la legende, og af samme 
Forfatters tidligere omtalte Artikel „Individualisme" i Lich- 
tenbergers.theol. Encyklopædi. 

minder om Rationalismen. Hvor vidt Vinet gaar paa 
dette Punkt, kan man skjønne af en Ytring ^om denne: 
„man maa fødes i Kirken ved en fri og frivillig 
Tilslutning" — en Ytring, som jo egentlig maa inde- 
holde et Angreb paa Barnedaaben ^). Og er den store 
Miskjendelse af det objektive i Kristendommen, som 
næsten paa hvert Blad træder os i Møde, egentlig ikke 
ogsaa Rationalismens Særmærke? Der er en gjennem- 
gaaende Miskjendelse af, at Kirken er vor Moder (GraL 
4, 26 — 31), af at Kirken som en guddommelig Frelsestanke 
er ældre end de enkelte troende, og af Historien, der 
lærer os, at Kirken jo ingenlunde er kommen frem ved 
Sammenslutning af enkelte troende, som have besluttet 
at danne et religiøst Samfund. Det revolutionære hos 
Vinet er egentlig det samme som hos „Opvækkelsen" : 
Forsøget paa at skrue alt tilbage til den apostolske Tid. 
Af Rædsel for Statskirkernes døde Ensformighed vil man 
have Kristendommen til kun at gjøre Tjeneste som en 
Slags indre Mission i Kristenheden, og af Frygt for de 
kolde Former længes man efter Aposteltidens primitive 
Ordning, der dog, som tidligere fremhævet, havde den 
væsentlige Ejendommelighed: at være i Besiddelse af 
Apostle. I Modsætning hertil fremhæver Rougemont, at 
Folkekirkerne ere „en pro viden tiel Kjendsgjerning". Men 
ogsaa Vinets Statsbegreb kritiserer Rougemont. „For Indi- 
vidualisterne er Staten Kjødet, Materien, Verden ; for os Re- 
formerte er den Retfærdigheden" ^). Og ban spørger: vilde 
Gud virkelig betro Kjødet, Materien, Verden sit Sværd? 
I det lille Skrift angriber Rougemont ogsaa „Opvæk- 
kelsens" Ensidigheder, idet han angriber Vinet. „Opvæk- 
kelsen", siger han ^), „sammenblanderTheologi og Religion. 



*) Dette Punkt har Rougemont fremhævet (S. 31); ogsaa 
Martensen har (anf. Skr. S, 36 flg.) med endnu større 
Styrke fra sit lutherske Stade gjort den samme Indvending 
mod Individualismen* 

2) Rougemont S. 6. Jvfr. Martensen: Et*hik I., S. 262 o. fl. St. 

Fordi enhver ved at øse af Biblen kan komme til Indsigt i 
Frelsen, er det ikke sagt, at enhver kan træffe Af- 
gjørelse af de vanskeligste religiøse Spørgsmaal. Man 
taler om alt, som om Kristi Kirke var fra i Gaar. Man 
har ikke engang den Respekt for Reformatorerne, som 
disse havde for de store Mænd i den Kirke, som ex- 
kommunicerede dem. „Theologien er unyttig for de 
jævne og umyndige Sjæle, som kun stræbe efter deres 
egen Helliggjørelse ; men den er en nødvendig Ballast 
for dem, der dristig ville sejle ud paa Aabenbaringens 
store Hav." Han dadler ogsaa „Opvækkelsen" for dens 
pietistiske Verdensflugt og slutter saa med en Eftervisning 
af de Konsekvenser, der ville kunne drages fra dette Ud- 
gangspunkt. Selv om man nemlig i Steden for Stats- 
kirker fik frie Folkekirker, vilde disse dog ikke tilfreds- 
stille Individualismen. Den konsekvente Individualist 
maa i Barnedaaben se en Krænkelse af Individets Selv- 
bestemmelsesret, og derfor vil man til sidst komme til 
at forkaste Barnedaaben, ja egentlig til at angribe For- 
ældrenes Avtoritet^). 

Men selvom man vil kunne gjøre mange vel grundede 
Indvendinger baade mod Grundanskuelsen og enkelte 
Punkter i Vinets Bog, vil man dog nødes til at indrømme, 
at der er noget i Ramberts ^) Ord: „Uden Vinets Værk 
og den Indflydelse, som det har øvet, vilde Staten kunne 
rose sig af at have spillet den første Rolle i den Skils- 
misse, der lidt efter lidt foregaar mellem den og Kirken; 
man vilde kunne sige, at det er Staten, som stolt for- 
skyder sin Ægtefælle. Hvis Kirken er bleven skaanet 
for denne Ydmygelse, hvis den staar paa en værdig 
Maade ved denne Skilsmisse, skylder den Vinet Tak 
herfor". 



1) Rougemont S. 129 flg. O Rambert S. 414, 

V. 

En Mand med Vinets Oprigtighed maatte naturlig- 
vis have Vanskelighed ved at blive i en Statskirke, naar 
han havde de Anskuelser, som ere udviklede i Essai sur 
la manifestation des jjonvictions religieuses. Det varede 
heller ikke længe, før Vinet indsaa det mislige i sin 
Stilling. Allerede i Avgust 1839 skriver han til sin 
Søster, at han føler sig mindre lykkelig, ikke ved at 
være i Lausanne, men ved at have en Gjerning som 
Professor i praktisk Theologi dér; og han taler forblom- 
mede Ord om, at han kunde have Lyst til at ombytte 
den sikre Stilling med en usikker for at kunne „være i 
Sandheden". Til dette Brev har hans Hustru føjet en 
Efterskrift, hvori hun til Forklaring heraf skriver: „Hvis 
Vinet adlyder Gud ved at opgive sit Embede, saa sørger 
Han nok for Resten. Jeg forstaar godt hans Skrup- 
ler, men jeg tror stadig, at de hvile paa Illusioner. For 
ham ere de imidlertid Virkelighed; hans Karakter gjør 
dem til Virkeligheder. Men naar jeg ser det gode, han 
gjør Studenterne, og den Tillid, man har til ham, naar 
han prædiker, kommer jeg til at gyse ved at tænke paa, 
at han vil tage sin Afsked. Forstaar du det? det hele, 
som han vil, er: han vil være fri for Løn. Han vil holde 
de samme Forelæsninger, hvis man vil have ham til det ; 
han vil prædike og gjøre alt — kun vil han ikke være 
bunden ved en Stilling . . . Der er maaske kun tre, fire 
Mennesker, som ville kunne forstaa, at en Samvittig- 
hedsfuldhed af den Art ikke er Galskab." ^) Det holdt 
haardt for Vinets Venner at faa ham snakket fra at op- 
give hele Lønnen ; men endelig lykkedes det at faa ham 
til at gaa ind paa det Ændringsforslag: at opgive det 
Tillæg til Lønnen, som han havde forud for sine Kol- 
legaer. ^) 

Som theologisk Professor var Vinet ogsaa Medlem 



*) Lettres II, S. 74. «) Rambert S. 438. 

af Præsteskabet, men jo klarere han blev over Statskirk- 
ens Mangler, desto mindre kunde han finde sig i at 
være med i en af Præste-Klasserne, Den 5te Septbr. 
1840 skrev han til Statsraad Jaquet: „Min Beslutning 
grunder sig derpaa, at jeg i Principet er Modstander af 
Statskirke-Systemet, ja, en offentlig Modstander, og det 
har jeg i Sinde at være for Fremtiden. Da nogle Brud- 
stykker af mit Essai vare komne frem, spurgte man, 
det véd jeg nok, hvorledes jeg kunde vedblive at være 
Medlem af Statskirkens Præsteskab, og for nylig har en 
anset Mand, Deres og min Ven, ikke kunnet lade være 
at tilkjendegive mig den Pine, han følte ved min falske 
Stilling og denne tilsyneladende Gaaen paa Akkord med 
mine Principer. Disse Mennesker have ikke lært mig 
noget nyt; de have ikke fremkaldt min Afgjørelse, men 
kun styrket mig i den . . . Jeg gaar for øvrigt ikke ud 
af Kirken, men kun af Præsteskabet. Jeg bliver ved at 
være knyttet til Gudstjenesten, til Nadveren og. Prædi- 
kenen i vore Templer; man skal, om Gud vil, træffe mig 
der endnu mere stadig end før . . . Med Hensyn til min 
Stilling som Professor, har jeg maatte overveje, om min 
Udtræden af Præsteskabets Rækker ikke ogsaa burde tvinge 
mig til at forlade den akademiske Lærestol. Juridisk 
set fører den ene Ting ikke nødvendig den anden med 
sig; moralsk set afhænger det af flere Omstændigheder. 
Det er dog min Agt at blive i dette Embede. Men, for at 
sige alt, jeg er ogsaa rede til at tage denne Konse- 
kvens, hvis den følger af det første Skridt." ^) I et 
Brev fra samme Dag til en anden Ven omtaler han 
ogsaa denne Plan og siger: „Jeg har skrevet i min 
Tegnebog: tal aldrig om Gud uden at tale til Gud. I 
religiøse Spørgsmaal er Bønnen den bedste Overvejelse. 
At have bedet er at have tænkt." ^) Det var under 



*) Rambert S. 438 flg. Desværre er ogsaa dette Brev udeladt 

i Brevsamlingen. 
3) Lettres II, S. 128. 

vedholdende Bøn, at yinet gjorde dette Skridt, og det 
var ikke separatistiske Tilbøjeligheder, der drev ham. 
To Aar senere kommer han ind paa denne Sag i et 
Brev til Skotten Thomas Erskine, der baade ved 
sine Skrifter og sin Personlighed havde vundet mange 
Venner i Schweiz: „Jeg behøver ikke at sige Pem," 
skriver han, i) „at der ikke er Separatisme i denne 
Handling; jeg er saa lidt separatistisk som nogen. Og 
hvorfor skulde jeg skille mig fra andre, jeg, der føler 
min Underlegenhed og min Uværdighed i Sammenligning 
med dem, med hvem jeg er forbunden? Andre, der i Stats- 
kirken have et Præsteembede, maaske en velsignet Præste- 
gjerning, have kunnnet tro sig nødte til at blive, og jeg 
har al Agtelse for deres Motiver, men jeg var ikke i 
samme Stilling; og for B;esten følte jeg mig daarlig paa 
min Plads, naar jeg i en Folkekirke skulde tale for 
Kirkens Adskillelse fra Staten." 

Det første Skridt førte efter nogle Aars Forløb det 
andet med [sig. I Vinets Dagbog finder man den 29de 
Oktbr. 1843 optegnet: „Meddelt Sofie [hans Hustru] 
mine Tanker om Nødvendigheden af at søge min Af- 
sked." ^) Der kom atter en Drøftelsens og Overvejel- 
sens Tid, i hvilken han kæmpede med Vennerne, der 
vilde holde ham tilbage; men den Ilte November 1844 
skrev han til Statsraadet i Pays de Vaud; „Mine Her- 
rer! Af Hensyn til min Samvittighed er jeg fra Begyn- 
delsen af tilstundende akademiske Aar nødt til at ned- 
lægge mit Embede som Professor i praktisk Theologi 
ved Akademiet i Lausanne", og fjorten Dage senere for- 
klarede han Thomas Erskine,. hvorfor han vilde tage sin 
Afsked som Professor. ^) Som saadan kunde han nem- 
lig synes at billige det kirkelige System, der havde her- 
sket i Pays de Vaud siden 1839, og det var jo ikke 
Tilfældet. Hertil kom, at han som Dogmatiker ikke 
turde „tale som Kirken", fordi han paa enkelte Punkter, 

1) Lettres LL, S. 162 flg. «) Rambert S. 440 flg. 

3) Lettres II, S. 250 flg. 



n 



Frikirke-Bevægelsen begynder. 361 

om hvilke [Skriften ikke. talte klart, afveg fra den gængse 
Opfattelse. Det varede imidlertid noget, inden han fik 
sin Afsked. 

Der var mange, som ventede, at Vinet, naar hans Em- 
bedsnedlæggelse var bragt i Orden, vilde stille sig i Spidsen 
for en Frikirke-Bevægelse; men deri tog man højlig fejl. 
I Decbr. Maaned 1844 afholdt Frikirkens Venner i det 
franske Schweiz et Møde for at lægge Fremtidsplaner^ 
og ved den Lejlighed holdt Vinet en kort Tale, i hvilken 
han klarede sin personlige Stilling til dette Arbejde ^). 
„Jeg føler Trang til at udtale," sagde han, „at jeg ikke 
er kommen herhen med Had til den Kirke, jeg, som 
Individ, tilhører ... og jeg vil ved denne Lejlighed sige, 
at jeg vedbliver at staa i aandeligt Samfund med alle 
dem, som i en hvilken som helst Statskirke bekjende og 
forkynde Jesus Kristus kommen i Kjødet. Naar St. 
Pavlus kunde glæde sig over at se Jesus Kristus for- 
kyndt, var det end paa Skrømt, skulde jeg saa ikke 
kunne glæde mig over at se ham forkyndt med Oprig- 
tighed, selv om det var i en Statskirke, der ikke blot 
var mangelfuld, men, som Statskirke, hvilede paa et falskt 
Princip? . . Hvad mig selv angaar, tror jeg kun at have 
én Ting at gjøre, og jeg ser kun én Maade at gaa frem 
paa. Tingen er et stadig mere og mere opmærk- 
somt Studium af de Spørgsmaal, som jeg allerede har 
overvejet, og et Forsvar, saa godt som muligt, for det 
Princip, som jeg har forsvaret. Maaden ér individuel 
Virksomhed, den eneste, som passer sig for mig." 

Disse Aar vare meget urolige for Schweizerne i 
politisk Henseende. I Luzern var det katholske Parti, 
med Siegwart Muller og Peter Leu i Spidsen, kommen 
til Magten, og dér havde Jesuiterne faaet hele Under- 
visningen i sine Hænder. Senere dannede de syv ka- 
tholske Kantoner „Sonderbund", og dermed var Borger- 
krigen i fuld Gang. Paa Kantonernes Fællesmøde 



') Liberté religieuse S. 360 flg. 

(Tagsatzung) stillede Ziirich det Forslag, at kræve „Son- 
derbund" opløst, men der manglede nogle Stemmer i at 
skaffe Flertal for det. For nu at naa det Maal maatte 
et Par af de Kantoner^ der vare protestantiske, men 
konservative, først radikaliseres. Det radikale Parti tog 
strags Sigte paa Pays de Vaud og Geneve, hvor Gjærd- 
«rne syntes lavest, og dér lød nu i Steden for: ned med 
Jesuiterne! Ddraabet: ned med Momiers! ned med Me- 
tliodisterne! *) Og før man anede det, var Revolutionen 
i fuld Gang i Lausanne. Folkehobe forstyrrede de 
gudelige Forsamlinger, som flere af Lausannes Præster 
havde begyndt at holde om Aftenen for at modarbejde 
Sektvæsnet og Udtrædelserne. Paaskedag 1845 stormede 
saaledes en Pøbelsværm ind i en Aftenforsamling i Lau- 
rentius-Kirken i Lausanne, og én raabte : „Ingen Aften- 
møder! I Kirken om Morgenen, eller Døden! Jeg er en 
lige saa god Kristen som I; jeg har været til Alters i 
Morges!" ^). Den provisoriske Regering, som Revolu- 
tionen havde skabt, kunde ikke magte Forholdene, og 
Tilstanden var meget truende. Man forlangte, at alle 
Statens Embedsmænd i Løbet af fem Dage skulde ud- 
tale deres Tilslutning til Folkeforsamlingens Beslut- 
ninger, og man vilde ikke undtage Præsterne fra denne 
Pligt. Det nye Statsraad, der fulgte efter den provisor- 
iske Regering, var ikke tilfreds med en enkelt af disse 
Præsters betingede Tilslutning til Revolutionen og afsatte 
vedkommende. Det var et Overgreb fra den verdslige 
Magts Side, og den „Klasse", til hvilken Præsten hørte, ned- 
lagde Protest, men forgæves^). Den ny Regering havde 
Radikalismens sædvanlige Mangel paa Agtelse for den 
religiøse Overbevisning, og det saa' kun sørgeligt ud 
med Udsigterne til større kirkelig Frihed. I denne be- 



Cart VI, S. 5 flg. Vinet: Lettres II, S. 309. 

«) C art VI, S. 16. 

®) Jvfr. O. Baup: Précis des faits qui ont amené et suivi la 
demission de la majorité des pasteurs et des ministres (Lau- 
sanne 1846) S. 8 og Aktstykkerne S. 85 flg. 

vægede Tid besteg Vinet to Søndage i Træk (30te Marts 
og 6te April) Prædikestolen i St. Frants-Kirken i Lau- 
sanne og holdt to mægtige Prædikener over flebr. 6. 6: 
^De korsfæste sig selv Guds Søn og gjøre ham til Spot". 
Disse Prædikener^) vare rettede mod dem af Evange- 
liets Fjender, der korsfæste Herren i hans Disciples 
Person, og mod de Kristne, der ved deres Fejl og Fald 
bringe Spot over Kristi Person. Disse to Prædikener 
vakte stor Opmærksomhed, og de radikale Blade spurgte 
i deres Forbitrelse, hvorledes han. Frikirkens Talsmand, 
der nys var traadt ud af Præsteskabet, kom til at præ- 
dike i en Statskirke. De kunde ikke nægte dens be- 
rømte Medborger deres Beundring, men de saa' ham kun 
nødig i deres Nærhed; thi trods al Tale om Frihed vare 
de i høj Grad tyrannisk sindede, og Samvittighedsfrihed- 
ens Prædikant var dem stadig en Torn i Øjet. 

Vinet opgav nemlig ikke at tale Religionsfrihedens 
Sag. Flere Bladartikler fra Foraaret 1845^) viste tvært 
imod, hvorledes han benyttede enhver Lejlighed til M 
komme ind paa sit gamle Thema. Da det store Raad 
i Maj Maaned havde faaet det Hverv at udarbejde en 
ny Forfatning, udsendte Vinet et ganske lille Flyve- 
skrift, i hvilket han kort og klart paaviste, at det 
denne Gang vilde være umuligt at gaa udenom den reli- 
giøse Frihed, og dernæst, at én ny Forfatning ' nød- 
vendig maatte lyse denne Frihed i Kuld og Kjøn^). 
Men han havde gjort Regning uden Vært. Religions- 
friheden blev ikke omtalt i den nye Forfatning, og, hvad 
der var langt værre, det store Raad opfordrede Stats- 
raadet til at udarbejde en Lov, der skulde forbyde 
Præsterne at holde gudelige Forsamlinger uden for 
Kirken, og paa andre Tider end de reglementerede. For- 
budet skulde gjennemføres saa hensynsløst, at den Præst, 

*) Optagne i Nouvelles Etudes évangéliques (Paris 1851) 

S. 193 flg. 
') Liberté religieuse S. 363 flg. 
^) Liberté religieuse S. 395 flg. 

der blev greben i Overtrædelse af det, skulde miste sin 
Gage. Dagen efter, den 20de Maj, indgav Vinet sin 
endelige Begjæring om Afsked som theologisk Professor. 
Man havde af forskjellige Grunde holdt denne Sag hen 
i nogle Maaneder ^), men nu vilde Vinet ikke et Øjeblik 
længere staa i Embedsforhold til den Kirke, med hvis 
Præster Staten havde handlet saa ilde^). Der blev 
imidlertid netop paa dette Tidspunkt en anden Profes- 
sur ledig ved Akademiet i Lausanne, i fransk Literatur, 
og den blev, som 'rimeligt var, overdragen til Vinet, der 
ved sine Kritiker og literærhistoriske Arbejder havde 
vakt den største Opmærksomhed og Paaskjønnelse i 
Frankrig^). 

Det samme Lovforslag, der havde bevæget Vinet til 
at tage Afsked som theologisk Professor, var nær ved 
at bringe flere Præster til at nedlægge deres Præste- 
embeder. Over alt i Kantonen vakte det den pinligste 
Opmærksomhed, og den 26de Maj samledes omtrent 150 
Præster i Lausanne, og dér jaadslog man om, hvad der 
var at gjøre. Der blev forelagt en længere Udtalelse til 
det store Raad, og efter at den var vedtagen, blev den 
fremlagt til Underskrift. Tilslutningen til den blev i 
kort Tid saa stærk, at der fandtes 221 Navne under 
den, da den blev indsendt; altsaa havde saa godt som 
alle Præsterne sluttet sig til den*). I denne Adresse 
advarede ^man imod at vedtage det nye Lovforslag, der 
vilde gjøre Præsterne til Statens Trælle, og Udtrykkene 
lode intet tilbage at ønske i Retning af Tydelighed: 
„Forøvrigt, mine Herrer!" hedder det, „tror dog ikke, at 
vi — hvor stor end vor Hengivenhed er over for Stats- 
kirken — ville foretrække den for vor Pligt. Vi erklære 



1) Se ovenfor S. 361. 

*) Liberté religieuse S. 404 flg. indeholder et Par Artikler 

fra dette Øjeblik. , 

^) Man læse blot Brevene fra Chateaubriand, V. Hugo, Sainte- 

Beuve, B. Souvestre o. fl. a, i Brevsamlingen. 
*) Baup S. 25. Adressen til det store Raad er aftrykt S. 92 flg. 

Dem herved, at vi ere villige til at bringe Statskirken 
Ofre af enhver Slags; kun ville vi ikke ofre vore Sam- 
vittigheder." Vinet fandt i denne og en anden lignende 
officiel Udtalelse af Præsteskabet „ædle Sandheder, ud- 
trykte paa en ædelMaade og med et kj endeligt Talent", 
og han saa' dem begge som Udtalelser til Gunst for 
Keligionsfriheden ^). 

Regeringen vilde imidlertid ikke vide noget af Re- 
ligionsfrihed at sige. Præsternes Jjøn af Staten skulde 
være det Middel, ved hvilket Kirken skulde gjøres til 
Trælkvinde, og en af Raadsherrerne udviklede paa den 
mest kyniske Maade sin cæsareopapistiske Tankegang. 
Det samme Medlem -kom frem med temmelig utvetydige 
Sympathier for Arbejdets Ordning i socialistisk Retning 2), 
og denne Omstændighed vakte ikke mindre Anstød og 
Forbavselse. Regeringen trængte til et Forsvar, da den 
offentlige Mening var ved at vende sig imod den, og den 
greb Lejligheden til at udstede en lang Proklamation, den 
Gang den nye Forfatning skulde fremlægges for Folket til 
Afstemning. Denne Proklamation, i hvilken Regeringen 
søgte at rense sig for de Anklager, der gik ud paa 
Kommunisme, Despotisme og Irreligiøsitet, skulde ogsaa 
læses fra alle Prædikestole den 3dje Avgust — en Be- 
stemmelse, der fremkaldte stort Røre. Nogle Præster 
læste Proklamationen, andre føjede protesterende Be- 
mærkninger til; atter andre erklærede Øvrigheden, at 
de iike vilde oplæse Proklamationen i Kirken. I saa 
Tilfælde havde Politiet Ordre til at fremtvinge dens 
Oplæsning ved andre, og det gav Anledning til mange 
Skandaler. Et Sted paa Landet gik vedkommende Ud- 
sending fra Præfekten op paa Prædikestolen, da Præsten 
havde taget Plads dér, og vilde oplæse Proklamationen. 
Præsten beder ham om uopholdelig at gaa ned af 
Prædikestolen og tie stille. Præfektens Udsending nægter 



*) Liberté religieuse S. 410 flg. 

^) Se saaledes en Tale af Druey hos O art VI, S. 96 flg. 

at gjøre dette og vil tiltale Forsamlingen, men saa er- 
klærer Præsten, at man ikke bør finde sig i en saadan 
Krænkelse af Kirkeloven, og at Tjenesten ikke vil be- 
gynde, før Præfektens Udsending er gaaet ned af Prædike- 
stolen. Da det synes at have meget lange Udsigter, gaar 
Præsten ud af Kirken, efterfulgt af alle Kirkegængerne, 
og saa holder han sin Prædiken under et Træ paa 
Kirkegaarden, medens Præfektens Udsending bliver til- 
bage for at oplæse Proklamationen for de tomme Bænke ^). 
Lignende Optrin forefaldt flere Steder, og Bevæg- 
elsen var stor. Man delte Præsterne i to Grupper, 
„Læsere" og „Ikke-Læsere", som man paa den franske 
Revolutions Tid delte dem i edfæstede og ikke edfæst- 
ede, og de troende Kristne i Pays de Vaud havde ikke 
synderlig mere tilovers for „Læserne", end de franske 
Katholiker havde haft for deres edfæstede Præster. 
Regeringen og dens Organer vare rasende over dette 
„Oprør" i en Kirke, „der var garanteret, protegeret og 
lønnet af Staten", og de sagde højt, at Tiden nu var 
kommen til at sætte en Stopper for sligt*). Præsterne 
mente rigtignok, ligesom Skotterne, at de havde Kirkens 
af Staten anerkjendte Love for sig, naar de gjorde Lad- 
sigelse imod et saadant Forsøg paa „at forvandle Prædike- 
stolen til en politisk Talerstol" ; men det vilde Regeringen 
ikke indrømme. Den anklagede Præsterne for Byraadene 
og Sogneraadene og søgte at hidse Folkestemningen op 
imod dem, og nu begyndte Baandene mellem Stat og 
Kirke saa smaat at briste. Midt i Avgust indgav en 
af Lausannes mest ansete Præster, Paul Monnerpn, 
der i over firti Aar havde prædiket Evangeliet, sin Be- 
gjæring om Afsked. I et Brev til Statsraadet ') ud- 
viklede han, hvorledes Afskaffelsen af den helvetiske 
Bekjendelse allerede havde gjort ham betænkelig ved 
at vedblive at være Præst i Statskirken ; men nu var det 
ham en Umulighed at holde det ud længere. „Jeg har 

troet, at jeg var Kirkens Tjener, men nu er jeg erklæret 
for blot at være Statens; jeg er berøvet Frihed til at 
forkynde Evangeliet udenfor Templerne og udenfor de fast- 
satte Tider; og nu bliver jeg opfordret til at bringe Ord op 
paa Prædikestolen, som ere helt forskjellige fra dem, 
der burde lyde dér." Monneroi;i angav ved dette Brev 
den ^Vej, der skulde indslaas, ^og det varede ikke længe, 
før han fik Efterfølgere. Den nye Grundlov blev ved- 
tagen af Folket med 17762 Stemmer imod 10035, og 
Regeringen, som nu følte sig fast i Sadlen, skred strags 
ind med Anklager imod „det ulydige Præsteskab". For 
at vejlede Menigheden til en ret Dom holdt firti af de 
som „Ikke-Læsere" anklagede Præster et Møde, paa 
hvilket de vedtog en Erklæring, som viste, hvorledes de 
kun havde fulgt Ret og Pligt, da de nægtede at lyde 
Regeringen. Gjennem Slutningsordene i denne Erklæring 
skimter man allerede Frikirken som en nærliggende 
Mulighed 1). 

Sagen mod „Ikke-Læserne" blev først paakjendt af 
vedkommende „Klasser", og de anklagede bleve alle 
frikjendte af denne Domstol. Saa kom d«n for Stats- 
raadet, men der blev de dømte til Suspension, nogle 
i én Maaned, andre i tre Maaneder, en enkelt endog i 
et helt Aar^). Da de vare dømte, skrev Vinet en Blad- 
artikel, hvori han siger ^): „Ikke-Læserne søge Ly bag 
en Lov, men selv om denne Lov ikke havde existeret, 
vilde flere af dem alligevel ikke have læst; og i Virke- 
ligheden var der flere af dem, som ikke kjendte den. 
Ved ikke at læse have de fulgt en højere Lov; de have 
raadspurgt deres Embedes Værdighed. Regeringen, der, 
som det synes, godt véd, at den ikke har Loven paa sin 
Side, raadspørger ogs^a en Lov, rigtignok ikke en højere, 
men en mere bydende. Den repræsenterer, ligesom den Re- 

Baup S. 28 flg. 

*) Det var Tilfældet med den ovenfor S. 366 omtalte Landsby- 

>præst. Dommen findes hos Baup S. 142 flg. 
•) Liberté religieuse S. 438. 

volution, af hvilken den er født, en Idé, der er modsat 
den, hvis Repræsentant og Organ det evangeliske Præste- 
skab er. Præsteskabet repræsenterer, for saa vidt det 
er tro imod Evangeliet, Evangeliets Suverænetet; Re- 
geringen derimod repræsenterer Mængdens Suverænetet, 
Almagt og Guddommelighed. Det er to Dogmer, to 
Religioner, som mødes og tørne sammen. Regeringen 
hværken kan eller vil undertrykke Kirken. Det passer 
den bedre at bevare den, men underkuet og lydig. Den 
erkjender ikke mere, at Kirken har en særlig Existens; 
Kirken er i dens Øjne ikke til at adskille fra Staten, men 
kun en Form, en Ytring af denne; den er Gjemmestedet 
og tillige Maalet for de religiøse Følelser og Sædvaner, 
som Staten behager at taale; den er den Form, hvori 
dette Fluidum, hvis Kilde er den menneskelige Sjæl, 
skal tage Skikkelse. Noget lignende som en Kirke skal 
bevares; men vil dette „noget" være kristeligt? Vil denne 
Kirke være kristelig? det er et stort Spørgsmaal." 

Den 9de Novbr. 1845 sagde de suspenderede Præster, 
og mange flere med dem. Farvel til deres Menigheder, 
som havde fyldt Sognekirkerne. To Dage senere sam- 
ledes paa Lausannes Raadhus 225 PVæster, eller om- 
trent fire Femtedele af det hele Tal, for at raadslaa 
om, hvad der skulde gjøres^). Siden Revolutionens Dage 
havde saa mange Præster aldrig været samlede paa ét 
Sted i Pays de Vaud, men der var ogsaa vigtige Ting 
at drøfte. Først slog man fast, at de nye Love havde 
ændret Kirkens Stilling helt, og at dens Præster for 
Fremtiden ikke blot vilde være Loven, men Vilkaarlig- 
heden underlagte. Men hvad skulde der gjøres? Nogle 
vilde strags nedlægge deres Embeder, men de fleste 
holdt dog paa, at det var bedst først at søge Afsked 
den 15de Decbr., og den Mening sejrede. Der blev af- 
fattet et Aktstykke, i hvilket 153 Præster erklærede 
Statsraadet, at, da dette havde dømt og straffet 42 



O Baup S. 38 flg. C art VI, S. 152 flg. 

Præster for ikke at have villet oplæse en helt politisk 
Proklamation fra Prædikestolen, og det trods Lov^n og 
„Klassernes" Frikj endelse, og da tre Præster desuden 
vare dømte og straffede for at have prædiket ved eller 
taget Del i en gudelig Forsamling i et Bedehus i Lau- 
sanne — saa erklærede de undertegnede Præster, hvis 
Tal senere^) steg til 185, at de fra førstkommende 15de 
Decbr. vilde give Afkald paa deres Embeder; denne 
Frist var valgt af Hensyn til Menighedernes Tarv. Sam- 
tidig udsendte de en Henvendelse til Menighederne, i 
hvilken de nærmere forklarede dette Skridt og sagde, at 
de vilde danne en Frikirke, der ikke skulde være en 
Regerings-Kirke, men en sand Folkekirke. 

Dette Skridt vakte naturligvis baade Begejstring og 
Uvilje, og der blev udgivet en stor Mængde Pjecer for 
og imod det. Vinets Stilling var her mærkelig. Samme 
Dag, som Præstemødet i Lausanne sluttede, indeholdt Pa- 
riserbladet „Le Semeur" en Artikel fra ham, hvori der 
stod : „Man taler om en Forsamling, som Præsterne ville 
holde for at drøfte de Forholdsregler, som de i Fælles- 
skab ville tage. I saadanne Spørgsmaal haaber jeg intet 
af en Forsamling. Det Spørgsmaal, der skal løses, er 
rent individuelt, og det er at mishandle det, naar man 
gjør det til et Flertals-Spørgsmaal. Saadanne Forsam- 
linger have den Virkning, om ikke ogsaa det Maal, at 
reducere Mindretallets Mod til et Omfang, der er ringere 
end Flertallets. Det er, med eller mod vedkommendes 
Vilje, en Sammensværgelse af de svage mod de stærke, 
et Middel til at døde og tilintetgjøre Kræfterne. ""Hvor 
mange Mennesker ville ikke, naar de gaa ud af en saa- 
dan Forsamling, være forbavsede ved at finde den Over- 
bevisning, som de bar ind sund og urørt, fordærvet og 
forstyrret^)." Og i Breve til sine Venner udtaler han 



*) Blandt Navnene paa Underskriverne træffe vi ogsaa ét, der har 
en god Klang blandt os: E. K. Krayenbuhl, den Gang i 
LigneroUes. 

*) Liberté religieuse S. 441. 

sig om, hvad han ønsker for Fremtiden. „Begivenheden 
kan blive stor, og den kan blive lille. Men en Ting bliver 
mig klarere og klarere, at Statskirkerne ikke passe til 
Verden og til Aandslivet nu, og at Kirken bør gaa til- 
bage til Apostelkirken." ^) I et andet Brev skriver han*): 
„Man tænker paa at danne en Folkekirke. Den vil 
sikkert, i det mindste i den første Tid, blive en uaf- 
hængig Kirke, men jeg tror, at den, til Trods for sit 
lille Medlemstal, vil blive en Mængdens Kirke."*) Og 
han sender et Suk efter Midalderens store Enhed, der, 
skjønt den nu , kun er en Erindring eller en Drøm, 
bringer Taarer frem i hans Øje. Imidlertid glæder han 
sig over den Frikirke, der er stillet i Udsigt. Disse 
Præster, som søge deres Afsked, „have jo ophørt at tro 
paa Statskirkens absolute Nødvendighed; de gjøre ikke 
mere Forbindelsen mellem Stat og Kirke til en Religion; 
Folkekirken har i deres Øjne ophørt at være Kirken, 
og Tanken og Bevidstheden om den almindelige Earke 
har atter faaet den Plads og den Vigtighed i deres Øjne, 
som den havde tabt." Men meget Haab om dens Nytte 
i aandelig Henseende har han ikke. „Der er en Slendrian 
i al Ting", skriver han til den ældre Bost*). „Præsten er 
alt for meget Klærk, alt for meget Kirkens Mand. Ter- 
ritorialismen har gjort uendelig Skade. En Dissident, 
hvor from han end er, er en Fjende. Den almindelige 
Kirke er et tomt Ord; Hensigten var udmærket, men 
Ideerne smaa, og Uvidenheden utrolig. Af alt dette vil 
der komme en ny lille Dissenters-Kirke". Og til hans 
store Sorg blandede Politiken sig ind i Religionen og 
forgiftede den. ^) 



1) Rambert S. 479. ^) Lettres II, S. 297. 

*) „Une Église de multitude", siger han andensteds (Liberté 
religieuse S. 460), „est celle dont on devient membre sans 
avoir subi préalablement, de la part de qui que ce soit, son 
examen de conscience". 

*) Lettres II, S. 300. ^) Rambert S. 482. 

Den 19de Noybr. vedtog det store Raad med 125 
Stemmer mod 33 et Dekret, ved hvilket Statsraadet fik 
Ret til midlertidig, saa vidt det fandt det nødvendigt, 
at gjøre saadanne Ændringer i de kirkelige Love, som 
det fandt for godt. Tillige fik det Fuldmagt til at tage 
Bestemmelser med Hensyn til de gudelige Forsamlinger 
udenfor Kirkerne^). Den første Brug, som Statsraadet 
gjorde af denne udstrakte Fuldmagt, var at opfordre de 
fleste af de Præster^), der havde søgt Afsked fra 15de 
Decbr., til at tage deres Ansøgninger tilbage. For at 
kunne gjøre Brug af denne „hæderlige Lejlighed" til 
atter at indtræde i Statskirken, skulde de i Løbet af 
to Dage indsende en ren og klar Tilbagekaldelse, uden 
Betingelser og uden Forbehold; siden blev Fristen for- 
længet til 4de Decbr. ^) Det var dog kun faa, i alt kun 
36, Præster, som tog deres Afskedsbegjæring tilbage*), 
og denne Omstændighed bragte Statsraadet til at af- 
sætte de andre. Den 6te Decbr. modtog de fleste af 
Præsterne en Skrivelse, der meddelte, at deres kirkelige 
Forretninger øjeblikkelig skulde ophøre, og at de 
uden Tøven skulde forlade Præstegaardene, hvis de ikke 
allerede havde gjort det^). Samtidig bleve saa de præste- 
løse Sogne fordelte mellem de Præster, der bleve inden- 
for Statskirken. Juleaften 1845 kom en ny Ordre til 
Præfekterne. I denne meddeltes der, at Statsraadet havde 
søgt at raade Bod paa Præstebristeu ved at rette en 
Appel til de Reformerte af den franske Tunge udenfor 
Pays de Vaud og Schweiz og ved at forordne en extraordi- 
nær Ordination i Januar Maaned 1846. Men det ind- 
skærpedes Præfekterne, at det paa det strængeste skulde 
være de afsatte Præster forbudt at bestige Prædikestolene 
i Statens Kirker. Der maatte ikke gives nogen Mellemvej. 



O Baup S. 162. 

*) Begrænsningen freragaar af den nedenfor omtalte Ordre til 

Præfekterne, Baup S. 212. 
8) Baup S. 164 flg. 
*) Flere vaklede, Baup S. 212. ^) -Baup S. 53. 

„Enten maa de frit og frejdig stillp sig til Statskirkens 
Tjeneste, eller ogsaa maa de afholde sig fra at fungere 
der." Og det kunde i Statens Kirker ikke tillades de af- 
satte Præster at holde Gudstjeneste udenfor de sædvanlige 
Tider; Præfekterne skulde vaage over, „at ingen bruger 
disse Bygninger imod deres Bestemmelse". De afsatte 
Præster maatte heller ikke faa Lov til at bruge Raadhusene 
eller Skolerne til deres gudelige Forsamlinger. Præfekt- 
erne skulde undgaa ethvert Skin af Forfølgelse mod 
disse Forsamlinger, men paa den anden Side ogsaa vogte 
sig for enhver Understøttelse af „en saakaldet fri og uaf- 
hængig Kirke, hvis Dannelse man har tænkt paa og talt 
om". En saadan Frikirke maa nemlig enten føre samme 
Lærdom som Statskirken eller ogsaa en anden. Hvis 
den fører samme Lære, hvorfor rejser man saa Alter 
mod Alter? Hvis den fører en anden, „er det Metho- 
dismen, der allerede har gjort Landet saa megen Skade". 
Dette og lignende Skridt fra Regeringens Side gjorde 
ikke synderligt Indtryk paa de afsatte Præster, og disse 
begyndte saa smaat at tænke paa at ordne en Frikirke. 
Her havde imidlertid ingen Chalmers med praktisk Kløgt 
banet Vej for den, og Individualismen i Vin ets Forstand 
gjorde flere utilbøjelige til overhovedet at tænke meget 
paa Organisation. Man holdt opbyggelige Møder i pri- 
vate Sale, men disse Mødesteder medførte en Ulæmpe, 
der bidrog til at give den schv^eizerske Frikirke et Præg, 
som den endnu ikke har mistet: de fattige kom ikke 
rigtig med. „Ingen fattige!" skriver Vinet til en Ven^), 
„vi ville ikke kunne noget uden de fattige. Kun det, 
der begynder med de smaa, er stort og stærkt". Flere 
Steder bleve Frikirkens Forsamlinger, som i sin Tid de 
opvaktes, forstyrrede af Pøblen, og Ustyret blev saa stort, 
at det t. E. i Lausanne en Tidlang ligefrem blev forbudt at 
holde gudelige Forsamlinger. I Steden for større Møder 
fik man da smaa Sammenkomster, og Forfølgelsen gjorde 

ogsaa Gavn over for disse Kredse. Vinet glædede sig 
over, at Præsterne derved bleve „førte tilbage til Kirkens 
ABC, til det første Hundredaar"^). Han betragtede sig 
lige fra den første Dag af som Medlem af Frikirken^), 
men han vilde ikke være med til at organisere^). Der- 
imod skrev han en Henvendelse til Folket, i hvilken han 
varmt og klart talte Religionsfrihedens Sag*), og lidt efter 
lidt vendte Roligheden tilbage, saa at der uden Fare 
kunde holdes gudelige Forsamlinger overalt. Man be- 
gyndte nu paa flere Punkter i Kantonen at danne smaa 
Frimenigheder, og der blev ogsaa tænkt paa Sammen- 
slutning af disse, nærmest dog for, efter Vinets Raad, 
at ordne de materielle Forhold. Der var baade i Schweiz 
og Udlandet samlet Penge ind til den første Tid, men 
Guldet og Sølvet flød ikke saa rigelig ind -her som i 
Skotland. Pays de Vaud samlede strags 48,000 Francs, 
og Frankrig sendte 60,000, men det var jo ikke meget 
at begynde med. 

Den 8de Juli 1846 holdt et Central-Udvalg for den 
vordende Frikirke Møde i Lausanne under den forhen- 
værende theologiske Professor Chappuis' Forsæde. Paa 
dette Møde lagde man navnlig Forholdene til rette for en 
kommende Synode, der skulde træde sammen i November 
Maaned. Paa denne vare tre og tredive Frimenigheder 
repræsenterede. Vinet hilsede Synoden med en Udtalelse, 
i hvilken han lagde Medlemmerne paa Sinde, at Lægfolk 
burde have en afgjørende Overvægt i Kirkens Raad. 
„I Kanton Pays de Vauds Kirke maa Præsterne ikke 
være Kirken."^) Dernæst tog han Ordet for Indivi- 
dualismen, idet han krævede, at man skulde respektere de 



») Liberté religieuse S. 676. «) Lettres II, S. 312. 

^) „ Je suis simple spectateur du travail d^ organisation, qui se fait 

dans leur sein**, siger han selv. Lettres II, S. 364. Senere 

traadte han dog mere frem. 
*) Liberté religieuse S. 533 flg. 
«) Liberté religieuse S. 628. 632. 

enkelte Kirker, „den kirkelige Monade". Han opstillede 
den Regel: „saa megen Frihed, som Enheden tillader; 
saa megen Enhed, som Friheden kan taale^. Den In- 
teresse, med hvilken Vinet fulgte Frikirkens Udvikling, og 
den Omstændighed, at han ofte prædikede ved de frikirke- 
lige Forsamlinger, vakte i høj Grad Regeringens Uvilje, og 
Hævnen udeblev ikke. Radikalismen fik paa denne Tid 
gjennemført en fuldstændig Omordning af Undervisnings- 
forholdene. Akademiet blev omdannet til en Skole eller et 
Seminarium for vordende Præster og Jurister; Professor- 
ater bleve inddragne, og Lønningerne nedsatte. Ved den 
Lejlighed skulde der ogsaa gjøres Ofre til den radikale 
Sides Bedste, og Vinet blev da et af Ofrene. Den 3dje 
Decbr. 1846 fik flere af Lærerne deres Afsked, og for Vinets 
Vedkommende motiverede den frisindede Regering denne 
derved, at han, Professoren i fransk Literatur, „tog Del 
i andre gudelige Forsamlinger end Statskirkens." 

Vinet havde en Følelse af, at han ikke havde længe 
tilbage, og han ønskede blot at faa nogle literære Ar- 
bejder fuldendte. Han blev imidlertid mere og mere 
optagen af den unge Frikirke, der dannede sig for hans 
Øjne, og som han omfattede med saa stor Varme. 
Hvor meget der end kunde være at ønske anderledes, 
stod den dog i et særligt Forhold til håns Tanker. 
„Grundlæggelsen", siger han^), „af en Frikirke i vort 
lille Land er en Begivenhed for Frikirken i Luthers og 
Kaivins Evropa. De tidligere Adskillelser have, hvor 
stor moralsk Vigtighed de end have haft, andre Karak- 
tertræk og en anden Mening. Denne har paa Fastlandet 
været det første Exempel paa en Mængdens Kirke, der 
har frigjort sig fra Statens Formynderskab. Det Mod og 
den Selvforglemmelse, som et Hundrede og femti af 
Evangeliets Tjenere have vist, vilde uden Tvivl være 
værdigt til den Interesse, som man heller ikke har 
nægtet den. Dog vover jeg at sige, at Dannelsen af 

en Frikirke er større som Kjendsgjerning, end Præ- 
sternes Embedsnedlæggelse er det som Handling. Men- 
neskeaanden gjør lange Skridt, men Pavserné ere endnu 
længere. Den Pavse, som det protestantiske Princip har 
taget, har varet tre Hundredaar. Vor Protestantisme 
bør nu blive kristelig, og vor Kristendom protestantisk. 
Frikirken i Kanton Vaud er kun en Gnist, men den 
falder i et meget brændbart Stof. Alt i den vester- 
landske Verden indbyder med høje Raab de Kristne til 
at trække sig tilbage til det hellige Bjærg; lad os haabe, 
at der ikke kommer en Menenius og forlokker det tro 
Folk med en Fabel!" I et Brev til en tysk Ven giver 
han det samme Haab et lignende Udtryk^): „Jeg haaber, 
at Frikirken her, som er dannet af agtværdige Folk, der 
ikke have vidst, hvad de gjorde, skal blive det første 
frugtbare Exempel påa Kirkens Emancipation, eller, som 
jeg hellere vil sige: paa dens Underkastelse under dens 
sande Tro og dens sande Hoved". 

Vinets Arbejde for Frikirken blev gjort under me- 
gen legemlig Skrøbelighed. Den Kommission, der skulde 
gjøre Udkast til Ordningen af Frikirkens Forhold, maatte 
ofte komme til ham, fordi han ikke kunde forlade sine 
Stuer; men ved alle de store Spørgsmaal havde han alli- 
gevel enten en Formaning eller et Forslag paa rede Haand. 
Før^j havde han bebrejdet Præsterne, at mange af dem 
tænkte for meget paa deres Sogn og for lidt paa den al- 
mindelige Kirke, og indskærpet dem at Præsten paa en vis 
Maade maatte staa over for Sognet og Kirken, som 
Borgeren staar over for Famihen og Fædrelandet, og ikke 
glemme den sidste for det første. Nu anbefalede han 
tidlig og silde Respekt for Individualiteterne, og Fri- 
kirken burde efter hans Mening være et af Aanden be- 
seglet Forbund imellem de enkelte Kirker.^) Tidhgere 



») Lettres II, S. 372. 

*) Liberté religieuse S. 578, i en Artikel om Kirken og 

Sognet ira Maj 1846. 
8) Rambert S. 530. 

havde han jo med stor Styrke forsvaret den helvetiske Be- 
kj endelse, fordi den var Statskirkens lovlige Symbol, 
og fordi det var umuligt at sætte noget andet og bedre 
Symbol i dens Sted, saaledes som Forholdene i Stats- 
kirken vare. Nu, da Frikirken er dannet, paatager han 
sig selv at gjøre Udkast til et nyt Symbol.^) Han mener 
ikke, at Frikirken skulde forkaste den helvetiske Bekj end- 
else, men denne, som Reformations Symboler overhove- 
det, er ham for theologisk og polemisk. Han gjør en 
Række slaaende . Bemærkninger om, at det Symbol, der 
skal kunne samle alle og være Grundvold, ikke Grænse, 
for Forkyndelsen fra Prædikestolen, bør være kort, klart 
og enfoldigt. Han minder om Rom. 10, 17 og siger, at 
„Bekjendelsen er Begyndelsen til alt, ja til Kirken selv" 
— og saa» ender han med at foreslaa en ny Bekj endelse, 
der er kortere, mindre theologisk og polemisk end den 
helvetiske Konfession, men dog en theologisk, dogmatisk 
Bekj endelse. I den Grad var Troens Ord ved Daaben 
gaaet i Glemme i de Egne, hvor Kaivin havde været 
Læremester ! Og Nemesis udeblev ikke. Synodens Med- 
lemmer fandt, at Vinets Symbol var for kort og manglede 
væsentlige Led, og saa stemte de Udvidelser ind, hvorved 
der fremkom et Flikværk, som indtil denne Dfig er 
, Frikirkens Konfession, et Sidestykke til den evangeliske 
Alliances og andre af Nutidens Symboler. 

Dette Arbejde fortærede Vinets sidste Kræfter, og den 
fjerde Maj 1847 ved Morgengry drog han sit sidste Suk. 
Hvis de foregaaende Blade have kunnet give et blot 
nogenlunde tydeligt Billede af hans frie, mandige Færd 
og et Gjenskin af den Friskhed og Oprindelighed, der, 
trods alle Ensidigheder, lyser os i Møde fra hans Skrift- 
er, saa vil man kunne forstaa, hvor stor Sorgen over hans 
Bortgang var i den unge Frikirke.'^) Men Vinet tilhør- 
er ikke blot denne Afkrog af den protestantiske Verden; 



1) Liberté religieuse S. 638. flg. Oart. VI, S. 455 flg. 
«) Cart VI, S. 505 flg. 

han er en kirkehistorisk Skikkelse, der peger imod en 
Fremtid, der vil komme for Kristi Kirke, imod en Dag, 
der, hvad enten den kommer med de sagte Vinde eller 
store Storme, vil blive bitter og smertefuld for mange. 
Da vil man maaske ogsaa bedre forstaa de Ord, som 
Vinet kort før sin Død skrev til Skotten Thomas 
Erskine, for hvem han ofte aabnede sitHjærte:^) „Jeg 
haaber kun paa Kristendommen; men Kristendommen er 
for mig hværken udelukkende, eller i særlig Grad det, , 
som man i de sidste fem og tyve Aar har prædiket for 
os. Jeg tror, at denne Formel er afmægtig og forslidt 
over for Masserne; det er en temmelig kold Opvarmning 
af det sekstende Hundredaar. Det, som var oprindeligt 
paa Luthers Tid, er det ikke nu. Vi tiltale vort Hund- 
redaar paa et dødt Sprog. Mange Folk her og anden- 
steds slutte deraf, at Kristendommen ikke er Massernes 
Sag; og jeg tilstaar, at jeg hværken i Fortiden eller i 
Nutiden kjender et helt Folk af omvendte; men det er 
ikke mindre sandt, at Kristendommen har paavirket 
Masserne, at den har skabt en kristelig Civilisation, en 
kristelig Verden (jeg véd godt, med hvilke Indskrænk- 
ninger dette skal forstaas) og jeg ser nu til Dags Mas- 
serne være ligesom uigjennemtrængelige for vore Bestræb- 
elser. Men, hvis jeg ikke tager meget fejl, er en ny- 
Form for den gamle og evige Sandhed i Færd med at 
bane sig Vej i Aanderue, og senere, naar vi ere døde, 
kommer Manden for dette. Jeg siger dem alt dette, 
for at høre deres Mening om denne alvorlige Sag. Det 
er mig meget om at gjøre, at lære Deres Tanker herom 
at kjende. Her kan jeg kun sige min Tanke til 
faa Mennesker. Allfear, noneaid, and few understand.^ 
Ligesom man her hjemme for nylig har villet lade Søren 
Kierkegaard lande i den fri Tankes Amerika, har man i 
Schweiz villet lade Vinet ende i moderne NyrationaJisme ;*) 



1) Lettres II, S. 366 flg. 

*) Det er vel egentlig Hensigten med Astiés: Le Vinet de la 
legende et celui de Phistoire, som oftere er nævnt. 

men begge Forsøg have gjort sig skyldige i Misfor- 
staaelser og ensidige Opfattelser af enkelte Ytringer, 
der, for fuldelig at forstaas, maa ses i Lyset af andre 
Udtalelser. Saaledes maaogsaa Vinets Brey til Thomas 
Erskine ses i Lyset af de Ord, han talte fra sit Døds- 
leje. Og den, der har faaet udførlige Meddelelser om 
Vinets sidste Tid, vil ikke læse Nyrationalisme ud af 
Brevet til den fromme Skotte. — 

Efter Vinets Død fortsatte Frikirken sit organisator- 
iske Arbejde, og allerede i 1847 var Forfatningen færdig. 
Frikirken i Pays de Vaud styres af en Syn ode , sammen- 
sat af Præster og Lægmænd, af et Synodal-Udvalg 
og af Sogneraad.^) Præsterne vælges af Sognene. 
Deres Ijøn og Lønningerne til de fem eller seks Lærere 
ved Præsteskolen, tilvejebringes ved frivillige Gaver til 
en Fælleskasse. Præsterne faa alle samme Løn, der 
stiger fra 1500 til 2000 Francs; men den Løn udbe- 
taltes af den fælles Kasse, ikke af Sognefolkene. Man 
raader i Regelen over 100,000 Francs aarlig, en Sum, 
der gjør det muligt ogsaa at støtte den ydre Mission. 

Gudstjenesten holdes i Kapeller, der ofte have et 
smukt Ydre, men altid et tarveligt og dog hyggeligt 
Indre. Enkelte Steder- har man ikke en egentlig Præ- 
dikestol, men kun en Forhøjning. Kirketugten er ikke 
stræng. Nadverbordet, der i Regelen dækkes en Gang 
hver Maaned, staar aabent for dem, der ville være med. 
For Baamedaaben har man ikke megen Sans. Saare 
mange betragte den kun som et smukt Tegn eller en 
kristelig Skik, der dog meget vel kan udelades; der er 
endog Præster i Frikirken, der undlade at føre deres egne 
Børn til Daab, for, som de mene det, derved at give et godt 
Exempel og et Vidnesbyrd for Individualismen. Oprind- 
elig brugte Frikirken den gamle Liturgi, men siden fik den 

*) „Dans plus d'une église libre," siger en Præst i Sfåtskirken, 
„le pasteur se trouve, dit-on, avoir échangé la tutelle dugou- 
vernement contre celle d'un conseil de paroisse, si ce n'est 
méme de quelque coterie." A de Mestr al: Tableau S. 606. 

«in egen Ordning af Gudstjenesten. De fleste bruge 
dog ikke denne, højst kun ét enkelt Stykke, som t. E. 
den gamle Syndsbekj endelse ; Resten er overladt til den 
enkeltes Valg. Man begynder ikke, som i Statskirken, 
med at læse de ti Bud, og man slutter heller ikke som 
der. med dén apostolske Trosbekjendelse. Dertil er man 
altfor bange for „Formalismen". 

Der er i alt kun omtrent firti Menigheder; flere af 
disse have et Par Hundrede Medlemmer, nogle kun 
henved femti. Paa Frikirkens Lister over dem, der helt 
have sluttet sig til den, talte man i 1870 kun 4000, men 
lige saa mange staa i et løsere Forhold tilden.^) Selv om 
man imidlertid fordobler Tallet paa Frikirkens indskrevne 
Medlemmer, faar man dog kun en ringe Brøkdel af Kanton 
Pays de Vauds Indbyggere (i 1870: 213,000). Men 
Tallet synes nogenlunde at holde sig. Vel kan nu og 
da en theologisk Student eller en Præst gaa tilbage til 
Statskirken; det er kun rene Undtagelser. Endnu har 
Kanton Pays de Vaud ikke haft nogen Agrippa Mene- 
nius, der kunde lede Frikirkens Medlemmer tilbage fra det 
hellige Bjærg. Men naar man bruger en saadan Lig- 
nelse, som jo Vinet først har brugt, ^) saa maa man ikke 
overse, at den halter stærkt. Udtrædelsen i Pays de 
Vaud var nemlig ikke en secessio piehis \ Frikirken der 
var og er de riges Kirke. 



VL 

Vinets Forudsigelse om, at Gnisten fra Pays de 
Vaud vilde falde i et meget brændbart Stof, gik snart i 
Opfyldelse. 

Det evangelske Selskab og den frie Præsteskole i 
Geneve vare T i 1 1 ø b til en frikirkelig Dannelse, men Ge- 
neve fik først sin egentlige Frikirke, efter at Pays de Vaud 



') A. de Mestral S. 602. *) Se ovenfor S. 375. 

havde faaet sin. Den 22de November 1841 blev der 
gjort en Ende paa Geneves gamle politiske Forfatning, 
og en lovgivende Forsamling fik det Hverv at udarbejde 
en ny. Denne Forsamling indledede ogsaa en Omord- 
ning af de kirkelige Forhold, saaledes at Statens Over- 
højhed over Kirken blev overdragen til et Konsistorium, i 
hvilket Lægmands-Elementet havde afgjørende Overvægt; 
Valget af de læge Medlemmer af Konsistoriet blev lagt 
i Byraadenes Hænder; Præstevalget blev overladt til 
Konsistoriet og Præsteskabet i Forening.^) 

Denne Ordning tilfredsstillede ikke ret mange. De 
kirkelig sindede tog Forargelse af at se Kirken prisgiven 
til Politikernes Vilkaarlighed, og denne Forargelse .fik 
stadig Næring: ved Budskabet om den skotske Frikirkes 
Dannelse, ved Vinets Skrifter og ved Udtrædelsen i 
Pays de Vaud. Saa kom en ny Revolution, i Oktober 
1846, og ved den kom Radikalismen til Roret i Kaivins 
By. Den nye Forfatning gav enhver 21aarig Genfer 
Stemmeret, og det demokratiske Princip skulde da ogsaa 
gjennemføres paa Kirkens Omraade. Forvaltningen af 
Kirkegodset, den øverste Ledelse af Religions-Under- 
visningen, Udnævnelsen af de lavere kirkelige Embeds- 
mænd, Disciplinen, Yisitatseme, alle Bestemmelser med 
Hensyn til Katekismer, Liturgi og Bibeloversættelser 
blev betroet til et Konsistorium paa 31 Medlemmer (25 
Lægmænd og 6 Præster), som skulde vælges af en Folke- 
forsamling, der blev dannet af alle myndige protestantiske 
Borgere.^) Præsterne skulde uden videre vælges af Me- 
nighederne, den enkelte Præst af det enkelte Sogn ; men 
i Byen Geneve, hvor der ikke var Sogneinddeling, skulde 
Folkets hele Masse vælge en Præst, naar et Embede var 
ledigt. Det første Konsistorium udgav et „organisk 
Reglement", som endnu er kirkelig Grundlov. I Følge 
dette blev det gamle og nye Testament anerkjendt som 
Guds inspirerede Ord, men ved Siden deraf* hævdedes 



») H. von der Goltz S. 380. ») Anf. Skr. S. 417. 

den frie Forsknings Ret. „Guds Lære", som den er 
indeholdt i de aabenbarede Skrifter, skulde være den 
nye Folkekirkes eneste Læreregel. Da samtidig alle 
Genfere, der erkjendte Konsistoriets Avtoritet, bleve 
regnede med til „Folkekirken^^ som stemmeberettigede 
Medlemmer, fik den genfiske Folkekirke en meget bred 
Basis, og det passer godt med Aanden i den hele Kirke- 
forfatning, naar Artikel 53 i Reglementet siger: „Den 
hellige Nadver bliver offentlig uddelt ved de store re- 
ligiøse Fester". Her have vi Præstefrihed indenfor en 
Folkekirke, eller rettere sagt, Folkekirken forvandlet til 
et Missionsselskab med religiøse og sædelige Formaal. 
Disse politisk eÆndritiger gav Stødet til Frikirkens Dan- 
nelse i Geneve. I Aaret 1849 sluttede Menigheden i Bourg 
de Four, det evangelske Selskabs Kreds, der havde samlet 
sig om Kapellet Oratoire, og flere af Malans Menighed 
sig sammen til en evangelisk Frikirke. Tiden havde 
gjort sin Gjerning paa alle disse Kristne, saa at de nu 
havde lettere ved at færdes sammen end før, og de vare 
forenede ved en fælles Uvilje imod den omændrede Folke- 
kirke. Under Individualismens, og navnlig Vinets Paavirk- 
ning, var deres Kritik over for enhver Form af Stats- 
kirker vokset. De dannede derfor en Frikirke, der skulde 
være en ecclesiola in ecclesia, et Forsøg paa at samle 
de sande Kristne om en fælles Bekjendelse. Her gik 
man imidlertid frem paa samme Maade som i Pays de 
Vaud: man lavede selv en Trosbekj endelse, der skulde 
være det fælles Banner^), og der var den samme Ue- 
nighed om Barnedaaben som i Pays de Vaud. Man 
turde ikke gaa videre end til at sige: „Kirken døber 
Smaabørn, men naar den har Brødre i sit Skjød, der 
mene at burde afvente en mere fremrykket Alder, saa 
antager den ikke, -at denne Differents bør være Grund 
til en Spaltning." Den Modsætning, der var 
imellem den gamle Opvækkelse og Mænd som Merle 



») Hos von der Goltz S. 438 flg. 

d'Aubigné med Hensyn til det præstelige Embede og 
Gudstjenestens Ordning, blev heller ikke udjævnet. Man 
enedes vel omaterkjende Betydningen af Præsteembedet, 
men der blev gjort „Opvækkelsen", den Indrømmelse, at 
Præsterne bleve opfattede som Ældste, der ved Studier 
særlig vare forberedte til Prædiken og Undervisning, 
medens de andre Ældste kun skulde have Del i Hyrde- 
gjerningen. Gudstjenesten i „Oratoire" vedblev at være 
ordnet saaledes, at en Præst i Embedsdragt prædikede, 
og saaledes at man holdt fast ved den gamle Liturgi; 
men i Bourg de Four gav man enhver Broder Ordet til 
Bøn og Formaning, og der tillod man sig mange liturg- 
iske Ændringer. 

Ogsaa efter Frikirkens Dannelse vedblev det evan- 
gelske Selskab at bestaa, og det virkede i samme Ret- 
ning som tidligere, navnlig da ogsaa i Frankrig. Noget 
stort Tal har Geneves Frikirke aldrig samlet. -7 — 800 
Medlemmer er hele dens faste Stok^), og ligesom i 
Pays de Vaud har den et bestemt aristokratisk Snit. 
Men jo mere Radikalismen og Vantroen var kommen til 
Magten paa Statskirkens Prædikestole, desto mere Betyd- 
ning fik Vidnesbyrdet i Frikirkens Forsamlingshuse. ^) — 

Omtrent samtidig med Geneve fik ogsaa Frankrig 
en reformert Frikirke. Dér havde i Aaret 1831 Uge- 
bladet „Le Semeur", til hvilket Vinet jævnlig leverede 
Bidrag, plantet Evangeliets Fane. Kapeller med Ind- 
skriften „Non salarié par TEtat" vare opførte i Paris og 
flere Steder, og i 1833 var der dér ogsaa dannet et „evan- 
gelisk Selskab" med et lignende Formaal som Ge- 
neves. Da Februar-Revolutionen udbrød, blev Spørgs- 
maalet om Forholdet mellem Stat og Kirke rejst paa 
ny, og ved den Lejlighed saa' man, hvilken Betydning 



1) de Mes tral S. 607 flg. 

*) En anden, nyere schweizersk Frikirke, i Neuchatel, har jeg i 

Dansk Kirketidende for 1874 skildret efter Aktstykkerne 

fra Separationens Tid. 

Vinet havde haft ogsaa for Frankrig. Den 24de Februar 
1848 forlangte en Plakat, der blev opslaaet flere Steder 
i Paris, fuldkommen Samvittighedsfrihed og Adskillelse 
af Stat og Kirke. Nogle Protestanter dannede en „For- 
ening for Anvendelsen af Kristendommen paa de sociale 
Spørgsmaal," og denne Forening udsendte et Manifest, 
hvori det hedder: „Det er uretfærdigt at tvinge en 
Borger til at bidrage til Omkostningerne ved en Guds- 
tjeneste, i hvilken han ikke vil tage Del. Gudsdyrkelsen 
skal ikke underholdes af Statskassen, men man skal 
overlade den enkelte at underholde den Kultus, som 
han frit vil slutte sig til . . . Saaledes skal Religionen 
blive udbredt ved dem, der bekjende sig til den, og der 
skal ikke mere være priviligerede Religioner. Saa vil 
Staten undgaa at sysle med Spørgsmaal, der mere og 
mere blive en Forlegenhed og en Fare for den. Bud- 
gettet vil blive frit for en Udgift paa 40 Millioner, og 
allé Franskmænd ville blive lige i Religion, som de ere 
det i Politik."^) Efter hundrede Aars Forløb traadte 
i September 1848 en regelmæssig Synode sammen for 
at ordne den reformerte Kirkes Anliggender, rigtig- 
nok kun som en ren privat Foranstaltning, der ikke 
skyldtes Initiativ fra Regeringen, men blot en Trang hos 
flere af den reformerte Kirkes Medlemmer. Paa denne 
Synode tørnede de orthodoxe og de liberale voldsomt 
sammen, og de sidste vare i Flertal. De troende Med- 
lemmer forlangte, at man skulde vedkjende sig en Trosbe- 
kjendelse, men det modsatte de liberale sig; de vilde helst 
gaa uden om alt, hvad der kunde ligne en Bekj endelse 
til positiv Kristendom. Da de orthodoxe ikke kunde 
trænge igjennem, besluttede flere af dem at træde ud. 
Præsten Frederik Monod og Grev Agenor de 
Gasparin udsendte den 20de Oktober 1848 en Adresse 
til Frankrigs reformerte Menigheder, i hvilken de er- 



*) G. de Félice: Hist. des Protestants en France, (6. Udg. 
Paris 1874) S. 665 flg. 

kiærede, at de traadte ud af den af Staten understøttede 
Kirke og opfordrede de Medlemmer af det reformerte 
Kirkesamfund, som vilde være med til Dannelsen af en 
Frikirke, til at vælge Ombud til et Møde i Paris. ^) 
Indbyderne til dette Møde havde opstillet en hjemme- 
lavet Trosbekjendelse, og de raadede de enkelte, der 
billigede den, til at træde sammen som en Menighed og 
vælge Præster, Ældste og Diakoner, samt til at tage 
Bestemmelser om Forvaltningen af Daab og Nadver og 
om Kultus overhoved,et. I Maj Maaned 1849 skulde disse 
Ombud saa komme til Paris for at vedtage en fælles For- 
fatning, som imidlertid ikke skulde træde i Kraft, førend 
den var billiget af de enkelte Menigheder. Det vår en 
kirkelig Nydannelse efter Individualismens Katekisme; 
„den kirkelige Monade" havde her faaet den Plads, 
Vinet havde tiltænkt den. 

Der bestod forøvrigt allerede den Gang flere uaf- 
hængige Frimenigheder i Frankrig. Den mærkeligste 
var den, som i 1831 havde samlet sig om Adolf Monod, 
en yngre Broder til den ovenfor omtalte Fr; Monod. 
Denne Mand, der var en Søn af Præsten Jean Monod, 
blev født her i Kjøbenhavn i Aaret 1802 ^). Efter at 
have gjort sine Studier ved Akademiet i Geneve, kom 
han som fransk Præst til Neapel. Han havde været 
smittet af den herskende religiøse Ligegyldighed, men 
Gaussens Prædikener og Thomas Erskines personlige Paa- 
virkning bragte ham efterhaanden saa vidt, at han blev 
et levende Vidne for evangelisk Kristendom. Efter to 
Aars Virksomhed i Neapel blev han i 1828 kaldet til 
Lyon. Han var den Gang lige kommen ud af stærke 



*) Jvfr. Hellmar: Entstehung und Wesen der neuen evang.- 
ref. Unionskirche, i: Zeitschrift fiir hist.Theol: for 1851, 
S. 398 flg. 

2) Jfr. E. dePressensés Afhandling i Etudes contemporaines 
S. 157 flg. Artiklen om ham og hans Broder iLichten- 
bergers Encyklopædi IX S.316flg. og P.L.Oomtes Studie 
over A. Monod og Lacordaire (Geneve 1882). 

indre Kampe, og med en henrivende Veltalenhed gik 
han løs paa den aandelige Død, der herskede iblandt de 
Reformerte i Lyon. Han skræmmede de ligegyldige 
op ved glødende Prædikener som den, der bærer Over- 
skriften: Kunne I dø rolig? og med skaanselløs Alvor 
viste han det utilstrækkelige ved den Retfærdighed, som 
saa mange havde lavet sig af deres egne Gjerninger. 
Han prædikede om Synden paa en Maade, som man 
ikke længe havde hørt Mage til, og samtidig gjorde han 
Forsøg paa at holde ubodfærdige Syndere borte fra 
Nadveren. En saadan Optræden vakte Modstand, men 
ogsaa Begejstring. Hans Venner slog en tæt Kreds om 
ham, men hans Fjender bleve mere og mere dristige. Ved 
den store Paaske- Altergang i 1831 søgte han i sin Prædiken 
at give Svar paa det Spørgsmaal: Hvem tør gaa til 
Alters? og i denne Prædiken udtalte han sin store Sorg 
over Nadverens Misbrug. Pintse-Søndag gik han ned 
af Prædikestolen, da Nadveren skulde uddeles, for. ikke 
at være Leder af den hellige Handling. Det vilde den 
kirkelige Øvrighed ikke taale, og den 19de Marts 1832 
blev MoQod afsat. Som .afsat samlede han imidlertid 
en Frimenighed om sig, og efterhaanden blev han dreven 
til at gjøre forskjellige Skridt i Retniug af dens fastere 
Organisation. Da han i 1836 modtog Kaldelsen som 
Professor i Moral ved Præsteskolen i Montauban, blev 
hans Menighed ikke opløst. Han havde arbejdet dens. 
meget forskjellige Bestanddele saa godt sammen, at 
hans Gjerning blev fortsat efter hans Bortgang, og Fri- 
menigheden i Lyon var en af de Kredse, som først 
fulgte Fr. Monod og Gasparins Opfordring. 

Men som den var der flere, og i det hele kunde 
de udtraadte Franskmænd ikke klage over Mangel paa 
Sympathi hos deres Trosbrødre; Exemplerne fra Skot- 
land og Schweiz og Vinets Skrifter havde ogsaa virket 
paa de franske Protestanter. Ulykkeligvis rasede Koleraen 
imidlertid stærkt, da Synoden skulde træde sammen; 
derfor blev Mødet udsat indtil Avgust. Til den aftalte 

Fr. Nielsen: Statskirke og Frikirke. 25 

Tid mødte da benved firti Ombud for Menigbedeme, 
og Afsendinge fra Skotlands, Geneves og Pays de Yauds 
Frikirker vare komne til Paris med Lykønskninger fra 
deres Hjemstavne. Frikirken besluttede at kalde sig: 
^Union des églises évangéliques de France'^, 
et Navn, der skulde være et Varsel om de enkelte 
Menigbeders Fribed og Selvstændigbed, og den vedtog 
strags en vidtløftig kirkelig Grundlov ^). I Spidsen for For- 
fatningen staar en Bekj endelse, der vel- er mindre tbeo- 
logisk og dogmatisk end Monods og Gasparins op- 
rindelige Udkast; men fri for Dogmatik er den ingenlunde. 
Saa følger et Afsnit, der giver bver Menigbed Ret til 
at ordne sin Kultus, sin Disciplin og sin Forfatning, 
som den vil det. En Synode, der samledes bvert andet 
Aar, skulde danne Baandet mellem de enkelte Menig- 
beder, og en Synodal-Kommission paa fem Medlemmer 
skulde dels udføre Synodens Beslutninger, dels bave 
Ledelsen af Samfundet imellem to Synoder. 

De enkelte Menigbeders Fribed var sikret ved 
følgende Grundbestemmelse : „Menigbeden bar Ret til at 
gjøre alt, bvad der ikke modsiger Fællesforfatningen". 
Følgelig bavde de enkelte Menigbeder ogsaa Ret til at 
opstille en særlig Bekjendelse, naar denne blot ikke stod 
i Modstrid med den fælles. Synoden bavde ogsaa over- 
ladt de enkelte Menigbeder at ordne Fremgangsmaaden 
ved Katekumenernes Optagelse og blot forbudt Masse- 
Konfirmation og en bestemt Aldersgrænse for den første 
Deltagelse i Nadveren. Barnedaaben var ogsaa i denne 
Frikirke et aabent Spørgsmaal; Vægten blev ikke lagt 
paa Daaben, men paa den personlige Aflæggelse af 
Trosbekj endelsen. 

Da Unions-Kirken i Frankrig blev dannet, var 
Adolf Monod lige kaldet til Præst i Hovedstaden. 
Efter bans Fortid og bans personlige Forbindelser med 
fiere af Frikirkens Hovedmænd, og da navnlig med bans 



^) Hellmar S. 421 fl. 

Broder Frederik, skulde man have ventet, at han havde 
sluttet sig til de udtraadte; men det gjorde han ikke. 
Han overtog tvært imod det Embede, som Broderen 
havde opgivet. Da Frikirken var dannet, skrev han et 
lille Skrift: „Hvorfor jeg bliver i Statskirken", og deri 
gav han Grunde for sin Beslutning. Han viste først, 
at det var muligt, uden Utroskab mod Kirkens Herre, at 
blive i" Statskirken selv efter Synoden i 1848; han 
mente, at man burde blive der medHaab om at trænge 
igjennem med sin Fordring paa en bestemt Bekjendelse. 
„Man maa ydmyge sig med Hensyn til Fortiden og 
styrke sig med Hensyn til Fremtiden" ^). Naar han 
tænkte tilbage paa sin præstelige Løbebane, kunde han 
mærke, i hvilken Grad levende Kristendom havde vundet 
Udbredelse baade blandt Præsterne og i Menighederne, 
og hvorfor saa ikke haabe paa, at Udviklingen ved- 
bhvende vilde gaa i den Retning?^). Og dersom de 
troende Præster gik ud af den officielle Kirke, saa vilde 
Menighederne jo kun høre Fornægtelse dér '). Kunne der- 
næst de Præster, der træde ud, virkelig sige, at de have 
brugt alle de Midler, de have, til at oplyse Menighederne 
om Frelsens Vej? Har der ingen Forsømmelser været 
i Ordet og Bønnen? Adolf Monod bekj ender selv 
at han vel har følt sig tiltalt af Individualismen, men 
han finder dog, at dens Elirkebegreb lider af væsentlige 
Mangler. Han véd, at han kan udrette noget, hvor 
han er; men han véd ikke, hvad han gaar ind til. „Ved 
Udtrædelse springer man; ved Taalmodighed gaar 
man; ved hin vælger man selv, ved denne modtager 
man"*). Han er ogsaa bange for, at Frikirken skal 
drage Tankerne fra Troen hen til Forfatningen, fra 



^) A. Monod: Pourquoi je demeure dans Téglise établie (Paris 
1849) S. 22. „Ses raisons étaient bonnes, et telles qu41 con- 
venait å une åme haute et forte de les concevoir et de les 
dé cl ar er", siger Q-uizot i Meditations II, S. 173. 

«) Anf. Skr. S. 31 flg. ») Anf. Skr. S. 49 flg. 

*) Anf. Skr. S. 64. 

26* 



388 A. Vinet og „Opvækkelsens" Frikirker. 

Jesus Kristus til hans Folk, fra den usynlige til det 
synlige. Og endelig savner han Fædrenes Spor paa 
Udtrædelsens Vej. „Luther, der kan betragtes som 
Typen paa en energisk Reformator, nedlagde ikke sit 
Embede. Han vedblev at virke som Lærer, Prædikant 
og Kristen i et religiøst Samfund, der var ganske 
anderledes fordærvet end vort, lige til det Øjeblik, 
da han blev udskilt, ikke efter eget Valg, men efter 
Roms Kjendelse. Hertil kan man føje, at hvis Luther 
havde valgt en anden Vej, saa var Reformationen 
sandsynligvis aldrig blevet til noget, fordi Luther 
saa ikke vilde have haft den halve Kristenhed med 
sig; „dens Samvittighed, der blev vakt ved hans, blev 
ogsaa modnet med hans, for at følge ham den Dag, da. 
han blev udjagen." ^) Det samme var Tilfældet med 
Profeterne under den gamle Pagt og Apostlene under 
den nye, ja med Herren selv. Derfor vil Monod blive i 
den officielle Kirke, men han vil skilles fra de udtraadte 
paa samme Maade, som da Pavlus og fiarnabas skiltes 
ad. Da Barnabas indskibede sig for at rejse til Kypros, 
har Pavlus tilvisse trykket hans Haand og ønsket ham 
en velsignet Rejse; og Barnabas har i Aanden fulgt 
Pavlus paa hans Rejse til Syrien og bedet Gud om at 
være ham naadig. Nogle Aar senere blev saa netop 
den Markos, der havde været Grund til Adskillelsen, et 
Foreningsbaand imellem de to Vidner (Kol. 4, 10. 2 Tim. 
4, 11). „Brødre", saaledes slutter Adolf Monod, ^) „skil- 
les ikke for stedse. Interessen for Guds Rige kan i 
Dag skille dem ad; men den samme Interesse kan 
maaske i Morgen forene dem. Vi kunne være enige om, 
at hværken den Kirke, i hvilken vi blive, eller den Kirke, 
som danner sig ved Siden af os, svarer til den Frem- 
tidskirkes Vilkaar , som er vort Ideal , og mod hvil- 
ken vi alle styre. Men hvem véd, om vi ikke begge 
tjene til at bane Vej for den Kirke, som kommer, og om 



») Anf. Skr. S. 70 flg. «) Anf. Skr. S. 89 flg. 

der ikke vil oprinde enDag, hvor Vejene mødes. Og i ethvert 
Tilfælde behøve Hjærterne ikke at vente paa Vejene!" 

De vigtigste Ledere af Frikirken i Frankrig vare, 
foruden Fr. Monod (f 1863), V. de Pressensé og 
hans Søn E. de Pressensé, den nu saa bekjendte Præst, 
Kirkehistoriker og Politiker, Rosseuw St. Hilaire og 
Bersier^). 1 1872 talte den femti Menigheder og havde 
en aarlig Indtægt af over 200,000 Francs; men siden 
den Tid er den snarere gaaet tilbage end fremad. Af 
stor Betydning har navnlig den Omstændighed været, at 
Bersier har brudt med den. Bersier havde siden 1855 
været knyttet til Kirken Taitbout, en lille Frikirke, der 
var stiftet efter Juli-Revolutionen med det Formaal at 
drive indre Mission. Ved Hjælp udenlands fra lykkedes 
det ham i 1874 at faa bygget en smuk gothisk Fri- 
kirke, Etoile. Den indtog i nogle Aar en fri Stilling, 
men i Marts 1877 henvendte det Ddvalg, der ledede 
Etoiles Anliggender, sig til Præsidenten for den officielle 
reformerte Kirkes Presbyterium i Paris, med en An- 
modning om at blive knyttet til den officielle Kirke. I 
Andragendet udvikles der, at Kirken blev bygget for at 
drive indre Mission, ikke for at danne et afvigende 
Samfund. Liturgien, som er i Brug, stemmer aldeles 
med den fransk-reformerte Kirkes Tro, og Menigheden i 
PEtoile vedkjender sig og bekjender de store kristelige 
Kjendsgjerninger, der ere udtrykte i denne Liturgi, navn- 
lig i Synds-Bekj endelsen, i Apostel-Symbolet og Nadver- 
Liturgien. Menigheden, hedder det, ejer selv Kirken; 
den faar ogsaa snart Skoler, og den ønsker overhovedet 
ingen Pengehjælp af Konsistoriet. Den ønsker kun at 
sikre. Gjerningens Vedvaren ved at søge Tilknytning til 
det større Samfund.^) Presbyteriet gik ind paa dette 

*) En Karakteristik af ham har E. Bohn givet i Dr. Kalkars 
theol. Tidsskrift for 1876; optrykt foran E. Bersier: Ud- 
valgte Prædikener (Kbhvn. 1877). 

«) I Dansk Kirketidende for 22de April 1877 har jeg efter 
franske Blade givet en Fremstilling af disse Forhold. 

Andragende, og Konsistoriet stadfæstede dettes Beslut- 
ning; men udenfor den officielle Kirke mødte Bersier 
megen Modstand. At han, en Frikirkemand, vilde 
vende tilbage til Statskirken, var de rigtige Frikirke- 
mænd en stor Forargelse. Han blev haardt angreben 
for dette Skridt, navnlig af Astié, Professor ved Fri- 
kirkens Præsteskole i Kanton de Vaud; men han blev 
ikke Svar skyldig over for disse Angreb^) Det har sin 
Betydning at se, hvad der kunde bevæge en Frikirke- 
mand til at gjøre et saadant Skridt, og en Frimenighed 
til at følge sin Præst i det. Derfor skulle vi som en 
Afslutning paa denne Skildring af Vinet og Opvækkel- 
sens Frikirker nærmere betragte de Motiver, der ledede 
Bersier til at føre sin Frikirke bort fra Vinets Syns- 
pijnkt, tilbage til den officielle Kirke. ^) To Prædikener 
af ham ville give os et Erfaringsvidnesbyrd om Frikirkens 
Mangler og Farer. 

For at forstaa denne Forandring, maa man stadig 
have i Minde, at der hos Bersier er foregaaet en 
mærkelig Udvikling i en anden Henseende ; han har kjende- 
lig nærmet sig den lutherske Kirke i Opfattelsen af 
Sakramenterne, og det er maaske egentlig det, der 
har givet ham klarere Syn for Individualismens svage 
Sider. I et for nogle Aar siden udgivet Skrift af 
Vinet'), er der Udtalelser, der synes at maatte give 
Bersier fuld Ret til at sige, at hvis de vare sande 
Udtryk for Vinets Tanke, vilde Kirken, efter dennes 
Mening, ikke være en guddommelig Instiftelse, men 
kun en Samling af kristelige Individualiteter. Han 
anfører saaledes en Udtalelse af Vinet om Nadveren, 
hvori der siges, „at ethvert Maaltid bør være en Nad- 
ver"; at Herren kun har givet os sin Lærdom og sit 
Offer, men „for Besten har han ladet Tingenes Natur 



^) Jvfr. E. Bersier: Mes actes et mes principes (Paris 1877). 
») Jvfr. Dansk Kirketidende for 1878, Nr. 43 og 44. 
') Le Sabbat juif et le Dimanche chrétien. 

raade", eller ogsaa „har ban taget, hvad der allerede 
existerede, og givet dette en højere Betydning**. Hvem 
har da indstiftet Daab og Nadver? „Det véd vi ikke,'* 
siger Yinet; „Jesus Kristus har ikke gjort det^. Jesus 
har kun samtykt i at lade sig døbe, og da han 
sendte sine Disciple ud for at døbe, „gav han blot sit 
Samtykke til en Form", efter hvilken Hedningerne kunde 
„indføres" i hans Samfund. Det samme gjælder om 
Nadveren; „hver Gang vi sidde til Bords, kunne vi tavst 
eller udtrykkelig holde Nadver". Mod denne Opfattelse, 
der gjør de af Vinet paavirkede Kirkers Stilhng til 
Daaben meget forklarlig, retter Bersier sin Kritik. Han 
finder den stridende mod „den store reformerte Tradi- 
tion", og han mener, at man ud fra sUge Præmisser 
kan komme dertil, at Kristus i Grunden slet intet har 
indstiftet. «For os derimod", siger han, „der støtte os 
til Pavlus', Evangelisternes og hele Kirkens Vidnesbyrd, 
staar det fast, at Jesus Kristus udtrykkelig (trés-formel- 
lement) har indstiftet den kristelige Daab, den hellige 
Nadver som særligt Sakramente, Apostolatet og endelig 
Kirken. Det er i vore Øjne ikke et Nuance-Spørgsmaal, 
men et fundamentalt Princip, der her skiller os fra 
Vinet«. 1) 

Hvor naar Bersier har begyndt at tvivle om Frikirkens 
Ret, foreUgger der, saa vidt vides, ingen bestemt An- 
givelse af. I Aaret 1866, da den tiende af Frikirkens 
Synoder blev aabnet, holdt han i Nimes en mærkeUg Tale 
om „vore Farer og vore Forhaabninger", af hvilke der her 
til Belysning af hans Udgangspunkt skal meddeles nogle 
Afsnit^). Han havde til Tekst Herrens Ord: „Du har 
været tro over lidet; jeg vil sætte dig over meget." 
(Matt. 26, 23). „Vi ere faa,? sagde han. „Hvis vi selv 
vare fristede til at glemme det, vilde vore Modstandere 



*) Bersier: Mes Actes S. 45 flg. 

^) Talen er optagen i tredje Bind af hans „S er mon s''; den findes 
ikke i det danske Udvalg. 

hver Dag minde os om det ... Vi flokkes imidlertid om 
en Fane, der vil staa oprejst, naar vi skal forsvinde. 
Det er den Fane, paa hvilken I har skrevet, at Troen 
er Kirkens Grundvold, at Uafhængighed er dens Ret; 
denne Fane vajer saa højt, at ingen Foragt kan naa den. 
Under dens Dug ser jeg Amerikas store og prægtige 
Kirkesamfund skride frem; deres Fremskridt og mægtige 
Handlekraft trøster os over de Mangler i religiøs Hen- 
seende, der klæbe ved dén gamle Verden. Det er i 
denne Fanes Skygge, at I, vore Modstandere, skulle søge 
Tilflugt paa den Dag, der maaske ikke er saa fjæm, 
naar Konkordaternes ormstukne Bygning skulle styrte 
sammen for det uimodstaaelige Pust af den moderne 
Aand; det Brag, hvormed det sker, skal vise, hvor 
brøstfældig Bygningen har været." 

Bersier finder imidlertid, at, om end Principet i og 
for sig er stort, er det dog kun traadt saare smaat ud 
i Virkeligheden. „Ere vore Drømme blevne virkelig- 
gjorte? Hvor er den store Høst, der saa ofte blev lovet? 
Hvor ere de Frugter, om hvis Modenhed man talte 
allerede ved Foraarstid? Hvor ere de Sjæle, der stod 
rede til at slutte sig til os? Hvor ere vore Fremskridt, 
hvor ere vore Erobringer? Hvor ere de alvorUge Om- 
vendelser paa vore heldigste Steder? Hw)r er den skjulte 
Fromhed, den aandelige Kraft, der langt er at foretrække 
for alle ydre Gaver, fordi den ene er Grunden for 
Kirkerne, alene bærer dem og giver dem Vækst? — Det er 
smertelige Spørgsmaal, for hvilke vi maa bøje Hovedet 
og ydmyge os." 

I det følgende udvikler han Frikirkens Farer, og det 
er især dette Afsnit af hans Tale, der i denne Sammen- 
hæng har Interesse for os. „Den første, maaske den 
største, Fare er den Fristelse, vor Tro bliver underkastet. 
Intet styrker mere Troen i et Kirkesamfund end synlige 
og mangfoldige Velsignelser ; intet sætter den paa en far- 
ligere Prøve end en stillestaaende Tilstand og vedvarende 
Mangel paa Fremgang. Lad os tænke os nogle troende 

— hvad jeg nu siger, kan godt være virkelig Historie — 
som en festlig Dag forenede sig i fælles fyrig Nidkjær- 
hed og Tro for at forsvare den miskjendte Sandhed; de 
have gjenoprejst den evangelske Prædikestol, de have 
bekjendt deres Frelser. Dette Værk har strags fra første 
Færd af krævet store Ofre ; man har set Mænd, der vare 
i en Alder, hvor Hvilen var dem en Nødvendighed, give 
Afkald paa Fordelene ved en behagelig Stilling, bryde 
de ømmeste Baand og træde ind paa Forsagelsens torn- 
ede Vej. De have troet, de have bedet, de have ventet 
med Tillid til Guds Godhed. Skulde de ikke bære det 
hjem med Frydesang, som de havde saaet med Graad? 
Dag kommer efter Dag, men den synlige Velsignelse 
udebliver. Ingen slutter sig til dem. Miskjendte, iso- 
lerede ser de deres Ord tabe sig uden Gjenlyd i det 
tomme Eum. Da gribes de af en underlig Tvivl. Gud, 
sige de, kunde handle, og han handler ikke ! Hans Aand 
kunde blæse paa Sjælene, men vi vente forgæves hans 
mægtige Indgriben ! Vi have gjort Regning paa ham, vi 
have troet paa hans Løfter, og vi se dem ikke opfyldte! 

— Det er, mine Brødre, svære Kampe for Troen, men 
det er ogsaa ved dem, at den vinder de herligste Sejre. 
Lad os ikke efterligne Mængden, der kun har Beundring 
for blomstrende Kirkesamfund, for Præster, der bæres 
oppe af Folkegunst! De sande Kæmper, Troens Helte, 
ere paa de ukj endte Poster, hvor der ingen Ære er at 
finde, midt i en letsindig, fjendtlig og drilleride Befolk- 
ning, ene til at tale om det evige, ene til at haabe og 
bede, stillede lige over for en almindelig Ligegyldighed, 
en taabeUg og bitter Modstand." 

„Dersom vor Stilling er en stræng Prøve for vor 
Tro, er den det ikke mindre for vor Kjærlighed. At 
staa lige over for Verden i en Stilling som vor, at an- 
gribe den uden at besejre den, uden at forfærde den, 
ja næsten uden at vække dens Opmærksomhed, kun at 
være noget meget lidet i dens Øjne — det er en Stil- 

ling, som let hos os fremkalder to modsatte Virkninger: 
Ligegyldighed og Bitterhed. 

„Ligegyldighed! Det vil være det værste Skjær for 
mange Sjæle. Vi have forsøgt at kæmpe imod Verden, 
at erobre den, at vænne den af med Letsindighed. Det 
er ikke lykkedes os. Vor Iver, vor Varme vil snart 
slukkes; vi tage Stillingen, som vi have faaet den, og 
vor moralske Fejghed vænner sig let til den. Hvorfor 
skulle vi protestere, hvorfor skulle vi kæmpe, naar man 
ikke vil høre os? . . . Vi blive da svage. Saltet taber 
sin Kraft, og de Kirkesamfund, der syntes at have 
Løfte om en saa stor Fremtid, dø hen; thi paa den 
Maade at slutte Fred med Verden, at modtage den 
Vaabenhvile, som den byder os, det er allerede at 
strække Vaaben, at indrømme, at man er overvundet. 

„Stundum kan denne Ligegyldighed for andres Frelse 
skjule sig under en falsk Åandeligheds Slør. Man lukker 
sig inde i sin Kirkes snævre Kreds, i det man siger, at 
Verden ligger skjult hos alle Mennesker, og at Guds 
Børns Samfund er de Kristnes eneste sande Fædreland. 
Man forveksler den sande Kirke, hvis Medlemmer Gud 
alene kjender, med en af dens synlige Aabenbarelser ; 
man lader sig drive af Sektaanden, denne forhadte og 
usle Eftergjørelse af den kristelige Aand. Man lægger 
med stor Ro sin Ligegyldighed for Dagen over for de 
store og ædle Interesser, der optage Menneskeheden; 
man ser kun paa Nutiden som en Udvikling af Skriftens 
Profetier, og man drøfter smaalig Tusendaarsrigets lykke- 
lige Kaar, medens gruelige Lidelser forgæves banke paa 
Kirkens Dør. Man finder Behag i et saakaldet skrift- 
ret Sprog, som synes. valgt for ikke at blive forstaaet af 
nogen. Man synes sikker paa sin egen Frelse i samme 
Forhold, som man har indsnævret Kredsen for Guds 
Barmhjærtighed. For øvrigt, skilt fra Verden, for hvilken 
man ikke længer beder, i det man overlader den til 
dens Skæbne, blander man sig imellem Menneskene; 
man handler, man samler Ejendom, og man færdes med 

en Iver og en Dygtighed, der ikke vidner om, at man 
helt forsager den. 

„Men, hvis vi undgaa denne Fristelse, maa yi tage 
os i Agt for at henfalde til den anden Yderlighed. Vi bør 
hade Ligegyldighed over for andre, men lad os tage os 
i Agt for, at vor Nidkjærhed ikke udarter til Bitterhed. 
Mangel paa Lykke fører undertiden dertil. Vi kunne 
daarlig taale at blive stillede paa den Prøve at se 
vort Arbejde uden Frugt, vor gode Vilje miskjendt og 
vor Anstrængelse forgæves. Gaar jeg for vidt, naar jeg 
siger, at vi undertiden ere faldne i denne Snare? Har 
vort Ord, paa Prædikestolen og i Samtaler, ikke stundum 
savnet den Løftelse, som skulde give det Præg? Har 
man ikke ofte til vort Navn knyttet Forestillingen om 
en hvas Censur, om en Iver uden Kjærlighed og en 
utaalelig Dømmesyge?" 

„Og endelig er der en stor Fare for Broderkjærlig- 
heden, denne væsenlige Betingelse for hele Kirkens Liv 
og Lykke. I en Kirke, hvor Livet er svagt, hvor Frem- 
skridt synes standset, er den ene fristet til at anklage 
den anden for den Ulykke, der overgaar os. Enhver søger 
Aarsagen til Ulykken uden for sig, og en døtnmesyg 
Aand faar Indpas. Det er dog ikke alt. I Mangel af en 
fælles Begejstring, der fører Hjærter og Tanker mod et 
fælles Maal, lukker man sig inde i sin Kreds; man 
kaster ikke Blikket ud til den ydre Verden, man under- 
søger sig selv, man studerer hinanden. I denne kvalme 
Luft, uden Pust udenfra, udvikler der sig snart, som 
en usund Plantevækst, tusende smaa Lidenskaber i det 
naturlige Hjærte, som kun synes at faa mere Bitterhed 
af Religionen. Ærgjerrighed, Kappelyst, umiddelbare 
Antipathier, Egenkj ærlighed og Selvsyge faa snart Magt 
over Sjælene og føre dem ind i et indviklet Garn. Der 
dannes Partier, og hvert af dem tror sig kaldet til at 
forsvare Sandheden og gjør sig Umage for at fornedre 
de andre. Anklager, falske Beretninger blive alminde- 
lige og modtages med Begjærlighed. Ak! i det Samfund, 

hvor Jesu Kristi Aand skulde raade og sammenknytte 
alle Medlemmerne, kommer Spaltningen frem med alle 
sine Sønderlemmelser og Skandaler osv. Hvad skal da 
de Sjæle gjøre, som føle sig ilde berørte af Stats- 
kirkernes Kampe, af de i Øjne faldende Modsigelser i 
Forkyndelsen indenfor den? De bankede paa vor Dør, 
fordi de følte sig tiltalte af Evangeliets Fane, som vi 
have plantet. „Her," sagde de, „her i det mindste er 
der Fred; her er der troende, der bekjende den samme 
i^relser og vandre i den samme Aand ; her kunne vi bede 
og elske uden overalt at møde det smertende Skue af 
en Broderkamp." Ak! de ere næppe komne over vor 
Tærskel, før de med Rædsel vige tilbage, medens Van- 
troen triumferer over vore Ulykker og spotter med vor 
Fordringsfuldhed. 

„Hvilken Slutning skal man da drage af disse be- 
drøvelige Kjendsgjeminger? Vi bør, for ikke at blive 
straflfede med Døden, fordoble vor Aarvaagenhed og 
bede Gud om at omdanne os. Lad os ikke bedrage 
08 selv! Ydmyghed, gjensidig Agtelse, Taalmodighed 
og Fordragelighed kan fordres af alle Kristne; disse 
Dyder ere en Betingelse for vor Tilværelse. Er det 
ikke paa sin Plads her at minde om Apostlens Ord: 
„Dersom nogen ikke kan styre sit eget Hus, hvor- 
ledes skal han kunne styre Guds Menighed?" Ja, 
hvis Enighed er umulig, og hvis slette Lidenskaber have 
frit Løb i vore Kirker, der endnu ere smaa og egentlig 
kun at regne for aandelige FamiUer, med hvilken Ret 
kunne vi haabe, at de skulle faa en større Udbredelse og 
en bedre Lykke? Hvis vi hværken kunne eller ville være 
tro mod Herrens Aand i det lidet, der er givet os, 
hvorledes kunne vi da fremdeles tale om den store Mis- 
sion, som venter os? Dersom vor Tid og vore Kræfter 
gaa hen med ynkelige Stridigheder, hvis vore Synoder, 
i Steden for at være aandelige Fester til Sjælens 'Løft- 
else og Styrkelse, blive en Kampplads, hvor vi te os 
som hinandens Anklagere over for en Dommer — hvilken 

Velsignelse kunne vi da haabe? Ak! ad denne sørgelige 
Vej vil vor Sag gaa til Grunde, og den stolte Fane, 
som vore uværdige Hænder ikke forstod at løfte, vil 
gaa over til andre." — 

En halv Snes Aar senere, den 3. Juni 1876, holdt 
Bersier en Slags Tiltrædelsesprædiken i „Temple de 
rOratoire", der betegnede hans Tilslutning til Stats- 
kirken. Denne Prædiken, der, med 1 Tim. 3, 14-15 
som Udgangspunkt, handlede om „Kirken", er senere 
bleven udgivet med et Forord og en Efterskrift, der 
kaster Lys over den Udvikling, Bersier har gjennem- 
gaaet^). 

I Forordet skriver han: „Jeg tilhører ved min 
Fødsel Frankrigs reformerte Kirke, og jeg har altid be- 
tragtet mig som en af dens Sønner. Jeg har altid haft 
en dyb Hengivenhed for den, og denne er bleven 
styrket ved Studiet af dens store og tragiske Historie. 
Imidlertid har jeg i de to og tyve Aar, i hvilke jeg 
har øvet Præstegjerning i Paris, staaet udenfor denne 
Kirkes officielle Rækker, og det af tre principielle 
Grunde: jeg var opdragen under Indflydelse af den 
store kristelige Tænker, Alexander Vinets, Ideer; med 
ham troede jeg, at Kirken fremfor alt og udelukkende 
var en Forbindelse af troende, og at den ikke, uden 
Utroskab, i sit Skjød kunde taale de blotte Tilhængeres 
Masser; jeg troede, at den, naar den gav alle Medlem- 
mer lige Rettigheder, burde kræve en lige udviklet Tros- 
bekj endelse af alle. Dernæst mente jeg, at Kirken ikke 
paa nogen Maade kunde være forenet med Staten uden 
derved at dømme sig selv til at give Afkald paa sin 
religiøse Selvstændighed og paa fri Bekjendelse af den 
kristelige Sandhed. Endelig syntes jeg, at der var et 
fuldstændigt Vilderede i den officielle reformerte Kirke, 
der lige til vore Dage ikke havde Ævne til at styre sig 
selv, og jeg holdt det for en paatrængende Pligt at 



») L'Église. (Paris 1877). 

tjene Evangeliets Sag uden for den, og at ofre den 
ydre Forbindelse for Sandheden, hvor ønskelig hin end 
kunde være. 

„Aar ere gaaede. Min Tænkemaade er gradvis 
bleven ændret under Overvejelsernes og Erfaringernes 
Indflydelse. Jeg er kommen til den Slutning, at det 
Begreb om Kirken, som Vinets Skole hævdet, er ufuld- 
stændigt og unøjagtigt. Med Hensyn til Spørgsmaalet 
om Foreningen af Kirke og Stat synes det mig, at den 
Overenskomst, der i Frankrig knytter Staten til de for- 
skjellige Kirker ved Konkordater, trods de meget haand- 
gribelige Vanskeligheder, som den skaber, dog alligevel 
ikke hindrer Kirkerne i at hævde og bevare deres aandelige 
Selvstændighed. Paa den anden Side bliver næsten 
hele den reformerte Del af Befolkningen i Statskirken. 
Der er ingen Tegn til, at den vil gaa ud af den; de 
dristige Forventninger, som man havde næret paa dette 
Punkt, ere blevne grusomt skuffede. Naar det virkelig 
er Tilfældet, spørger man uvilkaarlig sig selv, om det 
er tilladt — for at frelse et idealt Princip i dets hele Ud- 
strækning — at blive udenfor denne Kirke, naar man 
har Ret og Lejlighed til indenfor den at være en tro 
Prædikant af Evangeliet. Det er et meget alvorligt 
Ansvar, som min Samvittighed ikke længere kan bære/* 

I det følgende udvikler Bersier saa den Betydning,, 
som Synoden i 1872 har haft, for saa vidt denne har 
stillet Kirken „paa historisk Grund". Denne Synode 
formulerede nemlig det Minimum af Trosbekjendelse, der 
fandtes i Kirkens Liturgi, til en Slags Symbol, som 
alle fremtidige Præster skulde slutte sig til. Denne Be- 
stemmelse vakte de liberales (Nyrationalisternes) Harme, 
og det saa' et Øjeblik ud, som om den franske refor- 
merte Kirke skulde spaltes i to Dele. Der var en Tid, 
da Bersier mente, at en saadan Adskillelse i al Ven- 
skabelighed var den bedste Løsning, men det er han 
senere kommen bort fra. Ingen af Parterne ønskede i 
Grrunden en saadan Spaltning. Nyrationalisteme , der 
fandt det i sin Orden, at Evangeliets Grundsandheder 

bleve fornægtede i Kirkens Skjød, gyste dog tilbage for 
den Mulighed, at deres Kirkesamfund skulde spaltes. 
Bersier mener, at Nyrationalisternes Tanke om at sikre 
enhver Forkyndelse lige Ret til at komme frem indenfor 
Kirken, strider baade mod sund Fornuft og Begrebet 
af en Kirke, og at de heller ikke selv ville være i Stand at 
skjænke alle Konsekvenserne heraf deres Bifald. Det vilde 
efter hans Mening føre til den Opløsningstilstand, der findes 
i Amerika, som Laboulaye skildrer den i hans, ogsaa 
paa Dansk oversatte Bog „Paris i Amerika", hvor hvert 
Medlem af Familien gaar i sin egen Kirke. Men naar 
Nyrationalisteme ikke ville være for en saadan Deling, 
ville de troende end mindre være det. Thi hvem kan 
skifte rettelig mellem de to Partier? Skal man tage 
Hensyn til Præst eller Menighed, naar man deler?- Skal 
en nyrationalistisk Præst være Vidnesbyrd om, at Menig- 
heden ogsaa er nyrationalistisk, eller hvorefter skal man 
dømme? Han er derfor nu imod en saadan Spaltning, 
navnlig ogsaa fordi Nyrationalisteme, trods deres Vild- 
farelser, stadig maa ses som. Brødre. 

I Prædikenen selv giver han en Kritik af Vin et s 
Kirke^Begreb, og af den ser man tydelig, hvorledes det 
hævner sig, som den reformerte Kirke har gjort det, at 
skille Troen og Daaben. Han viser først, at man ikke, 
som Montanister og Novatianere i ældre Tid og mange 
andre Partier i senere Tider, kan nøjes med kun at be- 
tragte alle sande hellige og gjenfødte som Kirkens Med- 
lemmer. En saadan Anskuelse har medført gruelige Skuf- 
felser og ledet til meget Hykleri; derfor er den opgiven 
i Theorien, og man har i Steden for en sand, kj endelig 
Omvendelse krævet den rene Tro som Betingelse for 
at høre med til Kirken. Vinet har sagt, at „Kirken bør 
bekjende sin Tro"; „men," spørger Bersier, „kunne og 
skulle alle Medlemmer bekjende den paa samme Maade?" 
Han spørger videre: hvor findes der en Trosbekjendelse 
for alle, som ikke enten er for vid eller for snæver? 
For Menighedens gamle Tro har han ikke Øje, men 

han kommer dog ogsaa til den Slutning, at alle jo ind- 
lemmes i Menigheden ved Daaben. Disse døbte tør 
man imidlertid ikke uden videre give Borgerret i Menig- 
heden. Hvis der er Tale om at tage Del i N-^dveren, 
kræves der aandelige Vilkaar; gjælder det om at tage 
Del i Styrelsen ved Udøvelse af kirkelig Valgret, saa 
kræves der særlige Betingelser; og skal man have Ret 
til at lære i Kirken, maa der andre Garantier til. 

I Prædikenen bekæmper han endvidere Vinets Op- 
fattelse af Kirken som en „Forening af troende" i 
Steden for som „et Samfund af troende". Han vil 
ikke blot yppe en Ordstrid ved at gjøre denne Adskil- 
lelse mellem „association" og „société". Naar man 
siger, at Kirken er en Forening, glemmer man, at 
den er en guddommelig Indstiftelse. Han ser i en 
saadan Paastand i Grunden en Overførelse af Rousseaus 
Tanke om en social Kontrakt paa Kirkens Omraade, og 
han hævder paa det stærkeste Betydningen af Indstift- 
elsen. I den anden Halvdel af Prædikenen, der i 
denne Sammenhæng har mindre Interesse, viser han saa, 
at det er Kirkens Mission at udbrede Guds Ord (o: 
Skriften) og at uddele Sakramenterne, og han lægger 
navnlig, af en Reformert at være, en ualmindelig stærk 
Vægt paa Nadveren. 

Tillægget til Bogen dannes af et Brev om Adskil- 
lelsen af Kirke og Stat, dateret 1. Juli 1877. I dette, 
der er skrevet for at berolige en Ven, som var foruro- 
liget ved Bersiers Tilslutning til Statskirken, tager Forf. 
Fodfæste i Herrens Ord: „Giver Kejseren hvad Kej- 
serens er, og Gud hvad Guds er." I disse Ord ser han 
en Dødsdom over Theokratiet og den første Formulering 
af det religiøse og det borgerlige Samfunds gjensidige 
Uafhængighed. Disse Ord bekræfte Kejserens eller det 
borgerlige Samfunds Rettigheder, selv om Kejseren er en 
Hedning, ja en Nero. Apostlene have derfor gjort Skjel 
mellem de to Sfærer, som hele den gamle Verden sam- 
menblandede. Selv da Kejseren blev Kristen, skulde de 

to Samfjind have været adskilte, da hver af dem har 
sin egen Domæne. Men de to Samfund kunne ikke 
være ligegyldige over for hinanden ; der er ogsaa Punkter, 
paa hvilke de træde i gjensidig Berøring, som ved Sko- 
len, Ægteskabslovene og den kirkelige Ejendom. Kirken 
er vel en aandelig Indstiftelse, men tillige et jordisk, 
synligt Samfund, og Staten kan ingenlunde være lige- 
gyldig over for de moralske Spørgsmaal. 

Bersier fremstiller derpaa hvad han kalder de 
falske Systemer, der paa en utilfredsstillende Maade 
have løst Spørgsmaalet om Forholdet mellem Kirke og 
Stat. Til disse falske Systemer regner han Theokratiet 
og Kirkens Underkastelse under Staten. Dernæst om- 
handler han den faktiske Tilstand i Frankrig, der hviler 
paa en Erkjendelse af de forskjellige Sfærer. Ved Kon- 
kordatet blev den reformerte Kirke i Frankrig ikke lige- 
frem en Statskirke; den fik i Virkeligheden mere Selv- 
stændighed end Kirkerne andensteds. Alligevel er det 
netop denne Kirkens Stilling i Henhold til Konkordatet, 
som synes mange saa utaalelig, at de blot ønske Kon- 
kordatet brudt. Iveren for dette Brud har bragt Ber- 
sier til nøjere at overveje Sagen, og han er derved ledet 
over til en anden Synsmaade. 

Han finder nu\ at Vinet ingenlunde havde Ret, 
naar han sagde, at der ikke kunde finde nogen som helst 
sand og lovlig Forbindelse Sted mellem Kirke og Stat. 
For at modbevise denne Paastand peger Bersier paa 
Nordamerika. Dér er absolut Adskillelse mellem Stat 
og Kirke, men dog er der Lejlighed til Konflikter af 
alle Slags mellem Staten og Kirken. „Tror man," siger 
Bersier, „til Exempel, at vi i Frankrig let kunde skabe 
de Rettigheder, det Værn og den forbavsende lette 
Vækst , som Lovgivningen i de fleste af Fristateme 
hjemler den kirkelige -Ejendom? Vilde man i Frankrig 
en eneste Dag taale, at en Mand ikke skulde kunne 
være Lovgiver, Dommer eller Øvrighedsperson, fordi han 
offentlig erklærer, at han ikke tror paa Gud? Saadanne 

Forbud ere udstedte i Fristaterne uden at rejse den 
mindste Storm. Og hvad vilde man hos os sige om den 
amerikanske Lovgivning med Hensyn til den strænge 
Overholdelse af Søndagen? Har Spørgsmaalet om det 
kristelige Ægteskab ikke fremkaldt Forbud mod Mor- 
monerne, og er dette Spørgsmaal med de indviklede 
Arvespørgsmaal, der knytte sig til det, ikke en af de 
vanskeligste Sager, som dette Lands Lovgivere skulle 
afgjøre? Og hvad skal man sige om de offentlige 
Skoler? Præsident Grant har overmaade rigtig sagt, at 
et stort Demokrati ikke kan leve uden at sikre alle sine 
vordende Borgere de Velgjerninger, som flyde af en al- 
vorlig ordnet Folkeundervisning. Paa den anden Side 
er Folkeundervisningen, mere end enhver anden Under- 
visning, nøje knyttet til Moralen, og den kan ikke løsrives 
-fra Religionen. Naar Fristaterne, som Grant har gjort 
det, hævde, at den første Undervisning bør være Læg- 
mands-Undervisning, saa tager man ingenlunde dette 
Ord i den positivistiske, franske Betydning; man vil 
blot betegne, at den ikke bør være konfessionel, men 
man forstaar det tilvisse saaledes, at den skal være spi- 
ritualistisk og theistisk, og i en vis Forstand kristelige 
siden Biblen er „text-book" i de laveste Skoler. Dette 
viser, at hværken i Amerika eller andensteds kan Kirke 
og Stat være ligegyldige over for hinanden." 

Dernæst undersøger Bersier de franske Tilstande. 
Han finder, at der vel i Konkordatet og de organiske Ar- 
tikler er Bestemmelser, som ere Attentater paa Samvittig- 
hedsfriheden, men han haaber, at ingen B;egering vil 
anvende disse, og han har Haab om, at den reformerte 
Kirke vil kunne gj en vinde fuld Selvstændighed. Og indtil 
videre er det muligt indenfor Statskirken fuldt ud at 
prædike Evangeliet. 

Alligevel vilde Bersier stemme for Adskillelse af 
Stat og Kirke, naar der kunde blive taget Hensyn til 
alles Interesse og til al Billlighed; men denne Billighed 
savner han hos dem, der af dette Spørgsmaal smedde 

et Vaaben mod Religionen. Man har sagt, at Staten ikke 
havde Ret til for Skatterne at understøtte særlige religiøse 
Lærdomme. „Men hvad understøtter Staten ikke? Ere 
alle Borgerne i lige Grad interesserede i alt det, der faar 
Statsunderstøttede ? Hvad vedkommer det, der gives til de 
franske arkæologiske Skoler i Athen og Rom, de tredive 
Tusende franske Bønder? Staten kan i de forskjellige 
Kirkesamfund se Hjælpere med Hensyn til Opdragelsen 
og KjærUghedsgjeminger. Den maa selvfølgelig vaage 
over, at denne Hjælp i Sandhed er moralsk, og passe 
paa, at man ikke gjør Attentat paa Loven eller den oflfent- 
lige Fred. Det er derfor ikke Staten ligegyldigt, om der 
i enhver Landsby er en Mand, katholsk eller protestant- 
isk, som løfter den sædelige Idés Banner. Det er fra 
denne Side, at Staten skal se paa de forskjellige Kirker.** 

Han undersøger dernæst, hvem det egentlig er, som 
ønsker Adskillelsen af Stat og Kirke. Det er ikke det 
konservative Parti, mener han; men mon det liberale 
Parti ønsker den? Nej; thi saa vilde den katholske 
Kirke atter blive en stor Ejer og danne en Stat i 
Staten. Men saa kunde Katholicismen blive knyttet til 
Staten, og Protestantismen skille sig fra den? Saa gjorde 
man jo Romerkirken til Statsreligion og stillede Prote- 
stantismen udenfor Lov og Ret. Hertil kommer, at det 
franske Folk efter hans Mening, ikke har Tro til Evig- 
heden af de frie Dannelser. Hvis de Bevægelser, som 
udgik fra Monod, de Gasparin, Lutteroth og de Pres- 
sensé, vare skete i England, Skotland, Amerika eller 
Schweiz, saa havde de nok affødt levedygtige Dannelser. - 
I Frankrig har Begejstringen vel været stor, men hvor 
ere nu Resultaterne ? „Det er mig," siger han, „en Sorg at 
sige det, men jeg vil ikke give Illusionen Rum. Intet 
tyder hen paa, at Frankrigs Protestanter ville forlade 
Statskirken." 

Dette Brev slutter med følgende karakteristiske Be- 
kjendelse: „Livets Erfaring helbreder os for mange 

Selvskuffelser. Jeg har, min kjære Ven, troet, og det 

tilstaar jeg uden falsk Skam, at vor Tid vilde opleve 
Statskirkernes Fald og et Brud paa alle Konkordater. Der 
var en stor Illusion i denne Tro. Jeg fortryder ikke 
min Ungdoms Begejstring; men Virkeligheden har nu 
gjort mig mere ydmyg og stræng. Man vælger ikke selv 
sin Yirkeplads. Det kommer an paa at adlyde og at 
gjøre Gruds Gjeming her i Verden. Der er noget, som er 
større end Begejstringen; det er den fredelige og liflige 
Følelse af at have gjort sin Pligt." 

I Stridsskriftet mod Astié^) fremfører Bersier sine 
Indvendinger imod den Individualisme, der i Vinet 
havde sin ypperste Talsmand. Han siger: Individualismen 
strider imod Naturen. Vi ere ikke blotte Individer; 
vi begynde alle med at være Børn af vor Tid, af vore 
Forældre, af de Ideer, som vi have indsuget med Moder- 
mælken, og af den Kirke, der har baaret os i sit Skjød. 
Selv naar vi tro, at vore Overbevisninger ere rent indi- 
viduelle, adlyde vi ofte Traditioner, som have dannet 
os. Det er saa slaaende, at man kan sige^ mange ere 
kun Individualister, fordi de ere fødte paa denne Tid 
og i dette Land og voksede op under Vinets Paavirk- 
ning. Men Individualismen strider ogsaa mod Skriften. 
Hvis jeg blot er et Individ, er Læren om Arvesynden 
en moralsk Urimelighed. Hvis Kristus kun er et Indi- 
vid er Forløsningen Nonsens. Jesus Kristus er ikke 
kommen alene for at frelse Individer; han er kommen 
for at grunde et Guds Rige paa Jorden, en Kirke. 
Hvorledes vil Individualismen komme afsted med Kristi 
Lignelser om Guds Rige, med Pavlus' Udtalelser om 
Kirken og med Sendebrevene til Menighederne i Johannes' 
Aabenbaring? I disse sidste betragtes Menighederne jo 
som moralske Væsner, der skulle ydmyge sig, angre og 
omvende sig. Kirken er heller ikke, hvad Individualis- 
men vil gjøre den til, en blot „Association af Individer"; 
den er et Samfund , hvis Hoved er Kristus. Endelig 

forkaster Bersier Individualismen, fordi den til sidst 
kommer til at gjøre Individet til den afgørende Dommer 
over Sandheden. Vinets Krav paa den individuelle 
Samvittigheds Suverænetet er i vore Dage bleven rejst 
af Aabenbaringens Fjender; og Konsekvensen fører dette 
med sig. Der maa altid i Troen være et Element af 
Avtoritet, fordi der altid i Profeternes, Apostlenes og 
Kristi Ord vil være Sandheder, som vi ikke kunne for- 
staa, men som vi bøje os for med den Bevidsthed, at 
det er et guddommeligt Ord. Naar Individet derimod 
gjøres til ufejlbar Dommer over alt, forsvinder Mysteriet, 
Miraklet og det overnaturlige. — 

Men ved Siden af den skarpe Kritik af Vinet og 
hans Grundanskuelse, som Livet har lært Bersier, staar 
en varm Anerkj endelse af hans Betydning. ^) Vinet, 
siger Bersier, har grundet djen religiøse Frihed paa Sam- 
vittigheden; han har med en vidunderlig logisk Kraft 
vist, at Samvittighedsfrihed medfører Samvittighedens 
Ret til at ytre sig i Bekj endelse; og han har paa en . 
Maade, som ikke skal glemmes, advaret imod den 
skæbnesvangre Sammenblanding af det borgerlige og det 
religiøse Samfund, og han har givet os alle den hellige 
Mission at stræbe efter at gjøre Ende paa den. — 

For dette Aandsarbejde nærer Bersier, og jeg haaber 
alle danske Kristne, den største Ærbødighed. 



») Anf. Skr. S. 46 flg. 

